
Előszó  az  ötödik  kiadáshoz. 


Néhai  nagyemlékezetü  fejedelmünk:  Felső- Va- 
dászi Rákóczi  Ferencz  —  e  néven  második  — 
a  vezérlete  alatt  vivott  szabadságháború  történetét 
magyar  nyelven  évkönyvekben  még  hazájában 
megirta  vala,  s  e  nagybecsű,  sajátkezű  kéziratait 
Háza  levéltárában  tartotta  letéve;  — innét  azonban 
idők  folytán  nyomtalanul  elvesztek  azok,  a  nélkül, 
hogy  —  fájdalom!  —  valaha  ki  lettek  volna  nyom- 
tatva. Egykori  fönnlétöket  is  csak  ama  levéltár 
lajstromai  igazolják  ma  már. 

A  jelen  müvet,  t.  i.  Emlékiratait,  szintén  maga 
a  dicsőséges  fejedelem  szerzetté  ugyan,  de  eredeti- 
leg franczia  nyelven,  azon  nagy  nemzet  fiai  szá- 
mára, melynek  néhai  hiresneves  királyával  :  XIV. 
Lajossal  elejétől  fogva,  az  utóbbinak  1715-ben  tör- 
tént haláláig,  benső  összeköttetésben  állott. 

Ezen  Emlékiratok,  a  hozzájok  tartozó  mellék- 
darabokkal együtt  —  melyek  részint  a  magyar 
nemzet  történelmével  s  viszonyaival  kevéssé  ismerős 
franczia  közönség  tájékozására,  hazánk  korábbi  tör- 
téneteit és  állapotát  tárgyazzák,  részint  pedig  a 
Memoire-okhoz  mintegy  p.ublico-politikai  okmány- 
tárt szolgáltatnak,  —  Rákóczinak  Rodostón  1735 
április  8-kán  történt  elhunyta  után  csakhamar  is- 
meretesekké  lőnek.    Neaulme   János   hágai   könyv- 


kiadó  már  négy  év  múlva  (1739)  közrebocsátá  azokat^ 
„Histoire  des  Revolutions  de  Hongrie,  oú  Fon 
donne  une  Idée  juste  de  son  legitimé  Gouverne- 
ment"  czím  alatt,  a  fejedelmi  szerző  arczképével,  — 
és  pedig  egyszerre  két  kiadásban:  az  egyik  két 
nagy  negyedrétű,  a  másik  hat  kis  nyolczadrétű  kötet. 
Az  előbbi  kiadásnak  második,  az  utóbbinak  ötödik 
és  hatodik  kötetében  foglaltatik  a  munka  legbecse- 
sebb része,  t.  i.  magok  az  Emlékiratok,  e  külön 
czím  alatt  :  „Memoires  du  Prince  Francois 
Rákóczy  sur  la  Guerre  de  Hongrie,  depuis 
Tannée  1703.  jusqu'a  sa  Fin."  („Rákóczi  Ferencz 
Fejedelem  Emlékiratai  a  magyarországi  háborúról, 
az   1703-ik  évtől  végéig.") 

E  mü,  Rákóczi  ünnepelt  nevének  még  több  mint 
száz  év  múlva  is  oly  gyújtó  hatása  miatt,  magyar 
nyelven  ki  nem  adathatott,  egész  a  legújabb  időkig, — 
midőn  a  sajtó  bilincseinek  az  1861-iki  rövidtartamú 
alkotmányos  intervallum  alkalmából  lett  tágulását, 
az  oly  korán  elhunyt  Ráth  Károly,  boldogemléke- 
zetü  barátom,  sietvén  fölhasználni;  annak  L.  Gy.  úr 
által  hevenyészett  fordítását  Győrött  kinyomatta. 

Ez  volt  tehát  a  harmadik,  vagyis  magyar 
nyelven  első  kiadás  ;  mely  bármily  hibás  lett 
légyen  —  mint  a  negyedik,  magyarul  második  kiadás 
elé  függesztett  Előszóban  tüzetesen  kimutattam  —  a 
nagy  fejedelem  dicső  emlékén  hálás  kegyelettel 
csüngő  magyar  olvasó  közönség  ez  egyszer  végre 
hozzá  juthatván,  alig  három  hó  alatt  merőben  el- 
kapkodta azt.  E  körülmény  indokul  szolgált  arra, 
hogy  egy  új,  nagyobb  műgonddal  és  szakértelem- 
mel   dolgozott   kiadás    készíttessék    elő,    —   mire    a 

közbejött  alkotmányellenes  provisorium  évei  elég 
időt  engedének  nekem,  kit  e  megtisztelő  feladat 
foganatosítására,  mint  a  Rákóczi-kor  tüzetes  tanul- 
mányozóját, föntnevezett  barátom  fölhivott. 

így  jött  létre  azután,  a  sajtó  viszonyok  jobbra 
fordultával  :  az  1 866-ban  Pesten  Kugler  Adolfnál 
kiadott  —  két  év  múlva  Ráth  Mór  tulajdonába 
átment  —  negyedik,  vagyis  második  magyar 
kiadás.  Ezt,  mint  Előszavában  mondám,  az  eredeti 
franczia  szövegből  nemcsak  át-,  de  úgyszólván  egé- 
szen újra  dolgoztam  :  a  L.  Gy.-féle  régi  hibás  és 
hiányos  fordításnak  nem  maradt  változatlanul  tán 
egyetlen  constructiója  sem.  Igyekeztem ,  csekély 
örömhöz  képest,  mindent  elkövetni,  hogy  a  nagy 
fejedelem  és  hazafi  emlékéhez  méltó  kiadást  szol- 
gáltathassak a  magyar  olvasónak. 

E  szándokomtúl  vezéreltetve,  azon  valék,  hogy 
necsak  lehetőleg  hü,  a  mellett  szabatos  és  élvezhető 
fordítást  adjak,  necsak  az  irály  ódon  jellegét  és  ma- 
gyarizmusait állítsam  vissza,  s  necsak  a  franczia  kia- 
dás hibáit  —  különösen  az  eltorzított  magyar  személy- 
es helynevekben  —  rectificáljam,  —  hanem  magának 
az  eredeti  szövegnek  is  némely  fogyatkozásait,  a 
mennyiben  feltűnőbbeknek  mutatkoznak  vala,  levél- 
tári közvetlen  kútfőkbűi  merített  történelmi  jegyze- 
tekkel, kiegészítésekkel  pótoljam,  vagy  a  nevekben  és 
dátumokban  előforduló  tévedéseket  helyreigazítsam. 

Jegyzeteimre  nézve  már  az  utóbb  érintett 
kiadás  Előszavában  ezeket  irtam,  a  miket  szük- 
ségesnek tartok  itt  ismételni,  t.  i. 

,, Rákóczi  Emlékiratainak  jó  kiadása  ily  termé- 
szetű kísérő  jegyzetek  nélkül  alig  képzelhető;  mert 

a  fejedelem  rodostói  remeteségében,  a  lezajlott 
háború  után  sok  év  múlva,  saját  vallomása  szerént  : 
levéltárának  távollétében,  pusztán  emlékezetéből 
irta  e  munkáját.  Ezért  sokszor  a  különböző  esemé- 
nyeket összezavarja,  olykor  nem  is  azon  évre  teszi, 
a  melyben  történtek,  s  nevekre  és  eseményekre 
nem  teljesen,  vagy  nem  biztosan  emlékezik  többé, 
—  mint  ezt  maga  is  bevallja  —  kivált  oly  történe- 
teknél, a  melyek  nem  az  ő  közvetlen  szemlélete 
alatt  folytak  le.  így  pl.  a  dunántúli  harczok,  s  ese- 
mények legnagyobb  része ;  ezeket  általában  oly 
hiányosan  adja  elő:  hogy  a  többivel  nem  állanak 
arányban.  Ezen  arányt  igyekeztem  némileg  helyre- 
pótolni, ide  vonatkozó  jegyzeteim  által.  A  háború 
utolsó  éveinek  —  a  melyek  szomorúak  voltak  — 
leirásánál  szembetünőleg  lankad  a  fejedelmi  szerző 
ihlettsége,  irói  kedve ;  kedélye  a  bús  dolgok  emléke- 
zetére elborul,  s  nem  ir  oly  élénken,  oly  részletesen, 
mint  azelőtt.  Az  arány  helyreállítása  ismét  a  jegyzet- 
iró  kötelességévé  lőn;  innét  jegyzeteim  annál  számo- 
sabbak, mennélinkább    közeledünk  a  mü  végéhez." 

Emelni  véltem  továbbá  a  mű  becsét  azzal  is, 
hogy  Rákóczinak  egész  nemes  lelkét  föltáró,  nagy- 
érdekű végrendeletét  (a  Hist.  des  Rev.  de  Hongrie 
Vl-ik  kötetéből),  továbbá  a  Törökországban  elhunyt 
magyar  bujdosók  sírfeliratait  (a  nicomédiai,  sztam- 
buli  és  rodostói  még  fönnmaradott  eredeti  sírkövek- 
ről másolva)   legméltóbb   befejezésül   hozzácsatolám. 

Most  immár  e  negyedik  kiadás  is  fogytán 
lévén,  —  Ráth  Mór  úr  fölhívott  :  rendeznék  sajtó 
alá  ismét  egy  új  kiadást,  —  és  pedig,  hogy  a  dicső- 
emlékű  fejedelmi  szerző  e  nagybecsű  müve   mennél 

tágabb  körökben  elterjedhessen  :  az  oly  jutányos 
Családi  Könyvtár  számára.  Ezt  magam  is  óhajtan- 
dónak vélem.  S  így  jött  létre  a  jelen,  ötödik  kiadás. 

Nem  puszta  újra-nyomatása  ez  a  negyediknek; 
—  mert  azonkivűl,  hogy  új,  bővebb  Bevezetést  irtam 
hozzá  :  az  egész  szöveget  figyelemmel  átnéztem,  a 
kéteseknek  látszó  helyeket  az  eredetivel  összehason- 
lítani ,  az  itt-amott  még  észrevett  hibákat  gondosan 
kijavítám;  s  a  kevésbbé  megfelelő  kifejezéseket  töké- 
letesebbekkel váltam  föl.  A  jegyzeteket  pedig  újabb 
okmánybúvárlataim  folytán  szerzett  adatok  nyomán 
kiegészítem,  idomítám,  gyarapítám,  —  mindazáltal 
vigyázván ,  hogy  száma  nélküli  jegyzetek  közbe- 
szövésével az  elbeszélés  folyama?  ne  zavarjam,  s 
csak  ott  álljak  elő  felvilágosításaim-  s  helyreigazí- 
tásaimmal, a  hol  azt  az  elbeszélés  aránya  és  a  szöveg 
hiányossága,  vagy  téves  emlékezései  megkívánják. 

Jellemzéséhez  ez  Emlékiratoknak,  s  hü  felfogá- 
sához a  nagynevű  szerző  nézpontjainak,  —  nem  kell 
sok  commentár.  A  ki  Rákóczinak  Ajánlólevelét  az 
Örök  Igazsághoz  elolvassa,  s  tudja,  hogy  ő  e  müvét 
távol  hónától,  bús  remeteségben,  annyi  csalódás 
után,  minden  világi  hívságról  lemondva,  egyedül 
vallási  merengésekben  keresve  vigasztalást,  irta ;  — 
az  érteni  fogja  a  száműzött  fejedelem  resignatióját, 
a  müvén  elömlő  borúit  hangulatot,  s  azt  a  bizonyos 
kicsinylő  felfogást,  melylyel  háborújának  sokszor 
jelentőségteljes  mozzanatait  is,  most,  hányatott  élete 
végszakában,  a  szellemi  fanyarság  egy  nemével 
látszik  tekinteni,  mintegy  a  bölcs  király  „vanita- 
tum  vanitas"-ára,  —  mint  alapgondolatra  — 
vezetvén    önkéntelenül    is    a    gondolkodni    szerető 

olvasót.  S  ezért,  Emlékiratainak  általános  benyo- 
mása sivár,  örömtelen ;  a  legnemesebb  lélek,  a  leg- 
lángolóbb  szív  szent  törekvéseinek  meghiúsultát 
látjuk  bennök.  Csaknem  hajlandó  lenne  az  ember 
fatalistává  lenni  .....  Kivételt  ez  általános  borongó 
hatás  alól  —  némely  egyes  szívemelő  képek  mellett— 
csupán  a  forradalom  kezdetének  leírását  tárgyazó 
részek  képeznek  :  midőn  szerző  a  régi  kedves  jele- 
neteknél örömest  mulatva,  ifjúkora  ama  dicsőség- 
teljes korszakát  mintegy  újra-éli,  visszaálmodja;  ezért 
oly  élénk  ott  elbeszélése.  Hadi  szerencséjével  hanyat- 
lik emlékírói  kedve  is  :  hasonlítsuk  csak  össze  az 
1703  s  az   1709-ik  éveket! 

De  elég  erről ;  rég  ismert  munkát  adunk,  — 
hosszú  bemutatás  fölösleges  lenne. 

Budán,   1872.  martius  havában. 


Tlialy  Kálmán, 

a  magyar,  a  milanói  és  a  turíni  tudományos  Akadémiák  tagja 

Rákóczi  fejedelem  „Ajánló-levelé'--nek  közlése 
előtt  tán  nem  leend  fölösleges  néhány  rövid  adatot 
—  csak  a  legszükségesebbeket  —  előrebocsátanunk, 
szerzőnek  az  általa  vívott  háború  előtti  éveiről. 

II.  Rákóczi  Ferencz,  a  II.  Endre  király  korában 
élt  Bagomér  lengyel  eredetű  lovag  ivadéka,  s  más 
részről,  a  Báthoryak-ágán,  a  Szent-László  idejebeli 
dalia  :  Bátor  Oposé,  - —  I.  Rákóczi  Ferencz  válasz- 
tott erdélyi  fejedelemnek,  Magyarország  részei  urá- 
nak és  székelyek  grófjának,  s  az  1671-ben  Német- 
Újhelytt  elvérzett  gróf  Zrínyi  Péter  dalmát-horvát- 
tótországi bán  egyetlen  leánya :  Zrínyi  Ilonának  volt 
fia.  Zemplénvármegyei  borsi -i  kastélyában,  1676. 
martius  27-kén  *)  született.  Atyai  ősei  közül  már 
Zsigmond  (1607  — 1608),  a  nagyhirü  I.  György  (1630 
— 1648),  és  II.  György  (1648 — 1660)  viselték  az  erdélyi 


*)  Egykorú ,  új  adat  szerint ,  a  Rákóczi-Aspremont-Erdődy- 
levéltárfyól,  Vörösvártt.  (Capsa  7.  fasc.  5.  nro.  5.  Tudósítás  II.  Rákóczi 
Ferencz  gyermekkoráról.)  Az  eddig  ismert  adatok  szerint  september 
4-kén;  de  ugyanazon  irók,  a  kik  ezt  állítják,  irván,  hogy  atyja 
I.  Ferencz,  fia  születése  után  pár  hónapra  meghalt  :  ellenkezésbe 
jőnek  önmagokkal,  minthogy  I.  Ferencz  1676.  július  8-kán  halt 
meg ,  így  tehát  még  fia  születése  előtt  kell  vala  meghalnia ;  már 
pedig  bizonyos,  hogy  az  után  hunyt  el;  ugyanis  I.  Leopold  Bécsben 
1676.  aug.  12-kén  kelt  királyi  levelében  Zrínyi  Ilonát  gyermekei 
(tehát  már  II.  Ferencz  is*  élt  ekkor)  törvényes  gyámjául  elismervén, 
egyszersmind  különös  pártfogását  igéri  a  Rákóczi-á  r  v  á  k  részére. 
Világos  ezekből,  hogy  az  általunk  föntidézett  adat  a  valódi,  —  de 
világos  a  fejedelem  sírföliratából  is,  mely  őt  59  éves  korában  elhunyt- 
nak irja,  holott,  ha  1676-nak  nem  mart.  27-kén,  hanem  sept.  4-kén 
születik  vala  :  1735.  apr.  8^kán,  halála  napján,  még  csak  58  és  fél- 
éves lett  volna.  • 


-—    ÍO 


fejedelemséget,  —  azonban  az  utóbbi,  hős,  de  sze- 
rencsétlen fejedelem  a  törökkel  harczba  keveredve, 
a  végzetes  gyalui  ütközetben  életével  együtt  orszá- 
gát is  elveszte  :  mert  fia,  a  már  fejedelemmé  még 
atyja  uralkodása  idejében  1652-ben  megválasztott 
I.  Ferencz,  a  török  miatt  tényleg  sohasem  birhatá 
Erdély  trónját,  —  s  magyarországi  roppant  kiterje- 
désű birtokain  élve,  csak  czímét  viselé  az  erdélyi 
fejedelemségnek.  Ez,  fiának  II.  Ferencznek  születése 
után  alig  néhány  hó  múlva:  1676.  július  8-kán  meg- 
halván, két  gyermeke,  úgymint  a  négy  évvel  idősb 
leányka  Juliána-Borbála  és  Ferencz  nevelését  a  je- 
zsuiták befolyása  alatt  álló  anyjára  Báthory  Zsófia 
öreg  fejedelem-asszonyra,  és  saját  özvegyére  :  a  ma- 
gasztoslelkű s  gyöngédszívü  Zrínyi  Ilonára  hagyta. 

A  gyermek  Ferencz  a  leggondosabb  nevelte- 
tésben részesült,  s  midőn  bájos  anyja  1682.  június 
16-kán  a  szabadságuk  s  vallásuk  védelméért  fegy- 
vert fogott  magyarok  vezéréhez:  Thököly  Imréhez 
férjhez  ment,  —  a  kis  Rákóczi  akkor  kezdé  tanulni 
a  latin  iskolákat.  Legtöbbnyire  fejedelmi  háza  első- 
rendű várában  Munkácson  töltötte  gyermekéveit; 
itt  élte  át  dicső  anyja  oldala  mellett,  ezer  veszély 
között,  a  két  évnél  tovább  tartott  ostromot,  már 
ekkor,  mint  10 — 12  éves  gyermek,  fényes  bizony- 
ságait adva  nagyratörő  lelkének. 

Midőn  1688.  január  17-kén  Munkács  végre  ca- 
pitulálni  kényszerült  :  a  Leopold  által  Bécsben 
febr.  i-jén  megerősített  föladási  pontok  értelmében 
a  Rákóczi-árvák  főgondnokságát  ezentúl  maga  a 
császár  vállalta  el,  ki  nevelő  -gyámj  okúi  Kpllonich 
bíbornokot,  s  jószágaik  kormányzójául  báró  Klobu- 
siczky  Ferenczet  rendelé.  1688.  martius  20-ka  után 
a  gyermekek  anyjokkal  —  rangjukhoz  illő  katonai 
kíséret  mellett  —  Bécsbe  vitetvén,  Juliánba  az 
ottani  Orsolya -szüzekhez,  Ferencz  pedig,  szeretett 
anyjától  örökre  elszakíttatva  —  a  jezsuiták  Prága 
melletti  neuhausi  rendházába  adatott  nevelésbe.  Az 

ifjú  herczeg  april  3-kán  érkezett  ide,1)  s  itt  és  Prágá- 
ban öt  évet  töltött,  ezalatt  a  tudományokban  nagy 
előhaladást  téve,  s  a  már  ekkor  jól  beszélt  latin 
nyelv  mellé  még  a  németet  és  francziát  tökéletesen 
elsajátítva.  Nénjével  azonban  folyvást  magyarul 
levelez  vala,  —  nemkülönben  Munkácsról  hozott 
magyar  praefectusát  s  néhány  magyar  szolgáját 
semmikép  el  nem  engedé  maga  mellől  távolítani. 
A  korán  kifejlett  gyermek-ifjúban  ugyanis  rend- 
kívüli akaraterő  és  szilárd  jellem  lakott ,  mely 
nélkül  a  dús  örökségére  áhítozó  jezsuitáknak  alkal- 
masint tőrébe  fog  vala  esni,  Kollonich  óhajtásai 
szerint,  ki  őt  minden  áron  pappá  akará  nevelni. 
—  de  csak    vallásossá    nevelhette. 

1693-ban  végre,  Reckheimi  őrgróf  Aspremont 
Gobert- Ferdinánd  altábornagynak,  ki  nővérét  Juli- 
ána-Borbálát  1 691-ben  nőül  vette,  sikerült  szeretett 
sógorát,  Kollonich  távolléte  alatt,  a  jezsuiták  körmei 
közül  kiszabadítani,  s  a  még  csak  17  éves,  de  már 
teljesen  érett  ifjút  a  császárral  nagykorúvá  nyilvá- 
níttatni. Ekkép  átvette  terjedelmes  jószágait,  —  de 
azok  kezelését  egyelőre  Aspremontra  bízva,  beu- 
tazta Olaszországot,  a  hol  közel  egy  évet  töltött. 
1694.  június  havában  már  itthon,  Sáros-Patakon 
találjuk;  júliusban  Bécsbe,  onnét  a  Rajna  mellé 
megy,  Badeni  Lajos  táborába.  De  Bellona  helyett 
a  tüzvérü  ifjú,  Venusnak  jutott  hatalmába.  Megis- 
merkedvén Károly  hesseni  fejedelem  Sarolta-Amália 
nevű  bájos  leányával  :  a  fiatal  pár  —  a  herczeg 
még  nem  19,  a  herczegnő  még  nem  17  éves  — 
Köllnben  1694.  september  25-kén  házasságra  lépett.2) 

Ez  után  „a  római  birodalom  fejedelme"  czímet 
is  elnyervén,  és  sárosi  örökös-főispánságába  magát 
beiktattatván,  majd  az  egész   1695-ik  évet,  valamint 


*)  Rákóczi-Aspremont-Erdödy-levéltár,  u.  o. 

2)  Az    eredeti    házassági    szerződés,     a,    Rákóczi- A  spremont- 
Erdődy-levéltárban. 

a  következőket  is  Magyarországon  :  különösen 
pataki,  munkácsi,  szerencsi,  sárosi  és  zborai  jószá- 
gain tölte,  —  csak  telelni  ment  olykor  nejével  bécsi 
palotájába.  (A  mai  gr.  Fürstenberg-Palais,  belváros, 
Himmelpfortgasse  13  sz.)  1696-ban  született  fiacskája 
hamar  elhalván,  —  1700-ban  József,  majd  —  1701- 
ben  György  nevű  fiával  ajándékozá  meg  őt  neje. 

De  e  családi  örömök  nem  elégíthették  ki  a 
nagyratermett  fiatal  fejedelem  lelkét,  —  ki  magyar- 
országi jószágain  laktában  színről  színre  meggyő- 
ződött a  nemzetnek  ősi  jogaiból  Leopold  absolut 
kormánya  által  lett  teljes  kiforgattatásáról,  s  a  nép 
elnyomatása-  és  a  zsaroló  német  katonaságtól  való 
vérig  kinoztatásáról ;  a  váraiban  fekvő  idegen  hely- 
őrségek miatt  maga  sem  lakhatott  mindenkor 
háborítlanúl  uradalmaiban.  Ehhez  járult  az  1687-iki 
örökös  királyság  elleneseinek  s  Thököly  volt  párt- 
jának, a  haza  elnyomott  helyzetében  egyedül  benne, 
a  nagy  Rákóczi  név  és  vagyon  örökösébe  vetett 
reménye,  bizodalma.  Az  elégületlen  hazafiak  főbb- 
jei közül  többen  kísérték  meg  az  ifjú  fejedelem 
szivéhez  férkőzni.  Ez  legjobban  a  lánglelkű  gróf 
Bercsényi  Miklós  ungi  örökös-főispánnak,  a 
Munkácscsal  szomszédos  Ungvár  urának  sikerült, 
ki  csakhamar  tettvágyra  gyújtá  a  fiatal  Rákóczi 
fogékony  szellemét;  —  s  elválhatlan,  benső  barátság 
fejlődvén  köztük:  nagy  része  vala  azon  pontokban 
is,  melyeket  Rákóczi  1700.  november  i-jén  (épen 
II.  Károly  spanyol  király  halála  napján,  mely  által 
a  spanyol  örökösödési  háború  keletkezett)  XlV-ik 
Lajos  franczia  király  elé  terjeszte,  segélyét  kérve 
leigázott  hazája  ügyében.  Azonban  a  levélvivő  Lon- 
gueval,  belga  születésű  hadnagy  —  Rákóczinak 
Sárostt  gyakori  vendége  és  megbizottja  —  elárulá 
Bécsben  a  dolgot,  s  bemutatta  Lajos  külügyminis- 
tere Barbesieux  kedvező  válaszát.  Ezt  azután  bécsi 
megbízásból  Rákóczinak  megvivén,  tőle  Nagy-Sáros- 
ról 1 701.  február  11 -kéről  újabb  levelekkel  indult 
el:  most  már  nem  Versaillesba,  hanem  —  Bécsbe. 

Itt  a   leveleket   ismét   bemutatta,    tovább   ment,   de 
Linczben  —  színből  —  elfogatta  magát. 

P^ákóczi  Sároson  april  18-kán  levelet  vett 
Bécsből  nénjétől,  Aspremontnétól,  hogy  Longuevalt 
elfogták  és  magyar  urak  leveleit  találták  nála.  Sáros- 
hoz a  lengyel  határ  közel,  —  de  Rákóczi  nem 
menekült  :  vagy  gyermekágyban  fekvő  nejét  nem 
akará  elhagyni,  vagy  nem  hivé  a  veszélyt  még  oly 
közelinek.  Pedig  Solari  tábornok  már  megérkezett 
érette  Bécsből,  a  császár  parancsával,  a  szomszéd 
Eperjesre ,  s  a  fejedelem  kastélyát  katonasággal 
körülvévén,  őt  még  azon  éjjel  elfogá. 

Rákóczit  Eperjesre  vitték,  oda  családja  meg- 
bizott  emberét  Szirmay  István  királyi  ítélőmestert 
is,  titkárával  Sárosy  Jánossal.  Majd  erős  fedezet 
alatt  Kassára  kísértettek ,  hová  a  három  Vay 
testvért:  Ádámot,  Mihályt  és  Lászlót  szintén  fogva 
hurczolák.  E  hirre  a  Rákóczi-ház  jogi  ügyekben 
tanácsadója  Okolicsányi  Pál  Bécsbe  futott,  hogy 
magát  igazolja ,  —  de  letartóztatták ;  s  Bécsbe 
indult  Szirmay  István  cancelláriájának  kiadója 
Szluha  Ferencz  is ,  főnöke  érdekében ;  útközben, 
Nagy-Szombat  táján,  találkozik  Rákóczi  legbensőbb 
barátjával  gróf  Bercsényi  Miklóssal,  ki  a  fejedelem 
elfogatásáról  mitsem  tudva,  brunóczi  kastélyából  — 
Nyitrából  —  épen  Bécsbe  utazik  vala.  A  gróf,  Szlu- 
hától  értesülvén  a  történtekről  :  azonnal  megfordul, 
s  az  elfogására  kiküldött  Uhlefeld-vasasokat  szeren- 
csésen kikerülve  ,  a  nyitrai  hegyekbe,  majd  onnét 
jószágigazgatójával  Szirmay  Miklóssal  —  a  rab  István 
öcsCsével  —  s  még  néhány  belső  emberével  Lengyel- 
országba menekül. 

Rákóczit  és  társait  Kassáról  május  16-kán 
szoros  őrizet  alatt  Buda  felé^  indították ;  *)  onnét 
Győrön  át  (május  26.)  Német-Ujhelybe,  (május  29.) 
hol  az  ifjú  fejedelemnek  ugyanazon   szoba   szolgált 


*)  Pálóczi  Horváth  György  naplójegyzetei. 


—    14   — 

börtönül ,  melyből  harmincz  év  előtt  nagyatyja 
Zrínyi  Péter  a  vérpadra  kilépett. 

Leopold  és  kormánya  mindent  elkövettek,  hogy 
ővele  is  hasonló  történjék.  Nem  a  magyar  törvények 
szerint  akartak  eljárni  ellene  :  hanem  az  udvar 
legszolgaibb  szolgáiból,  a  magyarok  leghirhedettebb 
ellenségeiből  állítottak  össze  delegált  bíróságot, 
Buccelíni  gróf,  austriai  udv.  cancellár  elnöklete 
alatt,  —  kik  a  vizsgálatot  megkezdették.  A  fogoly 
erélyes  óvást  tőn,  hogy  ő  mint  római  birodalmi 
fejedelem  s  magyar  mágnás  :  csak  e  két  állam  ren- 
déinek tartozván  számadással,  a  delegált  bíróság 
illetékességét  el  nem  ismerheti.  S  miután  átlátta, 
hogy  mindenképen  vesztére  törnek  :  szabadulásról 
kezdett  gondolkozni,  —  a  minthogy  megmentésére 
jött  neje  és  az  őrség  parancsnoka  Lehmann  Godo- 
fréd  százados  segélyével  sikerült  is  neki,  Montecuc- 
coli  ezredbeli  közvitéznek  öltözve,  1701.  november 
7-kén  este  börtönébűi  kiosonni.  A  császárhoz,  József 
ifjabb  király-  és  neje  Eleonóra  királynéhoz  szóló 
leveleket  hagyott  hátra,  melyekben  önfenntartási 
kényszerűségből  eredett  tettét  indokolá.  S  míg  a 
jobb  sorsra  érdemes  Lehmann  segédkezéseért  éle- 
tévei, s  a  fejedelemnő  zárdafogsággal  lakolt,  — 
míg  Rákóczi  fejére  tízezer  forint  vérdíj  tüzetett,  s 
jószágai  elkoboztattak:  addig  az  ifjú  fejedelem,  hü 
apródja  Berzeviczy  Ádám  kíséretében  Magyar- 
óvár felé  nyargalt,  s  ott  a  Dunán  átkelvén  ,  —  a 
Csallóközön  és  a  felső-magyarországi  vármegyéken 
keresztül,  a  mily  titkon  és  gyorsan  csak  lehete  — 
szerencsésen.   Lengyelországba  menekült. 

Itt  Bercsényi  gróf  —  kit  Rákóczi  Varsóban 
talála,  —  már  megegyengette  volt  az  utakat. 

De  immár  elérkezénk  oda,  hol  a  fonalat  a 
fejedelem  Emlékiratai  fölveszik;  így  Bevezetésünket 
czéltalan  volna  tovább  fűznünk.  Némuljunk  el  mi  : 
Rákóczi    beszél! 


AJÁNLÓLEVÉL 

az 

ÖRÖK  IGAZSÁGHOZ. 


JL±a  az  emberi  elme  sugallatai  által  akarnám  vezet- 
tetni magamat  :  bűnös  vakmerőség  volna,  óh  Örök 
Igazság!  e  munkát  Neked  ajánlanom.  Mert  a  múlt, 
jelen  és  jövő  sokkal  ismertebb  lévén  előtted, 
mintegy  botorságnak  tekinteném  előled  elrejteni, 
vagy  más  szinben  tüntetni  föl  a  tényeket.  Egyedül 
a  vágy,  hogy  tanúságot  tegyek  az  igazság  mel- 
lett, késztetett  e  munkára;  mert  méltóbbat  nem 
ajánlhatunk  Neked,  mint  a  Te  müvedet,  mely  dicső- 
ségedre és  fölmagasztalásodra  szolgál. 

Távol  legyen  tőlem  a  gondolat,  előre  azt  állí- 
tani, hogy  a  mit  irtam,  az  mind  Tetőled  jött.  .  Ha 
csak  annyiból  nem,  mert  igazak,  noha  nem  éretted 
történtek:  minthogy  a  legnagyobb  része  azoknak, 
melyekről  irandok,  gonosz  vágyak  müvei,  melye- 
ket nem  "lehet  eléggé  siratni.  Ezeknek  szomorú 
részleteivel  kitártam  Előtted  szívemet  Vallomásaim- 
ban, de  nem  szűnt  az  meg  fájni,  mert  bűneim 
örökké  szemeim  előtt  lebegnek.  De  illendő  volna-e 
Előtted  föltárni  undokságomat,  és  oly  tetteimet, 
melyeknek  egyedüli  oka  az  emberi  elme  ösztöne, 
hiúság  és  kevélység  volt,    (mely   ellenséged),    s  oly 

müvet  teremtett,  mely  egyedül  bennem,  mint  az 
önzés  és  hiú  dicsvágy  gyülpontjában  végződött? 
Dicsekedjem  vétkes  büszkeségem  müveivel?  Kíván- 
hatnám-e leirni  azt,  a  miért  vérkönnyeket  kellene 
sírnom?  Keresek-e  én  az  utókorban  emléket  vagy  hal- 
hatlan  nevet,  mely  a  világi  fejedelmek  bálványa? 
Egyedül  Te  tudod,  hogy  ezen  gyalázatos  indító 
okok  nem  vezérlenek.  Ezért  egyedül  a  puszta  igaz- 
ságot ismervén  vezéremül,  merem  Neked  ajánlani 
e  müvemet,  óh  Örök  Igazság! 

Magában  foglalandja  ez  rövid  történetét  mind- 
azoknak, a  miket  tettem,  menten  minden  túlzástól. 
Vallomásaimban  föltárom  Neked  az  emberek  előtt 
szívem  belsejét.  Itt  elmondom  az  embereknek,  Előt- 
ted, külső  cselekedetimet.  Az  elsőből  megtudandják 
tetteim  okait,  a  másikból  megismerendik  tetteimet. 
Semmit  sem  kívánok,  mint,  hogy  ismervén  Vallomá- 
saimat, bűnösnek  ismerjenek,  és  tudják  meg,  hogy 
nagyobb  Benned,  Istenem,  az  irgalom,  mint  az  igaz- 
ság; végre,  hogy  Te  szerető  Atya,  én  pedig  tékozló 
fiú  vagyok. 

Lássák  tehát  e  munkából,  mit  kelljen  a  ma- 
gyar ügyekről  tartani.  Előadásom  szabadon  lesz 
Előtted  tartva,  óh  szívem  világossága !  Mert  a  Te 
jóságod  nem  kárhoztat andj a  emlékezetem  tévedé- 
seit; ezeket  ki  lehet  igazítani  a  jegyzőkönyvekből, 
oklevelekből,  és  azok  jelentéseiből,  kik  alattam  szol- 
gáltak, a  melyek  levéltáromban  föltalálhatók,  és  a 
melyek  segélyével  az  utókor  számtalan  részleteket 
födözhet  föl,  vagy  helyre-igazíthatja  az  itt  előfor- 
duló tévedéseket. 1)  A  mi  az  azon  időben  alattam  szol- 
gáltak iránti  érzelmeimet  illeti  :  elhatározám  meg- 
vetni az  emberek  Ítéletét,  mert  a  Te  színed  előtt 
szólok.  Minthogy  a  megitéltetést  egy  fejedelem  sem 
kerülheti  el  :    boldogabbaknak   tartom   azokat,    kik 


l)    Imé,    a  nagyszellemű    fejedelem  e  sorokban   mintegy  előre 
utal  az  Emlékirataihoz  csatolandó  jegyzetek  szükségességére! 


megvetvén  ezt,  saját  lelkiismeretük  szerint  csele- 
kedtek, mint  a  kik  tévelygő  politikai  elvekre  tá- 
maszkodva, igyekeznek  azokat  kedvezőkké  tenni  és 
követni.  Alt  mondom,  hogy  sok  dolgot  fogok  men- 
tegetni, mit  a  nép  szava  kárhoztatott,  és  sokat  kár- 
hoztatok, mit  a  tömeg  tudatlansága  dicsért  és  ma- 
gasztalt. A  miket  előadok,  egyedül  Te  Ítélheted 
meg,  óh  Örök  Igazság!  és  ha  az  olvasó  jót  vagy 
dicséretest  talál  bennök,  annak  dicsősége  is  egye- 
dül Téged  illet:  mert  a  teremtménynek  minden  jó- 
sága, minden  igazsága  csak  a  Teremtőtől  származ- 
hatik.  így,  őszintén  meg  kell  vallanom,  hogy  azon 
javak,  melyeket  Ő  reám  ruházni  kegyeskedett,  egye- 
dül a.  Teremtő  javai  valának,  és  következőleg  csak 
az  Ö  dicsőségére  szolgálnak. 

Szükséges  lenne  itt,  nagyobb  összefüggés  vé- 
gett, idegen  országok,  különösen  Lengyelország 
állapotát  előadni;  de  mivel  keveset  tudok  rólok, 
elbizottság  volna  belekapnom.  Ez  okért  mások  cse- 
lekvényeit nem  irandom  le,  az  események  okait  is 
csak  annyiban,  a  mennyiben  tőlem  származnak.  Es 
minthogy  a  történelem  lényege  ebben  áll:  részletesen 
és  a  legnagyobb  egyszerűséggel  irandom  le,  hogy 
kivilágosodjék,  melyek  az  én  sötét  tudatlanságom- 
nak, és  melyek  a  Te  isteni  világosságodnak  müvei? 
Es,  a  mint  nem  emlékszem,  hogy  valaha  bárki  irá- 
nyában is  színlésből  vagy  csalásból  cselekedtem, 
vagy  szóltam  volna,  —  úgy  a  legnagyobb  alázat- 
tal megvallom,  hogy  tetteim  nagyrészt  meggondo- 
latlanok és  méginkább  ügyetlenek  valának. 

Mily  kevés  ügyességet  és  előrelátást  találand 
az  utókor  a  külfölddel  vitt  alkudozásaimban,  melyek- 
nek nagyrészét  határozatlannak  vagy  nagyon  kiter- 
jedettnek  itélendi,  ha  figyelembe  nem  veszi  az  idők 
környülállásait  és  azon  fejedelmek  és  udvarok  szel- 
lemét, a  kikkel  alkudoznom  kellett.  Némelyek  talán 
veszélyeseknek  látszhatnak  az  orthodox  vallásra  : 
de  nem  a  hazára,  melynek  az  idegen  járom  alóli 
fölszabadítása    első  és   fő-czélom  volt.    Meg  voltam 

győződve,  hogy  ha  erdélyi  fejedelemségem  békés 
birtokába  jutok,  oly  befolyást  nyerendek  a  leendő 
magyar  király  udvarában,  hogy  az  orthodox  vallás 
ellen  intézett  támadásokat  megsemmisíthetem,  és 
idő  folytával  helyreállván  a  béke  és  egyesség  : 
szelid  és  békés  eszközökkel  visszavezethetem  vala 
a  szétvált  felekezeteket  a  valódi  katholica  egységre. 
A  Te  tanácsodnak  tulajdonítanám  ezt,  óh  Örök 
Igazság,  ha  Tőled  kértem  volna  világosságot  a  cse- 
lekedetre. De  minthogy  legtöbb  ízben  önbölcsessé- 
gemben  bíztam  :  méltó ,  hogy  elismerjem  elbizott- 
ságomat,  és  a  Te  igazságodat,  hogy  örök  törve- 
nyid  szerint  máskép  határozál,  —  előnyösebben 
lelki  üdvösségemre. 

Könyörgök  tehát  segélyedért,  hogy  el  ne  té- 
vedjek, eltávozván  Tőled.  Hadd  bánjam  meg  azon 
tetteimet,  melyeknek  czélja  nem  Te  valál.  Hadd 
mondjam  el  azokat,  melyeket  nem  szégyenlettem 
elkövetni  jelenlétedben.  A  Te  munkád  leend,  ha 
segítendesz  legyőzni  az  önszeretetet  és  az  emberi 
érdekeket,  melyek  azon  időben  bálványaim  voltak, 
s  melyekre  inkább  tekintettem  cselekvényeimben, 
mint  Te  reád.  Fogadd  tiszta  akaratomat  :  előadni 
a  puszta  igazságot  mindazokban,  a  miket  tettem. 
Ügy  hiszem,  Tőled  ered  mindez,  hogy  az  utókor 
Téged  dicsőíthessen,  és  tanulja  az  igazat  a  hamistól 
megkülönböztetni.  Légy  dicsőítve  ,Te,  és  minden- 
ki előtt  —  ki  e  sorokat  olvassa  —  tűnjék  ki  az  én 
méltatlanságom  és  háládatlanságom! 


RÁKÓCZI    FERENCZ    FEJEDELEM 

EMLÉKIRATAI 

a   magyar   háborúról, 

1703-tól  végéig  (1711). 


JNem  szándékom  itt  a  magyar  nemzet  történetét 
megírni,  sem  azt,  mi  történt  vele  azon  idő  óta,  hogy 
megfosztatván  törvényeken  alapuló  szabadságaitól, 
idegen  nemzet  járma  alá  vettetett.  Bűnei  idegen 
fejedelmek  fegyverét  hozák  reá,  melylyel  Isten  az 
ő  igazságában  ostorozá,  annyira,  hogy  az  ország 
minden  rendéi  érezek  csapásait.  Az  uralkodási  vágy, 
mely  nem  ismer  határt,  mindenfelé  elterjedt.  Köny- 
nyedén  vettem  a  köznyomort,  melylyel  a  nemzet 
küzdött,  mindaddig,  míg  —  öt  évet  töltvén  Cseh- 
országban, a  többit  olasz  földön  és  a  bécsi  udvar- 
nál ifjúsági  örömökben,  —  lakásomat  a  hazába  nem 
tettem  által:  a  midőn  a  részleges  sérelmek,  mégin- 
kább  pedig  a  közösök,  érzékenyebben  éreztették 
velem  az  elnyomást,  mely  alatt  hazám  nyögött.  — 
Minthogy  ez  már  elő  van  adva  Vallomásaim  első 
kötetében,1)  nem  ismétlem;  ez  okért  itt  nem  is  emlí- 


*)  Azon  „Confessiones"  czímű ,  korábbi  életéveit  tárgyazó 
művét  érti,  melynek  kéziratai  csak  a  múlt  1871-ik  évben  fedeztettek 
föl  a  párisi  Richelieu-könyvtárban  Grisza  János  hazánkfia  által,  s 
most  vannak  sajtó  alatt  a  m.  tud.   Akadémia  kiadásában. 

tendem  :  mi  történt  velem  fogságom  előtt,  alatt,  és 
megszabadulásom  után,  melyek  többnyire  csak  egy 
mag'ános  embernek  és  a  szabadságot  szerető  pol- 
gárnak tettei,  —  hogy  egyenesen  átmehessek  arra, 
mit  tettem  a  háború  folyama  alatt,  mint  nyilvános 
egyéniség. 

Nem  félek  őszintén  kinyilatkoztatni  Előtted,  óh 
Örök    Igazság,    kinek    jelen  munkámat    ajánlám, 
hogy    egyedül   a  szabadság"   szeretete    és   a   vágy  : 
hazámat  az  idegen  járom  alól  fölmenteni,  volt  czélja 
minden  tetteimnek.  Nem  vezérlett  boszúvágy,    nem 
a    koronára    vagy  fejedelemségre    törekvő    nagyra- 
vágyás,   sem    uralkodási    ösztön   :    hanem    egyedül 
ama  hívságos    dicsőség,    eleget   tenni   hazám   iránti 
kötelességemnek;  —  és  némi  világi  becsvágy,  mely- 
nek  forrása    természeti   nagylelkűségem   vala,    vét- 
kesen működött    irányodban    bennem,    óh   Istenem, 
annyiból,    mert  ezen  különböző  okok  önneh-magam- 
ban  összpontosultak.  Ez  okért,  mihelyt  börtönömbül 
kiszabadultam,   Varsóban  gróf  Bercsényiben  hasonló 
sorsú  bajtársra  akadván  :    mindenkép  arra  töreked- 
tünk,   miként    fordíthassuk    hazánk    hasznára    ama 
nagy    háború   conjuncturáit ,    mely   Európát   fenye- 
geté.     De     e     gróf    megcsalatkozván    reményében, 
melyet    Ágost    lengyel   királyba   helyezett ,    segély 
és  tanács  nélkül  álla.    Egyedül   csak  a  franczia  ki- 
rály   pártfogásába    és   segédébe   reménylheték ,    tá- 
maszkodva   az    általa    I.    György    ősömmel    kötött 
szerződésre,  mely  kiterjedvén  az  utódokra  is,  bizto- 
sítá  Házunknak   az   erdélyi  fejedelemséget,    megvá- 
lasztatás esetében.  Nem  bírván  ezen  és  a  svédekkel 
kötött   hasonló    szerződés    hiteles    példányát  :    azzal 
hízelegtem  magamnak,    hogy   maga    ezen  szerződé- 
sek emléke  elég  okúi  szolgáland  nekik,    és  hogy  a 
fennforgó    körülmények    méginkább    fognak    hatni. 
Azért  ezen  alapra  támaszkodván,    nyilatkoztam    du 
Heron  őrgrófnak,    ki  akkor   Francziaország  követe 
volt    a    lengyel   udvarnál ,    s   kérem    őt  :    tudósítsa 
szándokomról  urát.    Bercsényi    még    megszabadulá- 

som  és  Lengyelországba  érkeztem  előtt  értekezett 
a  lengyel  királylyal  és  az  említett  követtel  a 
Magyarországban  kezdendő  háború  módjairól,  an- 
nak könnyüségéről  és  reménylhető  előnyeiről.  így 
történt,  hogy  az  említett  követ  már  ekkor  meg 
volt  nyerve  tervünknek. 

Minthogy  azonban  a  háború,  mely  Olaszor- 
szágban a  spanyol  király  nevében  akkor  már  meg- 
kezdődött, holmi  idétlen  tanács  következtében,  mint 
később  kiderült,  a  legkeresztyénebb  király  által 
még  nem  declaráltatott  :  a  követ  kinyilatkoztatá 
nekem,  hogy  ezen  okból  ura  még  nem  vehet  nyil- 
vánosan pártfogása  alá;  mindazonáltal  mindent  meg- 
teend,  a  mi  személyem  biztosítására  kívánatos;  és 
e  végből  szükséges,  hogy  addig,  míg  a  háború 
Francziaország  és  a  császár  közt  nyíltan  ki  nem 
üt,  rejtve  tartsam  magamat,  valamely  lengyel  nagy- 
úrnak barátságos  védelme  alatt.  Ezen  ajánlat  kez- 
detben mindjárt  föltárá  előttem  :  mily  csekély  nyo- 
matéka van  a  föntemlített  szerződés  emlékének. 
De  minthogy  a  lengyel  király  és  a  nagyok  több- 
sége a  császár  pártján  volt,  minden  vészteljes  vala 
reám  nézve;  a  követ  tanácsára  kellett  tehát  bíz- 
nom magamat,  ki  személyem  biztosításán  a  legna- 
gyobb igyekezettel  buzgólkodott,  a  Francziaország- 
hoz  szító  nagyok  közt.  A  belz-i  palatinára  vélte 
pedig  legbátrabban  bízhatni  személyemet ,  ki  az 
utolsó  királyválasztás  folyama  alatt  buzgó  híve  volt 
Conti  herczeg  pártjának.  Ezen  hölgy  íéríi-észszel 
és  bátorsággal  s  nemét  meghaladó  nagylelkűséggel 
bírt.  Minthogy  azonban  akkor  épen  a  karlsbadi 
fürdőben  vala  Csehországban:  az  határoztatott,  hogy 
megvárjuk  visszajövetelét,  s  addig  Meczinsky  szta- 
roszta  J)  jószágain  rejtsük  el  magunkat,  ki  Bercsényi 
grófnak  nagy  barátja  volt.  Mindaketten  Minsk 
várában    laktunk   vagy  négy  hétig,    egész   a  belz-i 


Kerületi  kapitány,   katonai  kormányzó. 

palatina  visszaérkeztéig;  ekkor  mindenek  előtt  is- 
meretlenül visszamenénk  Varsóba. 

Ott  ezen  úrnő  által  a  nagylelkű  barátság*  min- 
den jeleivel  fogadtatánk.  Elküldettünk  férjéhez,  ki 
feje  a  hatalmas  herczeg  Siniavsky-családnak,  mely 
nekem  is  rokonom  a  Báthoryak  és  Kostkák  által. 
Az  ő  barátságos  védelme  és  gondoskodása  alatt 
maradtunk  azon  időig,  a  melynek  eseményeit  jelen 
munkámban  leirom,  —  kitéve  különféle  életveszé- 
lyeknek, melyekről  egy  más  munkámban  („Vallo- 
mások") emlékeztem. 

Két  esztendő  múlva  du  Heron  marquis,  buzgó 
barátom,  rögtön  elfogatott,  és  visszaküldetett.Fran- 
cziaországba,  a  lengyel  király  parancsából,  a  svéd 
király lyal  folytatott  állítólagos  levelezés  gyanúja 
miatt.  Hivatala  betöltésére  a  lengyel  ügyeket  ille- 
tőleg de  Bonac  őrgróf,  danczkai x)  franczia  consul 
rendeltetett.  Ennek  már  volt  parancsa  urától  gon- 
dunkat viselni,  és  segélyül  nekem  12,000,  gróf  Ber- 
csényinek pedig  8000  livre-t  adni  évenként.  De  a 
mi  az  ügy  lényegét  illeti,  t.  i.  elkezdeni  a  háborút 
Magyarországon  :  minden  lassan  ment,  oly  követtel 
kellvén  értekeznünk,  ki  előttem  egészen  ismeretlen 
volt,  és  mivel  a  franczia  udvar  még  legkevésbbé 
sem  reményié,  hogy  terveim  valósíthatók  legyenek. 
Előterjesztéseim  ezek  valának  : 

1.  Danczkában  tartassanak  készen  pénz,  hadi- 
tisztek  és  mindennemű  fegyver. 

2.  Birassanak  reá  a  lengyel  nagyok  4000  lovas 
és  ugyanannyi  gyalog 'kiállítására,  a  kikkel  beme- 
hessek Magyarországba ;  mert  akkoron  ezen  ország 
császári  seregek  nélkül  vala, 2)  a  helyőrségek  is 
roszúl  voltak  ellátva,  a  várak  és  erődök  gyöngén 
megszállva:  és  így  könnyen  hízeleghettem  magam- 


*)  Danc.zka  =  Danzig. 

2)  Szalay  L.  kimutatása  szerint  összesen  30 — 32  ezer  ember- 
ből álló  császári  rendes  hadsereg  —  tehát  mégis  jelentékeny  erő  — 
feküdt  ekkor  Magyarországon,  leginkább  az  erődített  helyekben. 
(Magy.  Tört.   VI.  k.   66.   67.  1.) 


nak  azzal,  hogy  a  nép  és  nemesség  megmozdul,  és 
segítségükkel  hatalmamba  ejthetem  az  erősségeket; 
seregemet  a  bajor  választó  seregeivel  reménylém 
egyesíthetni,  és  e  fejedelmet  az  ország  beléegyez- 
tével  a  magyar  trónra  emelhetni.  O  ugyanis  már 
akkor  elfoglalá  Lincz  és  Passau  felső-austriai  vá- 
rosokat. 

Noha  ezen  terv  oly  fölvilágosításokkal  terjesz- 
tetett elő,  hogy  előnyei  és  könnyűsége  szembeötlő 
vala:  mégis,  minthogy  oly  követtel  és  udvarral  kel- 
lett értekeznünk,  kik  Magyarország  ügyeit  legke- 
vésbbé  sem  ismerték,  valósíthatlannak  tekintetett,  és 
noha  egészen  el  nem  vettetett,  mégis  azt  hitték 
felőle,  hogy  részemről  egyedül  a  kétségbeesés  ered- 
ménye. A  valósítás  könnyebbítésére  általam  s  Ber- 
csényi gróf  által  még  hozzáadatott,  hogy  a  franczia 
király  vegye  reá  valami  módon  a  törököt,  hogy 
Thökölynek 2)  segítségét  adjon.  így  műit  el  azon 
két  év,  melyet  lengyelországi  száműzetésemben  töl- 
töttem, ilyféle  tervek  főzésében. 

Ezalatt  a  magyar  nép  tűrhetetlen  követelések 
és  növekedő  adók  által  nyomatott.  Megparancsol- 
ták, hogy  a  vármegyék  12,000  embert  állítsanak, 
kik  Olaszországba  vagy  a  császári  birodalomba 
valának  küldendők.  A  sónak  ára,  a  melylyel  az 
ország  nagyon  bővelkedik,  annyira  fölemelkedett 
a  harminczadok  fölállítása  következtében,  hogy  a 
szegény  nép  kenyerét  sótlanúl  kényteleníttetett 
enni.  Az  ennyi  nyomást  sűlyosbította  még  a  szám- 
talan visszaélés,  és  a  különféle  zsarlások,  melyek  a 
hivatalokban  és  az  adók  behajtásánál  elkövettettek. 
Az  őrök  (gardes) 2)  száma  növeltetvén ,  ezek  oly 
nagy  kegyetlenségeket  követének  el,  hogy  azok, 
kik  valamely  nyilvános  rendeletet  áthágtak,  elveszt- 
vén minder  reményüket    a    kegyelemre  :    a    bünte- 


x)    Thököiy    Imre,    ekkor  —  mint    tudjuk  —    Törökországba 
kiszorulva  élt,  Nicomédiában. 

a)   A  só-  és  harminczad-őröket  értheti. 


téstől  félve,  erdők  és  hegyek  rejtekeibe  bujdosának, 
Tulajdon  munkácsi  herczegségembeli  jobbágyaim 
is  így  tőnek.  Ezen  évben  (1703)  tavasz  kezdetekor 
ők  küldenek  először  hozzám  egy  Bige  László  nevű 
embert,  egy  orosz  pappal ,  megtudandók,  váljon 
életben  vagyok-e  még?  Ezek  sokáig  bolyongtak 
a  határszéleken,  míg  végre  nagyon  kétes  hirből 
haliák,  hogy  Brezánban  néhányl magyar  van;  azon- 
nal arra  irányzák  útjokat,  és  ott  annyi  keresés  után 
végre  megtalálának.  Előadák  a  nép  végső  Ínségét 
és  kétségbeesését,  mely  bizonyára  fegyvert  fogat 
vele,  ha  csak  bárminemű  segítséget  akarnék  ígérni 
neki;  mondák,  hogy  —  a  helyőrségeket  kivéve 
—  nagyon  csekély  császári  had  van  az  országban, 
s  hogy  a  Montecuccoli-ezred  is  parancsot  kapott 
az  indulásra,  sőt  már  útban  van  Olaszország  ftlé. 
Ez  okért  a  legcsekélyebb  segélylyel  fegyverfogásra 
lehetne  a  népet  bírni.  A  nemesség  bizonyára  cSat- 
lakozand,  azon  haddal,  melyet  a  vármegyéidnek 
kellett  kiállítani,  és  melynek  legénysége  erőszakkal 
soroztatván  be:  nehogy  hazáját  és  családját  el- 
hagyni kényteleníttessék,  az  országban  szan^szét- 
oszlott.  Sietni  kell  tehát  legalább  is  reményt  nyúj- 
tani a  segélyre,  nehogy  a  kik  a  fegyverviselésre 
alkalmasok,  a  hazát  elhagyni  legyenek  kénytelenek. 
Ezek  a  nép  kevésbbé  megfontolt  előterjesztései 
valának,  melyekre  támaszkodni  gondatlanság  lett 
volna.  De  egészen  megvetendők  sem  vo/tak.  — 
Azért  Bercsényi  gróffal  tanácsot  tartván ,/  elhatá-  • 
roztuk,  hogy  biztos  emberünket  küldjük/  be?  ki 
megtudakolja:  váljon  az  előadottak  igazak-e?  külö- 
nösen pedig  a  Tiszán  túli  népség  szellemét  für- 
készsze  ki.  E  czélra  a  grófnak  egyik  lovászát  válasz- 
tottuk, egy  elég  ügyes  és  hű  fiatal  embert;  köte- 
lességévé tettük,  mondja  meg  a  népnek J  hogy  még 
élek,  és  biztosítsa  a  segélyről,  azon  esetre,  ha  ré- 
szükről készséget,  engedelmességet,  tevékenységet 
és  hűséget  reményihetek.  Ezen  egyéií  két  hónap 
alatt    bejárta    birtokaim    legnagyobb    részét    és    a 

Tiszán  túli  vidékeket.  A  nép  útitársul  adá  mellé 
Pap  Mihályt.  Alig  volt  képes  elmondani  :  a  szere- 
tet és  öröm  mily  kitöréseivel  fogadtatott,  és  hogy 
következőleg  nem  kell  egyéb,  mint  parancsokat  és 
zászlókat  küldeni ,  hogy  ezen  fejnélküli  sokaság 
sereggé  alakuljon;  egy  része  úgyis  —  nem  birván 
nyomorát,  és  megunván  a  segély  késedelmezését, 
—  már  a  hegyekbe  vonult,  hol  parancsaimra  vára- 
kozik. 

Az  ügy  ily  kedvező  állapotában,  melyet  a  nép 
buzgósága  mutatott,  leginkább  helyén  találtuk  föl- 
használni a  lelkesülést.  Néhány  zászlót  készítteténk 
tehát,  elküldendőt  nekik,  nyiltlevelek  kíséretében, 
melyek  általam  és  Bercsényi  gróf  által  Írattak  alá, 
és  melyekben  segélyt  ígértünk.  Szigorúan  meghagy- 
tuk azonban,  hogy  ezen  zászlókat  újabb  parancsig 
ki  ne  tűzzék,  s  a  nemesség  birtokait  ne  pusztítsák  : 
hanem  igyekezzenek  valamely  hadi -csellel  né- 
hány, a  németektől  roszúl  őrzött  helyet  elfoglalni. 
Elküldvén  megbizottainkat ,  fölkerestük  Wisnio- 
veczky  herczeg  barátomat  és  gróf  Potoczky  kiowi 
palatínust,  azon  czélból ,  hogy  javaimat  lekötvén 
nekik,  némi  segélyt  nyerhessek  tőlök  katonákban. 
Ezen  utunkat  sikerrel  végezve,  czélszerünek  ítéltem, 
hogy  Bercsényi  gróf  menjen  Varsóba,  és  onnan  — 
ha  szükséges  lesz  —  Danczkába,  hol  értekezzék  de 
Bonac  őrgróffal,  s  elmondván  neki  mindazt,  a  mit 
már  tettünk:  kérje,  hogy  segítse  valamely  nagyobb 
összeg  pénzzel  fontos  vállalatunkat,  melynek  nagy 
következményei  lehetnek.  Részemről  elhatározám 
utazása  alatt  Holesiczban  a  belz-i  palatinánál  ma- 
radni, hogy  közelebb  lévén,  titkos  utakon  vezethes- 
sem a  Magyarországban  elkezdődött  mozgalmakat, 
és  a  nép  forrongó  indulatát  a#közel  segítség'  remé- 
nyével fönntartsam. 

Körűlbelől  két  hétre  Bercsényi  gróf  elutazta 
után,  elindultam  az  említett  palatinával  Konskyt, 
a  podolyai  palatínust,  drosdoviczai  jószágán  meglá- 
togatni,   ki   tüzérségi   tábornok   és   benső    barátunk 

volt.  A  palatina  által  kapott  levelekből  megtudámr 
hogy  több  magyar  nemes  érkezett  Ilyvóba,  (Lem- 
bergbe);  félvén,  nehogy  jöttöknek  czélja  kitudas- 
sék,  czélszerünek  gondoltam  őket  Drosdoviczára 
hívni.  Előadák,  miszerint  megbízottjaink  megérkez- 
tekor az  összes  népség,  a  zászlók  látására,  s  párt- 
fogásom reményétől  lelkesedve  meg  nem  állhatta, 
hogy  fegyvert  ne  fogjon  és  közakarattal  össze  ne 
gyűljön,  a  hazának  és  családjaiknak  az  idegen  já- 
rom alóli  megmentésére.  Majos,  ki  Pap  Mihálylyal 
jőve,  volt  a  fejők.  Ez  bátor,  de  szegény  nemes- 
ember vala.  *)  Előadá,  hogy  több  ezernyi  nép  fegy- 
vert fogván,  jövetelemet  várja  a  határokon.  Azért 
kér  nevökben  :  ne  hagyjam  el  ezen  sokaságot,  mely 
segítségemben  bízva  jött  azon  lelkesült  elszántságra; 
s  hogy  kész  ugyan,  és  van  lelke  s  bátorsága  is  pon- 
tosan teljesíteni  a  parancsokat  :  de  parancsnokra 
van  szüksége,  ki  a  lelkesültséget  fölhasználja.  Említé, 
hogy  számuk  naponként  növekedik,  és  így  nem 
maradhatnak  sokáig  tétlenül;  ő  tehát  azért  jött  tár- 
saival, hogy  engem  hozzájuk  kísérjen,  vagy  újabb 
parancsokat  vigyen  tőlem.  Ebből  állott  küldöttsége 
e  népnek,  mely  egy  idő  óta  Máramaros-,  Szatmár- 
és  Ugocsa-vármegyékben  a  nemességet,  templomo- 
kat és  malmokat  rabolgatta,  parancsom  ellenére 
kitűzvén  az  általam  küldött  zászlókat.  Ezáltal  azon 
megyék  nemessége  fölingereltetve,  fegyvert  fogott, 
és  így  a  martalócz-csapat  látván,  hogy  szoríttatik, 
a  lengyel  határokra  menekült. 

Az  olasz  származású  Nigrelli  őrgróf,  a  császár 
tüzérségi  tábornoka,  ez  időben  kassai  parancsnok 
volt.  Jól  ismerte  Magyarországot  és  lakosainak  ál- 
lapotát. Nem  lévén  elegendő  rendes  katonasága, 
megparancsolá  a  császár  nevében  a  vármegyéknek, 
hogy  a  nemesi  bandériumokat  állítsák  ki,  és  üldözzék 
ama  fosztogatókat.  Ezen  tábornok,  Károlyi  (Sán- 
dor)   szatmári    főispánra   már   egy  bizonyos    Tokay 

*)   Majos  János,  később  ezredese  Rákóczinak. 

által  előidézett  mozgalomkor *)  gyanakodni  kezdett, 
—  a  jelen  körülmények  közt  pedig  méginkább 
figyelemmel  kísérte  viseletét.  Ez  megszüntetni  kír 
vánván  a  gyanút,  tevékenyebb  vala,  mint  mások, 
és  reávette  a  nemességet,  hogy  üldözze  azon  népet, 
mely  zászlóim  alatt  dúlá  a  nemesek  javait.  Minek- 
utána vármegyéje  határáról  elkergeté  őket,  elhatá- 
rozá  :  bár  merre  menjenek,  üldözi  és  szétveri. 

Midőn  Majos  hozzám  érkezett,  ezekről  semmit 
sem  tudtam;  de  nem  helyeselhettem  e  zenebonás 
mozgalmat,  mely  világos  parancsom  ellen  kezdetett. 
Azon  segély,  melyet  a  lengyel  nagyok  ígérének, 
még  nem  vala  készen.  Pénz  szűkében  voltam,  és 
keveset  adtam  azon  reményre,  a  melylyel  a  franczia 
követ  kecsegtetett.  így  a  nehézségek,  melyek  min- 
den oldalról  támadtak,  és  a  bizonytalanság,  a  mely- 
ben valék  ,  indulásom  elhalasztására  ösztönöztek. 
De  viszont  az,  a  mit  a  nép  állapotáról  hallottam, 
veszélyesnek  tünteté  föl  előttem  a  halasztást.  Jól 
tudtam,  hogy  a  nép  lelkesültsége  nem  tarthat  soká, 
és  ha  az  első  tüz  lelohadt,  a  második  sohasem  oly 
erős.  Meggondolám,  hogy  e  nép,  mely  segélyem- 
ben bizakodtában  kelt  föl,  —  noha  meggondolat- 
lanul cselekedett,  —  ha  szétveretik :  a  közvélemény 
engem  okozna,  hogy  miért  hagytam  el?  S  a  nép 
nem  magát  vádolná  meggondolatlanságáért,  hanem 
engem,  hogy  nem  segítettem  meg  szükségében. 
Tanácskozám  tehát  ez  ügy  fölött  a  palatínussal,  a 
kinél  tartózkodom  vala,  s  a  ki  nagyon  eszélyes 
férfiú  volt ,  —  de  meghányván  egyik  és  másik 
részről  is  az  okokat,  elismeré ,  hogy  ily  kényes 
körülmények  között  nem  képes  tanácsot  adni.  A 
hiú  dicsőség,  a  haza  szabadsága  iránti  buzgóság, 
nagylelkűség,  és  ama  benső  óhajtás,  hogy  semmi- 
vel se  vádolhassam  magamat,  adtak  tanácsot.  Bíz- 
ván ügyem  igazságában  és  az  Isten  segedelmében  : 


x)    Tokay  Ferencz,  a  harangodi  csatavesztéssel  szerencsétlenül 
végződött   1697-iki,    Hegyallya-vidéki  fölkelési  kísérlet  egyik  vezére. 

könnyek  között  búcsúzám  el  barátaimtól,  és  egy 
igen  esős  napnak  estéjén  elindulék,  a  palatinus  ör- 
seregéből való  nagyon  csekély-számú  katonaságtól 
kísértetve. 

Fele-utamat  már  megtevém  :  midőn  Magyar- 
ország határaitól  egy  napi  járóföldnyire,  Droho- 
biczán,  futár  érkezett  élőmbe,  azon  hírrel,  hogy  azon 
vezérek  és  őrök  nélküli  fegyveres  nép,  borba  és 
álomba  merülten,  Károlyi  által  Máramarosban,  Dol~ 
hánál  szétveretett,  és  zászlóit  is  elvesztette,  s  hogy 
a  szanaszét  futók  a  szomszéd  hegyekbe  menekül- 
tek, további  parancsaimat  várván. 

ímé,  ily  szerencsétlen  volt  a  magyarországi 
háború  kezdete,  melyet  —  őszintén  megvallom  — 
az  eszély  minden  szabályai  ellen  kezdettem,  egye- 
dül egy  fiatal-ember  hevessége  és  a  haza  szeretete 
által  lelkesíttetve.  Még  visszavonulhattam  volna,  és 
lett  is  volna  okom  reá  :  de  azon  vágytól,  hogy  a 
nép  szeretetét  és  bizalmát  megnyerjem,  fölbátorítva, 
elküldtem  Kálnásy  Istvánt  Wisnioveczky  herczeg- 
hez  és  a  kiowi  palatinus  Potoczkyhoz,  hogy  a  várt 
segélyt  sürgesse.  Elhatározám  magam,  addigis  foly- 
tatni utamat,  hogy  összeszedvén  a  szétszórt  népet, 
a  lengyel  határokon  rejtőzködve  várhassam  be  a 
segédcsapatok  megérkeztét :  nehogy  meghűlni  hagy- 
jam a  buzgalmat,  mely  a  nép  szivében  égett.  Mon- 
dák, hogy  könnyű  lesz  a  szétszórtak  összeszedése, 
sőt  hogy  munkácsi  herczegségemben  5000  gyalog 
és  500  lovas  várakozik  reám  az  ország  határán. 

Másnap  folytatván  utamat,  Szkólya  nevű  falu- 
hoz értem  Lengyelországban,  kísértetve  a  podolyai 
palatinus  katonáitól,  kik  azon  ürügy  alatt  csatla- 
koztak hozzánk,  mintha  a  tüzérség  részére  való 
hátrálékpénzt  akarnák  behajtani.  Szkólya  lakosai 
utunkat  állták.  Azonban  a  feleselések  között  egy 
zsidó  rám  ismervén,  —  a  per  és  tusakodás  örömre 
és  udvariasságra  változott. 

Megérkeztem  hirére  egy  Kamensky  Petronius 
nevű  jó  öreg,  —  egy  szomszédos  orosz  zárda  főnöke, 

ki  gyermekkoromban  karjain  hordozott,  örömköny- 
nyekre  fakadt,  és  nem  tudván  eltelni  látásommal  — 
elkísért  a  határokig.  A  következő  esztendőkben 
több  jó  szolgálatiért  —  többször  levén  követem  a 
muszkák  czárjánál  —  a  munkácsi  orosz-szertartású 
püspökséget  nyeré  el.  így  töltvén  a  napot,  estve 
azon  vettük  észre  magunkat,  hogy  a  hegyszorosok 
közt  eltévedtünk,  és  ekképen  a  következő  reggel 
nem  bírván  elérni  a  kitűzött  helyre,  Klinecz  nevű 
faluban  állapodtunk  meg,  a  Beszkéd-hegyek  aljában, 
melyek  Magyarországot  Lengyelországtól  elválaszt- 
ják. Ez,  a  mennyire  emlékszem,  1703-ban  június 
16-kán  történt.1) 

Nagyobb  biztosság  kedvéért  megparancsolám, 
hogy  a  hegy  túlsó  oldalán  lévő  csapatokat  hozzám 
vezessék.2)  Körűlbelől  délfelé  érkezének  meg,  bo- 
tokkal és  kaszákkal  fegyverkezve:  500  (5000?)  ember 
helyett  alig  volt  200  gyalog,  kiknek  rósz,  paraszt- 
puskáik voltak,  és  50  lovas.  Vezérök  Esze  Tamás 
tarpai  jobbágyom  volt,  a  gonosz  Kiss  Alberttal,  e 
bűnei  miatt  üldözött  tolvajjal.3)  A  többiek  közül,  kik 
ezen  csőcseléket  vezénylették,  csak  Móriczot4)  és 
Horváth ot  lehetett  katonáknak  tartani;  az  első  köz- 
katona volt  hadjan  a  munkácsi  várban,  a  másik  őr- 
mesteri minőségben  szolgált  a  németeknél.  A  többi 
a  nép  aljából  való  lévén,   rablás   között   megtanulá 


*)  15-kén.  Gyűjteményemben  van  ugyanis  a  fejedelem  Kli- 
neczen,  1703.  június  15-kén  kelt  —  Bercsényi  ungvári  tisztjéhez 
Vajda  Jakabhoz  szóló  —  levelének  egykorú  mása,  melyben  ,,ide  az 
hadak  közé"  érkezését  s  Bercsényinek  is  rövidnap  eljövését  tudatva, 
urához  való  hűségére  kényszeríti  Vajdát ,  jöjjön  táborába,  mit  az 
rögtön  meg  is  tett,  mint  más  forrásból  tudom;  —  de  Petrovics 
párisi  regestái  szerint  is  már  e  napon  tudósítá  Rákóczi  Bonacot, 
Magyarországba,  párthívei  közé  érkeztéről. 

2)  Klinecz  ugyanis  még  Gácsországban,  a  Beszkéden  túl 
fekszik. 

3)  Kis  Albert  azelőtt  Thökölynek  volt  hadnagya,  de  holmi 
törököket  legyilkolván  s  megrabolván,  labanczczá,  majd  ismét  hasonló 
bűnökbe  keveredvén,  kóborlóvá  lőn. 

4)  Móricz  István,  később  huszti  kapitány. 

a  háború  elemeit.  Majos ,  ki  velem  jött  volt,  akará 
őket  nemesi  tekintélyénél  fogva  vezényelni  :  de 
iszákos,  szemtelen  és  házsártos  fiatal  ember  lévén, 
nem  volt  alkalmas  e  tisztre.  A  csőcselék  nem  akart 
parancsa  alatt  állani,  azon  természetes  gyűlölség 
miatt,  mely  a  magyar  nemesség  és  nép  között  létezik. 
Pap  Mihály,  ki  vén-szakálú  és  nagy  ivó  vala,  a  parasz- 
tok részéről  lévén,  a  lovasokat  akará  vezetni.  Egy 
szóval  mindnyájan  tudatlanok  és  veszekedők  levén, 
még  egy  tizedesi  tiszt  betöltésére  sem  voltak  képe- 
sek. Minthogy  azonban  a  nép  szerette  őket,  se  hiva- 
taluktól elmozdítani,  se  helyöket  mások  által  betöl- 
teni nem  lehetett. 

Ezen  kis  paraszt  hadtestnek,  mely  körülöttem 
sereglett,  minekutána  öröme  első  kitörését  megszün- 
tetem és  a  lődözéseknek  végét  vetek,  —  buzdító 
beszédet  tartottam.  Sokan  szavamról  hittek  reám 
ismerni,  mások  ellenben  kételkedtek  :  váljon  én 
vagyok-e  valóban?  míg  végre  egy  hosszú  beszéddel, 
melyben  élénken  kifejeztem  hazám  iránti  szeretete- 
met és  hozzájuk  való  őszinte  ragaszkodásomat, 
minden  kétségüket  eloszlatám ;  letevék  hűségi  eskü- 
jöket,  örömmel  és  igyekezettel.  Magam  rendezem  é 
csőcseléket,  mely  bandákra  volt  osztva ;  őröket  ren- 
delek, és  éjjel  körutat  tevén  köztük,  titkon  kihall- 
gatám  fesztelen  beszélgetéseiket,  hogy  megtudjam, 
minő  hajlammal  viseltetnek  irányomban  és  tiszteik 
iránt?  —  Az  eleség  jelenlétemben  osztatott  szét,  és 
vigyáztam,  hogy  bor  vagy  pálinka  ne  hozassék  e  fe- 
gyelmetlen nép  közé.  Hadi-törvényeket  hirdettem, 
és  a  fegyelem  fönntartására  bírót  rendelek,  a  végre, 
hogy  szigorú  igazságot  szolgáltatván  a  vétők  ellen, 
a  katonaságot  féken  lehessen  tartani. 

Két  napot  töltvén  különféle  foglalkozásokkal, 
mihelyt  hire  terjedt  jöttömnek  a  munkácsi  herczeg- 
ségben  :  alig  képzelhetni,  mily  igyekezettel  és  öröm- 
mel tódúlt  a  nép  hozzám.  Csapatonként  rohantak, 
hozván  magokkal  kenyeret,  húst  és  más  szükséges 
élelmi-szereket.  Ez  emberek  gyermekeik  és   felesé- 

g-eik  társaságában  jövének,  és  meglátván  engem 
messziről,  térdre  ereszkedtek  és  orosz  módra  keresz- 
tet vetettek  magukra.  Bőven  hullatták  örömkönnyei- 
ket, melyek  az  enyéimet  is  kicsalták.  Buzgóságuk- 
nak  és  ragaszkodásuknak  nem  volt  elég  bennünket 
élelemmel  ellátni  :  hanem  haza-küldvén  nejeiket, 
gyermekeikét,  beálltak  seregembe,  többé  el  sem 
hagyának,  s  puskák  hiányában  kardokkal,  vasvil- 
lákkal és  kaszákkal  fegyverkezvén,  kinyilatkoztatták, 
hogy  élni-halni  akarnak  velem. 

Kevés  nap  múlva  seregem  3000  emberre  sza- 
porodott, és  paraszti  lelkesedésök  is,  mely  velők 
erejöket  túlbecsülteié,  napról  napra  nőttön-nő  vala. 
Alattvalóim  jóakaratát  használva ,  könnyűszerrel 
reábírtam  őket,  hogy  málháslovaikat  odaadják  a 
lovasság  szaporítására.  így  lovasságom  létszáma 
könnyen  szaporodott  300-ig,  a  hír  azonban,  mely 
mindent  nagyít,  ugyanannyi  ezerre  emelé. 

Míg  ezek  a  határokon  történtek  :  Károlyi  a 
dolhai  expeditio  feletti  örömében  a  bécsi  udvarhoz 
vitte  azon  öt  zászlót,  melyet  ez  alkalomkor  elvett, 
mint  hűségének  zálogát,  és  hiteles  bizonyítványát 
annak,  hogy  a  fölkelők  szétverettek.  A  győzelem- 
nek ezen  jeleire  semmi  kétsége  sem  maradt  a  bécsi 
udvarnak,  hogy  ama  mozgalmak,  melyekre  a  nép 
általam,  vagy  csak  saját  kétségbeesése  által  kész- 
tettetett, teljesen  megszűntek,  és  ezért  megparancso- 
lák  a  Montecuccoli-ezrednek,  mely  a  helyőrségeken 
kívül  csak  egyedül  volt  (Felső)-Magyarországon, 
hogy  folytassa  útját  Olaszország  felé. 

így,  növekedvén  seregem  száma  és  bátorsága, 
átléptem  Magyarország  határait ,  mint  Caesar  a 
Rubicont,  hogy  ne  legyek  a  lengyeleknek  terhére. 
Soká  azonban  nem  maradhattam  ama  hegyek 
között,  hol  zabon  kívül  semmisem  terem,  a  melyből 
készült  kenyér  nem  igen  volt  ínyökre  azoknak,  kik 
nem  valának  hozzá-szokva.  Ezért  minden  irányban 
portákat  (kémszemléző-csapatokat)  küldvén,  megtu- 
dám,  hogy  közelében  semmiféle   ellenség   nem  mu- 

tatkozik.  Elhatározám  tehát  leereszkedni  a  mun- 
kácsi síkságra,  és  beszállani  az  e  nevű  városba, 
mely  a  vártól  egy  jó  ágyúlövésnyire  van,  —  mint- 
hogy a  hegyekben  sem  seregeim  szaporodását,  sem 
élelmeztethetését  nem  reménylhetém ,  olyatén  levén 
a  magyar  katonaság  szelleme,  hogy  a  hegyekben 
való  tartózkodást  utálja. 

A  Tisztán  túli  nép  titkos  követségei,  a  Hajdú- 
városok, a  jászok  és  kunok  mind  arra  hittak  föl,, 
hogy  szálljak  le  a  síkságra.  A  (munkácsi)  várnak 
őrsége,  mely  500  német  gyalogból  állott,  nem  szol- 
gált akadályul  tervemnek  :  mert  egy  része  már 
rokkant  vala,  a  másik  pedig  többnyire  a  városba 
házasodván,  pártom  iránt  kedvezőleg  volt  hangolva. 
Az  őrség  tisztei  közt  is  többen  találkoztak,  kik 
híveim  voltak,  s  kiknek  segélyére  támaszkodva 
reménylhetém  a  vár  elfoglalását.  Mindezen  okok 
nyomóson  sürgették,  hogy  elhagyván  a  hegységet, 
a  városba  szálljak. Rendbe  szedvén  tehát,  a  mennyire 
tőlem  kitelhetett,  ezen  néphadból  álló  gyalogságot 
és  lovasságot,  három  napi  menet  után  megérkeztem. 
Magyar  szokás  szerint  a  lovassággal  azonnal  csa- 
tároztam  kissé  a  vár  alatt,  azért  is,  hogy  a  lovakat 
egy  kevéssé  gyakoroltassam ;  gyalogság-ómat  pedig 
beszállásoltatám ,  s  visszaparancsolván  a  csatározó- 
kat,  őröket  állítva  megtelepedtem.  Alig  nyugod- 
tam néhány  óráig :  midőn  az  egész  város  zavart 
veszekedés  zajától  és  puska-lövésektől  hangzott.  A 
katonák  majd  minden  pinczében  bort  találván,  egy 
se  tudott  a  kísértetnek  ellentállani.  A  tisztek  hasonló 
parasztok  lévén,  a  közemberekkel  együtt  ittak.  így 
mindnyájan  lerészegedvén,  verekedésre  került  a 
dolog.  Nekem  kellett,  ki  egyedül  voltam  józan  és 
hidegvérű,  a  rakonczátlan  tömeget  féken  tartanom 
mindaddig,  míg  a  hordók  fenekeit  sikerült  beverni, 
és  így  minden  kicsapongásnak  eleje  vétetett. 

Ezen,  a  fölhevült  nép  okozta  zavarok  alatt 
hirül  hozák  őreim,  hogy  egy  Thúri  nevű  kálvinista 
lelkész  érkezett  mint    várbeli    küldött,    kit    nagyon 

jól  ismertem,  és  beszélni  kivánna  velem,  hogy 
néhány  a  várba  menekült  lakos  kérelmeit  elém  ter- 
jeszthesse. Szivesenn  fogadám  és  a  vár  és  ország 
állapotjáról  tett  kérdezősködéseimre  móndá,  hogy 
gróf  Ausberg  (Auersperg)  a  vár  parancsnoka,  kit 
szintén  jól  ismerek,  biztos  hírekből  tudja,  miszerint 
a  Montecuccoli-ezred  Pest  felé  menvén,  a  Jászság- 
ban a  nép  által  meglepetett  és  tökéletesen  tönkre 
veretett.  Ez  a  hir  annyivalinkább  valószínűnek 
tetszett  előttem,  mert  nem  rég  bocsátám  vissza  a 
jászok  és  kunok  követeit,  kik  által  hozzám  való 
hűségöket  és  készségűket  nyilváníták  fölkelni  és 
pártomra  állani.  De  ezen,  ügyemre  nézve  nagyon 
kedvező  hírt  a  következő  napon  egészen  ellenkező 
váltotta  föl.  Mert  kiküldött  csapataim  azon  hirrel 
jöttek  meg,  hogy  az  innen  két  mértföldre  fekvő 
Szerednye  kastélyába  egy  század  német  lovasság 
érkezett,  lőporos  kocsikat  kísérvén;  kik  is  jöttöm- 
nek hirére  elhatározák  azon  várban  maradni,  ne- 
hogy lőkészletöket  veszélynek  tegyék  ki.  Jól  isme- 
rém ama  várkastély  fekvését,  mely  mindenfelől 
fallal  és  mély,  vizzel  telt  árokkal  van  körülvéve, 
így  ott  a  németek  roszúl  fegyverzett  népem  ellen 
tökéletes  biztosságban  voltak.  Elhatározám  tehát 
pénzbeli  módokhoz  nyúlni;  embereket  küldék,  kik 
a  vár  falaihoz  épült  istállókat  és  juh-aklokat  fel- 
gyújtsák, melyektől  nem  messze  voltak  a  lőporos 
kocsik.  Ezenkívül  egy  válogatott  puskásokból  álló 
csapatot  küldék,  hogy  a  várból  jövő  útnak  mocsá- 
ros és  bokros  mellékein  lesben  álljon,  megtámadandó 
az  ellenséget,  ha  az,  nem  sikerülvén  az  említett 
épületek  fölgyújtása,  másnap  folytatni  akarná  útját. 
De  ezen  minden  katonai  tapasztalat  nélküli  néphad 
az  egész  napot  az  utón  töltvén,  estére  visszatért, 
a  várban  hagyván  az  ellenséget. 

Míg  ezekkel  foglalatoskodtam,  kis  seregem 
napról  napra  növekedék;  a  szomszéd  vármegyék 
nemessége  is  felém  hajlott,  és  hozzám  küldvén  a 
legszegényebbeket  közülök,  haderőm  állapotáról  és 

szándékaimról  tudakozódtak.  Némelyek  a  környező 
veszedelemre  figyelmeztettek,  hogy  a  németek  bér- 
gyilkosokat küldöttek  megölésemre.  Mások  hirül 
hozák,  hogy  a  Montecuccoli  vasas-ezred  Ungvárra 
érkezett.  E  hirt  megerősíté  egy  nemes,  ki  nem  rég 
érkezett  hozzám  és  a  ki  ezen  ezreddel  utazott  több 
napig,  következőleg  a  hir  alaposságán  józanul  nem 
kételkedhettem.  Azonban  nagyon  fontos  következ- 
ményű lépésnek  gondolám  egyetlen  lovas-ezred  jöt- 
tének első  hirére  visszavonulni,  oly  sereggel,  mellyet 
a  hir  ioooo-re  növelt.  Ily  félénk  mozdulat  egyformán 
lehangolta  volna  a  népet  és  sereget,  ha  azt  hittem 
volna  is,  hogy  egészen  nyilt  fekvésű  helyen,  mely 
szalmával  fedett  faházakból  állott,  valóságban  csak 
3000  gyalog-  és  körűlbelől  500  lovasból  álló  sereg- 
gel, kiknek  csak  egy  része  volt  rósz  parasztpuskák- 
kal  fölfegyverezve,  bevárni  egy  1 200  emberből  álló 
vasas-ezredet,  annyit  tenne,  mint  kitenni  személye- 
met és  hazámnak  érdekeit  a  legvégső  veszélynek. 

Valóban  nagy  szükségem  volt  a  jó  tanácsra, 
hogy  seregem  bátorságát  és  önerejében  való  bizal- 
mát fönntarthassam ,  és  hogy  ily  veszedelemből 
kimenekülhessek.  S  egyedül  "  magamtól  várhattam 
csak  üdvös  tanácsot.  Mindenfelé  portyázó  csapato- 
kat és  kémeket  küldvén,  elhatározám  a  németek 
jöttét  eltitkolni,  és  seregem  fegyvertelen  részét  a 
hegyek  között  fekvő  szent-miklósi  várkastélyba 
küldeni,  mely  két  mértföldré  fekszik  a  várostól,  azon 
szín  alatt;  hogy  parancsomra  az  erdőkben  megke- 
rüljék a  várost  és  hátulról  mutassák  magukat,  hogy 
így  a  várbeliek  azt  higyjék,  mintha  nagy  sereg 
érkeznék.  Valódi  okom  az  vala,  hogy  ezen  szin 
alatt  eltávolítván  seregem  fegyvertelen  részét  :  a 
németek  közeledtére,  a  mit  kémeimtől  bizonyosan 
tudtam,  visszavonulhassak,  azon  ürügy  alatt,  mintha 
seregemnek  másik  részével  akarnék  egyesülni,  — 
s  így  mozdulatom  a  nép  szemében  ne  tűnhessék 
föl  futásképen.  Egy  kis  csapatot  vévén  magam 
köré  a  jobban  fegyverzettek  közül,  legnyugovám. 


Másnap  kora  reggel  az  előőrsök,  a  tegnapiak 
fölváltására  menvén,  kik  éjjelre  a  Latorcza  folyó 
szigetére  vonultak ,  mely  a  város  alatt  foly  : 
már  a  vizén  áthatoltak,  elfoglalták  helyüket,  s  az 
őrszemeket  is  kiállíták,  midőn  egy  ellenséges  lovas- 
századra bukkantak,  mely  ezekre  tüzelvén  vissza- 
nyomta őket.  Épen  öltözködtem,  védetlen  s  csak 
sövénynyel  kerített  udvarházamban ,  midőn  ez  tör- 
tént, és  láttam,  mint  rohant  lovasságom  vágtatva 
az  előőrsök  védelmére.  Csekélyszámú  gyalogságom, 
mellyet  magamnál  tarték,  az  udvaron  volt  fölállítva. 
Csak  annyi  időm  maradt,  hogy  egy  részét  a  sövény 
hosszában,  s  a  másikat  a  piaczon  átellenben  levő  kis 
bódék  közé  elhelyezhettem.  Csak  ennyi  időm  maradt, 
mondom,  mert  lovasságom  rögtön  visszafordult,  egy 
erős  lovas-század  által  űzetve,  s  házam  kapuján  túl- 
menvén,  elszéledt.  Az  ellenség^  azonban  előnyomul- 
tábai]  két  tüz  közé  kerüle.  En  házam  kapujában 
álltam  lóháton,  Majossal  és  néhány  lovassal,  kik 
körülem  maradtak;  a  kapu  tárva  volt,  és  midőn  az 
ellenség  előtte  elhaladt,  ezek  dühösen  reárohantak. 
Majos  a  kapitányt1)  támadá  meg,  ki  még  tegnap 
azzal  kérkedett  *  hogy  szivemet  kardjára  tűzve 
térend  vissza  a  csatából,  —  és  Majos  megölé  őt; 
körülbelől  30  német  maradt  halva.  Erre  a  kissé 
meghökkent  század  végigmenvén  a  városon,  a  te- 
metőben foglalt  állást,  mely  a  város  végén  terül. 
E  kellemetlen  helyzetben  időt  vesztenem  nem  lehe- 
tett; vagy  védenem  kellett  magamat  a  szalmával 
fedett  udvarházban,  mely  hasonlókkal  vala  körül- 
véve és  csak  sövény  kerítése  volt,  vagy  visszavo- 
nulni, a  mi  szintén  veszélyes  vala,  minthogy  az 
ellenséges  lovasság  előtt  kellendett  elléptetnünk,  s 
nem  lévén  semmi  oly  fegyverünk,  mellyel  támadá- 
sait visszaverhetnők.  Többen  azon  véleményben 
voltak,  hogy  jobb  lenne  védenünk  magunkat,  de  ez 
lehetlen  lett  volna  még  akkor  is,    ha    a    ház    fallal 


x)   Quiríni  grófot. 

leendett  kerítve :  mert  a  közel  fekvő  várból  könnyen 
hozhattak  volna  ágyúkat  ellenünk.  így  elhatározám 
magamat  a  visszavonulásra. 

Bátorítám  enyéimet,  s  menet-  oszlopokba  ren- 
dezem, a  nélkül,  hogy  a  sorokra  nagyon  ügyelnék, 
minthogy  úgy  sem  tudták  volna  azokat  jól  meg- 
tartani. —  A  németek  a  házamon  felül  lévő  házakat 
fölgyújtották.  A  szél  füsttel  borított  el  bennünket, 
a  mi  kedvező  volt  reánk  nézve.  De  midőn  a  hely- 
ség közepére  értem,  csapatom  vége  ingadozni  kez- 
dett, és  vissza  akart  fordulni.  Megállítván  az  elejét, 
visszafordulék,  s  felbátorítván  őket,  folytattuk  utun- 
kat az  ellenséges  lovas-század  szeme  láttára,  mely 
meg  sem  mozdult,  arra  számítván,  hogy  utócsapa- 
tomra rohanand  midőn  már  elől  is  meg  leszünk 
támadva.  En  a  hadoszlop  közepén  voltam,  mintegy 
tizenöt  lovassal,  készen  mindennel  szembe  szállani. 
Egy  közkatona  közeledett  felém,  s  azt  tanácsiad 
forduljunk  a  folyó  felé,  ő  tud  azon  egy  gázlót, 
mellyen  a  gyalogság  is  könnyen  átmehet,  és  így 
elérvén  Oroszvég  helység  kerítéseit,  könnyen  eljut- 
hatunk a  szőlőkbe  s  onnan  a  hegyekbe.  Rögtön 
elfogadtam  e  tanácsot  :  mert  az  ellenség  már  körül- 
vette volt  a  várost  és  bent  szándékozott  bennünket 
égetni,  —  a  mi  több,  még  gyalogságot  is  várt  a  vár- 
ból. Csalódásán  boszankodva  nézhette,  midőn  a 
yizen  áthatoltunk.  Néhány  század  utánunk  is  jött, 
de  már  akkorra  elértük  a  kerteléseket,  mellyek  között 
lassanként  eljutottunk  a  szőlőkbe,  hol  megállapo- 
dánk.  Láttuk  innen,  mint  jön  le  ágyúkkal  a  gya- 
logság a  várból,  és  mint  van  az  egész  Montecuccoli- 
ezred  századonként  fölállítva  azon  utczákban,  mel- 
lyek a  szabadba  nyilnak.  így  védett  meg  Isten  lát- 
hatatlan keze  ezen  veszedelemben.  Ez  alkalommal 
egész  podgyászomat  elvesztettem;  inasom  ugyanis 
beteg  lévén,  elfelejtette  azon  két  útitáskát,  melyek- 
be holmim  rakva  volt,  lovára  föltenni. 

Első* gondom  vala  parancsokat  küldeni  sere- 
gem azon  részének,    mely  fegyvertelenül  a  hegyek 

között  fekvő  szent-miklósi  várban  volt.  De  szeren- 
csétlen kalandomat  már  meghallották  némely  sza- 
ladóktól,  kik  még  azt  is  hozzátevék,  hogy  körül- 
vétetvén a  városban,  megölettem.  Az  elkeseredett 
nép  könnyeket  hullatott,  és  orosz  szokásként  ordí- 
tással tölte  el  a  hegyeket -völgyeket  .  .  .  Kik  e 
sorokat  olvasandják ,  alig  fogják  hihetni  a  nép 
ekkori  fájdalmát  és  hozzám  való  ragaszkodásának 
nagyságát.  Haliám  jajgatásaikat,  midőn  a  hegytető- 
kön vonuló  kanyargós  utakon  haladánk.  Siettem, 
hogy  a  lengyel  határokat  elérhessem,  félvén,  ne- 
hogy vagy  a  németek,  vagy  a  szomszéd  Máramaros 
nemessége  elvágják  visszavonulási  utamat,  mely 
csak  a  Latorcza,  Kis-  és  Nagy-Pinnye  nevű  három 
folyócska  völgyei  egyikén  húzódhatott.  így  két  nap 
múlva  szerencsésen  Zavadkára  értünk,  a  mely  falu 
tulajdonom,  és  a  lengyel  határon  fekszik.  Itt  jelen- 
létem kevés  napok  múlva  megszünteté  a  gyászt,  s 
a  nép  fájdalma  örömre  fordulván,  a  sereg  ismét 
gyülekezni  kezdett  körülem. 

A  németek  győzelmük  fölött  kevélykedve,  a 
vár  ágyúi  alatt  táboroztak  s  nem  tárták  czélszerü- 
nek  seregemet  üldözni  a  hegyek  között.  Ily  kelle- 
metlen körülmények  közt  telt  el  június  hónapja. 
Ennek  vége  felé  azonban  jól  fölfegyverzett  magyar 
lovasok  csatlakoztak  hozzám,  kik  fényes  nappal 
haladának  el  a  vár  alatt,  az  egész  Montecuccoli- 
ezred  szemeláttára.  Ezen  csapat  a  legjobb  katonák- 
ból állott,  kik  a  Tiszán  túli  népség-  és  nemességtől 
szedett  zsákmánynyal  voltak  megrakodva,  de  üldöz- 
tetve a  vármegyék  bandériumai  által,  és  a  síkságon 
nem  tudva  ellenállni,  felém  húzódtak.  Később  e  csapat 
legnagyobb  része,  kivetkőzvén  vad  és  rabló  szoká- 
saiból, tiszti  rangokat  érdemlett  ki  magának.  Kevés 
idő  múlva  gróf  Bercsényi  is  szerencsésen  elvégezvén 
varsói  -útját,  hozzám  csatlakozott,  hozván  magával 
a  kiovia-i  palatinustól  két  század  oláh  gyalogot, 
két  század  dragonyost  és  még  két  más  századot 
Wisnioveczky  herczegtől.   A  nép  ezen  jelentéktelen 

segélyre  nagyon  fölbátorodott ,  még  többet  is 
reménylvén,  mert  a  gróf  pénzt  is  hozott  volt.  A 
franczia  követ  biztosítá,  hogy  rövid  idő  múlva  5000 
sechiná-t1)  küld.  Egy  hónapi  zsoldot  osztattam  ki 
a  sereg  között,  hogy  fegyelem  alatt  és  a  zászlók 
körül  könnyebben  megtarthassam.  Az  említett 
magyar  lovasok  hirül  hozák,  hogy  a  sikságon  az 
egész  nép  türelmetlenül  várja  jöttömet,  és  könyörög: 
igyekezzem  b.ármimódon  átjönni  a  Tiszán. 

Minthogy  lovasságom  szaporodását  a  hegyek 
közt  nem  reménylhetém  :  ajánlatuk  czélszerünek 
látszék.  De  nagyon  nehéz  egy  400  lovasból  és 
körülbelől  2000  gyalogból  álló,  igen  roszúl  fegy- 
verzett sereggel  —  mert  csak  ennyi  maradt  a 
városban  történt  meglepetésem  után  —  leszállni  a 
sikságra,  magunk  mögött  hagyván  a  Montecuccoli- 
ezredet.  A  Borsóvá ,  Szamos  és  Tisza  folyók  is 
kiáradtak,  sárral  és  mocsárral  födték  el  messze  a 
vidéket,  s  így  megközelíthetlenek  voltak.  Azonban 
a  hadak  bátorsága  és  a  szükség  legyőzte  mind- 
ezen nehézségeket.  Különben  sem  lehetett  a 
lengyel  földről  jött  katonákat  sokáig  a  határokon 
tartani.  Biztos  hírekből  megtudván,  hogy  Bereg  és 
Ugocsa  nemessége  a  szatmári  helyőrségből  való 
száz  gyaloggal  és  ugyanannyi  Montecuccoli-ezred- 
beli  lovassal  gróf  Csáky  Istvánnak  ezen  vármegyék 
főispánjának  vezérlete  alatt  Tisza-Becsnél  fogott 
állást,  szándéka  lévén  megakadályozni  .átmenetele- 
met a  Tiszán,  s  hogy  egy  része  e  seregnek  a  folyam 
innenső  partján  lőn  elhelyezve  Beregszász  nevű 
városomban :  elhatározám  ezeket  megtámadni,  nagy 
gyorsasággal  nyomulván  elő  a  hegyek  és  erdők 
közt  elrejtett  utakon  a  végre,  hogy  e  csapatot 
megvervén,  hatalmamba  ejthessem  azon  hajókat, 
mellyeket  átjöttükkor  használtak.  Egész  éjen  át  esett 
az  eső;  így  keveset  nyugovánk,  s  kora  reggel  el- 
indulánk.    A  mint  Bereg-szász    közelébe    érkeztünk,. 


')   Velenczei  és  török  pénznem. 

megtudám,  hogy  ott  csak  huszonöt  német  és  ugyan- 
annyi magyar  lovas  van,  hogy  engem  figyelemmel 
kísérjen,  a  többi  a  folyó  túlsó  partján  maradt. 
Minthogy  a  hir  rendkívül  nagyította  haderőmet  : 
hogy  ezek  meg  ne  menekülhessenek,  elhatározám 
hatalmamba  keríteni  az  elsánczolt  révet ,  melyet 
tizenöt  német  gyalog  őrzött.  Gyalogságom  az  utak 
rosszasága  miatt  elmaradt,  de  magyar  lovasságom- 
mal kierőszakoltam  a  sánczokat.  Ezalatt  ama  néme- 
tekből és  magyarokból  álló  csapat,  mitsem  tudván 
a  történtekről,  közeledett.  Lesbe  állítva  elrejtem 
csapataimat,  de  észrevettek  bennünket,  és  látván, 
hogy  nem  menekülhetnek,  a  folyamnak  egy  kanya- 
rulata mögé  vonták  magukat.  Ott  nemcsak  hogy  a 
túlsó  parton  álló  német  és  magyar  gyalogság  tüze 
által  védettek,  hanem  még  segélyt  is  nyertének, 
és  a  folyam  által  födöztetve  biztosan  lőhettek.  Ama 
magyar  lovasok,  kik  Zavadkánál  csatlakoztak  volt 
hozzám,  —  a  mint  előadám  —  nagy  bátorsággal  tá- 
madták meg  őket,  de  félvén,  hogy  a  legvitézebbe- 
ket vesztem  el  közülök,  a  támadás  megszüntetését 
parancsolám,  és  eltökélem  gyalogságomat  bevárni  : 
a  midőn  e  lovasok  zárkózott  sorokban  rohanván  egy- 
szerre az  ellenségre,  azt  megdöntötték;  egy  része 
a  Tiszának  szaladt  és  a  vizben  vagy  a  sárban 
veszett,  más  része  pedig  futásban  keresvén  menek- 
vést, elfogatott  vagy  levágatott. 

Ez  volt  az  első,  noha  csekély  fontosságú  előny, 
s  a  magyar  lovasság"  vitézsége  a  németek  által  is 
bámultatott.  Ezen  csatázás  alatt  egy  német  trom- 
bitás, kit  a  Tisza  körüli  síkságon  fogtunk,  elszökött, 
a  mi  nagy  zavarba  hozott  engem,  félvén  :  nehogy 
fölfedezze  az  ellenségnek  ama  segédcsapatok  csekély 
voltát,  melyeket  Bercsényi  gróf  hozott  Lengyel- 
országból s  melyek  számát  a  hir  szintén  rettentőn 
nagyította.  Ez  elég  okúi  szolgálhatott  volna  az 
ellenségnek  arra,  hogy  összeszedvén  a  helyőrsége- 
ket, a  Montecuccoli-ezreddel  együtt  engem  itt,  több 
folyó  összefolyásánál,  megtámadjon,  és  a  vizek  közé 

szorítson.  Azért  mihelyest  esteledett,  visszahúzódtam 
a  közel  fekvő  Vári  nevű  mezővárosba, *  azon  szán- 
dékkal, hogy  a  Borsóvá  folyó  által  födözzem  maga- 
mat, melynek  hidját  egy  csapattal  megszállattam. 
Kimerült  lovasságom  és  a  sáros  utak  miatt  szintén 
elfáradt  gyalogságom  nyugodni  kezdett,  midőn  a 
szomszéd  Beregszász  városból  menekülők  azon  hirt 
hozák,  hogy  az  ellenség  már  ama  városban  van.  Ezen 
hirre  fölvervén  népemet ,  lerontattam  a  Borsóvá 
hidját  és  kiállítottam  az  őrszemeket ,  azonban  nem 
tudtam  elhatározni  magamat,  mit  tegyek  ezentúl? 
Mert  noha  a  Borsóvá  folyó  eléggé  védett  a  Mon- 
tecuccoli-ezred  támadásától,  de  azon  ellenség,  melyei 
az  imént  harczoltunk,  a  hátunk  mögött  volt,  és 
könnyen  átjöhetett  a  Tiszán.  Gróf  Bercsényi  azon 
véleményben  vala,  hogy  igyekezzünk  ismét  a  hegyek 
közé  menekülni.  Kétségkívül  ez  igen  bölcs  tanács 
volt,  de  e  tervnek  legyőzhetlen  akadályául  szolgált, 
hogy  a  magyar  lovasság  ellenállhatatlanul  vágyó- 
dott a  tiszai  síkságra.  A  közvélemény,  és  seregem- 
nek hire,  melyre  büszke  is  vala,  volt  a  másik 
akadály.  Különben  félheténk  attól  is,  hogy  vissza- 
vonulás által  gyöngeségünket  elárulván,  üldözé- 
sünkre kedvet  adunk  az  ellenségnek.  Mások  azon 
véleményben  valának,  hogy  bármiként  is,  át  kell 
menni  a  Tiszán.  E  terv  nekem  nagyon  vakmerőnek 
tetszett,  mert  hajóink  nem  voltak,  és  az  út  is,  a 
melyen  haladnunk  kellett,  a  Tisza,  Szamos  és  Bor- 
sóvá által  képezett  földszorosokon  vezetett  keresztül, 
és  így  ha  az  átmenet  kierőszakolása  nem  sikerülne  : 
visszavonulási  vonalunk  könnyen  elvágathatnék,  és 
ekkor  semmi  úton  sem  menekülhetnénk  többé 
a  hegyek  közé.  Mindazonáltal  ezen  véleményhez 
hajlottam  én  is,  —  nem  mintha  veszélyességét  előre 
nem  láttam  volna  :  de  mert  átláttam,  hogy  a  he- 
gyekbe leendő  visszavonulás  személyes  biztossá- 
gunkra czélszerü  ugyan,  mindazáltal  nem  használna 
semmit  a  közügynek ,  a  melyért  fegyvert  fogtunk. 
Tudtam,    hogy  megkísértvén  a  Tiszán    az    átmene- 

telt,  személyem  nagy  veszélyben  leend  ;  hanem  ha 
e  vállalat  sikerülne,  nyomatékos  haszon  háramlanék 
a  közügyre.  Azért  szavamat  adtam  a  magyar  lovas- 
ságnak, hogy  azon  esetre ,  ha  a  gyalogság  és  a  len- 
gyelek meghátrálnának,  velők  fogom  az  átmenet  ki- 
erőszakolását megkísérteni.  Ezen  kétséges  és  bizony- 
talansággal teljes  tanácskozások  közt  két  felőli 
támadással  fenyegettetvén ,  —  az  idő  már  későre 
járt,  midőn  a  legszélső  őrszemek  hirűl  adák,  hogy 
a  Tiszán  túl  levő  ellenség  —  mely  gróf  Csáky 
vezérlete  alatt  levő  németekből  és  a  vármegyék 
népéből  állott  —  hidat  csinál,  mert  ácsolást  hallot- 
tak. Azok  azonban,  a  kiket  Beregszász  felé  kül- 
döttem kémkedni,  azt  hozák  hirül,  hogy  oda  csak 
egy  századnyi  lovasság  jött,  megtudandó,  váljon  mi 
történik  a  Tisza  körül?  megtudván  azonban  jöttün- 
ket, visszavonult.  E  szerint  ezen  oldalról  megszaba- 
dulva a  támadástól,  a  melytől  pedig  leginkább  tar- 
tottunk, lenyug-ovánk.  Reggelre  kelve  azt  vettük 
észre,  hogy  a  Gróf  Csáky  vezérlete  alatt  lévő  s  a 
Tisza  mellett  álló  vármegyékbeli  nép  is,  elsüllyeszt- 
vén hajóit,  előttünk  egészen  ismeretlen  okból  vissza- 
vonult Szatmár  felé,  s  hogy  az  e  megyebeli  nemes- 
ség nagyobb  része  hazament.  Később  megtudám, 
miszerint  az  említett  szökevény-trombitás  volt  ezen 
rendkívüli  félelem  okozója,  azt  terjesztvén,  hogy 
40,000  főnyi  svéd  és  lengyel  sereg,  bőven  ellátva 
ágyúkkal,  tart  Máramaros  felé,  Szatmár  ostromára. 
Ez  a  nép  által  vágyai  előmozdítására  koholt  hír 
volt,  mit  ama  trombitás  valónak  hitt. 

E  kedvező  siker  következtében  mindnyájan 
egyhangúlag  odanyilatkoztak,  hogy  át  kell  menni 
a  Tiszán.  Esze  Tamást  a  körülfekvő  falukból  tobor- 
zott gyalog-ezredével  küldöttem  előre ,  mi  pedig 
követtük  őt  Námény  felé,  de  oly  sáros,  mocsáros 
és  vizöntötte  utakon,  hogy  a  gyalogságnak  majdnem 
egész  nap  hasig  kellett  gázolnia.  De  hol  az  a  nehéz- 
ség, melyet  a  bátorság  könnyűvé  ne  tenne,  ha  erős 
akarat  járul  hozzá?    Ez    a   roszúl  fegyverzett,    félig 

mezítelen  nép,  mely  elhagyván  tűzhelyét  és  család- 
ját, mindenfelől  hozzám  sereglett  —  bátran  követé 
zászlait.  így  történt,  hogy  átmenvén  a  Tiszán  a 
malmok  és  elrejtve  talált  csónakok  segélyével,  — 
kevés  napok  múlva  oly  nagyszámú  gyalog  és  lovas 
özönlött  táboromba,  hogy  csapatom  8ooo-ből  álló 
hadtestté  növekedett. 

A  póroknak  ily  rögtöni  fölkelése  gyanakodóvá 
tette  a  nemességet,  mely  azért  a  várakba  és  erő- 
dített kastélyokba  vonult.  Amazok  pedig  a  bennök 
uraik  ellen  lappangott  ellenszenvtől  ösztönöztetve, 
a  nemesek  barmait  és  gulyáit  elhajták,  azt  adván 
okúi :  azért  vonulának  vissza,  hogy  a  németeknek 
kedvét  keressék.  Azonban  valóban  úgy  állott  a 
dolog,  hogy  a  megyei  nemesség  nem  tudhatá  ha- 
marjában, melyik  párthoz  álljon?  —  egyformán  fél- 
vén a  néptől  és  a  németektől;  visszavonult  ugyan 
a  nagyok  váraiba,  de  csak  fölötte  csekély  számmal 
zárkóztak  a  németek  által  őrzött  erősségekbe.  A 
táboromba  sereglő  nép  már  megválasztott  vezérei 
alatt  jött,  kik  nagyrészt  holmi  kanászok,  gulyások 
(bouvier),  borbélyok,  szabók,  stb.  voltak,  a  hogy  kit 
vitéznek  véltek  magok  közül.  így  jöttek  csapatonként 
és  tömegesen.  Veszélyes  lett  volna  az  ily  tisztéket 
letenni,  de  lehetetlen  is  volt,  mert  különbeket  nem 
találhattam.  A  nemesség ,  mint  már  említem ,  a 
Tisza-becsi  eseményeket  nagy  figyelemmel  kísérte. 
Ugocsa-  és  Beregvármegye  szegényebb  nemessége 
már  kezdett  táboromba  szállingózni.  A  főbbek  közül 
csak  az  Ilosvay-család  jött,  személyem  iránti  szere- 
tettől és  házunkhoz  való  különös  ragaszkodástól 
vezéreltetve.  Egyik  közűlök  a  Máramarosmegyében 
fekvő  huszti  várba  vonta  magát,  azon  szándékkal, 
hogy  a  helyőrséget  részemre  hódítsa ,  a  többiek 
táboromba  jövének.  —  Szabolcsvármegye  nemessége 
a  kis-várdai  várba  zárkózott ,  mely  mocsárokkal 
van  körülvéve.  Körültáboroltatám,  azon  reményben, 
hogy  felhívásomra  megadandják  magukat;  azonban 
a  nép  zsákmányra  vágyódván,  deszkákkal  és  sövény- 

nyel  rakta  meg  a  mocsárt,  hogy  átjuthasson,  meg- 
kísértendő a  falak  és  igen  magas  tornyok  megmá- 
szását. A  nemesség  sem  ajánlatainkra,  sem  fenye- 
getéseinkre nem  akart  hallgatni,  de  azt  megigéré, 
hogy  semmi  ellenségeskedést  nem  mívelend. 

Ezen  idő  közben  Nagy-Várad  környékének 
lakosai,  a  Tiszán  történt  átjövetelünk  hirére  föllel- 
kesülvén, fegyvert  fogtak  Boné  András  vezérlete 
alatt;  lovasságuk  majd  4000,  gyalogságuk  pedig 
3000  emberre  rúgott.  Diószegen  gyűltek  össze,  de 
néhány  nap  múlva  a  nagy-váradi  erősség  közelében 
fekvő  Olaszi  nevű  város  lakosai  által  táborukban 
meglepettek  és  szétverettek.1)  Boné,  vezérök,  segít- 
ségért folyamodott.  Mivel  átláttam,  hogy  megvere- 
tésük  oka  inkább  önnönhibájuk,  mint  az  ellenség 
ereje  volt  :  czélszerűnek  gondolám  Bercsényi  grófot 
egy  csapat  lovassal  rögtön  segélyükre  küldeni,  hogy 
ismét  fölbátorítsa  őket ,  s  helyőrséget  rendezvén 
Diószegen,  lovasságukat  táboromba  hozza.  En  pedig 
színlelvén,  mintha  egész  hadtestemmel  követném  a 
grófot  :  Verébsár  helységben  váram  visszajött  ét. 
Hadjárata  csak  pár  napig  tartott.  Visszaérkeztekor 
körülbelől  3000  lovast  hozott  magával,  kiket  inkább 
lehetett  katonáknak  nevezni,  mint  a  többieket:  mert 
a  legtöbben  közülök  már  a  török  háborúkban  szol- 
gáltak. Mindenkép  sürgettem  a  Hajdú  városokat  is, 
hogy  fegyvert  fogjanak;  de  nem  tudtam  reá  venni 
őket,  hacsak  Kalló  várát  hatamamba  nem  ejtem, 
hol  a  lakosságon  kívül  negyven  német  őrködött. 
Meg  kellett  kísérlenem  tehát  ezen  vállalatot,  azon- 
ban inkább  csak  bekeríthettem,  mint  víhattam  e 
négy  bástyával  ellátott  erősséget',  ezen  megszállás 
pedig  hosszasabban  tarthatván,  nehogy  azalatt  a 
megyékben  mutatkozó  kedvező  körülményeket  el- 
szalaszszam:  Ilosvay  Bálintot  két  vagy  három  Bereg- 
vármegyei  zászlóaljjal  Máramarosba  küldöttem. 


*)    Várad-Olaszit    akkor    a    török    kiveretése    után    betelepült 
ráczok  lakták. 

Kalló  alatt  táborozám,  homokbuczkák  által  fö- 
döztetve,  s  megszemlélvén  az  erősséget,  rohamot 
határoztam.  A  diószegi  csapatok  dühösen  rohanták 
meg  az  erőd  kapuját,  fejszékkel  akarván  azt  be- 
vágni, —  de  egészen  sikeretlenül.  Mindenem  hiány- 
zott, a  mivel  rendes  ostromot  kezdhettem  volna; 
elhatározám  tehát/  hogy  a  bástyákhoz  nagyon  kö- 
zel épült  istállókat  és  házakat  tüzes  nyilakkal  gyúj- 
tatom föl.  Jutalmat  Ígérvén,  a  lengyelek  és  oláhok 
közül  többen  ajánlkoztak.  Csakugyan  föl  is  gyúj- 
tottak egy  házat,  de  a  tüz  csakhamar  eloltatott. 
Ezen  égés  alkalmul  szolgált  a  lakosságnak,  hogy  a 
parancsnokot  föladásra  kényszerítse,  és  e  tiszt  meg- 
adván magát,  pártomra  állott  azon  negyven  em- 
berrel együtt,  a  kikből  a  helyőrség  állott.  2)  A  vár- 
ban négy  kis  ágyút  találtam,  és  néhány  mázsa  lő- 
port, —  ímé,  ebből  állott  tüzérségem  ! 

Míg  ezek  Kalló  alatt  történtek  :  az  Ilosvay-test- 
vérek  nagyon  szerencsésen  vitték  ügyemet  Mára- 
marosban.  A  Huszt  várában  lévő  német  katonaság 
ugyanis  már  több  év  óta  nem  kapván  zsoldot, 
nagyon  elégedetlen  volt  a  parancsnokkal.  Ilosvay 
Imre,  ki  azon  szándékkal  vonult  volt  e  várba,  hogy 
azt  kézre  kerítse  :  zsákmányul  igére  nekik  azon 
tisztet.  Megölék  tehát  őt,  és  átadván  a  várat,  szol- 
gálatomba álltak.  Mihelyt  megszabadult  a  megye 
ezen  vártól,  mely  eddig  féken  tartotta  :  a  nemesség 
azonnal  letette  hűségi  esküjét,  és  követeket  küldött 
további  parancsaim  elfogadására.  E  gyors  sikernek 
hire  eltöltötte  az  egész  országot.  Rabutin,  ki  csá- 
szári parancsnok  volt  Erdélyben,  szintén  értesíttetett. 
O  4000  harczedzett  lovasból  álló  hadtestet  állíthatott 
volna  ellenem,    ide  nem  számítva  a  helyőrségeket  : 


*)  Eckstein  Jánosnak  hittak  e  derék  német  tisztet,  a  ki 
később  Rákóczinak  gyalog-ezredese,  s  1709-ben  Veszprém  várának 
parancsnoka  lett;  mely  vár  midőn  heves  ostrom  után,  falai  rommá 
lövetvén,  föladta  magát  Heister  cs,  tábornoknak,  ez  a  kezébe  került 
Ecksteint  lefejezteté. 

azonban  egyedül  Erdély  védelmére  szorítkozván, 
Glöckelsperg  tábornokot  küldé  a  határokra  500 
lovassal,  hogy  mozdulataimat  figyelemmel  kísérje. 

E  tiszt  Ditrich  nevű  közkatonából  vitézsége 
által  emelkedett  ama  rangra  és  bárói  méltóságra. 
Somlyóra  (Szilágy-Somlyó)  szállott,  hol  egy  régi, 
omladozott  vár  volt,  hogy  egyenlő  távolságra  levén 
Nagy-Várad-  és  Szatmárhoz,  szükség  esetére  mind- 
két helynek  védelmére  lehessen. 

A  nagy-váradi  ráczok  az  említett  diószegi 
győzelmüktől  felfuvalkodottan,  földúlással  fenyeget- 
ték azon  falukat,  ^  melyeknek  lakossága  Boné  alatt 
fegyvert  fogott.  Átlátván,  hogy  így  ezeknek  semmi 
hasznukat  nem  veszem,  míg  lakhelyeiket  nem  biz- 
tosítom: elhatározám  éjjel-nappal  menni,  hogy  Olaszi 
városát,  a  ráczok  fészkét,  meglephessem,  mely  — 
mint  említem  —  a  nagy-vá,radi  erősség  tőszomszéd- 
ságában van.  Ezért  parancsot  küldék  a  Hajdú  váro- 
soknak, mellyeknek  hajdu-népe  már  Kalló  megvé- 
tele után  tüstént  kitűzte  zászlait.  Parancsolám  nekik, 
hogy  állítsanak  elő  néhány  száz  kocsit,  mindegyikét 
egymás  mellé  fogott  bárom  lóval,  Debreczen  városa 
pedig  tartozzék  a  fogatokat  fölváltani.  Ez  gyorsan 
megtörténvén,  minden  szekérre  6 — 8  gyalogot  ülte- 
tek, s  így  hamarább  Diószegre  értünk,  mint  reményl- 
hettük.  Miután  a  sereg  kinyugodta  magát  :  egy 
részét  fölváltván,  Bercsényit  küldém  a  diószegiekkel 
ezen  hadjáratra,  magam  pedig  Diószegen  maradtam, 
oly  színt  igyekezvén  mutatni,  mintha  egész  had- 
seregem táborozna  nyomomban,  hogy  így,  ha  a 
meglepetés  nem  sikerülendne,  a  nép  —  közeli  se- 
gélyben bizva  —  el  ne  veszítse  bátorságát.  A  gróf 
este  elindulván,  virradatra  a  kijelölt  helyen  volt,  és 
hajnalhasadtakor  jelt  fúvatván,  egészen  váratlanul 
rohanta  meg  a  várost  (Várad-Olaszit),  mely  csak  föld- 
del kitömött  és  sövénynyel  egybekapcsolt  duczokkal 
(=  palánkkal)  volt  kerítve,  —  s  nagy  könnyűség- 
gel hatalmába  ejtvén,    fölgyújtatá,    és  rácz  lakosait 

kardra  hányatá,  hires  vezérükkel  Kis  Balázszsal 
együtt.  x) 

±L  szerencsés  sikerű  hadjáratnak  nagy  követ- 
kezményei voltak.  A  németek  ugyanis,  kikből  Nagy- 
Várad  helyőrsége  állott,  a  várba  szorulának,  a  vidék 
pedig  megszabadult  a  ráczoktól  való  félelemtől.  Ezen 
előnyökhöz  járult  még,  hogy  seregemnek  —  melynek 
csak  egy  része  elégséges  vala  egy  a  közhit  szerint 
jól  megerősített  város  bevételére  —  harczi  hire 
nagyon  növekedett. 

Alig  érkezek  vissza  Bercsényi  gróf  győzelmes 
és  bármi  merényre  kész  hadaival  :  azon  gondolat 
támadt  bennem,  hogy  Glöckelsperg  tábornokot  ha- 
sonló gyorsasággal  támadom  meg  Somlyón.  E  czélra 
egy  Szőcs  János  nevű  régi,  vén,  igen  hires  magyar 
ezredest  küldöttem  :  2)  de  kevéssel  ennek  megér- 
kezte előtt  az  említett  tábornok  harmincz  lovast 
hagyván  ló  nélkül  az  omladék-várban,  Szatmárra 
vonult  lovasságával.  Katonáim  üldözék,  de  Glöckels- 
perg azon  félszigetre  érvén ,  melyet  a  Kraszna  és 
Szamos  folyók  képeznek,  az  elsőnek  hidját  elégeté, 
s  így  háborítlanúl  bevonult  Szatmárra,  Ez  idő  köz- 
ben a  gyalogság,  mely  Somlyó  alatt  maradt,  meg- 
támadván e  várat,  megmászá  a  falakat,  mire  amaz 
öreg  lovasok  megadák  magokat  és  szolgálatomba 
álltak. 

Mindezen  események  valóban  szerencsések 
valának.  Azonban  hadtudományi  szempontból  te- 
kintve hadállásomat  :  mind  seregem  állapotából, 
mind  pedig  abból,  hogy  egy  tapasztalt  tábornok 
vonta  magát  Szatmárba  500  lovassal,  —  kellemetlen 
eredményeket  várhatánk.  Mert  ha  a  Montecuccoli- 
ezred,  mely  még  mindig  Munkácson  táborozott,  át 
találna  kelni  a  Tiszán,    és  a  Szamos  födözete  alatt 


*)  Egykorú  adat  szerint  ez  alkalommal  Bercsényi  hét  ezer 
ráczot  vágatott  le. 

2)  Egykor  Thökölynek  lovas-ezredese,  ki  a  bujdosók  közt 
már  1672  óta  szolgált,  s  egyebek  közt  az  ekkori  enyiczkei  győzel- 
met ő   dönté  el. 


egyesülne  Glöckelsperggel :  könnyen  szétszórhatnák 
fegyvertelen,  tévelygő,  tudatlan  tisztek  által  vezény- 
leti fegyelmetlen  seregemet. 

Ekként  ép  oly  veszedelmes  volt  a  Szatmár 
körüli  sikságon  pazarlani  az  időt  —  nem  reményl- 
hetve,  hogy  ezen  erős  és  jól  fölszerelt  várat  hatal- 
mamba keríthessem  —  mint  egészen  magára  hagyni 
az  ellenséges  helyőrséget  a  nekem  hódoló  várme- 
gyék közepette.  Megfontolván  ezen  okokat,  elha- 
tározám,  hogy  Szatmárhoz  közeledem,  hogy  így  az 
ellenség  egyesülését  könynyebben  megakadályoz- 
hassam, a  síkságot  Glöckelsperg  kicsapásaitól  meg- 
védjem, és  hogy  útközben  elfoglaljam  Károly  várát, 
melyet  negyven  németből  álló  helyőrség  védett  és 
a  melyben  a  grófnak  neje  egyedül  tartózkodott, 
férje  bécsi  útjából  —  a  hová  a  Dolhánál  nyert 
zászlókat  vitte  volt,  —  még  nem  térvén  meg.  Azon- 
ban e  szándék  végbevitele  fölülmúlá  erőmet,  mert 
ezen  hely  négy  szögletbástyával  és  viztelt  árokkal 
volt  védve,  s  ágyúkkal  és  lőporral  bőven  ellátva. 
Előlegesen  azonban  titkos  ígéreteket  tétetek  Károlyi 
nejének,  Bercsényi  által,  támadást  szinleltettem  és  a 
várat  fölgyújtással  fenyegettem.  így  sikerült  pár 
nap  múlva  rávenni  a  németeket  a  megadásra,  azon 
föltétel  alatt,  hogy  a  kik  közülök  Szatmárra  kíván- 
koznak, oda  kísértetnek  teljes  biztosságban. 

Míg  ezek  a  Kraszna  mentében  történtek,  igen 
kellemes  újsággal  lépettem  meg.  Egy  oláh  szárma- 
zású, Pintye  nevű  hires  zsivány,  ki  a  Meszes-he- 
gyekben tartózkodott,  hogy  hozzám  való  hűségét 
megmutassa  :  Nagy-Bánya  városa  alá  szállott,  mely 
arany-  és  ezüst-bányáiról  inkább  csak  hirből,  mint 
valóban  gazdag.  Nevemben  vagy  erővel  elfoglalni, 
vagy  pártomra  téríteni  akará  a  várost.  A  lakosság 
meghódolván,  beereszté  a  városba,  mely  tornyokkal 
erősített  fallal  van  körülvéve.  Minthogy  pedig 
Pintye  és  emberei  rabolni  kezdettek  :  a  lakosok  csa- 
ládjaik és  vagyonuk  védelmére  összesereglettek,  és 
Pintyét  társaival  együtt  megölék.     A  város  ezután 

követeket  küldött  hozzám,  hogy  azon  tettükért  felel- 
jenek, és  hogy  ragaszkodásukat  kijelentsék.  Elfo- 
gadván a  város  nevében  tett  hűségesküjöket,  s 
megdicsérvén  eljárásukat,  visszaküldém  őket. 

Nagy-Károly  bevétele  után  elindulék,  hogy  a 
Szamos  partján  fekvő  Vetés  helységnél  üssek  tábort, 
mely  egy  mértföldre  fekszik  Szatmártól,  s  így  a  német 
lovasságot  az  élelemszerzésben  akadályozhassam. 
Ez  azonban  mozdulatomról  értesülvén,  a  Szamos 
átelleni  partján  mutatta  magát,  el  akarván  rontani 
a  gátat,  mely  a  vizet  összeszorítá  s  egy  malomra 
vezeté.  De  előreküldvén  gyalogságomat  és  ágyúi- 
mat, visszavonulának.  Szatmár  vára  a  Szamos  két 
ága  között  levén,  a  várbelieknek  kétfelé  volt  átjárá- 
suk a  vizén :  arra  kellett  tehát  nekem  is  törekednem, 
hogy  mind  a  két  ágon  átjárást  biztosítsak  magam- 
nak. Ügyes  tisztek  hiányában  kétfelé  nem  oszthat- 
ván seregemet:  éjtszakai  őreimmel  lehetőleg  meg- 
közelitém  az  erősség  hidját.  De  a  németek  előnyül 
használák  föl  a  városnak  a  várhoz  való  közelségét, 
és  őreim  sem  levén  elegendő  vigyázók:  leginkább 
csak  akkor  láthatták  az  ellenséget,  midőn  az  már 
visszatérvén  az  élelemszerzésből,  a  várba  vonult; 
úgy,  hogy  kiküldött  csapataim  igen  későre  érke- 
zének. 

Változatosság  és  zsákmány  után  vágyódó  ka- 
tonaságomnak nem  tetszett  az  egy  helyütt  való 
hosszas  táborozás  és  tétlenség.  A  katonai  fegyelem 
szerint  előőrsökre  menni,  nem  igen  volt  ínyükre. 
Azok,  kik  jobban  föl  voltak  szerelve,  el-elszökdöstek, 
s  rendes  szolgálatra  csak  a  roszabbúl  fegyverzet- 
tek  maradtak.  Nagy  fáradságomba  került  elejét 
venni  e  bajnak,  ily  népseregben,  melynek  tisztei 
hasonlók  lévén  a  katonasághoz,  sem  nem  mertek, 
sem  nem  akartak  nekik  parancsolni. 

A  napnak  forrósága  kiszárítván  a  forrásokat 
és  patakokat:  a  városon  fölül  kettészakadt  folyó 
vize  nem  volt  elégséges  mind  a  két  ágnak.  E  kö- 
rülmény  következtében   a   lakosok    tanácsára   azon 

tervet  csináltam,  hogy  a  folyam  egyik  ágát  a  má- 
sikba vezetvén,  a  várost,  mely  nagyon  elhanyagolt 
földsánczok-  és  bástyákkal  volt  védve,  száraz  felén 
támadjam  meg.  Ez  okért  elhatározám  tehát  Pálfal- 
vára nyomulni,  mely  helység  a  vár  ágyúi  lőtávolá- 
ban  van  ugyan,  de  sürü  bokrok  által  födöztetik. 
Hogy  menetünkben  a  vár  ágyúi  által  ne  akadályoz- 
tassunk: egyetlen  hodoszlopban  nyomultam  elő.  Elöl 
ment  a  lovasság  s  leghátul  maradt  a  podgyász.  A 
hadoszlop  oldalát  kis  csapatokkal  födöztetém,  mel- 
lyek  köztünk  és  a  vár  között  nyomultak.  így  halad- 
tunk csendben,  én  és  Bercsényi  a  lovasság  közepett, 
előttünk  lévén  ama  harmincz  német,  kik  Somlyónál 
adák  meg  magukat,  — midőn  egyszerre,  egészen  olda- 
lunkban oly  robajt  hallottunk,  mintha  lovasság  köze- 
lednék felénk.  Legtermészetesebb  lett  volna  azt  hinni, 
hogy  ez  azon  csapatok  zaja,  melyek  oldalunkat  födö- 
zik:  azonban,  midőn  már  majdnem  kibontakoztak  előt- 
tünk, egy  szeles  fiatal  nemes,  minden  parancs  nélkül 
előre  rúgtatván,  fölemelt  karabélylyal  kérdezé  a  jel- 
szót, s  nem  várván  be  a  feleletet,  lőtt.  Erre  a  tő- 
lünk kis  távolra  menő  németek  egyszerre  megfor- 
dultak, a  hadoszlopnak  előttünk  lévő  része  szintén 
követé  példájokat,  és  visszafordulva,  felénk  kezde 
nyomakodni.  Egy  pillanat  alatt  az  egész  csupa 
zűrzavar  volt.  A  mögöttem  levők  elkezdenek  a 
németekre  tüzelni,  kik  az  előcsapat  által  tolatva 
önkénytelen  reánk  nyomulának.  Ellenségnek  tárták 
őket,  és  néhányat  láttam  is  közűlök  elesni.  Azon 
ponton  voltunk  már,  hogy  egymást  gyilkoljuk, 
midőn  én  és  Bercsényi,  ki  akarván  a  zavarból  bonta- 
kozni, —  ennek  lova  megbotlott  és  lerogyott,  s  én 
azt  hivém,  agyonnyomá  urát.  Segítségére  sietvén, 
ájulva  találtuk  az  esése  közben  fején  kapott  seb 
következtében.  Félrevitetvén  Bercsényit,  a  gyalog- 
ság felé  siettem,  és  kiáltozás  által  igyekeztem  meg- 
állítani, —  de  szavam  elhangzék.  Azonban  az  elő- 
csapatot  megerősítvén,  a  gyalogsági  hadoszlopot 
mégis   megállapodásra   birtam.   így  vártam  be  míg 

a  zavar  lecsillapodik,  és  az  ijedtség  alaptalansága 
a  sereg  többi  része  előtt  is  kitűnik. 

Ily  zavarban  töltvén  az  éjét,  reggelre  mégis 
Pálfalvánál  ütöttem  tábort.  A  következő  napon  a 
Szamoson  egy  a  malmok  számára  készült  gátot 
kezdek  emeltetni,  hogy  a  vizet  az  említett  másik 
ágból  egészen  kiszorítván,  így  az  egyik  ágat  egé- 
szen kiszárítsuk.  Gróf  Bercsényi  az  esése  követ- 
keztében kapott  sebben  szenvedett  még,  azért  a 
károlyi  várba  vitetem.  Míg  a  gáton  dolgozánk, 
a  német  lovasság  kirontott  a  folyó  túlsó  partján. 
Lovasságom  jó  részét  átküldém  ellene,  —  de  előre- 
látván a  következményeket,  egy  gyalog-zászlóaljat 
a  gát  végére  állíték,  hogy  a  lovasságot  visszavere- 
tés  esetében  támogassa.  Elővigyázatom  nyomban 
hasznosnak  bizonyult,  mert  a  lovasság  vezetői 
semmit  sem  értvén  a  hadviseléshez:  anélkül,  hogy 
csatarendbe  sorakoztak  volna,  rárontottak  az  ellen- 
ségre, és  zavarba  jöttek.  Az  ellenség  visszavetette 
őket,  s  néhány  zászlót  is  el  vett,  de  kevés  sebe- 
sült] ök  és  még  kevesebb  halottjok  volt.  Lovasságom 
jobb  részének  ily  gyalázatos  kudarcza  fölfuvalkod- 
tatá  a  németeket,  és  elcsüggeszté  az  enyéimet.  Nem 
maradhatok  tehát  ily  közel  az  ellenséghez  táborban, 
hol  az  meglépésünkre  bármikor  kivezetheté  gyalog- 
ságát, -a  bokrok  és  berkek  födözete  alatt.  Elkészít- 
vén  tehát  a  gátot,  visszatérek  Vetésre,  különféle 
ürügyek  alatt,  —  nehogy  a  katonaság  szemében 
visszavonulásom  futásnak  látszassék. 

A  táboron  kívül  levők  s  a  nemesség  birtokait 
pusztítók  száma,  kiket  inkább  rablóknak  mint  kato- 
náknak lehete  nevezni,  fölötte  megszaporodott.  Ezek 
nevemben  körülvették  s  elzárták  az  erősített  kas- 
.  télyokat  és  várakat,  ha  kezükre  nem  birák  keríteni. 
Szabolcsmegye  nemessége,  mely  a  kis-várdai  várba 
zárkózott,  kibontott  zászlókkal  jőve  Diószegre.  Mára- 
marosmegye  4000  gyaloggal  és  800  lovassal  növelé 
seregemet.  Báró  Sennyey  István  is,  tarkányi  várá- 
ban ostromzároltatván,  meguná  a  hosszas  védelmet, 

megadá  magát,  és  táboromba  jött.  Ezen  igen  buzgó 
polgára  a  hazának,  fiatal  éveit  a  török  háborúkban 
töltvén,  többet  értett  a  hadakozáshoz,  mint  mi  vala- 
mennyien. Azért  Bercsényi  gróf  alatt  parancsnokká 
tevém,  noha  köszvényben  szenvedvén,  nem  minden- 
kor teljesitheté  katonai  kötelességeit.  E  közben 
meghallani  azt  is,  hogy  a  Montecuccoli-ezred  elhagy- 
ván Munkácsot,  Tokajra  vonult  vissza. 

Nagy  könnyebbségemre  szolgált,  hogy  most 
több  kitűnő  ember  támaszával  élhettem;  öszvehiva- 
tám  tehát  őket,  tanácskozandó  velők  a  Szatmár  körül 
teendőkről.  Gróf  Bercsényi  fölgyógyulván,  már 
visszatért  a  táborba :  czélszerűnek  tetszett  tehát  előt- 
tünk, hogy  e  tábornok  egy  nagyobb  hadtesttel  Tokaj 
ielé  nyomuljon,  figyelemmel  kísérendő  a  Montecuc- 
coli-ezredet,  s  egyszersmind  védendő  a  Tisza  révét 
s  a  vidéket  azon  ezred  becsapásai  ellen.  Az  ellen- 
ség azonban  megijedvén  seregemtől  és  a  nép  oly 
gyors  fölkelésétől,  egészen  elvesztette  eszét.  Nigrelli 
tábornok,  Felső-Magyarország  parancsnoka,  azt 
hivén ,  hogy  Kassa  megtartása  biztosítja  az  ország 
birtokát  :  elparancsolá  Tokajról  Montecuccolit,  még 
mielőtt  Bercsényi  gróf  odaérkezett  volna.  Visszavo- 
nulása következtében  a  Harangod  síkságán  elterülő 
Hajduvárosok  és  a  Hegyalján  fekvő  városok  lakosai 
fegyvert  fogtak  és  egy  jóhadtestet  alkottak,  melynek 
egy  része  Bercsényi  gróf  elé  jött,  a  másik  pedig  a 
tiszai  révre  vigyázott. 

Nagyon  bosszantó  volt  reám  nézve  Szatmár 
alatt  tétlenül  állani,  s  az  is,  hogy  ennek  elfoglalá- 
sát nem  reménylhetém  :  de  nem  tartottam  illendő- 
nek elhagyni  azon  megyéket ,  melyek  pártomra 
állottak.  Mert  noha  seregem  annyira  növekedett, 
hogy  könnyen  körülzárolhattam  volna  e  helyet :  de 
csupán  negyedrésze  volt  csapataimnak  meglehetősen 
fegyverezve,  s  a  hadi  dolgokat  illetőleg  a  legotrom- 
bább  tudatlanság  uralkodott  köztük.  Föltevém  tehát 
magamban ,  hogy  el  nem  hagyom  e  vidéket ,  míg 
"[egalább    is    a    vár  tövében  fekvő  város  birtokába 

nem  jutok,    mely  eleséggel  bőven  el  volt  látva.    A 
lakosok  legnagyobb  része  pártomon    vala,    s    noha 
szám  szerint  többen  voltak  mint  a  németek:  a,f pol- 
gárság mégis  tartott   a    várbeli  helyőrségtől.    Epén 
báró  Sennyeyvel  tanácskoztam,    midőn    az    őrök    a 
városból   kijött    két    polgárt   hoztak,    kik  tudtomra 
adák,  hogy  a  lakosság  tekintélyes  része  megunván 
a  város  hosszas    elzárását    és    körülfogatását,    arra 
kér  :  kísérteném  meg  a  rohamot  oly  helyeken,   me- 
lyeket a  polgárok  védelmeznek,   kik    készek    teljes 
erejökből  előmozdítani  a  vállalatot,    s  őket  is  azért 
küldék,  miszerint  vezetökül  szolgáljanak  s  megmutas- 
sák a  gázlókat,  melyeken  a  gyalogság  az  aszály  és  a 
pálfalvai  gát  miatt  könnyen  átmehet.  Mindazonáltal 
sietni  kell,  nehogy  a  titok  valamikép  fölfedeztessék, 
vagy   pedig  a  Szamos  megáradjon.    Ezen  terv  nem 
látszott  igen  nehéznek;  minthogy  azonban  népem  te- 
hetetlenségét jól  ismerém,  nem  volt  szabad  megfonto- 
lás nélkül  semmihez  sem  kezdenem.  Alkalmat  keres- 
tem tehát,  hogy  a  várbeli  lovasságot  kicsalhassam. 
Báró  Sennyey  a  hadi-cselekben  nagyon  jártas 
levén,    igen  jó  tanácsot    adott  :    a    melyhez    képest 
gyalogságomat  éjjel  a  város  azon    részének,  melyet 
a  vezetők  kij élőiének,  átellenében  levő  bokrok  közé 
helyezem,  hogy  füst  által    adott   jelre    megtámadja 
a    falakat ;    lovasságomat    pedig    a    város    kapuitól 
távolabb    eső    berkekbe    állítám    lesben.    Midőn    a 
kapuk  kinyilának,  három  vagy  négy  lovas-századot 
küldék  közvetlen  a  vár  alá,  hogy  a  várőrséget  bo- 
szontsa,  —  tudván,  hogy  a  lovasság  ki  fog  rohanni 
üldözésére,  a  mint  Pálfalván  táboroztomkor  is    tör- 
tént, s  így  őket  el  lehetend  vágni.  A  várkapu  őrei 
általuk  ingereitettek  ugyan,  —  de  a  lovasság  nem 
jött  ki.    E  közben  a  Nagy-Bánya  felé  vezető  út  fái 
mögött  nagy  port    láttunk    emelkedni.    Ugyanazon 
századokat  kiküldém;  kémkedni,  s  megtudám,  hogy 
az  ellenséges  lovasság  közeledik,  mely  az  éjjel  ment 
ki  a  várból,  élelemszerzés  végett.  Elrejtett  lovassá- 
gom, a  nélkül,  hogy  parancsszóra  várt  volna,  ren- 

detlenül  előrerohant;  s  a  németek  a  nagy  port 
látván  emelkedni,  vágtatni  kezdettek,  és  előbb  a 
várkapuhoz  értek,  mint  ők.  De  ezalatt  a  gyalogság 
már  szerencsésen  meghágta  a  falakat,  és  fölgyújt- 
ván több  házat,  könnyen  elvághatta  volna  a  néme- 
teket a  vártól,  ha  rabolni  szét  nem  oszlott  volna, 
így  elfoglaltatván  a  város,  hamuvá  tétetett,  a  la- 
kosság azonban  megmentetett.  Fölhasználandó  az 
ellenség  rendetlenségét,  elhatározám,  hogy  a  vár 
megrohanását  is  meg'kísérlendem,  mely  szintén  csak 
földsánczokkal  és  czölöpzettel  volt  védve.1)  Voltak 
zászlóaljak,  melyek  a  sánczokra  följutottak,  de  kel- 
lőleg nem  támogattatván,  —  a  roham  nem  sikerült. 
A  vár  azonban  többé  a  városra  nem  támaszkod- 
hatva, oly  szorult  helyzetbe  jutott,  hogy  még  a 
vidéket  sem  háborgathatta,  s  így  más  vállalatokba 
ereszkedhettem. 

Az  erdélyi  vezénylő-tábornok  Rabutin,  meg- 
ijedve Olaszi  és  Somlyó  vára  elfoglaltatásán,  noha 
4000  régi  katona  lovast  szállíthatott  táborra  :  meg- 
elégedvén a  hűségére  bizott  fejedelemség  védel- 
mével, nem  jött  ki  Magyarországra.  Öszvehivá  tehát 
ezért  Szebenbe  a  fejedelemség  nagyait  és  a  nemes- 
ség főbbjeit,  azon  ürügy  alatt,  mintha  velők  tanács- 
kozni akarna;  valóban  pedig*,  hogy  elzárja  őket 
ama  városba  s  így  megakadályozza,  hogy  a  népet 
is  maguk  után  vonva,  pártomra  álljanak.  E  tábor- 
nok lovasságát  a  törökországi  határokra  osztá  szét, 
azon  a  nép  száján  forgó,  de  hazug  hirre,  hogy 
Thököly  hadsereggel  közeledik ;  Magyarország 
Szatmár  felőli  határára  pedig  a  székelyeket  és  a 
vármegyék  nemességét  küldé,  Bethlen  Sámuel  vezér- 
lete alatt,  ki  Zsibónál  ütött  tábort,  hogy  engemet 
figyelemmel  kísérjen.  Megtudván,  hogy  már  csak 
két  állomásnyira  van  tőlünk  :  kémjáratra  küldém 
Ilosvay  Imrét  mintegy  2000-nyi  válogatott  lovassal, 
hogy    hirt    hozzon    eme    hadtestről ,    melyet    a    hir 


*)   Csak  részben,  mert  voltak  nagy  erős  tégla-bástyái  is. 

óooo-re  emelt.  Szándékom  nem  volt  ellenségeskedést 
kezdeni  Erdélyben  :  de  minthogy  véleriiéíiyem  szerint 
az  ellenség  a  kiküldött  csapatok  számát  nagyon 
felülmúlta,  —  fölöslegesnek  tartam  megtiltani  a 
támadást.  Az  enyéim  nagy  bátorsággal  indultak  el,. 
s  megtudván  a  lakosoktól  a  tábor  fekvését,  a  sürü 
ködtől  födöztetve,  oly  vitézséggel  támadák  meg 
(Szamos-Újvárnál)  az  ellenséget ,  hogy  könnyen 
rendetlenségbe  hozván,  megszalasztották,  s  oly  győ- 
zedelmet nyertek ,  melyet  nem  reménylék  és  a 
melynek  több  elnyert  s  hozzám  hozott  zászló  és 
rézdob  volt  diadaljele. 

Ezalatt  gróf  Bercsényi  átkelvén  a  Tiszán,  Tokaj 
alá  érkezett.  Eátván  a  nép  lelkesedését,  s  várbeli 
szökevények  által  is  biztattatva,  reményié,  hogy 
beveheti  az  erősséget,  s  így  megkezdé  az  ostromot 
három  kis  tábori  ágyúval  és  két  mázsa  lőporral. 
Ezen  erősségnek,  mely  a  Tisza  és  Bodrog  össze- 
folyása által  képezett  félsziget  csúcsán  épült,  három- 
szög alakja  van.  A  szárazföld  felől  meglehetős 
széles  árok  és  két  sor  czölöpzet  védi?  tornyokkal,, 
a  két  folyó  egybeőmlése  felől  pedig  terméskövekből 
épült  bástya. 

E  hely  bőven  el  vala  látva  mindennemű  hadi 
készlettel  és  élelemmel,  s  legalább  400  németből  álló 
helyőrsége  volt.  Bercsényi  gróf  különféle  okokkal 
igyekezett  rávenni  levelében,  hogy  Szatmár  alatt 
hagyván  seregem  egy  részét,  gyalogságom  legjobb 
részével  Tokaj  alá  szálljak.  Okai  nekem  is  sürgető- 
söknek  tetszettek,  nem  az  ostromot  illetőleg  ugyan, 
hanem  leginkább  azért,  hogy  ott  a  13  vármegye 
központján  levén,  könnyebben  intézhetendem  a  há- 
ború ügyeit.  Tökéletes  biztosságban  kívánván  he- 
lyezni a  vSzatmár  alatt  hagyandó  hadtestet  :  meg- 
vizsgálám  jól  a  környéket,  s  a  Szamos  egy  kanya- 
rulatában oly  félszigetet  találtam,  melynek  partjai 
nagyon  meredekek  valának  s  nyilasa  oly  szük? 
hogy  átmérője  alig  volt  100  lépés.  A  száraz  felől 
tehát    árokkal    és    czölöpzettel    ellátott    mellvéddel 

megerősítem,  a  kapuőrség  védelmére  pedig  külön- 
álló müvet  emeltettem;  a  tábor  másik  felén  a  Sza- 
moson hidat  verettem  talpakból,  s  a  hidfő  védelmére 
redoutot  készíttették,  úgy  hogy  e  hely  fekvésénél 
fogva,  erődítve  ezen  —  ámbár  kevéssé  jelentékeny 
—  védmüvek  által  :  egyenlő  erejű  lehetett  a 
szatmári  várral. 

E  táborunk  közelsége  nagyon  könnyűvé  tette 
a  németek  szemmeltartását,  kik  takarmány-szerzés 
nélkül  el  nem  lehettek,  s  bármely  parton  jönnének 
is  ki  az  erősségből :  könnyen  el  lehetett  vágni  őket. 
Ekkép  biztosítván  e  tábort,  báró  Sennyey  parancs- 
noksága alá  helyezem,  s  magam  mellé  vévén  2000 
gyalogot  és  ugyanannyi  lovast,  Tokaj  felé  indulék. 
A  Tisza  partján  előtaláltam  gróf  Bercsényit,  a  ki 
elém  jött  gróf  Károlyival,  ki  néhány  nappal  ezelőtt 
különféle  szín  alatt  kijőve  Kassáról,  hogy  elhagy- 
ván a  németeket,  pártomra  álljon.  Ezen  úr  engem 
fogságom  előtt  nem  ismert,  de  Bercsényi  gróf  is- 
merte őt.  Az  ő  ajánlatára,  és  minthogy  a  tiszántúli 
vármegyékben  nagy  befolyással  birt,  kevés  nappal 
megérkeztem  után  tábornoki  rangra  emelem,  és  el- 
küldeni Kecskemét  környékére  ,  hogy  a  jászok, 
kunok  és  a  Duna  mellett  már  fegyverben  álló  nép 
vezényletét  átvegye,  s  a  bácskai  ráczokat,  ha  lehet- 
séges, részemre  hajlítsa,  vagy  pedig  megakadá- 
lyozza előny  omulásukat. 

Minekutána  a  szatmári  tábort  elhagytam  és 
mielőtt  a  Tisza  mellé  megérkeztem  volna  :  hirűl 
hozák,  hogy  Deák  Ferencz  ezredes  azon  Hajdu- 
városok  lakóinak  segélyével,  mellyek  a  Sajó  és 
Hernád  folyók  partjain  feküsznek,  s  örökös  joggal 
enyéimek  :  rohammal  bevette  a  német  helyőrség 
által  védett  Szolnok  várát,  és  hogy  a  ráczok  hires 
Kiba  nevű  kapitányát  3000-nyi  seregével  —  melylyel 
Szolnok  fölmentésére  siet  vala  —  megverte.  Ezen 
hadművelet  által  a  Duna  és  Tisza  közti  országrész 
megmentetett    a    ráczok    beütéseinek  félelmétől.  — - 

A  tokaji  tábor  fölött  szemlét  tartván,  ezen 
állítólagos  ostrom  elrendezését  olyannak  találtam, 
hogy  méltán  megütközhettem  rajta.  A  kis  mezei- 
ágyúk, melyek  a  hegy  tetején  elsánczolt  telepre 
voltak  állítva,  semmikép  sem  árthattak  az  erősség- 
nek. A  várbelieknek  a  város  felől  még  egy  harmincz 
német  által  védett  félhold-alakú  sánczuk  (lunette) 
volt,  honnan  bármikor  kirohanván,  csordánként 
hajthatták  el  a  tapasztalatlan  és  félig  fegyvertelen 
népet  a  vár  alól.  Azonkívül  a  szárazföldre  a  Bodrog- 
közön át  szabad  útjok  volt,  melyen  vágómarhát 
szoktak  a  várba  szállítani,  két-három  mértföldnyire 
eső  helységekből  is;  ityképen  se  ostromoltatva,  se 
bekerítve  nem  voltak.  Megérkeztem  után  nem-so- 
kára hidakat  verettem  a  Tiszán  és  Bodrogon,  és 
seregemet  a  vár  száraz  felőli  részére  szállítám.  Ezt 
látván  az  ellenség,  visszavonta  embereit  a  félhold- 
sánczból. 

Egész  Magyarország  tele  volt  fegyvert-fog*ott 
néppel.  A  nemesség  váraiban  és  kastélyaiban  e  nép 
által ,  tudtomon  kívül ,  nagyon  szorongattatván, 
mindenfelől  táboromba  sereglett.  Ocskay  László, 
ki  Borbély  Balázs  társaságában  még  a  lengyel 
hatá/rokon,  az  említett  rablólovasokkal  csatlakozott 
volt  hozzám ,  önakaratából  szülőföldjéig  :  Nyitra 
vármegyéig  nyomult,  s  ott  néhány  ezer  lovast 
gyűjtvén  maga  mellé,  fegyvereim  hirét  a  Vág  fo- 
lyóig vitte. 

A  bécsi  udvar  megdöbbent  ezen  váratlan  és 
gyors  mozgalomtól,  vagy  inkább  néphad-áradatától, 
s  mindenfelől  nyomatván,  — •  tanácstalan  állapotá- 
ban nem  tudta  mi  tévő  légyen?  A  bajor  választó- 
fejedelem franczia  segély  által  támogattatva  —  a 
mint  már,  ha  jól  emlékszem,  említem  —  Felső-Aus- 
triában  Linczet  és  Passaut  elfoglalván,  Bécset  fe- 
nyegette. A  császár  sem  a  birodalomból  nem  húz- 
hatott magához  segélyt,  sem  azon  kevés  grófban 
és  országnagyban,  ki  Magyarországon  pártján  volt, 
nem   bizhatott.   Ezek  közül  egyedül  csak  gróf  For- 

gách  Simon  —  ki  tábornoki  rangban  győri  helyet- 
tes parancsnok  volt  —  mutatott  némi  hajlamot 
ellenállni  seregemnek.1)  Schlik  tábornok,  kit  a  bajor 
választó-fejedelem  megvert  s  ki  mintegy  2000  lovast 
birt  megmenteni,  küldetett  Magyarországra,  hogy 
egyesülvén  az  említett  Forgách  gróffal,  és  a 
Pozsonyvármegyében  öszveszedhető  magyarsággal, 
akadályozza  előnyomulásomat.  Megtudtam,  hogy 
az  ellenség  ezen  mozdulatakor  Ocskay,  szokása 
szerint,  Léva  nevű  kis  városban  tivornyáz.  Tőle 
tehát  sem  azt  nem  remélhetem,  hogy  szétfutott  s 
a  falukon  ide  s  tova  csavargó  katonaságát  öszve- 
szedve,  helyre  állítsa  a  rendet,  sem  hogy  a  megyék 
nemességével  hódolati  esküt  tétessen  le.  Ez  okért 
Bercsényi  grófot  válogatott  hadtesttel  Eger  alá 
küldém,  hogy  hűségemre  esküdtesse  e  város  népét, 
melyre  ez  már  régen  ajánlkozott,  és  birja  rá  Tele- 
kesy  István,  egri  püspököt,  hogy  megyéjében  ma- 
radjon; továbbá  nyugtassa  meg  álhírek  által  fölizga- 
gatott  elméjét,  fölvilágosítván  őt,  hogy  a  jelen  há- 
ború nem  a  katholika  vallás  elnyomásáért  viselte- 
tik. Ez  megtörténvén,  vezesse  ki  a  gróf  a  lakossá- 
got a  városból,  hogy  így  a  várat  könnyebben  le- 
hessen szorongatni  és  föladásra  kényszeríteni. 

Alig  hajtotta  végre  e  parancsokat  a  gróf, 
midőn  Ocskay  futára  jelenté,  hogy  az  ő  seregét 
Schlik  és  Forgách  szétverték ,  s  az  ellenség  elfog- 
lalván Lévát,  a  bánya-városok  felé  nyomul,  azokat 
s  aranybányáikat  hatalmába  kerítendő.  Ezen  hirre 
Bercsényi  gróf  öszveszedé  mindenfelől  a  hadakat, 
s  Károlyinak  is,  ki  ekkor  Kecskeméten  volt,  paran- 
csot küldvén,  hogy  vele  egyesüljön,  elindult,  minek- 
utána engem  is  tudósított  a  részletekről. 

Ez  october-  és  novemberben  történt.  Ugyan- 
ekkor   Radziewsky    bíbornok,    Lengyelország    prí- 


*)  Vele  voltak  Koháry  István  tábornok  és  Eszterházy  Antal 
ezredes  grófok  is,  mindkettő  jelentékeny  ember;  —  tehát  nem 
egyedül  Forgách. 

mása,  meghitt  embere  által  értésemre  adta,  hogy 
áldornagyi  hatalmánál  fogva  kihirdette  Lengyel- 
országon  az  interregnumot  s  minden  arra  mutat, 
hogy  királyválasztás  lesz;  ő  s  a  korona  marsalja 
Lubomirsk.y,  a  nélkül,  hogy  a  svéd  király  ellenzené, 
mindent  elkövetnek,  hogy  szavazatokat  gyűjtsenek 
számomra  s  megválasztatásomat  kieszközöljék,  ha 
beleegyezem.  Minthogy  azonban  a  háborút  enha- 
zám  szabadságáért  kezdettem,  s  láttam  az  ország 
minden  rendéinek  ily  nagy  mozgalmát  és  izgatott- 
ságát :  sem  czélszerünek ,  sem  becsületemmel  meg- 
egyezőnek nem  tartottam  idegen  ország  koronájá- 
ért és  enhasznomért  hazám  ügyét  cserben  hagyni, 
s  elhagyni  hazámat ,  kitévén  azt  a  legnagyobb  ve- 
szélynek, t.  i.  a  németek  jármának,  hogy  szabad- 
ságának még  amaz  árnyékát  is  elveszítse,  mely 
eddig  megmaradt.  Elküldém  tehát  titkáromat  Ráday 
Pált  és  Okolicsányi  Mihályt  az  említett  bíbornok- 
prímáshoz  és  a  svéd  királyhoz,  hogy  az  elsőnek 
előadják  az  okokat,  mellyek  miatt  nem  fogadhatom 
el  a  lengyel  koronát,  a  svéd  királyt  pedig  emlé- 
keztessék azon  szövetségre ,  mellyet  nagyapja  az 
enyémmel  kötött  volt,  s  melynek  erejénél  fogva 
ez  kikötötte,  hogy  azon  esetre,  ha  utódai  az 
erdélyi  fejedelemségtől  erőszakkal  megfosztatná- 
nak, a  svéd  korona  tartozzék  segélyükre  lenni, 
40000  tallért  fizetvén,  —  és  engedje  meg,  hogy 
6000  svédet  fogadhassanak  zsoldba.  Ágost  lengyel 
király  szintén  küldött  ez  időben  hozzám  egy  tisztet, 
azon  ürügy  alatt,  hogy  a  szökevény  szász  katoná- 
kat visszakövetelje.  E  fejedelem  biztosított  barátsá- 
gáról, s  megigéré,  hogy  a  császárnak  ellenem  leg- 
kevesebb segélyt  sem  adand. 

Csak  igen  gyönge  reményem  volt  hatalmamba 
keríthetni  Tokaj  várát:  de  itt,  e  vidék  központján 
táborozván ,  mindenre  fordíthatám  figyelmemet. 
Lovasságom  legnagyobb  részét  elküldém  ,  hogy 
Kassát  fenyegesse,  és  megakadályozza  Montecuc- 
colit,  hogy  kicsapásokat  ne  tehessen.  Azt  gondolám, 

hogy  a  fődolog*  Bercsényi  vállalatától  függ*,  ki 
Károlyival  egyenest  Beszterczebányának  tartott, 
hogy  gróf  Forgáchot  egy  német  ezreddel1)  a  város- 
ba visszavonulni  kényszerítse,  mert  Schlik  a  sereg 
többi  részével  Körmöczön  tanyázott.  Tábornokaim 
reménylék,  hogy  Forgáchot  megadásra  kényszerít- 
hetik, de  Schlik  megijedvén  hadtestem  közeledtétől, 
parancsot  adott  neki  :  hátráljon  a  mint  lehet  Baj- 
mócz  felé,  a  hol  bevárandja  őt.  Forgách  tehát  éjjel 
nagy  rendetlenségben  hátrált.  Bercsényi  gróf  pedig 
inkább  aranyhidat  szeretett  volna  csináltatni  a  futó 
ellenségnek,  mint  megtámadni  fegyelmetlen  és  ta- 
pasztalatlan katonaságával,  az  ily  harczedzett  népet. 
Az  ellenség  visszavonulása  után  a  beszterczebányai2) 
vár,  hol  helyőrség  maradott,  nem  sokára  feladá 
magát,  s  a  szökevény  francziák,  kik  ott  a  németek 
között  voltak,  szolgálatomba  álltának. 

Tokaj  alatt  létemkor  seregem  mindegyre  nö- 
vekedvén, újabb  parancsnokokat  választék.  Egy 
hadtest  Lőcse,  a  másik  Késmárk  királyi  városokat 
szállotta  meg.  Támadásuk,  mely  inkább  folyam- 
árhoz hasonlított,  elrémíté  a  német  helyőrségeket, 
és  sokan  megadák  magukat  —  inkább  unalomból, 
mint  szükségből.  Ezen  különféle  események  közt 
Trencsényi  Mátyás  tette  a  legkülönösebb  volt,  meg- 
érdemli, hogy  megemlítt essék.  O  gróf  Csáky  Mihály 
szolgája  vala,  mesterségére  hímző,  s  urával  együtt 
Szepesvárba  szorult,  melyet  német  helyőrség  védel- 
mezett. Katona  nem  volt  soha,  azért  semmi  katonai 
szellem  sem  hivatás  nem  vala  benne,  legalább  kül- 
seje nem  mutatta.  De  értésére  esvén,  hogy  az  egész 
ország  fegyvert  fogott  a  szabadság  védelmére  :  ily 
példa  által  lelkesíttetve,  azon  gondolkodott,  mikép 
kényszeríthetné  a  hely    parancsnokát,    habár    élete 


1)  S  a  fölkelt  labancz  hadakkal. 

2)  Rákóczi  mindkét  helyütt  Beszterczebányát  („Neisol")  ir  : 
de  hibásan,  Zólyom  helyett.  Forgáchék  ugyanis  ez  utóbbi  helyre 
nyomattak  vissza  ,  s  e  várban  hagytak  helyőrséget.  (L.  S  z  a  1  a  y  : 
Magy.   O.  Tört.  és  Thaly:   „Bottyán  tábornok  élete*). 

veszélyeztetésével  is  arra,  hogy  adja  föl  a  várat, 
melyet  a  népsereg  már  megszállott  volt.  Társainak 
nem  meré  szándokát  megvallani,  a  németeket  sem 
lehetett  Ígéretekkel  megnyerni.  Föltéve  tehát  ma- 
gában, hogy  megöli  a  parancsnokot,  vagy  legalább 
nagyon  megsebesíti,  mely  esetben  —  nem  lévén  a 
várban  sebész,  kivel  magát  gyógyíttathatná  —  kény- 
telen lenne  magát  megadni.  így  eltökélve,  minthogy 
a  vár  meredek  sziklán  fekszik,  kötelekkel  ellátá 
magát,  s  egy  helyet  keresett,  a  hol  leereszkedhes- 
sek, és  így  kikerülje  büntetését.  Meghatározván  e 
merényletre  a  napot,  karddal  oldalán  mint  egyéb- 
kor, meglátogatá  szokása  szerint  a  parancsnokot, 
sót  vivén  kezében,  hogy  szeme  közé  hintse.  Mit 
meg  is  tévén,  kirántá  kardját,  s  több  sebet  ejtett 
rajta.  A  zajra  előfutott  a  parancsnok  neje,  s  min- 
denfelől kezdtek  öszvefutkosni.  Trencsényi  azonban 
a  kiszemelt  helyen  —  hol  már  előbb  megerősíté 
kötelét  —  leereszkedett,  és  a  várat  körűltáborolva 
tartó  néphez  csatlakozék.  Ezen  vakmerő  tettnek 
meg  vala  kivánt  sikere,  mert  a  parancsnok  kevés 
nap  múlva,  sebészek  hiányában  nem  gyógyíttat- 
hatván sebeit,  föladá  a  várat,  azon  föltétellel,  hogy 
csapatával  szabadon  elvonulhasson. 

Ezek  voltak  az  1703-ki  esztendő  legnevezete- 
sebb eseményei;1)  melynek  végével,  a  tél  még 
ekkor  nem  lévén  zordon,  a  Tisza  és  Bodrog  nem 
fagyhatott  be.  Nem  maradt  azonban  mégis  más 
reményem  a  tokaji  vár  birtokába  juthatni,  mint 
hogy  rohamát  próbáljak.  Azon  része  a  várnak, 
mely  a  Bodrogközre  néz,  csak  czölöpzettel  s  száraz 
árokkal  volt  védve.  A  vizek  összefolyásánál  pedig 
földsánczolat  és  alsó-falgát  (fausse-braie)  oltalmazta; 


*)  Továbbá  az,  hogy  a  németek  1703.  nov.  10-kén  Bonczi- 
dánál,  Orosz  Pál,  Boné  András  és  Ilosvay  Imre,  s  a  ráczok  —  ve- 
zérők  Koszta  is  elesvén  —  a  Maros  mellett.  Dobra  táján,  a  Thököly- 
től  bejövő  b.  Orlay  Miklós  és  Gúthy  István  hadai  által  megveretvén, 
Gyula-Fehérvárral  és  Székely-Udvarhelylyel  Erdély  nagy  része  csak- 
hamar Rákóczi  hatalma  alá  került. 

ezeken  kívül  oldalán  egy  tornyokkal  erődített  igen 
erős  lőház  állt.  De  minthogy  a  barmok  és  az  eleség 
legnagyobb  része  ezen  külső  erődök  közt  tartatott, 
reménylhető  volt,  hogy  ezeket  fölgyújtván  :  a  hely- 
őrség kénytelen  lesz  megadni  magát. 

A  keményebb  tél  utáni  vágy  tűrhetővé  tette 
azon  kellemetlenséget,  hogy  szellős  sátorban  kellett 
laknom,  melyben  az  idő  minden  viszontagságinak 
ki  valék  téve. 


17  04. 

J\z  1704-ík  évi  januárius  első  holdváltozása  fagyot 
hozott;  egy  éj  hidege  megállitá  a  vizek  folyását,  a 
következő  éjjel  pedig  annyira  megerősödött  a  jég, 
hogy  a  gyalogságnak  kiadhattam  a  parancsot  a 
rohamra.  Szándékom  az  volt,  hogy  valósággal  a 
száraz  felől  támadom  meg  a  várat,  s  csak  azért 
vétetem  mindenfelől  körül,  hogy  színleges  támadá- 
sokat tétethessek.  Kijelöltem  tiszteimnek  helyeiket, 
és  kalauzokat  adék  melléjök.  Hadaim  vitézül  visel- 
ték magokat  s  parancsom  ellenére  megtámadák  az 
alsó-falgátot,  némelyek  át  is  hatoltak  már  rajta, 
de  a  rejtekekből  szánandóan  meglövöldöztettek.  A 
tömegek  visszaestek,  a  nélkül,  hogy  a  színlelt  táma- 
dást folytatták  volna  :  ennek  következtében  az  igazi 
sem  sikerülhetett,  mert  a  helyőrség  elégséges  volt 
egyedül  ezen  oldal  védelmére.  Hadaim  eleinte  bi- 
zonyos hogy  vitézül  forgatták  magokat,  s  ha  a 
színlett  támadás  tovább  tart,  okom  vala  hinni,  hogy 
elfoglalhattuk  volna  a  várt,  vagy  legalább  is  el- 
pusztíthattuk volna  a  külső  müveket.  De  noha  a 
vállalat  nem  sikerült  :  seregünket  az  ellenség  mégis 
tisztelni  kezdette  vitézségéért,  s  a  második  roham- 
mal való  fenyegetésre  alkudozni  kezdett.  Végre 
Pál-fordulása  körül  megadá  magát  e  vár,  mellyet 
—  örökösödés  utján  tulajdonom  levén  —  később 
lerontatok.  Az  őrségnek  megengedem,  hogy  Pestre 
vonulhasson.  Agyúkat  és  mozsarakat  szép  számmal 
találtunk  a  várban,  melyeket  a  következő  tavasz- 
szal  Eger  ostrománál  használók. 

Tokaj  megvételével  kezdődtek  az  1704-ki  had- 
működések. Minekelőtte  azonban  ezek  leírását  foly- 
tatnám, helyén  találom  megemlíteni  :  mily  állapot- 
ban leltem  az  országot  és  milyen  vala  hadseregem? 
Tudom,  hogy  a  hazaszeretet,  mely  természetesen 
mindenkiben  megvan,  gyanússá  teszi  azon  dicsére- 
tet, melyei  valaki  hazáját  és  nemzetét  magasztalja. 
Tudom,  hogy  a  magyar  nemzet  (azon  idő  óta, 
midőn  az  ország  a  mohácsi  gyászos  ütközetben  el- 
vesztvén királyát,  s  nagyjai  egymás  között  vesze- 
kedvén, I.  Ferdinánd  választatott  királynak)  minden 
nemzet  történeteiben  oly  fekete  színnel  festetik, 
oly  lázadónak,  zavargónak  állíttatik,  hogy  bármit 
mondanék  is  védelmére,  gyanúsnak  tetszhetnék.  De 
minthogy  jelen  Emlékirataimat  az  Örök  Igazság- 
nak ajánlám  :  kötelességem  az  emberek  ítéletét 
megvetni,  és  saját  lelkiismeretemet  követni.  Még 
azon  tulajdonok  is,  melyekkel  rágalmazni  hiszik  a 
magyar  nemzetet,  annak  vitézségét  s  nagylelkűségét 
mutatják,  és  hogy  a  szolgaságot  tűrni  nem  tudja. 
Mivelhogy  királyaink  közt  annyiszor  találkoztak 
oly  pásztorok,  a  kik  juhaik  gyapjával  idegeneket 
akartak  ruházni  és  zsírjokkal  idegeneket  hizlalni, 
s  e  királyok  lévén  mindenkor  az  első  törvényszegők  : 
törvényes  jogai  védelmére  ők  kényszeríték  a  magyar 
nemzetet.  Nem  czélom  igazolni  az  egyes  nagyok 
minden  fölkelését  a  régi  királyok  alatt  :  de  könnyű 
lesz  mindenkinek,  ki  a  történeteket  olvassa,  meg- 
különböztetni a  közönséges  lázadás-okozta  mozgal- 
maktól a  szabadság  általános,  jogos  és  törvényes 
védelmét,  a  melyekben  a  vármegyék  egyesülten, 
míg  amazokban  csak  a  nagyok  zendülő  hűbéresei 
fogtak  fegyvert.  Azért  a  vármegyék  ezen  egyet- 
értése a  közveszedelmet,  vagyis  a  törvény  és  sza- 
badság megsértetését  bizonyítá;  és  a  rész  szerint 
való  nagyravágyás  szította  mozgalmaknak  egyéb 
következményük  nem  vala?  mint  hogy  egyeseknek 
alattvalói  egymás  közt  zavarogtak.  Az  elsőket  tehát 
a  nemzet  háborúinak  lehet   nevezni,  melyeket  jogai 

védelméért  kezdett,  az  egyesek  zenebonái  pedig* 
méltán  megérdemlik  a  lázadás  és  fölségsértés  nevet. 
Ha  nemzetem  dicsőítését  tűztem  volna  ki  föladatul, 
el  nem  hallgathatnám  e  helyen,  hogy  ősi  szabad- 
ságaink alapítója  szent  volt.  Fölhoznám  Szent-László 
példáját  is,  ki  hogy  megmentse  ezeket  :  fegyvert 
fogott  oly  király  ellen,  ki  idegenek  tanácsával  kor- 
mányozott, —  és  megfosztá  őt  trónjától.  így  az 
ő  példájára,  kit  az  egyház  szentjei  közé  sorozott, 
támaszkodva,  kimondanám,  hogy  azok  érdemlik  a 
gyűlöletes  nevet,  s  mindazon  mocskot,  melyet  a 
rágalom  századok  óta  szór  a  szabadság  védőire, 
kik  mind  a  törvényt,  mind  esküjöket  megtörék:  nem 
pedig,  kik  jogaikat  védelmezik.  Bonfiniusból  vilá- 
gosan kitűnik,  hogy  mindazon  belháborúk,  melyek 
az  austriai  ház  uralkodása  előtt  zaklatták  Magyar- 
országot, többnyire  nagyravágyó  urak  által  támasz- 
tattak; de  a  megyék  csak  ritkán  tűzék  ki  zászlai- 
kat ,  és  akkor  is  csak  a  törvény-  és  esküszegő 
király,  vagy  pedig  a  valódi  lázadók  ellen.  Viszont 
az  újabb  történetekből  szintoly  könnyű  volna  meg- 
mutatni, hogy  az  austriai  házból  származó  királyok 
uralkodása  alatt  minden  háború  a  szabadság  védel- 
mére, a  vármegyék  zászlója  alatt  viseltetett.  Az  elő- 
adottakból a  méltányos  olvasó  átláthatja,  hogy  a 
régiebb  időkben  többnyire  nyugtalan  pártosok 
kezdték  a  belviszályt,  és  hogy  az  újabb  időkben 
hihetetlen  lelki  nagyságot  mutatott  a  nemzet,  melyet 
nemcsak  le  nem  verhet,  de  meg  sem  hajthat  a  leg- 
nagyobb szerencsétlenség,  sem  a  szolgaság  járma. 
A  rágalmazók  fennen  hirdetik  a  magyarok 
esküszegésit,  de  elhallgatják,  hogy  elnyomatásukban 
(és  hajh!  hányszor  volt  ez!)  oly  esküket  csikartak 
ki  tőlük,  törvényeik  és  szabadságaik  ellenére,  me- 
lyeket megtartaniuk  az  utódok,  és  a  keresztyéni 
szeretet  megsértése  elleni  bűn  lett  volna.  Ha  pedig 
a  Mindenható,  nemzetünk  ily  viselete  által  megsér- 
tetett :  átok  azokra,  a  kik  e  dolgoknak  okai  vol- 
tának !   A  vonások,  melyekkel  az  austriai  ecset  a  ma- 

gyárt  festi,  durvák,  s  a  szinek  feketék.  A  véső, 
melyei  történeti  emlékeit  vésik,  fölötte  éles.  Majd 
durva,  otromba  és  barbár  szokásokkal  vádolják, 
majd  a  tudományokban  és  szépmüvészetekben  való 
járatlanságát  vetik  szemére ;  néha  dorbézolónak, 
restnek  és  kincsvágyónak  állítják.  Sajnos,  hogy  az, 
a  mi  az  itt  leirandó  nyolcz  évi  háború  alatt  történt, 
nem  fogja  az  austriaiakat  hazugságban  hagyni:  óh 
de  az,  a  mit  előadandok,  jele  és  keserű  gyümölcse 
az  austriai  ház  atyáskodó  uralkodásának,  mely 
alatt  az  egész  nemzet  oly  tulajdonságokat  vett  föl, 
mint  a  roszúl  nevelt  gyermek,  —  melyekért  egye- 
dül csak  az  atyát  lehet  kárhoztatni.  Mert  melyik 
austriai  király  alapított  collegiumokat,  metyek  az 
ifjúság  erkölcsi  müvelésére  szolgálnának?  Melyik 
állított  académiákat,  hogy  ezt  a  nemzetet  a  tudo- 
mányokban és  szépmüvészetekben  oktassa?  Alkal- 
mazták-e az  udvarnál  vagy  háborúban  a  magyar 
fiatalságot,  hogy  elvonják  a  dorbézolástól  ?  Ipar- 
kodtak-e a  nép  közé  ipart  vagy  kereskedést  bevinni 
s  ezáltal  a  henyeséget  eltávoztatni?  S  a  mi  végre 
a  nemzet  zsugoriságát  illeti :  nem  e  királyok  oko- 
zák-e  a  magyarokon  elkövetett  zsarolásaikkal,  hogy 
a  nép  összezsugorgatván  megmaradott  csekély  va- 
gyonkáját ,  saját  élete  szükségeinek  födözéséről 
gondoskodjék?  Megczáfolom  a  rágalmakat  s  fel- 
világosítom az  igazságot;  de  e  nemzet  szerencsét- 
lenségeiért nem  az  embereket  vádolom  ,  hanem 
Isten  csapásait  látom  bennök,  melyeket  mennybéli 
atyánk  méltán  mért  reánk,  s  a  melyek  vasvesszők- 
ként sújtanak.  Az  Úr  engem  eszközül  használa,  hogy 
fölébreszszem  a  magyarok  keblében  a  szabadságnak 
szerelmét,  mely  abrosznak  megszokásától  mármár 
hűlni  kezd  vala.  Es  kénytelen  az  ember  elismerni 
Isten  különös  pártfogását  e  nemzet  irányában,  az 
austriai  uralkodás  kezdete  óta.  Mert  ha  az  I.  Fer- 
dinánd és  Szapolyay  János  korabeli  történeteket 
vizsgáljuk  :  az  isteni-gondviselés  munkásságának 
bámulatos    szövevényét    látjuk    azokban,    s    kivált- 

képpen,  hogy  János  királynak  —  tehát  magyarnak 
—  adá  vala  Erdélyt  Magyarország  részeivel  együtt, 
független  országúi,  melyben  a  nemzet  törvényei 
által  meghatározott  szabadságnak  mintegy  mintája 
őriztetett  meg.  Az  alkotmány  ezen  alakja  az  erdélyi 
fejedelmek  alatt  mindig  hiven  megtartatott.  Ezen 
fejedelemség  Rudolf  alatt  szabadnak  és  önállónak 
ismertetvén  el  a  magyarországi  rendek  által :  táp- 
lálá  a  szabadság  szeretetét  és  koronként  lángra 
gyújtá.  azt  a  magyarországiak  szivében  is.  Mint- 
hogy pedig  e  fejedelemség  az  austriai  uralkodástól 
tökéletesen  függetlenül  létezett  —  s  ez  a  Báthoryak 
kormányzatának  végéveiben  éretett  el  —  e  füg- 
getlenségét egész  a  mi  időnkig  fentartá.  A  múlt 
század  elején  az  austriaiak  elfoglalák  Erdélyt,  Bá- 
thory Zsigmondtól  nyert  engedmény  czíme  alatt, 
a  ki  a  törvény  és  alkotmány  ellenére  Rudolffal  el- 
cserélé  fejedelemségét  az  oppelni  és  ratibori  her- 
czegségekért  Siléziában.  De  Báthory  megbánván 
később  a  cserét,  az  erdélyi  rendekkel  egyetértve, 
visszajött  titokban,  s  elkergeté  az  austriai  csapa- 
tokat. Azonban  állhatatlan  szellemétől  űzetve,  nem 
sokára  átengedé  a  fejedelemséget  unoka-testvérének 
Báthory  András  bíbornoknak.  Az  austriai  ház  föl- 
ingerlé  ez  ellen  Mihály  moldvai  vajdát;  ez  legyőzé 
a  bíbornokot,  a  ki  futás  közben  megöletett.  Ez- 
alatt a  német  sereg  a  zavarosban  halászva,  s  két 
versengő  fél  közt  lévén  a  harmadik,  hatalmába 
ejté  a  fejedelemséget.  Erdély  évkönyvei,  melyek 
közül  a  Bethlen  Farkas  által  Írottak  a  leghitele- 
sebbek, nem  emlékeznek  az  itt  leirandó  történet- 
kéről, de  figyelemmel  fürkészvén  az  Erdélyt  illető 
dolgokat :  hiteles  öregek  hagyományai  után  valónak, 
és  czélommal  megegyezőnek  találtam  azt  —  mely 
Bocskayról  szól  —   itt  fölhozni. 

A  Báthoryak  uralkodása  megszakadván,  az 
erdélyiek  által  gyűlölt  Basta  tábornok  kormányoza 
a  császár  részéről  a  fejedelemséget.  Némely  ország- 
nagyok, kik  még  megemlékezének   a  szabadságról, 


azt  gondolák,  hogy  alkalmasabb  embert  nem  állít- 
hatnának ellenébe,  mint  Bocskayt,  a  ki  előkelő 
nemzetségi!  s  szép  tulajdonokkal  gazdagon  felru- 
házott vala,  és  Biharvármegyében  s  a  Hajduváro- 
sokban  nagy  népszerűséggel  birt.  Minthogy  azon- 
ban Bocskay  a  németek  közt  neveltetvén,  feléjök 
látszék  hajlani:  a  szabadság  hivei  tartózkodtak  előtte 
szándékuk  nyilvánításától.  Azon  gondolkoztak  te- 
hát: mily  utón  lehetne  őt  elidegeníteni  a  németektől? 
írását  utánozván,  oly  levelet  költöttek  nevében, 
mely  Bocskayt  Basta  tábornok  előtt  gyanússá  te- 
hette, s  ismeretlen  kéz  által  ennek  kezéhez  ját- 
szották. A  csel  sikerült.  A.  tábornok  haragra  lob- 
banván, rögtön  határozatot  hozott  ellene,  mit  eme- 
zek, t.  i.  Bocskay  barátai  megtudván,  hirűl  adák 
neki,  hogy  Basta  nemcsak  gyanakodik  reá,  hanem 
—  s  a  napot  is  megjelölék  —  elfogatását  is  elha- 
tározá,  s  hogy  e  czélra  már  egy  század  vasas-német 
ki  is  küldetett.  Bocskaynak  nyugodt  lévén  lelkiis- 
merete, eleinte  nem  akará  hinni  e  hirt ;  de  legjobb 
barátaitól,  kik  amúgyis  nagyon  hiteles  emberek 
-voltak,  jővén  az,  —  végkép  el  nem  vetheté.  Tehát 
ama  kijelölt  napot,  melyen  a  vasasok  valának  ér- 
kezendők,  megelőző  este,  vadászat  ürügye  alatt  el- 
hagyta várát,  hogy  egy  szomszéd  magaslatról  figye- 
lemmel kísérhesse  a  történendőket.  S  hajnal  hasad- 
takor valóban  látá,  mint  veszi  körül  várát  egy  szá- 
zad német;  később  megtudá,  hogy  személyét  a  leg- 
szorgosabban  keresték  még  a  vár  legrejtekebb  zu- 
gaiban is.  Bastának  e  méltatlan  bánásmódja  fölött 
megboszankodva ,  minekutána  barátjaival  tanácsot 
tartott  volna:  föllázítá  a  Hajduvárosokat,  kiveré 
Erdélyből  a  németeket,  fölkarolá  a  Ferdinánd  óta 
hanyatló  magyar  szabadság  ügyét  Magyarországban 
is,  s  összeszövetkeztetvén  a  felső-magyarországi 
vármegyéket  Szerencsen,  —  szerencsés  háborút 
folytatott  az  austriai  ház  ellen,  mely  a  bécsi  béke- 
kötéssel és  Bocskay  halálával  végződött. 

Utána  Bethlen  Gábor  lett  a  szabadság  védője. 

5* 


-----  68    — 

Dédapám  I-ső  (Rákóczi)  György  volt  ennek  utóda 
a  fejedelemségben,  s  az  általa  folytatott  háború  a 
nagy-szombati  (linczi)  békekötéssel  fejeztetett  be. 
Hosszas  idő  múlva  Apaffy  Mihály  karolá  föl  a  sza- 
badság ügyét,  a  franczia  király  biztatásaira.  Thö- 
köly folytatá  azt  a  század  végéig,  —  s  az  isteni 
gondviselés,  e  század  első  éveiben,  csodálatos  uta- 
kon velem  kezdeté  meg.  Épen  oly  időjelek  s  ese- 
mények mutatkoztak  e  század  harmadik  évében, 
mint  a  múlt  század  elején,  Bocskay  korában.  Ezt 
azért  hozom  föl,  mivelhogy  a  szabadság  megsér- 
tése és  annak  helyreállítása  volt  oka  és  czélja  e 
háborúnak  :  nem  pedig  az  eretnek-vallások  terjesz- 
tése ;  ámbátor  Isten  az  emberek  jó  és  gonosz  cse- 
lekedeteit mindig  öszveelegyíti  ,  az  ő  örök  és  igaz- 
ságos határozatai  folytán.  Öt  háborúról  beszéltem, 
melyek  egy  században  viseltettek ,  s  oly  csodás 
arányú  időközökben  következtek  egymásra,  hogy 
az  idők  hasonlóságánál  s  az  emberek  visszaemlé- 
kezéseinél fogva,  lehet  mondani :  egymást  folytatták, 
—  mindegyikből  maradván  a  következőre  öregek, 
kik  még  emiékezének  a  múltakról  s  lelkesítek  a 
fiatalságot  a  szabadság  szeretetére,  annak  elbeszé- 
lésével, a  mi  azelőtt  történt  volt.  Az  Isten,  a  bé- 
kének és  igazságnak  szerzője,  minden  kétség  kívül 
e  mozgalmak  által  kívánta  megmutatni  az  austriai 
házbeli  királyoknak,  hogy  a  magyar  nemzet  semmi- 
esetre sem  engedi  magát  szolgai  félelemtől  vezet- 
tetni, de  az  atyai  szeretet  uralmát  önként  elviseli. 
A  bécsi  udvar  némi  méltánylatot  mutatott 
mindaddig  a  magyarok  irányában,  míg  a  törökök 
ereje  a  bécsi  ostrom,  a  párkányi  ütközet  s  Buda 
elfoglalása  által  meg  nem  töretett.  Fölfuvalkodván 
azonban  az  austriai  ház  ennyi  hadi-szerencsétől  : 
telhetetlensége  áttört  a  korlátokon,  s  Magyarország 
iránt  már  régóta  táplált  vágyai  a  pozsonyi1)  or- 
szággyűlésre  meghívó   leveleiben    legelőször  kinyi- 

*)  1687. 


-  óg  - 

latkozának.  Ezekben  Leopold  császár  fiát  nem  aján- 
Iá,  a  bevett  szokás  szerint,  megválasztandó  királyul : 
hanem  egyenesen  kinyilatkoztatá,  hogy  meg  akarja 
őt  koronáztatni,  mint  örökös-királyt.  A  gyászos 
eperjesi  vérpad,  melyet  Caraffa  tábornok  állított, 
s  melyen  hetvennél  több  nemes  végeztetett  ki, 
elég  világosan  bizonyítja :  mi  módon  és  mennyi 
véráldozattal  támogatták  a  németeket  törvény-  és 
szabadságellenes  határozatukat.  Ennek  emlékezete 
nem  márványtáblákra  :  de  minden  élő  magyarnak 
szivébe  vérbetükkel  van  bevésve.  Élénken  emlé- 
kezünk azon  módra  is  :  miként  fosztották  meg  Er- 
délyt nemzeti  fejedelmétől. 

Megdöntvén  ekképpen  a  szabadságnak  sark- 
köveit s  Karlóczon1)  dicsőséges  békét  kötvén  a 
törökkel,  a  bécsi  udvar  azt  hivé:  a  magyarok  ereje 
tökéletesen  kimerült,  lelkök  elcsüggedt;  és  így  aka- 
rata végrehajtásában  semmi  akadályra  nem  találand, 
minthogy  jeruzsálemi  András  király  aranybulláját 
is  megszorította  volt  József  koronázásakor.  Azt 
gondolák,  kezökben  van  végre  az  ostor,  s  biztosan 
csapdozhatnak  vele  ;  annyira,  hogy  az  austriaiak 
rakonczátlansága  büntetlenül  érte  az  ország  minden 
rendéit.  Helyén  lenne  itt  megemlítenem  ama  föl- 
terjesztéseket, melyeket  minden  vármegye  küldött 
Bécsbe,  a  törökkel  lett  béke  meg'kötése  után,  és 
azt?  hogy  mi  történt  velem  és  azokkal,  kik  rabsá- 
gomnak társi  valának.  De  elégségesnek  tartom 
ezeket  itt  —  mint  már  másutt  megjegyzem,  —  csak 
érintőleg  fölhozni,  hogy  a  legvilágosabban  kitűnjék: 
mily  állapotban  volt  az  ország,  és  milyen  lehetett 
a  lakosság  hangulata  ! 

Egész  világ  tudja,  hogy  a  magyar  nemzet 
törvényei  értelmében  négy  rendre  oszlik,  Mert  a 
nép  II.  Ulászló  király  idejében  visszaélvén  a  ke- 
resztes háborút  hirdető  bullával :  fölzendült  a  ne- 
messég ellen,  de  legyőzetvén,  oly  nagy  szolgaságra 

x)  1699. 

jutott  s  a  nemesség  oly  korlátlan  jogokat  nyert 
jobbágyai  fölött,  hogy  a  törvények  szerint  csak 
lelkét  lehetett  a  parasztnak  tulajdonául  tekinteni. 
A  népnek  azon  része,  mely  tótokbúi  és  oroszokbúi 
áll,  elég  türelmesen  viseli  e  jármot :  de  a  magyar 
jobbágyok  oly  gyűlölséggel  viseltetnek  uraik  s  az 
összes  nemesség  ellen,  hogy  —  úgy  látszik  —  nem 
kivannak  még  most  is  egyebet,  mint  elvesztett  sza- 
badságukat megboszúlni.  A  magyar  nép  közt  azok 
állapota,  a  kiket  szabadosoknak  neveznek,  jobb 
ugyan  a  parasztokénál  :  de  nem  ér  föl  a  nemessé- 
gével ;  ilyenek  a  Hajdú  városok  lakosai,  kik  hajdan 
a  török  ellen  határőrökűl  szolgáltak.  Ezek  János 
király  ideje  óta  nyerték  szabadalmaikat  az  erdélyi 
fejedelmektől,  azon  vármegyékben,  melyek  Er- 
délyhez „magyarországi  kapcsolt  részek"  neve  alatt 
csatoltattak,  —  oly  föltétel  mellett,  hogy  senkinek 
se  lévén  alávetve,  csak  háborúban  tartozzanak  szol- 
gálni ;  és  hogy  ezen  katonaság  száma  szaporodjék, 
az  ország  megerősítvén  szabadalmaikat,  az  is  ha- 
tároztatott,  hogy  ha  valamely  jobbágy  e  városok 
területére  menekül,  ura  vissza  ne  követelhesse  őt. 
Ha  a  Hajduvárosok  első  alapítóinak  szándéka 
mindenkor  híven  követtetett  volna,  és  lakóik  czél- 
szerű  katonai  fegyelem  alá  vettetnek  :  elejét  lehe- 
tett volna  venni  azon  rosznak,  a  mit  az  ország 
minden  részeiben  kalandozó,  sőt  néha  a  nemes- 
séggel egyesülő  hajdúk  okoztak  ;  így  nem  csalták 
volna  az  országot  s  a  nemességet,  egyik  helyről 
a  másikra  vándorolván,  azért,  hogy  ne  kelljen  az 
urak  részére  földjeik  után  adózniok. 

A  clerus  első  az  ország  rendéi  között.  De, 
fájdalom !  Szent-István  és  más  királyok  kegyes 
szándéka  oly  kevéssé  teljesíttetik  az  austriai  kor- 
mány alatt,  hogy  a  káptalanok  egészen  fölhagytak 
az  ifjúság  oktatásával,  —  kivált  mióta  a  jezsuiták 
vették  kezqkbe  ezen  ügyet.  E  körülményt  a  bécsi 
kormány  nagy  ügyesen  fölhasználta ;  mert  a  ma- 
gyar jezsuitáknak    austriai   főnökeik   lévén,  először 


is  élénk  gyűlöletet  csepegtettek  az  ifjúság  szivébe 
Luther  és  Kálvin  követői  ellen.  S  ezen  fiatalságból, 
mely  előítéletekkel  és  vakbuzgó  elvekkel  volt  el- 
telve, került  ki  az  egyházi  rend,  közülök  azok,  kik 
tudományuk  által  kitüntették  magokat,  visszatar- 
tatván a  jezsuiták  között.  A  magyar,  természeténél 
fogva,  tisztelettel  viseltetik  a  papság  iránt,  és  így 
könnyű  volt  nékik  vakbuzgósággal  eltölteni  a  vi- 
lági katholicusokat  is.  Még  a  papság  jobb  része  is 
azon  balvéleményben  volt,  hogy  a  katholica  vallás 
egyedül  az  austriai  kormány  alatt  lehet  csak  biz- 
tosságban :  azért  ez  ellen  fegyvert  fogni  annyit 
tesz,  mint  veszélyeztetni  a  vallást,  és  „ipso  facto"3) 
egyházi  átok  alá  kerülni.  Ennélfogva  a  háború  ele- 
jén tulajdon  papjaim  annyira  kerültek,  hogy  sokáig 
lelkipásztor  nélkül  voltam,  —  az  eretnekek  bajno- 
kának és  egyházi  átok  alatt  levőnek  tekintvén  en- 
gem mindaddig,  míg  végre  elfoglalván  Olaszi  vá- 
rosát, a  nagy-váradi  káptalan  prépostja2)  néhány 
pappal  táboromba  hozatott. 

Leopold  császárnak  szokása  volt  a  püspök- 
ségeket csupán  oly  egyéneknek  adományozni,  a 
kiket  a  jezsuiták  ajánlanak.  Ezek  pedig  többnyire 
a  nemesség  aljából,  vagy  a  népből  származott  egy- 
háziak voltak ,  kik  inkább  csak  egyedül  szent  hi- 
vataluk méltósága,  mint  tiszta  és  szelíd  erkölcsök, 
tudomány  és  felebaráti  szeretet  által  tűntek  ki. 
Minthogy  a  nép  és  nemesség  legnagyobb  része  eret- 
nek tanokat  vallott,  a  (kath.)  lelkipásztorok  több- 
sége nyáj  nélkül  vala.  Ez  ürügyűl  szolgált  nekik, 
hogy  kötelességeik  alól  kivonják  magokat ;  nem 
prédikáltak,  sőt  a  fiatalságot  sem  oktatták  a  vallás- 
ban, —  azonban  a  papi  dézmát  és  más  járulékokat 
híveiktől  szigorúan  megkívánták  ;  pénzt  gyűjtöttek 
ringy-rongy  rokonaik  számára,  a  templomok  pedig 

1)  E  két  szó  az  eredetiben  is  latinul  van  írva. 

2)  Bakó  János,  különben  részeges  és  hamishitű  ember, 
—  mint  róla  maga  kortársa  Viza,  neszter-fejérvári  püspök  és  ka- 
locsai nagy-prépost  írja. 


dűlőfélben,  minden  ékességeiktől  megfosztva,  majd- 
nem rondán  állottak.  Ilyen  lévén  a  papság  álla- 
pota, nagyfontosságú  dolog'iiak  tartottam  reábe- 
szélni az  egri  püspököt,  kinek  megyéje  13  várme- 
gyére terjed,  hogy  hiveit  el  ne  hagyja.  Ezen  fő- 
pap előkelő  nemességű  volt,  a  Telekessy-családból 
származván  ;  föl  vala  ruházva  a  jó  öreg  mindazon 
tulajdonokkal,  melyek  egy  püspököt  ékesíthetnek, 
különösen  szent  egyszerűséggel  s  felebaráti  szere- 
tettel. Es  minthogy  a  nemzet  szabadságáról  még 
ifjúságában  szerzett  fogalmakat  megőrizé  :  sem  a 
jezsuiták  érzületeihez  nem  ragaszkodott ,  sem  az 
austriai  kormán)^  nem  szerette.  Már  azelőtt  meg- 
ismerkedvén vele,  s  megnyervén  barátságát :  atyá- 
mul tekintettem,  s  ő  is  úgy  tekintett,  mint  fiát.  Pél- 
dája megtartá  részünkön  a  papság  azon  töredékét, 
mely  nem  követé  a  jezsuiták  elveit-  Egész  had- 
seregem ,  alig  tizedrészét  kivéve ,  kálvinistákból 
állott,  —  s  a  tiszteletlenség,  melyet  papjaink  irá- 
nyában mutattak,  még  a  pártomon  levő  nagyok 
szemében  is  úgy  tűnt  föl,  mint  a  katholica  egyház 
üldözése.  Azonban  a  szabadság  helyreállításáért 
fogván  fegyvert :  szigorúan  végre  kellett  hajtanunk 
a  mit  a  törvény  parancsolt,  s  jó  eszközökkel  ren- 
dezni és  javítni,  a  mi  még  nem  volt  rendben.  Mi- 
dőn ily  esetekben  indulatosságot  nem  mutattam, 
erőszakot  nem  követtem  el,  és  inkább  keresztyéni 
szeretetre,  s  kölcsönös  türelemre  buzdítám  embe- 
reimet, (nem  helyeselhetvén,  hogy  a  lelkiismeret 
dolgaiban  erőszak  használtassák)  —  azzal  vádoltak, 
hogy  a  nem-katholicusokat  pártolom,  s  csak  tette- 
tett és  színlett  vallásom  van. 

A  második  rend  az  ország  nagyjaiból  áll, 
kiknek  állása  amazokétól  nem  igen  különbözött. 
Ezek  az  alsó -magyarországiakból,1)  a  11  Vág- vidéki 


*')  „Alsó-Magyaroszág"  nevezet  alatt  ezen,  és  egyéb 
régi  iratokban  mindig  a  dunántúli  vidék  értetik,  Kassától 
számítván  az  ország  geographiai  helyzetét. 


és  végre  a  13  felső-magyarországi  vármegyékből 
állanak.  Az  elsők  és  másodikak  közül  többen  austriai 
vagy  styriai  nőket  vettek  feleségül,  a  többiek  pedig 
Bécsben  neveltettek  s  az  austriai,  styriai  vagy  morva 
határokon  birták  ősi  birtokaikat.  Ez  volt  oka,  hogy 
szivökben  Austriát  pártolák,  —  nem  akarván  kocz- 
kára  tenni  szerencséjöket  és  javaikat.  Sokan  pedig, 
azért  mivel  kevésre  becsülék  Bercsényi  gróf  csa- 
ládját és  személyét,  nem  merének  pártomra  állani, 
félvén,  hogy  alárendeltjei  lesznek;  mert  bizonyos, 
hogy  valósággal  egyikök  sem  volt  ellensége  azon 
ügynek,  melynek  védelmét  magamra  vállaltam.  Még 
a  nádor  is,  Eszterházy  Pál,  minden  nagyok  feje, 
pártolá  azt  szóval,  de  nádori  kötelességeit  nem  tel- 
jesíté.  Mert  ha  ezen  főúr  már  a  háború  kezdetekor, 
fölhasználván  nádori  tekintélyét,  —  mely  méltóság  ánál 
fogva  úgyis  erre  vala  kötelezve  —  a  császári  részen 
levő  nagyoktól  támogattatva,  közbenjáróul  lépett 
volna  föl :  a  mennyire  emberi  elme  beláthatja,  a 
magyar  háborúnak  szerencsés  kimenetele  lesz  vala. 
Az  Örök  Igazság  előtt  irván  ezen  Emlékiratot, 
és  félretévén  minden  emberi  hajlandóságot :  meg  kell 
vallanom ,  hogy  Bercsényi  gróf  személye  és  mo- 
dora nagy  akadályára  szolgált  a  magyar  urak 
egyesülésének.  Őt  mindnyájan  ismerték,  engem  pe- 
dig nagyon  kevesen,  s  ezek  is,  tekintve  fiatalsá- 
gomat, képtelennek  tartottak  bármely  hadi  vagy 
politikai  ügy  vezetésére,  —  és  így  mindent  a  gróf- 
nak tulajdonítanak.  Pedig  többen  még  hasonlítani 
sem  akarák  magokat  hozzá,  annál  kevésbé  kívántak 
vezénylete  alatt  állani.  Bercsényi  szelleme  (genie), 
mely  egyenlőséget  nem  tűrt,  keménynek  és  elvisel- 
hetlennek  tetszett  alattvalóinak.  Kíméletlenül  csí- 
pős és  gúnyolódó  volt  fesztelenségében ,  komoly 
dolgokban  könnyelmű,  s  ha  feddenie  kellett,  élesen 
és  megvetőleg  tette.  Nyakason  bámulván  fönnön- 
lelkületét,  a  másokét  többnyire  megveté.  Ekesen- 
szóló  a  beszédben,  késedelmeskedő  a  tettekben, 
ingadozó    a    kétes    esetekben  ;    tanácsa,    széleskörű 

elméje  miatt  bő,  de  bizonytalan  volt ;  a  szerencsétlen 
események  okait  mindig  másoknak  tulajdonítá. 
Azonban  Bercsényi  hiven  ragaszkodott  hozzám,  sze- 
retetből, s  kényszerűségből  is.  így  barátsággal  és 
kölcsönös  szeretettel  viseltetvén  egymáshoz :  sok 
dolgokban  pártját  fogtam,  vagy  pedig  heves  ter- 
mészetével mentettem ,  a  melyet  mérsékelni  nem 
tudott.  Különben  sem  látván  benne  semmi  rosza- 
karatot,  —  sem  meg  nem  változtathatám  őt,  sem 
igazságosan  nem  büntethetem  ;  s  ez  az  oka,  hogy 
engem  titokban  gyakran  vádolának,  hogy  elnéző 
vagyok  iránta.  A  közvélemény  Bercsényit  fukarnak 
s  kincsvágyónak  tartá :  de  ő  ilye$mire  képtelen 
vala.  Zárkózottnak  tartották,  mert  nem  járt  senki- 
nek kedve  után,  azt  hivén,  hogy  barátságommal 
beéri.  Ezen  okokért  egész  Magyarországon  nem 
volt  rajtam  kívül  más  barátja.  Azonban  én  sem 
tetszettem  neki  mindig :  mert  a  méltányossághoz 
ragaszkodván ,  kivánságát  nem  birtam  mindenkor 
teljesíteni.  Mindazáltal  —  a  mint  már  mondám  — 
tág  látkörű  elmével  lévén  megáldva,  könnyen  be- 
látott az  ügyekbe  ;  de  ritkán  tudta  másokban  föl- 
ismerni az  észt  és  tehetséget.  A  szabadság  ügyét 
védvén,  megengedem  neki  mind  azt,  a  mit  a  lengyel 
nagyok  szoktak  tenni  a  király  irányában,  miként 
ottlétemkor  látám,  s  a  mikről  hivém,  hogy  tör- 
vényeink lényegével  nem  ellenkeznek.  Ez  sok  rá- 
galomra szolgált  okul :  mert  az  hivék,  hogy  a  gróf 
hatalomban  és  méltóságban  is  egyenlőnek  tartja  ma- 
gát velem,  — -  noha  sohasem  tapasztaltam,  hogy  az 
irántam  tartozó  tisztelet  s  engedelmesség  ellen  vétett 
volna.  Nehezen  birtam  mérsékelni  természetét  e  bará- 
tomnak, kit  őszintén  szerettem,  ki  birta  minden 
titkomat,  s  hű  bajtársam  vala  száműzetésben,  sze- 
rencsétlenségben. Nehéz  volt  őt  a  többi  nagyokkal, 
kik  pártomon  állottak,  egyességben  tartanom :  mert 
mindnyájan  különkülönféle  lelkületűek  lévén,  noha 
önként  látszottak  megadni  gróf  Bercsényinek  a  tiszte- 
letet,   azon    becsülésért ,    a    melyei    én   viseltettem 

iránta,  és  méltóságáért,  —  mégsem  volt  egy  is 
őszinte,  sem  irányában,  sem  pedig  magok  között. 
Megvetek,  gyalázák  és  gyakran  rágalmazák  egy- 
mást előttem,  —  minekutána  már  magok  között 
birálgatták  személyemet  és  tetteimet.  Részletesen* 
elmondhatnám  majdnem  a  többi  urakról  is,  a  mit 
Bercsényiről  elmondottam,  —  kivévén  az  ő  éles  el- 
méjét, érett  Ítéletét,  barátsága  és  szeretete  tar- 
tósságát és  hozzámvaló  hívséget.  Azok  közül,  kik 
katonai  tisztségeket  viseltek:')  egy  sem  vala,  ki 
szigorú,  de  igazságos  büntetést  ne  érdemlett  volna 
parancsaim  elmulasztása  miatt  ;  s  bizonyára,  na- 
gyon sokszor  meg  is  kapták  volna,  ha  tudatlan- 
ságuk s  más  egyéb  esetleges  hibáik  ki  nem  men- 
tik vala  őket.  Különben  is,  ügyes  egyénekben  hiányt 
szenvedvén,  nem  tudtam  volna  helyeiket  másokkal 
betölteni.  A  főrendek  vagyoni  állapotát  illetőleg,  mi- 
óta a  nép  az  austriaiak  zsarolásai  miatt  elsze- 
gényedett :  jövedelmök  igen  megcsökkent,  és  ősi 
javaik  hanyatlásnak  indulván,  nem  birtak  oly  nagy 
házat  vinni,  sem  magok  körül  udvart  tartani  az 
alsóbb  nemességből,  melynek  vérsége  szintén  hoz- 
.  zajok  ragaszkodott  volna.  Ez  az  oka,  hogy  annyira 
elvesztették  hitelöket  s  tekintélyüket  a  nemesség 
előtt,  s  ezért  nem  is  igen  valának  képesek  ártani. 
A  harmadik  rend,  azaz  a  nemesség,  és  az 
összes  katonaság,  a  legnagyobb  tisztelettel,  ragasz- 
kodással és  szeretettel  viseltetett  irányomban ,  s 
csak  azon  panaszolkodék,  hogy  az  urak  és  tábor- 
nokok kicsapongásait  nem  büntetem  egész  szigorú- 
sággal a  legelső  vádra,  melyet  gyakran  meggon- 
dolatlanul és  alaptalanul  emeltek.  Mert  a  köz- 
vélemény és  a  nép  Ítélete  nem  vette  mindig  figye- 
lembe az  ügyek  körülményeit  s  azon  sok  roszat, 
mely  az  elhamarkodásból ,  megfontolatlan  tettből 
és    végre    a    rendetlen   s  törvénytelen    eljárásokból 


v)  Itt    a  fejedelem,    a   világi    főrendekről    beszélvén,    termé- 
szetesen csak  a  nagyszámú  mágnás- tábor  no  kokra  czéloz. 

származhatnék ;  különben  is ,  mily  kárhoztatandó 
lett  volna,  saját  szabadságunkért  harczolván,  a  na- 
gyokkal és  főbbekkel  austriai  módra  bánni !  A 
törvény  megtiltá,  hogy  bárki  is  elitéltethessék,  mi- 
•  előtt  kihallgattatott  s  a  bűntény  törvényesen  reá 
bizonyult  volna;  ez  okért,  midőn  látám,  hogy  a 
panaszok  —  noha  magokban  véve  jogosak,  — 
nem  birnak  törvényes  erejű  bizonyítékokkal ,  s 
félelemtől  ment  és  megvesztegethetlen  tanúkkal : 
nem  tartam  azokat  czélszerűnek  törvény  elé  vinni; 
nem  mulasztám  azonban  el  az  illetőket  négyszem  közt 
keményen  és  érzékenyen  megfeddeni.  Az  igazság 
iránti  tisztelet  kényszerít  így  szólanom,  noha  nem 
hiszem,  hogy  lett  volna  bárki  is  a  nagyok  között 
valóságos  roszakaróm,  s  csak  a  Bercsényi  grót 
elleni  irigység,  —  vagy  inkább  a  természetűkké 
vált  rósz  szokás  volt  a  közöttök  uralkodó  gyaláz- 
kodásoknak  és  rágalmaknak  oka.  A  nemesség 
mindenkor  tartós  és  hű  ragaszkodással  viseltetett 
irántam.  Jó  hazafi  nem  nézheti  fájdalom  nélkül  a 
nemzet  e  nevezetes  rendét,  látván  :  mennyire  el 
van  hanyagolva  nevelése  az  austriai  kormány  alatt, 
és  miként  keveredett  össze  a  legaljasabb  néppel. 
A  nagyok  pompája  és  nagyszámú  környezete  más- 
kor sem  járt  nehézségek  nélkül:  azonban  ezek  hi- 
ánya okozá  a  nemesség  nevelése  elhanyagoltatását. 
A  nemes-ember  alig  tanulta  meg  a  latin  nyelvet 
a  jezsuitáknál,  s  végzé  az  iskolai  tudományokat  : 
haza  ment,  s  megházasodván  gazdaságot  űzött, 
vagy  ügyvéddé  lett.  E  szerint  az  ügyészek,  tör- 
vényszéki elnökök  (itélőmesterek),  ügyvivők  (pro- 
cureurs)  s  más  alsóbb  rendűek  is  fiatal  nemesektől 
(patvaristák)  valának  környezve,  kiket  polgári  hi- 
vataloskodásokra  használtak  s  kik  náluk  a  törvény- 
tudományt tanúiván,  elkorcsosúlának,  s  fájdalom 
nagyon  sokan  megfeledkezének  születésökről.  Ezen 
rendnek  legnagyobb  része  azonban  Luther  vagy 
Kálvin  tanaihoz  ragaszkodván,  nem  látogatá  a  je- 
zsuiták collégiumait,  mert  ezek  ellen,  dühös  vakbuz- 


góságukért,  a  gyűlölet  napról  napra  növekedett. 
A  katholicus  ifjúság  pedig  legnagyobb  részint  a 
jezsuiták  creaturája  lévén,  nem  vétetett  föl  a  tör- 
vénykezési elnököktől  ;  minekkövetkeztében  neve- 
lésök  annálinkább  elhanyagoltatott,  s  durvább  er- 
kölcsöket vettek  föl.  A  jószágára  vonult  nemesség 
tétlenségében  az  iszákosságnak  adá  magát,  s  in- 
kább a  gyermekek  szaporításán,  mint  nevelésükön 
fáradozott.  Többen  gyermekeiket  vagy  a  nemes- 
séghez nem  illő  kereskedésre  adták,  vagy  mester- 
ségekre taníttaták.  Boldogoknak  tárták  magokat, 
kiknek  g)^ermekeik  eszesebbek  lévén,  ügyvédekké 
és  ügyvivőkké  nevelhették.  A  törvénytudók  feles 
száma  számtalan  port  támasztott  a  nagyok  között; 
—  a  melyek  csak-  az  ügyvédek  és  birák  erszényét 
töltötték.  A  hazai  törvény  az  ősi  javakban  egyenlő 
osztályt  rendelvén  mindkét  nembeli  gyermekek 
között :  ez  számtalan  pörnek  szolgált  okául ;  innen 
eredt,  hogy  gyakran  még  a  házasságok  is  nagy 
családi  viszálykodásokra  adtak  alkalmat.  Az  ügy- 
védek és  birák,  kik  magok  keletkeztették  és  szí- 
tották e  viszályokat,  azon  igyekeztek,  hogy  ügyes- 
ség'gel  és  csellel  barátságos  egyességre  birják  a 
feleket,  hogy  így  mind  a  két  résztől  hasznuk  le- 
gyen. Azonban,  ha  idő  folytán  az  egyik  fél  meg 
találta  sérteni  az  ügyvédek  vagy  birák  valamelyi- 
két :  a  kétértelmüleg  fogalmazott  szerződés  által 
elaltatott  pör  újból  fölélesztetett.  Ily  ármányok  által 
a  törvényszéki  elnökök  nagy  gazdagsághoz  jutván, 
készpénzen  megvevék  a  nagyok  várait  és  uradal- 
mait, a  méltóságok  legfőbb  fokaira,  s  bárói  rangra 
emelkedtek.1)  Ezeket  vizsgálván,  noha  kevés  szóval 
adattak  elő,  senkisem  fog  csodálkozni  a  magyarok 
kevéssé  pallérozottságán ,  senkisem  vetendi  meg 
őket,  látván  a  nemesség  járatlanságát  a  tudo- 
mányokban és  katonai  ismeretekben,  —  hogy  azon 


*)    Pl.    Szirmay,    Klobusiczky,  Fiáth,   Szluha,   Szörényi,   Ma- 
lonyay,   Meskó,  Tolvay  stb. 

érzelmek,  melyeknek  verőkben  kellene  lenni,  ben- 
nök  elhidegültek,  s  hogy  a  hadi  dicsőség  keresése, 
melyre  a  magyart  természeti  ösztöne  vezeti,  egészen 
elhanyagoltatott,  ellenben  ferde  nevelésök  az  álbe- 
csületnek  és  álerénynek  némi  agyrémeit  bámultatja 
velők,  a  melyek  által  félrevezettetnek.  A  gyászos 
eperjesi  tragoedia  fölemészté  a  legkitűnőbb  ne- 
meseket, kik  nagy  gazdagsággal  vagy  személyes 
tulajdonokkal  jeleskedtenek.  Azok,  kik  a  török  há- 
borúk idejében  a  véghelyeken  nevekedének :  már 
vagy  elhaltak,  vagy  elöregedtek.  Ilymódon  a  sza- 
badságért viselt  ezen  utolsó  háborúban  csak  a 
magyar  nemzet  ereje  és  vitézsége,  —  ámbár  min- 
den tapasztalás,  mit  mondok  ?  a  háborúnak  fogalma 
nélkül,  —  továbbá  saját  jóakarata,  tanulékonysága, 
rendíthetlen  lelki  nagysága  birta,  daczára  annyi 
szerencsétlenségnek,  folytatni  a  hadakozást,  oly 
sok  csapás  ellenére  is  :  egy  nagy  nemzet  és  a  had- 
tudományban jártas,  gyakorlott,  harczedzett,  jól 
fölszerelt,  jól  élelmezett,  s  tüzérséggel  bőven  ellá- 
tott hadsereg  ellenében.  Mert  ámbátor  számra  nézve 
a  magyarok  gyakran  túlnyomók  voltak  is  :  mégis 
az  ellenséghez  mérve  lovak,  fegyverek  és  tisztek 
dolgában  nagy  hátrányban  valának. 

Ki  nem  fejezhetem  ama  szeretet,  hűség,  és  foly- 
tonos áldozatkészség  nagyságát,  melylyel  a  nemes- 
ség és  katonaság  irányomban  viseltetett.  Ha  lettek 
volna,  kik  a  hadi  tudományokra  oktatják  őket: 
bizonyosan  örömest  tanultak  s  engedelmesekké  és 
vitézekké  váltak  volna. 

Az  ország  negyedik  rendé :  azaz  a  királyi- 
városok állapota  is  hasonló  emlékoszlopa  volt  az 
austriai  uralkodásnak ,  szegénységök ,  polgáraik 
megfogyatkozása  s  a  mesterségek  és  ipar  hanyat- 
lása által  bizonyítván,  hogy  árvaságra  jutott  az 
ország,  s  hogy  az  árva  javai  a  gyámok  által  elté- 
kozoltattak.  A  polgárság  szintén  ragaszkodott  hoz- 
zám, de  szegénysége  miatt  csak  középszerű  segít- 
ségemre   lehetett  :    mert    magok  is    többnyire  csak 


a  boroszlai  és  danczkai  kereskedők  ügynökei  lé- 
vén, csupán  ezeknek  szolgálata  által  tarthaták  fönn 
magokat. 

Az  isteni-gondviselés  elküldött  a  puszta  ha- 
zába, hogy  fegyverre  és  szabadságra  hívó  szózat 
legyek.  És  meghallá  e  szózatot  az  ország  minden 
népe.  A  nemes  szivek  lángra  lobbantak  a  sza- 
badság nevére,  és  siettek  fegyvert  fogni  annak 
visszanyerésére.  De  az  ige  nem  volt  elégséges  fize- 
téssel, fegyverrel,  lovakkal  és  ruházattal  ellátni  a 
sereget.  A  néptől  kellé  tehát  kérnünk ,  —  hogy 
adhassunk  neki.  Azonban  ugyan  e  nép  volt  katona 
is  ;  ekként  adó  és  élelemadásra  kellett  volna  szo- 
rítani (a  nélkül,  hogy  földet  mivelni  megszűnjék), 
s  ugyanez  időben  a  háború  fáradalmai  elviselésére 
is  kényszeríteni.  Ez  az  ország,  mely,  bátran  mond- 
hatom, termékenységgel  s  a  természet  áldásaival 
Európa  valamennyi  tartományát  fölülmúlta  :  örökre 
elveszte  mind  azt  a  pénzt,  a  mit  boraiért  Lengyel-, 
s  mit  marháiért  Németországból  nyert ;  az  austri- 
aiak  elzsarolák  tőle,  adók  fejében.  A  Bécsbe  hor- 
dott pénz  a  török  háborúk  alatt  a  császári  sere- 
geknek szükséges  austriai  árukra  fordíttatott.  A 
vert  pénznek  nagy  ritkasága  már  a  háború  kezde- 
tekor kényszerített  a  rézpénz  behozatalára  :  nehogy 
adót  kényszerüljek  követelni  a  néptől,  mely  úgyis 
tulajdon  lovaival  és  fegyvereivel  szolgálván,  az 
élelmet  is  maga  adá,  a  legjobb  akarattal.  A  ki- 
rályi harminczadok  jövedelmei  csak  csekély  segé- 
lyül szolgáltak,  a  háború  következtében  nagyon 
csökkenvén  bevételeik ;  különben  is,  sokat  el  kellet 
a  vámok  közül  törölni,  mint  a  melyek  törvény  ellen 
szedettek  az  országban  a  németek  által,  a  népnek 
terhére.  Az  arany-  és  ezüst-bányák,  melyek  gazdag 
ércz-erek  találása  reményében  míyeltettek,  alig 
hozák  be  a  rajok  fordított  költséget.  így  tehát  nem 
maradt  egyéb  hátra,  mint  a  rézbányáktól  várni  a 
legnagyobb  segélyt.  De  ha  a  rézpénz  belső  ér- 
téke szerint  veretett  volna  :  sem  elegendő,  sem  pedig 


—  So  — 

—  terjedelme  miatt  —  a  forgalomra  nézve  haszon- 
vehető nem  lett  volna.  Ezért  tehát  az  összes  vár- 
megyék és  királyi  városok  beleegyezését  kikérem, 
s  azt  megnyervén,  rézpénzt  verettem,  a  közszabad- 
ság jelvényeivel,  nem  ennenczímeremre. 

Ha  az  olvasó  a  következendőkben  látandja, 
hogy  senkit  különösen  nem  dicsérek,  s  többeket 
kárhoztatandok :  annak  tulajdonítsa ,  hogy  mes- 
tereink nem  valának,  de  igen  tanítványok,  a  kik 
közé  kell  számítanom  magamat  is.  Én  akkoron 
26  éves  valék,  minden  hadi  tapasztalás  nélkül,  s  a 
politikai  és  históriai  ügyekbe  is  csak  alig  beavatva; 
föl  tudám  ismerni  a  hibákat  és  fogyatkozásokat : 
de  talán  nem  birtam  helyreigazítani.  Megvallom 
tehát,  hogy  vak  voltam,  és  vakokat  vezettem.  Ezek 
után  bárki  itélend  a  magyar  ügyekről :  a  háború 
szerencsés  kezdetét  az  ellenség  fölötte  nagy  elő- 
vigyázatának  tulajdoníthatja,  és  annak,  hogy  az 
erősségek  és  helyőrségek  nagyon  roszúl  valának 
ellátva,  és  még  roszabbúl  védve.  A  háború  szeren- 
csétlen végének  okául  pedig  a  nemzet  tapasztalat- 
lanságát s  tudatlanságát,  a  fegyver  és  pénz  hiányát 

—  a  melyek  a  hadakozás  idegei,  —  a  pestist,  és  a 
franczia  udvar  által  nyújtott  segély  csekélységét 
tulajdonítandja;  mindezeket  azonban  az  isteni-gond- 
viselés jó,  bölcs  és  irgalmas  határozatainak  tekin- 
tendi. 

Mondám  már  előbb,  hogy  a  jelen  évi  hadmű- 
ködések ősi  várom  Tokaj  bevételével  kezdődtek. 
E  vár  lerombolása  után  seregeimet  téli  szállásokra 
helyezvén,  magam  Miskolcz  városába  szálltam,  mely 
Kassa,  Eger  és  Szendrő  között  fekszik,  hol  német 
helyőrségek  voltak.  Nigrelli  tábornok  meghalván, 
a  Montecuccoli-ezred  egy  része  Kassán,  a  másik 
pedig  Eperjestt  tanyázott.  Noha  ártani  gyönge  és 
képtelen  vala  :  a  körülfekvő  vidékeknek  kicsapásaik 
elleni  oltalmazásával  seregem  nagy  részét  mégis 
eléggé  foglalkoztatá.  Azon  kellett  lennem,  hogy 
hadaim    számának    hire    féken    tartsa    őket,    s    ne 


merjék  azt  tenni,  a  mit  könnyen  megtehetnek  vala, 
—  mert  seregem  néha  oly  állapotban  volt,  hogy 
részökről  gyakran  bölcsesség  lett  volna  meggon- 
dolatlanul cselekedni.  így  tehát  azon  vállalatok 
előrelátása,  a  melyeket  merész  ellenség  tehetne : 
volt  főoka  Miskolczon  tartózkodásomnak.  Azonban 
a  tél  noha  elég  szigorú  vala,  semmiben  sem  aka- 
dályozá  fél-meztelen  katonáimat,  kiket  zsákmány 
és  fosztogatás  utáni  égő  vágy  lelkesített. 

A  Bethlen  Sámuel  vezérlete  alatt  levő  sereg, 
mint  följebb  említem,  megveretvén  Erdély  határain  : 
seregem  száma  e  fejedelemségben  is  mindenfelől 
szaporodott.  Rabutin  tábornok  Szebenből  kiküldé 
gróf  Pekry  Lőrinczet,  hogy  ültesse  föl  a  vármegyei 
nemesség  bandériumait,  és  gróf  Mikes  Mihályt, 
hogy  szedje  össze  a  székelyeket.  De  csapataim  pa- 
rancsom nélkül  mindenfelé  szétterjeszkedvén  a  feje- 
delemségben, —  elfogák  e  két  urat,  mielőtt  Ra- 
butin rendeleteit  teljesíthették  volna,  s  az  elsőt 
Tokajra,  a  másikat  Miskolczra  hozák.  Nem  sokára 
elfogák  Szávát  (Száva  Mihályt)  is,  ki  rácz  szárma- 
zású vala,  és  a  németek  által  bárói  méltóságra 
emeltetett  hízelgéseiért  és  Erdély  szabadságának 
eltiprásakor  tett  hü  szolgálatiért.  Ez  oly  ember 
vala,  ki  természeti  csalfaságát  mesterségesen  kimí- 
velte.  Pekry  elhagyván  Kálvin  tanait,  vásárra  vitte 
hitét,  hogy  a  németek  kegyét  megnyerje  :  mert  az 
én  időmben  ismét  visszatért  előbbi  vallására.  Kü- 
lönben, mint  később  kitűnt,  Thököly  pártjához  na- 
gyon ragaszkodék, —  felesége  által,  ki  a  Petrőczy- 
családból  való  volt,  némi  rokonságban  lévén  vele. 
A  közvélemény  állhatatlannak  és  zavargónak  te- 
kinté  őt.  Sokáig  nem  akarám  elfogadni  sem  az  ő, 
sem  bármi  más  erdélyi  nagynak  hódolatát,  tart- 
ván attól,  nehogy  az  látszassék,  mintha  hűségüket 
és  szabadságukat  áruba  bocsátották  volna.  Azt  ta- 
nácsiám nekik  :  térjenek  vissza  a  császár  pártjára, 
kicseréltetvén  más  foglyokért ;  de  határozottan 
ellentállva  tanácsomnak,  hűségesküjök  elfogadására 

sürgetének, —  míg  végre  szakadatlan  kéréseikre,  bele- 
egyezem. Pekryt  gróf  Bercsényihez  küldöttem,  a 
kivel  régi  barátságiban  élt.  A  többiek  nálam  ma- 
radinak, kikhez  nem  sokára  gróf  Teleki  Mihály 
csatlakozók,  miután  általadta  nekem  Kővárt,  mely- 
nek főkapitánya  volt. 

Schlick  tábornok,  mint  már  említem,  vissza- 
veretvén, a  németek  Pozsonyig  hátrálának,  és  se- 
regem nemcsak  a  Dunán  inneni  résznek  let  urává, 
, —  az  erősségek  kivételével  —  hanem  minekutána 
Károlyi  Bercsényi  parancsából  Somorjánál  egy  Ti- 
szán túliakból  álló  hadtesttel  átment  a  Dunán : 
Alsó-Magyarországnak  is  minden  vármegyéje  fegy- 
verre kelt,  s  hűségemre  megesküdött.  Már  akkor, 
midőn  Schlick  tábornok,  Magyarországba  jötte  előtt, 
Styrum  tábornokkal  együtt  a  bajor  választó-feje- 
delem által  megveretett,  és  seregeim  Bécs  kapuiig 
portyáztak  :  oly  végletekre  jut  vala  Leopold  császár, 
hogy  attól  félt,  nehogy  a  választó  fejedelemmel 
egyesülve,  Bécset  vegyük  ostrom  alá.  Ily  körül- 
mények között  kénytelen  lévén  békére  hajolni : 
óhajtá,  hogy  a  hollandi  egyesűit  államok  követe 
Hamel-Bruininx  irjon  gróf  Bercsényinek,  ki  akkor 
téli-szálláson  Galgóczon  volt  a  Vág  mellett,  hogy 
a  békealkudozások  tárgyában  nyilatkozzék  előtte, 
s  egyszersmind  útleveleket  kérjen,  hogy  így  köny- 
nyebben  lehessen  értekezni  azon  módokrúl,  melyek 
békére  vezethetnek.  A  gróf  tudván,  hogy  inkább 
csak  seregem  hirével  tartom  föl  az  ellenséget  (azon 
2000  lovas,  mely  Schlick  alatt  visszavonult,  Po- 
zsonynál állt  Savojai  Eugen  herczeg  vezénylete 
alatt,)  s  félvén,  hogy  a  halogatás  közben  olyasmi 
történhetnék,  mi  az  ellenség  szivét  fölbátoríthatná  : 
haladéktalanul  elküldé  az  útleveleket  a  követnek, 
s  engem  csak  azután  értesített  a  dologról,  előadván 
az  okokat,  melyek  arra  birták,  hogy  így  csele- 
kedjék. Noha  ezen  eljárását  helybenhagyám :  erős 
gyanút  támasztott  az  mégis  a  körülöttem  lévő  na- 
gyokban  Bercsényi   hűsége   iránt.  Sürgettek,  hogy 


vigyázzak  az  ország  és  ennen  ügyeimre,  nehogy 
Bercsényi  a  maga  személyét  illetőleg  kiegyezkedjék 
a  bécsi  udvarral,  elhagyván  a  közügyet.  Részemről 
épen  nem  kétkedtem  a  gróf  hűségében,  ki  hozzám 
őszinte  barátsággal  ragaszkodott,  —  azonban  ily 
körülmények  között  a*  fölötte  nagy  bizalom,  vala- 
mint a  legkevesebb  bizalmatlanság  is,  egyaránt 
veszélyesnek  látszott.  Mert  attól  lehetett  tartani, 
hogy  az  első  miatt  úgy  fogok  föltűnni,  mint  minden 
előrelátás  nélküli  gyönge  elme,  ki  Bercsényi  ta- 
nácsai által  vakon  vezettetik  ;  a  második  miatt  pe- 
dig félhettem,  hogy  bizalmatlanságommal  megsért- 
vén legjobb  barátomat,  okot  ne  adjak  neki,  saját 
ügyeiről  gondoskodni.  Ez  okért  irván  a  grófnak, 
őszintén  föltártam  előtte  az  ellene  támadt  majdnem 
általános  gyanút,  hogy  tudtomon  kivül  politikai 
ügyekbe  avatkozott.  Egyszersmind  rendíthetlen  bi- 
zalmamról biztosítám ;  hogy  levelemet  az  emiitett 
'követnek  megmutathassa,  latinul  irék,  s  kértem  őt: 
világosítsa  föl  a  követet  arról,  hogy  a  béke  ügye 
nem  csupán  tőle,  hanem  az  egész  nemzettől  függ, 
mely  nem  egyesek  érdekeiért,  hanem  a  köz-szabad- 
ságért fogott  fegyvert.  Károlyit  még  nem  igen  is- 
merém, mert  nagyon  kevés  ideig  volt  körülem  To- 
kajnál :  ő  viszont  engem  az  ügyek  vezetésére  töké- 
letesen képtelennek  tartván,  azt  hívé,  hogy  mindent 
Bercsényi  akarata  szerint  teszek. 

Károlyi  a  Duna  jegén  átmenvén,  szerencsésen 
nyomult  elő  az  e  folyamon  túlvaló  részen,  hol  nagy- 
számú harczedzett  és  gyakorlott  katonákra  talált, 
kik  a  török  ellen  és  a  Rajna  mellett  a  franczia 
háborúkban  szolgáltak  vala  ;  —  s  ha  Károlyi  kel- 
lőleg föl  tudta  volna  őket  használni :  nagyobb  ve- 
szedelemre juttathatta  volna  a  németeket. 

Használni  kívánván  a  tél  keménységét  és  a 
Duna  jegét :  elindítám  Deák  Ferencz  és  Ilosvay 
Imre  ezredeseket,  hogy  a  Duna  partjain  lakó  rá- 
czokat  verjék  szét  Földvárnál,  vagy  kényszerítsék 
őket   pártomra   állani.    E  két  tiszt  szerencsésen  át- 

kelvén  a  Dunán :  Kreuz  tábornokot,  ki  a  budai 
és  több  erősségekbeli  őrséggel  és  rácz  katonasággal 
védte  a  Dunát,  megveré,  és  fogva  Miskolczra  hozá. 
Győzelmeim  hire  már  a  török  császárság  határaira 
is  elterjedt.  Thököly  Nicomediába  küldetett,  s  azon 
magyar  katonák,  kik  még  pártján  voltak,  és  a  kar- 
lóczi  békekötés  értelmében  a  végekről  távol  eső 
helyen  telepíttettek  le,  elkezdtek  hazájokba  vissza- 
szállongani.  Ezek  közül  néhány  hírneves  tiszt  Ká- 
rolyihoz csatlakozott,  kinek  bizalmát  s  szeretetét 
régi  tetteik  elbeszélése  által  tökéletesen  megnyerek. 
Károlyi  hadakban  nem  szolgálván  soha,  tapaszta- 
lásra nézve  gyöngébbnek  véle  magát  náloknál  ;  s 
igen  hü  és  tapasztalt  tiszteknek  tartván  őket,  min- 
denben tanácsukat  kívánta  követni,  —  kik  a  hadi 
szolgálatot  és  müveleteket  illetőleg,  egészen  Thököly 
elveit  követték.  Dicsérték  előtte  e  fejedelem  átható 
eszélyességét,  melylyel  a  németek  és  gyanús  egyének 
ármányait  kijátszotta,  s  lefestek  bölcs  bizalmatlan- 
sággal teljes  elővigyázatát.  Minek  következménye 
az  lőn,  hogy  Károlyi  később  gyanakodni  kezdett 
az  alsó-magyarországi  nemességre  és  katonaságra, 
s  képzelt  árulásuknak  elejét  veendő,  több  külön 
hadtestbe  osztá  őket. 

A  Duna  partjain  lakó  ráczok  még  Kreuz  tá- 
bornok megveretése  előtt  tudtomon  kívül  követeket 
küldöttek  Károlyihoz,  a  meghódolásra  készségüket 
nyilvánítván.  Az  adott  becsületszóra  támaszkodva, 
egész  biztosággal  térének  vissza;  azonban  azon  csa- 
pataim, melyek  az  említett  tábornokot  megverek, 
nem  tudván  :  mi  járatban  vannak  ?  ellenség  gyanánt 
kezdtek  velők  bánni.  A  ráczok  erre  fölboszonkod- 
ván,  szószegéssel  vádolának  bennünket,  s  oly  ha- 
tározottan ragaszkodtak  ezentúl  az  ellenpárthoz, 
hogy  többé  őket  megingatni   sehogysem   lehetett.1) 


*)  A  ráczokkal  való  végleges  meghasonlást  az  itt  elbeszélt 
eseményen  kivűl  még  azon  körülmény  is  okozá,  hogy  a  legtevé- 
kenyebb dunántúli  kurucz  ezredesek  egyike  Sándor  László, 
miután    Pápát,    Veszprémet,    Székes-Fehérvárt,     Simontornyát     és 


A  bécsi  udvar  megijedvén  Károlyi  hadjára- 
tától és  csapatainak  e  főváros  kapuiig  lett  hatolá- 
sától :  Pozsonybúl  visszahivá  hadait,  székvárosa  vé- 
delmére. Sürgős  parancsokat  küldtek  Széchenyi  Pál 
kalocsai  érsekhez,  hogy  értekezzék  Bercsényivel  s 
igyekezzék  őt  reá  birni,  valamint  Károlyit  is,  hogy 
becsüljék  többre  a  békét  a  háborúnál.  E  főpap  ta- 
lálkozót kért,  melyet  Bercsényi  megegyezésemmel 
azonnal  megadott,  találkozási  helyül  a  Mosony vár- 
megyében fekvő  lében-szent-miklósi  várat,  tíz  mér- 
földnyire Bécstől,  később  pedig  Ruszt  városát  tűz- 
vén ki.  Azután  Bercsényi  elfogadván  nevemben  a 
főbbek  és  vármegyék  hódolati  esküjét,  Károlyira 
bizá  a  parancsnokságot,  s  visszatért  a  Vág  vizéhez. 

Károlyinak  Bécsig  tett  előnyomulásában  min- 
den sikerült.  A  Thökölyféle  tisztek,  kiket  vitézsé- 
gükért nagyrabecsült,  és  a  Tiszán  túli  nemesek, 
leik  amazokkal  tartottak,  uralkodtak  haditanácsában. 
Azonban  ezek  nagy  kegyelése,  durva  erkölcseik, 
dorbézolásaik  s  fosztogatási  hajlamuk  elidegeníték 
Károlyitól  a  jobb  tiszteket,  kik  jobban  értének  a 
hadviselés  módjához,  fegyverben  öregedvén  meg, 
s  kik  igazi  magyar  szivüek  lévén,  egyedül  a  szabad- 
ság szeretetéért,  nem  zsákmányért  fogtak  fegyvert. 
E  rósz  hangulat,  a  nélkül,  hogy  én  vagy  Bercsényi 
valamit  tudtunk  volna  róla,  majdnem  az  egész  alsó- 
magyarországi hadsereg  szivét  elfogá;  Károlyi  je- 


Siklóst  megvette  Rákóczi  részére  :  3000  emberrel  Pécs  alá  szál- 
lott, s  azt  is  fölkéreté.  E  várost  akkor  leginkább  ráczok  és  né- 
metek lakták.  Hogy  a  Sándor  László  által  követelt  sarcz  és  fel- 
adás fölött  békén  alkudozhassanak  :  két  órai  fegyvernyugvást 
kötöttek.  Azonban  e  nyugidő  alatt  a  városbeli  ráczok  megszegvén 
hitöket,  egyszerre  csak  kilőnek  a  kuruezokra  ;  erre  Sándor  László 
felboszankodván,  rohamot  veret,  s  a  falakat  ellenállhatlan  dühvel 
és  gyorsasággal  megmászva,  a  várost  zsákmányra  veti,  s  rácz  és 
német  lakosaiból  800-at  kardra  hányat.  Ez  esemény  is  egy  időben 
esett  Kreuz  tábornok  megveretés  ével,  és  Sándor  Lászlónak  ha- 
sonlókép nem  volt  tudomása  a  Károlyi  által  a  ráczokkal  kötött 
■egyességről,  miként  Deák  Ferencznek  és  Ilosvay  Imrének  nem. 

lentései,  telve  sikerteljes  működésekkel,  távolról  sem 
gyaníttaták  e  körülményt  velünk.  E  szerint  azon  okok, 
melyekkel  Károlyi  eljárását  támogatá,  elővigyázat 
jeleinek  látszottak  előttünk  is.  Mert  ekkor  még  nem. 
ismertük  a  rosznak  forrását,  mely  csak  tavaszszal 
tűnt  ki,  s  a  melynek  váratlan  és  igen  kellemetlen 
következményei  voltak. 

Bercsényi  gróf  meghallgatván  a  kalocsai  érsek 
előterjesztéseit  Ruszt  városában,  e  főpapnak  tana- 
csolá,  hogy  útlevelet  kérve,  jöjjön  hozzám  a  béke 
ügyeiről  velem  értekezendő  ;  melyet  meg  is  adék 
neki,  Gyöngyös  városát  tűzvén  ki  a  békeértekezlet 
helyéül. 

Szándékom  volt  Eger-várát  megszállani  ;  e 
végre  ágyukat  és  mozsarakat  hozaték  Tokajból,, 
s  martiusban  elhagyám  miskolczi  téli  szállásomat.. 
E  vár  ószerüen  volt  megerősítve  ;  ugyanis  a  város 
felől  régi  tornyok  védték,  a  szőlők  felől  pedig  igen. 
magas  csúcs-mű  (ouvrage  cornée)  volt,  melyet  azon- 
ban a  háború  kezdetekor  a  németek  leromboltak, 
így  tulajdonképpen  csupán  csak  maga  a  belvár 
maradt  erősségül,  melynek  azonban  hatalmas  falai 
voltak.  Parancsnoka  gr.  Zinzendorf  vala,  s  elég 
gyönge  helyőrséggel  birt.  Még  Miskolczon  létemkor 
jött  hozzám  Lengyelországból  néhány  franczia  tiszt 
és  hadmérnök  egy  Fierville  nevű  nemessel,  kit  a. 
franczia  király  küldött,  megbizó-levelekkel  ellátva, 
hogy  udvaromban  tartózkodjék.  Az  ostrom  elején 
a  ráczok,  kik  néhány  magyarral  a  várba  vonták 
magokat,  erős  kirohanásokat  tettek  sánczaimra1), 
de  mindenkor  visszaveretvén,  és  közülök  a  legbát- 
rabbak elhullván,  —  azután  csendesen  maradtak 
falaik  között.  Középszerű  ágyúim  az  erős  falaknak 
nem  sokat  árthattak ;  azonban  a  szökevényektől 
megtudám,  hogy  a  bombák  által  okozott  rázkódás 
miatt    a    várbeli  viztartók  megrepedtek,  minek  kö- 


*)    Egy  ily  kirohanás    alkalmával    esett    el,    martius    10-kén, 
Gyürky  Ádám,  Rákóczi  udvari  lovas  karabély osai  ezredese. 

vetkeztében  viz  szűke  állott  be;  és  így  reménylhetém, 
hogy  az  őrség  kénytelen  lesz  magát  nemsokára 
megadni.  Martius  vége  felé  elhagyám  ostromló  tá- 
boromat, és  testőreimtől  kísértetve  Gyöngyösre 
mentem,  az  érsekkel  értekezendő.  Bercsényinek  és 
a  felső-magyarországi  vármegyék  főbbjeinek  meg- 
hagyám,  hogy  ott  ők  is  megjelenjenek.  Bercsényi 
gróf  többször  beszélt  nekem  ezen  főpap  szép  tulaj- 
donairól és  a  haza  szabadsága  iránti  buzgalmáról. 
Gyanús  volt  ő  ez  okért  a  bécsi  udvarnál,  már  el- 
záratásom  előtt,  —  s  csak  azért  küldetett  Leopold 
császár  által  e  háború  alkalmával  hozzám ,  hogy 
az  ő  személyében  a  szabadságnak  barátját  választván 
követül,  ez  által  is  meggyőzze  a  nemzetet  arról,  mi- 
szerint a  békét  őszintén  óhajtja.  Es  ez  okbúl  adták  e  fő- 
pap mellé  Szirmay  István  törvényszéki  elnököt,  (ná- 
dori itélőmestert)  a  ki  fogságomban  társam  volt, 
és  Okolicsányi  Pál  hires  ügyvédet,  ki  hasonlókép 
velünk-tartással  vádoltatott.  Az  előterjesztések , 
melyek  e  congressusban  a  császár  nevében  tétettek, 
az  adott  feleletekkel  együtt  megvannak  az  ok- 
mányok közt.1)  Bercsényivel,  leghívebb  barátommal, 
ki  legrejtettebb  titkaimat  is  tudta,  arra  törekedtünk, 
hogy  külhatalmasságok  garantiája  által  biztosított 
békét  köthessünk,  miszerint  azon  esetre,  ha  a  bécsi 
udvar  szokása  szerint  nem  tartaná  meg  a  föltéte- 
leket :  a  biztosító  hatalmaknak  jogos  czímök  legyen 
bennünket  megsegíteni.  A  bécsi  udvarnak  ilyen 
békekötéstől  való  idegenkedését  nem  nehéz  elta- 
lálni. Ezen  első  összejövetel  csak  kevés  napokig 
tartott.  Az  értekezlet  ideje  alatt  a  császár  követei 
meg  akarván  tudni  mozgalmainknak  valódi  okát : 
kegyelmet,  szívélyességet,  őszinteséget,  és  a  sza- 
badság tökéletes  és  nagylelkű  helyreállítását  igérék. 
Válaszomban  szemökre  hányám  ama  számtalan  ki- 
rályi szószegést,  csalárd  kötéseket,  ármányokat,  és 
végre    az  oly  sok  törvénysértést,  —  részletes  hatá- 


A  „Histoire  des  Revolutions  de  Hongrie"  előbbi  köteteiben. 


rozatot  kívánván  a  manifestumomban1)  elősorolt 
nyilvános  sérelmeink  orvoslása  iránt. 

Egert  ostromló  táboromba  érkezésem  után 
nem  sokára  gróf  Forgách  Simon  borsodi  főispán, 
és  tábornok  a  császár  szolgálatában,  érkezett  hoz- 
zám. Ezen  úrral  már  kora  ifjúságom  óta  ismerős 
valék,  s  majdnem  egy  maga  volt  a  magyar  nagyok 
között,  a  kivel  barátsági  viszonyban  állottam  volt. 
Hűséget  esküdvén,  elmondá  :  mily  igaztalanul  bánt 
vele  a  bécsi  udvar,  mely  hazug  jelentésekre  és 
gyanúsításokra  elfogatta  volna,  ha  el  nem  menekül. 
De  csak  a  háború  bevégezte  után,  Törökországban 
vállá  meg,  hogy  partomra  József  római  király  meg- 
egyezéséből állott  volt,  a  végre,  hogy  bármi  esz- 
közökkel tartsa  vissza  a  nemzetet  új  király  válasz- 
tásától, s  birja  reá,  hogy  atyját  Leopoldot  kérjék 
meg  :  adná  által  még  életében  ő  neki  Magyarország 
koronáját.  Ha  ekkor  fölfedezi  szándékát :  e  terv 
sikeresítésére  mind  bennem,  mind  a  nemzetben 
nagy  hajlamra  talált  volna. 

Károlyi  ezalatt  tanyáját  Kis-Marton  várában 
ütötte  föl.  A  már  előbb  említett  bizalmatlanságból 
az  alsó-magyarországi  hadakat  több  részekre  osztá : 
egy  részét  a  horvát  határokra,  más  részét  a  ráczok 
ellen  küldvén.  így  mindenben  a  Thököly-pártbeliek 
tanácsát  követi  vala,  —  a  kik  inkább  rablók,  mint 
tisztek  voltának.  E  tábornok  elhanyagolván  az 
őrállításokat  és  a  katonai  fegyelmet,  dobzódásokban 
tölte  az  időt,  s  ezáltal  a  Lajta  folyó  mellett  fekvő 
kis  városokban  szállásoló  németeket  fölbátorítá  a 
támadásra.  A  császár,  e  fönmaradt  csekély  sere- 
gének vezényletét  gróf  Heister  Sigfrid  )  tábor- 
nagyra bizta,  a  ki  Károlyi  viseletét  és  állapotát 
kémeitől    kitudván :    elhatározá ,    hogy    kismartoni 


*)  „Recrudescunt  diutina  inclytae  gentis  Hungaraevulnera  .  .  .* 
kezdetű  hires  manifestumát  érti,  mely  1704.  elején  kelt,  bár  ko- 
rábbi  dátummal  bír. 

2)  Hibásan,  Sigbert  helyett. 


hadállásában  2000  lovassal  megtámadandja  őt.  Ez 
egy  fallal  kerített  kis  város,  melyben  Károlyinak 
szépszámú  gyalogsága  volt.  Heister  tábornoknak 
vállalata  mégis  sikerűié  :  mert  a  lovasság  borba  és 
dorbézolásba  merülve,  a  németek  megérkeztének 
első  hirére  rendetlenségbe  jött ;  Károlyinak  ke- 
gyenczei  és  tányérnyalói  pedig  az  alsó-magyaror- 
szági hadak  árulását  emlegették,  s  kényök  szerint 
reávevők  őt,  hogy  meneküljön.  Az  azon  földről 
való  menekülésben  rendkívüli  gyorsaságot  fejtettek 
ki,  a  folyamokat  nádkévék  segedelmével  úszták  át, 
Földvárnál  pedig  a  Dunán  apró  csónakokon  keltek 
által,  —  ekkép  futván,  a  nélkül,  hogy  bárki  által 
üldöztetnének.')  Az  ellenség  neki-bátorodván  ily 
nem  reménylett  siker  következtében  :  Károlyi  fu- 
tása után  előnyomult ;  és  a  megbomlott  s  fő-nél- 
küli sereg  maradványait  könnyű  volt  tönkre  ten- 
nie. Tüzzel-vassal  pusztítá  a  kis  városokat  és  fal- 
vakat. Heister  ugyanis  azt  hivé,  hogy  a  gyermekek 
gyilkoltatása  és  azáltal,  hogy  katonáit  féktelenül 
engedi  garázdálkodni :  félelmet  önt  a  nép  szivébe, 
s  elrettenti  a  fegyverfogástól. 

Midőn  ezek  történtek,  még  nem  igen  haladtam 
elő  Eger  ostromában.  Nemsokára  azonban  meg- 
tudám  a  történteket  Károlyitól  magától  ,  a  ki 
akkor  még  nem  igen  lévén  előttem  ismeretes : 
nem  tudtam  kitalálni  megveretésének  valódi  okát 
és  természetes  forrását.  Jelentései  után  e  szerencsét- 
len eseményt  inkább  a  sereg  tapasztalatlanságának, 
mint  neki  tulaj donítám:  azért  inkább  csak  bátorítám 
s  vígasztal  ám,  mint  megdorgálám  őt ,  és  a  Tiszán 
túlra  küldém,  hogy  sereg'ét  összeszedje,  s  újon  to- 
borzandókkal  szaporítsa,  azután  pedig  hozzám  csat- 
lakozzék ;  mert  könnyen  átláttam,  miszerint  Heister 
fölbátorodván    azáltal,  hogy    a   Dunán  túli   vidéket 


x)    Az    Austriában    és    Dunántúl   nyert    zsákmánynyal  siettek 
haza,  a  Tiszán  túlra. 

oly  könnyűszerrel  visszafoglalhatta,  meg  fogja  tá- 
madni Bercsényit,  a  ki  ekkor  becsapásaival  Mor- 
vaországot pusztítá.  Gróf  Forgách  személyében  oly 
tábornokot  nyerek,  ki  a  hadintézésben  eléggé  jártas 
volt,  hogy  lovasságot  vezényelhessen,  s  ki  jól  tudá, 
hogyan  kell  a  némettel  bánni ;  de  ugyanő  véle- 
ményéhez nyakasán  ragaszkodó ,  hirtelenkedő  és 
indulatos  volt,  s  gróf  Bercsényi  iránt  megfogha- 
tatlan ellenszenvvel  viseltetett.  Lőszer  hiányában 
kevés  reményem  maradt  az  ostromlott  Eger  bir- 
tokába juthatni;  megbizám  Forgáchot,  hogy  a  vár- 
parancsnokkal valamikép  találkozzék,  s  beszélje  rá 
a  megadásra.  E  szándék  szerencsésen  végrehaj- 
tatott, s  abban  egyeztünk  meg,  hogy  a  német  hely- 
őrség minden  ellenségeskedés  nélkül  marad  négy 
hónapig  a  várban,  a  városi  piaczról  vásárolván 
eleségét :  s  ha  ezen  idő  alatt  a  német  hadseregtől 
segítség*  nem  érkeznék,  —  odahagyandja  a  várat. 
Nagy  előnynek  tekintettem  az  egri  várparancs- 
nokkal kötött  capitulatiót,  mert  elhatározám,  hogy 
a  Dunán  átmegyek,  s  ismét  fegyverre  szólítom  a 
Heister  által  legyőzött  és  legroszabbkor  elhagyott 
népet.  Már  jól  előre  haladtam  nyomulásomban, 
midőn  megtudám,  hogy  eme  tábornok  Komáromnál 
átjött  a  Dunán.  Bercsényi  gróf  igen  sürgetőleg  rá 
akart  bírni,  hogy  a  Vághoz  menjek:  minthogy 
azonban  előre  láttam,  hogy  e  hadmozdulat  ütkö- 
zetre vezetne,  a  mit  nagyon  veszélyesnek  tartottam  a 
jó  hangulatú,  de  igen  roszúl  fegyverzett  sereggel  meg- 
kísérlem, —  nem  menék.  Károlyi  tábornokot  azonbc  n 
4  lovas  ezreddel,  mely  körülbelől  4000  emberből  állott, 
Bercsényi  tábornok  segítségére  küldöttem.  Imsódra1) 
érkezvén,  a  hol  a  Duna  igen  keskeny,  az  ott  talált 
csónakok  segedelmével,  melyek  a  nyergek  átvite- 
lére szolgáltak,  4000  válogatott  lovast  átúsztatok  a 
folyón,  kiknek  vezérletét  gróf  Forgáchra  bizám. 
Udvari    hadaimon   kivül  csak  a  tisza-dunaközi  csa- 


1)  Pakson  fölül  fekvő  puszta,  ma  Imsós. 

patok  maradtak  körülöttem.  Azt  gondolám  :  nehéz- 
ségeket teendenek,<  ha  megmaradván  előbbi  szán- 
dékom mellett  (hogy  t.  i.  átmenjek  a  Dunán)  lak- 
helyeiktől messzebbre  el  akarnám  őket  vinni.  így 
elég  időm  volt  azalatt,  míg  Soltnál  a  hid  védel- 
mére —  mely  azonban  anyag  hiányában  nagyon 
lassan  készült,  —  egy  kis  erődöt  emeltettem,  meg- 
bízható embereim  által  kikémlelni  hangulatukat. 
Elővigyázatom  nem  volt  fölösleges  :  el  valának 
ugyanis  határozva,  hogy  mihelyt  a  Dunán  átme- 
gyek, szétoszlanak,  tartván  a  ráczoktól,  kik  a  Duna 
s  Tisza  partjain  laknak.  Ezen  népfaj,  mely  a  ma- 
gyarnak természetes  ellensége,  ha  seregem  vala- 
mely hadteste  hozzá  közel  táborozott,  csendesen 
meghúzta  magát  lakhelyein  :  de  mihelyt  a  had  el- 
távozott, a  ráczok  azonnal  reá  rohantak  az  elha- 
gyott városokra  és  falvakra,  s  ott  csak  öregeket, 
asszonyokat  és  gyermekeket  találván,  rajtok  igazi 
barbár  kegyetlenségeket  követtek  el,  nők  s  gyer- 
mekek lemészárolása  és  égetések  által.  —  Seregem 
ezen  említett  hangulata  előbbi  tervem  foganatosí- 
tását megakadályozá,  azonban,  hogy  a  hadakat 
mégis  foglalatoskodtassam  :  elhatározám  a  mondott 
ráczokat  kipusztítani  s  széjjelverni,  és  az  ország  el- 
hagyására kényszeríteni. 

Forgách  gróf  nemsokára  a  Dunán  átköltözése 
után,  ismeretségei  és  hitele  által,  mely ly el  amaz 
országrészben  bírt,  fölsegélé  ismét  ügyünket.  Grót 
Eszterházy  Antal  ,  egy  a  császár  szolgálatában 
levő  magyar  ezrednek  ezredese  ,  Heister  által  400 
emberrel  Pápán,  ősi  várában,  hagyatott.  Letevé  a 
hűségesküt,  s  gróf  Forgáchhoz  csatlakozék.  Szár- 
mazásáért tábornokká  nevezem.  Forgách  minden- 
felől erősítést  vonván  magához,  átment  a  Rábán, 
benyargalá  a  Mura  mentét,  a  mely  folyó  Horvát- 
országot Magyarországtól  elválasztja,  és  sokkal  je- 
lentékenyebb lovas  és  gyalog  hadtestet  gyűjtött, 
mint  az  előbbeni  vala. 

Heister    tábornok    a    Bercsényi    gróf  által  ve- 


zénylett  hadtestet  szorongatván,  Érsek-Újvár  fölött 
volt:  midőn  parancsot  kapott  ^rögtön  visszatérni, 
hogy  Austriát  és  Bécs  környékét  födözze.  Vissza- 
ment tehát  a  Dunán,  Komáromnál.  E  tábornok  a 
gyalogságnál  öregedvén  meg,  semmit  sem  értett  a 
lovassághoz.  Álhirekre  erőltetett  menetekben  Szé- 
kes-Fehérvár tájáig  nyomult,  hogy  Forgách  tábor- 
nokkal, a  ki  onnan  jó  távol  vala,  megütközzék. 
Ez  meghallván  az  ellenség  ezen  mozdulatát :  elvágta 
annak  a  győri  várral  való  közlekedését,  s  Koron- 
czónál  foglalt  állást.  A  császáriak  lovassága  a  nagy 
hőségtől  és  a  nagy  menetek  miatt  igen  el  volt 
tikkadva.  Heister  látván,  hogy  kelepczébe  került 
s  hugy  visszavonulási  helye  nincs:  nem  mert  sem- 
mit koczkáztatni.  A  két  hadtest  nagyon  közel  tá- 
borozott egymáshoz,  a  mi  alkalmul  szolgált  gróf 
Forgáchnak,  hogy  az  előőrsök  között  Viard  (csá- 
szári) tábornokkal  beszédbe  eredjen  ;  és  másnap  el- 
hagyá  táborhelyét,  a  legroszabbkor,  a  nélkül,  hogy 
józan  okát  adhatta  volna.  A  tisztek  és  katonák  el- 
csudálkozván  e  mozdulatra,  Forgáchot  az  ellen- 
séggel való  titkos  egyetértéssel  gyanúsították,  és 
elveszték  minden  benne  helyzett  bizalmukat.  Heister 
nem  késett  az  odahagyott  hadállást  elfoglalni,  s  a 
győri  erősséggel  közlekedését  biztosítván,  fölkeresé 
Forgáchot  táborában.  Andrássy  István  tábornok, 
ki  Forgách  alatt  vezényleti,  elég  világosan  figyel- 
mezteté  ezt  ama  gyanúra,  melyet  a  seregben  Vi- 
ardal  lett  beszélgetése  költött  :  ő  azonban  meg- 
vetvén a  figyelmeztetést,  csatarendbe  állítá  a  ha- 
dakat. A  harcztanban  járatlan  tisztek  igen  ügyet- 
len mozdulatokat  tettek ;  Forgách  a  csatavesztést 
ennek  tulajdonítá.  A  lovasság  kevés  veszteséggel 
hátrált,  de  mivel  az  ütközet  síkon  történt :  a  gya- 
logság majdnem  egészen  elveszett,  pedig  ezek 
voltak  legjobb  s  legrendesebben  fegyverzett  csapa- 
taim, melyek  már  a  török  háborúkban  is  szolgálának. x) 

*)  A   koronczói  ütközet  június  13-kán  volt,  mintegy  másfélezer 
kurucz  hajdú,  száz  lovas  esett  el,  s  néhány  száz  német. 

Midőn  Heister  Bercsényi  gróf  szorongatásával 
felhagyott :  Ritschan  tábornoknak  kellett  átkelnie 
a  Fehérhegyeken,  a  Vág  védelmére,  a  néhány 
zászlóaljjal  és  lovas  századdal  szaporított  austriai 
(tartományi)  katonasággal.  A  mint  Bercsényi  meg- 
tudá  mozdulatát :  Károlyit  kúldé  ellene  azon  had- 
osztálylyal,  melyet  saját  hadseregemből  adtam  volt 
melléje,  maga  pedig  követé  őt  hadtestével.  Mire 
Károlyi  a  hegyszorosokhoz  ért,  Ocskay  ezredes 
ama  hegyek  igen  fürge  s  bátor  lakóival  a  németek 
utócsapatára  rohant,  úgy,  hogy  ezek  Károlyi  meg- 
érkeztekor két  tűz  közé  szoríttattak  a  szűk  hegyi 
szorosokban.  Zavarba  jöttek  ;  a  tábornok  (Ritschan) 
maga  egy  kis  várba1)  menekült,  mely  azonnal  el- 
foglaltatott s  így  elvesztvén  podgyászát  és  ágyúit, 
hadi  fogolylyá  Ion."-) 

Ezen  diadal  az  időben  történt,  midőn  Forgách  el- 
vágván Heister  útját,  segítséget  kért  gróf  Bercsé- 
nyitől, ki  azonnal  a  Csallóközbe  nyomúla  előre,  és  át- 
küldvén  Somorjánál  Károlyit  a  Dunán  :  maga  e 
folyó  partján  maradt.  Kevesen  ismerek  seregünk 
állapotát,  szellemét ;  kevesen  tudják,  hogy  kellett 
vele  bánni.  Ezért  kárhoztaták  többen  Bercsényit, 
s  a  közte  és  Forgách  közt  uralkodó  neheztelésnek 
vagy  helyesebben  mondva  természetes  ellenszenvnek 
tulajdoníták,  hogy  ő  által  nem  ment  ez  utóbbinak 
segélyére.  —  De  a  való  az,  hogy  a  háború  kez- 
detekor lehetetlen  volt  megakadályozni  bármely 
ütközet  után  a  sereg  szétoszlását ;  ha  szerencsés 
volt  az  ütközet,  a  zsákmányt  vitték  haza,  —  ha 
szerencsétlen,    hazamentek ,    hogy    családaikat    ví- 


*)  Jablonczába. 

2)  E  nevezetes  győzedelem  május  28-kán  vívatott  a  szomolányi 
hegyszorosokban :  Ritschan  veszteségét  az  egykorú  Spangár  kró- 
nikája több  mint  4000  emberre  teszi,  csupán  halottakban.  Ritschan 
maga  is  sebet  kapott,  s  300-ad  magával  esett  rabbá.  Hada  közül 
csak  néhány  lovas  (részben  dánok)  menekülhetett  el  Szakolcza 
felé  ;  a  többi  hullongókat  részint  a  kuruczok  vágták  le,  részint  a 
nép  verte  agyon  az  erdőkben. 

gasztalják.  így  Bercsényinek  igen  csekély  serege 
maradott,  s  ezzel  a  Duna  átjáratát  akará  megőrizni. 
Károlyi  nem  szeretett  Forgáchcsal  együtt  működni, 
nem  lévén  benne  semmi  bizodalma.  Azon  tisztek, 
kik  az  ő  tanácsában  legnagyobb  befolyással  bi- 
rának  :  kalandorok  voltak,  ellenségei  minden  ren- 
dezett csatának.  Ekképen,  a  helyett,  hogy  For- 
.gáchcsal  egyesültek  volna :  Austriára  csaptak,  s 
a  bécsi  külvárosokig  portyázának.  Visszajöttökkor 
az  ütközetnek  már  vége  volt,  s  Károlyi  csak  a  fu- 
tókat szedhette  össze.  —  Ez  időben  három  tábornok 
volt  Alsó-Magyarországban  :  Forgách,  Károlyi  és 
Eszterházy  Antal,  a  kik  ellenkező  szellemök  és  el- 
veik miatt  soha  meg  nem  egyezhettek. 

Míg  ezek  így  történtek,  a  kalocsai  érsek  hoz- 
zám jőve  Paksra,  a  mely  városon  fölül  egy  magán- 
álló hegyen  régi  római  sánczot  láthatni,  melyet 
Földvárnak  neveznek ;  ezt  megerősíttetem,  hogy 
hídfőül  használhassam,  —  azonban  szerencsétlen- 
ségre csak  a  gróf  Forgách  seregebeli  futók  befo- 
gadására szolgált.  A  főpap  fegyverszünetet  ajánlott, 
melyet  azonban  el  nem  fogadék.  Elmenetele  után, 
ismervén  seregemnek  följebb  említett  hangulatát: 
hogy  a  ráczoktúl  való  aggodalomtól  megszaba- 
dítsam, parancsot  adtam  gróf  Eszterházy  Antalnak, 
nyomuljon  a  Duna  mentében  lefelé.  Tüzérségemnek, 
mely  néhány  10  és  12  fontos  ágyúból  és  két  mo- 
csárból állott,  a  podgyászszal  együtt  a  Duna  és 
Tisza  által  képezett  háromszög  alapján  (base)  kellett 
átmennie  s  velem  Szeged  alatt  egyesülni,  mert  e 
várost  bombáztatni  akarám.  így  solti  kis  erődömet 
mindennel  ellátván,  magam  is  elkezdek  a  Duna 
mentében  alá  nyomulni.  Fluck  alezredes,  ki  Bács- 
ban  parancsnokolt,  az  első  felhívásra  átadá  e  fallal 
kerített  ó  várat,  félvén  tüzérségemtől,  a  melynek 
pedig  leginkább  valék  híjával.  A  ráczok  minden- 
felől futottak,  embereim  azonban  a  mocsárokban 
is  vadászták  őket,  s  rajok  gyújták  a  nádasokat,  a 
hova    menekültek.    Érezem,    hogy  e    hadjárat    nem 

igen  válik  becsületemre,  de  nem  lévén  elegendő 
seregem  a  Dunán  átkelhetni,  a  melyen  túl  minden 
a  legnagyobb  rendetlenségben  volt :  még  czélsze- 
rütlenebb  lett  volna  tétlenül  hevertetni  a  hídnál 
a  hadat. 

Heister  Forgách  legyőzése  után  Kilitiig  hatolt, 
a  hol  a  Balaton  kiömlése  van,  a  végre,  hogy  Károlyi 
hadtestét  meglepje.  S  ez  ellenállás  nélkül  sikerült 
neki :  mert  ezen  tábornok  mindig  csak  a  Thököly 
alatt  szolgált  tisztek  tanácsát  követte.1)  Ezek  vé- 
leménye szerint  legjobb  volt  az  ellenségtől  mentől 
távolabb  táborozni,  őröket  nem  állítani,  sokat  inni 
és  aludni,  s  minekutána  az  emberek  és  lovak  jól 
kiheverték  magukat:  két  vagy  három  napig  tartó 
sebes  menetekkel  utolérve,  hevesen  és  vadul  támadni 
az  ellenségre,  üldözni  őt  ha  megfut,  s  hirtelen 
visszavonulni,  ha  ellenáll.  Ily  fogalma  volt  a  há- 
borúról az  egész  nemzetnek  is.  Ama  kevés  katonák, 
kik  a  szent-gotthárdi  véres  ütközet  (1664)  óta  tör- 
téntekről még  emiékezének:  nem  beszéltek  egyébről, 
mint  a  törökökön  gyors  megrohanások,  meglé- 
pések és  lesek  által  nyert  győzedelmekről.  Azok, 
kik  a  Thököly-háború  kezdete  óta  viselének  fegy- 
vert, szintén  hasonló  eseményekre  hivatkoztak  :  és 
ezek  a  mostani,  vezérletem  alatti  népfölkelés  kez- 
detekor legtöbbet  nyomtanak;  rajok  leginkább 
hallgattak,  s  így  lettek  tisztekké.  A  gyalogsági 
szolgálatot  a  nemesség  mindig  megvetette  ;  hasonló 
vállalatokra  alkalmatlannak  tartották  a  gyalog 
hadat,  s  így  szégyennek  azok  közt  szolgálni.  Pél- 
dabeszéd volt,  hogy  csak  a  kutya  jár  gyalog,  s 
hogy  az  állatok  arravalók,  hogy  az  embereket 
hordozzák.  A  gyalogság  használatát  legkevésbbé 
sem  ismerték,  s  nem  tárták  egyébre  valónak,  mint 
a  várak  és  palánkok  kapuinak  őrzésére.  így  ne- 


*)  A  fejedelem  elfeledé  megírni,  hogy  Károlyi  előbb  kemény 
boszút  állott  a  koronczói  csapásért  :  Rabattá  császári  tábornok  se- 
reg :t  Szent-Gotthárd  mellett  Nagyfalunál  teljesen  tönkre  vervén 
(Július  4-kén.) 

vezték  t.  i.  a  török  végeken  levő  erődöket.  Erő- 
dítvényök  nem  állott  egyébből  egy  kerítésnél, 
melyet  egymástól  két-három  lábnyira  levert,  lehető 
leghosszabb  czölöpök  alkottak ,  a  melyek  sö- 
vénynyel voltak  összefonva,  s  polyvával  kevert 
sárral  betapasztva.  Szintén  ekkép  egybefont  geren- 
dákból készült  ,  s  az  erődítvényből  kisarkalló 
négyszögek  szolgáltak  annak  bástyáiul.  Ezen 
helyek  akkoron  erősek  voltak,  mert  a  fegyver- 
szünet értelmében1)  ágyúkat  használni  tilos  vala,  s 
így  mind  a  két  fél  meggyőződött  bevehetlen- 
ségük  felől.  E  véghelyek  tömve  valának  oly  neme- 
sekkel, a  kik  nem  lakhattak  mezei  házaikban.  Mind- 
nyájan katonák  voltak,  s  rá -rá  csaptak  a  szomszéd 
törökökre,  hogy  foglyokat  szerezhessenek  és  zsák- 
mány által  vagyonhoz  jussanak.  Ha  eszökbe  jutóit 
ily  kicsapásoknál  gyalogságot  is  használni,  melyet 
a  megtámadandó  hely  körüli  kertekben  és  bok- 
rokban szoktak  elrejteni,  hogy  visszavonulásukat 
födözze,  —  négyenként  kis  könnyű  szekerekre  ül- 
tették őket,  erdőkön  mezőkön  átviendők.  Ha  tá- 
volabbi, s  a  Duna  szomszédságában  fekvő  helyek 
megrohanása  czéloztatott :  a  gyalogság  sajkáknak 
nevezett  hajókon  szokott  jó  mélyen  benyomulni  a 
török  földére,  és  gyakran  igen  vitéz  tetteket  vitt 
végbe.  De  mindamellett  ezen  szolgálat  sohasem 
tetszett  a  nemes-embernek,  s  ez  okért,  s  mivelhogy 
a  hadviselésről  fogalmuk  sem  volt  :  a  gyalogság 
megvetésük  tárgyává  vált.  Thököly  háborúja  alatt 
alig  fordult  elő  eset,  hogy  gyalogság  alkalmaz- 
tatott volna,  —  különben  is  igen  csekély  számmal 
lévén.  Az  urak  magok  védték  váraikat.  A  kassai 
föllegvárt  kis-számú  (iooo  főnyi)  gyalogság  vette 
meg  rohammal,  a  várost  pedig  a  törökök  ostromiák 
meg.  ímé  ez  okozta,  hogy  a  magyar  nemzet  a  ha- 
dakozás leglényegesebb  részét  félreismeré.  Ha  a 
legutóbbi  háború  folyama  alatt  sikerülhetett  volna 
a  katonákat   a   néptől   külön    választanom :    sokkal 

1)  Előbb  a  vasvári,  azután  a  karlóczi  békekötés  értelmében. 


könnyebben  folytathattam  volna  a  hadakozást.  De 
így  számtalan  helyet ,  melyben  németek  voltak, 
kellett  a  helyőrségnél  legalább  háromszor  nagyobb 
erővel  ostromzárolva  tartanom,  és  a  ráczok  ellen 
is  több  hadtestet  fordítanom,  a  kiknek  gyarmataik 
hosszú  lánczolatot  képeznek  Erdélytől ,  Horvát- 
országig. A  horvátok  szintén  ellenségeink  voltak, 
valamint  Austria,  Styria,  Szilézia  és  Morvaország" 
is.  Ekkép  csak  a  lengyel  (és  a  moldva-oláh)  hatá- 
rokat lehetett  védtelenül  hagynunk.  Minthogy  pe- 
dig az  ország  általában  nem  igen  népes  :  lehetőleg 
föl  kellett  használni  a  nép  kedvező  hangulatát. 
Hogy  igazi  katonai  fegyelmet  hozhassak  a  seregbe : 
el  kellett  volna  csapnom  az  első  időkből  való  tisz- 
teket, a  kik  többnyire  durva,  orczátlan,  részeges 
parasztok  voltak,  s  kikkel  a  nemesség  nem  akart 
szolgálni;  a  nemesség'et  pedig  reá  kellett  volna 
vennem,  hogy  a  gyalogságban  is  szolgáljon.  Azok, 
kik  már  katonáskodtak  volt :  az  említett  okoknál 
fog'va  nem  értettek  a  hadviseléshez ;  azon  fiatal 
emberek  pedig,  kik  az  iskolákban  és  a  törvény- 
kezés körül  növekedtek:  szivesebben  akartak  és 
tudtak  volna  is  ugyan  tanulni,  de  egyedül  kinevez- 
tetésük  nem  volt  elég  arra,  hogy  tiszti  kötelessé- 
geiket teljesíteni  tudhassák,  mert  igen  nehéz  tanulni 
és  tanítani  is  ugyanegy  időben.  Minthogy  ama  pa- 
raszt-ezredeseket egyszerre  átalakítani,  vagymegvál- 
töztatninembirtam:  e  második  (1704-iki)  hadjárat  kez- 
detekor dandárnokokat  (brigadérosokat)  kezdek  kine- 
vezni, hogy  így  a  nemeseknek  sajátjobbágyaik  és 
alattvalóik  fölött  magasabb  rangot  adhassak.  De  e 
rendszabály,  mely  által  a  sereg  fegyelmezése  czéloz- 
tatott,  semmit  sem  eredményezett  egyebet  a  napon- 
kénti harczoknál  és  próbáknál  :  mert  a  dandárnokok 
nem   tudtak   vezénylem,1)    és    így   a  rend  magában 

x)  Kivévén  a  kiveendőket,  pl.  Bezerédy  Imrét,  Béri  Balogh 
Ádámot,  Babócsay  Ferenczet,  Bagossy  Páli,  Ebeczky  Istvánt,  Ocskay 
Lászlót,  Czelder  Orbánt,  Csajághy  Jánost,  Fodor  Lászlót,  kik 
jeles  és  vitéz  dandárnokok  voltak. 

Rákóczi^  Emlékiratai.  7 


horda  a  vállalatok  rendetlenségének  magvát.  Ez 
így  lett  volna  azonban  még  akkor  is,  ha  e  dan- 
dárnokok  olyanok  leendettek,  a  milyennek  kellett 
volna  lenniök;  miután  az,  a  mit  úgyszólván  a  had- 
sereg alapjának  mondhatunk  :  t.  i  az  alkalmas  al- 
tiszti testület,  egészen  hiányzott.  Az,  a  kit  káp- 
lárnak, őrmesternek  neveztek,  pajtása  volt  a  köz- 
embernek, s  nem  birt  előtte  tekintélyre  vergődni : 
mivel  ugyanazon  falubeliek  voltak,  együtt  jöttek 
s  együtt  hagyák  el  a  táborokat,  hogy  földeiket, 
szőleiket  mi  vélhessék,  s  gabonájokat  learathassák. 
Ez  volt  elzárhatlan  forrása  oly  sok  szerencsétlen- 
ségnek, és  oka,  hogy  az  ellenségnek  gyakran  leg- 
oktalanabb vállalatai  is  sikerűitek.  Hosszas  fáradság 
után  végtére  annyira  jutottam,  hogy  voltak  ren- 
dezett ezredeim,  a  melyeknek  tényleges  hadi  lét- 
számáról havonként  pontos  jelentéseket  kaptam; 
de  e  jelentéseket  sem  tudatni,  sem  eltitkolni  nem 
igen  mertem,  még*  azok  előtt  is,  a  kikre  valamely 
vállalatot  biztam,  vagy  a  kiket  külön  hadműkö- 
désre kiküldöttem  valamerre.  Mert  nemzetünknek 
meg  vala  az  a  hibája  —  mely  a  hadtudományban 
járatlan  népeknél  közönséges  —  hogy  kész  volt 
bármibe  belekapni  :  de  ha  a  való  nem  felelt  meg 
remélteinek,  vagy  ha  várakozásait  az  eredmény 
be  nem  tölte,  —  abbanhagyott  bármely  vállalatot. 
Midőn  menetközben  vagy  táborban  látták  a  tér 
nagyságát  melyet  hadseregem  elfoglalt  :  túlnyomó- 
ságukban  bízván,  nem  kívántak  egyebet,  mint  hogy 
harczra  vezessük  őket.  S  ha  nem  vezettük  az  ellen- 
ségre, vagy  valami  hadicsel  következtében  hát- 
ráltunk :  a  katonaság,  megvetve  vezéreit,  szétosz- 
lott. De  ha  látták  volna  az  említett  létszámi  rova- 
tokat :  e  látszólagos  sokaságról  máskép  vélekedtek 
volna.  A  legjobban  fölfegyverzett  katonának  is 
kardján  kívül  csak  kovás  vagy  kerekes  puskája 
vala,  s  ezek  száma  mindig  sokkal  csekélyebb  «volt 
az  ellenségénél.  Föl  lehetett  volna  őket  dárdákkal 
is    fegyverezni,  de  mi  módon  lehet    vala  aztán  reá 

birni  az  ily  népből  álló  hadsereget,  hogy  efféle 
fegyverben  bízzék,  s  mikép  lehetett  volna  annak 
használásában  begyakorolni?  A  legjobban  fölszerelt 
lovasnak  volt  egy  két-lábnyi  hosszú  karabélya, 
melynek  szája  az  ágyúéval  vetekedik  vala,  kardja 
nem  elég  kemény  aczélból,  zabiája  hitvány,  nyerge 
rosszul  fölszerelt  ;  azonban  az  ezredeknek  fele  még 
ilyformán  sem  volt  ellátva  mindig.  Szükséges  volt 
az  ellenségnek  nagy  tömegeket  mutatnunk,  hogy 
látszólagos  túlnyomósságunk  által  imponáljunk  ; 
minthogy  azonban  seregeink  rosszul  vezényeltettek  : 
az  ellenség  bátorsága  folyvást  nőtt,  —  míg  a  nem- 
zeté fogyni  kezdett. 

Egész  utunkban  a  Duna  mentében  le  Titelig, 
és  a  Tisza  mellett  föl  egész  Szegedig,  sehol  ellen- 
séget nem  láttunk.  Valamennyi  rácz  a  török  földre 
menekült.  Seregeim  nagy  zsákmán3^t  szereztek 
mindennemű  barmokban  :  azonban  sokat  szén  ve- 
dének a  n}^ár  hősége,  a  forró  homokban  naponként 
8 — 12  óráig  tartó  menetek,  s  a  vízhiány  miatt, 
minthogy  a  Duna  folyását  nem  mindig  követhettük. 
Végre  megérkezem  Szeged  alá,  s  miután  azt  kö- 
rültáboroltatám  :  folyton-tartó  lázba  estem.  A  nagy 
fáradság  miatti  kimerülés  következtében  esem  ezen 
bajba,  mert  szünet  nélkül  tanítom  vala  hadaimat  : 
miként  vonuljanak  (masírozzanak),  miként  kell  csata- 
rendbe állani,  miként  táborba  szállani  ?  Ehhez  járult 
még,  hogy  táborhelyre  érkezvén  :  az  őröket  magam 
állítám  ki,  s  egész  éjfélig  mind  jártam,  vizsgáltam 
őket.  Már  súlyos  beteg  valék,  midőn  kiadám 
a  parancsolatot  a  vár  mellett  fekvő  város  megtá- 
madására. A  Tisza  vidékén  lakó  ráczoknak  ez  volt 
legbiztosabb  menhelyük :  de  most  rohammal  bevé- 
tetett, fölgyújtatott  s  kiraboltatott.  Józanul  csak 
ennyit  reménylheték.  Ágyúim  több  napokig-  késtek, 
s  betegségem  súlyosbúit.  Szállásom  egyszerű,  be- 
huzat  nélküli  kis  sátor  volt,  melyet  a  nap  sugarai 
általjártak  ;  fekhelyem  szénával  töltött  s  a  földre 
vetett  párna-zsák  vala.  Igaz  ugyan,  hogy  a  háború 

kezdete  óta  sem  volt  másféle,  minthogy  mindig  ru- 
hástól aludtam.     Azonban  betegségem  nagyon  kín- 
zott,  folyton   égő    szomjúságom   volt,    s    azt  csak  a 
Tisza   vizével   olthattam,   a   melynek  feketés,  iszap- 
és  halszagú    vize    annyira    tele  van  halakkal,  hogy 
szinte    alig  lehet    meríteni   a  nélkül,  hogy  halat  ne 
fogjon   az   ember.     Efféle   számtalan   kellemetlensé- 
gekhez  járult   még,    hogy  a  fü  között  valami  nagy 
zöld  pókfaj    tanyázott,    melynek   mérges    csípésétől 
megdagadt  az  ember  teste,   és  ig~en  kínos  fájdalmat 
erezett.    Egy  tüzértisztem  elnyelvén  egy  ily  pókot, 
meghalt.    Orvosom   nem   volt,    mert  franczia  sebé- 
szemet   Temesvárra   küldtem,    hogy   tolmácsul  szol- 
gáljon az  általam  a  pasához  küldött  nemes  mellett, 
a  kit  arra  kéretek,  hogy  engedje  meg  a  törököknek 
táborunkba  eleséget  hordhatni,  s  távolítsa  el  a    tö- 
rökföldre  menekült  ráczokat    a  határokról,  nehogy 
meg'    visszatérhessenek.     Egy  német    orvos    megér- 
keztére kellé  várnom,  kiért  a  bányavárosokba,  innen 
jó    6 — 7   nap  járásnyira  küldöttek  vala.    Megérkez- 
tekor   a    kik  körülöttem  szoktak  lenni,  mindnyájan 
kértek  :  ne  venném  be  gyógyszerét,  mert  attól  tar- 
tanak, hogy  méreg.  Minthogy  azonban  azon  méreg, 
mely    belsőmben    dúlt,    elég   volt   arra,   hogy  meg- 
öljön :    elég    lelkierővel     birtam     a     bizonyos    rósz 
helyett    a    bizonytalant   választani,    mely    annyival- 
inkább    bizonytalan  vala ,    miután    ezen  lutheránus 
orvos    rég   megtelepedett  volt  az  országban,  s  már 
a  háború  előtt  jól  ismertem.  Minthogy  nagyon  gya- 
korlott   orvos    volt,     előbb  kigyógyított,    mint    re- 
ménylém.    Ugyanez     időben    kaptam    levelet    grót 
Bercsényitől  s  a  kalocsai  érsektől  szintén,  a  ki  má- 
sodik értekezletet  sürgetett,  a  melyen  Leopold  csá- 
szárnak új  előterjesztvényei  lennének  tárgyalandók. 
Igen    kedvem    szerint    esett,    hogy    ezen    alkalmat 
ürügyül  használhatám  a  vár  bombáztatásának  abban 
hagyására :  mert   ezen   erősség    belülről  földdel    tö- 
mött falakkal,  jó  karban  levő  tornyokkal,  árkokkal, 
és  fedett  úttal  volt  ellátva,  s  a  parancsnok  (b.  Glo- 

bitz  cs.  ezredes)  sem  látszott  olyféle  embernek,  ki 
400  emberével  50  középszerű  bombám  durranására 
megadja  magát. 

Elhagyván  táborhelyünket,  két  igen  külön- 
böző újságot  hallottam.  Egy  erdélyi  futár  hirűl  hozá, 
hogy  Gyula-Fehérvárott  —  a  fejedelmek  székhelyén 

—  minden  szokott  szertartások  megtartásával  és 
egyhangúlag  erdélyi  fejedelemmé  választattam. 
Ezen  esemény  felvilágosítására  szükséges  vissza- 
emlékeznünk azokra,  a  mik  gróf  Pekry ,  Mikes, 
Teleky  és  Száva  erdélyi  főurakról  mondattak.  Elő- 
adtam volt,  hogy  Pekryt  gróf  Bercsényihez  küldém, 
mert  a  kik  ismerek,  nagyon  kedvezőtlenül  nyilat- 
koztak előttem  felőle.  Az  említett  többi  erdélyi 
főurak  körülöttem  voltak,  s  udvaromban  mint  ide- 
genek, becsületes  bánásmódban  részesülének  Rit- 
schan  tábornok  megveretése  után  Pekry  hozzám 
küldetett,  s  Bercsényi  gróítól  ajánlatot  is  kapott. 
Soltra  érkezte  után  használni  kezdem  őt,  mert  if- 
júságban szolgált,  és  háborúban  is  volt.  Kétszínű, 
fondorkodó  ember  vala,  s  minthogy  sokkal  ügye- 
sebben tudta  magát  fontossá  tenni,  mint  a  többi 
erdélyi  urak  :  reá  vette  ezeket,  hogy  emlékiratot 
nyújtsanak  be  nekem,  hazájok  állapotáról,  elmond- 
ván benne,  mily  rendetlenség  uralkodik  Erdélyben 
azon  csapatok  dúlásai  miatt,  kik  az  én  katoná- 
imnak vallják  magokat ;  kérének  :  híjjam  össze  az 
országgyűlést  fejedelem-választásra,  tudvalevő  do- 
lévén,  hogy  Apaffy1)  elárulá  a  fejedelemséget,  mi- 
dőn   jogát    a    császárra    szállítá.   x4zt  felelém  nekik 

—  a  minthogy  úgy  is  volt  —  hogy  én  Erdélybe 
semminemű  csapatokat  nem  küldék,  s  a  kik  ott 
dulakodnak:  erdélyiek,  kik  fölött  én  semmi  ha- 
talmat sem  igénylek  magamnak;  valamint  az  or- 
szággyűlés összehívása  jogát  sem  akarom  bitorolni; 
s  hogy  legjobb  a  zavarok  megszüntetésére,  ha  ők 
magok    hazamennek ,    és    úgy   cselekesznek,  a  mint 


*)  II.  Apaffy  Mihály  értetik. 

legczéiszerübbnek  látandják.  Erre  felfödözék  előttem, 
hogy  ha  parancsom  nélkül  hazaindulnának,  a  helyett, 
hogy  valamire  mennének,  inkább  bántalmaknak 
tennék  ki  magokat  az  Erdélyben  kóborló  hadak 
részéről,  melyek  noha  erdélyiek,  azt  állítják,  hogy 
nekem  hódolati  esküt  tettek ;  e  szerint  ha  ők  a. 
magok  nevében  akarnának  működni  :  ezek  azonnal 
rajok  rohannának,  és  azokra,  a  kik  az  ő  felhívá- 
sukra öszvegyülekeznének.  Azért  folytonosan  kér- 
nek vala,  hogy  nyilatkozványt  (declaration)  bo- 
csássak közre,  nyilt-levél  alakjában,  a  melyben  je- 
lentsem ki,  hogy  kértökre  beleegyeztem,  miszerint 
Gyula-Fehér várott,  a  fejedelmek  székhelyén,  ez  s 
ez  napon  országgyűlést  tarthassanak.  így  azok, 
kik  nekem  hódolnak,  semmiképen  sem  fogják  há- 
borgatni a  vármegyék,  székhelyek  és  szászok  ösz- 
szegyülekező  követeit.  Nagyobb  biztosság  okáért 
még  egy  általam  fölhatalmazandó  egyént  kértek, 
ki  az  országgyűlésnek  védelmére  lehessen.  Nehezen, 
állottam  ez  utolsó  kérelmükre  :  mert  tökéletesen 
szabad  fejlődést  akartam  engedni  az  ottani  ügyek- 
nek, hogy  még  árnyéka  se  látszassék,  mintha  ma- 
gamat akarnám  megválasztatni.  Végre  azonban 
ismételt  könyörgéseikre  melléjök  adtam  egy  Rad- 
vánszky  (János)  nevű  lutheránus  nemesembert,, 
kit  Pekry  indítványozott,  Utasításának  legfőbb 
pontja  az  vala,  hogy  soha  meg-  ne  jelenjen  a  ren- 
dek gyűlésein.  Ezen  eljárásomból  Pekry  gróf  ész- 
reveheté  megválasztatásom  iránti  teljes  közömbös- 
ségemet. Mindig  hittem,  hogy  egyedül  meginga- 
tásom véget  monda  titQkban,  elutazta  előtt,  mi- 
szerint Bercsényi  gróf  őt  igen  kérte  s  mindenképen 
igyekezett  reá  venni,  hogy  az  ő  fejedelemmé  vá- 
lasztatásán dolgozzék.  Hidegen  felelém  neki,  hogy 
semmikép  sem  fogom  ellenezni  a  mit  a  rendek 
saját  érdekükben  határozandanak.  Annyi  bizonyos, 
hogyha  némi  lépéseket  kívántam  volna  tenni  meg- 
választatásom végett :  Radvánszkyt,  —  kinek 
apja    Thököly    fejedelemhez    való    ragaszkodásáért 

öletett  meg  a  németek  által)  —  soha  nem  kül- 
döttem volna.  A  vármegyék  és  székely  székek 
mindnyájan  elküldék  követeiket  megválasztatá- 
somra,  valamint  négy  szász  szék  is.  Fejők,  ki  szá- 
.szok  grófjának  neveztetik,  Nagy-Szebenbe  volt 
zárva.  Ezen  szék,  valamint  Szász-Sebes  és  Brassó 
sem  küldhettek  követeket,  a  német  helyőrségek 
miatt.  Ezek  történtek  Erdélyben,  miként  az  em- 
lített futártól  megtudám. 

A  másik  hirnök  a  höchstádti  csata  elveszté- 
sének2) szerencsétlen  hirével  jött.  Ez  esemény  a 
bajor  választó-fejedelemmel  tervezett  egyesülésem- 
nek minden  reményét  elvette  :  pedig  ez  volt  az 
egyetlen  alap,  a  melyre  támaszkodva  kezdettem  a 
háborút,  —  mert  igen  jói  láttam  előre  a  nehézsé- 
geket, melyekre  találandok.  Nemsokára  hogy  Sze- 
gedet elhagytam,  Forgách  gróf  hozzám  érkezett. 
Ennek  föntebb  leirt  hadmozdulata8)  bizonyára  nyo- 
mozást és  vizsgálatot  érdemlett  volna :  de  nem  hit- 
tem még  tekintélyemet  annyira  megállapítottnak, 
hogy  törvényesen  járhassak  el  ellene. 

Gyöngyös  felé  tartottam  tehát,  mely  város  a 
második  béke-értekezlet  helyéül  volt  kitűzve.  Kü- 
lönösen föltettem  magamban,  minden  a  békére  czélozó 
előterjesztést  meghallgatni,  mert  ezáltal  várako- 
zásban tarthatám  a  legfélénkebb  lelküeket  is,  s 
azokat,  kik  a  jövőtől  rettegtek.  Minthogy  azonban 
egy  szabad  nemzet  kormányozásában  semmi  sem 
veszedelmesebb,  mint  a  titkolódzás  negélyezése,  a 
mi    számtalan    gyanusítgatásokra    és    bizalmatlan- 


*)  Radvánszky  György,  az  eperjesi  vértanúk  egyike. 

2)  Az  egyesűit  angol-német-  hollandi  seregeknek  Marlebo- 
rough  és  Savoyai  Eugen  vezérlete  alatt  1704  aug.  13-kán,  a  Tal- 
lard  marechal  vezérlete  alatt  álló  franczia  és  bajor  hadak  felett 
Höchstaedt-nél  vivott  fényes  győzedelmet  érti. 

3)  Manoeuvre  ;  azon  mozdulat  értetik,  midőn  Forgách  Vi- 
ard-al  lett  beszélgetése  után  előnyős  állását  minden  ok  nélkül  oda- 
hagyván, Heister  Győr  közelébe  bocsátá,  a  minek  folytán  aztán  a 
szerencsétlen  koronczói  harcz  vivatott. 

ságra  ad  alkalmat :  egészen  szabadon  hagyám  a 
bécsi  udvar  küldötteit.  Ez  annyival  inkább  hasz- 
nomra vált,  minthogy  Ígéreteik  csak  hívságos  üres 
szavak  lévén,  követeléseik  mindig  kellemetlen  be- 
nyomást tettek:  mert  mindent  a  tartandó  ország- 
gyűlésre utalának,  a  melynek  szabadságában  hinni 
és  végzéseitől  bármit  is  várni,  nem  igen  lehetett. 
Ezenfölül  az  alkudozások  és  békeértekezletek  meg- 
nyerek számunkra  a  császár  szövetségeseinek  haj- 
lamát. E  tárgyalások  alkalmul  szolgálának  megis- 
mertetni velők  a  nemzet  sérelmeit,  s  megmutatni, 
hogy  a  háborút  nem  franczia  ármányok  következ- 
tében és  a  franczia  király  érdekében  viseljük,  mint 
a  bécsi  udvar  hiresztelé.  Találkoztak  is  a  német 
fejedelmek  között,  kik  megtagadták  Austriának  a 
segélyhadat  ellenünk.  A  Gyöngyösön  történteket 
leírandó,  csak  olyast  mondhatnék  el,  a  mit  a  kö- 
zönség úgyis  tud. 

Az  érsek  legelső  előterjesztésében  fegyver- 
szünetet kért.  Könnyű  volt  belátni,  hogy  a  bécsi 
udvar  ezt  nem  egyébért  óhajtá,  mint  hogy  kiegé- 
szíthesse lovassági  hadtestét,  melyet  Heister  ide- 
odanyarglódzásai  által  tönkrejuttatott.  E  tábornok 
a  Thököly  elleni  háborúkban  is  szolgált,  és  Schultz- 
nak,  a  ki  az  időben  hires  szerencsehős  és  kalandor 
vala,  hadműködéseiből  megtanuíá,  hogy  a  ma- 
gyarok valahányszor  meglepettek,  mindig  megve- 
retének.  Ezért  szünet  nélkül  futkosott  az  ország 
egyik  végéről  a  másikra,  —  azonban  többnyire 
bolonddá  tétetett,  mert  a  míg  ő  Alsó-Magyaror- 
szágon barangolt  :  Morvát  pusztították,  s  midőn 
oda-sietett    ellentállani :    Styriát  és  Austriát  dúlták. 

Gyakran  gondolkodám  azon,  hogy  a  császár 
örökös-tartományait  megadóztatom.  Azonban  az 
első  hadjárat  rendetlensége  és  a  határvidéki  nép 
gyors  fölkelése,  mely  néha  oly  rögtön  történt,  hogy 
még  nem  tudám,  mikép  azon  részeken  seregem 
van,  midőn  már  elkezdek  a  g}^újtogatásokat:  meg- 
akadályozák    szándékomat.    Az    austriai    és  morva- 

országi  parasztok  ugyanis  erősített  helyekre,  vagy 
földalatti  rejtekekbe  menekültek,  s  onnan  védel- 
mezek magokat  portyáim  ellen  ;  rendes  hadseregem 
pedig  nem  volt  elegendő  arra,  hogy  állandóul 
megszánhattam  volna  őket :  mivelhogy  hadam  a 
legkisebb  zsákmányozás  után  el  szokott  széledni. 
—  Ha  tehát  a  császáriaknak  szükségök  volt  a  nyu- 
galomra, nekem  is  volt.  En  lábbadozó-félben  voltam, 
s  az  orvos  a  vihnyei  fürdő  használatát  ajánlotta. 
Azon  három  tábornok,  kikről  följebb  beszélek,  — 
a  hadakat  és  Alsó-Magyarország  ügyeit  nagy  za- 
varba hozta.  S  végre  jelentékenyebb  vállalatokra 
is  kellé  készületeket  tennem.  Gróf  Forgáchot  Kassa 
és  Eperjes  ostromzárolására  küldém.  Az  ezen  vá- 
rosokban' parancsnokló  tiszteket  személyesen  is- 
mertem. Ezek  igen  megunták  helyzetüket,  azt  hívén, 
hogy  szorosabban  körűi  vannak  véve,  mint  va- 
lóban voltak.  Forgách  is  ismeré  gyöngéiket ;  neki 
különben  nagy  ügyessége  volt  mások  bizalmát 
megnyerni,  —  de  erre  idő  és  nyugalom  kinván- 
tatott.  E  szerint,  a  nélkül,  hogy  mutattam  volna, 
igen  elégülten  fogadám  a  fegyverszünet  ajánlását, 
a  mely  azonban  csak  néhány  hó  múlva  köttetett 
meg,  midőn  már  az  említett  városok  elfoglalását 
nem  akadályozhatá, 

Nagy  szerencsének  tekintettem,  hogy  kikerül- 
hetem a  tőrt,  melyet  a  bécsi  udvar  ezen  értekez- 
leten számomra  vetett.  Úgy  látszik,  hogy  már  a 
tavasz  óta,  midőn  először  beszéltem  az  érsekkel, 
ezen  dolgoztak.  Imé  a  tény  :  a  protestánsok,  sértve 
lévén  szabadságaikban,  melyeket  a  törvény  és  az 
I.  György  dédapám  által  Nagy-Szombatban  kötött 
békeszerződés'  biztosított,  már  a  háború  kezde- 
tekor elkezdek  a  tőlök  ezen  említett  békekötés 
ellenére  erőszakkal  elfoglalt  templomokat  vissza- 
venni. Minthogy  azonban  előrelátám,  hogy  az  ily- 
féle  tettek  minő  ellenszenvet  kelthetnek  ellenünk: 
meggyőztem  a  reformátusok  közül  a  józanabbakat, 
hogy    ez    ügyet    legczélszerübben    az  egész  nemzet 

ünnepélyes  gyűlésén  lehetne  eldönteni.  Hatalmam 
ugyanis  még  ily  gyűlés  által  nem  erősíttetvén 
meg,  a  mit  tehetnék,  nem  nagy  haszna  volna,  és 
csalhatatlanul  zavarokat  idézhetne  elő  közöttünk. 
Okaimat  helybenhagyák,  s  maguktól  visszaadák 
az  elfoglalt  templomokat.  Ezen  idő  óta  azt  hivém,, 
hogy  panaszaikkal  elhallgattak,  a  mi  az  alsó-ma- 
gyarországi ii  vármegyében  meg  is  történt.  Azon- 
ban Okolicsányi  (Pál),  a  császárnak  egyik  követe, 
és  buzgó  lutheránus,  reá  vette  a  Vág  vidéki  13 
megyében  lakó  hitfeleit,  kik  ott  túlnyomó  számmal 
vannak,  hogy  sérelmeik  orvoslását  sürgessék,  s 
ha  azt  tőlem  meg  nem  nyerhetnék,  fogadják  el  a 
császártól  A  vármegyék  tudtom  nélkül  követeket 
küldenek  Gyöngyösre  és  testületileg  kértek  kihall- 
gatást. Fölötte  megütközém  követeléseiken,  de 
méginkább  nyakasságukon,  melylyel  ezekhez  ragasz- 
kodtak, daczára  minden  józan  okoskodásomnak  és 
ünnepélyes  esküvel  erősített  Ígéreteimnek,  hogy 
mihelyt  lehet  összehivandom  a  nemzetet,  és  min- 
dent pontosan  végrehajtandok,  a  mit  ezen  ügyben 
határozand ;  mivel  jelenleg  semmi  törvényes  ha- 
talmam nincs  arra,  hogy  kivánataikat  teljesíthessem. 
Semmire  sem  mentem  velők.  E  kellemetlen  hely- 
zetben előhivatám  udvarnagyomat  (Maréchal  de 
Cour)  báró  Vayt,  a  ki  kálvinista,  és  főudvarmeste- 
remet,  Ottlikot,  a  ki  lutheránus  vala  ;  mind  a 
ketten  igen  józan  gondolkozásúak,  s  hitfeleik  előtt 
nagy  hitellel  bírók.1)  Elmondám  nekik,  mily  vesze- 
delembe döntik  a  közügyet  az  említett  vármegyék 
követei ;  előmutatám  ama  levelet,  melyet  a  lengyel- 
országi franczia  követtől  de  Bonac  őrgróftól  kap- 
tam, s  a  melyben  ez  tudtomra  adja,  hogy  ura  a 
király  brevé-t  kapott  XI.  Kelemen  pápától,  hozzá 
lévén  csatolva  azon  pontok,  melyeket  a  fölkelt 
magyarok  béke-föltételekül  kitűztek,  s  melyeket 
a  császár   közölt   volt  ő  Szentségével ;  ezen  pontok 


*»)  Vay    Ádám,  és  Ottlik    György. 

azonban  annyira  ellenkezőek  a  katholica  vallással, 
s  annak  minteg)^  kiirtására  'czélozók,  miszerint  a 
pápa  nem  gondolhat  egyebet,  mint  hogy  a  franczia 
király,  midőn  a  magyaroknak  pártfogását  meg- 
igéré,  valamikép  elámíttatott.  Ehhezképest  tudata 
velem  de  Bonac  őrgróf,  hogy  parancsa  van  ki- 
rályától annak  kinyilatkoztatására,  mikép  ő  Föl- 
ségének  semmi  hajlama  sincs  engemet  a  katholica 
vallás  ártalmára  irányzott  szándékaimban  segíteni. 
Ezen  pontok  Bécsben  koholtattak,  hihetőleg  azok- 
ból, a  melyeket  Okolicsányi  az  érsek  elé  terjesz- 
tett vala,  mint  azon  sérelmeket,  melyek  a  háború 
kitörését  okozták. 

E  szerint  tehát,  ha  a  követek  kérelmeinek 
engedek  :  a  bécsi  udvar  rágalmazó  s  hazug  kohol- 
mányait erősítettem  volna  meg.  Elhatározám,  hogy 
ha  a  követek  az  általam  nekik  adott  biztosítások- 
ban meg  nem  nyugosznak  :  nyilt-levelet  bocsátok 
közre  ellenök,  a  pápa  és  a  franczia  király  meg- 
nyugtatására érzelmeim  felől,  meg  levén  győződve, 
hogy  ama  13  vármegye  elfogadandja  okaimat; 
ellenkezőleg  könnyen  háború  támadhatna  min- 
magunk  között.  Vay  és  Ottlik  megdöbbenének  e 
veszélytől,  s  miután  így  leleplezve  átlátták  a  bécsi 
udvar  cselfogását :  adott  szavamért  mintegy  keze- 
sekül  szolgáltak  hitfeleiknek,  E  vármegyék  kö- 
vetei ekkép  meg  lőnek  nyugtatva,  s  személyemhez 
nagyobb  ragaszkodást  tanúsítottak,  mint  bármikor. 
Ez  időtől  fogva  a  vallás-ügy  megmaradt  addigi 
békés  állapotában. 

Befejeztetvén  az  értekezlet  Gyöngyösön,  sere- 
gemmel rövid  menetekben  Vihnye  felé  közeledtem, 
melynek  fürdőit  egészségem  helyreállítására  hasz- 
nálni akarám.  Néhány  napig  Ságon  (Ipoly-Ság) 
időztem,  a  hol  gróf  Veteránit  fogadám,  ki  a  kassai 
capitulatio  jóváhagyása  végett  jőve  hozzám.  E 
helyre  az  erdélyi  rendeknek  ünnepélyes  küldött- 
sége is  érkezett  udvaromba,  a  megválasztatásomról 
szóló  oklevelet  hozván  ;  utasítása  volt  engem  annak 

elfogadására  bírni  s  kérni,  hogy  mentülelőbb  men- 
nék Erdélybe,  az  ország  kormányát  átveendő.  E 
követség  három  nemzetből,  t.  i.  magyarokból,  szé- 
kelyekből és  szászokból,  s  a  törvényesen  bevett 
négy  vallásfelekezetből :  t.  i.  katholicusok,  kálvi- 
nisták, lutheránusok  és  socinianusokból  állott.  Feje 
a  küldöttségnek  gróf  Mikes  (Mihály)  vala.  Nem 
volt  valami  nagy  hajlamom  ajánlatuk  elfogadására: 
mert  a  höchstedti  vesztett  ütközet  után  nem  sok 
reményem  lehetett  Erdély  birtokában  maradhatni. 
Szándékom  csak  az  vala,  hogy  kormányozzam  a  fe- 
jedelemséget, a  nélkül,  hogy  a  fejedelmi  czímet  föl- 
vegyem. A  követek,  kivévén  a  szászokat,  a  kik 
lutheránusok  valának,  ezt  észrevevék,  és  részletesen 
élőmbe  terjesztek,  miszerint  igaz  ugyan,  hogy  köz- 
akarattal, egyhangúlag  választattam  meg:  mindaz- 
•által  gróf  Pekry,  ki  Thökölyvel  a  Petrőczyek  által 
—  a  kinek1)  nővérét  feleségül  birja  —  rokonságban 
vala,  azt  kezdi  hirdetgetni,  hogy  én  nem  akarom 
elfogadni  a- fejedelemséget,  hanem  Erdélyt  magyar- 
országiak által  szándékozom  kormányoztatni,  a  kik 
rajok  nézve  szintén  idegenek,  —  s  hogy  az  esetben 
állapotuk  semmivel  sem  lenne  jobb ,  mint  a  né- 
metek alatt  :  azért  nekik  oly  fejedelem  kellene,  a 
ki  köztük  laknék,  én  pedig  el  nem  hagyandanám 
Magyarország*ot,  hogy  egyedül  az  ő  kormányzásukra 
adjam  magamat.  Ekkép,  ha  én  Pekry  ezen  jöven- 
dölgetéseit  a  megválasztatási  oklevél  elfogadásának 
megtagadása,  vagy  pedig  vonakodás  által  megerő- 
síteném :  nagyon  lehetne  attól  tartani ,  nehogy 
Pekry  a  szászokat  s  némely  barátjait  rávegye, 
hogy  Thököly  fejedelmet  visszatérésre  kérjék,  a 
mi  nagy  kárára  lenne  az  álladalomnak,  különösen 
a  katholica  vallásnak.  Ez  utóbbi  okot  gróf  Mikes 
hozá  föl,  mint  katholicus.  Éretten  megfontolván  ezen 


*)  Báró  Petrőczy  Istvánnak,  Thököly  fejedelem  fővezérének 
és  unokabátyjának  testvérhúga  Petrőczy  Kata-Szidónia  volt  Pekry 
Lőrincz  felesége. 

okokat:  a  két  nemzet  közjóléte  reá  birt,  hogy  aján- 
latukat elfogadjam,  noha  előreláttam  a  követke- 
zendőket,  —  a  mik  valóban  be  is  következtek. 
Bercsényi  gróf,  a  köztünk  lévő  szoros  barátságot 
tekintvén,  neheztelt,  hogy  e  lépést  az  ő  megkér- 
dezése nélkül  tettem  ;  azonban  egész  őszinteséggel 
megvallám  neki,  hogy  jól  tudván,  mily  nehezen 
tudja  magát  elhatározni  ily  kényes  természetű 
ügyekben :  nem  akarám  haszontalan  és  határo- 
zatlan okoskodások  által,  milyenekkel  szokott 
mindig  előállani,  magamat  megzavartatni ;  továbbá, 
hogy  látom,  miszerint  mind  a  magyar,  mind  az 
erdélyi  nemzetnek  s  különösen  a  katholica  vallásnak 
érdekében  áll,  hogy  e  fejedelemség  többé  Thököly 
fejedelem  kezére  ne  jusson,  a  ki  már  elkezdett  volt 
titokban  levelezni  lutheránus  régi  barátjaival  az 
említett  13  vármegyében,  a  melyekben  nemrég 
visszanyert  jószágai  feküdtek. 

Elhagyván  Ságnál  seregemet,  igen  csekély 
kísérettel  Vihnyére  menék.  E  hely  két  óra  járásnyira 
fekszik  Selmecz  városától,  hol  az  értekezletek  a 
fegyverszünet  megkötésére  tartandók  valának.  A 
tárgyalások  ügyirataiból  átható,  milyen  folyama  volt 
e  conferentiáknak.  Megegyezénk  gróf  Bercsényivel, 
hogy  az  ügyeket  némi  méltósággal  vezetendjük : 
k°gy  így  némileg  imponáljunk  a  közbenjáró  kül- 
hatalmak  követeinek.  A  pompa  és  fényűzés  nagyon 
kedvére  volt  e  főúrnak,  méginkább  pedig  nejének. 
Ezen  főrangú  matróna  igen  érezte  magas  szárma- 
zását, az  ország  egyik  legelőkelőbb  és  legrégiebb 
családjából  eredvén  ;*)  valamint  azon  magas  rangot 
sem  feledé,  melyben  két  házassága  idejében  állt , 
t.  i.  első  férje  gróf  Erdődy  horvátországi  bán,  s  a 
második,  gróf  Draskovich,  ország  bírája  vala.  A 
magyarok,  kik  a  közügyekben  járatlanok  voltak, 
nem    fogták    föl,    hogy   Bercsényinek  állása  képvi- 


i)  Bercsényinek    első    neje   Homonnai  gróf  Drugeth  Krisztina^ 
e  második  pedig  szül.  gróf  Csáky  Krisztina  volt. 

seleti,  s  hogy  a  nemzet,  méltóságával  szorosan 
összefügg-.  Azt  hivék,  hogy  fényűzése,  bár  az  az 
ily  alkalmakkor  más  országokban  kifejtetni  szo- 
kottnál jóval  csekélyebb  vala,  árnyékot  vet  reám, 
ki  akkor  udvaromnak  csak  kis  részével  tartózkodám 
Vihnyén.  Mennélinkább  igyekeztem  velők  elhi- 
tetni, hogy  ennek  így  kell  lenni,  s  mennélinkább 
helyeseltem  Bercsényi  eljárását:  annálinkább  meg- 
győződtek, hogy  én  nem  veszem  észre  ebben  azt, 
mily  nagy  azon  fölény,  melyet  a  gróf  fölöttem 
magának  kivívott.  Sőt  azt  hitték,  midőn  panasz- 
kodott, hogy  tanácsa  kikérése  nélkül  fogadtam  el 
az  erdélyi  fejedelemséget:  ez  abbeli  irigységéből 
eredt,  hogy  e  trónt  nem  ő  nyeré  el. 

Még  &r  selmeczi  értekezletek  előtt  föltettem 
magamban  Érsek-Újvár  elfoglalását,  melynek  a  tö- 
rököktől lett  visszafoglaltatásakor  tört  régi  rései 
csak  czölöpzetekkel  voltak  kitöltve.  Ezen  erős- 
ségnek nem  volt  fedett  útja  (chemin-couvert),  árkát 
le  lehetett  csapolni,  és  könnyen  le  lehetett  belé 
szállni.  A  lakosság  magyar  lévén,  pártunkon  volt, 
a  német  helyőrség  pedig  gyönge  vala,  és  oly  tisztek 
valának  közöttük,  a  kik  munkácsi  váram  őrségéből 
valók  voltak  s  engem  nagyon  jól  ismer  ének.  Tá- 
boromban voltak  azon  ágyúk  és  mozsarak  is,  me- 
lyekkel Szegedet  akarám  ostromolni,  s  mihelyt 
Kassa  föladatott ,  rendelkezem,  hogy  faltörő-üte- 
geket  szállítsanak  hozzám,  a  melyekkel  Leopold- 
várát  ostromolhassam.  Ez  volt  oka,  hogy  az  egye- 
sült hollandi  statusok  közbenjáró  követének  a  fegy- 
verszünet meghoszabbítására  vonatkozó  kérését 
megtagadám.  Mihelyt  tehát  a  fegyverszünet  lejárt: 
a  mondott  czélra  rendelt  csapatok  készen  levén, 
gyorsan  előnyomultam,  Érsek-Újvárt  körűlzárolám, 
s  néhány  napi  bombázás,  után  rohamot  rendelek, 
hogy  így  a  magyar  lakosság  elhatározhassa 
a  parancsnokot  a  vár  megadására  kényszeríteni. 
A  mint  rohamoszlopaim  megindultak  :  az  ellenség 
azonnal  föladási  jelt  veretvén,  capitulált  (nov.  16-kán 

éjjel).  Míg*  e  vár  alatt  táboroztunk,  igen  csodála- 
tosnak tetszett  előttünk,  hogy  napnyugtakor  minden 
nap  öreg-ágyúk  dörgését  hallottuk,  egyenlő  idő- 
közönként, nagy  távolságban,  —  a  nélkül,  hogy 
ezen  tünemény  okát  meg  birtuk  volna  fejteni. 
Annyi  bizonyos ,  hogy  az  ellenséges  helyeken, 
melyek  mind  körül  voltak  táborolva,  nem  lőttek. 
Az  pedig  a  mit  általánosan  beszélének,  nagyon 
meseszerű  volt,  s  nehezen  hihetnék  el  azok,  kik 
csak  azt  hiszik,  mit  érzékeikkel  megfoghatnak. 

Az  ősz  immár  igen  későre  járt,  azonban  sok- 
kal szebb  vala,  mint  hogy  téli  szállásokra  kellett 
volna  húzódnunk.  Az  év  e  szaka  legalkalmasb 
volt  arra,  hogy  a  hadakat  seregben  együtt  le- 
hessen tartani  :  mert  ilyenkor  vége  lévén  a  mezei 
munkának,  e  nép  a  zsákmány  reményében  örö- 
mest követte  zászlait.  Noha  még  öreg-ágyúim  nem 
érkezének  meg  Kassáról,  elindultam  Leopoldvára 
megszállására.  Ezen  erősséget  Leopold  császár 
építtette  volt  az  érsek-újvári  egykori  török  hely- 
őrség féken-tartására.  A  Vág  folyó  és  ennek  egy 
ága  között  fekszik,  melyet  Dudvágnak  neveznek, 
s  melynek  vizét  források  is  növelik.  Minthogy  e 
terület,  mely  a  galgóczi  hegyek  (e  várost  a  né- 
metek Freistadtel-nak  hívják)  és  a  másik  félen  a 
nagy-szombati  síkság  lejtője  között  fekszik,  igen  la- 
pályos :  a  gyakori  áradások  ereket  és  süppedékes  fe- 
nekű mocsárokat  hagynak  hátra,  ama  kis  patak  pe- 
dig, mely  folytonosan  folydogál,  sürü  bokrokkal  van 
szegélyezve.  Az  erősség  szabályos  hatszög,  körül- 
kerítve mélyvizes-árokkal,  fedett  útja  rósz  álla- 
potban. Ez  ostromvállalat  följűlmúlá  erőmet  :  te- 
kintvén gyalogságomat  s  tüzérségemet,  a  mely  lő- 
porral roszúl  volt  fölszerelve.  De  a  helyőrség  gyönge 
vala,  s  az  ellenség  előhaladásom  gyorsaságától  és 
roham  osságától  annyira  megdöbbent,  hogy  észé- 
lyesnek  tartottam  a  jó  szerencsével  élni.  A  mint 
a  szeredi  hídhoz  értem,  gróf  Bercsényit  azonnal 
egész    lovasságommal    a    morva  határokra  küldém, 

túl  a  Fehér-hegyeken,  melyek  szakadatlan  lánczo- 
latban  húzódván,  átvágják  a  Duna  és  Vág  közti 
síkságot,  párhuzamosan  a  Morva  folyóval,  mely  a 
hasonnevű  tartományt  Magyarországtól  elválasztja. 
Morvaország  takarmányban  bővölködik.  Bercsényi 
Szakolczán  ütötte  föl  szállását,  a  mely  város  föld- 
töltés nélküli  fallal  és  tornyokkal  van  kerítve.  E 
helyről  jó  messzire  becsapdozott  az  ellenség  föl- 
dére, s  egyszersmind  tőlem  sem  volt  távol. 

Minthogy  a  Vág  és  Dudvág  közti  távolság 
Leopoldvára  alatt  nagyon  csekély :  e  térséget  gya- 
logságommal foglaltatám  el.  Ama  három  hidat,  mely 
az  erősségnek  a  síksággal  való  közlekedésére  szol- 
gált, fölégettetém.  Szállásomat  Galgócz  városában 
ütem  föl,  mely  városka  az  erősségnek  épen  át- 
ellenében fekszik.  Forgách  grófnak,  a  ki  e  hely 
ura,  várkastélyában  laktam,  honnan  mindazt  belát- 
hattam,—  minthogy  a  hegy  felemagasságán  fekszik 
—  a  mi  lábam  alatt  fekvő  táboromban,  ví-sáncza- 
imban,  ágyútelepeimnél,  s  majdnem  az  egész  vár- 
ban történik.  Várva  vártam  az  öreg-ágyúk  meg- 
érkeztét. S  míg  ezeket  váram  :  oly  sikerrel  lődöz- 
tetém  a  kisebbekkel  —  12  és  1 6  fontosokkal  —  a 
védmüveket,  a  minőt  nem  reménylhettünk  ;  ugyanis 
a  várfalak  kőragasza  a  vizenyős  talaj  nedvessé- 
gétől át  volt  járva  ;  e  vizenyős  talaj  okozá  azt  is, 
hogy  a  bástyák  és  közfalak  nagyon  lesüllyedtek 
volt.  A  késő  őszi  időszak  nagyon  sürgetett ;  azon- 
ban minden  képzelhető  akadályok  késleltették  ez 
ostromot.  Kassa,  honnan  az  ostromágyúknak  s  kü- 
lönösen a  lőpornak  kell  vala  érkezni :  majdnem 
12  nap  járásnyira  feküdt.  Minthogy  pedig  a  né- 
metek e  helyet  s  hadszertárát  nagyon  elhanya- 
golták :  az  ágyútalapok  (lafetták)  többnyire  roszak 
voltak,  a  mozdonyok  (avanttrain)  pedig  épen  hi- 
ányzanak. A  parasztszekerek  kicsinyek  és  gyöngék 
valának  arra,  hogy  az  ágyútargonczákat  (trains) 
és  ágyúgolyókat  szállíthassák,  —  ezekhez  több  előfo- 
gatot    kellett  használni.  Az  útban  fekvő  helységek 

pedig  elégséges  vonómarhák  hiányában  nem  birták 
fölváltani  a  fogatokat.  A  vidékbeli  (megyei  és  köz- 
ségi) tisztviselők  továbbá,  kik  jobbadán  tudatlanok 
vagy  tétlenek  voltak,  nem  igen  igyekezének  elő- 
fogatokról  gondoskodni.  A  hidak  az  országban  ter- 
mészetesen roszak  valának,  s  így  az  ágyúk  mind- 
untalan fennakadtak,  a  tudatlan  vezetők  pedig  nem 
bírtak  magukon  segíteni,  —  annyira,  hogy  az  utolsó 
kocsi  lőpor  csak  három  nappal  azelőtt  érkezett  meg, 
mielőtt  az  ellenség  ellen  el  kellett  indulnom.  Ezalatt 
azonban  a  szökevények  igen  fölfokozták  reményemet, 
hirül  hozván,  hogy  a  helyőrség  csekély  száma  el- 
viselhetlenné  teszi  annak  fáradságát, .  s  elégedetlen- 
sége nőttön  nő,  úgy,  hogy  csupán  a  víztelt  árkok 
akadályozzák,  hogy  tömegestől  át  nem  szökik.  Sikert 
egyedül  csakis  így  reménylheték. 

Ilyen  volt  ezen  ostrom  állapota,  midőn  Ber- 
csényi tábornok  tudtomra  adá,  hogy  Heister  magá- 
hoz vonván  egy  jelentékeny  hadtestet,  mely  Bajor- 
országból érkezett  csapatokból  áll,  át  szándékozik 
kelni  a  Dunán  Dévénynél,  a  Morvának  a  Dunába 
szakadásánál  fekvő  várnál.  Legczélszerübbnek  véle 
ez  esetben  őt  a  lovassággal  nyugtalanítani,  és  a  Fe- 
hérhegyek lakosait  fölbiztatni,  hogy  a  hegyszorúla- 
tokban  hasonlókép  cselekedjenek;  s  föltévén,  hogy 
ekkor  én  az  ellenségre  megyek:  az  egész  hadsereg 
egyesülése  legczélszerübben  Farkasfalván1)  lenne 
eszközölhető,  a  mely  falu  táboromtúl  két  órányira 
feküdt.  E  hely  mögött  tökéletes  biztosságban  tábo- 
rozhatom :  mert  az  ellenség  haderőmet  sem  közelről, 
sem  távolról  nem  kémlelheti  ki.  Bercsényi  tervét 
helyeslém,  s  gyalogságomat  két  részre  osztván,  egyik 
részét  a  vár  ostromára  hátrahagyám  de  la  Mothe  ez- 
redes vezérlete  alatt,  a  másik  része  pedig  velem  volt 
jövendő  Eszterházy  Antal  tábornok  alatt,  mihelyt 
az  ellenség  mozdulatáról  hirt  kapok,  —  a  mit  épen 
karácsony    éjtszakáján    meg    is   kaptam.    Bercsényi 

*)  Ma  Farkashida. 
Rákóczi,  Emlékiratai.  8 

tábornok  tudtomra  adá,  hogy  tervét  egészen  nem 
teljesítheté,  mert  igaz  ugyan,  hogy  a  hegyekbeli 
parasztok  itt-  ott  megtámadták  az  ellenséget,  néhány 
társzekerét  ki  is  rabolták:  mindazáltal  ő  támadásba 
még  sem  mert  igen  beleereszkedni,  félvén,  hogy 
lovassága  a  legkisebb  vereség  után  szétoszlik.  Tudata 
továbbá,  hogy  az  ellenség  átkelvén  a  hegyeken, 
Nagy-Szombatnak  tart,  s  ő  az  Ocskay-  és  Ebeczky- 
dandárokat  hagyta  hátra,  hogy  a  térségen  az  ellen- 
séget oldalaslag  kísérjék,  előnyomúltában  háborgas- 
sák, s  Nagy-Szombatnál  megelőzzék.  A  mi  őt  magát 
illeti:  ő  a  többi  lovas-ezredekkel  meg  fog  jelenni  a 
kitűzött  helyen,  a  hová  este  magam  is  elindulék. 
Minthogy  a  hadakozásban  újoncznak  érzem  maga- 
mat: nagyon  örültem,  olyanoktól  kérhetve  tanácsot, 
k)k  azt  hivék,  hogy  értenek  hozzá,  —  azonban 
hamar  meggyőződtem  értetlenségükről.  Mindnyájan 
megegyeztek  abban,  hogy  nyílt  teret  szükség  keres- 
nünk, hogy  az  ellenséggel  megütközhessünk,  s  azért 
Nagy-Szombathoz  kell  szállanunk.  Bensőmben  né- 
mileg irtóztam  e  roszúl  fegyverzett  sereget  csatába 
vezetni:  de  más  menekvés  nem  volt;  mert  ha  abban- 
hagyom vala  Leopoldvár  ostromát,  azon  országrészt 
egészen  lehangolom,  az  ellenség  pedig  nyomni  kez- 
dett volna,  mint  Bercsényi  grófot  a  táborozás  kez- 
detekor, s  a  hátrálásban  hihetőleg  föloszlik  egész 
seregem.  Beleegyeztem  tehát,  s  elkezdem  en-tervem 
szerint  csatarendbe  állítani  hadaimat:  de  nagy  mun- 
kámba került  ezt,  mielőtt  az  éj  beállt  volna,  végre- 
hajthatnom. Elhatározám  még  éjfél  előtt  elhagyni 
állomásomat,  hogy  hajnalra  Nagy-Szombatba  érhes- 
sek. Mindenki  helyén  volt,  s  a  közriadal  (la  Générale) 
már  elveretett,  midőn  Bercsényi  gróf  újabb  híreket 
kapván  az  ellenség  mozdulatairól,  elémterj észté,  mi- 
szerint bővebb  megfontolás  után,  tekintetbe  vévén, 
mily  nehéz  e  sereget  csatarendbe  állítani:  attól  tart, 
hogy  az  az  éjjeli  menet  közben  igen  könnyen  ren- 
detlenségbe jöhet,  annálinkább,  minthogy  egy  szorú- 
laton  kell  átmennünk,  mely  a  tábor  végénél  van,  s 

a  melyen  át  lehet  csak  a  térségre  jutni;  különben 
is,  az  ellenség  annyira  lassan  halad,  hogy  ha  mi 
csak  nap-feikóltekor  indulunk  is  meg  :  oly  kényel- 
mesen megelőzhetjük  őt,  hogy  rendezett  dandá- 
rokban vonulhatunk  keresztül  a  síkságon.  Ezen 
tanács  czélszerünek  tetszett  előttem,  és  követtem 
is,  —  de  nemsokára  megbántam  :  mert  nem  maradt 
időm  kémszemlészetre ,  s  nem  választhattam  meg 
harczteremet.  Karácsony  éjjele  tiszta,  hideg  és  szá- 
raz vala  ;  a  reá  következő  nap  (dec.  26-ika)  szintén 
így  kezdődött.  Megérkeztünk  Nagy-Szombat  alá, 
s  megláttuk  a  távolban  az  ellenséget.  Négy  had- 
oszlopban nyomult  elő,  podgyásza  képezé  középen 
az  ötödiket.  Azon  dandárok,  a  melyeket  Bercsényi 
hátrahagyott  volt,  jobbról  s  balról  oldalán  haladtak 
párhuzamos  vonalban,  a  nélkül  azonban,  hogy  va- 
lamit próbáltak  volna. 

Nagy-Szombat  városa  hitvány  falakkal  és  tor- 
nyokkal van  kerítve,  minden  árok  nélkül,  s  egy 
meredek  magaslaton  fekszik ,  mely  az  egész,  sík- 
ságot keresztül  vágja  ;  e  halom  lábainál  mély-árkú 
malmos  patak  foly,  mely  egy  a  városon  följül,  a 
magaslat  aljában  lévő  meglehetős  terjedelmű  tónak 
kifolyása.  Ide  a  város  két  végéről  két  mély  és 
lejtős  út  vezetett.  E  helyezet,  mely  előttem  egé- 
szen ismeretlen  volt  azelőtt,  eltérő  véleményekre 
szolgált  okúi.  Bercsényi  és  több  más  tisztek,  kik 
azt  hivék,  hogy  többet  tudnak  nálam,  azt  akarák, 
hogy  az  emelkedettség  tetején  fogjunk  állást,  közé- 
pül vévén  a  gyalogsággal  megrakandó  várost.  Erre 
megkérdem  tőlök :  váljon  az  ellenség  nem  vonul- 
hat-e  el  a  magaslat  mentében,  s  így  hátunk  mögé 
kerülvén,  nem  támadhatja-e  meg  egyenesen  a  Leo- 
poldvárt  ostromló  tábort?  Azt  felelék,  hogy  ezt 
ugyan  könnyen  megtehetné ,  de  hadaink  sokkal 
gyorsabbak  levén,  a  legroszabb  esetben  is  megelőz- 
hetjük őt.  Nem  sok  fáradságomba  került  felvilá- 
gosítanom őket  a  veszélyről ,  melybe  a  tettünk 
dönthetne ;  mert   így   nagyon   rövid    arcz-vonalban 

8* 


—    1 1 6  — 

(un  petit  front)  kellene  megütköznünk  a  Vág  s 
Dudvág  közé  szorulva,  lovasságunk  ki  nem  terjesz- 
kedhetnék, s  nem  támadhatná  meg  oldalba  az  ellen- 
séget. Ha  tehát  a  tetőn  foglalunk  állást :  szeren- 
csétlenségünkre, csupán  védelemre  szorítkozhatunk, 
—  mely  esetben  az  ő  sokkal  erősebb  és  rendezet- 
tebb tüzelése  bizonyosan  győzni  fogna.  így  elha- 
tározám,  hogy  leszállunk  a  térségre.  Elindítottam 
tehát  Eszterházy  tábornokot  a  lovasság  balszár- 
nyával ,  követtetve  a  gyalogságtól,  hogy  siessen 
az  említett  mély  utón  át,  s  állítsa  rögtön  csata- 
rendbe a  csapatokat,  mihelyt  megérkeznek.  Ber- 
csényi a  lovasság  jobbszárnyával  a  város  jobb  ol- 
dalán levő  mély  utón  nyomult  elő.  ímé,  a  két  tá- 
bornok y  a  ki  velem  volt.  A  g3^alogságnál  igen  ke- 
vés okos  tisztem  lévén ,  többnyire  a  kik  összeto- 
borzották  volt,  az  úgy  nevezett  falu  kolomposai  ve- 
zették a  népet.  Csak  jelenlétemmel  tudám  meg- 
akadályozni, hogy  a  prédavágyók  be  ne  törjék  a 
város  kapuit. 

Nagyon  szerettem  volna  a  csatateret  megvizs- 
gálni; senkisem  beszélt  nekem  patakról,  így  annak 
létezését  nem  is  tudtam.  Igaz  ugyan,  hogy  sokszor 
mentem  vala  e  helyen  keresztül  postán :  azonban 
egy  kis  hidon  könnyen  átmegy  az  ember,  a  nélkül, 
hogy  észrevegye,  kivált  ha  kocsiban  utazik.  A  pa- 
takokat, melyeknek  partjai  bokrokkal  födvék,  kü- 
lönben sem  igen  vehetni  észre,  hacsak  katonai  szem- 
mel nem  vizsgáljuk  a  vidéket.  Azon  jó  hiszemben  va- 
lék,  hogy  az  alattunk  terülő  síkság  legkevésbbé  sincs 
megszakgatva,  a  mint  elhitették  velem.  Gondolám 
magamban:  míg  a  tábornokok  elhelyezik  a  szár- 
nyakat, a  gyalogság  előnyomulását  fogom  figye- 
lemmel kísérni  ,  azután  pedig  e  hadoszlop  egy 
részét  berendelvén  a  mély  útba,  vágtatva  megke- 
rülhetem a  várost,  és  így  a  helyszínén  idején  meg- 
jelenhetek. Egy  óra  tájban  borulni  kezdett  az  idő, 
s  mikor  a  gyalogságot  elhagyám,  hogy  a  várost 
megkerüljem  :  oly  sűrűen  kezdett  esni  a  hó,  melyet 

a  dühös  szél  szemeink  közé  csapkodott,  hogy  épen 
semmit  sem  láthatánk.  Igen  kevesen  voltának  velem, 
vezetőink  pedig  magok  sem  tudták,  hol  vagyunk. 
Hogy  tehát  biztosan  czélhoz  érhessek,  visszafordu- 
lok,  hogy  azon  az  úton  induljak,  melyen  a  gyalogság 
ereszkedett  le.  Még  az  ereszkedem  voltam ,  midőn 
megdördülének  az  ágyúk,  melyeknek  dörgése  szét- 
szakadoztatván  a  hóföllegeket :  magunk  előtt  láttuk 
csatarendben  az  ellenséget,  a  patak  innenső  part- 
ján. A  balszárnyon  Eszterházy  nem  alkalmazkodott 
a  harezrendhez ,  mert  csak  egyetlen  vonalt  képe- 
zett ;  így  csapatjainak  nagy  részét  nem  használhatá, 
az  ellenség  hátról  a  patak  által  födve  lévén.  Az 
ellenség  balszárnyán  kezdett  terjeszkedni  ;  mire 
Bercsényi  hozzámküldé  Norval  nevű  hadsegédét, 
ki  lotharingiai  vaia,  figyelmeztetvén  általa,  hogy 
az  ellenség  a  patak  mentében  húzódik,  és  úgy  lát- 
szik, ki  akarja  kerülni  az  ütközetet,  —  s  hogy  az 
ő  véleménye  az  volna:  engednők,  hadd  folytassa 
útját !  Megvallom,  a  tábornok  e  helytelen  okosko- 
dása meglepett;  mert,  habár  az  ellenség  így  gondol- 
kozott volna  is,  ő  jól  tudhatta,  hogy  ez  valósíthatatlan, 
azon  tó  miatt,  mely  a  tért  elrekeszti,  egész  a  ma- 
gaslat lábáig.  Megizeném  neki,  hogy  nem  mogyo- 
rókat ropogtatni  jöttünk  ide,  s  hogy  haladékta- 
lanul rohantassa  meg  az  ellenség  oldalát.  Midőn 
parancsomat  megkapta,  az  ellenség  már  egy  irány- 
ban volt  az  ő  szárnyával  ;  hogy  tehát  túlszárnyal- 
hassa :  az  Ebeczky-dandárt  jobbra  küldé,  maga  pe- 
dig- sietett  a  gyalogságot  előre  indítani.  A  tanu- 
latlan tisztek  ama  dandár  mozdulatát  látván,  azt 
hivék,  hogy  követniök  kell  azt,  —  és  így  a  lovas- 
ság a  gyalogságtól  eltávolodott.  Ebeczky  reárohant 
az  ellenség  oldalára,  általtörte,  és  a  podgyászt,  mely 
az  ellenség  két  vonala  közt  volt,  támadá  meg :  a 
katonák  nem  tartóztattatván  vissza  az  altisztek  által, 
elkezdtek  zsákmányolni.  Lovasságom  ezen  szeren- 
csétlen mozdulata  alkalmat  adott  két  német  lovas- 
századnak,  hogy  megmozduljon,    s    oldalba    vegye 

lovasságomat,  azon  az  üres  téren  át,  mely  közte  s 
a  gyalogság  közt  támadt.  Közeledtökre  egy  zászlóalj 
szökevény-német,  kiket  Charody  (János)  vezényelt, 
a  ki  szintén  szökevény  altiszt  vala,  s  jobbak  hiányá- 
ban kapitányi  rangra  emelem:  egyszerre  gyalog- 
ságom ellen  fordult,  sortüzet  adván  reá,  oldalba 
vette,  s  ezáltal  tökéletesen  zavarba  hozá.  Karabé- 
lyosaim élén  állván,  elég  közelről  láthatám  a  német 
lovasság  szándékát.  Előre  indulék  tehát,  s  parancso- 
lám,  hogy  az  ezred  kövessen;  azonban  udvari  kapi- 
tányom (Vay  Ádám)  a  csata  előtt,  meggondolatlan 
buzgalomból ,  néhány  udvarombeli  nemest  titkon 
megesketett,  hogy  személyemre  különösen  vigyáz- 
zanak s  az  ellenséggel  személyesen  ne  engedjenek 
összecsapni.  Ezek  tehát  körűifogtak,  s  mind  két- 
felől megrakadván  lovam  kantárát,  fogolyként  hur- 
czolának;  erre  karabélyosaim  is  mozdulatlanul  ma- 
radtak. Balszárnyom  még  tartotta  magát,  s  csu- 
dákat mívele;  de  egész  a  podgyászig  hatolván  előre,, 
szintén  el  kezdett  prédálni.  Gyalogságom  közepe 
hasonlókép  áttöré  az  ellenség  első  vonalát,  azonban 
balszárnya  zavarba  hozatván  a  szökevények  által, 
a  lovasság  pedig,  mint  említem,  hátról  lévén  meg- 
támadva: oly  sajnos  és  teljes  fölbomlásba  jött,  a 
milyet  csak  képzelni  lehet.  E  szerencsétlen  álla- 
potban, minthogy  a  pillanat,  melyben  a  bajt  jóvá 
lehetett  volna  tenni,  már  elmúlt,  megparancsolám 
karabélyosaimnak,  hogy  kövessenek,  —  fölvonúltam 
a.  magaslatra,  s  ott  megállék,  a  futókat  összesze- 
dendő. Bercsényi  gróf  hozzám  csatlakozott.  Csata- 
rendbe állítám  hadaimat,  s  lovasságommal  mely 
csak  csekély  veszteséget  szenvedett,  lassanként 
visszahúzódtam.  Miután  azt  hivém,  hogy  a  németek 
üldözni  fognak:  hogy  a  várostromló-tábortúl elvonjam 
őket,  Vecse  felé  menék,  hol  hidunk  volt  a  Vágonr 
parancsot  küldvén  egyszersmind  de  la  Mothe  ezre- 
desnek, hogy  Nyitrára  vonuljon  vissza,  mely  várat 
Bercsényi  gróf  foglalt  volt  el  (még  aug.  25-kén) 
bombázás  által.    Gyalogságom  a  nyilt  síkon  halad- 

tában  egészen  elveszett  volna,  ha  a  németeket  sa- 
ját rendetlenségük  és  zavaruk  az  üldözésben  nem  aka- 
dályozza. Harczrendem  közepének  egy  gyalog-szá- 
zada ,  mely  Miskolcz  városi  hegylakókból  állott, 
általvágván  magát  az  ellenségnek  két  vonalán,  ke- 
resztülhatolt a  patakon,  s  hozzám  csatlakozék. 

E  szerencsétlen  állapotok  között  azon  kellett  len- 
nem, hogy  a  hadak  elszéledését  megakadályozzam. 
Ennek  elérhetésére  Bercsényi  azt  ajánlá,  hogy  ő, 
ha  jóváhagyom,  nem  megy  át  a  Vágón,  hanem  a 
néhány  mértfölddel  lejebb  fekvő  Sellye  nevű  hely- 
ségbe vonul,  a  hol  összeszedendi  a  futókat,  kik  bi- 
zonyosan a  hidhoz  fognak  jönni.  Ö  azon  szellemben 
beszélt,  mely  a  csapatokat  átlengette;  mert  valójá- 
ban elég  volt  őket  hadtestbe  gyűjteni,  hogy  ismét 
visszanyerjék  bátorságukat.  Megveretés  után  soha- 
sem valának  annyira  megrémülve,  hogy  készek  ne 
lettek  volna  újból  az  ellenség  ellen  menni.  Helyben- 
hagyám  tervét,  melynek  jó  eredménye  lőn,  mert 
két  nap  múlva  tetemes  számú  hadakat  hozott 
hozzám ;  ezalatt  én  a  gyalogságot  gyűjtögetem, 
melyből  azok,  kik  az  ostromló  táborból  futottak  el, 
Kis-Tapolcsányba  gyülekezének. 

E  közben  megérkezék  Károlyi  tábornok1) 
körülbelül  óooo-nyi  lovasságból  álló  hadtestével. 
Intézkedéseim  szerint  a  csata  előtt  kellett  volna 
megérkeznie.  Noha  okokkal  mentegette  elkésését: 
meg  valék  győződve,  ennek  valódi  oka  tanácsadói- 
nak azon  elve  volt,  hogy  a  németekkel  nem  szabad 


*)  Nemcsak  ő,  hanem  Bottyán  János  tábornok  is  —  ki  a 
ráczok  ellen  harczola  —  megérkezék.  Rákóczi  aztán  mindjárt  a 
nagy-szombati  ütközet  után  őt  kiildé  át  a  Vágón  a  németek  hábor- 
gatására, s  Bottyán  24  zászlóalja  huszárjával  egész  a  morva  szé- 
lekig nyomult  előre.  —  A  nagy-szombati  csatatéren  különben  csak 
180  kurucz  holttest  — ■  köztük  Dúló  Ádám  gyalog-ezredesé  —  ta- 
láltatott, míg  a  császáriak  holtakban^  ezer,  sebesekben  hatszáz  em- 
bernél többet  vesztettek.  Maga  Heister  fővezér  is  kicsinybe  múlt 
hogy  el  nem  esek.  (Lásd  ezen  ütközetnek  tüzetes  leírását:  Thaly 
Kálmántól  „A  nagy-szombati  harcz."  Kőmetszetű  csata-térképpel. 
Pest,   1869.  Laufíer  Vilmos  kiadása.) 

soha  rendes  ütközetbe  ereszkedni.  E  hadtest  tiszán- 
túli csapatokból  állott,  kik  jó  portyázok  s  elég  bát- 
rak voltak,  de  fegyelmetlen  fosztogatók.  Ezen  erő- 
sítés helyreüté  ügyeimet,  s  megfontolván  mindazt, 
a  mi  történt,  igen  örülék,  hogy  Károlyi  elkésett. 
Minden,  hir  megerősité  ama  nagy  veszteség  va- 
lóságát, melyet  a  németeknek  jobbszárnyukon 
állott  gyalogságuk  szenvedett,  a  melybe  lovasságom 
oly  sikerrel  vágott  be,  hogy  egész  zászlóaljak  le- 
apríttattak.  Az  ellenség  hadserege  hosszas  négy- 
szögöt képezett,  megszakgatás  nélkül,  fedett  oldal- 
lal; podgyászuk  a  két  hadvonal  között  volt  fölállítva, 
úgy,  hogy  a  második  vonal  nem  segíthette  az  elsőt. 
Meg  kellett  volna  tehát  nyernünk  a  csatát,  ha  a 
tábornok  *)  vagy  a  tisztek,  az  első  hadvonalra,  mely 
több  helyütt  át  volt  törve,  vetették  volna  újra  ere- 
jöket.  De  meglévén  a  rés,  senki  nem  gondolt 
egyébre,  mint  a  kiszákmánylandó  társzekerekre.  E 
helytelen  tettnek  az  altisztek  is  nagy  mértékben 
okai  valának  ,  kiknek  sem  fogalmuk  nem  volt 
kötelességeikről  ,  sem  tapasztalatuk,  —  sem  elég 
tekintélyök  arra,  hogy  a  katonákat  soraikban  meg- 
tarthatták volna.  Mind  ennek  okait  már  elmondám. 
Megtanultam  ezen  első  (rendes)  ütközetemből,  hogy 
közülünk  egyik  sem  ért  a  harcztanhoz,  s  hogy 
csapataim  a  legjobb  akaratúak,  de  más  részről  roszúl 
fegyverzettek  lévén,  tiszteik  sem  tudják  őket  vezetni. 
Végre,  hogy  a  szökevény-németekre  igen  kell  vi- 
gyázni. 

így  végződött  Magyarországban  a  1704-ki  had- 
járat. —  Erdélyben  a  hadakozás  elég  szerencsésen 
folyt,  a  hová  Forgách  grófot  küldtem  parancsnokul, 
kinek  előbb  (dec.  25-kén)  Glöckelsperg  tábornok 
Szatmárt  megadá,  a  mi  által  egész  Felső-Magyar- 
ország, el  egész  erdélyi  határokig  felszabadult.  E 
német  tábornok  harczedzett,  szerencsés  katona  volt, 


x)    Eszterházy    Antalt    érti,    ki  a    kuruczok   balszárnyát    ve- 
zényli vala. 

s  ismerte  a  nemzet  gyöngéit.  Körülbelől  400  lovast 
s  néhány  száz  muskatélyost  vitt  el  magával  (Szatmár- 
ból)  Pestre,1)  Pekry  és  Teleky  grófok  szánakozásra 
méltó  hadmozdulatokat  tettek  az  említett  fejedelem- 
ségben. Rabutin  de  Bussy  tábornok,  ki  Erdélyben  a 
császár  részéről  parancsnokolt,  lovasságának  marad- 
ványát fölosztá  századonként  a  fallal  kerített  szász 
városokba,  melyeknek  lakossága  eleintén  nagyon 
szított  a  németekhez.  Minthogy  azonban  élelem- 
szerzés végett  ki  kellé  járniok:  ez  okozá,  hogy  a 
császár  ama  négy  régi  lovas  ezrede,  mely  a  háború 
elején  Erdélyben  vala,  tönkre  tétetett.  Az  egész 
ország  hozzám  állott,  s  a  csapatok  mindenfelé  baran- 
goltak és  fosztogattak.  Az  erdélyiek  nem  tudtak 
magok  között  megegyezni,  —  főre  vala  szükségük, 
hogy  ismét  egyesüljenek.  Forgách  nem  volt  nekik 
való,  mert  ő  azon  kivűl,  hogy  igen  indulatos,  még" 
izsákos  is  volt,  boruk  pedig  nagyon  rósz  vala. 
Ekkép  ő  terhemre  vált  közelemben  úgy,  mint  a 
távolban.  A  mi  a  rendes  hadi  szolgálatot  illeti,  azt 
értette;  4 — 5000-nyi  lovas  csapatot  sem  vezéri ylett 
rosszul:  de  a  gyalogságot  nem  ismeré,  valamint  az 
embereket  sem,  mert  lelkületükbe  nem  birt  beha- 
tolni, s  csak  látszat  után,  nem  pedig  belső  értékük 
szerint  ítélt.  Elképzeltem  mindazon  egyenetlenkedé- 
seket,  melyek  közte  s  az  erdélyiek  közt  lesznek:  azon- 
ban a  szükség  rákényszerített,  hogy  őt  küldj em  oda. 


*)  Az  egykorú  „Wienerisches  Diarium"  szerint  Glöckels- 
perg  — ■  ki  Löwenburg  szintén  Szatmárba  szorult  császári  tábor- 
nokkal és  Sickingen  ezredessel  —  ezen  erősséget  Forgáchnak 
szerződésre  föladá:  nem  400,  hanem  600  lovassal,  és  egy  zászló- 
alja gyaloggal  vonult  (a  capitulatio    értelmében  bántatlanul)  Pestre. 

J\  németek  minden  erejöket  összeszedték  volt 
Heister  tábornok  alatt,  hogy  Leopoldvárát  fölment- 
sék, a  melyet  mint  mondám  ostromlottam.  Alsó- 
Magyarországban  *)  —  mióta  Forgách,  Károlyi  és 
Eszterházy  általjöttek  a  Dunán,  —  kevés  seregem 
volt.  Heister  magatartásából  észre  lehetett  venni, 
hogy  daczára  a  megnyert  csatának,  tart  tőlünk: 
azért  nem  akartam  neki  elegendő  időt  engedni,  hogy 
tájékozhassa  magát.  Ez  okért  egy  Verebélyen  tar- 
tott hadi  tanácsban  elhatároztam  Károlyit  Karvánál 
a  jégen  átküldeni  a  Dunán,  hogy  betörjön  Austriába 
s  így  rontsa  meg  örömét  a  bécsi  népnek  és  udvar- 
nak, mely  azt  hivé,  hogy  seregeim  tökéletesen  szét- 
szórattak.  Károlyi  az  1705-ki  február  hóban  indult 
el.)  Egész  a  becsi  külvárosokig  barangolt.  —  Gróf 
Bercsényit  Eszterházy  (Antal)  tábornokkal  a  Vág 
mellett  hagytam,  s  magam  mellé  vévén  a  gyalogság 
maradványait,  a  telet  Egerben  töltöttem,  az  ország 
közepén,  készületeket  teendő  a  jövő  hadjáratra. 
Károlyi  csapatai  háborgatták  Heister  nyugalmát, 
a  ki,  miután  gyalogságát  Bazín,  Modor  és  Szent- 
György  fallal  kerített  s  a  Fehérhegység  aljában 
fekvő  városokban  elhelyezé,  lovasságával  Károlyi 
után  iramodott.  Ezen  alkalmat  Bercsényi  igen  jól 
fölhasználá;  Eszterházy  Dániel  tábornokot  annyi 
gyalogsággal,    a   mennyit   a   helyőrségekből  össze- 


*)  Mint  már  egyszer  megjegyeztük,  e  kifejezés  alatt  mindig 
a  Dunán    túli  kerület  értendő. 

2)  Azonban  nem  Karvánál  —  mely  később  lőn  a  kuruczok 
rendes  átkelőhelyévé,  —  hanem  Csallóközben,  a  seprősi  révnél 
költözött  vala  át. 

szedhetett,  megíndítá,  hogy  a  nevezett  városokat 
bombáztassa.  A  németek  megadák  magokat,  a 
nélkül,  hogy  úgy  szólván  megtámadtattak  volna. *) 
Ekkép  ama  győzedelmes  sereg  a  tél  folytán  annyira 
tönkre  tétetett,  hogy  a  dán  segédcsapatok  nélkül  a 
németek  a  hadjáratot  nem  folytathatták  volna. 

Ez  az  oka,  hogy  a  bécsi  udvar  újból  az  alkudo- 
zásokhoz folyamodott.  Már  említem  föntebb:  miért 
folytattam  a  haza  ügyeit  minden  titoktartás  nélkül, 
teljes  szabadságot  adván  a  császár  küldötteinek, 
bárkivel  beszélhetni.  Sőt  a  vármegyék  nemességét 
körlevelek  által  is  értesítem  mindarról  a  mi  történt. 
A  rézpénznek  óhajtott  keleté  volt,  a  mi  képessé  tőn 
hadseregeimet  kiegészítenem;  azonban  józanul  nem 
volt  várható,  hogy  ez  folyvást  így  íog  tartani.  A 
hires  arany-  és  ezüstbányák  nagyon  bizonytalan 
jövedelmet  hoztak.  A  rézpénz,  melylyel  a  folyó  ki- 
adásokat födözém,  képessé  tett  az  aranyat  és  ezüstöt 
megtakarítani:  a  mit  aztán  fegyver  és  ruházat  vásár- 
lására fordíthattam,  udvari  hadaim  számára.  Ezek 
ekkor  két  —  1200  —  1200  emberből  álló  —  ezred 
gyalogságból,  és  egy  1000  főnyi  lovas-ezredből 
állottak.  Sziléziának  megadtam  a  neutralitást,  melyet 
e  tartomány  a  háború  kezdete  óta  óhajtott,  —  leg- 
inkább azért,  hogy  elegendő  ónunk  legyen  az  érezek 
olvasztásához,  mert  ezen  érczből  sem  Magyar-,  sem 
Erdélyország  nem  termel  eleget.  A  szilezíták  Len- 
gyelországon át  szállították  azt  hozzánk.  Azonban 
fegyvert  nem  igen  sikerült  kaphatnunk  ezen  úton, 
a  melynek  pedig  nagy  szűkében  voltam.  A  háború 
egész  folyama  alatt  Danczkából  nem  kaptunk  többet 
tán  10.000  puskánál,  a  lengyel  háború  miatt.  A 
lengyelek,  svédek,  muszkák  és  szászok  nagyon  reá 
estek  ezen  áruezikkre.  Csak  két  kereskedő  akadt, 
a  ki  elvállalta  a  szállítást,  és  ezek  is  gyakran  nem 
teljesíthették  Ígéretüket. 


*)  A  mennyiben  roham  nem  volt,  csak  bombázás  és  kemény 
tűzi  harcz. 

Az  egész  nemesség,  papság  és  katonaság; 
mihelyt  a  németek  ellen  nyilatkozott,  hűségi  esküt 
tőn  nekem:  mindazáltal  nem  tulajdoníték  ezért 
magamnak  teljes  hatalmat  a  politikai  ügyekben,  s 
ennélfogva  nem  akartam  soha  önfejemtől  béke- 
ajánlatokat tenni.  Bercsényi  tábornoknak  egyéb 
hatalmat  nem  adék,  mint  csak  azon  hadak  fölött, 
melyeket  vezényelt.  Nem  kerülhetem  el  mégis,  hogy 
megbizásokat  ne  adjak  neki,  mint  benső  barátomnak, 
a  bányaügyek  rendezését  illetőleg;  s  minthogy  a 
bányavárosoktól  nem  volt  távol,  ez  ügyben  minden 
rendeletemet  hozzá  intézem.  Forgách,  ki  ellensége 
vala,  azt  hivé,  hogy  Bercsényi  mindent  önfejétől, 
függetlenül  tesz,  —  s  hasonló  teljhatalmat  követelt 
magának  Erdélyben.  Már  pedig,  hogy  az  ezen 
ország  törvényei  által  kívánt  formalitásokat  meg- 
tartsam, minthogy  a  háború  miatt  személyesen  jelen 
nem  lehettem:  e  fejedelemség  igazgatására  ott  külön 
kormány  tanácsot  („Erdélyi  Consilium")  alkottam.  E 
tanács  Forgáchcsal,  a  ki  csak  a  hadsereg  fölött 
parancsnokolt,  egyetértőleg  tartozott  működni.  Taná- 
csosaim nem  olyanak  voltak,  a  milyeket  ohajték, 
azért  minden  fából  nyilat  kellé  csinálnom.  Sohasem 
voltak  készen  ha  Forgách  valamit  közlött  velők, 
vagy  pedig  kért  tőlök.  Ügyes  kímélettel  kellett  volna 
bánnia  velők  :  mert  a  tanács  balul  magyarázta  a 
tábornok  által  hozzá  intézett  leveleket,  s  nem  szó- 
lott ugyan  semmit,  —  de  nem  is  hajtá  végre  For- 
gách rendeleteit;  erre  ez  felbőszült,  amazok  pedig 
panaszkodtak.  Mindegyiköknek  igaza  volt,  az  egyik 
vagy  másik  fél  jelentése  szerint.  Az  erdélyiek  For- 
gáchot  idegennek  tekintek,  s  azt  hivék,  hogy  ural- 
kodni akar  fölöttük,  én  pedig  támogatom,  törvé- 
nyeik ellenére.  Ha  Forg~áchot  magaviseletéért  meg- 
feddem vala  :  olajat  öntök  a  tűzre,  mert  nem  igen 
szokta  megválogatni  sem  szavait,  sem  panaszait  a 
közönség  előtt,  a  minek  rósz  következménye  lett 
volna. 

Des    Alleurs    őrgróf,     a   franczia    király    sere- 


gében  tábornok,  hozzám  csatlakozandó,  Törökor- 
szágon keresztül  gróf  Forgách  táborába  érkezett, 
és  mellette  hagyá  Damoiseau  hadmérnökkari  dan- 
dárnokot,  hogy  Medgyes  ostromát  vezesse;  e  szász 
város  elég  jól  meg  vala  erősítve,  s  német  hely- 
őrség által  védelmeztetett.  Ennek  ostromára  készült 
akkor  Forgách  és  később  el  is  kezdette.  De  sok- 
kal hosszabb  és  véresebb  lett  az  ostrom,  mint  a 
minő  lett  volna,  ha  a  tábornok  —  Damoiseau  vé- 
leményének daczára  —  meg  nem  változtatja  az 
ágyútelepeket ,  mire  emez  visszahivatását  kérte. 
Végre  a  város,  több  meghiúsult  roham  után,  meg- 
adta magát.  Ezáltal  Rabutin  igen  szorosan  bezá- 
ratott Nagy-Szeben  városába ,  s  később  Forgách 
a  Vöröstorony  nevű  erődöt  is  elfoglalá,  a  mely 
által  összeköttetése  volt  az  ellenségnek  Oláhor- 
szággal. Szeben  ostromzárolása  alatt  Forgách  be- 
küldé  a  városba  segédtisztjét  (Tóth  Andrást,  ki  je- 
lenleg kapitány  franczia  szolgálatban),  hogy  Rabu- 
tinnak  és  nejének  tiszteletére  legyen.  Ez  igen  di- 
cséretes lett  volna  rendes  háborúban,  hol  hasonló 
udvariasság  szokásos  a  tábornokok  és  tisztek  kö- 
zött, —  azonban  az  erdélyiek  és  a  hadak  másra 
magyarázták  Forgách  tettét,  ki  már  az  alsó-ma- 
gyarországi seregek  bizalmát  ehhez  hasonló  eljárás 
által  elvesztette  volt.  Ezen  körülményekből  kivi- 
láglik, mily  hangulatban  találtam  az  erdélyieket  e 
hadjárat  végén. 

Des  Alleurs  marquis  Erdélyen  átjővén,  Eger- 
ben érkezett  hozzám.  Nyilvános  kihallgatáson  fo- 
gadám, mint  a  legkeresztyénebb  király  követét. 
Átadá  királya  levelét,  s  biztosíta  annak  pártfogá- 
sáról. Azt  hittem:  fegyvert,  tiszteket  és  pénzt  ho- 
zand,  azonban  kíséretében  csak  Le  Maire  és  Da- 
moiseau hadmérnök-dandárnokok  voltak.  Titkos 
beszélgetésekor  emlékiratot  adott  által,  mely  tele 
volt  kérdésekkel  a  háború  állapotáról,  az  erőssé- 
gekről, hadszertárakról,  sat.  Feleletemet  két  óra 
múlva  átadám  neki,  a  mi  igen  meglepte.    E  tábor- 

nok  még  jó  erőben  levő  öreg-  úr  volt,  értett  a  ha- 
dakozáshoz ;  józan  és  türelmes  lévén  ,  társalgása 
kellemes  és  szellemdús,  de  igen  szőrszálhasogató 
volt ;  egyedül  francziáúl  beszélt,  semmit  sem  költött, 
s  ép  oly  hidegséggel  viseltetett  királya,  mint  nem- 
zetünk érdekei  iránt.  Neki  rontott  a  legnépszerűebb 
előítéleteknek,  és  semmi  kíméletet  sem  mutatott 
irántuk,  még  azon  csekélyszámú  franczia  tisztek 
előtt  sem,  kik  neki  udvaroltak.  Ennek  később  Igen 
rósz  következményei  lőnek.  E  tábornok  tanácsai 
s  tervéi  jók  valának,  de  valósíthatlanok  a  nemzet 
általános  tudatlansága  miatt  a  hadakozás  elveit 
illetőleg,  és  tisztek  hiánya  folytán.  Az  elsőnek  okát 
elmondám,  s  abból  a  másodikat  könnyen  meg  le- 
het magyarázni.  Mondák,  és  el  is  hivém,  hogy  te- 
kintve ama  nagy  seregeket,  melyeket  Franczia- 
ország  hadi  lábon  tart  :  maga  a  király  L;em  talál 
néha  elegendő  tisztet. 

Említem  már,  hogy  Des  Alleurs  marquis  csak 
két  hadmérnököt  hozott  volt  magával.  Bonac  őr- 
gróf Feirville  d'  Herissy  lovagot  küldé  hozam,  a 
ki  igen  becsületes  ember  vala,  és  az  egész  nemzet 
szeretetét  bírta,  szelídsége  és  jó  bánásmódja  foly- 
tán :  de  e  nemes  sohasem  szolgált  másutt,  mint  a 
gránátos-gyalogság  (Grand  Mousquetaire)  között. 
La  Mothe  ezredes  Vauban  tábornagynak  segéd- 
tisz  je  vala,  s  ott  szerzett  némi  ismereteket  az  erő- 
dítés körül  ;  igen  tüzes,  türelmetlen  s  indulatos 
ember  volt,  azonban  kötelességét  híven  teljesíté. 
De  Riviére  franczia  protestáns  vala,  becsületes 
ember  és  elég  jó  hadmérnök.  Bersonville  és  Saint- 
Just  szintén  értettek  valamit  az  erődítéshez ;  ők 
Ágost  (lengyel)  király  seregében  kapitányok  voltak. 
Nem  tud^m,  ha  szolgáltak-e  valaha  mint  tisztek 
Francziaországban  ?  Az  első  két  év  múlva  elment, 
elbocsáttatás  nélkül,  a  másik  pedig  még  az  első 
év  vége  előtt  kére  elbocsáttatásác.  D'Absac  Fran- 
cziaországban hadnagyi  rangban  szolgált,  ha  nem 
csalódom.     De    Bonafous    franczia    menekült   volt. 

Chassan  egykor  szintén  Ágost  királynál  szolgált ; 
mindaketten  jó  tisztek  voltak,  —  de  ha  a  legbát- 
rabbak s  legtökéletesebbek  lettek  volna  is:  nem  let- 
tek volna  kevésbbé  megakadva,  mivel  ezredeikben 
hiányzottak  a  jó  kapitányok  s  hadnagyok.  Azok, 
kik  Konstantinápolyból  vagy  Lengyelországból  jöt- 
tek Feriol  vagy  Bonac  őrgrófok  ajánló-leveleivel : 
többnyire  könnyelmű  kalandorok  valának,  s  idegen 
neveket  vettek  föl,  hogy  a  Francziaországban  levő 
uraiktól  ellopott  tiszti  kinevezéseket  használhassák. 
Ezek  megbecsteleníték  nemzetöket,  magokviselete 
által,  s  a  magyar  nemzetet  is  elidegeníték  a  fran- 
cziától.  Mihelyt  látták,  hogy  kényök-kedvök  szerint 
nem  élhetnek  :  elbocsáttatásukat  férték,  s  vissza- 
tértek Lengyelországba  ,  a  hol  más-más  párthoz 
csatlakoztak,  hogy  azt  tehessék,  a  mi  nekik  tetszik. 
A  mi  a  szökevény-németeket  illeti :  ezekkel  nagy 
elővigyázattal  kellé  bánni.  Roth  (János)  ezredesen, 
ki  jó  gyalogsági  tiszt  volt,  (magyarországi  nőt  vett 
el  még  a  háború  előtt),  s  három  vagy  négy  hely- 
őrségbeli  hadnagyon  kivül  )  a  többiek  áttértükkor 
altisztek  valának,  a  kiket  mások  hiányában  elő 
kellett  léptetnünk,  s  így  vétettek  ki  megszokott 
hatáskörükből.  Tudjuk,  a  katonákat  hogy  mi  indítja 
közönségesen  szökésre.  Az  ily  csapatra  csak  akkor 
lehet  számítani,  ha  az  ellenség  fölött  előnyben  va- 
gyunk :  de  mihelyt  védelemre  kell  szorítkoznunk, 
bármily  jól  vezéreltessenek  is,  azoknak  száma,  a 
kik  inkább  fegyverrel  kezökben  akarnak  meg- 
halni, mint  felakasztatni,  —  sokkal  csekélyebb  azoké- 
nál, kik  élni  igyekeznek,  a  nélkül,  hogy  felakasz- 
tassanak. Hasonló  körülmények  között  azok,  kik 
magasabb  rangra  emelkedtek,  arról  gondoskodnak, 
hogy  ezt  megtarthassák,  s  nagyszerű  árulásokon 
törik  fejőket,  hogy  kegyelmet  és  jutalmat  nyerhes- 


')  Ilyenek  voltak  Ritter,  ki  Székely-Udvarhelyt,  Eckstein, 
ki  Kallót  adta  föl,  s  Hartl,  ki  mint  érsek-újvári  térparancsnok  a 
magyar  hajdúsággal  egyet  értett. 

senek.  Ilyen  volt  Charody  a  nagyszombati  ütközet- 
ben, s  ilyen  Bremer  ezredes,  ki  a  hadi  törvényszék 
által  elítéltetett,  és  ezen  év  vége  felé  kivégeztetett. x) 
Tiszteket  kívánván  képezni :  a  háború  kezdete 
óta  folytonosan  nagy  udvart  tartottam,  hogy  a 
nemességet  magamhoz  vonjam.  Lovászaim,  asztal- 
nokaim,  apródjaim  s  udvari-nemeseim  száma  nem 
volt  meghatározva.  Hogy  megizleltessem  velők  a 
katonáskodást:  mihelyt  a  hó  elolvadt,  táborba  száll- 
tam, s  franczia  gránátos-századommal  gyakorlatokat 
tartattam.  Szerencsémre,  találkozott  egy  altiszt,  a 
ki  ehhez  értett.  Minthogy  vadászni  igen  szerettem: 
egy  nemes  (Csicsery  Ferencz)  által  60  vadászt  szedet- 
tem össze,  a  ki  tudtomon  kivűl  begyakoroltatta 
őket  egy  altiszt  által  (ki  a  németek  között  szolgált 
volt),  s  bemutatván  csapatát, 2)  nagyon  kellemesen 
lepett  meg.  Udvari  gyalog  hadaim,  az  úgynevezett 
palotások  (kik  ruindnyájan  munkácsi  herczegségem- 
béli  jobbágyaim  voltak),  égtek  a  tanulás  vágyától. 
Alezredesökül  báró  Limprechtet  tevém.  Ezen,  nem- 
zetére nézve  német  tiszt,  mint  hadnagy  a  császár 
seregében,  Murány várának  parancsnoka  volt.  E  vár 
egy  magas  —  minden  oldalról  meredek  —  hegyre 
épült,  és  egyedül  a  sziklába  vájt  szűk  utón  közelít- 
hető meg.  Körűlkeríttetvén,  ő  mint  jó  portyázó, 
csekély  helyőrségével  könnyen  kicsapott.  Végre 
kényszeríttetvén  megadni  magát,  szolgálatomba  álla, 
megtanulá  a  nemzet  nyelvét,  s  egész  a  háború 
végéig  példás  hűséggel  s  ragaszkodással  viseltetett 
hozzám.  Mihelyt  udvarbelieim  közül  valamelyikben 
valami  hajlamot  vettem  észre  a  rendes  hadiszolgá- 
latra: azonnal  udvari  ezredeimnél  alkalmaztam.  De 
mindez  nem  ment  oly  hamar,  mint  óhajtottam  volna. 


1)  Az  áruló  Bremer  ezredest,  ki  a  császáriakkal  titkon  le- 
velez vala,  s  a  kinek  készakarva  lett  elkésése  miatt  Bottyánvára  — 
kellőszámú  gyalogság  nélkül  lévén  —  elveszett :  a  szécsényi  tá- 
boron 1705.  sept.  23.  reggeli  8  órakor  lőtték  főbe.  L.  Thaly, 
„Rákóczi  Tár.u   I.  428.  1. 

2)  Ezek  voltak  a  fejedelem  úgynevezett  „zöld  vadászai." 

A  többi  ezredekben  a  tábornokok  nem  igen  működ- 
tek ebben  a  szellemben.  A  régóta  rendezett  had- 
seregekben a  belépő  fiatal  tisztek  bajtársaik  és  föl- 
jebbvalóik  példája  szerint  alkalmazkodnak,  s  két-há- 
rom hadjárat  alatt  egészen  beletanulnak;  de  ez  az  én 
hadaim  között  nem  így  történt,  mert  az  efféle  példák 
inkább  elronták  őket,  mintsem  hogy  tanították  volna. 

A  telet  s  a  tavasz  néhány  hónapját  Egerben 
töltöttem,  elfoglalva  a  békealkudozásokkal,  az  ország 
igazgatásával,  és  a  hadak  rendezésével,  melyeknek- 
zsoldját  meghatározám.  75,000  lovas  és  gyalog  volt 
zsoldomban.  Minthogy  a  hadjárat  ideje  közeledett : 
intézkedéseket  tettem,  hogy  végrehajthassam  szán- 
dékomat :  átkelni  a  Dunán  oly  hadtesttel,  a  melyről 
meglehetek  győződve,  hogy  követni  fog.  Hidam  és 
az  azt  védő  erődítvények  készen  voltak.  Eszterházy 
Dániel  tábornok  vezényelt  egy  gyalogságból  s  némi 
lovasságból  álló  hadtestet  az  egyik  parton,  —  a 
Duna  másik  oldalán  pedig*  a  félszemű  Bottyán 
tábornok  parancsnokolt.  O  hajdan  deák  s  egy 
jezsuita  rendház  portása  volt:  de  katonává  lévén,  oly 
vakmerő  harczokat  vitt  a  törökök  ellen,  hogy  ezre- 
dessé emelkedett  a  császár  szolgálatában.  Sem  szüle- 
tése, sem  neveltsége  nem  lévén,  igen  nyers-modorú, 
de  józan,  éber  figyelmű  és  fáradhatlan  volt;  szerette 
a  népet,  s  ettől  viszont  rendkívül  szerettetett,  mert 
katonáit  szigorú  fegyelemben  tartá,  de  igazságot 
szolgáltatott  nekik  mindenben,  a  hol  igazuk  volt. 
A  ráczok  különösen  féltek  tőle:  a  németek  azonban 
olyannak  ismerték,  a  milyen  volt.  Jól  érté  a  dunai 
hajók  építésmódját,  —  még  maga  is  fejszét  fogott 
kezébe.  Beleelegyedett  az  erődítésbe  is,  s  szeren- 
csétlenségre azt  hivé,  hogy  ért  hozzá;  nem  is  hall- 
gatott semmit  azon  mérnök  tisztre  (Saint  Just)  a 
kit  hozzá  küldék,  hogy  erődöt  emeljen  a  hidfő  védel- 
mére. A  maga  képzelődése  szerint  építteté  tehát 
azt,  s  neki  készült,  hogy  védelmezni  fogja. 

Minekutána    a   lovakat   füvellésre   bocsátottam 
az  egri  szép  mezőkre:   a  Duna  felé  indultam,  kissé 

Rákóczi,  Emlékiratai.  9 

későbben  mint  rendesen  szoktam,  megnyitni  a  had- 
járatot. 

Budával  egyirányban  voltam,  midőn  egyszerre 
két  futár  érkezett  hozzám:  az  egyik  Eszterházy 
(Dániel)  tábornoktól,  a  másik  Bercsényi  tábornok- 
tól. Az  első  tudósíta,  hogy  Glöckelsperg  tábornok, 
ki  Szatmár  átadása  óta  Budán  tartózkodott,  400 
lovassal,  budai  helyőrségi  gyalogsággal,  néhány 
ágyúval  s  a  ráczokkal,  kik  taraczkos  naszádokon 
ereszkedtek  le  a  Dunán,  Bottyán  megtámadására 
kiindult.  Bottyán  lovas-ezrede  élén  kémszemlézés 
végett  elébe  menvén,  összecsapott  vele  (jun.  19-ikén) 
és  ez  alkalommal  két  nehéz  zúzást  kapván,  egyiket 
az  orrán,  másikat  a  czombján,  (s  ennek  következté- 
ben igen  soká  sántít  vala),  visszahúzódott  erősségébe. 
Szándékosan  mondám:  „zuzás"-t,  mert  a  közhie- 
delem szerint  bőrét  a  golyó  nem  járhatta.  Közeled- 
vén az  ellenség,  első  ágyúgolyójával  átlyuk aszta  az 
erősség  falát,  a  puskagolyók  pedig  egészen  rostává 
lőtték  a  mellvédeket,  melyek  mögött  a  gyalogság 
nem  tarthatá  magát.  Bottyán  tehát  (jun.  23-ikán) 
visszavonult,  felgyújtván  előbb  várát,  és  miután  át- 
jött a  hidon:  az  ellenség  elégeté  a  hajókat,  s  vissza- 
húzódott Budára.1)  Bercsényi  gróf  jelenté,  hogy  az 
ellenséges  hadseregnek,  (mely  6000  dan  gyaloggal 
erősbült)  vezénylete  Herbeville  tábornokra  bizatott, 


*)  Glöckelsperg  nem  oly  kisszámú  haddal,  mint  a  fejedelem 
irja,  de  mint  Kolinovics  előszámlálja:  2000  császári  rendes  lovassal, 
1200  cs.  rendes  gyaloggal,  a  budai  várból  hozott  réstörő  ágyúkkal, 
bombavető  mozsarakkal,  s  még  egy  nagy  csapat  ráczczal,  továbbá 
a  hét  nagy  és  tizenhat  kisebb  naszádból  álló  rácz  csajkás  haddal 
indult  ki.  A  magára  hagyott  Bottyán  várát  —  miután  első  táma- 
dása szárazon-vízen  egyaránt  visszaveretett  —  néhány  napig  forma 
szerint  töreté  és  bombáztatá.  így  akarta  magát  megbőszülni  a  me- 
rész Bottyán  tábornokon:  a  ki  Duna-Földvárt  ostromló  táborából 
néhány  nappal  azelőtt  a  budai  várkapukig  rohant  be,  Buda  rácz- 
városát  a  Tabánt  elfoglalá,  fölzsákmányolta,  s  8oo-nál  több  németet 
s  ráczot  vágatott  le  vagy  hurczolt  foglyul.  —  L.  Thaly:  „Bottyán 
élete."  Továbbá  Bottyánvárának  külön  története  (képpel)  a  „Ma- 
gyarország és  a  Nagy  Világ"  czímű  képes  lap  1868.  évi  27.  szá- 
mában. 

hogy  e  hadtest  a  Csallóközben,  Komáromnál  tá- 
boroz, s  hogy  ő  biztos  forrásból  értesült,  miszerint 
szándéka  Leopold várába  élelmet  vinni ;  ehhezképest 
ő  azt  hiszi,  jobbra  nem  használhatnám  hadserege- 
met, mintha  az  ellenséget  megelőzöm  a  Vágnál, 
megakadályozván  az  élés  beszállítását,  s  így  ezen 
erősség  nemsokára  elesnék.  Bizonyára  nem  bírhat 
vala  reá  ezen  eljárásra,  valamint  a  múlt  hadjá- 
ratra sem,  ha  meg  nem  lettem  volna  fosztva  min- 
den reményétől  annak,  hogy  hidamat  helyreállít- 
hassam, s  föltett  szándékomat  megvalósíthassam. 
Magamhoz  vevém  tehát  Eszterházy  Dániel  tábor- 
nokot, azon  hadtesttel,  melyet  vezénylett,  s  elhatáro- 
zám  a  Vág  felé  nyomulni,  de  egyszersmind,  a  meny- 
nyire csak  lehet,  elkerülni  minden  nyílt  ütközetet. 
Seregemmel  három  helyen  mentem  által  a  Mátrá- 
nak nevezett  hegylánczolaton,  mely  egyenközüleg 
húzódik  amaz  aknáikról  hires  honti,  beszterczebányai 
és  gömöri  hegyekkel.  Az  előbbi  hegység  a  Dunára 
dül  Maros  mellett,  a  régi  és  puszta  visegrádi  várral 
átellenben,  az  utóbbiak  pedig  Sz-Benedek-  és  Sz.- 
Keresztnél  a  Kárpát-hegyek  felé  fordulnak  tömege- 
ikkel. E  két  hegylánczolat  közt  van  ama  szép  és 
népes  völgy,  mely  Nógrád,  Hont  és  Bars  vár- 
megyékre oszlik.  A  Mátra  hegység  Egernél  kezdő- 
dik; zöme,  avvagy  homlokzata,  mely  a  Harangod 
mezejére  néz,  Bikknek  hivatik,  s  kisebb  halmokba 
megy  által,  melyeken  a  jó  borsodi  (sajó-szent-péteri 
stb.)  bor  terem.  E  halmok  lábait  a  Sajó  vize  mossa, 
mely  a  Gömör  vármegyei  hegyekből  ered,  s  Tárj  an- 
nál a  Tiszába  szakad.  A  Hatvan  és  Buda  között 
terülő  nagy  síkságot  a  Mátrából  eredő  több  kis 
folyó  szeli  keresztül:  ezek  közül  valók  a  Zagyva  és 
a  Tárna;  az  első  Hatvan  alatt  foly,  és  Szolnoknál 
egyesül  a  Tiszával.  Ez  egy  igen  kicsiny  földvár, 
melyben  helyőrséget  tartottam  a  Jászság  lakóinak 
védelmére,  a  kik  5 — óooo-nyi  elég  jó  katonával 
szaporíták   hadaimat. 

Vácz    püspöki    városnál  ütöttem  tábort,    mely 

9^ 

Budán  följül  fekszik:  mert  még  gondolkoztam  arról,, 
hogy  hidat  veressek-e  a  ráczok  által  lakott  szent- 
endrei szigettel  való  közlekedés  végett?  Innen 
gyalogságommal  a  Duna  szorosaiban  nyomultam 
előre,  lovasságomat  pedig  a  gyönyörű  erdőkkel  és 
dús  mezővel  borított  halmokon  küldtem  át.  A  pod- 
gyász  képezé  a  harmadik  hadoszlopot,  melynek 
Tompánál  (Hontban)  kellett  kibukkani  a  hegyek 
közül.  Glöckelsperg,  miután  hidunkat  elégeté,  hihe- 
tőleg parancsa  lévén  engem  figyelemmel  kísérni,, 
átellenben  haladt.  Olyformán  szállt  táborba  két  hegy 
között,  hogy  ha  hajókra  tehettem  volna  szert:  át- 
küldhettem  volna  bizonyos  számú  gyalogságot,  hogy 
őt  éjtszaka  megtámadja.  Hadoszlopaim  Sz. -Benedek- 
nél egyesültek,  de  ez  nem  azon  hely,  a  melyről 
föntebb  beszéltem.  E  helyen  egy  régi  római  sánczot 
találék,  s  a  szép  mező  kedvéért  tábort  verettem. 
Csak  három,  avvagy  szükség  esetében  két  állomás- 
nyira  lévén  a  Vágtól:  meg  akartam  állapodni  mind- 
addig, míg  az  ellenség  szándokáról  bizonyosat  nem 
tudok,  hogy  a  Vág  vidékét  nagyon  ki  ne  éljük. 
Magamhoz  hivatám  gróf  Bercsényit,  szándékomat 
közlendő  vele.  Mind  személyesen,  mind  híréből  elég 
jól  ismerém  a  jámbor  öreg  Herbeville-t  (ki  szüle- 
tésére nézve  lotharingiai,  mesterségére  nézve  pedig 
dragonyos  volt),  hogy  oly  tőr  vetésről  gondolkozzam, 
a  melybe  kivűle  senki  belé  nem  esett  volna.  Des 
Alleurs  őrgróf  Leopoldvár  helyzetéről  tett  előterjesz- 
tésem folytán  igen  helyeslé  szándékomat:  de  nem 
hitethette  el  magával,  hogy  Herbeville  oly  jóhisze- 
müleg  belemenjen  a  kelepczébe,  —  a  mit  pedig 
valóban  megtett.  Miután  Bercsényi  tábornoktól  ki- 
tudakolám  hadteste  állapotát  és  az  élelmi  szerekét: 
melléje  adám  Le  Maire  mérnök-dandárnokot,  a  kivel 
már  Esztergomvárát,  mely  táborhelyünktől  csekély 
távolságban  volt,  kikémleltem.  Már  ekkor  elhatáro- 
zám,  hogy  készületeket  teendek  e  vár  megostrom- 
lására.  Megparancsolám  e  hadmérnöknek:  vizsgálja 
meg  Leopoldvára  környékét,   rekeszsze  el  gátokkal 


a  Dudvág  nevű  csekély  patakot,  hányasson  a 
patak  és  a  folyó  (a  Vág)  között  egy  jó  sánczot, 
vizsgálja  meg  a  Dudvágon  lévő  gázlókat,  s  nem 
számítván  a  vizek  áradására,  emeltessen  ezen  helye- 
ken redoute-okat.  Mindezek  jól  és  idejében  végbe- 
vitettek. Az  ellenség  Csallóköz  szigetében  feküdt, 
azaz;  a  csalóközben  (rile  trompeuse),  mert  bár- 
mily termékeny  legyen  is  e  sziget :  ritkán  történik, 
hogy  aratás  előtt  sűrű  köd  ne  lepje  el,  melynek 
következtében  a  búza  vagy  rozs  üszögös  lesz,  s 
azért  közönségesen  kétszerest  vetnek.  Különben 
ismeretes,  hogy  e' sziget  a  Vág  és  Duna  által  képez- 
tetik, melynek  egy  —  a  hajózásra  igen  gyakran 
használt  —  ága  választja  el  a  nagy-szombati  síkság- 
tól. —  Mihelyt  az  említett  sáncz  védhető  állapotban 
volt,  megindultam,  mert  meghallám,  hogy  Herbeville 
szintén  megmozdúla. 

Bercsényi  tábornok,  sajátszerű  szelleméhez 
képest,  mely  azonban  őt  a  tettek  végrehajtásáig 
soha  nem  vezérlé,  ajánlkozott,  hogy  elindul  a  lovas- 
sággal, s  igyekezik  az  ellenséget  a  Duna  csallóközi 
ágán  való  átkelésénél  sakkban  tartani,  s  azon  útra 
csalni,  a  melyen  kívántuk,  hogy  menjen.  Sohasem 
voltak  nagyszerű  eszméim  a  nagy  hadtestekkel 
véghez  vitt  ilyszerű  vállalatokról:  mivel  igen  sok 
bajt  okozhattak,  minthogy  nem  sok  kellett  csapa- 
taim lehangolására;  míg  ellenben  azon  előny,  melyet 
e  vállalatokból  józanul  reménylhettünk,  igen  közép- 
szerű lehetett.  Azonban  alaposan  ismervén  tábor- 
nokomat, a  ki  ha  hibázott,  leginkább  túlságos  elő- 
vigyázata  miatt  tette  azt,  s  a  ki  az  efféle  tervekkel 
csak  azért  áll  vala  elő,  hogy  a  nemzet  előtt  dicseked- 
hessek, —  beleegyezem. 

A  szeredi  hídhoz  érkezvén,  egészen  a  Vág 
partján  ütöttem  tábort;  e  part  fedett,  míg  az  átellen- 
ben lévő  igen  puszta.  Egész  gyalogságomat  a 
sánczba  vetettem,  kivéve  azon  részt,  mely  a  viz  alá 
levert  hegyes  karók  által  járhatlanná  tett  két  gázló 
s  a  parancsom  folytán  lerontott  szeredi  híd  őrzésére 

szükségeltetett.  Vártam  a  történendőkre.  Lovassá- 
gom előcsapatai,  Bercsényi  tábornok  vezérlete  alatt, 
déltájban  kezdettek  érkezni.  Az  ellenség  4  óra  felé 
mutatkozott;  podgyász  nélkül  volt  ugyan,  de  számos 
élelmi  szerrel  megrakott  szekerekkel.  Átellenemben 
csendesen  táborba  szállá  a  gyepen,  mely  oly  nyilt 
és  oly  sík  vala,  hogy  nyíltabbat  és  egyenesebbet 
látni  sem  igen  lehet.  Örvendve  e  hadműveleten, 
elkezdem  őt  ágyúkkal  lövetni,  melyre  hasonló  módon 
felelt;  azonban  a  fák,  a  bokrok,  a  terep  (terrain) 
emelkedései  s  mélyedései  nekünk  előnyünkre  szolgál- 
tak, és  szemmel  láthattuk  ágyúink  hatását.  Az  ellen- 
ség a  Vág  és  a  Dudvág  közé  ékeié  magát.  Bizton 
reménylhetém,  hogy  ha  másnap  előre  nyomulna, 
sánczomba  ütközik;  de  nem  lehettem  egészen  biztos 
aziránt:  váljon  az  éjjel  nem  fog-e  kisebb  portyákat 
kémszemlére  küldeni:  megtudandó,  mi  történik  közte 
és  a  vár  között,  mely  oda  csak  két  órányira  feküdt. 
Hogy  a  bizonytalanra  támaszkodva,  a  biztosnak 
tetsző  alkalmat  el  ne  szalaszszam:  közlém  Bercsényi 
tábornokkal,  miszerint  szándokom  4000  válogatott 
lovast  a  balszárnyunktól  három  órányira  levő  vecsei 
hídon  átküldeni,  4oco-et  pedig  a  sánczolaton  által- 
bocsátani,  hogy  napkelte  előtt  egy  órával  mindkét 
felől  oldalba  vegyék  az  ellenséget  (ki  semmire  nem 
támaszkodhatott),  míg  mi  ezalatt  szemben  véle  nagy 
riadást  teendünk.  E  terv  oly  biztosnak  tűnt  föl 
előttünk,  hogy  szerencsétlenségre  Bercsényi  kivánt 
foganatosításával  megbízatni;  a  balszárny  vezetésére 
pedig  Géczy  Gábort  ajánlá,  ki  testvére  vala  Ber- 
csényi tábornok  ezrede  parancsnokának,  Géczy  Zsig- 
mond dandárnoknak.  Szerencsétlenségre  nem  tudám 
megtagadni  Bercsényitől  a  vezényletet,  a  másikat 
pedig  nem  ismervén,  azt  hivém,  hogy  oly  vitéz  és 
tevékeny,  mint  testvére.  Azon  reménynyel  kecseg- 
tetem magamat,  hogy  óhajtásom  szerinti  hadműve- 
letnek lehetek  tanúja;  mert  ha  Herbeville  legalább 
csak  szekereivel  fedezi  is  seregének  két  oldalát: 
kételkedhettem  volna  a  siker  fölött,  —  de  még  ezt 

sem  tette,  s  szekerei  két  harcz-vonala  közt  lévén 
fölállítva,  rohamunkat  ki  nem  állhatta  volna.  Az 
elküldött  hadcsapatok  körülbelől  napnyugta  előtt 
két  órával  indúlának  el.  A  jobbszárnynak  szakadéko- 
kon kellett  áthatolnia,  ellenben  a  bal  minden  aka- 
dály nélkül  nyomulhatott  elő.  Elhatároztam,  hogy 
hajnalkor  teendenek  támadást.  Az  általam  oda- 
hagyott s  az  ellenség  által  megszállott  szeredi  várhoz 
átellenben  lévő  magaslaton  virasztva  töltém  az  éjét. 
Gránátosaim,  kik  a  hidat  őrzék,  melynek  padlózatát 
fölszedek  vala,  csak  200  lépésnyire  voltak  tőlem. 
Éjfél  felé  elkezdé  a  várban  tanyázó  ellenség,  (a  mely 
mint  reggel  megtudám,  két  század  gránátossal  erős- 
bült), a  hidat  megtámadni,  s  körülbelől  egy  óráig 
mindakét  részről  heves  tüzelés  folyt.  Eleintén  azt 
hivém,  hogy  ez  csak  diversio.  Egész  vonalamat  meg- 
vizsgáltatám,  hogy  tudjam,  mi  történik  máshol  is: 
de  mindenfelé  csend  uralkodók,  —  s  a  tüzelés 
egyszerre  megszűnt.  Sohasem  tudhattam  meg  okát 
az  ellenség  eme  csodálatos  tettének,  mely  semmire 
sem  vezethetett.  Részemről  tehát  csak  azon  pilla- 
natot vártam,  midőn  hadaim  megkezdendik  a  táma- 
dást; de  hajnalkor  még  senkisem  mozdult,  és  miután 
egy  óra  múlva  az  ellenség  közriadalt  veretett  táborá- 
ban, én  is  ugyanazt  tevém.  Igen  elégedetlen  valék, 
tapasztalván,  hogy  csapásom  nem  sikerült;  azonban 
nemsokára  megvigasztalódtam,  látván,  hogy  az  ellen- 
ség, miután  elébb  a  szeredi  várból  kivoná  őrségét, 
szép  rendben  húzódik,  egyenest  az  általam  vetett 
tőrbe  kerülendő.  Arra  számiték,  hogy  balra  indított 
hadosztályom  nyomában  lesz,  és  Bercsényi  elég 
korán  érkezendik,  hogy  hátulról  támadhassa  meg 
az  ellenséget,  midőn  ez  sánczom  elé  fog  érni,  a  hol 
ütegeim  miatt  (melyek  őt  azon  esetre,  ha  velem 
szemközt  állana  fel,  hátulról  fognák  lőni),  csak 
egyedül  úgy  állhatna  csatarendbe,  hogy  nekünk 
oldalát  fordítaná.  Az  ellenség  már  meghaladta 
táborom  vonalát,  s  elküldött  lovasságomnak  még 
semmi  hire  sem  mutatkozék.  Hogy  e  késedelmezőket 

sarkaljam,  utánuk  indítám  az  egyetlen  lovas  ezredet, 
melyet  magam  mellett  tartóztattam.  Ez  Buday  (Ist- 
ván) tábornok  ezrede  volt,  saját  maga  által  vezé- 
nyelve. E  tábornok  nemsokára  elindulta  után  egy 
dán  kapitányt  küldött  hozzám,  ki  vadászat  közben 
elfogatott.  Buday  folytonosan  egy  ritkás  erdőn 
keresztülvivő  utón  húzódván,  ennek  szélén  csata- 
rendbe állítá  csapatát  egy  ágyúlövésnyire  az  ellen- 
ségtől, mely  egész  seregem  előcsapatának  tartván 
Buday  ezredét:  hasonlókép  csatarendbe  állott.  Pálífy 
tábornagy,  ki  Herbeville  alatt  vezényel  vala,  több 
évvel  azután  monda  nekem,  hogy  ekkor  már  csak 
azt  várták,  hogy  egy  trombitás  megjelenjék,  s  föl- 
szólítsa őket  a  fegyver-lerakásra.  -  A  folyam  men- 
tében húzódtam,  hogy  ütegeimhez  juthassak:  midőn 
egyszerre,  a  szőlőhegyek  szoros  utaiban,  serege 
nélkül  jövő  Bercsényi  tábornokkal  találkozám; 
panaszkodott,  hogy  annyira  késleltették  a  szoros 
utak,  miszerint  csak  nap-felköltére  érkezhetett  a 
sánczokhoz,  melyeken  Le  Maire  hadmérnök  nem 
tartotta  czélszerünek  rést  nyitni  a  lovasság  kibocsá- 
tására; ezt  tehát  ő  a  sánczokban  hagyta.  Nem 
tudtam  mit  gondoljak  e  hadműveletről,  de  késő  volt 
már  a  hibát  helyreütni.  Az  ellenség,  miután  elég 
soká  állott  csatarendben,  olyképen,  hogy  balszárnyát 
a  Dudvág-folyócskának  egy  bokrokkal  fedett  kanya- 
rulatára támasztá,  —  mely  bokrok  elrejtek  előle 
sánczunkat  —  s  jobbszárnya  egészen  szabadon  áll 
vala,  homlokzata  pedig  ágyúim  szakadatlan  tüzének 
volt  kitéve:  végre  jobbszárnyával  megmozdula,  és 
egyetlen  hadoszlopban  haladt  visszafelé,  azon  az 
úton,  a  melyen  jött  volt,  hogy  a  farkasfalvi  szoroso- 
kon át  azon  magaslatot  elérhesse,  melyről  már  föl- 
jebb, a  nagy-szombati  ütközet  alkalmával  beszélek. 
Igen  boszankodám,  hogy  két  ízben  nem  sikerült 
tervem;  de  még  az  vígasztalt,  hogy  az  erősség 
segítséget  nem  kaphatott,  és  az  ellenség  legalább 
jól  meg  volt  zavarva.  Nem  maradt  neki  egyéb  hátra 
mit    tennie :  mint  megkísérteni  az  átmenetet  a  Dud- 

vágón,  mely  a  nád  és  bozót-födte  áradmánynyal  jó 
széles  tavat  képezett.  E  víz  átjáratai  elé  három 
redoute-ot  emeltettem,  melyek  noha  egészen  el  nem 
készülhettek,  de  mégis  védhető  állapotban  valának. 
De  la  Mothe  ezredes  készítteté  őket,  s  ő  vezényletté 
ama  csekélyszámú  gyalogságot,  a  mely  bennök 
őrségül  tanyázott. 

Mihelyt  észrevevém,  hogy  az  ellenség,  a  szoros- 
búi kijutandó,  ezen  redoute-ok  felé  hátrál,  —  paran- 
csot küldék  Eszterházy  Antal  tábornoknak,  ki  a 
sánczolatban  vezénylett:  küldje  egész  gyalogságát 
de  la  Mothe  ezredeshez,  hogy  ez  rögtön  felállítsa, 
mihelyt  érkeznek;  később  maga  is  utánuk  menjen 
kíséretével,  őket  vezénylendő.  Bercsényi,  szokása 
szerint,  ajánlkozék  jóvátenni  azt,  a  mit  végrehajtani 
nem  tudott  volt;  t.  i.  hogy  nyomon  fogja  követni 
a  lovassággal  az  ellenséget,  és  meg'támadandja  őt, 
midőn  az  átmenetelt  meg  akarná  kísérteni.  Én 
ezalatt  egy  magaslaton  állék,  mety  valamennyinél 
emeltebb  volt,  s  a  melyről  az  egész  hadmüveietet 
meg-láthattam.  Az  ellenség  a  síkon  haladt,  és  bár 
több  keskeny,  de  igen  mély  vízfolyásra  bukkant, 
melyeken  egyedül  csak  egy  hidon  mehet  vala  által: 
lovasságom  mégis  békén  hagyta.  Parancsot  parancs 
után  küldék  Bercsényihez ;  —  e  közben  az  ellenség 
előcsapata  megközelíté  a  redoute-okat,  melyekhez 
Eszterházy  Antal  elérkezvén,  mivel  csak  annyi 
gyalogságot  talált  bennök,  a  mennyi  védelmökre 
szükséges  vala:  egészen  megzavarodott,  és  a  nélkül, 
hogy  de  la  Mothe  ezredessel,  ki  ott  a  csapatokat 
elhelyezte  volt,  beszélt  volna :  egy  segédtisztet  kül- 
dött hozzám,  tudtomra  adván,  miszerint  nem  lévén  ele- 
gendő gyalogsága  a  Dudvág  védelmére,  vissza  fog 
húzódni;  a  mit  valóban,  anélkül,  hogy  parancsomat 
bevárná,  meg  is  cselekedett.  A  mint  aztán  a  nád 
és  bokrok  közül,  a  hová  de  ia  Mothe  beállítá  őket, 
előjöttek  a  csapatok:  Eszterházy  meg  volt  lépetve, 
számuk  által.  Azt  izené  tehát  ismét,  hogy  nem  tudák 
miszerint  ily  számos  hada  légyen,  s  hogy    haladék 


-   133  — 

talanúl  vissza  fog  menni.  De  akkorra,  mire  vissza- 
érkezett: az  ellenség*  előhada  már  átment,  vagy 
legalább  elhitették  vele;  a  nélkül  tehát,  hogy  leg- 
kisebb kísérletet  tett  volna,  visszahozá  az  egész 
gyalogságot.  Ezalatt  a  lovasság  szintén  tétlenül 
visszajött.  Ekképen  e  két  tábornok  akarva  sem 
segíthette'  volna  jobban  Herbeville-t  kikeveredni 
a  kelepczéből,  a  melybe  önként  ment  bele.  Helyze- 
temben bárki  más  árulást  gyanított  volna,  —  holott 
valóban  csak  vastag  tudatlanságuk  s  határozatlan- 
ság közt  habozó  és  lebegő  elméjök  volt  mind  ennek 
oka.  így  vala  Bercsényi,  a  ki  sohasem  tudá  magát 
elhatározni  föladatának  végrehajtására.  Eszterházy 
pedig  nemcsak  habozó  volt,  hanem  megzavarta  őt 
még  a  szeles  fiatal  tisztek  és  hadsegédek  csevegése 
is,  a  kikre  mindig  hallgatott,  és  nem  tudá  hogy 
mihez  fogjon :  mert  ő  reá  mindenkor  legjobban  az 
hatott,  ki  legutoljára  beszélt.  Azonban  e  tábornokok- 
nak, véleményük  szerint,  mindig  igazuk  volt.  —  Az 
ellenség  ekkép  bejutván  a  leopoldvári  erősségbe, 
nem  maradt  egyéb  teendőm,  mint  hogy  minden 
hadaimat  azon  táborra  gyűjtsem  egybe,  melyet  az 
ellenség  az  azelőtti  napon  megszállott  volt,  — 
jobbommal  a  Vágra,  balommal  a  Dudvágra  támasz- 
kodva. 

Ugyan  e  napon  Szirmay  (István),  a  bécsi 
udvar  egyik  követe  érkezett  táboromba  Pozsonybúl, 
oly  előterjesztésekkel,  a  melyeket  figyelemre  is  alig 
méltattam.  —  Tudtuk,  hogy  Herbeville  nem  marad- 
hat soká  az  erősségben,  melynek  megélelmezésére 
jött.  Már  ekkor  megmondá  Szirmay  nekünk,  hogy 
az  udvar  elhatározá  e  hadsereget  Erdélybe  küldeni: 
mert  Szeben,  Brassó  és  a  fogarasi  vár,  e  három  hely, 
melyekben  a  németeknek  még  helyőrségük  volt, 
kétségbeesett  állapotban  valának.  Ehhezképest  Her- 
bevillenek  parancsa  volt,  semmitsem  koczkáztatni. 
Tudtam,  hogy  csapataim  boszúsak  tábornokaim 
tegnapi  viseletéért;  számbeli  túlnyomóságukra  tá- 
maszkodva   ugyanis,    vágyton-vágyták    a    harczot. 


Haditanácsot  tarték,  a  melyben  mindnyájan  meg- 
egyezéneK,  hogy  alkalmat  kell  keresnünk  ütközetre, 
e  végből  rajta  kell  menni  az  ellenségen,  s  mihelyt 
megmozdul,  őt  lehetőleg  ingerelnünk.  A  nagy- 
szombati síkság,  melyet  már  meglehetősen  ismertem, 
igen  mély  patakok  által  van  átmetszve,  s  csak 
egészen  közelről  lehet  azokat  észrevenni.  Ezek 
védelme  alatt  az  ellenség  rendezett  hada  előnyösen 
hátrálhatott  az  én  seregem  elől,  mely  a  hadmozdula- 
tokban nem  volt  még  jól  begyakorolva.  Az  ellenség- 
nek egy  jó  utócsapata  szembe  állhatott  volna  velem 
e  szakadások  átjáratainál.  Semmi  kedvem  sem  volt 
ennek  magamat  kitenni,  noha  parancsot  adtam  az 
egész  lovasságnak,  hogy  rőzsekötegeket  (fascines) 
csináljon  és  vigyen  magával  amaz  árkok  betöltésére. 
Tulajdonképi  szándokom  az  vala,  hogy  az  ellenséget 
elvágom  a  Csallóköztől,  hol  podgyásza  volt,  s  egy 
jól  ismert  szép  síkot  választok  csatatérnek.  E  szerint, 
mihelyt  megtudám,  hogy  az  ellenség  megmozdult, 
s  Nagy-Szombatnak  tart:  a  rőzsekévéket  elhánya- 
tám,  és  hadseregemmel  jobbra  kanyarodván,  meg- 
indítottam, hogy  mielőbb  kibontakozzunk  a  szorúla- 
tokból.  E  menet  közben  két  hadoszlopban  haladánk. 
A  mint  kiértünk,  megállitám  az  egyik  hadoszlopot, 
hogy  visszahelyezhessem  a  szárnyakat,  mert  a  mint 
táborhelyünket  elhagyók,  a  jobb  a  balnak  helyére 
került.  A  menet  kissé  erőltetett  volt,  egész  Cziffer 
nevű  faluig:  azonban  tökéletesen  sikerült  az  ellen- 
séget a  Csallóköztül  elvágnom.  Másnap  r)  hajnalban 
megvizsgáltam  a  területet;  azt  tapasztalam,  hogy 
nekünk  való.  A  falu  középen  volt,  s  előtte  egy  kis 
öblös  patak  folyt,  mely  a  síkot  hadvonalunkkal 
egyenközüleg  hasítá  át.  A  faluban  jobbról  és  balról 
is  egy-egy  nagy,  erősen  épült  és  fallal  kerített 
urasági  ház  áll  vala,  melynek  mindegyike  puska- 
lövésnyire volt  a  pataktól.   Mindegyikbe  egy  zászló- 


*)  Azaz  aug.   n-kén,  mert  ez  vala  a  vereskői.   másként  pud- 
mericzi  csata  napja. 

alj  gyalogot  és  két  ágyút  helyezek.  Vonalom  egy  a 
helységtől  czélszerű  távolságra  fekvő,  igen  lejtősen 
emelkedő  és  minden  akadálytól  ment  hegyoldalban 
kezdődött.  Kora  reggel  csatarendbe  állítám  a  hada- 
kat, s  körülbelől  7  óra  tájban  megláttuk  az  ellensé- 
get, mely  az  országúton  felénk  tartott.  Egy  magas- 
latra érkezvén,  a  mely  még  távol  volt  a  falutól, 
mihelyt  észre  vőn  bennünket:  egyenest  a  hegyeknek 
fordult.  Czélja  vala  kikerülni  az  összeütközést  a 
síkon,  és  engemet  szoros  helyekre  csalni.  Nem  gon- 
dolok semmit  e  mozdulatával ,  mert  megelégedtem 
azzal,  hogy  podgyászától  távol  tartom,  minek  követ- 
keztében szükséget  szenvedend  élelmi  szerekben, 
mivelhogy  a  Fehérhegyek  lakói  nemhogy  élelmet 
szolgáltattak  volna  számára,  sőt  kitelhetőleg  zaklat- 
ták volna  őt.  Elküldék  tehát  kikémlelni  további 
útját,  s  nyugodtan  várakoztam,  míg  szándékát  tisz- 
tábban kivehetem.  Nem  tudám,  hogy  Ocskay  dan- 
dárnok,  a  ki  elég  jó  portyázó  volt,  s  a  vidéket  jól 
ismeré,  és  a  kinek  a  hadak  között  nagy  hitele  vala, 
fölkeresé  Eszterházy  Antal  tábornokot,  ki  a  bal- 
szárnyon parancsnokolt,  Ebeczky  (István)  dandár- 
nokkal  és  több  más  tisztekkel  ,  rábeszélendő  e 
tábornokot,  hogy  tömegesen  menjenek  Bercsényi 
tábornokhoz,  s  igyekezzenek  őt  reá  bírni,  hogy 
nekem  az  ellenség  felé  teendő  mozdulatot  ajánljon. 
Ezen  egyetlen  indítvány  elegendő  volt  az  elsőnek 
(Eszterházy) ,  hogy  beleegyezzék ;  a  második  (Ber- 
csényi) pedig  ily  alkalmakkor  örökké  ingadozó 
lévén,  könnyen  reá  állt.  Mindnyájan  hozzámjövének, 
s  megnyerek  pártjokra  udvarmesteremet  Ottlikot 
is,  a  ki  hajdan  hires  tiszt  volt  s  Thököly  kara- 
bélyosainak  ezredese;  nálam  is  e  minőségben  szol- 
gált a  két  első  hadjáratban.  Bercsényi  élőmbe  adá, 
hogy  e  tisztek,  a  kik  vele  jöttek,  jól  ismervén  a 
vidéket,  azon  véleményben  volnának:  előre  kell 
nyomulni  az  ellenség  után,  mert  látván,  hogy  az 
kerül  bennünket,  csak  így  lehet  őt  arra  kényszeri- 
tenünk,  hogy  a  hegyekbe  vesse  magát.  E  beszédet, 

megvallom  ?  türelmetlenül  hallgatám;  bármily  fiatal 
voltam  is  azonban,  mégis  birtam  annyira  uralkodni 
magamon,  miszerint  hidegvérüleg  megmondhattam 
nekik  ,  hogy  nyugtalanságuk  és  egyenetlenkedésük 
nagy  kárunkra  lehet ;  hogy  ama  vidék  tele  van 
hegyi  patakokkal;  hogy  nekünk  sok  idő  kell  míg 
csatarendbe  állhatunk;  hogy  a  szakgatott  terület 
egy  kivált  és  főképen  lovasságból  álló  hadseregnek 
mindenkor  hátrányára  van ;  s  hogy  csak  úgy  győz- 
hetjük meg  a  németet,  ha  bekeríthetjük,  s  végre, 
hogy  jelenleg  tudjuk,  hol  vagyunk,  —  de  nem  tu- 
dom mily  vidékre  juthatunk  előnyomúltunkban,  s 
csak  vizsgálják  meg  azon  területet ,  melyen  elő 
akarnak  nyomulni :  bizonyosan  megváltoztatják  né- 
zetüket. Azt  hittem,  megnyugovának  feleletemen, 
azonban  nemsokára  visszajöttek.  Nem  kívántak 
többé  előnyomulni,  mert  meggyőződtek  arról,  a 
mit  nekik  mondék;  de  azt  ajánlák,  hogy  azon  lej- 
tőn ,  a  melyen  csatarendben  állánk ,  fölfelé,  balra 
húzódjunk.  Okoskodásaikat  azzal  támogaták,  hogy 
a  katona  boszankodik  és  zúgolódik,  unván,  hogy 
tespedni  hag)^ják  a  helyett,  hogy  a  futó  ellenség 
üldözésére  vezetnék;  és  így  elszalasztjuk  az  alkal- 
mat holmi  franczia  szabályok  miatt,  melyekhez  a 
nemzetnek  nincs  hajlama,  mert  lelkülete  tettre  ösz- 
tönzi őt,  s  a  hosszú  várakozás  ellenkezik  tüzével; 
—  azért  tehát  minden  esetre  szükséges  valami  moz- 
dulatot tenni.  Hiábavaló  okoskodásaiknak  itt  csak 
legkisebb  részét  hozam  föl.  Nem  tudom,  azért- e, 
hogy  túlságosan  követelték,  avvagy  azért,  hogy 
fiatal  és  tapasztalatlan  lévén,  nem  birtam  elég  szi- 
lárdsággal ellentállani  tolakodó  tanácsaiknak:  akár 
az  egyik,  akár  a  másik  okból  —  el  engedem  ma- 
gamat általok  ragadtatni.  Megtartván  csataren- 
dünket, balra  húzódtunk.  Ellenszenvem  volt  e  moz- 
dulat ellen,  mert  benső  meggyőződésem  ellen  csele- 
kedtem; s  nem  merem  állítani,  ha  badar  boszú- 
sággal  nem  kivántam-e:  bár  megveretnénk,  hogy 
megmondhassam  nekik,  miszerint  igazam  volt!  Had- 

vonalunk  hosszában  haladtam,  hogy  megvizsgáljam 
az    előttünk   lévő    területet,    folytonosan    fölfelé  hú- 
zódván   a   hegytető    hátulján,    mintegy    félmértföld- 
nyire :  midőn  hirül  hozák,  hogy  a  két  hadvonalnak 
éle   fölérvén  a   csúcsra,  észrevette,  hogy  a  lemene- 
tel fölötte  meredek  s  lovassággal  semmi  esetre  sem 
járható.      Rögtön    megvizsgálám    helyzetünket.     A 
hegynek    teteje,    hová    az    alig    észrevehető    emel- 
kedőn feljutottunk,  jó  magas  vala,  s  igen  ritka  erdő 
borította.  A  lemenetel  túlnan  teljes  lehetetlen  volt. 
Alant   igen    széles   völgy   terűié,  nagy-sűrü  erdővel 
benőve  :   ekként   balszárnyunk  jól  vala  fedezve.    A 
hadvonal    előtt    lévő    lejtő    nem    volt    oly  meredek 
(mint    a    balszárny    előtti),   és   a  hegy   lábánál  egy 
Pudmericz   nevű   falu    feküdt.    Ezen   oldalról  a  völ- 
gyet  egy   kis   tó    zárta    el,   melynek    igen   keskeny 
gátja   volt,    s  mindenfelől  bokrokkal  és  fákkal  vala 
szegélyezve;    e  tóból  egy  patak  csörgedezett;  mely 
a  mocsáros  réten  keresztül  egész  vonalunknak  hosz- 
szában    folya.      Átellenben    hasonló    volt    a    terep, 
csakhogy  magasabb ;  az  egyik  hegytető  a  másiktól 
nem  vala  távolabb  egy  ágyúlővésnyinél.  Hadállásom 
közepének    átellenében    egy    malom  volt,  a  melytől 
könynyen    föl   lehetett  jutni    az    átellenünkben  ma- 
gasló' hegyre,    egy,    két  lejtő    között    vezető   utón. 
Kifáradva    a    nap    hevétől,    méginkább    azonban    a 
tolakodó   okoskodásoktúl,   leszállottam   lovamról,  az 
ormon   lévő   fák  árnyékában,    honnan  egész  hadvo- 
nalamat végigláthatám.  Nem  soká  valék  ott,  midőn 
épen    átellenünkben    az    ellenséges     lovasság    egy 
hadosztályának    élét    mutatkozni    láttuk.     Azon    az 
utón  haladt,  mely  a  faluba  s  az  erdős  völgybe  ve- 
zet  vala.   Az    okoskodók  azonnal  körülvettek  ^  azt 
ajánlák,     hogy    egy    dandár    gyalogságot    állítsak 
azon    erdőbe,   melyet   ők  jól    ismernek,   egy   lovas- 
brigádát    pedig    küldjek    az     ellenség    sarkába.     A 
tanács  a  gyalogságot  illetőleg  czélszerünek  tetszett 
előttem,  kivált  ha  ügyes  tiszteim  lettek  volna,  s  ha 
tisztábban    átláthatom   az   ellenség   szándokát,    a  ki 

ekkor  megállott.  Ezalatt  kiadám  a  parancsot  a  gya- 
logságnak, —  de  alig'  indult  meg  a  dandár,  midőn 
észrevettük,  hogy  az  ellenség  visszahúzódik,  és  át- 
ellenünkben  a  hegy  mögött  kezd  kibontakozni. 
Megállítám  tehát  az  említett  brigádát,  s  meggon- 
dolván, hogy  az  ellenség*  ágyúzhatna  reánk:  egész 
gyalogságomat  leszállítani  a  völgybe  ,  és  hogy 
födve  legyen,  a  tó  és  falu  körüli  fák  s  bokrok 
mögé  helyezem.  Es,  minthogy  hátunk  mögött  két 
domb  között  egy  lejtő  terült,  mely  arra  látszott  ren- 
deltetve lenni,  hogy  a  lovasságot  az  ágyúk  tüze 
elől  fedezze :  visszahúztam  balszárnyomat,  hogy  ide- 
helyezzem, várván,  hogy  ezalatt  kivehessem  szán- 
dékát az  ellenségnek,  melyet  nem  akartam ,  de 
nem  is  bírtam  volna  megtámadni  jelen  állásában. 
Bercsényi  odajött  hozzám,  s  jelenté,  hogy  a 
föntemlített  terv  szerint  Csáky  (István)  tábornokot 
a  Rétey  dandárral  előreküldé,  de  hogy  e  lovasság- 
nak nagy  fáradságába  került  átjutni  a  réten,  mely 
igen  süppedékes.  Tudtára  adám  rendeleteimet, 
és  megparancsolám  néki,  hogy  foglalja  el  azon  üteg 
ágyú  által  fedezett  malmot,  a  melyet  de  la  Mothe 
ezredes  az  ez  utóbbihoz  vezető  mély  úthoz  átellen- 
ben állított  föl.  A  tábornok  egész  őszinteséggel 
megvallá,  hogy  a  gyalogság  vezetéséhez  ő  mit  *> sem 
ért.  Minthogy  ez  nem  arra  való  idő  volt,  hogy 
alkalmatlan,  s  meggondolatlan  tanácsát  szemére 
vessem  :  meghagyám  neki,  hogy  a  lovasság  jobb- 
szárnyával forduljon  rögtön  vissza,  és  igyekezzék 
az  ellenség  balszárnyát  túlszárnyalni ,  hogy  azon 
esetre,  ha  az  át  akarna  jönni,  oldalba  vehesse 
Ugyanekkor  elküldék  egy  főhadsegédet,  hogy  a 
legközelebbi  gyalogdandárt  a  patak  hosszában  állítsa 
föl,  miszerint  a  lovasság  hátrálása  ezáltal  könnyít- 
tessék.  A  mire  vártam,  valóban  nem  sokára  be 
is  következett.  Lehet,  hogy  e  parancsot  vagy 
a  dandárnok  értette  roszúl ,  vagy  a  hadsegéd 
nem  magyarázta  meg  jól:  de  oly  hibásan  hajta- 
tott az  végre,  hogy  a  gyalogság  tovább  mint  kellett 

volna   menvén   előre,    legkevesebb  hasznunkra  nem 
szolgált. 

A  hegytetőn  más  ellenséget  nem  láttunk,  mint 
az  először  mutatkozott  lovasság  zömét.  Azt  hivém, 
vonala  hátul  van  felállítva,  hogy  elrejthesse,  s  ki- 
erőszakolhassa az  általunk  elhagyott  síkon  át  szán- 
déklott  mozdulatát:  a  Csallóközbe  visszajuthatni. 
Csáky  tábornok  dandárával  hamarabb  visszatért, 
mint  azok,  a  kik  elküldését  tanácsolák,  gondolták 
volna;  azon  ellenséges  lovas-századok,  melyek  őt 
követték:  föltartóztattak,  és  ágyúink  által  vissza- 
térésre kényszeríttettek.  Lovasságom  balszárnya,  mint 
már  említem,  biztosítva  volt.  A  hegytetőn  csak 
azon  lovas  osztály  állott,  mely  táborőrző  csapatokra 
volt  fölosztandó,  —  mikor  az  ellenség  ütegünkkel 
átellenben  ágyúit  egyszerre  kiszögezte.  Ekkorig  még 
a  fák  alatt  valék,  midőn  észrevevém,  hogy  eme 
lovas-osztályban  az  eljenség  legelső  tüzelése  némi 
zavart  támasztott ;  nyargalva  siettem,  a  rendet 
helyreállítandó.  Útközben  jelenték,  hogy  egy  ellen- 
séges gyalog-zászlóalj  közeledik  a  malomhoz,  azt 
elfoglalandó,  és  hogy  benne  nincsen  gyalogság, 
mely  védelmezhetné  :  mert  ama  dandár,  melyről 
föntebb  beszéltem,  túlment  ezen  álláson.  Ezalatt 
Andfássy  György  tábornok,  a  ki  a  gyalogság 
jobbszárnyán  vezényel,  észrevévén  ezen  hibát,  hát- 
rább vezette  a  dandárt,  és  élére  állván,  karddal 
kezében  visszaszorítá  az  ellenséget.  Csapatja  azon- 
ban átkelvén  a  patakon,  mivel  fölötte  nagy  tűzzel 
rohant  előre,  s  nem  haladt  eléggé  zárkózott  sorok- 
ban :  nemsokára  visszaveretett.  A  táborőrségül 
szánt  lovasság  tisztei  látván  a  gyalogságnak  e  moz- 
dulatát, igen  roszkor  s  fölötte  nagy  hévvel  indultak 
meg  (segélyre),  s  nem  tudván  a  lejtőn  oly  gyorsan 
a  mint  kívántak  leereszkedni,  —  igen  hamar  meg- 
állának.  Mind  ez  az  üteg  körül  történt,  a  hová  e 
pillanatban  érkezem,  a  heves  mozdulatuk  és  rög- 
töni megállásuk  által  egy  nagy  csoportozattá  tor- 
lódott csapatok  közé.  Mindezen  mozdulatok  folytán 

nagy  porfölleg  támad  vala,  melyet  a  dühös  szél  a 
hátul  levő  lovassági  szárny  felé  hordott.  E  pilla- 
natban süvegem  leesett,  a  mi  által  egy  perezre  föl 
valék  tartóztatva,  várván  míg  fölveszik;  apródjaim 
egyike,  midőn  a  föveget  visszaadná,  figyelmeztetett, 
hogy  ama  csoportozatnak  vége  ingadozni  kezd.  Si- 
ettem, hogy  eléje  kerülhessek,  midőn  nagy  csudál- 
kozásomra  észrevevém ,  hogy  lovasságom  nem  a 
legjobb  rendben  jobbra  húzódik.  Megállítám  tehát, 
de  oly  ritka  sorokat  képezett,  hogy  keresztülme- 
hettek rajtok  a  futók,  a  kiket  már  majdnem  min- 
denki követni  kezdett.  Mindig  azt  képzeltem,  hogy 
a  napot  elhomályosító  porfölleg  lehetett  oka  ezen 
általános  fölbomlásnak;  képzelem,  mondom,  hogy 
a  jobbszárny,  a  hol  Bercsényi  volt,  látván  a  port 
feléje  verődni:  azt  gondola,  hogy  az  ellenség  át- 
törvén balszárnyomat,  ő  reá  fordult,  s  ennek  foly- 
tán elhagyá  állását.  Valóban,  nem  mondhatom, 
hogy  több  ellenséget  láttam  volna,  mint  azon  had- 
osztályt a  hegyen,  és  ama  zászlóaljat  a  malom  kö- 
rül. Gyalogságom  könnyen  vonult  vissza  ,  mert 
lenn  a  völgyben  nem  vala  por,  s  a  terep  is  ked- 
vező volt  számára. 

Az  ellenség  kellemesen  lévén  meglepetve  e 
váratlan,  s  Herbeville  által  nem  is  álmodott  visz- 
sza  vonulás  által  :  nem  is  gondolt  üldözésünkre.  Ve- 
zetőm borzasztó  kerülőt  tétetett  velem  ez  éjtszaka; 
átmentünk  a  Duna  azon  ágán,  mely  a  Csallóközt  a 
síkságtól  elválasztja,  s  másut  ismét  visszajöttünk, 
hogy  a  vecsei  hídhoz  juthassunk,  a  hová  virradóra 
meg  is  érkezénk.  Megtanultam  e  szerencsétlen  na- 
pon, mily  befolyása  van  a  szélnek  és  pornak  a  csa- 
tákra. Nem  lep  meg,  ha  azok,  kik  még  hasonló  kö- 
rülmények között  nem  voltak,  nem  képzelhetik  ezt  : 
mert  azt  csakugyan  látni  kell,  hogy  az  ember  nem 
lát  semmit.  Őszintén  megvallom,  hogy  e  szerencsét- 
lenséget kikerülhettem  volna,  ha  szilárdul  ellentállok 
az  alkalmatlan  s  tolakodó  tanácsadóknak :  de  eh- 
hez   tapasztalatokra     támaszkodó    vezéri     biztosság 

kívántatik  vala.  Mind  az,  a  mit  hasonló  alkalmak- 
kor mondottam,  vagy  tettem:  ellenkezett  a  nemzet 
szellemével,  szokásaival,  s  a  háborúról  való  fogal- 
maival. Rólam  az  események  után  itélének,  a 
melyeknek  okai  pedig-  a  tudatlanságban  rejlettek. 
Nyelnem  kellett  azok  okoskodásait,  kik  azt  állí- 
ták,  hogy  meggondolatlan  vezér  vagyok;  hogy  a 
francziák  elveit  és  tanácsait  követem,  melyek  a 
nemzet  szokásaival  és  szellemével  ellenkeznek.  Má- 
sok ismét  sajnálkoztak  rajtam,  hogy  a  háborúra  sze- 
rencsétlen csillagzat  alatt  születtem,  —  s  talán  ezek- 
nek volt  leginkább  igazuk,  mert  valóban  ,  hadvise- 
lésemben volt  valami  fátumszerü.  Mióta  Caesar  a 
gallok  ellen  hadat  viselt:  nem  hiszem,  hogy  ennél 
hasonlóbb  eset  előfordult  volna.  E  nagy  hadvezér 
Commentárjait  olvasván :  a  gallok  szellemét  találtam 
föl  újra ,  —  a  magyarokban.  Ugyanazon  szellem 
élt  azokban  és  emezekben.  De,  az  igazat  megvallva, 
a  császár  tábornokai  között  nem  akadtam  Caesa- 
rokra. Herbeville  élelmet  vetett  Leopoldvárba,  elfog- 
lalta a  redoute-okat,  megnyert  egy  csatát:  s  mind- 
ezt oly  módon,  mint  előadám.  Láttam  őt  átmenni 
a  pusztákon,  láttam  sánczainkat  megvíni,  s  láttam, 
hogy  f oglalá  el  tőlem  Erdélyt :  azonban  benne  sem- 
mi   Caesari    tulajdont   nem   födözhettem  fel. 

A  pudmericzi  csatavesztés  semmi  hátrányára 
sem  volt  ügyünknek.  Az  ellenség  a  Csallóközbe 
vette  magát,  erdélyi  útjára  készülendő.  Magam  pe- 
dig a  nyitrai  várba  mentem,  mely  félnapi  járásra 
fekszik  a  Vágtól,  hogy  a  gyalogságot  összeszedjem. 
Mihelyt .  a  lovasság  együtt  vala :  Bercsényi  tábor- 
nok megkért,  hogy  a  morva  határokra  mehessen 
vele.  Bevett  néhány  várat,  s  körülbelől  500  hadi- 
foglyot küldött  hozzám  az  austriai  és  morvaországi 
katonaságból.  Láthatta  ebből  a  bécsi  udvar,  hogy 
tábornokai  szétrebbentik  ugyan  sereg'emet,  de 
tönkre  nem  teszik. 

Meghívó-leveleim  már  szétküldettek  minden 
vármegyéhez.    Követeiknek  september   i-én  kellen- 

dett    összegyűlniük    Szécsény    város    közelében.    E 
gyűlést  főkép  két  okból  hivám  össze.  Először,  mert 
a  császár  követei  mindenfelől    azon   hirt    terjesztet- 
ték, hogy  a  béke  (miután  József  császár    igen  haj- 
landó reá),  könnyen  létrejöhetne:  de  az  én  és  Ber- 
csényi gróf  magánügyei  akadályul  szolgálnak.  Mint- 
hogy   pedig    e    szerencsétlen    ütközetek   méginkább 
óhajtandóvá  tevék  a  békét :   e  vélemény  lassacskán 
eltölté  a  nemesség  lelkét.  Azt  akarám  tehát,    hogy 
az  érseknek    és    a   császár    többi    követeinek   hatal- 
mukban álljon  számot  adni  a  gyülekezet  előtt  meg- 
bízatásukról.    Második    oka    volt    esküm,    melyet  a 
protestánsok  követeinek  a  múlt  évben  Gyöngyösön 
tettem,  t.  i.  hogy  összehivandom  a    rendeket,    és    a 
mit  ezek  az  ő    követeléseiket    illetőleg    határozand- 
nak,  végre  fogom  hajtani.    A  kalocsai  érsek  nálam 
vala  Nyitrán,  Bercsényi  tábornok   is    visszaérkezett 
a    morva    határokról.     Mindnyájan    elindúlánk    Szé- 
csénybe.  Sohasem  tűnt  föl  előttem  inkább,  hogy  az 
egyenesség  a  világon  a  legnagyobb  ügyesség,  mint 
e  gyülekezet  előtt.    Az    úton    Bercsényi  hintómban 
ült;  igen  szerette  volna  ismerni  nézeteimet   e    gyű- 
lést illetőleg,  s  leginkább,    hogy    mily  alakot   kivá- 
nok  ennek  adni?  Semmi  egyéb  szándékom  nincs  — 
felelém  —  mint  részt  venni  benne,  mint  honpolgár, 
szavazatommal  élni,  és  a  határozatokat  végrehajtani. 
De    mennél    őszintébben    beszélek :    annál  kevesebb 
hitelt    adott    szavaimnak.     Beszédem    nem    tetszett 
előtte  természetesnek,  saját  gondolkozás-módja  sze- 
rint ítélvén.  Végre  panaszkodni  kezdett,  hogy  meg- 
változtam   irányában,    s    kevés    bizalmat    helyezek 
benne;  mindenkép  csűrte-csavarta  kérdéseit,  s    sze- 
rencsétlen   következményeket    eredményeztetett    és 
jövendölt,  ha  megmaradok  tervem  mellett.    De  be- 
szélhetett akármit:  más  feleletet  nem    kapott,    mert 
mást  valóban  nem  is  adhaték. 

Valamennyi  vármegye  és  szabad  királyi  város 
követei,  kivévén  négy  vagy  öt  várost,  a  melyek- 
ben német  helyőrség  volt,  megjelenének  ezen  gyü- 

lésen.  Az  országgyűlés  számára,  két  hadvonal  kö- 
zött, szállásom  (a  szécsényi  vár)  ligetén  kivűl,  nagy 
sátort  vonattam  föl.  A  megnyitás  Veni  Sancte-val 
történt,  a  melyen  az  egri  püspök  celebrált.  Az  első 
ülésben  megköszöném  a  rendeknek,  hogy  szabad- 
akaratukból hozzám  csatlakoztak  és  támogattak 
erőfeszítéseimben,  a  melyekben  a* nemzetet  az  ide- 
gen járom  alól  felszabadítandó,  már  közel  három  év 
óta  fáradozom;  kifejezem,  hogy  boldognak  érzem 
magamat;  miszerint  annyira  vittem  ügyünket,  hogy 
szabadon  tanácskozhatnak  érdekeikről;  hogy  a  há- 
ború alatt  semmit  el  nem  mulasztottam,  a  mi  jó  és 
szabadságunkkal  —  melyért  már  annyi  vért  on- 
tottunk —  egyező  békére  vezethetne ;  hogy  a  csá- 
szár követei  jelen  vannak,  bemutatandók  a  rendek- 
nek a  császári  előterjesztvényeket,  a  melyek  fölött 
határozatot  hozni  a  gyülekezetet  illeti :  mert  ezután 
csak  úgy  jelenendek  meg,  mint  az  ország  mágná- 
sainak egyike,  vagy  inkább  mint  a  haza  javáért 
buzgó  polgár;  s  hogy  így  ezennel  leteszek  minden 
hatalmat  és  tekintélyt,  a  melyet  ekkoráig,  részemre 
egyenként  letett  hűségi  esküjök,  reám  ruház  vala; 
hogy  nem  akarok  sem  tervezni,  sem  eléjük  szabni 
semmiféle  rendet,  a  mely  szerint  a  gyűlések  tar- 
tandók lennének :  hanem  mindenben  a  szerint  cse- 
lekszem, a  mint  ez  ügyben  közakarattal  végezend- 
nek  és  határozandanak  a  rendek. 

Befejezvén  e  nyilatkozatomat,    visszavonultam 
sátoromba.  Magamhoz  hivattam  volt  Erdélyből  For- 
gách  tábornokot  is,  hogy  panasza  ne  legyen.  Min- 
den tábornok  és  mágnás  jelen  volt;1)  és  minthogy, 
tudták,    hogy    a    templomok    visszaadása    ügyét    a 


*)  Nem  mind,  csak  nagyobb  részben;  mert  pl.  a  tábornokok 
közű!  Bottyán,  ki  a  Duna  mellett  vezényelt,  Gyürky  Pál,  ki 
Nagy-Váradot,  Andrássy  István,  ki  Aradot,  Orosz  Pál,  ki 
Nagy-Szebent  tartotta  körűizárva,  s  Andrássy  Pál,  ki  beteges- 
kedett, távol  valának.  Ezek  magyarországi  tábornokok  voltak ;  az 
erdélyiek  (Pekry,  Mikes,  Thoroczkay,)  e  gyűlésnél,  termé- 
szetesen,  szóba  nem  jöhetnek. 

protestánsok  mindjárt  eleintén  elő  fogják  terjesz- 
teni :  azt  határozták,  hogy  ezt  elvetik.  A  papság 
igen  ösztönzötte  e  főurakat,  kik  mindnyájan  1)  buzgó 
katholicusok  voltak,  hogy  ezen  ügyben  határozott 
lépést  tegyenek.  Más  részről  Szirmay  és  Okolicsá- 
nyi,  a  császár  követei,  a  lutheránusokat  bujtogat- 
ták, kik  Thököly  visszajövetelét  óhajták  és  várak, 
s  arra  törekednek  vala,  hogy  a  mágnásokat,  s  a 
nemesek  és  a  vármegyék  követeinek  testületét  elvá- 
laszszák  két  külön  házra,  mint  ez  a  rendes  ország- 
gyűléseken történni  szokott.  Ezen  pártnak  szándoka 
volt  oratort,  vagyis  a  nemesség  és  követek  fejét, 
marechal-ját  választani,  oly  méltóság,  mely  orszá- 
gunkban personalisnak,  azaz :  a  király  személye 
képviselőjének  neveztetik.  E  választásnak  Rad- 
vánszkyra  kellendett  esni,  a  kit,  mint  föntebb  em- 
lítem, Erdélybe  küldtem  volt  Pekryvel.  E  pártbeliek 
mindnyájan  kora  reggel  a  sátorba  mentek  és  rövid 
értekezés  után  élőmbe  kívántak  bocsáttatni,  s  Rad- 
vánszkyt  mint  a  követek  által  választott  personálist 
mutatták  be.  Hallották  —  felelém  nekik  —  tegnapi 
nyilatkozatomat:  hogy  csak  úgy  akarok  jelen  lenni 
a  gyülekezetben,  mint  honpolgár,  és  hogy  annak 
elvetése,  a  mit  a  rendek  gyűlése  a  közjóra  határo- 
zott vagy  határozatid,  nem  engem  illet.  A  mágná- 
sok értesülvén,  hogy  a  sátorban  minő  gyűlés  tar- 
tatik:  az  egész  papsággal  és  valamennyi  katholi- 
cussal  Bercsényi  grófhoz  mentek,  s  igen  meg  valá- 
nak  lépetve  és  megijedtek,  miután  azt  haliák,  hogy 
én  Radvánszky  megválasztatását  megerősítem.  Tes- 
tületileg hozzám  jövének,  és  előterjesztek,  hogy 
méltóságuk  ily  szembetűnő  sérelmébe  és  a  nélkülök 
történt  választásba  soha  belé  nem  egyezhetnek.  A 
mennyire  lehetett,  megnyugtatám  őket,  mondván: 
mindjárt  meglátják  a  gyűlésben,  hogyan  áll  a  dolog! 
Midőn  megtudám,  hogy  a  követek  az  ország  sáto- 
rában már  összegyülekeztek :  magam  is  oda  menék, 

1)  Értsd:  legtöbbnyire. 

kísértetve  a  főpapok  és  mágnások  által ;  és  az  asztal 
körül  kiki  elfoglalván  helyét,  előadám,  hogy  ugyan- 
azon véleményben  s  határozatban  vagyok,  mint  a 
rendek  előtt  tegnap  nyilatkoztam,  s  most  azért 
jövék,  hogy  ezt  bebizonyítsam;  mert  midőn  ma  reg- 
gel tudtomra  adák,  miszerint  a  követek  kamarája 
Radvánszky  urat  személynökké  választotta,  s  azt 
kívánták  tőlem,  hogy  e  választást  megerősítsem : 
azt  felelém,  hogy  azt,  mit  a  rendek  a  közjóra  ha- 
tároznak, nem  engem  illet  félrevetni;  és  e  szerint 
igen  szeretném  magam  is,  ha  megtudnám,  mikép 
állapítandják  meg  jövőre  a  gyűlések  rendtartását? 
Alig  végzem  beszédemet,  midőn  egyszerre  általános 
zúgás  támadt  azok  ellen,  kik  a  papság,  mágnások 
és  a  követek  nagyobb  részének  —  a  kik  Rad- 
vánszky megválasztatásáról  mitsem  tudnak  vala  — 
távollétében  a  rendek  minőségét  és  kiváltságait 
magoknak  merik  tulajdonítani;  s  hogy  ők  soha  el 
nem  ismerendik  Radvánszky  ezen  méltóságát,  mint 
melylyel  ő  egy  fiókgyülés  (Conventicule)  által  ruház- 
tatott fel,  és  hogy  végzést  kell  hozni  azok  ellen,  a 
kik  ily  merényletre  vetemedtek.  Radvánszky  és 
párthívei  ezen  nyilatkozattól,  mely  izgatottság  köz- 
ben tétetett,  meglehetősen  megijedtek.  Hogy  a  dol- 
got szélsőségekre  ne  engedjem  jutni,  ismét  szólot- 
tam; elmondám,  mennyire  csodálkoztam  Radvánsz- 
kynak  ily  módon  történt  megválasztatásán,  látván, 
hogy  a  rendeknek  nem  volt  része  benne ;  én  ré- 
szemről, mint  magánszemély,  szintén  kárhoztatom 
azt,  azokkal  együtt,  a  kik  távol  tartották  magokat. 
Továbbá,  hogy  ezen  közbejött  eseményből  kitűnik 
annak  szüksége,  miszerint  teljes  gyűlésben  határoz- 
zuk el:  miként  tartassanak  a  gyűlések?  miként 
tétessenek  az  indítványok?  miként  hozassanak,  s 
miként  adassanak  ki  a  határozatok?  Végre:  nem 
akarván  ezen  ügyben  korlátozni  senkit,  én  ezennel 
visszavonulok,  nehogy  azt  mondhassák,  hogy  a 
közjóléten  kivül  más  czéljaim  is  vannak.  És  valóban 
el  is  hagyám  a  gyülekezetet. 

Távoztom  után  senkisem  emelt  többé  szót  Rad- 
vánszky  mellett:  sőt  magok  a  lutheránusok  kez- 
dettek szónokolni  egy  főnök  szükségéről,  és  hogy 
e  főnök  nem  lehet  más,  mint  én.  Bercsényi  gróf 
ezen  indítvány  támogatására  hosszú  beszédet  tar- 
tott; azonban  bebizonyítá,  miszerint  azoknak,  kik 
főnököt  akarnak  választani,  előbb  magokat  kell  a 
választásra  képesítniök.  Bizonyos  ugyan,  hogy  a 
gyülekezet  az  egész  ország  tekintélyével  bír :  de 
minthogy  azok,  kik  az  első  méltóságokban  és  tiszt- 
ségekben ])  vannak,  nincsenek  jelen :  ha  országgyű- 
lést akarunk  tartani,  helyettök  másokat  kellene  vá- 
lasztanunk, a  mi  azokat,  kik  jelenleg  bírják  e  mél- 
tóságokat, s  kik  közül  többen  akaratjok  ellenére 
tartóztattatnak  Bécsben,  tőlünk  teljesen  el  fogná 
idegeníteni.  Es  minthogy  a  császár  előterjesztéseket 
tesz,  kijelentvén,  hogy  orvosolni  akarja  a  nemzet 
sérelmeit:  királyválasztásról  sem  lehet  szó.  E  sze- 
rint legjobban  cselekednénk,  ha  a  lengyelek  példá- 
ját és  szokásait  követnők,  —  mert  e  nemzet  szabad, 
s  igen  féltékeny  szabadságára.  Nálok  közönséges 
dolog  kölcsönös  eskü  által  összeszövetkezni  és  fő- 
nököt választani,  a  kinek  vezérlete  alatt  működnek 
azután  megsértett  szabadságuk  visszaállításán.  O 
tehát  azt  hiszi,  hogy  czélunknak  a  „Szövetkezett 
Rendek"  minősége  leginkább  megfelelne ;  a  „mare- 
chal"  czím  azonban,  melylyel  a  lengyelek  szokják  ily 
alkalmakkor  felruházni  főnökeiket :  nem  egyezik  meg 
sem  születésemmel,  sem  erdélyi  fejedelmi  állásom- 
mal. Bercsényi  gróf  előadását  az  egész  g3^ülés  he- 
lyeslé,  és  rögtön  mind  a  négy  rendből  álló  bizott- 
ságot nevezett  ki,  melynek  föladatául  tűzte  annak 
kidolgozását  és  indítványozását ,  hogy  a  válasz- 
tandó főnök  minő  méltósággal  bírjon,  és,  minthogy 
e  fölötti  véleményemet  előlegesen  meg  kellett  tud- 
niok,  nekem  a  történtekről  jelentést  tegyen.  A  meg- 
bízottak élőmbe    bocsáttatván,    előterjesztek   a  ren- 


-1)  A  nádor,   az  országbíró,  a  cancellár,  a  bán,  stb. 

dek  tanácskozásának  eredményét,  a  melyre  azt 
feleltem,  hogy  a  Szövetkezett  Rendek  minősége 
véleményem  szerint  nagyon  rá  illik  jelen  helyze- 
tünkre, mind  a  kül-,  mind  a  belviszonyokat  illető- 
leg; és  azt  hiszem,  czélszerü  lenne,  ha  a  választandó 
főnök  czíme  inkább  azt  fejezné  ki,  hogy  ő  a  rendek 
ügyvezetője,  s  nem  ura;  s  hogy  szükséges  melléje 
bizonyos  számú  tanácsosokat  adni,  senátori  minő- 
ségben. Három  napig  vitatkoztak  e  tárgy  fölött,  s  a 
bizottság,  véleményéről  naponként  jelentéseket  tett 
a  gyűlésnek.  Végre  abban  egyezének  meg,  hogy  a 
főnök  czíme  a  magyar  nyelv  szelleme  szerint  oly 
fejedelmet  fejezzen  ki,  a  ki  vezérel,  vagy  jobban 
mondva:  a  „Szövetkezeitek  Vezérlő-Fejedelme," 
—  mit  a  latin  a  „Dux"  szóval  fejez  ki.  Helyben- 
hagyám  a  tervet.  Abban  is  megegyeztek,  hogy  a 
senátorok  száma  24  legyen ;  de  egyátaljában  azt 
akarták,  hogy  én  nevezzem  ki  őket.  Ezen  indít- 
ványnak három  napig  ellene  szegűlék:  mert  tud- 
tam, hogy  igen  sokan  vannak,  kik  ily  méltóságra 
vágyódnak,  és  minthogy  csak  24-nek  teljesíthetném 
kívánságát:  a  többiek  elégedetlenek  lennének.  Lát- 
ván azonban,  hogy  a  rendek  a  választáson  soha 
meg  nem  tudnának  egyezni :  kijelentem,  hogy  örö- 
mest ki  fogom  őket  nevezni  azok  közül,  a  kiket  a 
rendek,  mint  e  méltóságra  érdemeseket,  ajánlani 
fognak.  E  czélra  végtére  készítettek  egy  névlajstro- 
mot. Ezek  után  kikiáltanak  a  Szövetkezetiek  Ve- 
zérlő-Fejedelmének és  főnökének;  az  egri  püspök 
misét  tartott,  s  én  letevém  kezébe  eskümet,  az 
elkészített  esküforma  szerint;  erre  a  nemzet  régi 
szokásához  képest,  mely  szerint  t.  i.  főnöküket 
paizsra  emelik:  a  legfőbb  urak  által  fölemeltettem. 
A  főpapok,  senátorok,  mágnások,  a  vármegyék  és 
szabad  királyi  városok  követei  nekem  mindnyájan 
engedelmességet,  hűséget  esküdtek,  és  megesküvé- 
nek  a  szövetséges  rendek  határozatainak  megtar- 
tására. Az  erről  szóló  oklevelet  három  példányban 
adák  ki,  a  melyeket  valamennyien  aláirtak  és  meg- 

pecsételtek;  az  egyiket  az  én  kezeimbe  tevék  le, 
a  másikat  Lengyelország"  prímásának  levéltárába,  a 
harmadikat  pedig  —  a  protestánsok  sürgetéseire 
—  a  hannoverai  választó-fejedelemnek,  ki  azóta  I. 
György  név  alatt  angol  királyivá  választatott,  va- 
lának  küldendők.  l)  Miután  a  követek  később  visz- 
szatértek  vármegyéikbe :  minden  megyében  külön 
jegyzőkönyvet  készítettek,  a  melybe  a  szövetkezési 
oklevél  beíratván,  minden  nemes  aláírta  nevét  és 
rányomta  czímer-pecsétjét.  E  könyveket  a  várme- 
gyék és  sz.  k.  városok  valamennyien  hozzám  küldék, 
a  minthogy  jelenleg  is  levéltáromban  őriztetnek. 2) 
Nagy  mértékben  hatott  reám  a  nemzetnek  e 
szeretete  és  bizalma,  melyet  ez  alkalomkor  tanúsí- 
tott irántam :  korlátlan  hatalommal  ruházván  fel  a 
politikai-,  hadi-  és  pénzügyekben.  A  senátus  a  po- 
litikai ügyekbe  csak  kértemre  avatkozott  be,  tekin- 
tetbe vévén,  hogy  halandó  vagyok,  s  hogy  a  túlságig 
korlátlan  hatalom  a  rendeknek  idővel  kárára  lehet- 
ne. Semmi  sem  esett  nagyobb  terhemre,  mint  eleget 
tenni  a  protestánsok  követeléseinek.  3)  Ok  a  reájuk 
nézve  kedvező  törvények  végrehajtását,  és  a  nagy- 
szombati (linczi)  békeszerződésben  (a  melyet  déd- 
apám I.  György  kötött  volt  Ferdinánd  császárral, 
s  az  ország  megerősített,  és  a  törvények  közé  ikta- 
tott), elősorolt  90  templom  visszaadását  követelték. 
Az  e  templomok  némelyikével  járó  alapítványok  és 
javadalmak  minden    párt    vágyainak    czéljaiúl    szol- 


*)  Vagy  ezen  utóbbi,  vagy  a  Rákócziféle  példány  lehet  az, 
mely  Parisban  az  1850-es  években  fölmerült,  maid  1870  elején  a 
lelkes  Czartoryski  herczeg  egy  londoni  ó-árusnál  reábukkanva, 
3000  frtért  megvásárlá,  s  Pestre  hozván,  a  m.  tud.  Akadémiának 
ajándékozá.  L.  hű  kiadását  a  Századok  1870-ik  évi  folyama  337. 
s  köv.  11.  közölve,  e  jegyzet  irója  által. 

2)  Ma  némely  részök,  a  fejedelem  levéltárának  töredékeivel, 
a  kir.  kamara  budai  archivumában  létezik,  s  némely  részök  a 
Rákóczi-Aspremont-Erdődy    levéltárban  Vörösvárott. 

3)  Megjegyzendő,  hogy  Rákóczi  e  munkáját  már  groisboisi 
magánya  után,  s  franczia  nyelven,  a  katholicus  Francziaország 
számára  irta. 

gálának.  Az  említett  békekötés  óta  több  városok  és 
falvak  visszatértek  vala  egyházunk  kebelébe :  tehát 
az  e  helyeken  lévő  templomokat  szükségtelen  és  kép- 
telen lett  volna  visszaadni  a  protestánsoknak;  ellen- 
ben más  helyeken  találkoztak  oly  betolakodott   plé- 
bánosok, a    kiknek  sem   hallgatóik,    sem  vallásunk 
szerint,  áldozó  népük  nem  volt :  mindazáltal  húzták 
a  papi  tized  egész  jövedelmét,  a  mi  e  plébániák  át- 
adását igen  megnehezíti  vala.  A  felosztás  nem  elé- 
gítette volna  ki  mindkét  vallásfelekezetbelieket.  Az 
illető  helyek  földesurai  szintén    akadályul   szolgálá- 
nak, mert  mindenik  saját  vallásabeli  papot  szeretett 
volna.    Azon    erőszakoskodások ,   miket   a   németek 
uralma  alatt  a  mi  papságunk   elkövetett;    a    másik 
pártbeliek  előtt  gyűlöletessé  tevék  őket.  Es  valóban, 
papjaink  igen  hozzá  valának  szokva  a  hatalmasko- 
dásokhoz,    és    uralkodni    akartak.    Az    ország   ezen 
első  rendét  kímélnem  kellett   vallási,    igazsági,    va- 
lamint politikai  okokbúl:    de    igazságot    kellé   szol- 
gáltatnom amazoknak  is,  mind  a    törvények,    mind 
az    általam    letett    eskü    értelmében.    Végre,    nagy 
elkeseredettség    is   uralkodott  a  két   párt  között,  a 
mi  a  megnyugtatást  fölötte  megnehezíti  vala.   Igaz 
ugyan,  hogy  a  bizalom,  a  melylyel  személyem  iránt 
mindnyájan  viseltettek,    hatalmas    segélyemre   volt: 
de  viszont    ez   nagy   fáradságomra    válék,   mert  azt 
akarták,  hogy  mindent   magam   végezzek.    Tervem 
vala    reábírni    a    protestánsokat,    hogy    álljanak   el 
jogaik  törvény  szerinti    követelésétől,   és   hogy  ba- 
rátságos egyezkedést    kísértsünk    meg,    mely  egye- 
dül a  lelkiismereti    szabadságon,    és    minden    vallás 
szabad  gyakorlatán  alapszik.    Hosszas  okoskodások 
és  rábeszélés   után    végre    valósíthattam    szándéko- 
mat. Meg  lévén  állapítva  ezen  elv:  minden  várme- 
gyének követei  egymásután  jöttének  hozzám,  a  je- 
lenlévő  nemességgel.    Mindegyik    előadta    nézeteit, 
és  sok  szószaporítás  után  megegyeztettem  őket.  Az 
igaz,  hogy  sokszor  négy  óra  hosszait  is   beszéltem, 
így  mégis  e  kényes,  és    szövetségünkre    nézve   oly 

veszélyes  ügy,  a  felek  belső  megelégedésével  és 
megnyugtatásával,  három  nap  alatt  befejeztetett. 
Igaz  ugyan,  hogy  papságunk  nyilvánosan  nem  he- 
lyeselte :  de  négyszem  között  minden  egyes  tagja 
elismeré,  hogy  mindez  szent  vallásunk  sérelme  nél- 
kül intéztetett  el.  A  mi  a  császárral  való  béke 
ügyét  illeti:  a  gyűlés  előtt  világosan  kimutattam, 
hogy  az  nem  magánérdek  miatt  hátráltatott,  —  de 
azonkivül ,  hogy  a  császári  előterjesztvényekben 
semmi  komoly  szándékot  sem  láttam,  nem  is  akarám 
magamnak  tulajdonítani  azon  hatalmat,  hogy  a  rendek 
nevében  megkössem  a  békét,  —  s  hogy  ennekutána 
sem  szándékozom  a  senátustól  függetlenül  alkudozni. 
A  béketárgyalásokra  biztosokat  neveztem  ki. 

Míg  ezen  nevezetesebb  tárgyak  fölött  vitatko- 
zánk:  a  bécsi  udvarnak  azon  szándéka,  hogy  Her-^ 
beville-t  egész  hadseregével  Erdélybe  küldi,  napról 
napra  jobban  valósulni  látszott;  s  a  hadtudomány 
elvei  szerint  tekintve,  bármily  agyrémnek  tetszhe- 
tek is  az  ellenségnek  ezen  vállalata:  nem  kételked- 
hettem többé  benne,  mert  hadserege  elkezdett  a 
Duna  mentében  lefelé  húzódni,  Budánál  átkelendő. 
Ezért  Forgách  tábornokot  visszaküldém  Erdélybe, 
hogy  szorítsa  a  kormánytanácsot  parancsaim  vég- 
rehajtására, s  ha  az  szokott  lassúságához  képest 
késedelmeskednék :  hordasson  össze  a  határokra 
élelmi-szereket,  s  gyűjtsön  oda  néhány  ezer  utászt, 
egészen  saját  hatalmából  működvén.  E  tábornok 
jelentése  szerint  csupán  két  út  volt,  a  melyen  a 
hadsereg  Erdélybe  bejuthat  vala;  az  egyiknek  neve 
Karika-útja,  melyet  de  la  Mothe  ezredesnek  kellett 
elsánczolni ;  a  másik  a  zsibói  út,  melyet  Damoi- 
seaura  biztam.  Ezeknek  védelmére  el  kellé  vinnem 
magyarországi  hadaimat  is,  hogy  az  erdélyiek  foly- 
tathassák Szeben  ostromát.  Károlyi  elindúla,  hogy 
lovas-hadtestét  összeszedje  a  Tiszán  túl,  s  hogy  a 
németeknek  általmenetelük  alkalmával  ellentállhas- 
son,  fölégetvén  előttök  mindent,  s  egész  Erdélyig 
nyugtalanítván  őket.  Bottyánnak  ugyanezt  kell  vala 

tennie  Budától  Szegedig,  a  hol  a  németek  (a  Ti- 
szán) átkelendők  voltak.  Egész  idáig  a  német  se- 
regnek homokos,  terméketlen  és  aszályos  vidékeken 
kellett  haladnia,  a  hol  csak  a  lapályokban  terem 
széna,  s  csak  ott  lehet  kutakat  ásni:  mert  azon  kis 
tavak  vize,  a  melyek  itt-ott  szétszórva  találhatók, 
oly  keserű  és  sós,  mint  a  tengervíz,  úgy  hogy  még 
a  barmok  sem  iszszák  meg.  A  lapályok  dombokkal, 
vagy  inkább  futó-homokból  hullámmódra  képződött 
buczkákkal  vannak  körülvéve,  melyeket  a  legkisebb 
szél  lerombol,  széjjelszór,  és  más  helyütt  hord  ösz- 
sze.  Legalább  7  vagy  8  menet  (marches)  kellett 
arra,  hogy  a  sereg  e  pusztaságon  áthaladhasson. 
Ama,  Buda  és  Szeged  között  fekvő  három  nagyobb 
város :  Kecskemét,  Kőrös  és  Czegléd  lakói  paran- 
csot kaptak  elköltözni  az  ellenség  közeledtére. 
Bottyán  ismeré  e  síkságot,  gyakran  hadakozott  volt 
rajta.  Ama  homokbuczkák,  a  melyekkel  tele  van  a 
síkság,  lesvetésre  igen  alkalmasok.  Táborba  szállni 
szükségképen  a  lapályokon  kellett :  egyedül  ily 
helyeken  lehetvén  —  mint  már  mondám  —  takar- 
mányt találni,  és  vízgödröket  ásni.  Semmi  sem  volt 
tehát  könnyebb,  mint  az  ellenséget  megelőzni,  és 
annyi  tőrt  vetni,  a  mennyi  tetszett:  de  mindezekből 
mi  sem  történt.  Bottyán  nem  mulasztotta  el  külön- 
féle tervekkel  előállani,  a  melyeket  ilyen  s  ilyen 
hadműveletre  készített  volt:  de  mindenkor  gördül- 
tek elő  akadályok,  a  mik  miatt  azokat  végre  nem 
hajthatta.  *)  Bercsényi  tábornok  a  Vágnál  vezényelt, 
hol  ágyuk  és  lőszerek  hiányában  nem  foghatván 
ostromhoz:  nem  tehetett  egyebet,  mint  hogy  Aust- 
riát  és  Morvaországot    háborgassa.    Eszterházy    tá- 


*)  Bottyán  tábornok  ez  időben  még  súlyos,  sokszor  fekvő- 
beteg volt,  a  nyáron  kapott  nagy  sebei  miatt :  úgy  hogy  e  táboro- 
zásában kocsin  fekve  kellett  magát  hadai  után  hordoztatnia.  E 
körülmény  okozá  főleg,  hogy  többet  nem  tőn  Herbeville  megron- 
tására, mint  a  mit  ily  állapotban  tehetett.  így  is  folyvást  nyugta- 
lanítá  ő  az  ellenséget,  csapatai  éjjel-nappal  körülötte  járván,  sőt 
éjtszaka  néhány  izben  szerencsésen  meg  is  támadta  táborát,  s  élelmi 


bornoknak  alattam  kellé  vezényelnie,  s  a  hadsereg* 
zömét  Erdélybe  vezetnie,  míg  én  rendbe  hozom  az 
ügyeket  Szécsényben,  a  honnan  a  gyűlés  csak 
octóberben  oszlott  szét. 

Annyi  bizonyos,  hogy  ez  az  összeszövetkezés 
egyesíté  a  nemzet  szellemét,  s  fölébreszté  a  szabad- 
ság vágyát,  —  a  szabadságét:  a  melynek  első 
zsengéit  immár  meg  kezdé  ízlelni  a  nemzet.  Ber- 
csényi azonban  élénken  neheztelt,  hogy  az  ő  érde- 
kében mi  sem  történt  a.  gyűlésben.  Ezt  hallgatá- 
somnak tulaj donítá,  én  azonban  eszébe  juttatám,  a 
mit  már  mondtam  volt  neki,  hogy  t.  i.  a  rendek 
előtt  semmit  sem  szándékoztam  javaslatba  hozni, 
hanem  csak  egyszerűen  végrehajtani  határozataikat. 
Különben  is,  első  világi  senátornak  neveztetett  ki, 
s  a  szövetkezett  rendek  a  hadi  ügyekben  független 
hatalommal  ruházták  fel  őt,  úgy,  hogy  mint  vala- 
mennyi tábornok  között  a  legelsőt,  a  fővezénylet 
mindenütt  őt  illesse;  —  ezenkívül  a  békebiztosok 
fejéül  hasonlóképen  ő  választatott  meg,  —  a  mi 
mindenesetre  a  nemzetnek  iránta  való  bizodalmára 
mutat.  Úgy  látszott,  megnyugovék,  de  bensőképen 
nem  volt  megelégedve.  A  mi  a  császár  követeit 
illeti :  ezek  tanúi  valának  minden  történteknek. 
Megbízattak,  hogy  tudósítsák  küldőjüket,  miszerint 
a  szövetkezett  rendek  engem  ruházván  fel  a  sená- 
tussal  egyetértőleg  a  béketárgyalás  iránt  teljes 
hatalommal :  utasításokat  adtam  Bercsényi  grófnak, 
hogy  az  alkudozási  ügyeket  távollétem  alatt  ő  foly- 
tassa. Mindezeket  így  elrendezvén,  elindúlék  Szé- 
csényből,  s  a  mennyire  emlékszem,  az  ellenséget 
két  héttel  megelőztem  volt. 

Elmondám  föntebb,  mit  mívele  Bottyán,  midőn 

szereiből,  társzekereiből  stb.  sokat  elnyert,  száguldozok,  elmara- 
dozóit,  betegeit  elfogdosá,  s  a  bácskai  és  pétervárad-vidéki  ráczo- 
kat  szétvervén,  levagdaltatván :  nem  engedé  Herbevillével  egye- 
sülni. Hogy  hat  lovas  ezredével  Herbeville  huszonkét  ezredből 
álló  táborán  döntő  csapást  nem  ejthetett:  annak  e  számarány  meg- 
fejtését adja.   (L.  bővebben  Thaly:   „Bottyán  tábornok  élete"). 

az  ellenséget  Szegedig*  kísérte,  a  hol  az  átment  a 
Tiszán.  Károlyi  e  folyam  túlsó  partján  fogadta  őt ; 
a  terűlet,  mely  a  Tisza  és  Kőrös  között  fekszik, 
minden  tekintetben  kedvező  volt  reá  nézve.  E  vidék 
nem  homokos,  hanem  mindenütt  egyaránt  termé- 
keny, s  a  hosszan  nyúló  emelkedések  által  mintegy 
barázdákra  van  szegdelve ;  a  lapályokat  rendkívül 
dús  fü  és  nád  fedi,  mert  az  eső  és  hólé  e  helyeken 
megállván,  mocsárokat  képez,  a  melyek  nyáron  át 
kiszáradnak,  és  a  gímeknek  és  vaddisznóknak  szol- 
gálnak tanyául;  e  tájon  mindennemű  vad  bőven 
találtatik.  —  E  közben  Károlyi  sem  működött  kü- 
lönben, mint  Bottyán;  portyái  néhány  elmaradozót 
és  beteget  fogtak  el  az  ellenség  közül,  mivel  az 
ellenséges  hadsereg  nem  evett  mást,  mint  vasból 
készült  kis  kézi-malmokon  durván  őrlött  gabonából 
sült  kenyeret.  A  foglyok  azt  mondák,  hogy  a  ro- 
szúl  őrlött  gabona  gyomrukban  erjedésbe  megy  át, 
és  oly  betegséget  okoz,  mely  a  beteget  fölfújja  s 
megöli.  A  németek  arra  számítottak,  hogy  majd 
Debreczenben,  a  mely  nagy  és  igen  népes  város, 
felfrissítik,  kiheverik  magokat:  de  a  várost  pusz- 
tánhagyva és  malmait  lerontva,  vagy  elhordva 
találták. 

Ha  mindazon  biztatások,  melyekkel  Forgách 
Szécsényben  kecsegtetett,  valók  lettek  volna :  úgy 
Egregy  *)  falunál,  mely  a  Karika  nevű  hegyszorú- 
lat  legmagasabb  részén  fekszik ,  odaérkeztemkor 
élelmiszereket  s  utászokat  kellett  volna  találnom. 
De  ott  lelt  hadseregem  gyakran  a  kenyérnek  is 
szűkében  volt,  s  azonfölűl  még  egyik  sánczunknak 
biztosságára  sem  lehetett  számítani.  A  tábornok  a 
hibát  a  kormánytanácsra,  ez  viszont  a  tábornokra 
tolta:  nekem  pedig  vizsgálatot  rendelni  sem  időm, 
sem  kedvem  nem  volt,  hanem  helyre  kellett  hozni 
a  mulasztásokat,  s  a  napról  napra  való  élelemről 
gondoskodni.  Az  erdélyiek  gyanúsítani  akarák  előt- 


x)  Magyar-Egregy;  itt  táborozott  Rákóczi  a  zsibói  harcz  előtt. 

tem  Forgách  hűségét :  azonban  keserűség  uralkod- 
ván a  felek  között,    azon   valék,    hogy    ennek  kitö- 
rését megakadályozzam. 
i 

Azon  hegyek,  a  melyek  Erdélyt  Magyaror- 
szágtól elválasztják,  elkezdve  a  sólyomkői  vártól, 
hol  a  Körös  folyam  ered,  egész  azon  szegletig, 
melyet  a  máramarosi  bérezek  képeznek:  Meszes- és 
Emberfő-hegyeknek  neveztetnek.  Erdély  felől  ma- 
gas erdőkkel  borítvák.  s  azt  lehet  mondani,  mintha 
három  egymásmögött  emelkedő  sánezot  képeznének, 
oly  közel  állanak  egymáshoz  tetőik.  A  legmagasabb 
hegyek  oldalai  igen  meredekek,  szakgatottak  és 
sziklások,  s  patakforrások  által  vannak  át  szegdelve. 
A  hadmérnökök  figyelmeztettek,  mily  nehézségekkel 
jár  a  Karika  körüli  magas  hegyek  védelme,  s  hogy 
ez  okért  a  sánezokat  e  hegyszorúlatnak  Erdély 
felőli  nyilasánál  emeltették.  Azonban  megvizsgál- 
ván a  környéket,  több  helyét  találtam,  a  hol  sán- 
czaikat  meg  lehetett  kerülni.  De  minthogy  a  né- 
metek nem  igen  kiváncsiak,  a  nép  pedig  ellenséges 
érzelemmel  viseltetik  irántok:  azzal  kecsegtetem 
magamat,  hogy  az  általán  elterjedt  vélemény,  hogy 
t.  i.  csak  a  karikai  és  zsibói  hegyszorúlat  volna 
járható,  nagy  hasznomra  leend.  Annyi  bizonyos, 
hogy  az  első  (t.  i.  a  karikai  szoros)  jó  szűk  ;  a 
sánezok  e  helyütt  két,  rendkívül  meredek  hegyre 
támaszkodtak,  előttük  levágott  fák  és  ágakból  ké- 
szült torlaszokkal.  Károlyi  mindennap  tudósított  az 
ellenség  mozdulatairól.  Valószínűnek  látszott,  hogy 
Herbeville  a  Karika  szorosán  kísérlendi  meg  az 
átmenetelt :  azonban  végkép  Somlyónál  kellett  el- 
dűlni, hogy  melyik  szorúlatot  választandja.  E  he- 
lyen lovas  őrcsapatom  volt,  melynek  az  ellenség 
közeledtére  vissza  kellett  vonulnia,  a  mit  meg  is 
tett;  e  szerint  tehát  másnapra  várhattuk  az  ellensé- 
get, mert  azon  szorulatnak  nyomult,  a  mely  felénk 
vezet  vala.  De,  nagy  sajnálatomra,  nemsokára  meg- 
tudám,  hogy  az   ellenség   hadaimból    való    szőkévé- 

nyék  vagy  elmaradottak  által *)  értesülvén,  rögtön 
megfordult  és  Zsibó  felé  vette  útját.  Legalább  két 
vagy  három  menetre  volt  szüksége,  míg  a  hegyeket 
kívülről  megkerülhette,  míg  ellenben  az  én  táborom 
ide -belől  csak  két  órányi  távolságra  feküdt  az 
említett  helytől.  Ez  novemberben  történt;  tovább 
tizenkét  óránál  folytonosan  esett,  s  ha  ilyen  maradt 
volna  az  idő  két  vagy  három  napig,  tönkre  jut 
vala  az  ellenség,  a  nélkül,  hogy  megtámadtuk 
volna.  A  talaj  agyagos,  úgy  hogy  az  első  esőzés 
síkossá  tévé,  s  mivel  a  föld  jól  átázott:  a  sár  a 
kerekekre  ragadt  vala,  s  ugyancsak  nagy  erőt 
kellé  kifejteni  a  lovaknak,  hogy  lábaikat  a  süppe- 
dékből  kihúzhassák.  Károlyi,  ki  az  ellenséget  nyo- 
mon követte:  az  ezredek  sátraival  megrakott  tete- 
mes számú  szekeret,  elhagyogatott  podgyászt,  az  út 
szélén  heverő  betegeket,  s  kidűlt  lovakat  és  mar- 
hákat talált.  Azonban  az  idő  elindultuk  óta  ezen 
napig  folytonosan  kedvezett  nekik,  s  most  is  kitisz- 
tult. Azon  völgy,  mely  Somlyótúl  Zsibóig  vonul,  a 
hegyek  első  és  legmagasabb  ágazata  között  mé- 
lyed. Mihelyt  az  ellenség  említett  hadmozdúlatát 
megtudám :  a  karikai  sánczban  csupán  két  zászlóalj 
gyalogságot  hagyván,  a  zsibói  sánczokhoz  indultam, 
a  podgyászt  a  Szamos  völgye  felé  küldvén.  Sán- 
czaim  fekvése  ismeretes  volt  előttem  akkorról,  mi- 
dőn először  megvizsgáltam.  Nagy  nehézségeket 
találék  balszárnyom  védelmezhetésére  nézve.  Emlí- 
tem már,  hogy  a  németek,  mikor  elhagyák  a  kari- 
kai szorúlatot,  mikép  a  zsibói  felé  jöjjenek:  nem 
vonultak  át  a  hegyek  legmagasabb  ágazatán;  ők 
e  között  és  egy  más,  szálas  és  ritka  erdővel  borított 
hegylánczolat  között  haladának.  E  két  hegylánczot 
Zsibónál  a  Szamos  folyam  általvágja;   s  a  második 


l)  Cserei  krónikája  szerint  egy  oláh  kém  árulta  el  a  dolgot, 
hogy  t.  i.  a  Karika  szorosa  erősen  el  van  sánczolva ;  mire  aztán 
a  vidéket  jól  ismerő  Glöckelsperg  tábornok  tanácsára  fordult  Her- 
beville  Zsibó  felé. 

bércz-sor  félkörben,  lejtősen  emelkedik,  oldala  mí- 
velve  lévén.  Ezen  lejtőség  teteje  összeköttetésben 
álla  azon  magas  hegygyei,  a  melyre  balszárnyom 
támaszkodék.  A  lejtőség  el  volt  sánczolva,  úgy  a 
völgy  is  közepéig,  a  hol  egy  megmászhatlan,  me- 
redek magaslat  emelkedett:  erre  állítani  ütegeimet, 
melyek  az  említett  egész  félkörön  uralkodnak  vala. 
Az  ezen  magaslattól  jobbra  eső  lejtőség  szintén  el 
volt  sánczolva,  egész  az  átgázolható  folyóig,  s  át- 
ellenben egy  ormon  még  egy  sáncz  emelkedék. 
Balszárnyam  gyöngén  levén  födözve,  ledöntögetett 
fákból  készült  torlaszokkal  biztosíttatám,  a  mennyire 
lehetett:  de  munkások  hiányában  ezt  be  nem  vé- 
gezhettük:. Mihelyt  Károlyi  az  ellenségnek  Zsibó 
felé  indultáról  tudósíta :  parancsot  küldék  neki,  hogy 
a  Sennyey-dandárt  a  Karika-szorúlaton  át  küldje 
hozzám,  ő  pedig  hadtestével  az  ellenség  táborának 
közelében  maradjon,  hogy  azt,  midőn  Herbeville 
rám  fog  törni,  megtámadhassa  s  felgyújthassa,  — 
mert  valójában,  ennél  több  nem  kellett  volna,  hogy 
tönkre  tehessük  őt.  Szent-Márton  napja  előtt  való 
napon  az  ellenséges  hadsereg  hozzánk  már  oly 
közel  táborozott,  hogy  abban  a  völgyben,  a  melyen 
jött  volt,  megláthattuk;  balszárnyával  a  Szamosra 
támaszkodék ;  hadvonalának  többi  részét  egy  bérez 
elfődé  előlünk.  Csak  egy  órányira  táborozott  sán- 
czainktól,  a  mi  igen  elősegítette  volna  Károlyi  tá- 
madását. Este,  midőn  rendeleteimet  kiadám,  és  a 
hadak  vezényletét  tábornokaim  között  felosztottam, 
jól  ismervén  Forgách  szőrszálhasogató  s  ingerlé- 
keny természetét:  tudtam,  hogy  ő  a  jobbszárny 
vezénylésére  vágyik,  miután  Des  Alleurs  őrgróf 
csak  altábornagy  (Lieutenant-Général)  vala;  hogy 
tehát  a  vitát  megelőzzem:  megkértem  őket,  hogy 
magok  között  egyezzenek  meg;  mire  Forgách,  némi 
gúnyos  udvariassággal,  s  azon  ürügy  alatt,  hogy 
a  jobbszárny  franczia  gránátosokból  és  más  idegen 
ezredekből  állván,  Des  Alleurs   könnyebben   vezet- 

heti,   mint   a    magyar    csapatokat:    átengedé    annak 
vezényletét  a  marquis-nak. 

Szent-Márton  napján  (nov.  11.),  az  egész  ha- 
dak el  lévén  helyezve,  levelet  kaptam  Károlyitól, 
a  melyben  biztosított,  hogy  parancsaimat  pontosan 
végre  fogja  hajtani,  s  hogy  valóban  a  hegyen  fogott 
állást,  mit  a  levélhozó  tiszt  meg  is  jelölhet.  Nem 
maradt  tehát  egyéb  teendőm,  mint  még  a  folyón 
túl  lévő  őrcsapatkákat  megvizsgálni.  Azt  hivém, 
erre  reá  érek  ebéd  után  is,  azért  ebédelni  mentem. 
Ebédem  egy  faluban  készült,  2)  mely  ide  egy  mért- 
földnyire esik,  s  a  hová  hadseregem  podgyászát  is 
küldöttem  volt.  Már  megebédeltem,  a  midőn  jelen- 
ték, hogy  az  ellenség  balszárnyán  némi  mozgás 
vehető  észre ;  s  minthogy  a  magaslat  által  elfödve 
nyomult  elő:  nemsokára  —  a  mint  meghágta  a  ma- 
gaslatot, a  mely  fele-útjában  emelkedett  —  meg- 
tudám,  hogy  a  sánczok  ellen  indult.  Erre  rögtön 
lóra  ültem,  hogy  a  hely  szinére  siessek.  Kevés  idő 
múlva  hallottuk  a  sortüzeléseket;  de  a  lövöldözés 
nem  sokáig  tartott,  s  a  mint  folyvást  előrehalad- 
nánk, futókkal,  s  csakhamar  magával  Des  Alleurs 
marquisval  találkoztunk,  ki  elmondá,  hogy  a  bal- 
szárny egészen  fölbomlott,  és  hogy  ő  látván,  mi- 
szerint egyedül  a  jobbszárnynyal  semmit  sem  tehet, 
szintén  visszahúzódott.  Kevéssel  ez  után  Forgách  is 
odaérkezett,  jelentvén,  hogy  a  ráczok  néhány  német 
lovasszázaddal  azon  ritkás  erdőn  át,  a  mely  balra 
terül,  feljutottak  a  magaslatra, 2)  és  hogy  a  lovas- 
ság, a  melyet  ő  ezen  szárnyon  vezényleti,  nem  tel- 
jesítő kötelességét;  ekkép  a  gyalogság  szemben  és 
oldalról  meg  lévén  támadtatva : 3)  úgy  vonult  vissza, 
a  mint  lehetett.  Nehezen  birtam  elhinni,  hogy  gya- 
logságom nagy  veszteséget  szenvedett  volna  e  he- 

x)  Szurdokon,  gr.   Csáky  Lászlónál. 

2)  E  Glöckelsperg  vezérletté  lovasságot  erdei  utakon  át 
ismét  amaz  oláh  kém  vezeté  a  kuruczok  nyakába. 

3)  Miután  a  sánczokat  a  hevesen  reájok  rohanó  Virmond 
cs.  tábornok  ellen  ezideig  vitézül  oltalmazta. 

gyes  és  erdős  területen,  mely  a  visszavonulásra 
igen  kedvező  vala;  minthogy  azonban  e  gyalog 
had  magyarországi  csapatokból  állott:  kevesen  jöt- 
tek vissza  közűlök  az  (erdélyi)  táborba.  Semmi  sem 
volt  nehezebb,  mint  a  halottak  számát  kitudni  ily 
alkalmakkor;  még  a  sebesültek  is,  hacsak  bírták, 
inkább  haza-vánszorogtak,  hogy  otthon  holmi  vén- 
asszonyok által  kuruzsoltassák,  mintsem  a  hadse- 
regbeli orvosok  által  gyógyíttassák  magokat;  mi- 
nek következménye  aztán  az  vala,  hogy  számtalan 
sebesült  roszúl  gyógyult  meg  s  a  bénák  száma 
fölötte  nagy  lőn.  A  midőn  visszajövének,  meghatá- 
rozott jutalmat  kaptak,  sőt  még  az  özvegyek  is, 
ha  férjeik  haláláról  bizonyítványokat  hoztak. 

Meghallván  tehát  ezen  kellemetlen  újságokat, 
megparancsolám,  hogy  először  is  a  podgyász  Sza- 
mos-Újvár nevű  kis  erősség  felé  vonuljon,  a  hol 
helyőrségem  volt.  Hogy  a  nyílt  s  igen  kellemes 
Szamosvölgyébe  szállhassunk:  még  egy  hegylán- 
ozon  kellett  átkelnünk,  a  mely  nem  volt  sem  igen 
magas,  sem  igen  meredek.  Feljutván  a  hegytetőre : 
jó  rendben  felénk  haladó  lovasságot  pillantánk  meg 
a  távolban,  azon  az  oldalon,  a  mely  felől  bennünket 
az  ellenség  elvághatott  volna.  Ez  alkalommal  ta- 
pasztalhattam, hogy  a  lelkibátorság,  —  és  ez  az 
igazi  vitézség,  —  mennyire  különbözik  a  szívbéli 
bátorságtól.  Tábornokaim  egyike, x)  kiről  még  a 
•gyanú  sem  merte  volna  állítani,  hogy  az  utóbbi 
hiányzik  benne :  ama  lovasság  láttára  annyira  el- 
veszte fejét,  miszerint  egészen  megzavarodva  köze- 
ledett hozzám,  s  elkezdé  kiabálni,  hogy  a  menetet 
gyorsítani  kell,  s  a  szekereket  elhagyni.  Helytelen 
viselete  meglepett,  s  nem  tudám  egészen  elnyomni 
boszonkodásomat,  parancsolván  neki,  küldjön  ki 
egy  csapatot  kémszemlére,  hogy  a  valót  megtud- 
hassuk: mert  sokkal  természetesebb  azt  hinni,  hogy 
ez    az    általam    várt    Sennyey-dandár ,    mintsem    az 


Valószínűleg  Eszterházy  Antalt  érti. 

ellenség,  a  melynek  lovassága  nincs  oly  állapotban^ 
hogy  ekkora  kerülőt  tehetne  ily  csekély  idő  alatt; 
vagy  ha  az  volna  is,  ha  el  akarna  vágni  bennün- 
ket, bizonyosan  nem  haladna  oly  lassan.  Azonban 
kevésbe  múlt,  hogy  e  tábornok  szánandó  maga- 
viselete új  rendetlenséget  nem  okozott:  mert  a  mi- 
dőn elvált  is  tőlem,  akkor  sem  szűnt  meg  kiabálni, 
s  igen  meggondolatlanul  beszélni.  A  dolog  csak- 
ugyan úgy  volt,  a  mint  mondám,  mert  azon  lovas 
had  a  Sennyey-dandár  vala,  melyet  Károlyi  még 
tegnap  este  elküldött,  parancsom  értelmében.  Ren- 
deleteimnek főrésze  azonban  roszúl  hajtatott  végre; 
mert  Károlyi,  a  helyett,  hogy  tetthez  fogott  volna : 
haditanácsot  tartott,  hogy  megkérdezze  azon  tiszte- 
ket, a  kiket  leginkább  becsült,  és  a  kiknek  taná- 
csára kelleténél  többet  hajtott.  Ezek  elébeadák,. 
hogy  én  parancsomat  csak  annálfogva  adhatám  kir 
mivelhogy  az  ellenség  állását  nem  tudom,  a  mely- 
hez csupán  egy  szorúíaton  lehet  jutni,  s  e  szorost 
az  bizonyosan  nem  hagyandja  őrizet  nélkül;  követ- 
kezőleg komolyan  meg  kell  fontolni,  minő  követ- 
kezményei lehetnek  e  vállalatnak;  és  talán  jobb 
is  lenne  e  hadtestet  (Károlyiét)  épségben  fönntar- 
tani, mint  koczkáztatni :  mert  ha  az  ellenség  elta- 
lálja foglalni  a  sánczokat,  igen  jó  lesz  majd  e  had- 
test annak  folytonos  nyugtalanítására ;  ellenben  ha 
mindakét  felől  szerencsétlenség  érne  bennünket: 
elég  ideje  maradna  a  németnek  csöndesen  elhelyez- 
kedni téli  szállásokra.  Azt  sohasem  akarám  elhinni, 
a  mire  azóta  figyelmeztettek,  hogy  t.  i.  Károlyi 
már  ekkor  hütelen  s  Pálffy  tábornok  által  megvesz- 
tegetett lett  volna;  de  arról  erősen  meg  vagyok 
győződve,  hogy  azoknak  hiábavaló  okoskodásai 
által  engedé  magát  félrevezettetni,  a  kikről  azt 
hivé,  hogy  sokkal  avatottabbak  a  hadviselésben, 
mint  én.  Annyi  bizonyos,  hogy  e  tábornok  tudta 
szándékomat,  még  mielőtt  beléptem  Erdélybe,  s 
hogy  az  efféle  vállalatok  kedve  szerintiek  valának. 
Ha  tudtam  volna,  hogy  nem  tetszik   neki:    máskép 

intézkedem  vala;  mert  azt  igenis  jól  tudtam  ta- 
pasztalásból, hogy  Károlyi  mindig  talál  magának 
mentséget,  s  ezek  gyakran  igen  tetszetősek  arra, 
hogy  azt  a  mit  nem  akar,  —  ne  tegye  meg.  Ekkép 
történt,  hogy  vezénylő-tábornokaim  e  hadjárat  al- 
kalmával mintegy  arra  látszottak  dolgozni,  hogy  a 
jámbor  Herbevillenek  diadalt  szerezzenek.  Annyi 
bizonyos,  hogy  Károlyi  megtámadhatta  volna  az 
ellenség  táborát  azon  országút  felől,  a  mely  ennek 
balszárnya  mögött  volt,  sőt  semmisem  áll  vala  út- 
jában, hogy"  jobb  oldala  felől  is,  azon  a  völgyön  át, 
a  melyen  hadserege  vonult,  szintén  megtámadja.  *) 
Közel  állott  hozzá,  beláthatott  táborába,  s  láthatta, 
hogy  a  szokott  lovassági  őrökön  kivűl  nem  hagyott 
abban  hátra  semmi  csapatot,  midőn  az  egy  órá- 
nyira eső  sánczokra  indult.  Több  fiatal  tiszt  kezdett 
ugyan  zúgolódni  ama  magokat  tapasztaltaknak  kép- 
zelők  ellen:  mindazáltal  emezek  nézete  győzött,  sőt 
még  azt  is  hitték  később,  hogy  a  következmények 
igazolák  véleményöket. 

Estére  Szamos-Újvárra  értem  seregem  marad- 
ványaival. Ez  igen  hires  vár  Erdélyben,  —  külön- 
ben fölvettettem  volna,  oly  hitványnak  és  haszon- 
talannak találtam.  Állott  pedig  egy  ódon  és  rend- 
kivűl  tömör  kastélyból,  a  melyet  öt-  vagy  hatszögű 
—  mert  már  nem  emlékszem  biztosan  —  bástyázat 
kerít:  ez  utóbbi  elég  szabályosan  van  építve  tég- 
lából, de  csonka-torony  alakú  bástyái  kicsinyek, 
szűk  oldalfalaikon  egyetlen  lőréssel.  Árkaiban  volt 
ugyan  viz,  de  könnyen  le  lehetett  csapolni;  végre, 
minden  oty  szűk  és  szoros  vala  benne,  hogy  alig 
lehetett  mozdulni.  Egyszerű  oláh  parasztok  képe- 
zek helyőrségét,  kiket  egy  előkelő  származású,  de 
meglehetős  együgyű  ifjú  főúr  (b.  Kemény  Péter)  sze- 
dett   öszve,    s    Forgách    kedvező    ajánlatára    a   vár 


x)  Károlyi  avval  is  mentegette  a  megparancsolt  támadás 
elmulasztását,  hogy  az  ellenség  ledöntögetett  fákkal  iparkodott 
lovassága  elől  biztosítani  táborának  hatfélét. 

parancsnokává  lőn.  Daczára  tábornokaim  nevetsé- 
ges figyelmeztetésének,  a  kik  attól  tartanak  vala : 
hogy  hátha  a  parancsnok  letartóztat  s  átszolgáltat 
az  ellenségnek?  a  várba  szálltam.  Aggodalmok  még 
szánandóbbnak  tetszett  előttem,  mint  maga  a  vár, 
parancsnokával  és  őrségével  együtt.  Fölváltani  őket 
hasztalan  lett  volna,  mert  a  hely  mindennemű  hadi- 
készletben hiányt  szenvedett,  s  közelében  nem  volt 
raktárunk,  a  melyből  fölszerelhessük.  Óhajtom  vala: 
hogy  ha  a^on  éjjel,  midőn  benne  háltam,  valahogy 
tűz  támad,  a  nélkül,  hogy  arra  gyanakodhatnának, 
mintha  az  én  rendeletemre  gyújtatott  volna  föl.  Ez 
azonban  nem  történvén  meg,  korán  reggel  elha- 
gyám  a  várat,  miután  a  parancsnokot  s  a  helyőr- 
séget erélyes  ellentállásra  buzdítám,  azon  esetre, 
ha  az  ellenség  megtámadná  a  várat;  mire  azonban 
ezek  képteleneknek  látszottak.  Innen  Bethlenvárába 
mentem,  a  melytől  nevét  az  e  nevű  hires  család 
vette;  e  vár  nagy  és  tömör,  azonban  erődítvényei 
nincsenek.  Ezen  hadmozdulat  által  biztosítám  ma- 
gunknak az  emberfői  hegyszorúlatot,  mely  bérez 
sokkal  meredekebb  mint  a  Meszes,  a  melyről  már 
beszéltem.  E  szoros  utat  Magyarország  felől  az 
erődített  kővári  vár  védi,  melyben  helyőrségem 
volt.  Karabélyos  ezredemet  Szamos-Újvártt  hagy- 
tam, a  végre,  hogy  belőle  kisebb  portyák  küldet- 
hessenek ki  az  ellenség  mozdulataínak  kikémle- 
lésére. 

Herbeville,  győzelme  daczára,  sok  nehézséggel 
küzdvén,  elég*  lassan  vánszorgott  Kolozsvár  felé,  s 
talán  ha  az  idő  megtartva  rendes  folyamát,  hideg- 
esős és  havas  marad,  soha  nem  ért  volna  oda.  Jól 
általláttam,  hogy  Erdélyben  nem  maradhatok:  mi- 
vel azon  csapatok,  melyekkel  Orosz  (Pál)  tábornok 
Szebent  tartá  megszállva,  erdélyiek  lévén,  az  ellen- 
ség közeledtére  bizonyosan  elszélednek,  családjaikat 
biztosítandók.  Azt  sem  reménylhetém,  hogy  hamar- 
jában Magyarországból  vonhatok  magamhoz  hada- 
kat;   ezenfölül    egyetlen    erősségem    sem    volt,     a 


melyre  támaszkodhattam  volna.  Körülöttem  úgy- 
szólván csak  Károlyi  hadteste  maradt,  és  ezt  a  tél 
folytán  sikerrel  használtam,  a  határokon  tartván, 
honnan  rá-rá-csapott  a  szállásaiban  meglepett  ellen- 
ségre, s  keményen  szorongatta.  Ennek  következté- 
ben (ezen  hadtest  tisztei)  azt  hitték,  miszerint  cso- 
da-bölcseségg'el  cselekedték,  hogy  Zsibónál  nem 
elegyedtek  a  harczba. 

A  föntebb  mondottak  daczára  Bethlenben  elég 
soká  maradtam  arra,  hogy  félelmet  ne  mutassak, 
s  időt  engedjek  a  nemességnek,  családairól  gon- 
doskodni. Azonban  a  hótól  szintúgy  félhettem  én 
is,  valamint  az  ellenség.  Azon  hegyszorúlat,  a  mely- 
nél tartózkodtam,  egyike  a  legjárhatatlanabbaknak; 
épen  abban  a  szegletben  van,  melyet  a  Beszkéd-, 
vagyis  Kárpát-hegyeknek  a  Magyarországot  Er- 
délytől elválasztó  hegyekkel  való  egyesülése  képez. 
Meglehetős  fáradsággal  vonultam  vissza.  Útközben 
megnézem  a  föntebb  már  említett  kővári  várat, 
mely  magában  a  szorulatban,  meredek  és  igen  ma- 
gas sziklán  fekszik.  Meglehetős  roszúl  oldalazott 
(flanquerozott)  külvármüszerü  falazata  nélkül  mitsem 
érne  a  szorulat  védelmére.  Ezen  kerítése  elég  tágas 
lévén,  jókora  helyőrséget  fogadhat  be.  E  várnak  a 
tőle  elnevezett  kerület  alája  van  vetve,  a  mi  által 
kapitánysága  elég  jövedelmessé  válik  arra,  hogy 
az  ország  főbbjei  is  áhítozzanak  utána.  A  Teleky- 
család  megszerezte  örökös  birtokául;  kapitánya  — 
ki  nekem  már  azelőtt  kaput  tárt  volt  —  gróf  Te- 
leky  Mihály  vala.  A  kerület  lakóiból  álló  helyőrség 
élén  jött  élőmbe;  e  lakosság  köteles  a  várat  min- 
dennel ellátni.  Ok  bátor  hegylakók,  s  ragaszkodnak 
várukhoz:  ezért  meghagytam  mindent,  úgy  a  mint 
volt,  nem  változtatván  semmit  régi  szokásaikon, 
mivel  —  gondolám,  egyebek  közt  —  az  ellenség 
hihetőleg  úgyis  bántatlanul  hagyandja  e  félreeső 
helyet,  a  mi  csakugyan  meg  is  történt:  békén 
hagyta,  egész  a  háború  végéig.  A  mint  Erdélyből 
kivonultam:    igen    meg    vaíék  lépetve  azon  erdélyi 

főurak  és  nemesek  sokasága  által,  kik  családjaikkal 
együtt  követének,  nem  számítván  azokat,  a  kik  eze- 
ken kivűl  Moldovába  s  Havaselvébe  menekültek. 
Szállásokról  s  élelemről  kellett  számukra  gondoskod- 
nom. Megszámláltattam  őket :  számuk  i2?ooo  lélekre 
rúgott.  Ragaszkodásuk  meghatott;  de  a  háborúra 
nézve  nagyobb  részt  hasznavehetetlen  fogyasztók 
valának,  s  terhére  váltak  a  népnek.  A  fejedelemsé- 
gemhez tartozó  magyarországi  vármegyékben  — 
a  melyeket  mindig  birtam  —  osztatám  el  szállá- 
sokra őket. 

Magam  pedig  szállásomat  Ecsed-várába  tettem, 
a  mely  Házam  ősi  birtoka  vala,  s  melynek  erődít- 
vényeit  a  németek  a  háború  előtt  lerontották,  de 
én  újra  föl  szándékoztam  építtetni.  Fekvését  te- 
kintve, igen  különös,  és  talán  egész  Európában 
nincs  hozzá  hasonló,  úgy  hogy  bevehetlennek  lát- 
szik. A  kis  Kraszna  folyó,  mely  a  Meszes  hegyei- 
ből ered,  az  ezen  hegység  előtt  terülő  dombok  alján 
terjedelmes  ingoványt  képez,  a  melynek  közepén 
állott  hajdan  a  székelyhidi  vár;  folyását  innét  a 
Szamossal  egyenközüleg  veszi,  ez  utóbbi  folyótól 
csekély  távolságban;  de  Apátinál,  a  hol  annyira 
közeledik  a  Szamoshoz ,  mintha  vele  egyesülni 
akarna,  rögtön  egyet  kanyarodik,  s  egy  más  ingo- 
ványt képez,  melynek  kerülete  három  mértföld, 
feneke  futó-homok,  és  fölszine,  azon  helyeket  ki- 
véve, a  merre  a  folyócska  kigyózik,  zsombékokkal 
és  náddal  van  borítva.  Folyását  alig  lehet  észre- 
venni, mert  hihetőleg  a  föld  alatt  önti  fölösleges 
vizét  a  Tiszába,  vagy  összeköttetésben  áll  földalatti 
utakon  az  apró  tavakkal,  melyek  a  szomszéd  Sza- 
bolcsvármegyében vannak.  Azon  magas  hegyek 
fekvéséből  itélve,  melyek  Beszkéd  nevezettel  bírnak 
s  Magyarországot  Lengyelországtól  és  Moldovától 
elválasztják,  s  a  Tiszával  egyenközüleg  futnak,  to- 
vábbá a  föntebbemlített  Meszes-hegy  fekvéséből  — - 
e  hegy  szintén  párhuzamosan  fut  a  Tiszával.  —  és 
végre    azon    szögletből,   melyet    a    Beszkéd-hegyek 

képeznek  a  mint  a  máramarosiakkal  egyesülnek,  — 
ebből  jő  ki  a  Tisza,  miután  több  magához  hasonló 
nagyságú  folyamot  magába  vett ;  —  tehát  ezekből  — 
mondom  —  Ítélve,  azt  hihetné  az  ember,  hogy  a 
vízözön  árjai  hordták  és  rakták  le  a  mély  fenékre  a 
homokot,  a  melyen  azután  a  Kraszna  folyó  szétterült. 
Azon  Liget  nevű  nagy  erdőség,  mely  a  Meszes  és  a 
Tisza  közötti  egész  tért  borítja:  megerősíti  az  embert 
e  hitében.  Mert  ezen  erdőség  is,  egymással  egyenkö- 
züleg  húzódó  homokhalmok  fölött  terül,  melyek  oly 
közel  állanak  egymáshoz,  hogy  úgy  tetszik,  mintha 
vizár  képezte  volna  őket;  de  e  homok  agyagos  és 
termékeny.  A  halmokat  borító  erdő  igen  ritka,  s 
törpe  (árva)-tölgyekből  áll,  azonban  jó  legelői  van- 
nak. A  lapályok  keskenyek  lévén,  sokáig  megtart- 
ják az  eső-  és  hó-vizet,  s  bokrokkal  és  a  vizet 
kedvelő  fák  minden  fajával  tele  vannak  nőve.  — 
Ecsed  ezen  erdőség  végén  fekszik  Ha  a  városba 
akarunk  jutni,  a  folyónak  egy  50  lábnyi  széles  és 
rendkívül  mély  ágán  kell  átmennünk.  A  várost  egy 
körülbelül  30—40  lábnyi  természetes  csatorna  veszi 
körül:  a  többit  a  tőzegen  nőtt  nád  borítja.  Ezen 
város  csak  két  földbástyával  vala  megerősítve,  elől. 
A  házak  oly  földtalajon  épültek,  mely  könnyen 
sárrá  válik,  de  ismét  hamar  kiszárad.  A  város  nem 
igen  nagy  vala;  belőle  az  erősségbe  jutott  az  ember, 
a  rfíely  két,  a  várostól  elválasztott  csúcsmüből 
(Ouvrage  corneé)  állott,  s  a  város  és  a  vár  között 
a  folyam  élő  vizét  tartalmazó  csatornák  terültek; 
ezek  oly  mélyek,  hogy  midőn  az  erősség  lerombol- 
tatván, a  kemény  kőragaszszal  összeedzett  jó  tég- 
lákból készült  bástyák  romja  beléjük  dőlt:  nem  volt 
elég  betöltésükre  ;  a  lakosok  állítása  szerint  először 
úgy  látszék,  mintha  megteltek  volna,  —  azonban  egy 
éj  alatt  az  egész  omladék-tömeget  elnyelé  a  mély- 
ség. Ezekből  láthatni,  hogy  az  egész  három  szige- 
ten áll,  melyeket  a  folyó  kigyózása  képez.  Az  em- 
lített csúcs-müvek  is  czölöpökre  valának  építve, 
s  földalatti  osztályaik  a  víz  színénél  alantabban  íe- 


—     I70 


küdtek.  Kíváncsi  valék  megvizsgálni  a  vármüvek 
alapját  és  a  czölöpök  minőségét;  ezek  kőrisfából 
voltak,  s  már  egészen  kővé  váltanak,  s  letört  da- 
rabjaik kemények  és  könnyűek  valának.  E  czölö- 
pökön  jól  letömött  s  igen  vastag  szénréteg  volt,  s 
ez  óvá  meg  a  nedvességtől  a  földalatti  lakosztá- 
lyokat. A  második  vá.rmüben  emelkedett  a  tömör- 
ép  ületü  palota,  és  mindezek  mögött  a  folyónak  még 
egy  más  csatornája  mélyedt,  mely  az  erősséget  egy 
igen  gazdag,  mezőben  bővelkedő  rétségtől  választá 
el,  a  melyen  ezernyi-ezer  barom  elélhetett.  Ezen 
három  nagy  mértföldnyi  terűlet  kívülről  merő  nád- 
erdőnek látszott:  belsejében  azonban  igen  szép, 
tiszta,  s  —  a  népnek  talán  hamis  hite  szerint  — 
feneketlen  tó  terűié  el.  Voltak,  kik  már  százölnyi- 
nél  hosszabb  kötelet  eresztettek  bele,  a  nélkül,  hogy 
feneket  értek  volna.  E  tó  igen  bővséges  a  halak- 
ban; a  benne  található  mindenféle  halak  nagyon 
kemények  és  csodás  nagyságúak.  —  A  hires  Bá- 
thory-ház  egyik  ága  Ecsedtől  vette  előnevét,  s  e 
vár  a  családnak  apámról  való  öreganyám  (Báthory 
Zsófia)  személyében  történt  kiholtával,  örökösödés 
útján  szállt  reánk.  A  Báthoryak  czímerében  három 
sárkányfog  volt,,  ezen  állat  testétől  körűiszegélyezve. 
A  hagyomány  szerint,  mikoron  a  scythák  e  földön 
megtelepedének,  egy  az  Opos-nemzetségből  való 
szittya  vitéz  egy  sárkányt  ölt  meg  e  helyen,  a  hol 
azután  e  várat,  vagy  inkább  házat  építtette:  mert 
csak  néhány  századdal  később  (I.  Károly  alatt), 
erősíttetett  az  meg;  a  vitéz  ama  hőstettéért  a  Bátor 
nevet  nyeré.  Emlékszem,  hogy  a  kincstárunkban 
őrzött  ritkaságok  között  láttam  egy  buzogányt,  me- 
lyei a  monda  szerint  Bátor  Opos  a  szörnyeteget 
agyonverte  volna;  azonban  e  fegyver  kicsinysége 
igen  kétségessé  teszi  a  hagyományt.  Minthogy  az 
erődítvény éknek  alapja  épségben  megvolt:  elhatá- 
rozám,  hogy  újból  fölépíttetem  e  várműveket  s  a 
tőzegen  át  új  csatornákat  vágatok,  melyek  által  a 
közlekedést  az  egész  körűllévő  vidékkel  fönn  lehes- 

sen  tartani.  Ezen  ingoványok  télen  sem  fagynak 
be  ;  rendkívüli  hidegekben  meghártyásodik  ugyan 
a  víz,  de  jéggé  nem  keményedik.  —  Erdélytől,  hol 
Károlyi  hadai  a  tél  folytán  jól  működének,  csak 
két  kis  napi  járatra  voltam.  A  németek  fáradalmaik 
után  nem  igen  élvezhettek  nyugalmat. 

Alsó-Magyarországban  a  császárnak  semmi 
hadserege  nem  volt.  Egy  hadtestem  Bezerédy  (Imre) 
dandárnok  alatt  folytonos  beütésekkel  háborgatá 
Styriát  és  Austriát,  és  pedig  kitűnő  sikerrel  és  sze- 
rencsével. Minthogy  Bottyán  tábornokot  a  nép  és 
a  katonaság  igen  szerette:  átküldém  őt  a  Dunán, 
hogy  gróf  Csáky  (Mihály)  tábornokkal  együtt  ve- 
gye kezeibe  a  vezényletet.  Megrohanta  Soprony 
városát,  azonban  sikertelenül,  mert  a  mérnökök 
tanácsára  nem  hajlott.  x) 

A  szécsényi  gyűlés  óta  a  békealkudozó  bizto- 
sok Nagy-Szombatba  vették  magokat.  Míg  a  csá- 
száriak útban  voltak  Erdély  felé:  a  fegyverszünetet 
illetőleg  nem  lehetett  velők  egyességre  jutni ;  mi- 
dőn pedig  már  bevonultak  oda,  mi  vetettük  azt 
vissza,  nehogy  általa  kényszerítve  legyünk,  a  télen 
át  nyugtonhagyni  az  ellenséget.  Ekkép,  a   békekö- 


*)  Rákóczi  Emlékiratainak  egyik  főhibája,  hogy  a  dunán- 
túli eseményeket  —  bármily  nevezetesek  lettek  légyen  is  —  vagy 
épen  nem,  vagy  aránylag  igen  röviden  és  hiányosan  érinti ;  való- 
színűleg azon  okból,  mivelhogy  ezen  egész  művét  sok  év  múlva, 
s  levéltárától  távol,  pusztán  emiékezetéből  írta :  és  így  leginkább 
csak  azon  események  maradtak  meg  részletesen  emlékezetében,  a 
melyekben  ő  maga  is  közvetlenül  szerepelt,  —  Dunántúl  pedig  ö 
a  háború  alatt  személyesen  csak  kétszer  volt,  u.  m.  1704-ben  Pak- 
son, s  1706-ban  Esztergomban,  s  mindkétszer  csak  rövid  ideig. 
E  körülmény,  és  tán  a  franczia  kiadás  hézaga,  teszi  megfoghatóvá, 
hogy  a  fejedelem  e  helyütt  úgy  szólván  egészen  elfelejté  megemlí- 
teni Bottyán  tábornoknak  azon  nevezetes  dunántúli  1705  őszi  és 
téli  diadalmas  hadjáratát,  melylyel  e  legvitézebb  és  legnépszerűbb 
hadvezére  a  zsibói  csapást  bőven  visszatorol á,  —  mint 
egykorú  leveleiben  maga  Rákóczi  is  emlegeti.  Bottyán  ugyanis 
8000  emberrel  átkelvén  a  Dunán :  meghódította  és  szilárdul  szer- 
vezé  a  fölkelés  ügyének  egész  Túl  a  Dunát;  bevette  Duna- 
Földvárt,  Simontornyát    (ezt  épen  a  zsibói  csata  napján,  nov.    11.), 

vetek    csak    az    alkudozások  fölötti  éles  vitatkozá- 
sokkal töltötték  az  időt. 

Forgách  tábornokot  teljes  működési  hatalom- 
mal Kassára  küldém,  hogy  az  idegen  módra  szer- 
vezett lovas  és  gyalog^  hadtestet  helyreállítsa,  s  új 
ezredekkel  öregbítse.  0  nagyon  jól  tudott  a  néme- 
tekkel bánni,  de  a  francziákkal  sehogy  sem  fért  ösz- 
sze.  Tüzérségemet  is  gondosan  előkészítettem  a  ter- 
vezett esztergomi  ostromra,  melyet  e  hadjáratra 
tűztem  ki,  a  nélkül,  hogy  szándékomat  bárkivel  is 
közlöttem  volna.  Ecseden  töltvén  néhány  hetet, 
minthogy  munkácsi  váramban  átadatása  óta  nem 
valék:  átmentem  oda,  megvizsgálandó  a  területet, 
váljon  nem  lehetne-e  e  két  helyet,  a  melyeknek 
fekvése  oly  rendkívüli,  s  annyira  ellenkező,  csator- 
nákkal összekötni?  Munkács  ugyanis  sziklán  épült, 
melyet  csak  kevés  föld  takar,  e  sziklahegy  róna- 
ságból emelkedik  ki,  úgy  hogy  egy  jó  mértföld- 
nyire nincsen  közelében  semmi  magaslat;  csak  ily 
távolságban  kezd  a  vidék  folytonosan  emelkedni, 
egész  a  magas  Beszkéd-hegyekig.  A  Tisza  felől,  a 
mely  ide  négy  órányira  foly:  nincsen  egyéb  rend- 
kívül sűrű  erdőségnél  —  melyben  bámulatos  terje- 
delmű, magasságú  és  egyenességü  tölgyek  találtat- 
nak —  avvagy    roppant    mocsároknál,    melyeket  a 


Palotát,  Csíkvárt,  Cseszneket,  Tatát,  Pécset,  Siklóst,  Veszprémet, 
Pápát,  Csobánczot,  Somlyót,  Vázsonykőt,  Borostyánvárát,  Kősze- 
get, Kapuvárt,  stb. ;  ostromzárolá  Budát,  Esztergomot,  Fehérvárt, 
Győrt,  Sopronyt ;  Heistert  Szent-Gotthárdnál,  Pálffyt  pedig  Bruck- 
nál  szorította  meg,  és  verte  ki  az  országból ;  beütött  Styriába,  s 
Bécs  alá;  8000  emberét  e  közben  20.000-nél  többre  szaporítá : 
egész  új  ezredeket  állítván  és  fegyverezvén  föl,  a  németektől  har- 
czokban  és  bevett  váraikban  elnyert  fegyverekkel ;  Sopronyt  össze- 
bombáztatta,  megrohanta,  s  hogy  be  nem  vehette :  réstörőágyúk 
hiánya  volt  az  oka,  miután  csak  úgy,  minden  rés  nélkül  kellett 
neki  mennie  a  bástyáknak.  Fehérvár  ráczvárosát  azonban  így  is 
sikerűit  megvínia  s  prédára  vetnie;  majd  a  Dráván  csapott  által,  s 
a  ráczokat  és  horvátokat  fékezé  meg,  egész  a  Száváig  barangolván, 
stb.  stb.  —  mígnem  1706  elején  Somogyban,  Igáinál,  gr.  Herber- 
stein  cs.  tábornoktúl  némi  csorbát  szenvedett.  (L.  e  hadjáratok 
részletes  leírását  Thalynál:   „Bottyán  élete".) 

munkácsi  herczegséggel  határos  máramarosi  he- 
gyekről lefolyó  vizek  képeznek;  e  vizeknek  folyása 
a  beléjök  dőlt  fáktól  meg  lévén  akadályozva,  any- 
nyira  átszivárogják  a  földet,  hogy  az  utak  csak 
kemény  télben  járhatók.  A  Latorcza  folyó,  mely  a 
Beszkéd-hegyekből  ered,  egy  puska-lövésnyire  fo- 
lyik a  (munkácsi)  várhegytől.  Egy  zsilip  segedel- 
mével az  egész  rónaságot,  a  mely  már  magában  is 
igen  mocsáros,  víz  alá  lehet  ereszteni,  —  és  a  vár 
megközelíthetlenné  válik.  Ezen  előnyökön  fölül  a 
várhegy  még  egy  folyó-vízzel  telt  árokkal  is  körül 
van  véve,  melyet  le  nem  lehet  csapolni,  mélyebb 
lévén  a  feneke  mint  a  folyóé,  a  melynek  kavicsos 
ágya  csekély  mélységű. 

Itt  létemkor  támadt  azon  tervem:  hogy  az 
egész  várhegyet  szabályos  hétszög-bástyázattal  vé- 
tetem körül,  a  mit  Demoiseau  hadmérnök-dandár- 
nok  (Ingénieur-Brigadier)  igen  jól  kimért,  s  később 
el  is  készített. 


17  0  6. 

J\z  1705-ik  esztendőt  Munkácson  fejezvén  be,  az 
1 706-ikat  a  kormánytanács  üléseinek  megnyitásával 
kezdettem,  a  melyet  január  havára  Miskolczra  tűz- 
tem ki.  E  nagy  mezőváros  az  ország  közepén  fek- 
szik, Egertől  csak  egy  napi  járásnyira.  Bercsényi 
tábornok  s  valamennyi  senátor  megjelent;  és  eljőve 
Szirmay  is,  a  császári  biztosok  egyike,  levelet  hoz- 
ván magával  a  közbenjáró  hatalmak  követeitől, 
melyben  ezek  igén  sürgettek,  hogy  küldjem  meg 
nekik  a  béke -föltételeket,  s  a  nemzet  sérelmeit.  A 
legfontosabb  ügy,  a  mi  ezen  gyűlésben  tárgyalta- 
tott, a  rézpénz  ügye  volt.  Már  följebb  mondám, 
hogy  a  háború  kezdetekor  valamennyi  vármegyé- 
vel körlevelek  által  tudattam  e  pénznem  behozata- 
lának szükségességét,  s  jóváhagyásukat  kértem  ki 
arra  nézve,  hogy  két  millió  forint  értéknyit  ve- 
rethessek. 

Azóta,  látván,  hogy  az  első  összeg  nem  elég: 
ismét  ugyanannyinak  verethetését  kértem.  A  ha- 
mis pénzverők  felhasználák  az  alkalmat,  minek 
folytán  aztán  e  pénznem  rendkívül  elszaporodott; 
úgy,  hogy  a  kereskedők  föl  kezdek  emelni  árúik- 
nak árát,  a  vevők  pedig  zúgolódás  nélkül  fizetek  a 
magasabb  árt. 

Az  elszegényedett  nemesség  a  rézpénzt  adós- 
ságai törlesztésére,  vagy  szükségből  elzálogosított 
ősi  birtokai  kiváltására  akará  fordítani:  de  azt  e 
czélra  nem  használhatván,  meg  kezdé  vetni;  minek 
az  lett  a  következése,  miszerint  a  jövendőre  gon- 
dolván, mindenki  azon  igyekezett,  hogy  rézpénzét 
ezüstre    vagy    aranyra    válthassa.    így   keletkezett 

azután  a  pénzváltás  rézről  ezüstre,  s  az  utóbbinak 
ára  annálinkább  emelkedik  vala:  mennélinkább 
szaporodott  a  rézpénz.  Több  senátor  azon  vélemény- 
ben volt,  hogy  be  kellene  záratni  a  pénzverő-háza- 
kat, s  e  helyett  adót  kivetni,  hogy  a  rézpénz  for- 
galmi becse  növekedjék.  E  véleményt  már  majd  az 
egész  senátus  elfogadá,  midőn  szót  emelek,  mond- 
ván: emlékezzünk  meg  arról,  hogy  a  háború  kitö- 
résének főokai  a  németek  által  kivetett  sarczok  és 
adók  voltának,  melyek  számtalan  zaklatással,  zsa- 
rolással és  boszantással  jártak,  a  mik  ezeknek  elke- 
rülhetlen  következményei  szoktak  lenni;  hogy  a 
háború  kezdete  óta  a  nép  ingyen  és  önkénytesen 
látja  el  a  hadsereget  élelemmel,  mivel  a  marhák 
tartása  neki  semmibe,  lefölebb  némi  fáradságba 
kerül,  s  a  föld  bőven  termi  számára  a  gabonát; 
legnehezebb  neki  készpénzhez  jutni,  a  kereskedés 
és  az  eladás  hiánya  miatt,  mert  mindenki  a  maga 
terméséből  él:  keménykedéshez  kellene  tehát  nyúlni, 
hogy  azon  kevés  készpénzt,  a  mely  úgyszólván 
csak  átfut  a  nép  kezén,  elragadjuk  tőle;  s  hogy  a 
többségtől  olyasmit  kérnénk,  a  mivel  igazán  nem 
bír;  és  végre,  hogy  a  nép  közül  csak  azok  fizet- 
hetnének leginkább,  a  kiknek  fiaik  vagy  rokonaik 
a  hadseregben  szolgálván,  ezeknek  zsoldja  vagy 
zsákmánya  által  segíttetnek  :  azt  azonban  a  kato- 
naság ig~en  zokon  venné,  ha  elkezdenők  családjait 
zaklatni,  Ha  a  rézpénz  bősége,  folytatám,  oka  ér- 
téke csökkenésének:  e  bőség  bizonyosan  nem  a 
nép  közt  keresendő,  hanem  a  nemesség,  a  hadi- 
tisztek, s  leginkább  a  főurak  között ;  és  minthogy 
ezek  nem  eshetnek  adózás  alá :  ez  úton  nehezen 
lehetne  azt  forgalomba  hozni;  s  hogy  mindaddig*, 
míg  e  pénzt  úgy  nem  használhatják,  mint  az  ezüs- 
töt és  aranyat:  nem  váland  az  becsülésük  s  vá- 
gyaik tárgyává  ;  mert  valóban,  miért  kivánna  va- 
laki gyűjteni  és  tartani  olyan  pénzt ,  a  melyet 
sem  adósságai  kifizetésére,  sem  zálogos  birtokai 
kiváltására    nem    használhat,    sem    fekvő     jószágot 

nem  szerezhet  rajta,  sem  kamatokra  ki  nem  ad- 
hatja ?  Nem  tagadom,  hogy  nagy  bajok  származ- 
hatnának abból,  ha  e  pénznemet  mindezekre  alkal- 
masnak nyilvánítanék.  Mert  azonfelül,  hogy  anyaga 
nem  igen  ritka,  könnyen  utánozható  is,  úgy  hogy 
igen  nehéz  lenne  sokasításában  a  hamis  pénzverő- 
ket megakadályozni,  továbbá,  hogy  magok  a  kül- 
földi kereskedők  is  ne  csempészszék  azt  be  hazá- 
jukból :  hacsak  az  eddig  használt  pénzt  valami  külö- 
nös jegygyei  el  nem  látjuk,  a  melyet  nehezen  lehet 
utánozni.  Végre  befejezésül  mondám,  hogy  bármily 
meg  vetettnek  látszassék  is  jelenleg  a  rézpénz:  mégis 
még  legalább  három  évig  használhatjuk;  s  ha  a 
háború  még  tovább  húzódnék:  akkor  folyamodha- 
tunk majd  az  adóhoz;  így  legalább  az  az  előnyünk 
lesz,  hogy  nem  kell  már  most  zaklatásoknak  és 
kényszerített  adóbehajtásnak  kitennünk  a  népet,  a 
mi  az  adó  rendes  következménye  szokott  lenni, 
miután  a  köznépnek  természete,  hogy  készebb  a 
legszélső  végletekre  juttatni  a  dolgot,  mintsem  pénzt 
adjon.  Ellenvetéseim  hatottak,  s  a  következő  pon- 
tok mentek  határozatba: 

Hogy  a  régi  pénznek  értéke  le  szállíttatik ;  hogy 
az  újonnan  verendőkre  a  Boldogságos  Szűz  oly  kis 
képe  nyomassék,  melyet  a  hamis  pénzverők  ne 
legyenek  képesek  utánozni;  továbbá,  hogy  adós- 
ságfizetéseknél, zálogban  lévő  földek  kiváltásánál, 
és  mindennemű  adás-vevéseknél  a  rézpénz  érvényes 
legyen:  ha  a  pénznem  szerződésileg  ki  nem 
köttetett. 

Már  a  jelen  munka  elején  leírtam  volt:  minő 
állapotban  találám  az  országot,  midőn  a  háborút 
elkezdettem.  Nemcsak  a  nemesség  volt  kénytelen 
fekvő-birtokait  zálogba  vetni  az  austriai  elnyomás 
alatt :  de  az  országnagyok  is  nem  kevésbbé  el  va- 
lának  adósodva.  Alig  jövénk  ki  a  tanácsból,  midőn 
Forgách  már  azzal  fenyegette  Szirmayt,  hogy  nála 
zálogban  lévő  jószágait  kiváltandja.  Ez  azon  hírre 
adott  alkalmat,  hogy  az  egész  határozat  Bercsényi 

ármánykodásai  folytán  hozatott,  a  ki  szintannyira 
el  volt  adósodva,  mint  a  másik.  —  Abban  is  meg- 
egyezénk,  hogy  komolyan  hozzáfogunk  a  béke- 
alkudozásokhoz, fegyverszünetet  azonban  a  tavaszig 
nem  kötünk;  továbbá,  hogy  az  alkudozások  szín- 
helyének magam  is  közelében  leendek.  Ez  ürügyül 
szolgált  arra,  hogy  magammal  vezényelhessem  azon 
hadakat,  a  melyeket  Forgách  szervezett  volt,  — 
hogy  így  velők,  azon  esetre,  ha  az  alkudozásoknak 
nem  lenne  eredménye,  Esztergomot  ostrom  alá  lóg- 
hassam. Reménylém,  hogy  e  várat  bevehetem,  mi- 
előtt Rabutin  kijőne  Erdélyből,  s  a  Tiszához  érne. 
—  E  tanácsgyülés  ideje  alatt  alkottam  a  kormány- 
tanácsi cancelláriát,  s  cancellári  méltóságra  Sennyey 
(István)  bárót  emelem,  a  ki  köszvénye  miatt  hadi- 
szolgálatra teljesen  alkalmatlanná  vált.  Miután  több 
ügyet  elintéztem,  s  több  rendeletet  kiadtam:  Misz- 
kolcról  Egerbe  menék. 

Ezalatt  Károlyi  némi  sikerrel  barangolá  be 
Erdélyt;  nekem  pedig  nagy  figyelemmel  kellett  az 
ellenség  hadseregére  lennem,  a  melylyel  nem  akartam 
többé  ütközetet  koczkáztatni.  Az  igaz,  hogy  e  had- 
sereg meg  volt  fogyva:  de  a  sok  szomorú  tapasz- 
talás megtanított^  hogy  sohasem  manoeuvre-írozha- 
tok  úgy,  a  mint  kívánnám,  mivel  a  háborúban  a 
vezérbe  vetett  bizodalom  a  szerencsés  események 
forrása.  Sőt  bátran  merem  állítani  azt  is,  hogy  ezen 
bizodalom  az  ütközet  alkalmával  való  engedelmes- 
ségnek alapja:  mert  ha  a  katona  azt  hiszi,  hogy 
mészárszékre  viszik,  csak  kedvetlenül  engedelmes- 
kedik, s  gyakran  tekintget  hátrafelé.  Valamennyi 
tábornokom  azon  véleményben  volt,  hogy  legköny- 
nyebben  úgy  lehetne  tönkre  tenni  Rabutin  seregét, 
ha  előtte  minden  gabonát,  takarmányt,  és  malmot 
fölégetnénk,  útjában.  En  azonban  csak  mintegy 
szívem  ellenére  egyezem  bele  a  tervbe,  a  mely 
Herbeville  ellen  semmi  hasznunkra  nem  volt.  A 
magyarországi  nép  gabonáját  közönségesen  a  földbe 
ásott  vermekben  tartja,    melyeket    a  németek  igen 

Rákóczi.  Emlékiratai.  12 

jól  meg  tudtak  találni;  mi  pedig  e  vermekben  levő 
gabonát  el  nem  ronthattuk,  s  az  ellenség  kézi  mal- 
mait mindenkor  használhatta.  A  vidék  is,  a  melyen 
átvonulandó  volt,  nem  nagy  kiterjedésű,  és  bizonyos, 
hogy  az  ország  szívének  pusztítása  által  legtöbbet 
csak  minmagunknak  fogunk  ártani. 

A  höchstádti  csatavesztés  óta  a  külső  hadse- 
gély nyerésébe  helyzett  reményemet  elvesztvén: 
igen  hajlandó  valék  a  békére,  mely  a  nemzetnek 
javára  válandott;  s  ilyent  csak  az  angolok  és  hollan- 
dok közbenjárása  mellett  remélhetek  elérhetni  :  a 
minthogy,  ha  komolyan  akarták  volna,  kényszerít- 
hették  volna  is  a  császárt  ily  békére.  Meg  akarám 
azért  a  közbenjáró  hatalmasságokat  ügyünk  igaz- 
ságosságáról győzni.  Ez  okból  határozám  el  maga- 
mat, hogy  rendszeres  alkudozásokra  lépek.  Határo- 
zatomat tudatám  Des-Alleurs  őrgróffal,  s  egyszers- 
mind kérem  őt:  irja  meg  udvarának,  hogy,  ha  a 
király  azt  akarja,  hogy  a  rendek  folytassák  a  hábo- 
rút, szükséges  rendes  szövetséget  kötnie  velők,  és 
velem  is,  mint  Erdély  fejedelmével;  s  hogy  ura 
érdekében  kívánnám,  küldene  neki  minélelőbb  teljes 
meghatalmazást,  és  utasítást  e  tervemre  nézve, 
melyet  vele  közlöttem. 

Egret  a  tavasz  kezdetekor  odahagytam,  hogy 
Nyitrán  Stepney  lorddal,  az  angol  követtel,  talál- 
kozzam. Ott  a  fegyverszünet  föltételeit  illetőleg 
megegyeztünk.  Minthogy  gróf  Bercsényi,  ki  a  többi 
követtel  együtt  a  föltételeket  tárgyalá,  igen  kicsi- 
nyes dolgokon  ütközött  meg,  s  midőn  a  közbenjáró 
elém  térj  észté  a  föltételeket,  én  e  kicsinyes  dolgo- 
kat mellőztem:  teljesen  megnyerem  becsülését.  El- 
mondá,  hogy  József  császár  megtartotta  hozzám 
való  régi  hajlandóságát,  s  kész  lenne  megengedni 
a  fejedelemnőnek,  feleségemnek,  hogy  engem  meg- 
látogathasson; a  mi  pedig  őt  illeti:  szívesen  fogja 
támogatni  kívánságomat,  ha  levél  által  kinyilatkoz- 
tatom, hogy  az  reám  nézve  nem  lesz  kellemetlen. 
Ügyünk  állása,    felelém  neki,    nem  engedi,  hogy   e 

tárgyban  a  császárnak  írjak,  sem,  hogy  bárminemű 
kérelmet  intézzek  hozzá;  hanem  írni  fogok  a  feje- 
delemnőnek, tudatván  vele:  mennyire  örülnék,  ha  a 
fegyverszünet  alatt  láthatnám,  ha  erre  a  császártól 
engedelmet  nyerhetne,  —  szavamat  adván,  hogy  a 
fegyvernyugvás  fölbomlásával  ismét  visszabocsáta- 
nám,  ha  ő  császári  fölsége  kívánná.1)  Nem  sokat  kellé 
kérni,  hogy  ez  megtörténjék.  A  bécsi  udvar  már 
rég  óhajtá  őt  4iozzám  küldeni,  s  az  előttem  tett 
ajánlat  erre  csak  ürügyül  szolgált.  Az  ajánlatot 
nem  utasíthatám  vissza,  s  mihelyt  a  fejedelemnő 
levelemet  megkapta ,  azonnal  engedelmet  nyere. 
Pompával  fogadám  őt  Nyitrán,2)  de  kényelmesebb 
lakás  végett  nemsokára  Kis-Tapolcsányba,  s  innen 
Érsek-Újvárra  vivém,  a  hová  Wratislaw  gróf,  cseh 
cancellár,  a  császár  kegyencze  s  a  békeértekezlete- 
ken második  követe,  utánunk  jött,  azon  ürügy  alatt, 
hogy  a  fejedelemnőt  meglátogassa.  Én  úgy  tette- 
tem magam,  mintha  észre  sem  vettem  volna  érkez- 
tét. Minden  udvari  szertartás  nélkül  jött,  s  midőn 
a  fejedelemnő  szobájában  találkoztam  vele,  nagyon 
otthonosnak  látszott  lenni.  Minthogy  már  azelőtt 
jól  ismertem:  igen  őszintén  beszélt  velem:  római 
birodalmi  független  fejedelemséggel  (Principauté 
Souveraine)  s  a  birodalmi  gyűlésen  szavazattal  és 
üléssel  kinált  meg,  s  más  egyebekkel,  a  mik  Házamra 
nézve  előnyösebbek  lettek  volna,  mint  a  választás 
alá  eső  erdélyi  fejedelemség,  —  határozottan  ki- 
jelentvén, hogy  a  császár  sohasem  fog  beleegyezni, 
hogy  ez  utóbbinak  birtokában  maradjak.  Elmondá, 
miszerint  hasonló  megbízásban  járt  el  a  bajor 
választó-fejedelemnél  is,  ki  egykor  bizonyosan  meg 


*)  Rákóczinak  neje  és  két  kis  fia,  a  fejedelemnek  a  német- 
újhelyi  börtönből  lett  menekülése  óta  le  volt  tartóztatva  a  bécsi 
udvar  által,  s  a  fejedelemnő  most  is  csak  azon  ravasz  szándékból 
bocsáttatott  férjéhez,  hogy  ezt  a  gr.  Wratislaw  által  neki  a  béke 
fejében  tett,  alább  elbeszélendő  kedvező  ajánlatok  elfogadására  bírja. 

2)  A  fejedelemnőt  Pozsonytúl  Nyitráig  Ocskay  László  kísérés 
hét  ezred  farkasbőrös  huszárból  álló  dandárral. 

fogja  bánni,  hogy  el  nem  íogadá  azon  ajánlatokat, 
melyeket  neki  tőn.  Megengedem,  válaszolám,  hogy 
mindezen  ajánlatok,  melyeket  jelenleg  a  császár 
részéről  nekem  tett,  tökéletesen  egyeznének  Házam 
érdekeivel:  de  én  családom  emelését  sohasem  tekin- 
tem czélúl,  a  háborút  egyedül  hazám  szabadságáért 
kezdvén,  a  melyhez  születésem  csatol;  s  hogy  ezen 
kapocs  most  még  szorosabbá  lőn  azon  háládatos- 
ságom  által,  a  melylyel  az  egész  nemzet  iránt  tar- 
tozom, azon  bizodalmáért,  hogy  kormányának  gyep- 
lőit kezembe  adá ';  részemről  ő  császári  fölségé- 
tol  az  erdélyi  fejedelemséget  sem  kívánom,  s  e 
tekintetben  én  megelécgszem  ,  ha  a  császár  a 
Leopold  császár  által  fejedelmi  elődömmel  Apaffy 
Mihálylyal  kötött  szerződést1)  megtartja;  hogyha 
személyem  e  tekintetben  akadályul  szolgálna,  örö- 
mest visszaadom  választási-oklevelemet  az  erdélyi 
rendeknek,  hogy  mindkét  résznek  kedvesebb  feje- 
delmet válaszszanak,  habár  szolgáim  legkisebbiké 
lenne  is  az.  Végül  mondám,  hogy  szivem  egész 
őszinteségével  tártam  ki  előtte  gondolataimat,  s- 
kérem,  mondja  el  mindezt  a  császárnak,  a  kiről,  — 
miután  oly  szerencsés  vagyok,  hogy  személyesen 
ismer,  s  ha  ő  fölsége  azon  hajlandósággal  viseltetik 
irántam,  a  melyről  biztosított,  —  nem  képzelhetem, 
hogy  őszinteségemért  nehezteljen.  Eszrevevém,  hogy 
Wratislaw  meg  volt  lépetve  feleletem  által;  s  való- 
ban, megtudám,  hogy  visszatértekor  oly  kedvezően 
beszélt  rólam,  hogy  maga  is  gyanússá  lett.  De 
akkor  ezen  ünnepélyes  szavakkal  vált  el  tőlem,  a 
melyekre  jól  emlékezem,  mert^  lőn  okom  reá,  hogy 
azok  újra  eszembe  jussanak:  „Óh  fejedelem,  monda, 
Ön  Francziaország  ígéreteiben  bízik,  mely  ország 
azon  fejedelmek  ápoldája  (Hőpital),  kiket  ígéretei- 
nek s  fogadásainak  megszegése  által  szerencsétlen- 
ségbe döntött;  Ön  is  ezeknek  számát  fogja  szapo- 
rítani, és  ott  haland    meg."      „Nem    Francziaország 

J)   Az  úgynevezett  leopoldi  diploma  értetik. 

viseletét  veszem  tekintetbe,  felelém,  hanem  köteles- 
ségemet, melyről  már  beszéltem." 

így  váltunk  el;  s  a  fejedelemnő  nemsokára 
ezután  a  karlsbadi  fürdőbe  ment  Csehországba. 
Ezen  fürdőt  ő  egészsége  helyreállítására  oly  szük- 
ségesnek hitte,  hogy  miután  figyelmeztetem,  és 
megjósolám  neki  mindazt  a  mi  őt  később  érte: 
nem  akarám  erőszakkal  visszatartóztatni.  —  A 
császár  rendes  útlevelet  rendelt  adatni  neki,  s  én 
Forgách  tábornokkal  kísértetem  őt  el  a  morva  hatá- 
rokig. A  bécsi  udvar  nem  volt  megelégedve  vála- 
szommal; —  nemsokára  testvérnénémet  Aspremont 
őrgrófnét  küldé  hozzám  a  császár,  a  kit  tisztelt,  és 
a  kiről  tudá,  hogy  igen  szeretem.  Minthogy  József 
császár  fogságom  előtt  és  alatt  irántam  nag5^on 
nyájas  indulattal  viseltetett,  néném  biztosított,  mi- 
szerint ebben  azóta  sem  változott  meg,  főleg  mióta 
megtudá,  hogy  igen  igazságtalanul  bántak  velem: 
különben  ő  is  elmondá  mindazt,  a  mit  Wratislaw 
gróf  elémterjesztett  volt,  sőt  biztosított,  miszerint 
föl  van  hatalmazva,  hogy  föltétlenül  (comme  une 
Carte-blanche)  elfogadottnak  jelentheti  ki  minden 
kívánságomat,  Erdély  kivételével.  ■•  Az  egész  kor- 
mánytanácsot összehíttam  Ersek-Űjvárra.  A  mi 
békebiztosaink  Nagy -Szombatban  valának,  a  császár 
biztosai  pedig,  a  kik  közül  az  első  a  lotharingiai 
herczeg  testvére  az  osnabrücki  püspök,  később  trieri 
választófejedelem  volt,  Pozsonyban  tartózkodtak.  A 
békepontok  Ersek-Ujvártt  az  egész  senátus  közre- 
működésével szerkesztettek. 

Ezen  alkudozások  alatt  ernyedetlenűl  folytatám 
a  készületeket  Esztergom  ostromára.  Az  ágyú-  és 
mozsárütegek  a  piacz  közepén  sorban  állottak, 
mozdonyaikon.  Az  erősség  (Újvár)  alatt  12.000 
embert  táboroztattam,  részint  lovasságot,  részint 
gyalogságot,  kik  idegen  módra  voltak  szervezve,  s 
Forgách  vezénylete  alatt  állottak.  Karvánál,  mely 
Esztergomon  fölül  egy  órányira  fekszik,    s  a  hol  a 

Duna  igen  keskeny:  sánczokat  készíttetek.1)  Ezen 
sáncznak  kettős  czélja  volt,  hogy  t.  i.  hídfőül  szol- 
gáljon, és  egy  hadtestet  fedezzen.  E  helyütt2)  kétr 
czukorsüveg  alakú  s  igen  meredek  hegy  emelke- 
dett, a  melyekre  szintén  erős,  és  czölöpzettel  is  el- 
látott redouteokat  épitteték;  a  harmadik  magaslat 
a  Duna  hosszában  feküdt:  erre  jó  tábori  erődöt 
(Fort  de  campagne)  vettettem.  Ásásközben  igen  sok 
régi  emléket  és  föliratokat  találtunk,  a  melyekből 
kitűnt,  hogy  Marcus  Aurelius  idejében  e  hely  egy 
római  legio  elsánczolt  táborhelye  volt.  Minthogy 
ezen  erődítési  művek  háromszöget  képeztek:  a 
közbenfekvő  tér  elég  nagy  volt  arra,  hogy  rajta 
egy  hadsereg  tábort  üthessen.  A  tutajok  mind 
készen  valának,  úgy  hogy  azokat  a  kellő  időben 
vizre  lehetett  bocsátani,  s  a  hidveréshez  hozzáfogni. 
A  fejedelemnő  s  a  közbenjáró  követek  még~ 
Ersek-Újvártt  voltak,  midőn  egy  napon  lóra  ültem, 
hogy  a  táborban  lévő  hadtest  fölött  szemlét  tartsak. 
Forgách  csatarendet  formált,  s  engemet  a  sorok 
előtt  fogadván,  szokás  szerint  oldalvást  lovagolt 
előttem,  kivont  karddal,  úgy  a  homlokzat  előtt,, 
mint  visszafordultomkor  a  két  hadvonal  között  is; 
midőn  azonban  a  második  hadvonalt  hátulról  aka- 
rám  megszemlélni:  udvariasságból  hüvelybe  tétetem 
vele  a  kardot.  Nemsokára  Bercsényi  jött  ki  a 
közbenjáró  követekkel;  Forgách  ő  neki  is  ilymódon 
tiszteikedék,  és  szintén  azonképen  kísérte  őt  a  had- 
sorok előtt,  mint  engemet.  Midőn  azonban  a  máso- 
dik hadvonal  hátuljához  értek,  Bercsényi  elfelejtett 
Forgách  iránt  hasonló  figyelemmel  lenni,  hogy  t.  i. 
kardját  hüvelybe  tétesse;  ez  tehát  kivont  karddal 
lovagol  vala  mellette,  mindaddig,  míg  amaz  eltávo- 
zott: de  igen  megbántva  érezé  magát,  azt  hivén, 
hogy  Bercsényi  büszkeségből,  s  személye  megvetésé- 


3)  Tulaj  donképen  Karván  alól,    a  csenkei  puszta  határában. 
2)  Azaz :  a  jobb  parton,  Csenkével  átellenben,  Nyerges-Újfalu 
fölött,    a  hol  a  hegytetőkön  e  sánczok  ma  is  igen  jól  látszanak. 

bői  cselekedett  ilyképen.  Harag-ját  azonban  elfojtá 
estvélig,  a  mikor  a  tábornokok  a  jelszó  megtudása 
végett  mindnyájan  hozzámgyültek.  Szokás  szerint 
először  Bercsényinek  s  udvari  hadaim  részére  udvari 
főkapitányomnak  (Vay  Ádám)  mondám  meg  a  jel- 
szót. Bercsényi  Forgáchhoz  közeiedék,  hogy  a  jel- 
szót tudtára  adja:  ez  azonban  visszalépett,  mondván, 
hogy  ő  tőle  nem  akarja  elfogadni,  mert  a  szövetsé- 
ges rendeknek  nem  főtábornoka,  s  mert  igen 
udvariatlanul  viselte*  magát  irányában.  Erre  rögtön 
kiment  a  szobából.  Bercsényi  is  kiment  nemsokára, 
s  elém  terjeszté  panaszát.  En,  felelém,  nagyon  rosza- 
lom  Forgách  tábornok  viseletét,  azt  azonban  csak- 
ugyan nem  parancsolhatom  meg  neki,  hogy  őt  a 
szövetséges  rendek  fővezérének  ismerje,  minthogy 
a  rendek  e  méltósággal  nem  ruházták  föl  őt;  mind- 
azáltal számot  kérendek  Forgáchtól:  miért  vonako- 
dott folytatni  azt,  a  mit  mindeddig  megtett?  E 
tábornok  (Forgách)  engedelmeskedett  ugyan  szava- 
imnak: de  Bercsényi  nem  tudta  válaszomat  meg- 
emészteni. Megbetegedett,  idegesség  fogta  el  tagjait, 
úgy  hogy  a  Leopoldvárhoz  közeleső  hévvizekbe1) 
kellett  őt  vinni;  s  fölgyógyult  ugyan,  de  nehez- 
telése  jó  soká  tartott.  Sok  ideig  nem  tudtam  el- 
hitetni vele,  hogy  én  egyedül  csak  igazságszeretet- 
ből nyilatkoztam  így,  nem  pedig  hogy  Forgáchnak 
kedvezzek.  Betegsége  alatt  a  senatorok  közül 
többen  figyelmeztettek:  mily  kártékonyán  hathat 
Bercsényi  betegsége  és  elégedetlensége  az  alkudo- 
zásokra. Kértek,  hogy  vigasztaljam  meg,  s  adjak 
neki  némi  elégtételt.  De,  felelém  nekik,  bármily 
barátsággal  viseltetem  is  Bercsényi  gróf  iránt,  igaz- 
ságosan meg  nem  másíthatom  a  mit  mondtam;  s 
hogy  Forgáchnak  mindenkor  joga  lenne  panaszra, 
ha  azt  akarnám  állítani,  miszerint  Bercsényi  gróf 
a  szövetség  által  neveztetett  ki  fővezérré,  —  hisz 
ők  magok    is  jól    tudják,    hogy    erről   Szécsényben 


*)  A  pöstyéni  fürdőt  érti. 

nem  volt  szó;  s  hogyha  a  rendek  nevében  ilyesmit 
tennék:  a  kormánytanácsnak  kötelessége  lenne  azt 
ellenezni.  Végre,  mondám,  ha  azon  körülmény, 
hogy  Bercsényit  megsértettem,  ártana  az  alkudozá- 
soknak: inkább  kész  volnék  elmenni  s  harczolni  az 
ellenség  hadserege  ellen,  mely  fejedelemségemet 
megszállotta.  Bercsényi  azonban  midőn  a  hévvizek- 
ből visszatérve  látá,  hogy  semmit  ki  nem  erőszakol- 
hat: észretért,  és  folytatta  Nagy-Szombatban  az  alku- 
dozásokat, egy  ország  szövetséges-rendéinek  —  a 
milyeneknek  a  császár  ünnepélyesen  elismeré  szövet- 
kezesünket  —  megfelelő  méltósággal.  Wratislaw 
gróf  Nagy-Szombatba  mene,  hol  közte  és  Bercsényi 
gróf  között  teljes  egyenlőséggel  történtek  a  találko- 
zások. A  meghatalmazványok  kellő  ünnepélyesség- 
gel cseréltettek  ki.  A  közbenjárÓK:  mylord  Stepney 
Angolország,  s  de  Rechteren  gróf  a  hollandi  köz- 
társaság részéről,  elismerték  sérelmeink  igazságos 
voltát;  azonban  a  bécsi  udvar  előterjesztéseinket 
folyvást  makacsul  ellenzé  vagy  kijátszotta,  a  mint 
ez  a  Constantius  Veracius  név  alatt  megjelent 
kiadványból 3)  látható.  A  bécsi  udvar  ugyanis  nem 
akarván  a  fegyverszünetet  meghoszabbítani,  mi  nem 
felelhettünk  válaszára,  melyet  előterjesztéseinkre 
adott;  ezért  válaszoltunk  ama  nyomtatvány  által, 
hogy  a  közönségnek  a  dolog  mibenlétéről  tudomása 
legyen. 

A    fegyvernyugvás-    megszűnte    után    néhány 
nappal  Esztergom  megszállására  indultam.2)  A  Garam 


3)  Magyarul  és  latinul  külön  kiadványban  mindjárt  akkor, 
Rákóczi  által  kinyomatott  becses  véd-  és  czáf-irat,  Vay  Ádámtól, 
a  kinek  „Veracius  Constantius,  miles  Hungarus"  álneve.  Tartal- 
mazza, kellő  bevezetéssel  és  befejezéssel,  a  császáriak  válaszát,  és 
a  magyarok  viszontválaszát,  a  békealkudozások  alkalmával,  Fran- 
cziáúl  olvasható  a  „Hist.  des  Revol.   de  Hongrie"  IV-ik  kötetében. 

2)  Szükségesnek  látjuk  itt,  kiegészítésül,  némely  ekkor  tör- 
tént nevezetesb  hadi  tényt  rövideden  fölemlíteni.  —  Gr.  Pálffy 
János,  a  bán,  néhány  ezer  zabolátlan  horvát  és  rácz  haddal  mind- 
járt a  fegyverszünet  végén,  égetve,  dúlva  betört  az  országba:  de 
Bottyán  tábornok    lovas  haddal    s  szekerekre    rakott  gyalogsággal 


folyó  torkolatánál  ütöttem  föl  táboromat,  úgy  hogy 
e  folyó  hadvonalunk  mögött  esett,  a  mi  a  tábornak 
kényelmére  vala.  Sátorom  a  tábor  közepén,  egy 
dombon  állott,  a  honnan  beláthattam  ütegeimre. 
A  folyam  túlsó  partján  egy  gyaloghadtestem  táboro- 
zott, mely  a  város  megrohanására  vala  szánva,  és 
az  idegen  lovasság  Gyürky  (Pál)  tábornok  vezény- 
lete alatt,  ki  hajdan  a  török  háborúkban  szolgált. 
Az  említett  hid  elkészültével  a  közlekedés  megnyílt ; 
minthogy  azonban  a  hid  csak  talpakból  állott:  a 
faltörő-ágyúkat  veszélyes  lett  volna  átszállítani  rajta, 
—  mert  azon  támadási  terv  szerint,  a  melyet  Le 
Mairehadmérnök-dandárnok  készített  volt,  az  ostrom- 
lövegeket a  folyót  (t.  i.  a  Dunát)  közbe  véve  x)  kell 
vala  fölállítani.  Az  innenső  oldalról  a  vár  még 
sohasem  támadtatott  meg,  és  noha  a  viz  felőli  oldala 
a  hegynek,  a  melyen  épült,  nem  oly  meredek  mint 
a  többi:  a  roham  ezen  oldalról  sohasem  sikerülhetett 
volna,  a  mint  bevétele  utáni  kísérleteinkből  kivilág- 
lott. Mindazonáltal  soha  meg  nem  bánám,  hogy  e 
tervet  követtem,  mert  a  hegynek  azon  része,  mely 


hirtelenül  reájaütvén,  kiszorította  Styriába.  —  A  fegyvernyugvás 
alatt  a  császáriak  az  Austriába  való  becsapások  meggátolására,  meg- 
feszített erővel,  éjjel-nappal  dolgoztattak  egy  nagyszerű  sánczolaton, 
mely  a  Fertőnél  kezdődvén,  a  sopronyi  erődítésekig,  s  onnét  ismét 
Fraknóváráig,  azaz  a  határokig  húzódott.  A  sopronyi  és  fraknai 
erősségeken  és  magán  a  sánczolaton  kivűl  hat,  szabályosan  épült 
redoute  oltalmazá  e  védvonalt.  Ágyúkkal  és  őrséggel,  gr.  Stahrem- 
berg  Miksa  altábornagy  parancsnoksága  alatt,  jól  meg  volt  rakva. 
A  kuruczok  a  fegyverszünet  lejártával  többször  megközelítek  e 
művet,  majd  erej őket  egyesítek,  s  aug.  18-kán  reggel  gr.  Eszter- 
házy  Antal,  Botty  án  Ján  o  s  és  Be  z  er  édy  Imr  e  nyilt  roham- 
mal rája  rontván,  szerencsésen  bevették.  Minden  redoute-ot  külön 
kellett  megostromolni.  A  menekülő  németeket  egész  a  sopronyi 
kapuig  vágták,  —  négyszáznál  jóval  több  német  és  rácz  maradt 
halva  —  sok  foglyot  ejtettek,  töméntelen  fegyvert,  hadi  készletet, 
zsákmányt  nyertének.  Azután  a  bevett  sánczokat  több  helyütt  le- 
vonatván :  beütöttek  Austriába,  s  egész  Bécs  külvárosaiig  mindent 
porrá  tőnek,  Pálfly  dulásait  megboszúlandók.  (L.  Thalv:  „Bottyán 
élete.") 

*)  Azaz  Párkány  felől. 

velünk  átellenesen  feküdt,1)  egész  középmagasságáig 
jól  meg  volt  rakva  czölöpzettel,  s  e  mellvéd  mögött 
széles  és  mély  árok  nyúlt;  e  szerint  a  vár  sokkal 
erősebb  vala,  mint  az  ember  egyelőre  gondolta  volna. 
A  várossal  tornyok  védette  fallal  s  két  kis  szöglet- 
bástyával van  összekötve.  A  hét  —  nyolcz  lábnyi 
vastagságú  erős,  faragott-kővekből  épült  Duna 
felőli  várfal  és  a  folyam  között  egy,  apadáskor 
szárazon  maradó  zátony  van.  A  vár  maga  igen 
szoros  és  szűk,  s  ezért  a  város,  míg  el  nincs  foglalva, 
nagy  hasznára  szolgál  az  őrségnek.  A  várost  azon- 
ban majdnem  minden  nehézség  nélkül  hatalmamba 
kerítettem;  48  óra  alatt  rést  lőttünk  falain,  s  a  hadak 
az  említett  zátony  felől  indultak  rohamra;  az  ellen- 
ség, a  nélkül,  hogy  a  törésnél  ellentállott  volna,  a 
várba  vonult  vissza.  Elhelyezvén  hadaimat  a  város- 
ban: a  várfal  aljához  mintegy  hat  ölnyire  (six  toises) 
lévő  barlangban  állítottam  föl  egy  üteget,  a  melyből 
elkezdődött  a  réslövés.  A  fal  egész  aljáig  ki  volt 
téve  a  lövéseknek ;  a  nagy  távolság  miatt  azonban2) 
erős  lövéseket  kellett  az  ágyúkból  tenni-  Mégis 
czélt  értünk,  noha  sok  lövésünk  haszontalan  volt. 
A  rés  eléggé  meg  volt  bontva,  s  a  hadmérnök 
nézete  szerint  használható  vala ;  s  ámbár  nem  osztoz- 
tam nézetében,  éjjelre  elrendelem  az  ostromot.  Az 
ellenség  töméntelen  gránátot  és  bombát  hányt  a 
rohanókra,  a  mi  valóságos  tűzesőnek  látszott.  E 
látvány  hadaim  előtt  újság  volt;  nem  igen  törték 
magokat  fölfelé,  minélfogva  az  egész  nagy  zajjal, 
de  kevés  sikerrel  ment  végbe.  Ezen  sikertelen  roham 
időt  engedett  az  ellenségnek  a  törés  elsánczolására. 
E  rés  igen    könnyen    nyaktörő    vállalattá  válhatott 


*)  Azaz  túlról,  a  Szent-Tamáshegye  és  a  város  felől. 

2)  A  várfal  ugyanis,  melyet  törettek,  fönnt  a  hegy  tetején, 
a  hegy  lábáig  lenyúló  falazat  aljától  hat  ölnyire  lévő  ágyútelep 
ellenben  lennt  a  völgyben  állott;  innét  a  nagy  távolság;  —  másként 
e  mondat  alig  értelmezhető,  föltéve,  hogy  a  „six"  (hat)  nem  toll- 
hibából  áll  „soixante"   (hatvan)  helyett. 

volna  ránk  nézve,  mert  a  hegy  meredeksége  miatt 
nem  árthattunk  a  sánczolatnak,  golyóink  csak  alig 
érték  a  mellvédet.  Azt  ajánlám  tehát  a  hadmérnök- 
nek, s  de  la  Mothe-nak,  ki  a  tüzérség  parancsnoka 
volt,  hogy  az  említett  nagy  üreget  vagy  barlangot 
használjuk  föl  aknaásásra.  Jól  láttam  ugyan  a  nehéz- 
ségeket, melyekkel  a  természet  által  formált  üregek- 
nek aknává  alakitása  jár,  minthogy  az  ily  akna 
nagyon  ki  van  téve  a  légjáratnak;  de  a  várparancs- 
nok, Kucklánder  ezredes,1)  azok  állítása  szerint,  a 
kik  ismerték,  együgyű  öreg  volt,  ki  rangját  pénzen 
vette,2)  a  nélkül  hogy  valaha  sokat  bajlódott  volna 
a  hadtudománynyal.  Az  aknászok  kényök-kedvök 
szerint  dolgozhattak.  Először  egy  hasadásra  vagy 
érre  akadtak,  a  mely  előre  vezetett:  ez  kitágíttatván, 
egy  más,  keskeny  üregre  bukkanának,  a  mely 
azonban  nem  látszott  érnek  lenni,  s  jobbra  kanya- 
rodott. Ezen  üreg  igen  kemény  vörös-márványban 
mélyedt,  melyen  a  véső  nem  igen  fogott.  A  munka 
napról  napra  lassabban  haladt ,  s  a  siker  mind 
kétesebbé  lőn. 

Rabutin  kijött  seregével  Erdélyből,  s  elszántan 
nyomult  a  Tisza  felé. 3)  Károlyi,  a  ki  folytonosan 
előtte  szállongott  ,  mindent  fölégettetett  tábora 
körül,  a  nélkül,  hogy  a  lakosságot  erre  erőltette 
volna,  mert  a  nép  maga  gyújtá  fel  kunyhóit.  Ber- 
csényi tábornok  hadteste  majdnem  fölöslegessé  vált  a 
Vágnál.  Ott  Stahremberg  Guido  vezérlé  az  ellenséges 
hadsereget,  mely  mindössze  is  hatezer  lovasból  és 
gyalogból    állott,    s    Komárom    ágyúinak    védelme 


1)  Tábornok  vala,  és  később  altábornagy. 

2)  Téves  értesülés;  Kucklánder  fokozatosan  emelkedett,  tény- 
leges hadi  szolgálatban.  Már  1682-ben  mint  kapitánynyal  s  tokaji 
várparancsnokkal  találkozunk  vele. 

3)  A  Karika  szorosán  fölveré  Gencsy  Zsigmond  hadát,  viszont 
Károlyi  Békésnél  a  hozzá  csatlakozni  akaró  ráczok  egy  részét  szé- 
leszté  el.  A  többiek,  Nehm,  Virmond  és  Löfíelholtz-czal  Csongrád 
táján  egyesültek  Rabutinnal. 

alatt  táborozik  vala.  :)  Előttem,  Stalirembergnek 
szemmeltartására  három  lovas-ezred  állott  Bottyán 
tábornok  alatt,  kihez  a  komarom-városi  lakosok 
rendkivűl  ragaszkodtak.  Bottyán  előöreit  a  Duna 
mellett,  a  komáromi  várral  szemközt  állítá  föl. 2) 
Bercsényi  tábornok  azt  ajánlá,  s  én  beleegyezem, 
hogy  ő  lovasságával  Károlyihoz  csatlakozik.  Menete 
közben  megtekinté  az  (esztergomi)  ostromot.  El- 
határoztam, hogy  utána  menendek,  ha  Rabutin 
Tokajnál  átkelne  a  Tiszán.  Mindezeknél  fogva  sür- 
gettem az  aknászokat,  de  nem  volt  több  lőporom, 
mint  a  mennyi  az  akna  megtöltésére  kell  vala.  Az 
ágyúk  gyújtólyukai  már  igen  megromlottak;  ez 
okért  tehát  mozsarakat  hozattam,  és  daczára  a 
távolságnak,  azt  tapasztalam,  hogy  az  ezekből  lőtt 
bombák  a  földerődítvények  ellen  igen  hatásosak. 
Végre  az  aknák  megtöltéséhez  fogtunk,  mert  már 
elegendő  lőporunk  volt. 3)  A  várparancsnokot  föl- 
szólíttatám:  adja  meg  a  várat;  ő  azonban  nem  felelt, 
hanem  éjjel  kitörvén,  elfoglalá  aknánkat,  és  az  akná- 
szokat kardra  hányatá,  lőporunk  egy  részét  is  el- 
vivé magával,  az  üregben  pedig  őrséget  hagyott. 
Ezen  esemény  igen  kellemetlen  volt  ugyan,  mind- 
azonáltal nem  akarván  kitűzött  czélomtól  eltérni: 
legválogatottabb  csapataimat  előrendelem,  kiostro- 
molni az  ellenséget  az  üregből.  E  vállalat  sok  nehéz- 
séggel járt,  mert  az  üreghez  csupán  egyetlenegy, 
igen  keskeny  ösvény  vezetett,  s  csak  félpuskalövés- 
nyi  távolságban  a  vártól  kellett  a  hegy  oldalán  föl- 
menni. De  rohanó  csapataim  vitéz  és  büszke  maga- 
tartása   annyira    megrettenté     a    barlangban    levő 


*)  Itt  csupán  csak  a  Stahremberg  Guido  közvetlen  vezérlete 
alatt  álló  cs.  hadtest  értetik,  a  Rabutinnal  Tiszántúl,  Pálffyval, 
Stahremberg  Miksával  és  Heister  Hanibállal  Dunántúl,  és  Glöckels- 
perggel  Erdélyben  lévő   hadakon  kivűl. 

2)  Seregének  zömével  a  neszmélyi  hegyekre  támaszkodott, 
míg  Eszterházy  Antal  Tatánál  őrködék.   (Thaly:   „Bottyán  élete.*) 

3)  A  lőszerek  az  ostromhoz  a  bányavárosokbúi  és  az  érsek- 
újvári vár  raktáraiból  érkeztek. 

németeket,  hogy  közeledtükre  elhagyák  helyöket, 
és  a  hegyen  fölmásztak,  a  mint  tudtak.  Ezalatt  egy 
szökevény  érkezett  hozzánk,  hirül  hozván,  miszerint 
több  tiszt  aiánlá  a  parancsnoknak,  hogy  capitulál- 
jon,  minthogy  Stahremberg,  a  ki  már  többször 
felelt  Komárom  ágyúival  a  lövésekkel  adott  jelre, 
nincs  azon  helyzetben,  hogy  segélyükre  jöhessen.  A 
parancsnok  azt  válaszolá  nekik,  hogy  helytelen  idő- 
ben lett  általunk  fölszólítva  a  föladásra,  s  ha  úgy 
beszélünk  vele,  a  mint  illik,  tudja  mit  kelljen  felelnie ! 
Igaz  ugyan,  hogy  egy  szökevény  beszédére  nem 
sokat  lehet  adni;  mindazáltal,  megtudandó:  mennyi 
igaz  előadásából?  vizsgálatot  rendeltem:  hogy  a  fel- 
hívás valósággal  szokatlan  időben  tétetett-e?  S 
csakugyan  kiderült,  hogy  parancsom  későn  érkezett 
a  Dunántúlra,  és  hogy  azon  tiszt,  a  ki  a  városban 
parancsnokolt,  csak  napnyugta  után  doboltatá  a 
föladási  jelt,  (chamade).  Az  ostromot  kész  valék 
félbenszakasztani;  mert  Stahremberg  hídon  kezdett 
dolgoztatni,  arra  az  oldalra,  melyen  én  állottam, !) 
s  a  melyen  azon  három  ezreden  kivül,  mely  Komá- 
romot tartotta  szemmel, 2)  csak  két  ezred  lovasság 
volt  táboromban,  a  többi  a  túlsó  parton  lévén.  Mi 
több  :  még  ágyúimat  is  féltenem  kellett,  mert,  ha 
az  ellenség  átkel  (a  Vág-Dunán):  Érsek-Újvártól 
könnyen  elvághatott  volna.  Megparancsolám  tehát, 
hogy  az  aknák  födessenek  be,  (masquiroztassanak) 
a  lőporral  töltött  fellobbantó  kanóczfonadékok  hozzá- 
jok  illesztessenek,  és  az  ágyúk  az  éjjel  a  telepek- 
ből kivonassanak.  Másnap  kora  reggel  azon  aján- 
lattal szólíttatám  föl  a  várparancsnokot,  hogy  küldjön 
ki  egy  tisztet,  a  ki  meggyőződhetik,  hogy  az  aknák, 
melyeknek  szerkezetét  ismeri,  készen  állanak  a  föl- 
lobbantásra.  A  parancsnok  megijedt,  túszokat  külde, 


*)  Rákóczi     a    Duna    baloldalán,     Párkánynál    áll    vala.     és 
Stahremberg  a  Vág-Dunára  készítteté   a  hidat. 

2)  Bottyán     ezredei  ,     melyek     időközben     általrendeltettek? 
Madárhoz,  Szent-Péterhez. 

s  a  capitulatio  kevés  idő  múlva  megköttetett.  Az 
őrség*  a  törésen  vonult  ki  a  várból,  mi  pedig  hajó- 
kat adánk  alája,  s  két  nap  múlva1)  Te  Deumot 
énekelteténk  a  várkápolnájában,  melyet  Szent-István 
király  építtetett  vala.  Mind  a  három  erősségben2) 
egyszerre  tétettek  az  üdvlövések. 

Lejebb  szállíttatván  hidamat  (Csenkétől),  igen 
sietek,  mert  Rabutin  átjött  Tokajnál3)  a  Tiszán,  s 
megtudám,  hogy  Stahremberg  Komáromban  ostrom- 
ra készül.  Esztergomban  két  zászlóaljat  hagyék 
palotásaimból,  kiktől  legtöbbet  vártam  és  Bonafaus 
ezredét,  a  kit  parancsnokká  neveztem. 4)  Annyi 
élelmet  hordattam  a  várba,  a  mennyit  csak  öszve- 
szedhettünk;  a  mi  a  lőport  illeti:  azt  a  várban  eleget 
találtunk.  Azonban  távollétem  alatt  e  várat  legin- 
kább egy  igen  alaposan  kidolgozott  haditerv  végre- 
hajtása által  hittem  megmenthetni.  Riviére,  a  ki 
hadmérnök  és  tüzérségi  alezredes  volt,  s  mint  hadi 
fogoly  Pozsony  várában  tartatik  vala,  (a  hol  csak 
igen  gyönge  helyőrség  volt,  azon  száz  hajdún  kivűl, 
kik  a  közönségesen  itt  tartott  korona  rendes  őrei; 
de  jelenleg  a  korona  nem  volt  itt,  már  a  háború 
kezdetekor  Bécsbe  vitetvén);  tehát  Riviére,  a  ki 
pozsonyi  rabságából,  a  közbenjáró  követek  befolyása 
alatt  két  évvel  azelőtt  létrejött  egyesség  értelmében 
csere  utján  szabadult  ki,  jelenté,  hogy  a  várnak  a 
Duna  felől  egy  kis  kapuja  van,  a  mely  igen  roszúl 
őriztetik,  s  egészen  el  van  hanyagolva;  és  hogy  mi 
sem  lenne  könnyebb,  mint  a  Duna  s  a  város  között 
csapatokat  vezetni  oda,  ezen  meglepetés  megkísér- 


*)  Sept.   14-kén. 

2)  Újvártt,  Esztergomban  és  vagy  Csenkevártt,  vagy  Nyitrán. 

3)  Szolnoknál,  melynek  Károlyi  által  felgyújtott  és  pusztán 
hagyott  várába  őrséget  vetett. 

4)  Helyettes  várparancsnok  Horváth  Tamás  gyalog-ezredes 
volt.  —  Bonafous  német  ezredén,  s  a  két  század  vörös-palotáson 
kivűl  még  Csajághy  János  hajdúiból  is  voltak  a  várban.  (L. 
„Bottyán  élete,"   505-ik  1.) 

lése  végett;  s  még  ha  ez  nem  sikerülne  is,  könnyen 
föl  lehetne  gyújtani  a  raktárokat,  a  melyekből 
Stahremberg  serege  élelmeztetik,  mert  ezek  minden 
védelem  nélkül  állanak  a  Duna  partján.  E  terv 
nekem  nagyon  megtetszett,  és  Riviére  maga  ajánl- 
kozott vezetésére.  Végrehajtására  a  tervnek  Forgách 
tábornokot  rendelem,  az  egész  idegen  hadakkal, 
körülményes,  határozott,  és  sajátkezüleg  aláirt  rende- 
letet adván  ki  számára.  Először  mintegy  Morva- 
ország felé  kell  vala  tartania,  de  a  Pozsonyhoz 
közel  fekvő  Bazín  városánál  rögtön  megállapodni, 
s  megkísérleni  az  említett  vállalatot.  Eszterházyt 
két  ezred  lovassággal  Esztergomhoz  átellenben 
hagytam  táborban,  hogy  folytassa  a  várnak  élelem- 
mel ellátását,  és  sietesse  a  lőtt  rések  helyreállítását. 
Bezerédy  dandárnok  parancsot  kapott,  hogy  Soprony 
vidékét  elhagyván,  Stahremberg  hadseregének 
közelébe  húzódjék,  azt  nyugtalanítandó,  s  azon  esetre, 
ha  ez  Esztergomot  ostromolná,  vágja  el  őt  élelem- 
táraitól. Ezeket  így  elrendelvén,  elindultam  kara- 
bélyos  ezredemmel,  hogy  Bercsényivel  csatlakozzam, 
a  ki  két  állomásnyira  táborozott  Kassától,  a  mely 
alá  ostromló  szándékkal  megérkezett  volt  Rabutin.1) 
Még  csak  két  napi  járóföldre  voltam  Esztergom- 
tól, midőn  Eszterházy  jelenté,  hogy  a  karvai 
(nyerges-új falusi)  erődítéseknél,  a  melyekben  Chas- 
sant  dandárnok  parancsnokolt,  Stahremberg  meg- 
jelent, és  hogy  a  német  szökevények  azonnal  átad- 
tak neki  egy  redoute-ot;  ezután  a  nagy  erődöt 
támadá  meg,  ellentállás  nélkül 2)  elfoglalta,  s  a  1 3 
száz  emberből  álló  őrséget  kardra  hányatá.  Azon 
néhány  ember,  a  ki  úszás  által  menekülhetett,  jelenté, 
hogy  Chassant  látván  a  németek  árulását,  tökéle- 
tesen elveszte  fejét,  s  hadaival  a  meredek  part  szélén 
fekvő  remeteségbe    (Hermitage)    vonult,    s   hogy  a 


x)  Miután  Eger    alatt    csak  elmenvén,   Miskolczot,     Szikszót 
stb.  fölégette. 

2)  Ez  nem  áll,  mert  több  napig  tartott  a  bombázás. 

németek  mielőtt  ide  bementek  volna,  jó  hosszú  idő 
alatt  megkerülték  a  helyet,  nem  tudván,  mikép 
támadják  meg,  —  a  nélkül,  hogy  valaki  reájok  lőtt 
volna.  Ezen  hirre  rögtön  hátra  hagyva  minden  hadi 
málhámat,  kevesed  magammal  a  hely  sziliére  siettem, 
hogy  megsegítsem  tábornokomat, *)  kinek  természe- 
tét jól  ismerém. 

Stahremberg  épen  akkor  indult  az  ostrom  meg- 
kezdésére, midőn  megérkezem.  Látám  vonulását  s  tá- 
borbaszállását, s  úgy  Ítéltem,  hogy  seregét  nem 
lehet  3000  gyalog-  s  2000  lovasnál  többre  becsülni. 
Éjjel  Bottyán  ezredét  s  egy  másikat,  mely  szintén  e 
vidékbeliekből  állott,  a  kik  tehát  a  környéket  jól 
ismerek,  át  akartam  küldeni  a  hidon,  hogy  a  város- 
ból kirohanást  tegyenek.  Azonban  tiszteik  annyira 
megdöbbenve  látszottak  lenni,  s  annyi  nehézséget 
és  akadályt  számláltak  elő :  hogy  át  kellé  látnom, 
miszerint  ha  tekintélyemet  vetem  is  a  latba,  nem 
sokra  menendek. 2)  Megírtam  tehát  a  várparancs- 
noknak, mihez  tartsa  magát,  s  egyszersmind  tud- 
tára adtam  :  mily  jelekkel  közlekedhetünk,  Eszter- 
házy  tábornokkal  hasonlókép  megismertetvén  eze- 
ket. Ennél  többet  nem  tehetvén,  sietve  visszatértem. 
Stahremberg  épen  átellenben  azon  helyhez,  a  honnan 
én,  kezdte  támadását,  t.  i.  a  Szent-Tamás  hegyéről, 
a  mely  ép  oly  magas,  mint  a  várhegy.  O  e  helyről 
könnyebben  lőhetett  rést,  mint  mi  :  de  nehezebben 
intézhetett  rohamot,  akadályozván  ezt  a  czölöpzet 
és  az  árok,  melyek  a  hegyet  fele-magasságáig 
körülvették.  Az  őrség  mindjárt  eleintén  két  kitö- 
rést tett,  oly  sikerrel,  hogy  ez  fölbátoritá;  azonban 
daczára  e  szép  kezdetnek,  nyolcz  vagy  kilencz  napra 
a  ví árkok  megnyitása  után  megadá  magát;  oka 
pedig  ennek  az  vala,  hogy  Bonafous  sokat  tanács- 
kozván a  tisztekkel,  bizalmatlanság  ■ )  támadt  a  raa- 


*)  Eszterházy  Antalt  érti. 

2)  Bottyán  ekkor  betegen  feküdt,   ezredét  mások  vezényelték. 

3)  Sőt  zendülés  is. 

gyarok  és  a  németek  között.  Végre  a  haditanács 
elhatározá,  hogy  capitulálni  kell.  —  Bezerédy  pa- 
rancsaim ellenére  nem  mozdult  Soprony  mellől,  vagy 
azért,  mivel,  a  mint  később  haliam,  nem  akará  el- 
hagyni testvére  feleségét,  a  ki  kedvese  volt :  vagy 
mivel  már  ekkor  meg  volt  vesztegetve  Pálffy  által; 
annyi  bizonyos,  hogy  a  béke-alkudozások  megsza- 
kadta óta  nem  volt  a  régi. 3)  Árulása,  mint  azt  a 
maga  helyén  előadandom,  csak  két  évvel  ezután 
jött  világosságra.  —  Bonafous-t  elfogatám,  s  ha 
magyar  lett  volna,  fejét  vétetem  :  mert  nem  viselte 
magát  elég  szilárdul  a  tudatlan  tisztek  ellenében,  a 
kik  nem  láttak  soha  ostromot,  azonban  akár  tekin- 
télylyel,  akár  utasítás-adással  könnyen  kötelességük 
teljesítésére  szoríttathattak  volna. 

Mielőtt  még  Bercsényi  táborába  értem,  meg- 
tudám,  hogy  Rabutin  elkezdé  Kassa  ostromát,  meg- 
nyitván a  víárkokat,  ágyú-  s  mozsártelepeit  pedig 
a  város  fölött  uralkodó  magaslatra  állítván.  Azt 
hittem,  megvallom,  hogy  e  város  megérkeztem  előtt 
elesik  :  mert  azon  német  tisztek,  kik  egykor  Kassát 
föladták  volt  nekem,  Rabutin  táborában  valának, 
s  őnekiök  kellett  ismerni  a  hely  gyöngéit;  és  noha 
Rabutinnak  nem  volt  több  két  huszonnégyfontos  és 
húsz  tábori-ágyújánál:  ezek  is  elégségesek  valának 
halomra  dönteni  a  város  terrasseírozás  nélküli  hit- 
vány falazatát,  melyhez  egy  közfal  (courtine)  volt 
toldva,  hogy  összekösse  egy  földbástyával.  Az  ellen- 
ség e  bástyát  löveté.  Az  említett  fal  vastagsága  nem 
volt  több  három  lábnyinál,  hoszsza  ellenben  ötven 
lábra  terjedt.  De  szerencsénkre,  az  ügyes  lovassági 
tábornok  inkább  szerété  golyóival  a  földbástyát 
szántatni ,  mint  a  falat  töretni,  s  a  nélkül,  hogy  a 
mellvédeket    leromboltatta    volna,    rohamot    paran- 


a)  E  gyanúsítás,  mint  a  történetek  tanúsítják,  ekkorra  még 
korai,  Bezerédy  árulása  csak  1708-ban  kezdődött,  —  s  1706  máso- 
dik felében  és  1707  folytán  ő  még  sok  diadalmas  harczot  vívott, 
szokása  szerint  kiváló  személyes  bravourjaival. 

Rákóczi,  Emlékiratai.  I  3 

csolt,  —  mely  azonban  visszaveretett.  Megérkezvén 
hadseregemhez,  a  mely  Tornánál,  az  ostromlott 
várostól  öt  mértföldnyire  táborozott,  számon  kértem 
Bercsényitől  s  Károlyitól  :  mikép  működtek  az 
ellenség  ellen?  Állításaik  szerint  portyáik  éjjel-nap- 
pal körülrajongják  az  ellenség  táborát;  de  hogy 
mégis,  ha  megtudják,  hogy  az  ellenség  élelemszer- 
zés végett  csapatokat  küld  ki :  ez  élelemszedő  hadak 
előbb  visszatérnek  táborukba,  hogysem  a  mieink 
őket  elérhetnék.  Az  ellenséges  tábornok  hadmoz- 
dulataiból észrevettem,  hogy  az  enyéimnél  ő.  sem 
ügyesebb.  Elkezdé  az  ostromot,  a  nélkül,  hogy  a 
várossal  való  közlekedés  elzárásáról  gondoskodott 
volna. 

Kassa  városa  széles  völgyben  fekszik ,  melyet 
egyik  felől  lánczolatot  képező  magas  halmok,  másik 
felől  pedig  elég  nagy  szőlődombok  zárnak  be;  ezek 
mögött  mintegy  koronául  magas  hegylánczolat  emel- 
kedik, mely  kapcsolatban  áll  a  Beszkéd-hegységgel, 
s  a  hires  tokaji  hegyben  végződik,  a  mely  mintegy 
elő-fok  gyanánt  nyúlik  be  a  síkságra.  A  Hernád 
folyó,  mely  a  Királyhegyből  ered,  átszegi  azon 
völgyet,  a  melyben  Kassa  fekszik,  s  kissé  eltávozik 
ugyan  a  várostól,  de  egy  gát  segedelmével  egy 
ága  visszafoly,  s  egy  nagy  malmot  hajt,  a  mely 
egyszersmind  egyike  a  város  bástyáinak;  a  város- 
nak ugyanis  majdnem  fele  téglából  épült  erős 
bástyákkal  és  bevakolt  közfalakkaí  van  körül- 
véve, azonban  minden  árok  és  czölöpzet  nélkül. 
Az  egyik  bástya ,  a  melyet  Rabutin  ostro- 
moltatott volt,  földbül  épült,  spanyol  tövisekkel 
(vassulymokkal)  körűihintve,  s  meglehetős  roszúl 
gyepezve ;  ezentúl  csak  egyszerű  falak  és  régi 
tornyok  képezek  a  védmüveket;  alattok  folyt  a 
Hernádnak  félrevezetett  ága,  öntözvén  a  gyönyörű 
réteket,  a  melyek  közte  és  a  várostól  egy  mért- 
földnyire eső  folyó  közt  terűinek. 

Megkérdem  tábornokaimtól  :  miért  nem  tábo- 
roztattak  e    réteken    egy    derekas    lovas-hadtestet? 

Azon  idő  alatt,  míg  eme  terület  elfoglalására 
Károlyit  elküldhettem  volna  :  hirűl  hozák,  hogy 
Rabutin  visszaindult,  azon  az  utón,  a  melyen  jött. 
Elég  okom  volt  tartani  e  hadseregtől,  mely  beha- 
tolt az  ország  szivébe,  *)  s  még  akkor  is,  ha  be 
sem  veszi  Kassát,  de  ha  a  Szepességen  vonul  át, 
hogy  hátával  a  sziléziai  határokra  dőlve,  fog- 
laljon téliszállásokat  :  engem  igen  megzavarhatott 
volna.  Azonban  kevéssel  hadseregemhez  való  meg- 
érkeztem előtt  portyázóim  a  pesti  oldalon  a  császár- 
nak Rabutinhoz  titkos  jegyekkel  irott  levelét  fogták 
el,  a  melyet  magam  fejtettem  meg,  s  kiderült  be- 
lőle, miszerint  Rabutinnak  ura  már  másodszor 
parancsolja:  siessen  Stahremberg  tábornokkal  egye- 
sülni,  hogy  Esztergomnak  segélyére  mehessenek. 
Kassa  alól  való  viszszavonulásából  tehát  azt  követ- 
keztetem ,  Rabutin  kerüli  az  említett  egyesülést  : 
hogy  a  vezényletet  magának  továbbra  is  megtart- 
hassa. Más  irányban  való  nagy  örömömre  szolgált. 
Táborában  betegségek  uralkodtak.  Lovassága  is 
sokat  szenvedett  az  ostrom  alatt  :  mert  takarmány- 
ért táborától  4 — 5  mértföldnyire  kellé  kijárnia. 
Ezekből  látható,  hogy  könnyű  lett  volna  őt  tökéle- 
tesen megsemmisíteni,  ha  tábornokaimnak  eszökbe 
jutott  volna  a  hadak  egy  részét  Kassa  falai  alatt, 
a  Hernád  két  ága  között  táboroztatni,  a  mi  által 
köztük  s  az  ellenség  között  lévén  a  város  ,  a  hely- 
őrséget is  fölbátoríthatták,  és  az  ellenség  takar- 
mányszállításait is  elvághatták  volna.  Kassa  meg- 
tartását Radics  (Endre)  dandárnoknak  köszönhetem, 
a  ki  parancsnoka  volt.  Ezen  szilárd  és  határozott 
jellemű  öreg  egykoron  dicsőemlékezetü  anyám,  a 
fejedelemnő,  alatt  vezényleti  Munkácson.  Bementem 
a  városba,  hogy  kifejezzem  neki  köszönetemet,  s  egy- 


*)  Rabutin  még  Kassa  megpróbálása  előtt  a  pusztán  hagyott 
Szolnokot,  mint  megjegyzők,  örséggel  megrakta,  majd  Eger  alá 
szállott,  s  felszólítá  a  megadásra:  de  Wass  Sándor,  a  parancsnok, 
—  régi,  próbált  végbeli  vitéz  — ■  ágyúkkal  felelvén,  odább  ment, 
hogy  Kassát  kísértse   meg. 

13* 

szersmind  megelégedésemet  nyilvánítsam  a  hely- 
őrség és  a  lakosság  iránt,  kik  mindnyájan,  igen  jól 
viselték  magokat.  De  egyúttal  a  tüzérparancsnok- 
nak szemére  lobbantottam  otromba  hibáját,  hogy  t.  i. 
mért  nem  lövette  porrá  mindjárt  az  első  napon 
Rabutin  nyomorú  ágyútelepeit ,  a  mit  könnyen 
megtehetett  volna,  ha  a  megtámadott  hely  homlok- 
zatán 30 — 40  nagy  ágyút  állít  egy  sorba,  a  helyett, 
hogy  a  város  védfalain  köröskörűi  helyezé  el  őket. 

Mindez  octóberben  történt.  Békével  engedtem 
az  ellenséget  szüretelni  a  tokaji  szőlőkben,  mert  az 
új  bor,  az  édes  szőlő,  a  hideg  éjjelek  és  a  Tisza 
vize  jobban  megviselték  hadait,  mint  az  én  portyáim. 
Tokajban  való  hosszas  időzés  után  végre  átkelt  a 
Tiszán,  s  Debreczen  pusztán  hagyott  házaiban  szállá- 
solta el  hadát.  Könnyen  rá  lehetett  volna  gyújtani 
a  várost,  ha  ezt  Károlyi  nem  kíméli,  mert  lakosai 
igen  ragaszkodtak  hozzá.  Midőn  legkevésbbé  sem 
vártam:  Rabutin  egyszerrre,  gyorsított  menetekkel 
a  Tiszánál  termett,  és  Szolnoknál  átkele,  Pestre 
vezérelve  azon  4 —  5  ezer  embert,  mely  a  Herbeville 
által  Erdélybe  vezénylett  egész  hadseregből  még 
megmaradt.1)  Lőrincziben  voltam,  Hatvan  mellett, 
midőn  hirül  hozák  átjöttét;  de  őszintén  megvallva, 
igen  el  valék  csüggedve,  s  azon  csapatok,  a  melye- 
ket utána  küldöttem,  hogy  útját  Pest  felé  elvágják, 
szokás  szerint  semmitsem  tettek.  El  valék  csüggedve, 
mondám,  mivel  legszebb  terveim  füstbe  mentek, 
annyira  uralkodnak  vala  az  elméken  a  hadviselés 
hibás  elveiről  elterjedt  szerencsétlen  előítéletek. 

Forgách  a  helyett,  hogy  végrehajtotta  volna 
parancsaimat,  a  midőn  őt  Esztergomból  elküídém: 
Bazínba  érkeztekor  Pozsony  városának  küldött- 
ségét fogadá,  a  kik  tőle  engedélyt  kértek  a  szaba- 

*)  Rabutin  csupán  Kassa  ostrománál  elvesztett  1500 — 200O 
embert.  Kivált  a  véresen  visszavert  roham  sokba  került  neki. 
Egyébiránt  Rabutin  Pestre  érkezése  csak  később,  1707.  január 
21-kén  történt.  Szólnokbúl  most,  az  átkelés  biztosításául  eleve  ott 
hagyott  őrséget  kivoná. 

don  szüretelhetésre.  Megsarczolá  Bazínt,  Modort  és 
Szent-Györgyöt  is.  Ezek  után  Austriába  csapott,  a 
hol  egy  kis  fallal  kerített  várost  (Zissersdorfot) 
vett  be,  és  abban  a  Bareith  dragonyos-ezredet 
tönkre  tette.  Néhány  elfoglalt  zászlót  küldött  hoz- 
zám :  de  Esztergom  elveszett ,  pedig  könnyen  meg 
lehetett  volna  menteni  az  által,  ha  Forgách  legalább 
ama  raktárokat,  melyekből  Stahremberg  élelmezé 
seregét,  fölégeti.  A  nyert  zászlókat  elfogadtam,  s 
megjutalmazám  azon  tisztet,  a  ki  által  küldötte  volt; 
magának  Forgáchnak  azonban  megparancsolám, 
liogy  jöjjön  hozzám  Rozsnyó  városába,  Gömörvár- 
megyében,  a  hol  az  esztendő  végén  a  senatussal 
gyűlést  valék  tartandó. 

Miután  fölosztottam  hadseregemet,  a  melynek 
egyik  részét  Bercsényi  a  Vághoz  vezérlé :  Forgách 
egy  faluban  csatlakozott  hozzám,  a  hol  őt  kara- 
bélyosaim ezredese  által  elfogatám,  és  saját  hintáim 
egyikén  a  Rozsnyóhoz  egy  mértföldnyire  eső  krasz- 
nahorkai  várba  vitetem,  a  melyben  az  Andrássy 
tábornok  testvérek  megegyezéséből,  kik  a  várnak 
urai  valának,  udvari  hadaimból  egy  századot  őrségül 
tartottam.  Elfogatását  Bercsényi  grófnak  tulajdoní- 
tották, a  ki  pedig  ebbeli  szándokomat  csak  foga- 
natba menetele  után  tudta  meg,  miután  azt  vele 
levél  által  tudattam.  Ha  csupán  haragból  bántam 
volna  így  Forgáchcsal:  bizonyosan  többször  meg- 
érdemlett volna  ily  bánásmódot.  Ámde  igen  veszé- 
lyes lesz  vala  ily  szellem  ellenében  félrendszabályok- 
kal élni,  s  hasonlómódon  járni  el  irányában,  cseké- 
lyebb okokért.  Annyi  bizonyos,  hogy  már  akkor, 
midőn  Írásban  adám  ki  neki  parancsomat:  föltevém 
magamban,  miszerint  példásan  meg  fogom  büntetni, 
ha  a  rendeletet  nem  teljesítendi.  Mihelyt  a  kormány- 
tanács összegyűlt,  elébe  terjesztem  Forgách  letartóz- 
tatásának okait:  kinyilatkoztatván,  hogy  a  törvényes 
eljárást  nem  fogom  ellene  megindítani,  mert  a  hadi 
tanács  bizonyosan  elitélné  őt,  s  az  Ítélet  bemocskolná 
családja  nevét.  Igaz    ugyan,  hogy    perének  halasz- 


tásáért  a  közvélemény  kárhoztathat  engem,  s  lesz- 
nek, kik  azt  állítandják,  hogy  boszúból,  vagy 
Bercsényi  gróf  kedvekereséséből  fogatám  el,  vagy 
száz  egyéb  okból:  de  elhatározám  inkább  teljesen 
megvetni  a  szemtelen  rágalmakat,  mint  hogy  őt 
elitéltessem.  A  senatus  helyeselvén  okaimat:  For- 
gáchot  Szepes-várába  vitetem,  a  hol  Csáky  gróf 
kívánatára,  a  ki  e  várnak  ura  volt,  szintén  tartot- 
tam őrséget.  Forgách  letartóztatása  alatt  folytono- 
san ármánykodott  titokban  Lubomirskyval,  ki  a 
Zsigmond  császár  által  csekély  összegért  a  lengyel 
köztársaságnak  elzálogosított  tizenhárom  szepesi 
várost  hübérben  birta  volt.  E  városok  a  hasonnemü 
vár  szomszédságában  feküsznek.  Ezen  főúr,  (Lubo- 
mirsky)  testvére  a  krakói  várnagy  nejének,  (la  Castel- 
lane),  aki  Lengyelországban  létemkor  oly  nagylel- 
kűen pártomat  fogta,  folyvást  fondorkodik  vala  elle- 
nem a  bécsi  udvarnál;  Forgáchnak  is  megigéré  párt- 
fogását. Ez  alkalmat  lelt  a  várfaláról  kötélen  leeresz- 
kedni, azonban  a  kötél  elszakadt;  Forgáchnak  egyik 
lába  kificzamodott,  a  melyre  aztán  egész  életén  át 
sántít  vala.  Az  őrök  észrevéve  megszökését,  a  vár- 
falak aljában  keresték,  a  hol  megtalálván,  elfogták, 
s  visszavitték.  Nemsokára,  nagyobb  biztosság  oká- 
ért, munkácsi  váramba  vitetem,  hol  aztán  egész  a 
háború  végéig  tisztességes  fogságban  maradt. 

Legfontosabb  oka  a  kormánytanács  összvehi- 
vásának  a  franczia  király  válasza  volt,  azon  szövet- 
ségkötési ajánlatra,  melyet  Des-Alleurs  őrgrófnak 
Egerben  tettem.  A  király  rendeletet  küldött  neki, 
hogy  engem  Erdély  fejedelmének  ismerjen  el,  s 
nyilatkoztassa  ki  előttem,  miszerint  királya  semmi 
akadályt  nem  lát  arra  nézve,  hogy  velem  ezen 
minőségben  —  azon  utasítás  értelmében,  a  mely 
neki  adatott  —  diplomatiai  viszonyba  lépjen; 
de  hogy  máskép  áll  a  dolog  a  szövetséges  rendeket 
illetőleg,  a  kik  szövetkezésükkor  nem  jelentvén  ki 
magokat  függetlenekül  az  austriai  ház  uralmától: 
látszatra   legalább    még    elismerik  azt  uroknak;    az 

pedig*  ellenkeznék  a  franczia  király  méltóságával, 
hogy  egy  más  uralkodó  alattvalóival  viszonyba 
ereszkedjék.  A  nagy-szombati  alkudozás  alkalmából 
az  egész  nemzet  nyilván  megismerte,  hogy  tör- 
vényeinkkel s  szabadságunkkal  megegyező  békére 
nem  lehet  számítanunk,  továbbá,  hogy  a  közbenjáró 
hatalmak,  ámbár  elismerek  ügyünk  jogosságát,  nem 
fognak  kedvünkért  a  császárral  összeveszni  mind- 
addig, míg  fegyvereinek  Francziaország  fölött 
annyi  győzelem  által  kivívott  felsőbbsége  megtörve 
nincs.  E  szerint  a  senatusban  senkisem  találkozott,  a 
ki  azon  a  véleményen  ne  lett  volna:  mondjuk  ki  a 
függetlenséget,  hogy  így  azon  előnyben  részesüljünk, 
miszerint  a  franczia  királylyal  szerződést  köthessünk, 
a  mi  által  módot  nyújtunk  e  királynak,  minket 
mint  szövetségeseit  tekinthetni,  ha  majd  az  általános 
béke  tárgyaltatik.  Azonban  ha  jól  emlékezem, 
figyelmeztetem  őket  arra,  hogy  előre  tekintetbe 
kell  vennünk  azon  bajokat  is,  a  melyeket  a  nemzetre 
függetlenségi  nyilatkozatunkkal  hozhatnánk.  Mert 
ha  szerencsétlenségünkre  a  császár  fegyverrel  le- 
győzné a  nemzetet:  a  hódítási  jogra  támaszkodva, 
eltörölhetné  minden  törvényünket,  mint  I.  Ferdinánd 
tévé  a  csehekkel,  a  prágai  ütközet  után.  Ezen 
nehézségnek,  a  melyet  azért  is  hozhattam  elő,  hogy 
így  némely  embereim  érzelmét  jobban  megismer- 
hessem, semmi  hatása  nem  volt.  S  valójában,  kön- 
nyen beláthatta  akárki,  hogy  ha  valamikép  az  imént 
említett  szerencsétlenség  érhetne  bennünket,  kíméle- 
tes eljárásunk  semmitsem  használna;  míg  ellenben 
igen  sokat  veszthetnénk,  ha  a  franczia  királylyal 
szövetségre  lépni  elmulasztanánk.  Ezen  határozat 
volt  oka,  hogy  a  rendek  a  következő  tavaszra 
Ónodra  összehivattak  gyűlésre:  minthogy  e  nagy- 
jelentőségű üg-yre  nézve  az  ő  beleegyezésök  kíván- 
tatik vala.  E  pontot  illetőleg  titoktartásra  kötelez- 
tem a  senatust,    mit  ez  pontosan  meg  is  tartott. 

Ezen  tanácsülésben  Bercsényi  tábornok  kitűnő 
tervvel  lépett  föl,    melynek  részletei  igen  tüzetesen 

ki  voltak  dolgozva.  Minthogy  a  rézpénz  majdnem 
egészen  elveszte  értékét:  a  háború  ügye  nagy  mérték- 
ben kezdett  lankadni;  a  tisztek  s  az  idegen  módra 
szervezett  hadtest  legénysége  ruházat  hiányában 
kezdenek  szenvedni;  a  fölszerelésre  szükséges  anya- 
gokat ugyanis  Török-  és  Lengyelországból  avvagy 
Sziléziából  kellé  szállíttatnunk,  s  a  kereskedők  már 
nem  akartak  többet  rézpénzen  adni,  nekünk  pedig 
más  pénzünk  nem  volt;  mert  bárki  mit  mondjon  is, 
én  többszöri  figyelmes  vizsgálataim  után  azt  tapasz- 
talam, hogy  a  bányák  jövedelme  nem  födözi  a 
reájok  fordított  költségeket.  Bercsényi  fölszámítá 
mindazt,  a  mi  a  hazában  a  hadsereg  ruházatára 
föltalálható,  számba  véteté  a  katonaruhák  készítésé- 
hez használható  mesterembereket;  továbbá,  hogy 
minden  egyes  vármegye  mennyit  szolgáltathatna  a 
köz  számára  termeléséből,  levonván  a  saját  haszná- 
latára szükségeseket;  s  hogy  e  szerint  tehát  az 
adók  gyanánt  beszolgáltatandó  barmokat  becserél- 
hetnék a  morva  s  sziléziai  határokon  azon  árukért, 
a  melyekre  szükségünk  van.  A  bécsi  udvar  ezen 
kereskedést  megengedé.  Ezen  üzlet  vezetésére  Hel- 
lenbach  báró,  bányagróf,  igen  értelmes,  és  Sziléziá- 
ban, Morvában  nagyhitelü  s  kereskedésű  ember 
ajánltatott;  de  az  efféle  intézkedések  szabad  ország  ok- 
ban, mihelyt  adóról  van  szó,  sohasem  sikerülnek. 
Mindazonáltal  Felső-Magyarországra  két  millió 
forint  adót  vetettünk,  úgy,  hogy  az  egyes  vár- 
megyék a  reájok  eső  illetékeket  oly  tárgyakban 
tartoztak  beszolgáltatni,  melyekben  leginkább 
bővelkednek  vala.  Minden  főkapitánysági  területre 
kerületi  biztosok  neveztettek  ki,  a  kik  kötelezve 
valának  a  vármegyék  tisztviselői  által  adó  fejében 
beszedett  tárgyakat  elfogadni,  forgalomba  hozni,  s 
az  érettök  szerzett  katonaruhákat  a  hadakhoz 
szállíttatni. 

E  rendszabályok  a  hadseregben  nagy  változáso- 
kat vontak  magok  után,  melyeket  a  főkapitánysá- 
gok (Généralats)  fölállítása  által  óhajtánk  elérhetni. 

Előadtam  volt:  minő  vala  a  népnek  első  fölhevülése, 
a  mely  vele  fegyvert  fogatott;  elmondám  azt  is, 
mily  nagy  volt  a  hadak  hajlama  a  szétoszlásra,  s 
mily  nehezen  lehetett  őket  öszveszedni;  mert  majd 
minden  ezred  külön-külön,  több,  egymástól  távol 
fekvő  vármegyék  lakosaiból  állott:  e  körülmény 
nagy  késedelmeskedésre  nyújt  vala  nekik  alkalmat, 
a  tiszteknek  pedig  gyakori  távollétükre  ürügyöt. 
Az  öt  főkapitányság  —  a  .melyről  szólottam  —  az 
ország  törvényein  alapúit;  úgymint  Alsó-Magyar- 
országban a  győri  és  a  kanizsai :  e  kettőt  én  egye- 
sítettem, s  gróf  Eszterházy  Antalnak  adományozám. 
Az  érsek-újvárit  a  fővezéri  méltósággal  kötöttem 
öszve,  s  gróf  Bercsényire  ruháztam.  A  kassait, 
melyhez  a  felső-magyarországi  tizenhárom  vármegye 
tartozott,  gróf  Forgáchnak  adám.1)  A  szolnokit2) 
(idősb)  Barkóczy  (Ferencz)  grófra  biztam,  a  ki 
vitézséggel  teljes  katona  volt,  s  már  öreg-apám 
háborúiban  szolgála,  de  vezényleni  nem  tudott. 
Károlyi  grófnak  végre  a  szatmárit  adományozám, 
mely  a  tiszántúli  földet  foglalja  magában.  Mindezen 
tábornagyi  rangú  főkapitányok  alatt  egy-egy  al- 
tábornagyi  rangú  helyettes  kapitány,  s  egy  tarto- 
mányinak nevezett  biztos  volt,  ki  az  élelmiszerek 
öszvegyüjtésére  köteleztetett;  alatta  álltak  a  pénz- 
tárnok s  egy  másik  biztos,  a  kinek  a  hadak  ruház- 
tatásáról  kellé  gondoskodnia.  Ezenkivül  a  táborna- 
gyok mindegyike  mellett  volt  egy- egy"  hadbíró,  a 
kinek  az  elzárt  vagy  fogságba  esett  katonák  és 
tisztek  ügyeit  kellé  elintézni.  Ezen  rendelkezés  azért 
okozott  nagy  változást  a  hadseregben,  mert  a 
katonákat  s  tiszteket,  egyik  ezredből  a  másikba 
kellett  átteni,  hogy  ugyanazon  vármegyebeliek 
legyenek  együtt.  Mindezek  a  senatusban  határoz- 
tattak    el.     A    főkapitányságok  Miskolcztól  kezdve 


*)  Forgách  elfogatván,  helyetteséül  Berthóthy    Ferencz  nevez- 
tetett ki  e  tisztben. 

2)  Tisza-Duna-közit. 

mindjárt  rendbe  is  hozattak,  a  hátra  lévő  rész  azon- 
ban csak  az  ónodi  gyűlés  után. 

Majdnem  ugyanezen  időben  azon  kellemes 
újságról  értesültem,  hogy  Bezerédy  és  Kisfaludy 
dandárnokok  egy  német  katonaságból,  ráczokból, 
horvátokból  és  dalmatákból  álló,  s  Heister  tábor- 
nok, a  tábornagynak  testvére  által  vezérlett  had- 
testet megtámadtak  és  tönkre  vertek.  Több  elnyert 
lovas  és  gyalog  zászlót  s  az  említett  tábornokot 
küldék  hozzám,  a  kit  egy  Zsibrik  (Gábor)  nevű 
fiatal  nemes  fogott  el,  ki  e  hadjáratban  szolgált 
először,  mint  önkéntes. ]) 

Miután  a  szövetséges  rendek  dolgait  elvégez- 
tük :  a  senatusnak  tudtára  adtam  azon  szándékomat, 
miszerint  a  tavaszszal  szorosabban  birtokomba  aka- 
rom venni  erdélyi  fejedelemségemet.  Leveleket  kap- 
tam a  közbenjáró  követektől  és  egy  másikat  a 
fejedelemnőtől  Karlsbadból,  melyekből  megtudám 
ez  utóbbinak  letartóztatását.  Azonnal  egy  nemes 
urat  indíték  útnak,  a  kinek  részére  Bécsbe  útleve- 
let kaptam,  hogy  tegyen  lépéseket  ezen  ügyben  a 
közbenjáró  követeknél;  ez  okért  jókora  összeg  pénzt 
is  adtam  vele.  Bécsbe  érkeztekor  azonban  meghallá, 
hogy  a  fejedelemnő  Szászországba  menekült,  a  hol 
akkor  a  svéd  király  tartózkodik  vala,  mint  másutt 
bőven  megirandom. 

Bercsényi  visszament  a  Vághoz,  a  hol  lord 
Sunderlanddal  volt  még  néhány  találkozása,  a  kit 
az  angol  királynő  különösen  azért  küldett  volt  el 
újra,  hogy  vizsgálja  meg  az  alkudozások  megsza- 
kadásának okát.  Az  ellenség  a  Csallóköz  szigetében 
feküdt,  Stahremberg  Guido  vezérlete  alatt.  Csapa- 
taim néhány  beütést  tettek  Austriába  és  Morvaor- 
szágba :  de  a  katonaság  tüze  már  igen  kezdett  lan- 

*)  Ezen  nevezetes  harczot  —  mely  Vasvármegyében,  Győr- 
várnál nov.  6.  és  7-ik  napjain  vívatott  —  nemcsak  Bezerédy  és  a 
két  Kisfaludy  dandárnok  küzdötte  ki,  —  de  a  kit  a  fejédelem  itt 
említeni  elfeledett,  főként  a  hős  Bé  ri  B  a  lo  gh  Ádám  ezredes,  ki  a 
győzelmet    tulajdonkép    eldöntötte.    Heisternek    vagy    3000.  embere 

kadni,  mert  az  ezen  tartományokbeli  parasztok 
magokat  oly  helyekre  vonták,  a  melyeket  az  ily 
portyázok  megtámadni  nem  mervén,  zsákmányra 
nem  tehettek  szert. 

Rozsnyónál  Munkácsra  mentem ,  hogy  erdélyi 
utamra  megtegyem  a  készületeket.  A  karácsonyi 
ünnepekre  Kassára  rándulék,  hogy  az  ottani  erő- 
dítési müvek  tervét,  a  melyeken  rendeletem  szerint 
le  Maire  hadmérnök  dolgozott,  megállapítsam.  A 
következő  évben  már  körül  volt  a  város  véve  széles 
árokkal,  födött  úttal,  és  előárokkal;  mind  a  két 
árok  vízzel  vala  tele. 

Munkácsra  érkeztemkor  azon  nemes,  kit  a 
fejedelemnő  segítségére  küldöttem  volt,  visszaérke- 
zett, s  nemsokára  megjött  orvosom  is,  ki  a  fejede- 
lemnőt Karlsbadba,  kísérte.  Körülményesen  elmondá, 
mi  történt  vele  Érsek-Újvárból  lett  elutazta  óta? 
A  fejedelemnő  ugyanis  Magyarországon  keresztül 
egy  század  lovasság  által  kísértetett,  mivel  a  nép 
nagyon  ingerültnek  látszott  lenni  ellene.  Még  nem 
érkezett  Prágába,  midőn  meghallá  a  fegyverszünet 
félbeszakadásának  hirét.  A  mint  e  városba  meg- 
érkezett :  több  rendbeli  kérdést  intéztek  hozzá  azon 
átalagok  tartalma  iránt,  melyeket  magával  vitt. 
Válaszával  meg  nem  elégedvén,  megvizsgálák  a 
hordócskákat,  melyekről  azt  hitték,  hogy  aranyok- 
kal telvék  :  azonban  csak  tokaji  bort  találtak  ben- 
nök,  a  miképen  ő  mondotta  nekik.  Már  akkor  kezd- 
ték terjeszteni  azon  hirt,  hogy  nagy  összegeket  visz 
magával,  a  cseh  népnek  föllázítására.  Folytonos  kel- 
lemetlen bánásmód  között  végre  megérkezett  Karls- 
badba, s  elkezdhette  valahára  a  fürdő  használatát. 
De  mielőtt  még  gyógyidőszakát  bevégezhette  volna, 
kijelenték  neki  a  császár  nevében,  hogy  fogoly. 
Polgárőrség  foglalá  el  kapuit.  Irt  a  közbenjáróknak 


esett  el,  ágyúi  és  táborszerei  mind  elnyerettek,  és  serege  teljesen 
szanaszét  veretett.  (L.  e  jeles  diadal  tüzetes  leirását :  Thaly,  „A 
nagy-szombati  és  a  győrvári  harcz,"   Pest,   1869.  Lauffer  Vilmosnál.) 


—   204  — 

és  Wratislaw  grófnak,  a  ki  legjobb  barátai  közé 
tartozott.  Míg  leveleire  késett  a  válasz  :  az  égeri 
helyőrségből  egy  hadnagy  jőve  egy  hadcsapattal, 
a  polgári  őrség  fölváltására.  Es  ezen  katonák,  da- 
czára a  fejedelemnő  betegségének,  mely  nem  engedé, 
hogy  ágyát  elhagyhassa,  olymódon  őrizték  őt,  hogy 
mindig  szemök  előtt  legyen.  Újólag  kutatásokat 
tettek  nála,  mert  ki  nem  verhették  lejükből,  hogy 
az  említett  czélra  el  ne  láttam  volna  őt  roppant 
kincsekkel.  Számtalan  zaklatást  tapasztalván  a  vá- 
rosi tanács  részéről  is,  és  nem  remélhetvén,  hogy 
tisztességesebb  bánásmódban  részesülend  :  sikerült 
rábírnia  a  hadnagyot,  kit  Radzieousky-nak  hittak, 
hogy  megszökésébe  beleegyezzék.  A  hadnagy  ma- 
gára vállalta  a  paripákról  való  gondoskodást,,  a 
fejedelemnő  pedig  lábbadozni  kezdvén,  naponként 
sétákat  tett  a  városon  kivül,  a  hadnagy  s  néhány 
őrizetéhez  tartozó  katona  által  kísértetve.  Egy  napon 
e  tiszt  csak  egyedül  kísérvén  ki  a  fejedelemnőt  :  ez 
két  szolgájával  együtt  lóra  ült,  s  a  szász  határokig 
le  sem  szállva  nyargalt,  a  hol  a  svéd  király  részé- 
ről kedvező  fogadást  reményi  vala,  —  de  ez  enge- 
delmet kért,  hogy  őt  nem  fogadhatja.  Azonban  a 
svéd  tábornokok  közül  néhányan  gyakran  megláto- 
gaták;  ezek  azt  tanácsolák  neki,  menne  Poroszor- 
szágba, a  mit  meg  is  tőn.  Onnan  azután  Lengyel- 
országba költözött,  a  hol  a  háború  végéig  tartóz- 
kodék.  Megjósoltam  neki  e  kellemetlenségeket, 
melyek  a  bécsi  udvarnak  bizonyára  nem  nagy  be- 
csületére válnak. *) 


*)  Az  erdélyi  eseményekről  a  fejedelem  ezen  évben  majdnem 
teljességgel  hallgat.  Némi  pótlékul  rövideden  idejegyezzük  tehát, 
hogy  a  zsibói  nap  után  Szamos-Újvár,  Bethlen  és  Görgény  csak- 
hamar a  császáriak  kezébe  került.  De  Dévát  Csáky  Endre  oly 
hősileg  védelmezte  Rabutin  ellen,  hogy  a  vívás  1705  novembertől 
egész  1706  február  végéig  tartott.  Végre  az  őrségnek  elesége  és 
vize  végkép,  elfogyván :  kétségbeesésében  éj  idején  kirontott,  és 
keresztülvágta  magát.  Különben  Károlyi,  Orosz  Pál  és  Pekry 
portyázói  az  egész  1706-iki  tél  és  tavasz  folytán  folytonosan  kalan- 
doztak Erdélyben,  és  pedig  szerencsével.  így  Károlyi  martius  végén 

J\  lengyelországi  főtábornok  neje  (Grandé  -  Gene- 
rálé de  Pologne)  j)  munkácsi  herczegségemmel  ha- 
táros skólyai  jószágáról  látogatásomra  jött  Mun- 
kácsra. Eltávozta  után?  martius  havában,  útra  keltem 
Erdélybe.  A  németek  újólag  be  voltak  kerítve  azon 
három  városban, 2)  a  melyről  már  tettem  említést. 
Velem  csak  udvari  hadaim  valának. 

A  szövetkezett  magyarországi  rendek  azon 
követei,  kik  a  szécsényi  gyűlésen  választattak  meg, 
a  végre,  hogy  az  erdélyi  rendeket  a  velők  való 
szövetségre  fölhívják,  s  akkor  a  zsibói  szerencsétlen 
nap  következtében  nem  járhattak  el  ezen  ügyben  : 


már  Abrudbányán,  Zalathnán  áll,  april  6-kán  Benedeken  fölveri  a 
Herbeville-vel  bejött  dánokat,  28-kán  Gyula-Fejérvárt  megkísérli, 
májusban  Halmágyot  elfoglalja,  s  lerontatja,  működik  Jenő  s  Arad 
felé  is,  és  a  Vaskaput  megszállja.  Rabutin  a  fegyverszünet  után 
Erdélyből  kiindul,  és  a  Karikán,  mint  említők,  Gencsy  Zsigmond 
ezredes  hadát  —  maga  a  parancsnok  is  elhullván  —  megveri :  de 
távoztával  Glöckelsperg  nem  bírja  fékezni  a  kuruczoknak  Erdélyben 
ismét  mind  jobban  növekedő  hatalmát.  Itt  Pekry  Lőrincz  mellé 
mind  többen  gyűlnek  táborra;  az  egész  ország,  néhány  ostromzárolva 
tartott  erősség  kivételével  —  újra  Rákóczinak  hódol.  Pekry  Gyula- 
Fejérvárt  s  1707  elején  Beszterczét,  Bethlent  és  Görgényt  vissza- 
veszi, visszanyeri  Kolozsvárt  is,  és  bár  a  császáriak  januárban  b. 
Tige-vel  segítséget  kaptak :  Pekry  őt  febr.  elején  éjtszaka  Kocsárd- 
nál  megtámadja,  1500  németjét  levágatja,  magának  440  kurucza 
esvén  el.  Tige  visszavonul  Szebenbe.  —  így  álltak  a  dolgok  1707. 
elejéig  Erdélyben. 

*)  Siniavska  herczegné. 

2)  Szeben,  Brassó  és  Fogaras ;  csakhogy  ezekhez  most  még  a 
Ruither,  németből  lett  kurucz  ezredes  által  szorongatott  szamos- 
újvári és  dévai  vár  is  járult.  Egyebütt  az  egész  országban  Pekry 
tábornok  volt  az  úr. 

szintén  velem  voltak.  A  karikai  szoros  úton  mentem 
át.  Az  erdélyi  rendek  az  ország  közepén  fekvő 
Maros- Vásárhelyre  valának  egybehíva.  Folytattam 
utamat,  s  a  megnyitási  határidő  előtt  tíz  nappal 
•érkeztem  a  hely  szinére.  Maros- Vásárhelytől  egy 
mértföldnyire  3)  néhány  napig  időztem,  hogy  azalatt 
előre  megállapítsuk  azon  hitlevél  pontjait,  a  melyre 
a  fejedelmek  beiktatásuk  alkalmával  esküt  tartoz- 
nak letenni.  Pekryvel  vala  dolgom,  kiben  ugyan 
senkisem  bízott,  de  a  ki  ravasz,  és  hatalmas  szónok 
lévén,  sok  zavart  tudhatott  okozni.  Mikes  gróf,  ki 
buzgó  katholicus  vala,  és  a  székelyeknél,  a  kiknek 
kapitányuk  volt,  nagy  tekintélyben  állott,  könnyű 
és  hiszékeny  elmével  bira;  Pekry  úgy  forgatta  őt, 
a  mint  neki  tetszett.  A  két  öreg  Barcsay-testvér,2) 
a  kik  Apaífy  gyarló  kormánya  alatt  vénültek  vala 
meg  :  csak  régi  dolgokat  emlegettek  az  elmúlt 
időkből,  s  a  jelent  nem  birták  felfogni,  valamint 
Thoroczkay  (István)  sem. 

Ezek  voltak  a  főbbek,  a  kikre  a  nemesség 
leginkább  hallgatott,  s  a  kiknek  előítéleteivel  egé- 
szen el  vala  telve.  E  fejedelemségben  nem  sok  öröm, 
de  annál  több  fáradság  várt  reám.  Minthogy  őseim 
ellen  hajdanában  azon  gyanú  keletkezett,  hogy 
örökössé  kívánják  vala  Házunk  számára  tenni  a 
fejedelemséget :  az  erdélyiek  elővigyázók  akartak 
lenni  azon  föltételeket  illetőleg,  a  melyeket  elém 
voltak  térj  esztendők.  El  valék  határozva,  hogy 
inkább  visszafordulok,  s  a  városba  be  sem  megyek, 
mintsem  hogy  Apaffy  hitlevelét  elfogadjam,  mint 
a  melynek  több  pontja  ellenkezik  a  fejedelmi  mél- 
tósággal. Végre  megegyezének  abban,  hogy  az 
őseim  által  kiadott  hitlevelet  fogják  elém  terjeszteni, 
—  s  egykét  nap  alatt  mindent  szépen  elegyenget- 
tünk, kivévén,  hogy  semmikép  sem  bírhattam  reá 
a  rendeket,  hogy  katholicus  püspökséget  is  enged- 


*)  Bándon. 

2)  Mihály  és   Ábrahám,  erdélyi  tanácsurak. 

jenek  az  országban  fölállítani.  Minden  más  vallás- 
bélieknek  volt  pedig-  püspökük,  mert  a  törvény 
szerint  a  gyakorlatot  illetőleg  minden  vallás  töké- 
letesen egyenlő  vala;  az  erről  szóló  törvény  unió- 
nak neveztetik,  s  megszegői  ellen  elég  súlyos  bün- 
tetéseket foglal  magában.  A  katholicus  püspök  be- 
fogadása ellen  számtalan  okot  hoztak  föl,  melyeket 
megczáfoltam,  annyira,  hogy  még  Pekry  is  elhall- 
gatott, a  kit  kiválólag  használtam  ezen  ügyben. 
Végre  azonban  mégis  tökéletesen  föl  kellé  e  tervvel 
hagynom.  E  szerint  tehát  nem  maradt  egyéb  teen- 
dőnk, mint  bevonulásom  s  fogadtatásom  rendtartá- 
sait szabályozni.  A  régi  szokásokrúl  a  legöregebbek 
sem  sokat  tudtak,  s  meglehet,  hogy  a  Báthoryak 
uralkodásának  ideje  óta  semmi  meghatározások  sem 
történtek  e  tárgyban.  E  korszakot  azért  hozom  föl, 
mert  azóta  a  főurak  megszűntek  utazásokat  tenni, 
mivelhogy  az  austriai  ház  napról  napra  elhatalmaz- 
ván Magyarországon ,  s  Erdély  után  való  sovárgá- 
sait  mindinkább-inkább  kitűntetvén  :  e  tartomány 
fejedelmei  kénytelenek  lőnek  a  törökkel  kímélve 
bánni.  Bocskay,  dédősöm  Zsigmond  (Rákóczi  Zsig- 
mond), a  ki  csak  rövid  ideig  uralkodott,  Báthory 
Gábor,  Bethlen  Gábor  s  két  (Rákóczi)  György 
ősöm  a  törökkel  való  viszonyaikban  visszatartóbbak 
voltak;  de  az  ő  elhunytok  után,  Barcsay  (Ákos), 
Kemény  János  és  Rhédey  visszavonásaik  alatt,  a 
kik  mindnyájan  egy  időben  vágynak  vala  a  fejede- 
lemségre, a  rendek  pártokra  szakadván  :  Apaffy 
oly  lealázó  föltételek  mellett  veté  magát  a  török 
uralom  alá,  a  milyeneket,  ha  önként  nem  ajánltat- 
nak,  a  török  talán  soha  nem  csikart  volna  ki.  Meg- 
lehet az  is,  hogy  a  fejedelmek  beiktatásakor  szo- 
kásban lévő  szertartások  a  protestáns  vallás  ura- 
lomra kerülésekor  töröltettek  el.  Minthogy  azonban 
ezek  felől  az .  erdélyieknek  ekkor  már  semmi  tudo- 
másuk sem  volt  :  elhatározám,  hogy  azon  szokások- 
hoz alkalmazandom  magamat,  a  melyek  szerint  a 
magyar  királyok  koronázása  történik. 

A  város  előtt  terülő  nyilt  mezőben  néhány 
lépcsőnyi  magasságú  emelvényt  állítottak,  melyre 
udvari  főpapom  keresztes  oltárt  emele.  A  rendek 
lóháton  jöttének  élőmbe,  s  le  akarának  szállani  lo- 
vaikról :  én  azonban  figyelmeztetem  őket ,  hogy  ez 
trónfoglalásom  előtt  nem  illendő,  hacsak  magam  is 
le  nern  szállok.  Ezért  az  okért  állítanak  Magyar- 
országon sátorokat  azon  a  helyen,  hol  a  választott 
királyt  fogadják  a  rendek,  a  hol  ő  aztán  leszáll 
lováról,  s  a  beszédek  a  sátorban  intéztetnek  hozzá. 
Megmagyaráztam  nekiök,  miszerint  ez  is  egyike  a 
rendek  kiváltságainak,  hogy  t.  i.  a  fejedelmet  nem 
ismerik  el  addig  urokúl,  míg  a  törvények  és  a  ren- 
dek által  eléje  terjesztett  föltételek  megtartására 
meg  nem  esküdött.  Több  hasonló  alkalmam  nyilt 
őket  ilyesekről  fölvilágosíthatni.  A  „haza  atyja" 
(Páter  Patriae)  czímmel  ruháztanak  föl :  és  mond- 
hatom, hogy  irántok  táplált  benső  érzelmeimet  te- 
kintve, megilletett  e  név.  j)    Az    emelvényhez    érve, 

*)  A  „Felséges"  czímet  is  ekkor  ajánlák  föl  a  Rendek 
Rákóczinak.  A  fejedelmi  beiktatás  rendét  eddig  nem  ismert  részlet- 
gazdagsággal irja  le  Aszalay  Ferencz  —  a  Szövetkezett  Rendek 
tanács-titkára  —  Maros-  Vásárhelyit,  1707.  april  6-kán  kelt  levelében, 
a  melyet  azért  érdekesnek  látunk  itt  közleni: 

„Tegnapi  napon  délután  egy  óra  tájban,  szép,  emlékezetes 
pompával  ment  végben  Kegyelmes  Urunk  inauguratiója,  itt  a  maros- 
vásárhelyi mezőn  ...  jó  magossan,  hat  grádicsos,  a  végre  épitett  theat- 
rumon,  hogy  mindenektűi  megláttassék,  kinek  grádicsai  zöld  posztó- 
val, az  teteje  pedig,  —  melynek  közepin  egy  kerekded  asztal  és  mellette 
magános  fejedelmi-szék,  vereskarmazsín  színű  bársonynyal,  és  arany- 
paszománynyal  ékesíttetett,  —  persiai  szép  szőnyegekkel  vala  be- 
vonva. Hova  midőn  Kegyelmes  Urunk  felment  volna:  elsőben 
Méltóságos  Generális  Gróff  Pekry  Lőrincz  uram  ő  Nagysága  által 
köszöntetett  az  Ország  nevével ;  kire  maga  (Rákóczi)  gyönyörűséges 
peroratió  formán  declarálta  elsőben  is  az  régi  időkbeli  Fejedelmek 
mi  okra  nézve  practikálták  az  ég  alatt,  kivűl,  mindenektűi  látható 
theátrumon  magok  felemeltetését;  hogy  tudniillik  az  égnek  kiterjesz- 
tetett erőssége  alá,  az  földnek  színénél  feljebb  hivattatván  az  Feje- 
delmek:  nem  felfuvalkodásbúl,  hanem  e  világot  igazgató  Isten 
hivásábúl  merészeljenek  fellépni,  és  ottan  is  gondolják  meg:  az 
népeken  való  birodalom  ámbár  szintén  felemelkedett  legyen  is,  de 
az  isteni  őrállás  és  kormányozás  által  erősíttetik  meg ;  és  annak- 
utánna  térvén  gyermekségétűi  fogva  körülötte  tapasztalt  isteni-gond- 

leszálltam  paripámról;  a  főurak  vezettek.  Minden 
vallás  felekezetbeli  püspökök  és  papok  sort  állanak 
vala,  kivévén  a  katholicus  püspököt,  a  kit  udvari 
főpapom  képviselt.  Egy  itélőmester  (Bartha  András) 
egy  óráig  tartó  beszédet  intézett  hozzám.  Elmondá, 
hogy  Isten  adja  a  jó  és  rósz  fejedelmeket,  hogy 
általuk  megáldja  vagy  büntesse  az  alájuk  vetett 
népeket;  folytatólag  jellemezte  aztán  az  egyiket  és 
a  másikat,  s  személyemre  nézve  kedvező  következ- 
tetésekkel végezé  beszédét.  Válaszomat  Salamon 
szavaival  kezdem,  bölcsességet  kérvén  az  Istentől; 
végül  pedig  biztosítám  őket  atyai  szeretetemről 
azon  nép  iránt,  a  melyet  Isten  a  rendek  által  hatal- 
mam alá  helyezett.  Ezek  után  az  oltárhoz  közeled- 
vén, udvari  papom  elém  tartá  az  evangeliomot, 
a  törvénykönyv  által  megállapított  esküformulával 
együtt,  melyet  fönnszóval  elmondék.  Éljent  kiáltot- 


viselésre :  ártatlanul  megfogattatását,  rágalmaztatását,  és  egyedül  az 
Úr-Isten  keze  által  lőtt  megszabadulását,  —  azután  következett 
bujdosásával,  és  megrontatott  szabadságunk  kézrevételére  idegen 
országbúi  angyali  vezérlés  által  való  bejövetelével  együtt  előlszám- 
lálta, s  azokbúl  szép  concatenatiókkal  descendált  a  Fejedelmi 
Méltóságnak'  felvételére,  és  mint  kívánja  Országát  igazgatni,  szegé- 
nyeket, özvegyeket,  árvákat  oltalmazni,  azt  is  hathatóssan  illette, 
—  és  végre  az  Ország  minden  rendéinek  sok  jókat  kivánván : 
beszédit  berekesztette  és  elvégezte.  Mellyekre  ugyan  Méltóságos 
Gróff  Pekry  Lőrincz  Generális  uram  ő  Nagysága  rövid  vissza- 
köszöntést  tévén,  az  Ország  nagy  szeretetibűl  már  azelőtt  elvégez- 
tetett Felséges  titulust  a  Statusok  nevével  offerálta;  mellyet  noha 
nehezen,  mindazonáltal  sok  rendbeli  kérésre  felvött  O  Felsége.  (L. 
erre  vonatkozólag  Rákóczi  sajátkezű  levelét  Pekryhez,  Thaly: 
„Történelmi  kalászok"  232  lap.)  És  annakutánna  itélőmester  Bartha 
András  uram  a  conditiókat  elolvasván,  úgy  tette  le  az  hitet  az 
Felséges  Fejedelem.  Itílőmester  uram  pedig  szép  facundiával  pero- 
rálván,  azt  mikor  elvégezte  volna,  adhortálta  a  környűlálló  rendet : 
„„Vivát,  vivát,  vívat!?*  kiáltásra,  mellyet  az  egész  nép  nagy 
kiáltással  elkövetett.  És  ezek  után  úgy  ment  Ő  Felsége  a  theatrum- 
rúl  a  városban  levő  jesuiták-templomában,  az  Te  Deum  laudamus 
celebrálására  ;  honnan  kijővén,  közel  levő  szállására  gyalog  ment, 
és  ottan  audientiát  adott  minden  rendeknek,  s  az  papoknak  is.  Ilyetén 
pompával  menvén  végben  az  inauguratió :  kívántam  annak  valóságá- 
rúi való  tudósításommal  alázatossal!  udvarolnom  Nagyságodnak," 
(t.  i.  Károlyinak,)  stb.  (A  gr.  Károlyi-levéltárban  lévő  eredetiről.) 
Rákóczi,  Emlékiratai.  14 

tak.  Udvari  hadaim  pedig,  melyek  egy  jó  ágyú- 
lövésnyi  távolságra  voltak  csatarendben  fölállítva  : 
sortüzet  adának.  Erre  megindultunk ,  s  én  a  város- 
ban a  katholicusok  kis  kápolnája  előtt  szállottam  le, 
a  hol  a  plébános  rákezdé  a  Te  Deum-ot. 

Udvari  hadaimat  másnap  mindjárt  egészen  el- 
küldeni a  Szebent  ostromzároló  csapatok  szaporítá- 
sára, nehogy  bárki  is  azt  mondhassa,  miszerint  je- 
lenlétük által  nyomást  akarok  gyakorolni  a  tar- 
tandó országgyűlésre.  Ennek  megnyitásakor  kor- 
mánytanácsosokat neveztem  ki,  a  kik  képviseljék  a 
Rendeket,  midőn  ezek  nincsenek  együtt,  s  a  kiknek 
tanácsával  tartozzék  élni  a  fejedelem  az  erdélyi 
ügyekben.  Mind  a  tizenkettőt  azonban  ezúttal  nem 
nevezem  ki :  nehogy  azon  néhány  főúr,  a  ki  Szeben- 
ben  a  németekkel  be  volt  rekesztve,  ezáltal  tökéle- 
tesen kizárassék.  Személynököt  is  neveztem  ki,  a 
ki  szintén  az  említett  fejedelmi  tanácsosok  egyike 
vala,  s  elnöke  azon  általam  hasonlóképen  kinevezett 
tanácsosoknak,  kik  a  Rendek  kamarájában  egy  hosszú 
asztal  körül  ülnek,  és  „tábla  fiainak"  hivatnak.  Ezek 
szedik  öszve  a  követek  szavazatait,  magok  is  szavaz- 
nak, s  elnökük  a  két  itélőmester  által  Írásba  foglal- 
tatja a  határozatokat.  Ő  nevezi  ki  ezután  azon 
követeket  is,  kik  a  végzéseket  a  fejedelem  elé  ter- 
jesztik; ez  tanácsosai  jelenlétében  fogadja  őket, 
határoz,  és  jóváhagyása  ad  törvényerőt  ama  végzé- 
seknek, a  melyeket  azután  a  fejedelem  saját  neve 
alatt,  megerősítés  alakjában  tesz  közzé.  Az  ország- 
gyűlés kezdetén  a  fejedelem,  tanácsosaiból  válasz- 
tott küldöttség  által  küldi  előterjesztéseit  a  Rendek- 
hez ;  a  küldöttség  általadja  azokat  a  személynöknek, 
—  és  viszont  a  Rendek  a  magok  közlendőit  szintén 
a  személy nök  által  közlik  a  fejedelemmel. 

E  gyűlésen  semmi  különös  czéljaim  nem  voltak, 
egyedül  a  háborúra  vonatkozó  rendelkezéseket  ter- 
jesztem elő,  és  segédeszközöket  kértem  annak  további 
folytatására.  A  fejedelemség  kincstára  egy  tanácsos 
őrizetére    van    bizva,    a    ki    kincstartónak  nevezte- 

tik.1)  A  fejedelem  kamarajavai  és  jövedelmei  kü- 
lön igazgató  által  kezeltetnek,  e  kincsek  a  közös- 
tül egészen  el  levén  választva.  Minden  adó  az  ösz- 
ves  országgyűlés  által  vettetik  ki,  és  foly  be.  És 
én,  hogy  jóakaratomat  s  a  nép  sorsát  enyhíteni 
kívánó  vágyamat  megmutassam:  idecsatolám  azon 
javakat  is,  melyek  azoktól  foglaltattak  le,  a  kik 
hűségemre  nem  tértének.  Minden  erőlködéseim  da- 
czára sem  akadályozhattam  azonban  meg  bizonyos 
törvény  hozatalát,  mely  erdélyi  hadaimat  egészen 
tönkre  tette,  hogy  t.  i.  megegyezése  nélkül  kato- 
nává lett  jobbágyát  minden  földesúr  visszakövetel- 
heti. Bármily  képtelen  legyen  is  ezen  törvény:  oly 
természetű  háborúban  a  minőt  mi  viseltünk,  mégis 
teljesen  föllázasztotta  volna  a  kedélyeket,  <ha  vissza- 
vetem; mert  meg  lesznek  vala  győződve,  hogy  ta- 
gadó válaszom  csak  azon  szándékból  ered,  miszerint 
saját  jobbágyaik  fegyverei  által  akarom  magamat 
korlátlan  urokká  tenni.  A  magokat  politikusoknak 
képzelők  rebesgetek  ugyan,  hogy  távol  legyen  tő- 
lök  felőlem  ilyesmit  föltenni:  de  ha  egyszer  a  föl- 
desurak a  jobbágyaik  fölötti  korlátlan  hatalomtól 
megfosztatnak,  ez  példa  gyanánt  fogna  szolgálhatni 
egy  más,  roszszándékú  fejedelemnek.  Azon  csudál- 
koztam,  hogy  még  a  legjózanabbak  sem  látták  be, 
miszerint  jelenleg  oly  háborúról  van  szó,  a  mely 
által  szabadságunkat  akarjuk  visszavíni,  szabadsá- 
gunkat, melyet  ők  már  is  élvezni  óhajtanak.  Igen 
nehezen  esett  szivemnek,  hogy  mindazok  után  is, 
a  miket  szabadságuk  szerelméért  tettem:  gyanako- 
dóknak  látszanak  lenni  irányomban;  mert  valójában, 
egyedül  tőlem  függ  vala,  hogy  a  nép  első  lelkese- 
dését fölhasználva,  a  nélkül  birtokoljam  Erdélyt, 
hogy  akár  a  rendek  öszvehivása,  akár  a  fejedelem- 
választás felől  csak  szót  is  tegyek.  De  ez  a  válasz- 
tott fejedelmek  sorsa,  t.  i.  hogy  mindig  gyanakod- 
nak rajok,  s  ha  tulajdon  lelkiismeretük  meg  nem 
nyugtatná  őket,    mindig  szerencsétlenek    volnának. 

*)  Ez  akkor  Barcsay  Ábrahám  vala. 

14* 

Pedig  nincs  ábrándszerübb  valami,  mint  azt  hinni, 
hogy  eskük  és  törvények  által  megköthetni  őket, 
ha  tulajdon  lelkiismeretük  meg  nem  köti.  —  Be- 
leegyezem végre  ama  törvénybe,  miután  azt  hivém, 
hogy  Erdély  birodalma  Magyarország  felszabadulá- 
sától függ,  s  ha  ez  sikerül,  amazt  is  megnyerendem; 
ellenben  ha  a  császár  fegyverei  meghódítják  Ma- 
gyarországot: önerőmmel  Erdélyben  sem  soká  tart- 
hatom magamat,  mert  hogyha  már  a  város  bevéte- 
tett: a  föllegvár  nem  daczolhat  soká. 

Nehéz    volt   az  erdélyieket   kielégítenem,    még 
ha  megtartottam  is  törvényeiket.  A  nemzet  íőerejé- 
nek  a  székelyekből  kellett  volna  kikerülni,  a  kiknek 
mindnyáj  oknak  nemesi  jogokat  kell  vala  élvezniök. 
Es  ők  valójában  természetöknél  fogva  ügyesek,    ő- 
szinték,   bátrak  és  eng-edelmesek  lévén,    igen  alkal- 
masok,   a   háborúra.    Azonban  ők  tulajdon    tiszteik 
által    vettettek  szolgaságra,    a  kik  minden   törvény 
ellen,    hallatlan    visszaéléssel    kivonják    vala  őket  a 
hadi  szolgálatok  alól,  hogy  földjeiket  míveljék.  Azok- 
nak,   kik    lovon     szolgálnak    közülök:    kopját    kell 
hordaniok.    —  En    azonban    azt    tapasztalam,    hogy 
ezen  ,    őseim     korában     annyira     virágzó     és     har- 
czias  nemzet    nagyon  elszegényedett,  nemcsak  a  né- 
metek zsarolásai,    hanem   önnön  tiszteinek  gazságai 
miatt  is,  elannyira,  hogy  semmikép  sem  volt  elegen- 
dő   az    ország    védelmére.    Es,    ha    ezen  okból  ma- 
gyarországi hadakat  küldöttem  Erdélybe :  ezeket  az 
erdélyiek    idegenekül    tekintették,    s    panaszkodtak, 
mondván,    hogy    szolgaságba    akarom  őket  hajtani. 
Az  említett    törvény    után    a    földesurak    olymódon 
bántanak  katonáskodó  jobbágyaikkal,  hogy   valójá- 
ban megesett  a  szívem.  Nem  is  voltak  ezután  nagy- 
számúak  erdélyi  hadaim. 

A  mennyire  lehetett,  sürgettem  az  ügyeket, 
hogy  az  országgyűlést  bevégezhessem,  mert  a  szö- 
vetséges rendeket  Ónodra  hivám  össze  májusra. 

Az  erdélyi  országgyűlés  íolyama  alatt  nyilvá- 
nos kihallgatáson  fogadám  Des-Alleurs  marquis-t,  a 

mely    kihallgatáson    átnyújtá    ura    szerencsekívánó 
levelét,  erdélyországi  trónfoglalásom  alkalmából.  A 
Szövetséges  Rendek  követei  hasonlókép    nyilvános 
kihallgatáson  fogadtattak,  s  az  erdélyi  Rendek  bele- 
egyezének  előterjesztéseikbe.  Ok  hasonlókép  nevez- 
tek ki  tanácsosokat,  kiket  Ónodra  valának   külden- 
dők, követségképen.  Végre  végeszakadt  az  ország- 
gyűlésnek, s  a  Rendek  testületileg  járulván  trónom 
elé,  előterjesztek  tanácskozásaik  eredményét,  melyet 
én  jóváhagytam,  —  s  azután  szétoszlottak.   Néhány 
nap  múlva  Radnótra  rándulék,   mely    kiesen    fekvő 
vár  a  Maros  mellett    vagyon,    s    családom    ősi    bir- 
toka. Útközben  szemlét  tarték  3000-nyi  székely  gya- 
logságon, melynek  nagy    része  csak    botokkal   volt 
fegyverezve.  Hogy  e  nemzet  lelkületét  némileg  föl- 
buzdítsam, parancsot  adék  egy  Cserey  (János)  nevű 
fiatal  nemesnek,  hogy  egy  ezred  kópjást   toborzzon 
közülök,  a  kiket  aztán  udvari  hadaimhoz  csatoltam. 
O  tökéletesen  megfelelt  várakozásomnak,    s  ezredé- 
vel együtt  kitűnő  szolgálatokat  tőn.    Innen  Kolozs- 
várra mentem,  a  mely  város  fallal  van  kerítve;    itt 
száz  nemesből  egy  századot  állítottam  s  avattam  föl 
„Nemesi  Társaság"  név  alatt,  és  magam  lettem 
ezredesök.    Azoknak,    a    kik   e  testületbe  beléptek : 
vármegyéiktől  hiteles  bizonyítványokat   kellett  hoz- 
mok, hogy  régi  nemes  családból    valók.    Karabély- 
lyal,    karddal    és    pisztolyokkal    voltak    fölfegyver- 
kezve, s  kettő  közűlök  folytonosan  teremajtóm  előtt 
áll    vala    őrt.    Egyenlően    gyakoroltattak    lovon    és 
gyalog.  Tervem  volt  idővel  „Isteni  Gondviselés" 
czím  alatt  egy  vitézi  rendet  alapítani,  melynek  alap- 
jául kellendett  e  századnak  szolgálnia.    Alezredesük 
Kemény  Simon    —    Kemény  János    fejedelem  uno- 
kája   —    előttük    lovagolván,    szállásom    elé    vezeté 
őket,  a  hol  leszállítván  az  egész  századot,   be  vezeté 
az  elfogadási  terembe;  itt  felolvastatván  alapszabá- 
lyaik ,    megesküvének ,     hogy    háborúban    egymást 
soha    el    nem    hagyják,    és    nemességökhöz    illetlen 
cselekedetet  egyátaljában  nem  követnek  el.   Ezután 

mindegyikét  megöleltem,  mint  társat.  (April  26-kám) 
Ezen  intézmény  nemes  versenyre  ösztönözte  az  egész 
magyar-  és  erdélyországi  nemességet,  és  egykoron 
bizonyosan  megfelelt  volna  várakozásaimnak:  ha 
Istennek,  kinek  neve  minden  tetteiben  dicsértessék, 
nem  tetszett  volna  máskép  rendelkezni. 

Az  erdélyi  vidékeket  szintoly  figyelemmel  vizs- 
gálám  távoztomkor,  mint  jöttömben.  Az  egész  feje- 
delemség hegyekkel  van  körülvéve,  a  melyeknek 
legnagyobb  része  az  Alpokhoz  hasonlítható.  Belől 
pedig  azon  rész,  melyet  közönségesen  az  erdélyi 
Mezőségnek  neveznek,  fönnsíkokból  áll,  a  melyek- 
nek völgyeit  tavak  töltései  szegdelik  át.  A  hegy- 
oldalak bokrokkal  és  cserjékkel  borítvák.  A  föld 
egyaránt  terem  mindenféle  gabonát  és  füvet ;  köny- 
nyen  meglágyul,  és  az  utak  nem  kevésbbé  roszak 
a  hegyek  oldalain  és  a  fönnsíkokon,  mint  a  tógátak 
által  átszegett  völgyekben:  mert  a  talaj  átalában 
kövér  agyagból  áll.  A  Maros  völgye,  mely  az  egész 
fejedelemséget  kettéhasítja,  sokkal  kiesebb,  mint  a 
Szamosé,  a  melyről  már  beszéltem.  A  Marosba,, 
melynek  vize  igen  tiszta,  ömlik  bele  az  Aranyos 
folyó;  ez  a  Kalota-havasaiból  ered,  s  azért  nevez- 
tetik így,  mert  arany-fővenyet  hord  magával,  a 
melynek  mosására  (gyűjtésére)  bizonyos  kóbor  csa- 
patnak, kiket  közönségesen  czigányoknak  neveznek, 
vagyon  szabadalma.  Ezek  az  aranyat  (beváltani)  a 
fejedelem  kincstárába  hordják.  E  két  folyó  igen 
széles  völgyeken  foly  át,  sokat  kanyarogván  a  parti 
rétségeken ;  partjaikat  füzfasorok  szegélyezik,  me- 
lyeknek gályáiból  a  lakosok  tüzelőül  rőzsekévéket 
készítenek,  miután  az  erdők  e  völgyektől  távol  es- 
nek. A  faluk  sürüen  következnek  egymásután,  s 
igen  népesek.  Végre,  minden  oly  mosolygó,  oly 
kellemes,  hogy  e  tájak  képeit  gyönyör  szemlélni. 
Általában  Erdélynek  semmire  sincs  szüksége,  csak 
egy  jó  fejedelemre,  a  ki  a  népnek  atyja  lenne.  De 
hogy  teljes  virágzásra  lehessen  emelni  e  fejedelem- 
séget: szükség  volna,  hogy  két  egyenlő  lelkületű  s 

egy  terv  szerint  működő  fejedelem  következzék  egy- 
másután, mert  egy  emberélet  nem  elégséges  átala- 
kítani szokásait,  és  megváltoztatni  szellemét  ama 
három  különböző  nemzetnek,  melyekből  a  fejede- 
lemség áll.  Mindegyiknek  nagy  hasznát  vehetné 
azonban  az,  a  ki  tudná,  mint  kell  őket  alkalmazni. 
A  mi  a  hadakozást  illeti :  e  fejedelemséget  majdnem 
megközelíthetlenné  lehetne  tenni ;  ha  pedig  a  hábo- 
rút az  országon  belül  kellene  viselni :  annak  egyes 
vidékei  úgy  tekinthetők,  mint  megannyi  elkülönzött 
erődítési  müvek.  Azon  kevésből,  a  mit  e  sürü  bok- 
rokkal födött  meredek  oldalakkal  bíró  fönnsíkokról, 
e  lapályokról,  tavakról,  völgyekről,  e  kigyózó  fo- 
lyamokról, és  végre  ama  nagy  hegyekről  mondot- 
tam, melyek  kanyarulataikkal  megközelíthetlén,  s 
szirtekkel  köröskörülvett  táborhelyeket  képeznek: 
úgy  hiszem,  eléggé  kitűnik,  mily  hadi  előnyökkel 
bír  ezen  ország!  —  Erdélyből  való  kijövetelemkor 
Zsibó  mellett  menve,  átláttam,  hogy  mennyit  tehe- 
tett volna  Károlyi,  és  mennyit  mulasztott  el  a  fönnt 
^megírt  szerencsétlen  zsibói  napon.  Kiérvén  Erdély- 
ből, egyenest  Ónodra  tartottam,  hová  kevés  nappal 
a  gyűlés  megnyitása  előtt  érkezem. 

Ha  nem  csalódom,  említem,  hogy  nagy  lelke- 
sedéssel kezdett  háborúnk  a  békealkudozások  meg- 
szakadta óta  lankadni  láttatik  vala.  Még  maguk 
azon  módok  is,  a  melyekkel  orvosolni  akartuk,  elő- 
segítek lankadását.  Elejével,  a  mint  elmondám,  a 
lelkesedés  okozott  rendetlenségeket:  a  rend  pedig, 
a  rendetlenség  szükségképeni  és  egyetlen  orvossága, 
lohasztani  kezdé  a  lelkesedést,  s  előidézé,  természe- 
tesen, a  lankadtságot.  Az  első  buta,  részeges  és 
durva,  ámde  hadaik  közt  mégis  befolyással  bíró 
tisztek  helyét  olyak  foglalák  el,  a  kik  míveltebbek 
valának,  s  képesebbek  a  hadi  fegyelem  behozata- 
lára, tekintélyüknek  a  csapatok  között  való  fenn- 
tartására, a  századok  és  ezredek  számadásainak  ve- 
zetésére: de  a  mi  a  hadviselést  illeti,  ezek  sem  vol- 
tak   amazoknál    kevésbbé     tudatlanok,     a    katonák 

pedig  korántsem  szerették  és  becsülték  őket  any- 
nyira.  Mindenikük  azon  igyekezett,  hogy  mentül 
több  lovat,  kocsit,  podgyászt  stb.  szerezzen  magá- 
nak. Ámbár  mindez  a  középszerűn  alóli  volt,  mégis 
folyton-folyvást  szaporodott.  A  nemesség  napról- 
napra mindjobban  visszanyeri  vala  hatalmát  job- 
bágyai fölött,  s  igyekezett  őket  a  háborútól  elidege- 
níteni, hogy  saját  hasznára  dolgoztasson  velők. 
Azok;  a  kik  zsákmányt  szereztek  volt:  inkább  aka- 
rák  azt  élvezni,  mint  oly  kimért  fegyelem  alá  vetni 
magokat,  mely  büntetések  terhe  alatt  megtartandó 
szabályokból  állott ;  minden  kedvező  alkalomkor  ha- 
zamentek tehát,  s  kényszerítő  eszközökhöz  kellé 
nyúlni,  hogy  visszatérésre  birathassanak.  Elejével  a 
katonáskodó  nép  szét  levén  szórva  a  várak  és  erő- 
dített városok  ostromzárolására:  nem  igen  távozott 
messzire  tűzhelyeitől,  s  a  németekkel  elzárkózott 
nemesek  marháit  elhajtogathatá,  minden  szerencsél- 
tetés és  veszély  nélkül.  Ezen  ostromlott  helyek 
azonban  föladatván :  jó  messzire  kellé  lakhelyeiktől 
távozniok  a  hadsereghez,  és  a  hadseregben  semmit- 
sem  szerezhettek.  A  szegénylegénynek  lova,  vala- 
mint fegyverzete  is,  tulajdona  volt:  és  így  nem  igen 
szerété  paripáját  fárasztani  a  hadmenetekben,  elő- 
őrsökön, élelemszerzés  után  való  járáskeléseken,  és 
portyázásokon.  íme,  ily  csekélyes  okok  riasztották 
vissza  katonáinkat  a  háborútól;  és  e  bajok  a  körül- 
ményekből úgyszólván  szükségképen  következtek 
reánk.  Ez  vala  eredménye  a  földmívelő  parasztok 
között  azon  rendnek,  melynek  behozatalán  annyit 
fáradoztam.  Mióta  az  erősségek  elfoglaltattak:  a 
hadsereg  hadtestekre  lőn  osztva,  az  élelmezés  végett 
megállapíttattak  a  hadmeneti  állomások,  s  egy-egy 
napi  járásnyira  éléstárak  állíttattak;  a  vármegyék 
köteleztettek  a  gabonát  a  határaik  közt  fekvő  élés- 
tárakig szállítani,  hol  mindig  állanak  vala  készen 
bizonyos  számú  szekerek,  a  gabonát  vagy  a  had- 
sereghez, vagy  a  szomszéd  erősségekbe,  avvagy 
egyik  éléstárból  a  másikba  fuvarképen  szállítandók. 

Azonban  mindez  nagy  alkalmatlanságokkal  járt: 
mert  minden  éléstárnál  egy-egy  élelmezési-biztost 
kellé  tartani,  ezek  egy  része  pedig  csaló  volt,  s  a 
másik  része  járatlan  és  gondatlan,  mivelhogy  e  té- 
ren mindnyájan  újonczok  voltának.  Azonkívül,  hogy 
a  gabonának  egy  része  sokszor  megromlott,  elfe- 
cséreltetett  vagy  ellopatott:  gyakran  az  ellenség 
jöttének  ál-  vagy  való  hírére,  ott  hagyattak  az 
éléstárak,  zsákmányul  azoknak,  a  kik  legelébb  érték. 
Újonnan  való  megtöltésük  aztán  sokba  került  a 
népnek,  mert  az  ország  ámbár  termékeny,  de  nem 
mindenütt  egyformán  az,  és  így  az  élést  gyakorta 
messze  földrül  kell  vala  szállítani.  A  tábornokok 
fizetése,  a  kik  mindig  nagy  kísérettel  jártak,  még 
pontosan  meghatározva  nem  volt;  ez  csak  az  ónodi 
gyűlés  után  közzé  tett  szabályzat  által  történt.  x)  E 
szerint  mindegyike  a  hazát  szolgálván,  a  hazából  is 
élt.  A  vármegyék,  követeléseikre,  minden  asztal- 
tartásukhoz szükségesekkel  ellátták  őket.  Ez  tömén- 
telen pazarlásra  adott  alkalmat,  s  terhét  a  nép  vi- 
selte. Mindez  eleintén  nem  volt  annyira  érezhető, 
mivelhogy  különböző,  egymástól  távoleső  vidékeken 
történt;  midőn  azonban  nagyobb  hadtestek  vonat- 
tak öszve,  s  a  tábornokok  egyre  jöttek-mentek 
ugyanazon  az  úton:  igen  terhessé  vált;  és  miket 
nem  tudnék  beszélni  azon  hadmenetek  alkalmából, 
midőn  az  útnak  indított  hadtestek  kijelölt  találkozó 
helyeikre  nyomúltanak!  Mert  noha  ilyesmik  előfor- 
dulnak minden  háborúban:  de  ha  a  jól  rendezett 
s  fegyelmezett  hadseregekben  is  történnek  hasonló 
alkalmakkor  kihágások:  mit  nem  képzelhet  el  em- 
ber az  olyan  háborúról,  a  milyent  mi  viseltünk!  A 
nemesség  közül  az  öregek,  a  kényelemszeretők,  és 
a  politikusok  egész  a  nagy-szombati  alkudozásokig- 
kedvezőleg  okoskodtak,  mert  látták,  hogy  a  vesz- 
tett ütközetek  daczára,  a  közbenjárók  és  a  császár 
biztosai  járnak-kelnek;    és   ők  azon  reményben  rin- 

x)   Az  ekkor  külön  nyomtatványképen  megjelent  u.  n.   „Hadi 
Regula  mentu  m"-ot  érti. 

gatták  magokat,  hogy  a  béke  legalább  valamennyire 
megkönnyítendi  terheiket.  Megszűnvén  azonban  az 
alkudozások  és  értekezletek:  semmi  könnyebbűlést 
sem  láttak  többé. 

A  császári  követek  egy  része  Pozsonyban  ma- 
radt, mint  az  érsek1)  és  Szirmay.  Okolicsányi  és 
Viza2)  pedig  némü-némü  neutralitásban  kivántak 
maradni*,  az  utolsónak  megadtam,  mert  megvetett 
és  hitel  nélküli  ember  volt.  A  másikat  sokkal  jobb 
hazafinak  tartam,  minthogy  föltettem  volna  róla,  hogy 
a  közügynek  ártani  akarna;  de  meg  nem  gondolám 
eléggé,  miszerint  oly  jellemű  ember,  mint  a  minő 
Okolicsányi  volt,  a  háború  szerencsés  kimenetele 
fölött  kétségbeesvén,  olyas  terveket  forralhat:  me- 
lyek által  arra  kényszeríthetne,  hogy  oly  egyessé- 
get kössek,  a  minő  a  körülményekhez  képest  lehet- 
séges. Megengedtem  azért  neki,  hogy  Turócz  vár- 
megyei jószágán  tartózkodhassak.  E  vármegye  leg- 
kisebb az  országban,  s  nemességének  majdnem  egy 
harmada  az  Okolicsányi  nevet  viseli,  a  többi  pedig 
rokonságban  vagy  sógorságban  áll  ezen  igen  szét- 
ágazott családdal,  mely  még  a  szomszéd  Liptóban 
is  el  van  terjedve.  Túrócz  vármegyének  e  maroknjd 
nemessége  azt  határozá,  hogy  körleveleket  bocsát 
több  vármegyékhez ,  melyekben  a  lutheránusok 
többségben  vannak.  Ezen  levelekben  előszámlálván 
mindazon  bajokat,  a  melyek  a  háborúból  erednek 
vala  :  túlozva  emlegették  föl  a  tábornokok  kicsa- 
pongásait;  s  fölszólíták  ama  vármegyéket,  hogy  ve- 
lök  egyesülvén,  közakarattal  igyekezzenek  orvos- 
szert találni  eme  bajok  ellen,  melyeknek  forrása 
nagyobbára  némely  egyes  emberek  érdekeiből  lát- 
szik fakadni.  Mindazon  vármegyék,  a  melyek  ily 
leveleket  kaptak,  hozzámküldék  azokat,  részint  föl- 
bontatlanul,  részint  fölbontva,  azon  biztosítással, 
hogy  ők  a  bajok  orvoslását  más  úton  eszközölhető- 

*)  Széchenyi  Pál,  kalocsai  érsek. 

2)  Viza  János,  neszter-fej érvári  püspök  és  kalocsai  nagy- 
prépost. 

nek  nem  képzelhetik,  mint  a  Szövetséges  Rendek 
gyűlésében.  Mindezen  leveleket  az  ónodi  gyűlés 
megnyitása  előtt  néhány  nappal  kaptam  meg.  Föl- 
tettem magamban,  hogy  magyarázatot  kérendek  a 
dolog  felől  Túróczvármegyétől,  mivelhogy  az  összes 
szövetkezett  nemesség  meg  volt  jelenendő  e  gyű- 
lésen, a  maga  zászlai  alatt.  De  bátran  mondhatom, 
azon  Örök  Igazság  előtt,  a  kinek  e  munká- 
mat ajánlám,  hogy  sem  én,  sem  senki  más  nem 
gondolt  arra,  a  mi  történt,  s  a  mit  egyedül  szónok- 
latom hevessége  és  izgatottsága  okozhatott. 

Miután  elérkezett  megnyitási  napja  az  összes 
szövetséges  nemesség  gyűlésének,  melyen  a  Rozs- 
nyón eldöntött  titkos  kérdések  valának  tárgyalan- 
dók :  üdvözölvén  őket,  s  a  Rendek  boldogulását  il- 
lető óhajtásaimat  kifejezvén,  minthogy  Tűróczvár- 
megyének  ama  szerencsétlen  körlevelében  elég  vi- 
lágosan állíttatik,  hogy  azon  bajoknak,  a  melyekről 
a  körlevél  panaszkodik,  legnagyobb  része  egyesek 
érdekeit  mozdítja  elő  :  a  tényállás  magyarázatával 
kezdem  beszédemet,  s  azon  vármegyéket,  melyek  e 
hozzájok  czímezett  leveleket  hozzám  beküldék,  meg- 
dicsértem azon  szilárdságért,  a  melyet  a  szövetke- 
zési  eskü  által  rajok  rótt  kötelezettségük  megtar- 
tása iránt  tanúsítottak.  Ezek  után  Túróczvármegyé- 
hez  intézem  szavaimat,  s  fölszólítani :  adja  elő  sérel- 
meit szabadon,  és  világosítson  föl,  mi  czélból  Írattak 
az  említett  levelek?  Rakovszky,  az  alispán,  és 
Okolicsányi,  a  jegyző,  ki  a  bécsi  udvar  követének 
fia  vala, x)  fölkelének,  s  beszélni  kezdettek :  de  a 
távolság  s  az  ily  számos  gyülekezet  tompa  moraja 
miatt  nem  érthettem  meg  tökéletesen  beszédjöket, 
—  azért  közelembe  hivatám  őket.  Élőmbe  állottak. 
Először  is  a  hadvonulások  által  okozott  alkalmatlan- 
ságokat,   a   katonák    és    tisztek    kicsapongásait,    az 


*)  Rakovszky  Menyhért  és  Okolicsányi  KLristóf;  az  öreg 
Okolicsányit  —  emennek  apját,  a  ki  föntebb  volt  emlegetve  — 
Pálnak  hittak. 

élelemszállítást  és  az  adókat  kezdek  emlegetni,  s 
végre  a  rézpénz  által  okozott  zavart.  De  mindez 
részletesen  és  túlzottan  lévén  előadva:  Ber- 
csényi, ki  igen  indulatos  természetű  volt,  több- 
ször félbe  akará  őket  szakítani.  A  mennyire  lehe- 
tett, visszatartottam  őt.  Elvégezvén  beszédjöket,  hi- 
degvérrel felelém  nekik,  hogy  annak,  a  mit  előadtak, 
nag*y  része  természetes  következménye  a  háború- 
nak, a  melynek  folytatására  a  bécsi  udvar  nyakas- 
sága,  és  azon  határozatunk,  hogy  szabadságunk 
visszaszerzéséig  viselendjük  azt,  kényszerít  bennün- 
ket; egyébiránt  meg  nem  foghatom,  mi  joggal  pa- 
naszkodhatik  épen  Túróczvármegye  ezen  bajok 
miatt,  a  melyek  más  vármegyékre  sokkal  inkább 
nehezednek :  mert  Túrócz  a  háború  kezdete  óta 
nem  látott  egyéb  ellenséget,  mint  a  futó  Schlick 
tábornokot,  sem  pedig  nevezetesb  hadtestet  a  mi 
seregeinkből,  miután  félreeső  fekvésénél  fogva  nem 
esik  a  hadaknak  útjában.  Azonban  panaszaikból 
elég  világosan  kitűnik,  miszerint  azt  hiszik,  hogy  a 
panaszlott  bajok  egyeseknek  válnak  hasznára.  Ez 
pedig  egyenesen  személyemet  illeti ;  mert,  bizonyára 
nagyon  érdemetlen  lettem  volna  azon  bizalomra,  a 
melylyel  a  rendek  megtiszteltek,  midőn  fejökül  vá- 
lasztottak :  ha  elnéztem  volna  az  efféle  rendetlen- 
ségeket, föltéve,  hogy  a  vármegye  fölterjesztvénye 
által  értesítve  lettem  volna  felőlük.  De  kérdem : 
mikor  intéztettek  hozzám  e  tárgyban  panaszok,  s 
névszerint  kik  ellen  ?  Ha  nekem  nem  panasz- 
kodtak, miért  panaszkodtak  a  vármegyéknek?  Ezen 
eljárásból  nyilván  kitűnik,  hogy  Túróczvármegye 
azért  nem  akart  hozzám  folyamodni,  mivel  engem 
is  részesnek,  vagy  részrehajlónak  tart.  De,  kérdem 
tőlük,  szedtek-e  be  valaha  vármegy  éj  ökből  az  én 
rendeletemre,  a  rendes  és  minden  vármegye  által 
elfogadott  és  kiszabott  közadónál  többet  ?  —  Az 
alispán  és  a  jegyző,  kik  folytonosan  mellettem  álla- 
nak vala,  igen  megzavarodtak  feleletükben,  mert 
mindegyre  ugyanazt  ismételgetek.  Fölemelvén  erre 

szavamat,  el  kezdem  mondani,  hogy  az  ily  merény- 
let igen  veszedelmes,  és  ellenkezik  szövetségünk- 
kel ;  hogy  ezáltal  Túróczvármegye  eléggé  kimutatta, 
miszerint  kételkedik  személyemben  ;  mert  a  nélkül, 
hogy  elém,  a  Szövetség  Fejedelme  elé,  terjesztette 
volna  panaszait :  oly  utakat  kereset,  a  melyek  tö- 
kéletesen ellenkeznek  a  közegyetértéssel ;  s  hogy  oly 
sérelmek  orvoslását  kereste,  a  melyeket  elő  sem 
tud  adni :  mivel  azok,  a  miket  ők  fölemlegettek, 
nem  tekinthetők  sérelmekűl,  figyelembe  vévén,  hogy 
mindnyájunkkal  közösek,  és  hogy  köteleztük  magun- 
kat folytatni  a  háborút,  míg  csak  szabadságunkat 
törvényeink  értelmében  helyre  nem  állítjuk.  Azért 
tehát  igazságot  s  elégtételt  kívánok  az  összegyüle- 
kezett rendektől,  e  méltatlan  és  becsületsértő  eljá- 
rásért, melyet  Túróczvármegye,  vagy  tisztei,  elle- 
nem, fejedelmök  ellen,  elkövettek. 

Megvallom,  abban  a  jóhiszemben  voltam,  hogy 
a  gyűlés  törvényes  vizsgálatot  fog  ellenök  elren- 
delni ;  azonban  beszédemet  elvégezvén,  az  egész 
gyülekezet  hallgatott.  Magam  is  jó  darabig  hallga- 
ték,  —  de  a  midőn  láttam,  hogy  senkinek  sincs 
kedve  szólani :  ismét  beszélni  kezdettem,  mondván  : 
Keservesen  esik  látnom,  hogy  haboznak  kérésemet 
teljesíteni,  holott  az  igazságszolgáltatás  a  Szövetség 
utolsó  tagjától  sem  tagadható  meg.  De  a  csend 
mindezeknek  daczára  meg  nem  szakíttatott ;  a  miért 
végre  arra  a  gondolatra  jöttem,  hogy  hallgatásuk 
által  helyeslik  azt,  a  mit  a  túróczi  alispán  és  jegyző 
mondottak.  Erre  annyira  elkeseredtem  és  oly  ha- 
ragra lobbanék,  hogy  nem  birám  szivembe  vissza- 
fojtani indulatomat.  Most  már  nem  tudnám  leirni 
bizonyosan,  a  miket  mondottam  a  fölött,  hogy  meg- 
tagadtatott tőlem  az  igazság  ;  miután  a  Rendek  hall- 
gatásukkal helyeselni  látszanak  a  túr ócz vármegyei 
tisztek  előadását  :  látom,  hogy  azt  hiszik,  miszerint 
a  háború  kezdete  óta  csak  azért  tűrtem  annyi  fára- 
dalmat, virrasztást,  szenvedést,  hogy  kincseket 
gyűjtsek,    hazám    kárával ;    s    hogy    e  szerint    nem 


marad  egyéb  teendőm,  mint  kezeikbe  letenni  azon 
méltóságot,  melylyel  a  Rendek  a  szécsényi  gyűlésen 
fölruháztak,  s  visszavonulni  erdélyi  fejedelemségem- 
be. ])  Ezek  valának  utolsó  szavaim,  a  melyek  után 
valóban  föl  is  kelek,  hogy  elmenjek,  —  midőn  Ber- 
csényi könnytelt  szemekkel  fölemelkedvén,  mert 
hosszú  és  heves  beszédem  többeket  könnyekre  fa- 
kasztott, így  kiálta  föl :  „Hogyan,  Szövetséges  Ren- 
dek ?  a  háládatlanságnak  ily  bűnébe  esthetnétek 
tehát,  a  ti  szabadítotok  iránt,  hogy  inkább  távozni 
engeditek  őt  körötökbűi,  mintsem  igazságot  szolgál- 
tatnátok neki  rágalmazói  ellen  ? !  Nem !  .  .  .  nem  !  .  .  . 
hogysem  ez  történjék,  haljanak  meg  inkább  e  ga- 
zok !"  —  Ezeket  mondván,  kirántá  kardját,  és  lap- 
jával Rakovszky  alispánnak  vállára  ütött.  Károlyi, 
a  ki  Bercsényihez  közel  állt,  úgy  fejen  vágta  az 
alispánt,  hogy  rögtön  halva  rogyott  össze.  A  jegyző 
(Okolicsányi)  szintén  több  sebet  kapott.  Mondha- 
tom, hogy  e  látványra  indulatom  lecsendesült,  s 
nem  gondolék  egyébre,  mint  hogy  a  rendetlenséget 
megakadályozzam.  Első  gondom  volt  a  hátam  mö- 
gött álló  tiszteket  kiküldeni :  gátolják  meg,  hogy 
udvari  hadaim  föl  ne  zúduljanak,  s  meg  ne  rohan- 
ják a  túróczvármegyei  nemességet.  E  nemesség  kö- 
zül egy  ügyvéd,  igen  hiú  és  vakmerő  ember,  lábaim- 
hoz veté  magát,  s  én  védelmeztem  meg.  Ezzel  a 
zavarnak  vége  lett.  De  Bercsényi,  a  ki  sokkal  job- 
ban föl  vala  indulva,  mint  én,  szónokolni  kezdett : 
„hogy  ő  nem  hiszi,  hogy  ezzel  eleget  tettünk 
volna  ;  hogy  a  Rendek  tekintélye  megkívánja,    mi- 


*)  Az  ónodi  gyűlésnek  a  nemzeti  múzeumban  lévő  egykorú 
diariuma  szerint  Rákóczinak  e  méltó  kitörése  így  hangzott  : 

„Ezt  érdemlettem  tőled  óh  Haza,  bujdosásim  után?  Elete- 
met, véremet,  mindenemet  éretted  felszenteltem  ;  feleségemet,  gyerme- 
kimet, szerencsémet  megvetettem  ;  sőt,  az  ki  több,  az  édes  eleim  is, 
hozzád  való  szerelmekért,  s  virágzó  előbbi  szabadságodnak  helyre- 
hozásáért mindeneket  koczkára  vetvén,  véreket,  hiteket  föláldozták. 
Nem  tűröm,  nem  szenvedem,  magammal  koporsómban  viszem:  mert 
te  tudod  Istenem,  hogy  igazszívű  vagyok,  és  privátumot  nem  kívánok. 
aNszenvedd,  édes  hazám,  rajtam  ezt  a  gyalázatot !" 


szerint  törvényes  eljárás  és  rendes  ítélethozatal  által 
boszúlják  meg  a  Vezérlő-Fejedelmök  ellen  elköve- 
tett sértést ;  ő  úgy  van  meggyőződve,  hogy  igen 
helyén  volna  őrizet  alatt  tartatni  holnapig  a  jegy- 
zőt, a  ki  csak  megsebesült,  és  törvény  útján  járni 
el  ellene."  Indítványa  közfelkiáltással  elfogadtatott. 

Nagyon  megilletődtem  e  közbejött  esemény  s 
a  tábornokok  helytelen  viselete  fölött,  tekintve  azon 
czélt,  a  melyért  a  rendek  összehivattak.  A  senatust 
is  megkérdezem  tehát :  folytassuk-e  a  függetlenségi 
nyilatkozat  ügyének  tárgyalását,  vagy  ne  ?  nehogy 
azt  mondhassák,  hogy  e  vérengzés  azt  megelőzőleg 
csak  azért  követtetett  el,  hogy  általa  megfélemlít- 
sük a  rendeket,  és  így  az  uralkodó  ház  iránti  en- 
gedelmesség fölmondását  könnyebben  kicsikarhas- 
suk tőlük.  Azonban  a  senatus  akkép  határozott, 
hogy  Túróczvármegye  ármánykodásai  s  merény- 
lete miatt  inkább  siettetni  kell  a  dolgot,  mint  ha- 
lasztani. 

Másnap  az  ülés  a  jegyző  elleni  per  megindítá- 
sával kezdődött :  a  ki  is  kihallgattatván  és  elitéltet- 
vén, feje  vétetett ;  mind  a  két  bűnösnek  teste  pedig 
meghurczoltatván,  a  dögnyúzó  helyen  ásatott  el. 
Minthogy  továbbá  ama  körlevél  Túróczvármegyé- 
nek  közgyűlésén  íratott  volt :  elhatároztatott,  hogy 
e  vármegye  zászlója  szétszaggattassék  s  pecsétje 
összetöressék.  Bizonyos,  hogy  mindezek  a  túrócziak 
ellen  való  nagy  boszankodással  történtek  ;  s  okom 
vala  meggyőződnöm  arról,  a  mit  általánosan  mon- 
dottak, miszerint  a  Rendek  tegnapi  hallgatása  onnan 
eredt,  hogy  a  nemesség  arra  várt :  mit  szól  a  se- 
natus ?  En  azonban  tudtam,  hogy  az  ily  közgyűlé- 
sen nem  illeti  a  senatust  a  szólási  jog,  mivel  nem 
illendő,  hogy  a  kormánytanács  szóljon  először.  — 
így,  elismerem,  hogy  én  is  hibáztam,  midőn  oly 
tűzzel  beszélek. 

Már  nem  emlékezem  bizonyosan :  én  indítvá- 
nyoztam-e, vagy  Bercsényi,  hogy  megszűntéknek 
nyilvánítsuk     mindazon    jogokat,     a    melyeket    az 

austriai  ház  követel  a  nemzet  fölött  ?  Az  indítvány 
lelkesedéssel  fogadtatott  el, *)  aláíratott,  és  később 
kinyomatott.  Már  elmondám  föntebb  ezen  eljárá- 
sunknak valódi  okát.  Des-Alleurs  őrgróf  tudósítá 
udvarát ;  minthogy  azonban  a  kötendő  szerződés 
egyik  főpontja  az  volt,  hogy  a  legkeresztyénebb 
király  nem  lépend  békére  a  császárral  a  mi  törvé- 
nyes szabadságunk  helyreállítása,  és  Erdélynek  az 
austriai  ház  uralma  alól  való  elszakasztása  nélkül : 
azt  hiszem,  ez  vala  oka,  hogy  a  választ  halogatták, 
a  mint  lejebb  majd  előadandom. 

Erdélyből  visszatértemkor  egy,  ezen  országban 
lakott  göröggel  találkozám,  a  kit  Corbé-nak 2)  hittak. 
Ez  a  czár  (Nagy-Péter)  tanácsosává  lett,  és  titkos 
kihallgatást  kérvén  tőlem,  e  fejedelemtől  megbízó- 
levelet mutatott  elő.  Én,  a  mennyire  emlékezem, 
Ráday  Pált,  erdélyi  cancelláriám  igazgatóját  bízám 
meg,  hogy  előterjesztéseit  meghallgassa,  és  nekem 
jelentést  tegyen.  Azok  röviden  ennyiből  állottak : 
hogy  Ágost  király  nem  teljesítvén  szövetségi  kö- 
telességeit, és  a  lengyel  koronáról  lemondván,  —  a 
czár  a  köztársaság  megegyezésével  elhatározá,  hogy 
engem  emel  e  trónra.  —  Ezen  ajánlatot  az  által 
igyekezem  elhárítani,  hogy  kétértelmű  feleleteket 
adtam ;  azonban  a  követ  kinyilatkoztatá,  hogy,  ha 
a  koronát  én  visszautasítom  :  a  választás  könnyen 
Eugen  savoyai  herczegre  eshetik,  és  e  szerint  pa- 
rancsa van  engem  figyelmeztetni,  hogy  vonakodá- 
som a  magyar  ügynek  nagy    kárára    lehet ;  3)    míg 

*)  A  gyűlés  így  kiáltott  föl :  „„Eb  ura  fakó  !  mai  napságtúl 
(június  14.)  fogvást  József  nem  királyunk,  Lbrenunciálván  minde- 
nekben ellene ;  inkább  egy  óra  alatt  elveszünk,  semmint  örökös 
jobbágyságban  éljünk  !ua  Az  indítványt  Bercsényi  tette  ,  hosszú, 
tüzes  beszéddel. 

2)  így>  és  nem  Urbick,  mint  Szalay  L.  (Magyarorsz.  Tört. 
VI.  k.  480.  1.)  véli,  mert  Urbick  és  Corbé  két  különböző  sze- 
mély volt. 

3)  Savoyai  Eugen  ugyanis  az  osztrák  háznak  ernyedetlen  s 
lekötelezett  híve  lévén,  —  ha  a  lengyel  trónra  fog  vala  jutni :  első 
gondja  lett  volna  József  császárt  az  általa  gyűlölt  magyar  fölkelés 
elnyomására  hadakkal  segíteni. 

ellenben,  ha  az  ajánlatot  elfogadom:  szövetséget 
köthetek  urával  a  czárral;  a  ki  semmit  sem  óhajt 
inkább,  mint  a  franczia  királylyal  frigyre  lépni,  s 
békét  kötni  a  svéddel ;  és  ha  én  ezen  szándékában 
a  czárt  elősegíthetem  :  méginkább  lekötelezem  őt 
érdekeim  előmozdítására.  Nagy  okom  vala,  hogy 
ezen  előterjesztés  után  máskép  válaszoljak  mint  elő- 
ször ;  azért  azon  felelettel  küldém  a  követet  vissza : 
köszönöm  ő  czári  fölségének,  hogy  személyemről 
megemlékezni  méltóztatott;  minthogy  azonban  Len- 
gyelország szabad  állam,  s  tudom,  hogy  a  czár 
semmikép  sem  akarja  megcsorbítani  e  nemzet  sza- 
badságát, és  akadályozni  királyválasztását:  nagy 
hátrányára  szolgálna  tervének,  ha  a  lengyelek  meg- 
tudnák, miszerint  a  czár  nekem  ajánlá  föl  a  trónt, 
és  én  elfogadám  azt  tőle.  Ha  tehát  urának  való- 
ban az  a  szándéka,  a  mit  ő  nekem  előterjesztett; 
megbizám,  hogy  kérje  meg  a  czárt  nevemben  : 
méltóztassék  az  ő  küldetésének  czélját  és  az  én 
határozatomat  titokban  tartani,  és  mint  meg  nem 
történtet  tekinteni  mindaddig ,  míg  nekem  azon 
ajánlatot  Lengyelország  prímása  és  nagytanácsa 
(Grand-Conseil)  meg"  nem  teendik. 

E  közbejött  eseménynek  szerencsés,  de  kelle- 
metlen következményei  is  lehetnek  vala ;  mert  a 
diadalmas  svéd  király,  a  kinek  a  franczia  király  is 
keresé  barátságát,  ekkor  Szászországban  volt,  és 
én  ki  nem  kerülhetem,  hogy  őt  meg  ne  bántsam, 
ha  a  czárral  szövetségre  lépek.  Azonban  ez  utóbbi 
fejedelem  hadai  határainkon  állanak,  és  ő  azzal 
fenyegetett,  hogy  segítséget  adand  a  császárnak, 
a  ki  őt  erre  már  régen  kéri,  ellenem.  E  veszedelem 
még  fenyegetőbbnek  látszék.  Igazán  mondhatom, 
hogy  a  lengyel  koronára  legkevésbbé  sem  vágy- 
tam, sőt  azon  igyekezem,  hogy  megválasztatásomat 
kikerüljem.  El  is  küldtem  Rádayt,  erdélyi  cancel- 
lariám  igazgatóját,  Szászországba :  hogy  őszintén 
terjeszsze  a  svéd  király  (XII.  Károly)  elé  a  czár 
ajánlatát,  és  arra  adott  feleletemet.  Kéretem:  tudassa 

velem,  minő  segélyt  reménylhetnék  az  ő  részéről, 
ha  a  czár  a  császár  érdekében  ellenem  nyilatkozik, 
s  reám  küldi  hadait.  Tudatám  egyszersmind  Szaniszló 
királylyal,  hogy  a  lengyel  főtábornok,  a  ki  benső 
barátom  volt,  kész  valamennyi  senatorral  egyetem- 
ben, kikből  a  nagytanács  áll,  őt  királyul  elismerni, 
és  választatását  megerősíteni :  ha  testületileg  haj- 
landó őket  elfogadni.  A  svéd  király  Rádaynak  igen 
határozott  feleletet  adott ;  t.  i.  hogy  csak  tartsam 
erősen  magamat  a  czár  ellen,  mert  ő  nemsokára 
Lengyelországra  megy ,  és  meg  fogja  őt  verni. 
Szaniszló  király  pedig  azt  a  választ  adá,  hogy  ő 
Isten  kegyelméből  lévén  Lengyelország  királya  : 
nincs  szüksége  a  nagytanács  kegyelmére ;  ha  a 
senatorok ,  a  kik  állítólag  ezen  testületet  képezik, 
látogatására  akarnak  jönni  mint  magánemberek : 
mindnyáját  elfogadandja,  de  máskép  nem.  —  E  két 
felelet  határozottan  arra  bírt,  hogy  kímélve  bánjak 
a  czárral,  s  igyekezzem  kikerülni  királylyá  válasz- 
tatásomat Lengyelországban ,  azon  czélból ,  hogy 
békét  eszközölhessek  a  czár  és  a  svéd  király  kö- 
zött, a  franczia  király  és  a  bajor  választó-fejedelem 
közbenjárása  által ,  oly  föltétel  mellett :  hogy  a 
választó-fejedelem  emeltessék  és  jusson  a  magyar 
trónra,  én  megtartsam  Erdélyt  és  Szaniszló  legyen 
lengyel  király.  íme,  minden  cselekedetimnek  s  a 
czárral  folytatott  alkudozásaimnak  kulcsa,  —  a  mi- 
ről azonban,  gróf  Bercsényit  kivéve,  senkinek  sem 
volt  tudomása.  Kivüle  senkisem  vala  képes  ezen 
ügy  vezetésére,  azért  már  ekkor  elhatározám,  hogy 
őt  küldendem  Lengyelországba,  és  pedig  oly  fény- 
nyel, hogy  hazánk  méltóságához  illő  benyomást 
tehessen  a  muszkákra  és  lengyelekre.  De  mielőtt 
őt  útnak  indítottam  volna  :  el  akarám  fogadni  a 
czár  megkeresése  folytán  Lublinban  összeült  len- 
gyelországi nagytanács  követeit.  Mert  Corbé  vissza- 
tértekor elmondván  válaszomat  fejedelmének,  ez 
helyesnek  találá  azt,  és  kinyilatkoztatta  a  prímás- 
nak,  hogy    a    királyválasztást  mindenáron  siettetni 

akarja.  Összeülvén  a  nagytanács,  azon  tanácskozók: 
kit  kellene  a  trónra  emelni?  Mindnyájan  a  főtá- 
bornok  mellett  voltak :  azonban  ez  határozottan 
kijelenté,  iVogy  a  köztársaság  érdekeivel  nem  lenne 
összeegyeztethető,  ha  őt  emelnék  a  trónra,  s  hogy 
véleménye  szerint  okosabbat  nem  tehetnének,  mint 
ha  engem  kínálnának  meg  a  koronával.  Nyilatkozata 
lelkesedéssel  fogadtatott,  a  czár  is  helyeselte,  s  egy 
nemest  küldenek  hozzám  követül,  hogy  az  ország- 
tanács határozatáról  tudósítson.  E  követet  Mun- 
kácson akarám  elfogadni. 

Az  ónodi  gyűlés  ideje  alatt  Stahremberg  föl- 
használta az  alkalmat.  Rögtön  kitört  a  Csallóköz- 
ből, gyors  hadmenettel  a  Vág  mellé  nyomakodék, 
s  Vág-Újhelyen  —  Trencsény  és  Leopoldvára  között 
—  erős  sánczot  hányatott.  Ezen  újság  majdnem  oly 
kellemetlenül  hatott  reám,  mint  valami  csatavesztés. 
Emlékezem ,  miszerint  megmondám  Bercsényinek, 
hogy  ha  az  ellenség  megvalósítja  azon  szándékot, 
melyet  Stahremberg  tábornok  tervezni  látszott : 
háborúnk  három  hadjárat  alatt  bevégeződik ,  és 
hogyha  diplomatiai  működéseink  nem  sikerülend- 
nek :  ideje  a  végső  erőfeszítésről  gondolkodnunk. 
Elhatározván,  a  mint  említem,  hogy  Bercsényi  tá- 
bornokot küldöm  Lengyelországba  :  még  mielőtt  a 
gyűlés  eloszlott  volna,  előterjesztem  a  Rendeknek, 
miszerint  megtörténhetik ,  hogy  különböző  ese- 
mények hosszasb  ideig  távol  tarthatnak  Magyar- 
országtól ;  szükségesnek  vélem  tehát,  hogy  vezérlő- 
fejedelmi helytartóm  legyen,  a  kit  távollétemben 
oly  hatalommal  ruházhatnék  fel,  a  minőt  a  közügy 
előmozdítására  czélszerünek  Ítélnék.  E  méltóságra 
a  Rendek  Bercsényi  tábornokot  emelek.  Bevégződ- 
vén a  gyűlés,  a  Vág  melletti  parancsnokságot 
Eszterházy  Antal  tábornokra  bíztam,  magam  pedig 
föltevém,  miszerint  a  lengyel  határok  közelében 
tartózkodom,  hogy  el  ne  szalaszszam  a  pillanatot, 
midőn  a  körülmények  kedvezőleg  alakulandanak 
arra,  hogy  a  háborút  előnyösen  végezhessük  be,  — 

15* 

ha  t.  i.  szerencsés  lennék  a  svéd  királyt,  a  franczia 
király  és  a  bajor  választó-fejedelem  közbenjárása 
által,  a  czárral  kibékíthetni. 

Ezek  után  Munkácsra  mentem,  hova  a  lengyel 
nagytanács  követe  nemsokára  hozzám  érkezett.  A 
lengyelek  minden  eljárása  csak  vontatva  ment,  kö- 
vetük előterjesztésében  sem  találtam  semmi  őszinte- 
séget :  mert  Schembec,  a  prímás,  úgy  testvére  a 
cancellár,  és  Denhoff  a  sendomíri  confederatio 
marechalja,  szivökben  még  mindig  Ágost  királyhoz 
vonzódnak  vala.  Minthogy  azonban  ezeknek  ér- 
zelmei czélomnak  nem  igen  árthattak,  azt  felelém 
a  követnek :  hogy  azonnal  küldendek  követeket, 
kik  megköszönjék  a  czárnak  és  a  nagytanácsnak 
személyem  iránt  tanúsított  jóakaratát.  —  Ugyanis 
tekintvén  a  (lengyel)  köztársaság,  hazám  és  a  feje- 
delemség akkori  állapotát  :  szükséges  volt  előre- 
látónak lennem,  és  a  czár  barátságát  szerződés  által 
előre  biztosítanom.  Elbocsátván  e  szerint  e  követet, 
siettem  útnak  indíta'ni  Bercsényit  is,  mint  bará- 
tomat, és  mint  olyat,  a  ki  egyedül  bírja  titkomat. 
Részemről,  ha  szabad  magamat  így  kifejeznem,  egy 
a  czárnak  szóló  bizalmas  levelet  adtam  neki, 
melyet  sajátkezüleg  irtam.  A  többi  meghatalmazot- 
tak ezek  voltak  :  a  kamara  és  a  közgazdasági 
tanács1)  elnöke  báró  Klobusiczky  (Ferencz),  a  13 
vármegyék  vice-generálisa  Berthóthy  Ferencz, 
ugyanezen  kerület  tartományi  biztosa  Keczer 
Sándor,  és  az  erdélyi  cancellária  igazgatója  Ráday 
Pál.  Mielőtt  e  követséget  útnak  indítottam  volna, 
a  Máramarosvármegyében  fekvő  Huszt  városába 
összegyülekeztetvén  erdélyi  tanácsosaimat:  hozzájok 
küldém  udvari  főkapitányomat  (Vay  Ádámot),  hogy 
tanácskozzék  velük  afölött :  elfogadjam-e  a  lengyel 
koronát,  vagy  ne?  Es  hogy  véleményüket  tétesse 
velük  irásba,  és  sajátkezüleg  Írassa  alá.  Mindnyájan 


3)  „Conseil  des  Finances"  ;   vagyis  az  úgynevezett  „Consilium 
Oeconomicum.^ 

azt  tanácsiák,  hogy  fogadjam  el;  én  azonban  ben- 
sőmben jól  érezem,  hogy  ezt  lelkiismeretesen  nem 
tehetem,  a  nélkül,  hogy  meg  ne  sértsem  vagy  azon 
eskümet,  melyet  mint  erdélyi  fejedelem,  s  mint  a  Szö- 
vetkezett Rendek  Vezérlő-Fejedelme  letettem  volt, 
vagy  azt,  melyet  a  lengyelek  fognának  tőlem  kö- 
vetelni :  minthogy  e  két  királyság  érdekei  egymással 
ellenkeznek.  Mert  végre  is,  mint  lengyel  királynak 
jó  egyetértésben  kellene  élnem  a  császárral,  másik 
minőségemben  pedig  ellene  háborút  viselnem,  a 
melybe  minden  ok  nélkül  nem  keverhetném  a 
lengyeleket.  Jól  tudám  ugyan,  hogy  e  bizonytalan 
helyzetem  csak  addig  tarthat,  míg  a  svéd  király 
Szászországból  kimozdul :  de  ép  ezen  okból  sietteté 
a  czár  is  a  királyválasztást,  reménylvén,  hogy  ez- 
által a  lengyeleket   inkább  pártjára  hódíthatja. 

Eszterházynak  a  Vágnál  elegendő  ereje  vala 
Stahremberg  ellen,  ki  csak  azon  volt,  hogy  sánczait 
háborítlanúl  elkészíthesse.  E  tábornok  noha  ügyes 
vezér  vala,  két  alkalmat  adott  Eszterházynak,  s  ha 
ez  föl  tudta  volna  azokat  használni :  tönkre  tehette 
volna  hadseregét.  Az  első  alkalom  még  Stahrem- 
bergnek  a  Csallóközben  tartózkodása  alatt  kínálko- 
zott, a  mikor  Stahremberg  hátrahagyván  a  szigeten 
minden  podgyászát,  legjobb  hadaival  a  Duna  túlsó 
partjára  csapott  át.  *)  Eszterházy  ezt  elég  jókor 
megtudá,  s  mégsem  tett  semmit.  Még  szarvasabb 
hibát  követett  el,  midőn  az  ellenség  vele  szemközt 
táborozott  Leopoldvára  alatt.  Beláthatott  a  császá- 
riak táborába,  és  jól  tudta,  hogy  Stahremberg  4000 
gyaloggal  s  némi  csekély  lovassággal  éjjel  eltávo- 
zott az  onnan  jó  négy  mértföldnyi  távolságban,  egy 
hegyen  fekvő  Csejtevárát  ostromolni.  Eszterházy  el 
volt  határozva,  hogy  a  sürü  köd  födözete  alatt 
megtámadandja  őt.    Elindult.    Hadainak    eleje    már 


1)  Július  végén,  Dunántúl  a  Bottyán  és  Bezerédy  által  ke- 
ményen szorongatott  Rabutin  és  Pálffy  segítségére;  de  mind  a 
hárman  sem  mehettek  ott  sokra. 

átment  volt  az  ellenségtől  őt  elválasztó  folyam 
gázlóján :  midőn  valaki  azt  monda  neki,  hogy  a 
sűrű  köd  könnyen  zavart  okozhat  a  hadak  között* 
Elhitte,  és  megállítván  a  sereget,  előhadát  vissza- 
költözteté,  s  csöndesen  megtére  táborába.  Stahrem- 
berg  elfoglalá  a  várat,  mely  igen  jó  szolgálatot  tőn 
neki  a  Fehérhegyek  lakóinak  fékentartására. *} 
Ebből  azt  lehetne  következtetni,  hogy  Eszterházy- 
nak  nem  volt  bátorsága ;  azonban  igazságtalanok 
lennénk  iránta  :  mert  ő  a  császár  szolgálatában  ki- 
tűnő személyes  vitézi  tetteket  vitt  vala  végbe, 
sebeket  kapott,  s  csak  akkor  birák  a  törökök  el- 
fogni, midőn  már  harczképtelenné  lett;  fogságából 
a  kárlóczi  békekötés    folytán  szabadult  ki. 

Stahremberget  egyébiránt  erődített  hadvonalai 
daczára  is  azon  szerencsétlenség  éré,  hogy  testvérét 
Miksát  ezek  között,  látá  elfogatni.  E  tábornok 
ugyanis  postán  jött  Pozsonybúl  a  hadsereghez,  a 
bátyja  által  védett  sánczvonalokban  bízva.  Egy 
portyám  azonban  elíogá  és  hozzám  hozá  őt. 2) 
Becsületszavát  adván,  szabadon  engedtem  élni  Eper- 
jesen, a  honnan 3)  később  megszökött.  Tudom,  hogy 


*)  így  foglalá  el  Stahremberg  ekkor  nemcsak f  Csejtét,  hanem 
a  -Fehérhegyek  alatti  városokon  kivűl,  Detrekő,  Eleskő,  Sasvár, 
Jabloncza  és  Szomolyán  hegyi-várakat  is  ;  és  nem  csupán  Vág- 
Újhelynél  vettetett  sánczot:  de  a  Vágvonalt  több  helyütt  is,  u.  m. 
Beczkónál,  Galgócznál,  Szerednél,  Galántánál,  Sellyénél  meg- 
erősíté,  úgy  a  csallóközi  Dunát  Gutánál  és  a  nagy-magyari  révnél. 
De  más  részről  azt  is  meg  kell  említenünk,  hogy  Ocskay  László 
Eszterházy  parancsára  aug.  elején  becsapván  Morvába  :  ott  Stein- 
ville  tábornoknak  régi  híres  regimentjét  tönkre  tette,  számos 
zászlót  és  foglyot  nyervén.  Bagossy  László  pedig  Szeredet  bom- 
báztatta  meg. 

2)  Ez  esemény  nem  1707-ben,  hanem  1708  feb.  16-kán 
történt,  a  mikor  már  nem  Eszterházy  Antal,  hanem  Bottyán 
János  parancsnokolt  az  újvári  generálisság  területén.  Stahremberg 
Miksa  tábornok  elfogását  az  ő  portyája  hajtá  végre,  s  ő  hozzá 
vivé  a  foglyot  Nyitrára.  (L.  a  rendkívül  merész  kaland  tüzetes 
leírását  „Bottyán    élete"    193 — 205-ik   lapjain.) 

3)  Nem  Eperjesről,  hanem  a  hová  később  átvitetett:  Szépe s- 
várából  ereszkedett  le  és  szökött  meg  —  Lubomirszky  Tivadar  hg, 
szepesi  lengyel    helytartó   segélyével    —    1709.  elején  Stahremberg. 

tesvére,  valamint  a  többi  császári  tábornokok  sem 
helyeslék  e  tettét;  de  azért  mégsem  küldék  őt  vissza. 
Az  erdélyi  országgyűlés  után  igen  sürgetének 
ottani  tanácsosaim,  hogy  küldjek  követeket  a  por- 
tára, tudatván  ünnepélyes  trónfoglalásomat.  Eléggé 
ismertem  a  török  ministerek  hangulatát,  hogy  ezen 
eljárásból  semmi  előnyt  ne  várjak:  de  nem  akarván 
daczolni  egész  tanácsom  véleményével,  —  a  taná- 
csosok közül  követül  gróf  Teleky  Mihályt  nevezem 
ki,  továbbá  Henter  Mihályt,  a  kiről  azt  beszélték, 
hogy  a  portai  ügyekben  jártas.  Az  első  Nándor- 
Fejérvárnál  nem  ment  tovább,  a  másik  elment 
Konstánczinápolyig,  hogy  elfogadtatásukat  szorgal- 
mazza :  azonban  a  nándor-fej  érvári  pasa  végre 
mindakettőt  visszaküldé,  különböző  ürügy ök  alatt, 
azon  ígérettel,  hogy  hozzám  engedi  jőni  azon  al- 
bániai hadtestet,  a  melynek  kiállítására  azon  nemzet- 
beli több  tisztek  szerződésileg  kötelezték  nekem 
magokat.  De  föltételül  azt  követelte  a  pasa,  hogy 
a  németektől  foglaljak  el  néhány  határvárat,  hogy 
ezáltal  ama  hadak  annál  biztosabban  csatlakozhas- 
sanak hozzám.  *)  Talán  csak  egyedül  magam  voltam, 
a  ki  e  felelet  nevetséges  voltát  megismerem:  mert 
Erdélytől  a  Dunáig  csupán  Arad  és  Szeged  volt  a 
németek  hatalmában,  e  várak  pedig  az  említett 
hadak  átvonulását  semmiképen  sem  akadályozhat- 
ták. Ehhez  hasonló  ajánlat,  miket  a  végbeli  pasák 
tevének,  azon  gyanúra  vezetett :  hogy  ha  én  e 
végvárakat  hatalmamba  ejteném:  a  törökök  visz- 
szakövetelnék  azokat  ,  s  összevesznének  velem, 
azon    ürügy    alatt,    hogy    ők    ama    véghelyeket  a 


*)  Rákóczi  emlékezete,  itt  úgy  látszik  két,  rendbeli  követ- 
séget zavar  együvé;  Teleky  követsége  ugyanis  az  arnót  vagy  al- 
bán hadak  végett  1709.  elején  történt,  és  részéről  csakis  a  nándor- 
fejérvári szerdárhoz  vala  szánva  ;  társa  :  Pápay  János  ekkor  má- 
sodszor vagy  harmadszor  ment  Konstánczinápolyba,  hol  már  előbb, 
még  1705-ben,  Thököly  életében  járt  vala  Henter  Mihálylyal  és 
Ládonyi  Horváth  Ferenczczel,  mely  utóbbi  ott  is  maradott,  állandó 
portai  residens  gyanánt. 

békekötés  által  nem  nekem ,  hanem  a  németeknek 
engedték  át.  Azonban  mind  e  mondottak  daczára 
is  a  magyarországi  senatus  és  erdélyi  tanácsosaim 
nem  szűntek  meg  sarkalni  e  vállalatra.  A  temesvári 
pasa  fölbiztatta  Károlyit  Arad  megtámadására,  s 
az  ezen  erősségből  kiszököttek  azon  kellemes 
ábrándba  ringaták  őt,  hogy  néhány  bomba-  s  ágyú- 
lövés elég  lesz  arra,  hogy  a  parancsnok  a  föladásra, 
rászánja  magát.  E  várnak  alaprajzát  birván,  könnyen 
előreláthattam,  mily  sikere  lesz  ostromoltatásának ; 
a  török  földével  való  közlekedését  ugyanis,  a  mely- 
től csak  a  Maros  által  választatik  el, a)  nem  lehet- 
vén elvágni:  a  szükségesekben  soha  hiányt  nem 
szenvedett,  miután  ezen  az  úton  folytonosan  fönn- 
tartotta Bécscsel  való  összeköttetését.  Legföljebb 
csak  bombáztathatám,  azonban  a  hely  téres  lévén: 
minő  sikert  lehetett  reménylenem?  Károlyi  mind- 
azonáltal folytonosan  sarkalt  reá :  mert  a  temesvári 
pasa  megigérte  neki,  hogy  támadás  esetére  a  közle- 
kedést teljesen  elzárja  a  várral,  melynek  élelemtárai, 
állítása  szerint,  üresek;  a  parancsnok  ugyanis  gabo- 
nát csak  a  törökföldről  szerezhetvén,  a  vásárra 
számít,  a  melyre  török  alattvalók  szoktak  megjelenni  ; 
továbbá,  hogy  azon  védmüvet ,  mely  a  Maros  szige- 
tén elkülönözve  épült,  könnyű  lenne  meglepni,  ha 
az  ember  ezen  erőd  és  a  vár  közé  hadakat  csem- 
pészne ;  ő,  a  pasa  kalauzokat  fogna  e  czélra  adni. 
Mindezen  szép  Ígéretek,  melyekről  tudtam, 
hogy  hiábavalók,  nem  birtak  volna  reá  az  ostrom 
megkísérlésére,  ha  újólag  sürgetően  nem  kérnek 
vala  erre  az  erdélyiek,  a  kik  igen  sokat  adtak 
azon  biztatásokra,  a  melyeket  Teleky  a  nándor- 
fejérvári pasa  érzületéhez  csatolt.  Az  idegen  módra 
szervezett  hadakból  egy  elegendőszámú  lovasság- 
ból és  gyalogságból  álló  hadtestet  indítottam  el 
azért  e  czélra,  ágyúkkal  és  mozsarakkal.  A  válla- 
latot Károlyira  bíztam,    miután  azt  hivém,    hogy  e 

x)  Temesvárt  és  vidékét  ugyanis   1716-ig  a  török  bírta. 

tábornok  sohasem  látván  még  rendes  ostromot,  hall- 
gatand  a  hadmérnökök  és  idegen  tisztek  szavára,  a 
mit  különösen  ajánlottam  is  neki.  A  ráczváros  és 
a  németváros,  a  melyek  a  várhoz  vannak  kapcsolva, 
de  gyöngén  erősitvék,  hamar  bevétettek;  azonban 
alig  kezdé  meg  Károlyi  a  várnak  bombázását, 
midőn  azon  hirt  hallá,  hogy  3000  német  Szegedre 
érkezett,  a  végből ,  hogy  a  Maros  mentében  előnyo- 
mulván, Erdélybe  próbáljon  behatolni.1)  E  hir  arra 
bírta  Károlyit,  hogy  az  ostromot  abbahagyja.  Az 
említett  német  hadtest  a  vaskapui  szoroson  át  akart 
bejutni  Erdélybe.  E  szorulat  nem  olyan,  mint  a 
minőnek  képzeltük  Des-Alleurs  marquis  jelentése 
után,  a  ki  hozzám  érkeztekor  ezen  jött  volt  keresztül. 
Minthogy  az  ellenség  szándékát  idejében  meghallot- 
tam :  három  zászlóaljból  álló  palotás  ezredemet 
válogatott  gyalogsággal  Pekry  tábornok  vezérlete 
alá,  e  szoros  út  őrzésére  indítám.  Pekry  tábornok 
a  gyalog-ság  vezetéséhez  mitsem  értett,  azt  ajánlám 
tehát  neki:  ügyeljen  a  palotások  ezredesének2)  ta- 
nácsára, a  ki  legalább  olvasás  által  szerzett  magá- 
nak némi  hadismereteket.  Azt  hivém,  hogy  ez  meg 
egy  értelemben  lesz  alezredesével  Limprecht-tel,  a 
ki  értette  szakmáját :  de  minden  a  legnagyobb 
határozatlansággal  történt.  Alig  választottak  egy- 
egy  állást,  midőn  azonnal  ismét  elhagyák,  s  így 
egyiket  a  másik  után.  E  menetek  és  ellenmenetek 
közben  pedig  az  ellenség  folyvást  előbbrehatolván, 
végre    minden    ellentállás    nélkül    átjutott. 3)    Azon 


*)  A  fejedelem  itt  az  erdélyi  német  megsegítésére  indult 
Rabutint  érti :  csakhogy  ennek  hadteste  nem  300a,  hanem  7000 
válogatott  emberből  álla,  s  Károlyié  is  csak  épen  7000  volt.  Meg- 
említendő még,  hogy  előbb  az  aradi  németek  próbálták  meg  1707. 
februárban  a  kuruczok  sarkadi  sáncza  ostromát :  de  csúfosan  vissza 
verettek  ;  Károlyi  ellenben  szerencsésen  bevette  a  csanádi  sánczot, 
rácz  őrségét  kardra  hányatta,   —  s  úgy    szállott    azután   Arad    alá. 

2)  Szent-Iványi  Jánost  érti. 

3)  Csakhogy  ez  nem- a  Vaskapu  hanem  a  Kaján  szo- 
rosán át  (Zarándban)  történt;  a  Vaskaput  akkor  még  Temes  felől 
a  török  bírta. 

vizsgálatokból,  melyeket  tétettem,  kiderült,  hogy 
mindnyájan  tudatlansággal  és  határozatlansággal, 
—  mely  utóbbi  az  elsőnek  következménye  —  vá- 
dolhatók. Pekryt  magamhoz  hivatám ,  azonban 
személyét  illetőleg  nagy  zavarban  valék,  fondor- 
kodó,   kétszínű,  és  meggondolatlan  jelleme  miatt. 

Bezerédy,  Balogh  és  Kisfaludy  dandárnokok 
Alsó-Magyarországon  (Dunántúl)  Andrásy  István 
tábornok  alatt  elég  jól  tárták  magokat.  Be-becsap- 
tak  Austriába  és  Styriába  :  de  hadműködésök  nem 
volt    lényeges  befolyással  a  háború  eredményére1). 


*)  Nem  hiába,  hogy  a  fejedelem  folyvást  igen  távol  volt 
Túl  a  Dunától  az  1707-ik  évben  :  ugyan  röviden  is,  és  mégis  hi- 
básan emlékezik  vissza  az  ott  történt  dolgokra.  Bezerédy  Imre, 
Balogh  Ádám  s  Kisfaludy  László  és  György  dandárnokok,  úgy  a 
többi  dunántúli  hadak  ugyanis,  az  egész  1707.  év  folytán  Bottyán 
János  vezénylő  tábornok,  és  nem  Andrássy  István,  főpa- 
rancsnoksága alatt  harczolának.  Andrássy  ezen  esztendőben  nem 
is  volt  Dunántúl,  hanem  igenis  az  1706-ik  év  őszén,  a  mikor  is 
rövid  ideig  oly  gyarlóan  koimányozá  ott  a  hadakat,  hogy  Stahrem- 
berg  a  kuruczokat  egész  a  Rábáig  leszorítá,  s  Kapuvár,  és  Kő- 
szeget tőlük  visszafoglalá.  Azonban  a  dunántúli  nép  kértére 
Rákóczi  már  1706.  november  közepe  táján  sürgeté  Bottyánt  az 
ottani  vezénylet  átvételére,  a  ki  is  december  közepén  általkelvén: 
rögtön  áttöré  a  Rába-vonalt,  két  hét  alatt  visszaverte  a  császária- 
kat a  határokra,  s  Kőszeget  újra  elfoglalta.  Pálffy  ráczaiból  két 
ízben  600-at  levágatott,  számos  németet  is,  1707  januárban  pedig 
ezek  dulásait  megboszúlandó :  Styriába  ütött,  s  Hartbergtől  le 
Burgauig  mindent  elpusztíta.  Majd  a  Pest-Budáról  feltörekvő 
Rabutin  ellen  sietett,  s  azt  —  bár  Stahremberg  Guido  is  segé- 
lyére indult  Győrből  —  mindenütt  keményen  oldalazta,  fegyverrel 
és  éhséggel  rontá.  Rabutin  megkísérlé  Simontornya  várát :  de 
véres  fejjel  visszaveretett.  A  Balaton  mellett  is  nagyobb  csapást 
ejte  rajta  Bottyán,  és  ismét  Csobáncznál,  mely  hegyi  vár  alól  csú- 
fosan űzetett  el  Rabutin,  ott  veszvén  ostromló  tábornoka  Kreuz, 
50  tisztje,  300  közlegénye.  Pápát  elérve,  Bottyán  őt  újra  meg- 
támadta, s  kivált  gyalogságát  igen  megveré.  Szóval  annyira  juttatá 
Rabutin  harczedzett  hadát  :  hogy  az  soha  többé  önerejéből  el 
nem  érheti  Austriát,  ha  friss  sereggel  eleibe  nem  jő  vala  Stahrem- 
berg Miksa,  a  Rábáig.  Budától  e  folyóig  legalább  másfélezeret 
vágata  le  Rabutin  seregéből  Bottyán,  s  a  többit  is  annyira  el- 
nyomorítá,  főként  az  örökös  nyugtalanítások  s  éhség  által,  hogy 
hónapokra  vala  szükség,  míg  e  had  a  szolgálatra  ismét  képessé 
lett.  Bottyán  nyomon  űzé  a  császáriakat,  föl  Sopronyig,  s  onnét 
Austriára   küldé   derekasan  tüzelő  portyáit,    különösen    Bezerédyt  : 


—  235  — 

A  gyalogságnak  Koronczónál  Forgách  vezénylete 
alatt  történt  tönkre-veretése  óta  a  gyalog  had  nem 
kaphatott  lábra  azon  a  földön.  A  három  (udvari) 
ezred,  a  melylyel  bírtam,  sokkal  szükségesebb  volt, 
minthogy  ily  kevéssé  jelentékeny  vállalatokra  for- 
díthattam volna.  Arra  a  gyalogságomra  pedig,  a 
mely  Felső-Magyarországban  volt,  nagy  szükségem 
vala,  mert  igen  sok  kellé  a  helyőrségekre.  Szem- 
látomást kezdett  minden  hanyatlani:  mert  a  rézpénz, 
mely  a  háborúnak  alapja  volt,  napról  napra  vesztett 
értékéből.  Azért  a  Bercsényi  tábornokra  bizott  diplo- 
matiai  feladatokat  segédeszközül  kezdem  tekinteni. 


míg  seregének  másik  részével  Balogh  Ádám  a  ráczokat  zabolázá 
.  Szigetvár  és  Pétervárad  táján.  —  Bezerédy  aprilisben  a  Wolfskehl- 
vasasezredet  veri  meg,  majd  Mosonynál  Pálffy  horvátjait  ;  s  bár 
a  három  császári  tábornagy :  Stahremberg  Guido,  Rabutin  és 
Pálffy  erősen  megrakják  a  Rábavonalt :  Bottyán  május  elején  áttör 
rajta,  s  Óvár  alatt  Secula  regimentjét  tönkre  teszi.  Ura  a  földnek 
folyvást  egész  a  Lajtáig,  sőt  május  végén  Bécs  táját  is  feljárja,  s 
szép  nyereséggel  tér  meg  ;  ezt  teszi  júniusban  is  több  ízben  ;  e 
hó  23-kán  éjjel  pedig  megrohanja  és  beveszi  Győr-Szigetet :  de 
innét  Tollet  tábornok  által  kiszoríttatik.  Ismét  a  Lajta  mellé  megy, 
s  míg  Balogh  Ádám  a  Muraközben  diadalmaskodik,  ő  hadakat  küld 
Austriára.  Július  20-ka  körűi  Brucknál  esek  szép  nyeresége,  úgy 
Parndorfnál.  —  Majd  az  Erdély  felé  készülő  Rabutin  ellen  indult, 
de  Stahremberg  Guido  a  Csallóközből  újra  általjővén,  s  Pálffy  is 
Horvátországból  friss  néppel  :  rajta  voltak,  hogy  Bottyánt  meg- 
szorítsák. A  régi,  tapasztalt  hadvezér  azonban  ügyesen  siklott  ki 
közűlök,  s  bár  Pápa  táján  aug.  közepén  Rabutintól  némi  csorbát 
vesz  vala  :  már  e  hó  20-kán  ismét  Austria  határain  látjuk  őt,  fenye- 
getve Bécset ;  s  mivel  Rabutin  Szombathelyt,  Pápát,  Tatát  föl- 
égeté  :  ő  is  nagy  mértékben  dula  és  égete  Austriában.  Aug.  26-kán 
—  csak  ez  egy  napon  —  18  osztrák  falut  és  várost  hamvasztott  el. 
Bezerédy  szintígy  Styriában.  —  Miután  Rabutin  elvonúla,  és 
Stahremberg  Nyitra  vívásához  fogott :  Pálffy  képtelenné  lőn  Du- 
nántúl a  kuruczoknak  ellentállani ,  s  oly  veszedelembe  jut  vala, 
hogy  Stahremberg  kénytelen  volt  Nyitra  ostromát  rögtön  félbe 
hagyva,  Bottyán  ellen,  Pálffy  és  a  fenyegetett  bécsi  külvárosok 
segítségére,  sietni.  Ezeket  ugyan  megmentette  :  de  azt  nem  gátol- 
hatá  meg,  hogy  Bottyán  oct.  2-kán  Soprony  alá  csapva,  részéről 
Móry  István  ezredesnek,  s  a  császáriak  részéről  Budacski,  kárlóczi 
generalisságbeli  alezredesnek  s  több  tisztnek  elestével  meg  ne  verje 
hadaikat,  339  horvátot,  60  németet  levágatván,  és  sokat  elfogván; 
Bottyán  Csepreg  táján  oct.  közepén  Náda&dy  hadaiból  újra  300-nal 

Ezen  országnagy  Varsóba  érkezvén,  igen  ille- 
delmesen fogadtatott  a  czár  által,  a  kivel  fölötte 
barátságosan  alkudozván,  szerződést  kötött,  mely- 
nek értelmében  lengyel  királylyá  választatásom 
három  hónapra  elhalasztatott.  Ezen  idő  alatt  föl 
kellé  kérnem  közbenjárókúl1)  a  franczia  királyt  és 
a  bajor  választó-fejedelmet;  de  kiköttetett,  hogy 
azon  esetre,  ha  ezek  a  közbenjárást  magukra  nem 
vállalnák:  azonnal  hozzá  kell  fogni  a  királyválasz- 
táshoz, és  én,  ha  a  választás  szabadon,  és  a  lengyel 
köztársaság  törvényei  szerint  menend  végbe,  — 
kötelezve  leszek  a  koronát  elfogadni,  a  czár  pedig 
fenn  fog  tartani  a  trónon,  és  minden  kitelhető 
segélyt  megadand  erdélyi  fejedelemségem  békés 
birtoklásának  biztosítására.  A  szerződés  többi 
pontjai  a  bekövetkezhető  szerencsétlen  eseményekre 
vonatkoztak.  Alig  köttetett  ez  meg :  midőn  a  svédek 
mozogni  kezdtek  Szászországban.  Közönségesen  el 
vala  terjedve  azon  vélemény,  hogy  Piper  cancellár 
az  angolok  és  hollandok  pénzétől  megvesztegettetve, 
birta  reá  a  svéd  királyt,  hogy  Lengyelországba 
visszatérjen.  A  czár  12  évi  fegyverszünetet  ajánl 
vala  a  fejedelemnek,  hogy  őt  a  császár  ellen  forralt 
tervei  kivitelében  ne  akadályozza;  s  ha  e  fegyver- 
szünet létrejöhetett  volna:  a  czár  saját  személyében, 
összes  haderejével  akart  föllépni  a  császár  ellen, 
kényszerítendő  őt,  hogy  a  magyar  koronát  engedje 
át  a  bajor  választófejedelemnek.  Föltétele  az  volt, 
hogy  azon  esetre,  ha  a  franczia  király  általános 
békét  kötend,  őt  a  czárt  is  beléfoglalandja.  Mihelyt 
a  svéd  király  mozdulását  megtudám :  futárt  futár 
után    küldék    Bercsényi    gróthoz,    sürgetve    vissza- 


több  németet  levágat,  százat  foglyul  ejt ;  seregének  balszárnya  pedig 
—  Bezerédy,  Balogh  Ádám  s  Kisfaludy  László  hadaiból  álló  — 
betör  Styriába,  Friedberg  és  Hartberg  erődített  városokat  rohammal 
beveszi,  őrségét  kardra  hányja.  Novemberben  ismét  Német-Ujhely- 
nél,  majd  Nagy-Martonnái  győznek  a  kuruczok,  a  kiknek  ügye, 
imé,    1707-ben  Dunántúl  folyvást  diadalmasan  álla. 

l)  Péter  czár  és  XH-ik  Károly  svéd  király  között. 

térését.  A  mennyire  emlékezem,  octóberben  érkezett 
vissza.  *)  —  Elmondtam  mindent  Des-iVlleurs  mar- 
quisnak,  a  ki  azonban  rendkívül  elfogult  lévén 
Bercsényi  ellen,  azt  hivé,  hogy  ez  engem  csak 
ámítgat;  s  van  okom  hinni,  hogy  nem  igen  kedvező 
jelentést  tett  szerződésemről  udvarához.  Es  ez  telje- 
sen meggy öngíté  azon  előterjesztések  hatását,  melye- 
ket a  franczia  udvarnál  követem2)  tőn.  Azonkivül 
a  svéd  királynak  Lengyelországba  beütése  s  a 
czárnak  ugyanonnani  visszavonulása  óta  negotiatióm 
rendszere  tökéletesen  meghiúsultnak  látszik  vala. 

Kevés  idő  múlva  Bercsényi  visszatérte  után 
Kassára  mentem,  a  hol  a  telet  akarám  tölteni,  s 
senatus-ülést  is  tartani,  a  melyre  a  vármegyék  követei 
is  hivatalosak  voltak:  hogy  megállapítsák  a  rajok 
eső  adót,  a  mely  részint  élelmiszerekben,  részint 
rézpénzben  vala  fizetendő.  E  városban  végezem  be 
az  esztendőt,  s  kezdtem  meg  az   1708-dikit. 


*)  Ott  maradt    azonban    a  czár  mellett  állandó  magyar  rési- 
densűl  Nedeczky  Sándor,   ki  őt  aztán  Moszkvába  is  elkíséré. 
2)  Kökényesdi  Vetéssy  László. 

jtLlhatározám,  hogy  a  következő  hadjáratban  minden 
erőmet  megfeszítem.  Tervem  volt  a  nyár  folytán 
minden  nagyobb  ütközötet  kerülni,  hogy  a  hadjárat 
vége  felé  téliszállásokra  Sziléziába  mehessek.  E 
tartomány  nemessége  ugyanis  a  svéd  király  Szász- 
országban tartózkodása  alatt  igen  neki  bátorodék, 
s  megunván  az  austriai  ház  uralmát,  kész  lett  volna 
ellene,  hadaim  közeledtére,  fegyvert  fogni.  Gyalog- 
ságom a  hadjárat  kezdetére  ki  vala  egészítve,  s 
föl  vala  szerelve.  E  hadtest  még  soha  ily  szép, 
és  ily  jól  fegyelmezett  nem  volt.  Miután  Stahrem- 
berg  tábornok  Olaszországba  távozék:  ismét  az  öreg 
Heister  tábornagy  neveztetett  ki  a  császári  hadsereg 
parancsnokává ;  e  hadsereg  ekkor  igen  gyönge  volt, 
s  a  Csallóközben  húzta  meg  magát.  Azon  hir  szár- 
nyala  azonban,  hogy  Heister  jelentékeny  dán  had- 
test segítségül  érkeztét  várja.  Ez  bírt  azon  hatá- 
rozatra, hogy  ne  nyomuljak  a  Vághoz,  s  visszatart- 
sam magamat  mindaddig,  míg  az  ellenség  ereje 
valóságosan  ki  nem  tűnik.  Készületeim  Bécsben  s 
az  ellenséges  hadseregben  igen  nagy  zajt  ütöttek. 
—  Eszterházy  Antal  tábornokot  Alsó-Magyarország- 
ba küldém  vissza,    hogy  ott  vigye  a  vezényletet.1) 

*)  Eszterházy  1708  folytán  túl  a  Dunán  sokkal  ügyesebben 
működött,  mint  1707-ben  a  Vág  mellékén,  a  hová  most  Bottyán 
tábornok  ment  helyette  parancsnokul.  —  Eszterházy  1708  elején 
Körmend  várát  bevette  és  lerontatá ;  febr.  végén  seregének  egy 
része  Horvátországba,  a  másikkal  ő  maga  a  stájer  határokra,  a 
harmadikkal  Bezerédy  Austriába  csapott,  mind  szép  nyereséggel* 
Bezerédy  mart.  közepén  ismétlé  beütését  3000-ed  magával.  Á  másik 
félen  pedig  Bottyán  mindgyárt  január  elején  a  Nagy-Tapolcsányig 
átcsapott    Stahremberg    Miksát   megtámadván,    visszaverte,  egész  a 

Ocskay  dandárnok  4000-nyi  lovas  hadtesttel  a  Morva 
folyónál  állott  a  végre,  hogy  beütéseket  tegyen 
Morvaországba,  és  Trencsény  várának  ostromzárla- 
tát födözze;  e  vár  és  város  a  Sziléziába  vezető  utón 
fekszik.  Tökéletesen  megegyeztünk  Bercsényivel  a 
fönntemlített  tervben,  azonban  a  tervek  kivitelében 
tanúsított  csekély  szilárdsága,  s  előszeretete  az  apró 
és  nem  döntő  vállalatok  iránt,  oly  lépések  tételére 
kényszerítenek,  melyek  ugyan  a  leghíresebb  tisztek- 
nek ínyök  szerint  voltak,  de  gyakran  szándékommal 
teljességgel  ellenkeztek. 

Hadaimat  elég  későn  gyülekeztetém  össze 
Eger  alatt;  azonban  alig  szállítám  őket  szép  zászlós 
seregekben  táborra:  új  ruházatuk  elragadá  a  néző- 


Vágig  vágta  népét,  s  ágyúit  elnyeré  ;  azután  Beczkó  városát,  majd 
Galántát,  rohammal  bevette,  Sellye  alatt  is  nyert  :  február  16-kán 
pedig  Pozsony  és  Nagy -Szombat  között  magát  Stahremberget 
szerencsésen  elfogatta.  Ugyan  Bottyán,  alvezérét  Ocskayt  Morvába 
küldvén  :  az  számos  elfogott  zászlóval  és  tiszttel  tért  meg,  s  Vág- 
Újhely  városát  is  —  daczára  a  császáriak  közeli  sánczának  —  be- 
vette és  fölprédálta.  De  Viard  tábornoknak  sikerült  Révay  Imre 
hajdúit  meglepni  és  fölverni  ;  ezt  Bottyán  azzal  boszúlá  meg,  hogy 
mart.  végén  maga  is  átment  a  Vágón,  Ocskayt  újra  Morvába  küldé, 
Ebeczky  Istvánt  pedig  a  Fehérhegyeken  túl,  a  ki  is  Stomfánál 
két  század  németet  levágott,  —  másokat  elfogott.  April  havában 
is  folyvást  Pozsony  és  a  határok  körűi  jártak  a  kuruczok.  —  Heis- 
ter  május  elején  átcsapott  túl  a  Dunára  :  megkísérlé  Kőszeg 
ostromát,  de  Bezerédy  által  véresen  visszaveretvén,  Sopronyig 
űzetett.  Erre  Bottyán  —  mivel  a  kőszegi  külső  várost  Heister 
földulatá  —  megint  beütött  Morvába,  egyszerre  három  felől.  O 
maga  8000  emberrel  Morvában  Setín-várát  rohammal  megvivá, 
500  főnyi  őrségét  kardra  hányatá,  s  200  foglyot  ejtett ;  más  rész- 
ről Ocskay  2700-ad  magával  tör  be,  Stampsent  fölégeti,  chevaux- 
legerseket  fog  el ;  míg  a  sereg  másik  szárnya  Stuelnig,  Vesternig 
száguldoz,  e  két  várost  elfoglalja,  s  ellentálló  lakosságát  felkon- 
czolja.  Mind  a  három  hadoszlop  zsákmánynyal  bőven  megrakodva 
tér  meg.  Bottyán  visszatértében  Nagy-Szombatot  elfoglalja.  Ugyanő 
a  csenkei  erődöket  mind  jobban  megépítteti,  hogy  Komárom  és 
Esztergom  között  ura  legyen  a  Dunának.  Június  elején  szintén  e 
tábornok  Sóknál  hidat  rakatván  a  Vágra,  Szent-Györgyöt,  Modort, 
Bazínt  megveszi,  Pozsonyig  és  Szakolczáig  az  egész  vidéket  meg- 
hódítja, s  Austriába,  Morvába  újonnan  becsapat.  Június  végén  is 
folyvást  túl  a  Vágón  táborozik.  így  állanak  a  dolgok  a  Vág  és 
Duna  tájain,    Rákóczinak  Eger  alól  kimozdulásáig. 

ket,  s  számuk  még-  inkább  szaporodni  kezde.  Had- 
seregem hire  annálinkább  fölbátorítá  a  nemzet 
szivét,  minthogy  az  ellenség  épen  nem  mozdult. 
Midőn  azonban  látták,  hogy  a  helyett,  hogy  meg- 
indulnék, csak  a  hadak  gyakorlásával  és  vadászat- 
tal töltöm  az  időt :  azon  tisztek,  kik  a  Bercsényi  x) 
parancsnoksága  alatt  a  Vágnál  levő  hadtestben 
valának,  rebesgetni  kezdek,  hogy  tanácsosaim  között 
árulóknak  kell  lenni:  mert  csak  akkor  ütközöm, 
mikor  az  ellenség  erős,  és  viszont  akkor,  mikor  oly 
gyönge,  hogy  nem  mer  a  Csallóközből  kijőni:  én 
vadászgatással  mulatom  magamat.  Bercsényi  e  szár- 
nyaló hirt  tudtomra  adá;  de  a  helyett,  hogy  azt 
elhallgattatta  volna,  folytonosan  terveket  koholt: 
mikép  mehetnénk  át  a  Csallóközbe?  a  mi  nem 
leendett  ugyan  nehéz,  de  semmi  eredményre  nem 
vezetett  volna,  mert  az  ellenség,  tartván  a  meg- 
lepetéstől, távolabbra  csak  csekély  számú  katonaság- 
ból álló  őrsöket  helyeze;  —  különben  is,  ezreden- 
ként lévén  elszállásolva,  a  legelső  jelre  összegyűlhet 
s  a  komáromi  vár  ágyúi  alá  menekülhet  vala.  Meg- 
irám  e  nézetemet  Bercsényinek ;  ő  azonban  hőseinek 
mégis  azt  monda,  hogy  én  gátolom  a  cselekvésben. 
Azért  tehát,  hogy  ezeket  elhallgattassam,  elhatáro- 
zám  megindulni;  de  föltettem  magamban,  hogy  csak 
lassan  haladok.  Midőn  a  feleutat  már  megtevém  : 
azon  szín  alatt,  mintha  a  Körmöcz2)  mellett  fekvő 
vihnyei  fürdők  használatára  volna  szükségem :  oda 
rándulék,  s  ezáltal  majdnem  két  hetet  nyertem. 
Onnan  visszatértemkor  hallottam,  hogy  Heister,  a 
lotharingiai  születésű  igen  jó  lovas-vezér  Viard 
tábornokot  rendelé  ki  (Morvaországból)  a  végett, 
hogy  Ocskayt  nyomja  ki  a  Morva  vize  felső  mel- 
lékén foglalt  állásából.  Ocskay  azonban,  ki  a  főfő- 


*)  Tulaj  donképen  Bottyán  :  mert  Bercsényi  csak  olykép  ve- 
zénylett  ott,  mint  egyebütt,  t.  i.  mint  főfő-generális ;  maga  szemé- 
lyesen nem  is  volt  a  Vágnál. 

8)   Tollhibából    S  e  1  m  e  c  z    helyett. 

dicsekvők  közé  tartozott,  az  ellenségnek  e  mozdu- 
latát meghallván  :  a  Vág  mellé  hátrált,  Bánkára, 
Leopoldvára  és  a  vág-újhelyi  sáncz  közé,  a  melyet 
Stahremberg  hányatott  volt,  s  az  ellenség  még 
mindig  megszállva  tartotta.  Ocskay,  arra  számítván, 
hogy  engemet  könnyedén  rá  fog  beszélhetni  arra, 
hogy  Viardot  egész  haderőmmel  támadjam  meg 
Szakolcza  városában  :  önfejétől  hidat  veretett  a 
Vágón,  Bercsényihez  pedig  levelet  levél  után  kül- 
dözött, segédhadak  küldését  szorgalmazva,  —  mert 
attól  félt,  hogy  ezen  vállalata  következtében  Viard 
reá  fog  törni.  Azonban,  kérelmének  ezen  okát  el- 
takarandó :  megigéré,  hogy  ha  segélyt  nyerend,  ki- 
csalja Viardot  Szakolcza  falai  közül,  és  lesre  viszi. 
Bercsényi  nem  késett  segédhadat  küldeni  neki,  de 
egyszersmind  engemet  is  sürgetőleg  kére:  nyomul- 
jak közelebb.  Már  annyira  előre  voltam ,  hogy 
tovább  úgyszólván  már  nem  haladhaték  a  nélkül, 
hogy  fölfedezzem  haderőmet  az  ellenségnek,  mely 
el  vala  telve  hadseregem  roppantsága  hírével;  elég 
okom  volt  tehát  csalódásától  őt  meg  nem  fosztani. 
Ocskay  segélyt  nyervén,  megkísérlette  Viardot,  és 
ez  ki  is  jött  a  városból  a  cselből  futók  üzésére :  de 
a  lesbe  állított  legénység  roszúl  helyeztetvén  el, 
idő  előtt  fölfedeztetett.  A  mi  engem  illet,  én  úgy 
vélekedtem,  hogy  ezen  tiszt  (Ocskay)  noha  szemé- 
lyére nézve  elég /f  vitéz,  nem  képes  egy  lovas  had- 
test vezérletére.  0  igen  óhajtotta  volna,  hogy  egész 
hadseregemmel  hídjához  közeledjem.  Ezalatt  Boty- 
tyánnak,  a  ki  a  Vág-Dunánál  állott,  Heistert  kellett 
figyelemmel  tartania.  Bottyán  ezer  meg  ezer  tervet 
csinált:  miként  lehetne,  sajkákon  átkelvén,  el- 
fogdosni az  ellenség  Örseit ;  különben  ő  is  sze- 
rette volna,  ha  arra  felé  közeledem.  Én  azonban 
folytonosan  igyekeztem  ürügy  öt  találni,  hogy  a 
hadaimmal  hátramaradhassak.  Ezért  menék  személye- 
sen megszemlélni  Bercsényi  hadtestét  is,  mely  a 
Garam  folyó  mellett  táborozott.  Tanácskozmányt 
tarték  e  tábornokkal  és  másokkal.  Ocskay  is  meg- 

Rdkóczi,  Emlékiratai.  16 

hivatott.  Megismertetem  vele  nagy  tervemet;  ő 
azonban  folytonosan  a  mellett  maradt,  hogy  sem 
Viard  megtámadása,  vagy  legalább  az,  ha  seregem- 
mel az  ő  hidjához  közeledem,  nem  ellenkezik  fő- 
tervemmel.  Hiába  mondám  neki,  hogy  egy  had- 
sereget nem  lehet  úgy  vezérelni,  mint  egy  portyát, 
és  hogy  Viard  mihelyt  megtudandja  közeledtemet: 
visszahúzódik  Morvaországba;  —  ő  mégis  azt  hitte, 
hogy  amazt  meg  lehetne  lepni  és  körülfogni.  Hagy- 
tam tehát,  csak  hadd  beszéljen.  — 

Megszemlélem  az  érsek-újvári  és  nyitrai  erős- 
ségeket, végre  azonban  mégsem  birtam  ellentállani 
a  sok  csahosnak,  a  kik  azt  hánytorgatták,  hogy  a 
francziák  által  engedem  *  magamat  félrevezettetni ; 
ezek  ugyanis  nem  akarják,  hogy  a  háború  bevég- 
ződjék, pedig  bizonyosan  bevégződnék,  ha  a  gyönge 
és  megosztott  ellenségre  reámennénk;  mert  a  Vág 
csak  két  állomásnyira  lévén  Viardtól :  ha  egész  had- 
seregemmel nem  akarnék  is  ellene  indulni,  elég 
volna,  ha  egy  jókora  portyát  küldenék,  hogy  szállja 
meg  rá  a  várost.  Minthogy  az  ily  balhiedelemnek 
igen  káros  következményei  lehetnek  vala,  ha  meg- 
vetvén azt,  mintegy  megerősíteni  látszottam  volna: 
szükségesnek  itélém  végre  előnyomulni  ama  szeren- 
csétlen hídig;  s  minthogy  túlról  alkalmasabb  tábor- 
hely volt,  át  is  kellé  rajta  mennünk.  Ilyenek  valának 
azon  körülmények,  a  melyek  akaratom  ellenére 
magokkal  ragadtak.  —  A  háború  kezedte  óta  még 
nem  volt  ily  szép  hadseregem,  mint  ekkor ;  azonban 
nem  tudtam,  hogy  hová  fordítsam  a  hadjárat  végéig: 
mert  a  télen  fölötte  alkalmasan  megfészkelhettem 
volna  magamat  Sziléziában,  s  ekkor  igen  nehezen 
működhetett  volna  az  ellenség  ellenem,  még  ha  a 
dán  hadakkal  erősbödik  vala  is.  A  tél  volt  ugyanis 
—  mint  már  említem  —  a  legkedvezőbb  időszak 
lovasságomnak  zászlók  alatt  együtt-tarthatására. 
Tehát  a  telet  vártam;  addig  pedig  valamely  vár 
megszállásához  sem  kezdhetek,  mivel  az  ostrom- 
készületeket   rézpénzen    — -    egyebünk    pedig    nem 


vala  —  már  nem  lehetett  megszerezni.  Velem  néhány 
üteg-  tábori-ágyú    volt  csak,    s  egynéhány    mozsár. 
Ezekkel  elküldém  de  la  Mothe  ezredest,  hogy  vegye 
vissza  Csejte  várát,  melyet  a  múlt  évben  Stahrenv 
berg  foglalt    volt  el,     a  mint    említem.     La    Mothe 
24    óra    alatt    visszavevé.    Azután  kémszemlészetet 
tartattam  a  vág-újhelyi  sánczok  ellen,  melyek  jobb- 
szárnyamtól csak  egy  órajárásnyira  feküdtek  ;  azon- 
ban a  hadmérnökök  azon  véleménynyel  tértek  vissza, 
hogy  e  sánczok  igen  jól  védett  állapotban  vannak. a) 
Nagyon    sürgettek  a  Viard    ellen  való  műkö- 
désre :  de  arra  mégsem  birtak  rávenni,  hogy  gyalog- 
ságot küldjek  ellene,  mert  azt  nem  akarám  hasztala- 
nul fárasztani,     és  meg  valék    győződve,    miszerint 
Viard    sokkal    ügyesebb    tábornok,     minthogy    be 
engedje    magát    keríttetni,     oly  városban,    melynek 
árok  és  terrasseok    nélküli  falai    nagyon  vékonyak 
és  gyöng-ék,    s  lakossága  sem  igen  jó  hangulatú  a 
németek  iránt.  Elküldék  tehát  egy  válogatott  lovas 
hadtestet,  biztosítván  Ocskayt,    hogy  ha  sikerülend 
bekerítenie  Viardot  a  városba  :  én  a  gyalogsággal, 
s  ágyúkkal  és  mozsarakkal  utána  megyek.     Pekry 
még  nem    igen  volt   kegyemben.2)     Bercsényi  —  a 
ki  barátja  vala  —  kért,  hogy  bízzam  reá  e  különí- 
tett hadosztály    vezényletét,    hogy    alkalma    legyen 
magát  kitüntetnie.  Megtettem  kívánságát,  de  erősen 
meghagyám  Pekrynek,    hogy  ütközetbe  ne  bocsát- 
kozzék.   Ocskay  alatta  vezénylett.    Nem  emlékszem 
már  jól,  mekkora  volt  e  hadosztály ::))    azt  azonban 
tudom,  hogy  velem  a  táborban  csak  a  roszúl  fegyver- 
zett és  roszúl  egyenruházott  lovasság  maradt,  mely- 


J)  E  több  napon  át  ismételt  kémszemlészet  force-írozott  volt, 
s  magyar  részről  pár  száz  ember  életébe  került:  mivel  az  ágyúk 
lőtávola  alá  hatoltak,  s  lovasság  is  rontott  ki  rajok,  —  de  azért 
az  egész  szép  harczi  rendben  folyt  le. 

2)  A  múlt  őszszel  Rabutin  ellen  tanúsított  ügyetlen  manoeuvre- 
írozása  miatt. 

3)  Ötezer  emberből  állott,  Ocskayn  kivűl  Ebeczkyvel,  Ba- 
bócsayval  és  Szalay  Pállal.  Tehát  csupa  régi,   reguláris  lovas  ezredek. 

16* 

nek  száma  különben  mindig  legnagyobb  volt  a  had- 
seregben. Pekry  három  vagy  négy  napig  volt  oday 
s  végre  visszajött,  úgy  szólván  azért,  hogy  meg- 
mondja, miszerint  igazam  volt.  Kénytelen  vala  el- 
hagyni utócsapatát,  hogy  ütköznie  ne  kellessék;  de 
elég  gyorsan  hátrálván,  vesztesége  nem  volt  jelen- 
tékeny, kivévén,  hogy  lovasságom  legjobb  része 
lehangoltatott.  Igen  nehéz  volt  a  valót  a  különféle 
jelentésekből  kitalálni.  Pekry  egyszerűen  csak 
ennyit  mondott :  parancsa  lévén  tőlem  meg  nem 
ütközni ,  midőn  látá,  hogy  az  ellenség  közeledik, 
nehogy  ütközetbe  keveredjék,  visszavonult,  s  ezért 
nem  is  támogatá  utócsapatát.  A  mit  Ocskay  jelente, 
jobban  felvilágosított;  hogy  t.  i.  midőn  a  hadtest 
a  város1)  közelébe  nyomult:  Viard  kijött  eleibe 
lovasságával,  s  a  város  falai  alatt  csatarendbe  állott. 
Pekry  hasonlót  tőn,  a  nélkül,  hogy  tekintetbe  vette 
volna  azon  mély  patak-árkot,  a  mely  hadának^ két 
vonala  között  tátongott.  Ezen  állásban  nézte  egy- 
mást2) a  két  hadsereg,  reggeltől  egész  délutánig. 
Ocskay ,  a  ki  a  második  hadvonalt  vezénylé,  észre- 
vevén az  említett  árkot,  figyelmezteté  a  tábornokot, 
mily  alkalmatlanságot  okozhat  az,  akár  mi  támadunk, 
akár  az  ellenség.  Pekry  helyeslé  nézetét,  s  minden 
elővigyázat  nélkül  elkezdett  az  első  hadvonallal  az 
országút  felé  húzódni,  hogy  azt  az  árkon  áthozza. 
E  mozdulatára  az  ellenség  rögtön  megindult,  és 
megtámadá.  De  Pekry  csak  a  hátrálásra  gondolt ; 
annálkevésbbé  jutott  eszébe  bárkinek  is  az  említett 
terv  végrehajtása,  a  mi  előttem  mindig  valósíthat- 
lannak  tetszett. 

Bizonyos  közbejött    esemény  alkalmul  szolgált 
arra,    hogy  más    vállalatot  tervezzek.     Tábori  elő- 


*)  Strázsnicza,  Morvában,  és  nem  Szakolcza ;  mert  Pekry  - 
nek  a  hely  szinén  irt,  ma  is  meglévő  eredeti  levelei  szerint  itt, 
nem  Szakolcza  alatt  történt  e  hadművelet. 

2)  Az  előőrsök  folytonos  csatározása  közt,  mely  csatározásban 
a  nemes  testőrző  sereg  ifjai  is  részt  vettek,  önkértükre,  s  kitűnően 
tartották  magokat. 

Örseim  egy  hadirnokot  hoztak  hozzám,  ki  Leopold- 
várból  szökött  ki.  Ez  a  várparancsnoknak  titkára 
lévén,  annak  titkos  jegyű  leveleit  irá,  s  átadá  nekem 
azt  a  levelet,  melyet  a  várparancsnok  jelenleg  általa 
küldött  volna  Heister  tábornokhoz;  s  megismertet- 
vén a  jelek  kulcsát:  ezáltal  körülményesen  megtudám 
az  erősség  szorult  állapotát  s  helyőrségének  csekély 
voltát.  Nem  vala  ugyanis  több  a  várban  200  gyalog- 
nál ;  s  ezeknek  kellett  mindenütt  őrt  állani,  mintegy 
100  hadi  fogolyra  vigyázni,  és  mióta  hadseregem 
oly  közel  táborozik  vala  a  várhoz,  éjjel-nappal  ké- 
szen, fegyverben  lenni.  Ezen  előterjesztés  valósága 
fölött  nem  kételkedhettem;  s  azért  Bercsényivel 
tanácskozván,  azt  mondám  neki,  hogy  szeretném 
ismét  megcsináltatni  azon  sánczokat,  a  melyeket 
akkor  hányattam  volt,  mikor  Herbeville-t  akartuk 
megakadályozni,  hogy  élelmet  ne  szállíthasson  a 
várba,  és  hogy  e  sánczokba  vetném  egész  gyalog- 
ságomat, a  Vágón  három  hidat  veretvén ;  Érsek- 
Újvárról  azonban  mozsarakat  hozatnék,  Leopoldvár 
bombáztatására ;  ha  e  vállalatunk  sikerülni  találna, 
—  pedig  a  várbeli  őrség  mondott  állapotában 
könnyen  sikerülhet  —  bizonyosan  nagyobb  becsület- 
tel végeznők  a  hadjáratot,  mint  hogyha  semmit 
nem  téve,  vesztegelünk.  —  Szerencsétlenségre  a 
sors  úgy  akará,  hogy  udvarmesterem  Ottlik,  és 
többen,  kik  a  trencsényiekkel  leveleztek,  ugyan- 
ekkor azon  hirt  kapják,  miszerint  a  trencsényi  vár 
élelemhiány  miatt  már  a  legvégsőre  juta,  s  hogy 
Viard  parancsot  kapott  oda  élelmet  vinni;  de  ha 
mi  ezt  megakadályozhatjuk  :  a  parancsnok  kényte- 
len leend  capitulálni.  Mondom,  a  balszerencse  akará 
ezt  így;  mert  ezen  hir  annyira  megzavará  mind- 
nyáj ok  elméjét,  hogy  a  leopoldvári  próbáról  többé 
hallani  sem  akart  senki.  Azt  állíták,  hogy  csak 
egyetlen  hid  vagy  gázló  van  (a  Vágón),  a  melyen 
Viard  Trencsénybe  átmehet,  és  minthogy  a  hidfő 
nincs  megerősítve,  könnyen  fölégethetni  a  hidat,  a 
gázlót  pedig  el  lehet  sánczolni;    ekkép,    csak  meg 

kell  indulnunk,    hogy    birtokunkba    ejtsük  a  várató 
melynek    birtoka    Sziléziába     való    beütésünket    is 
minden    tekintetben    könnyítendi.     Az    okok     elég 
tetszetősek  valának:  de  kedvem  e  vállalathoz  még- 
sem    volt,    mivel    Leopoldvár    vidékét    tökéletesen 
ismerém,    Trencsényét   pedig  nem.     Semmisem  lett 
volna  könnyebb  az  ellenségnek,  mint  engemet  akár- 
minő    diversio    által  ezen    ostrom    abbanhagyására 
bírni;    elég  lett    volna    Leopoldvára   felé  húzódnia, 
Nyitrát  és  éléstáraimat  fenyegetnie :  hogy  fölhagyjak 
e   vállalattal.    —  Azonban  józan  okaimra  senkisem 
hallgatott.  Bercsényi  a  trencsényvármegyei  tisztek- 
kel azt  hivé?  hogy  már  benn  van  a  várban ;  ellen- 
ben, mondák    ök:    Leopoldvára    reánk    nézve  igen 
szerencsétlen    hely,    már  két    csatát    vesztettünk  el 
miatta,  s  bizonyos,  hogy  a  lovasság,  mihelyt  meg- 
tudja e  szándékomot,    azonnal  szétoszlik,  mert  nem 
akar  oly  hosszas    ideig  tétlenül  heverni;    e  szerint 
tehát  azok,    a  kik    Leopoldvára    megtámadását  ta- 
nácsiák :  az  ellenség  által  meg  vannak  vesztegetve. 
Ügy   látszék,  mintha   valami   végzetszerű  átok 
szállta    volna    meg  az    elméket.   A    hadi  tanácsban 
egyedül    udvari    főkapitányom    báró  Vay   osztozott 
véleményemben;  ekkép  végre  magam  is  beleegyez- 
vén tervükbe,   Bottyánt  hagytam  hadtestével  és  az 
Ocskay-brigádával  a  Vágnál.  Szerencsére,  azok  ta- 
nácsára,   a  kik  a    vidéket    ismerek,  a   podgyászszal 
kerülőt    tétettem,    hogy  az  csak    akkor   érhessen    a 
hegyen  át,  midőn  a  vár  általunk  már  még  lesz  szállva. 
—  Egyébiránt,  kijővén  a  tanácsból,  azonnal  elküldém 
de  la  Mothe  ezredest    egy   gyalog-dandárral,    hogy 
sánczolja   el  az  említett  (trencsényi)  gázlót,    gyújtsa 
föl  a  hidat,  s  válaszszon   táborhelyet.   Gyalogságom 
még"  este  általment  a  hidon, ')     lovasságomnak  pedig 
másnap  reggel  kellé  azt  követni  a  gázlón  át.  —  La 
Mothe  jelenté,  hogy  azon  magaslatok  miatt,  melyek 
a  gázló  fölött    az    ellenséges  (jobb)  part    felől   ural- 


2)   Vissza,  a  Vág  baloldalára,  a  melyen  Trencsény  fekszik. 


kodnak  (Viard  ezeket  már  megszállatta)  a  gázlót  nem 
lehetett  elsánczolnia,  s  hogy  a  hid  fölgyújtására 
sem  küldhette  el  a  gyalogságot,  mivel  megtudá, 
hogy  Viard  útban  van  és  azt  könnyen  elvághatná; 
a  mi  pedig  a  táborhelyet  illeti,  megérkeztemkor 
választhatok  kettő  közül,  a  melyeket  megvizsgált. 
Az  nap,  mikor  a  vár  alá  kell  vala  érkeznünk  :  tá- 
bornokaimmal előrenyargalék.  Azon  reményem,  hogy 
Viardot  a  várnak  eleséggel  megsegítésében  meg- 
akadályozhatom, —  füstbe  ment ;  még  a  legvérme- 
sebbek  sem  reménylheték  azt  többé,  mivel  Viard 
az  éjjel  azon  az  utón  vala  Trencsénybe  érkezendő, 
mely  a  városon  fölül,  a  vár  ágyúinak  védelme  alatt 
van.  Abban  is  megegyezének  mindnyájan,  hogy  a 
bombázás  a  várnak  élelemmel  ellátása  után  haszon- 
talan lenne.  Nem  maradt  tehát  egyéb  teendőnk, 
mint  táborhelyet  választani,  s  figyelemmel  kisérni 
az  ellenség  további  mozdulatait. 

A  trencsényi  vár  nagy  hegyek  előfokára  van 
építve,  úgy,  hogy  e  hegyek,  daczára  magas  tornyainak, 
uralkodnak  íölötte.  A  vár  alatt,  épen  a  Vág  partján, 
fekszik  a  jókora  város,  kétfelől  fallal  kerítve.  A 
folyam  szélessége  körülbelől  egy  puskalövésnyi.  Túl 
a  Fehérhegyek  kezdődnek.  Avar  hegye  kapcsolatban, 
áll  a  Kárpátokkal,  s  folytonosan  emelkedvén,  a 
sziléziai  határok  felé  húzódik;  kelet  felől  azonban, 
a  honnan  mi  jövénk,  lejtős  dombokká  lapul,  melyek 
többnyire  mívelve  vannak ;  ezen  dombok  egy,  körül- 
belől két  mértföldnyi  átmérőjű  medenczét  környeznek; 
ezt  egyik  felől  a  Vágra  dűlő  Vöröshegy  zárja  be, 
a  melyen  meglehetős  szoros  út  vezet  át.  A  leirt 
medencze  feneke  igen  kellemetes  és  szépen  mívelt 
sikság,  melyet  középen  igen  mély  és  meredek-árkú 
heg-yi  patak  vág  keresztül.  La  Mothe  azt  ajánlá, 
hogy  e  patak  hosszában  szálljak  táborba:  én  azonban 
nagyobb  biztosság  okáért,  és  hogy  könnyebben 
közlekedhessem  podgyászommal,  a  másik  táborhelyet 
választottam,  a  Vág  folyammal  egyenközűleg  húzódó 
magaslaton,  —  a  honnét  mind  a  Sziléziába  teendő 
beütés,   mind    a    podgyászunkkal    való    csatlakozás 

könnyebben  volt  eszközölhető.  La  Mothe  figyel- 
meztetett, hogy  ezen  terület  alkalmatlan,  mivel  árkok- 
és  vízmosásokkal  rendkívül  meg  van  szakgatva ;  de 
azt  hivém:  ezen  könnyen  lehet  segíteni,  az  árkok 
behúzása  és  hidak  vetése  által.  Már  egészen  besö- 
tétedett, midőn  a  gyalogság  a  táborba  megérkezék, 
és  én  megtudám,  hogy  Heister  is  megérkezett  lo- 
vasságával az  ide  egy  nagy  állomásnyira  eső  Vág- 
Újhelyre.  Lehetetlen  volt  hinnem,  hogy  e  tábornok 
2000  lovassal  s  a  Pálffy  vezénylete  alatt  álló  néhány 
század  ráczczal  meg  merjen  támadni.  3)  Azonban 
mégis  megtette,  s  mint  később  magától  Pálffy 
tábornoktúl  haliam,  a  következő  okok  birták  e 
határozatra. 

Már  említem,  mennyire  elágazának  a  vélemények 
abban:  váljon  Leopoldvárát  vagy  Trencsényt  ost- 
romoljuk-e? Köztudomású  vala  táboromban,  hogy 
többször  tanácskozom  a  tisztekkel,  mint  azelőtt 
szoktam ;  úgy  azt  is  tudták,  hogy  Bercsényivel  nem 
vagyok  egy  értelemben.  Az  e  tárgy  fölött  folytatott 
eszmecserék  két  napig  tartottak.  Végre,  rögtön 
elhatározván  magamat,  még  azon  este  fölszedetém 
a  tábort,  s  a  gyalogság  újra  általjött  a  hidon,  a 
lovasság  pedig  egy  menettel  odább,  a  gázlón. 
Erre  a  kémek  Heisternek  azt  vivék  hirül,  hogy  én 
összeveszvén  Bercsényivel,  elváltam  tőle  a  gyalog- 
sággal, s  hogy  e  tábornok  csupán  a  lovassággal  szállá 
Trencsény  alá ;  ez  ellen  tehát  minden  fontolgatás 
nélkül  megindula  Heister. 

En  a  táborhelyre  előbb  érkezem,  mint  a  hadak ; 
azonban  az  idő  már  későre  járván,  a  terepet  nem 
vizsgálhatám  meg.  Bercsényi  megérkezvén  a  had- 
sereggel, jelenté,  hogy  a  Vöröshegy  átjáratán  egy 
derék  vitéz  tiszt  alatt  őrcsapatot  hagyott  miszerint 
azon  esetre,  ha  az  ellenség  felénk,  avvagy  Trencsény 

x)  A  fejedelem  nem  jól  emlékezett  többé  vissza  Heister  had 
erejére:  mert  ki  van  mutatva,  hogy  ennek  és  Pálffynak  9 — 10.000  -s 
a  Viardéval  együtt  14  — 15.000  embere  volt  ekkor.  Rákóczi  hadait 
22. ooo-nek  irják,   de  nagyobb  része  tanulatlan,  mezei  had  vala. 

felé  nyomulna :  tüzeitessen  reá  s  kísérje  oldalvást. 
Ezen  elővigyázat  nem  volt  fölösleges,  mert  másnap 
(aug.  3.)  hajnalhasadtakor  tudtomra  adatván,  hogy 
a  Vöröshegy  felől  fegyverropogás  hallatszik :  ál- 
talános riadót  verettem ;  azonban  lóra  vetvén  maga- 
mat, oly  rendetlen  és  szétszórt  helyzetben  találám 
táboromat,  hogy  a  hadsereget  csak  nagy  bajjal 
birtam  csatarendbe  állítani.  Bercsényinek  megpa- 
rancsolám,  hogy  a  lovasság  jobbszárnyát  állítsa 
föl.  Én  a  balszárny  megvizsgálására  mentem,  mert 
ezt  nehezebb  volt  kiterjeszteni.  Azon  magaslatnak 
aljában,  melyen  balszárnyam  állott,  egy  falu  (Túrna) 
volt ;  a  magaslatról,  az  oldalát  borító  bokrok  födözete 
alatt,  könnyen  le  lehetett  ereszkedni.  Fönnt  azonban 
ugyan  e  magaslat  tetején,  hová  csatavonalamat 
állítám,  árok  vonult  végig,  a  melynek  egyik  partja 
magas  lévén,  jól  födözi  vala  gyalogságomat;  mögötte 
kis  rétség  terült,  és  elegendő  térség  arra,  hogy 
rajta  gyalogságom  támogatására  idegen  lovasságomat 
fölállíthatám.  Az  elég  széles  országút  épen  harcz- 
vonalam  közepén  húzódott  keresztül,  a  hová  legjobb 
lovas-ezredeimet  állítám.  Az  országút  területét  kivéve, 
az  egész  környék  meg  volt  szakgatva  árkoktúl  és 
vizmosásoktúl ;  e  szerint  nem  gondolhattam  czél- 
szerübbet,  mint,  hogy  karabétyosaimból  hat  századot 
tartalékul  egy  mögöttük  emelkedő  magaslatra  ren- 
deljek. —  Az  ellenség  még  lötávolon  kivül  volt,  s 
jobbszárnyával  azon  falu  íelé  huzodék,  a  mely  alant, 
balszárnyom  előtt  terült  el.  Azt  hivém :  oldalt  akar 
megtámadni,  egy  nagy-erdőséggel  borított  völgyön 
át.  Hogy  biztosítsam  magamat:  a  fenyegetett  helyre 
három  gyalog-zászlóaljat  indítottam ;  nemsokára 
azonban  látám,  hogy  az  ellenség  ellenmozdulattal 
balrakanyarodván,  az  országútra  tért.  Heister  ezen 
mozdulata  igen  nyomorúságos  volt,  és  én,  szeren- 
csétlenségemre,  azt  hivém,  hogy  jobbszárnyom 
lovassága,  mely  őt  egészen  túlszárnyalta,  negyed- 
fordulatot téve,  rá  fog  rohanni  oldalára,  míg  ezalatt 
én  három    zászlóalj    hajdút   küldöttem    le  a  faluba, 


hogy  elrejtőzvén  a  sövények  mögé,  támogassák  a 
lovasságot,  a  mint  csak  bírják.  Pekrynek,  ki  a  jobb- 
szárnyat vezényelé,  parancsot  küldék  e  terv  végre- 
hajtására. Ezen  tábornok  azonnal  megindítá  lo- 
vasságát, s  egyenként  léptetvén  őket,  általvivé  egy 
tó  megszakadt  töltésén.  Midőn  aztán  a  túlsó  oldalon 
csatarendbe  állítja  vala  népét:  Ebeczky  dandárnok 
jőve  hozzá,  figyelmeztetvén  őt,  hogy  e  hátuk  mögött 
lévő  megszakadt  tó-gát  igen  veszedelmes,  és  hogy 
én  a  parancsolat  kiadásakor  hihetőleg  nem  ismerém 
ezen  terepet.  Pekry  erre  visszavivé  a  lovasságot,  s 
egy  tisztet  küldött  hozzám  jelenteni:  mily  nehéz- 
ségekbe ütközött  parancsomnak  végrehajtása.  —  Míg 
ezek  történtek,  hogy  jobban  megismerjem  azon  utat, 
melyen  hadvonalaim  tartalékommal  közlekedhetnek: 
azon  magaslatra  menék,  a  hová  karabélyosaimat 
állítám;  itt  találtam  Bercsényit,  ki  efféle  alkalmakkor 
rendesen  zavarban  szokott  lenni  személye  végett. 
Elmondám  neki,  minő  rendelkezéseket  tettem;  de 
azt  legkevésbé  sem  hihettem  még,  hogy  meg- 
támadtassam. Es  valóban,  Heister  tábornok  csak 
arra  gondolt,  hogy  Trencsénybe  vonulhasson  vissza, 
midőn  —  meglátván,  hogy  egész  hadseregem  egye- 
sülve van  —  megtudá,  hogy  kémei  hazug  hirt  vittek 
volt. 

Pekry  szánandó  mozdulata  szolgált  alkalmul 
Pálffynak,  hogy  figyelmeztesse  Heistert,  miszerint 
ama  lovasság  magatartása  nem  látszik  a  legelszán- 
tabbnak,  s  hogy  nem  sokat  koczkáztatnának,  ha 
kísérletül  a  ráczokkal  megtámadtatnák,  támogatván 
ezeket  egy-két  (német)  lovas-századdal.  Heister 
beleegyezett ;  s  Bercsényi,  épen  midőn  vele  beszélek, 
figyelmeztetett  e  mozdulatra.  Rögtön  az  országút 
felé,  harczvonalam  derekához  vágtattam,  hol  ágyúim 
valának,  s  a  tüzelést  már  elkezdették.  Az  országúton 
fölállított  lovas-ezredek  a  ráczokat  tüstént  vissza- 
verték: azonban  a  jobbszárny  egyszerre,  minden 
ok  nélkül    megfutamodott.   a)  Mindenki    az  árkokon 

*)  KLolinovics  szerint  PálfTy   e  szárny  csapatait  könnyű-lovas 


igyekezett  áthatolni,  úgy,  hogy  az  ezek  mögötti   tér 
egy  pillanat  alatt  el  volt  lepve  szétszórt  szaladókkal. 
Azt  hittem,  hogy  tartalékban  álló  karabélyosaimmal 
még  segíthetek  a  dolgon.  Száguldva  rohantam  tehát 
az  árkokon  át  ezek  felé,  s  közeledtemben0  észreve vém, 
hogy  már  ezen  ezrednek  eleje  is  visszavonulni  készül. 
Lóhalálában  vágtattam,  hogy  megállíthassam,   mit- 
sem  törődvén  a  terep  minőségével,  s  egyedül  lovamba 
bízván;  ez   már    két    árkot    ugrott    át:     azonban  a 
harmadikban,  hihetőleg  nagyon  közel   esvén  a   má- 
sodikhoz,   megbotlott,    s  egész     bukfenczet     vetve, 
összerogyott,  és  azonnal  kiadá  páráját.  Szerencsémre 
oldalvást  birtam  magamat  vetni,  mindazonáltal  bal- 
szemem fölött   nagy    zúzást    kaptam,    minek    követ- 
keztében elvesztem  eszméletemet.  Lóra  ültettek,    és 
a    csatatérről    elvezetének  a    közeli    erdőbe,    a    hol 
megtudván,  hogy  minden  el  van  veszve,  a  podgyászhoz 
menék,  melylyel  három  mértföldnyire  haladtam.  Más- 
nap   reggel     Kis-Tapolcsányon     valék,     a    hová    a 
gyalogsági  ezredesek  hozzámjővén,  jelenték,    hogy 
hadaik  az  erdőkben  és  hegyekben  szétoszlának.1) 

sággal  megtámadván,  színlett  m  e  g  f  u  t  a  m  o  d  á  s  s  a  1  csalá  ki  had- 
állásukból ;  lenn  a  téren  aztán  hirtelen  megfordult,  s  az  ott  készen 
álló  vasas-ezredekkel  arczúl  veté  magát  reájok  :  e  váratlan  roham 
zavart  idézett  elő  a  megbomlott  sorok  közt,  s  az  űzők  egyszerre 
űzöttekké  váltak. 

*)  A  csatatéren  legtovább  báró  Perényi  Miklós  és  Czelder 
Orbán  gyalog-ezeréi,  továbbá  a  trencsény vármegyei  lovasság:  Lu- 
zsénszky  Sándor  ezeré  —  tartották  magokat;  ezek  még  akkor  is 
helyt  állva  küzdenek,  midőn  már  a  fejedelem  lebukását  látó,  és  őt 
megholtnak  hivő  egész  hadvonal  —  e  miatt  fejét  vesztve  —  futás- 
nak eredett.  —  A  kuruczok  14  ágyút,  35—40  zászlót,  és  400 
embert  vesztének  foglyokban  ;  halottakban  szenvedett  veszteségüket 
a  császáriak  túlzott  jelentései  6000-re  teszik;  a  kuruczok  részéről 
hivatalos  jelentésre  nem  találunk:  miután  a  katonaság  —  s  kivált 
a  gyalogság  —  a  harcz  után  haza  széledvén,  nem  számlálhatták 
meg:  hány  emberök  veszett  ott?  s  a  harcztérnek  sem  voltak  urai; 
--  mindazáltal  hirképen  1500— 2000  halottat  emlegettek.  Középütt 
jár,  s  tán  legvalószinűbb,  b.  Berényi  Ferencz  egykorú  naplójának 
adata,  mely,  a  csatateret  s  elesetteket  személyesen  megtekintett 
trencsényi  plébános  állítása  szerint  a  kuruczok  halottait  3000-re 
teszi.  A  császáriak  800  embert  vesztettek,  halottakban  s  nehéz-  - 
sebesekben  . 


Gyalázatosabb,  nyomorultabb,  s  következmé- 
nyeiben gyászosabb  csatavesztés  ennél  sohasem 
volt.  —  Két  lovassági  dandárom  maradt  még,  a  me- 
lyeket Bottyán  vezérlete  alatt  Ersek-Új  vár  táján  hagy- 
tam ;  körülbelől  4000  emberből  állottak.  Ezek  rögtön 
mellém  jövének,  s  én  az  ellenség  figyelemmel  tar- 
tására küldém  őket.  x)  Harmadnapra  megérkezvén 
Bercsényi  is,  megtudtuk,  hogy  Ocskay  titkon  ki- 
csinálván dolgát  Pálffyval,  ezzel  egyetértve,  hozzája 
vezeté  ezredét,  a  mely  semmitsem  gyanított  vala, 
—  s  körűivétetvén  az  ellenséggel,  kényszerítés  hogy 
a  császár  szolgálatába  álljon.2)  Ocskay  azonban  nem 
soká  élvezé  árulása  jutalmát,  melyet  a  császár 
részéről  kapott;  ugyanis  egy  érsek-újvári  portyázó 
csapat  által  még  e  télen  elfogatván,  mint  hazaáruló- 
nak —  feje  vétetett.3) 

A  szerencsétlen  trencsényi  nap  után  semmi 
sem  sikerűit  többé.  Bercsényit  csekély  hadakkal  a 
Garam  partjainál  hagyám,  magam  Egerbe  mentem. 
Itt  fogadtam   körülbelől    egy  holnap    múlva  a  czár 


*)  Bottyán  a  trencsényi  harcz  idejéig  Komáromot  és  Heistert 
tartá  szemmel  s  a  Csallóközbe  és  a  Fehérhegyek  felé  portáztata  ,* 
midőn  pedig  Heister  Sassíntói  Vág-Újhely  felé  kanyarodott:  ő  is 
ügyekezett  a  fejedelemmel  egyesülni;  mikor  az  első  futókkal  talál- 
kozék:  már  Nyitrán  fölül  járt,  —  annáijobban  sietett  tehát  Rákó- 
czi megmentésére,  s  még  a  csata  éjjelén  K.is-Tapolcsányra  érkezett. 
Kolinovics  szerint  a  harcznak  az  ő  megérkezte  előtt  nem  kellett 
volna  megtörténni,  s  Bottyán  e  miatt  keserűen  panaszkodott-  is 
Rákóczinak.  —  Egyébiránt  mindezeket,  úgy  e  hadjáratok  részletes 
leirását  lásd,  Thalynál:   „Bottyán  tábornok  életeu. 

2)  Ocskay  csak  később,  augustus  27-kén,  Nyitra  föladása 
után  árulá  el  ezredét. 

3)  Ocskayt  a  császár  jutalmul  cs.  k.  ezredessé  nevezte  ki,  s 
aranylánczczal  ajándékozá  meg.  Arra  azonban  hibásan  emlékezik 
a  fejedelem,  mintha  őt  még  e  télen  (1708)  fogták  volna  el  az 
újváriak.  Ocskay  elfogatása  1710.  január  l-jén,  s  lefejeztetése  január 
3-ikán  történt.  Heister  viszontorlásúl  érette  Győrött  17 10.  jan. 
18-kán  három  előkelő  rab  kurucz  tisztet,  Fodor  László  dandárno- 
kot,  Wolfart  Ádám  esredest  és  Palkovics  Ferencz  fő  hadbiztost, 
fejeztetett  le,  —  mire  az  újvári  kuruczok  ismét  több  fogoly  német 
tisztnek  kivégezésével,  köztük  egy  gr.  Zichy  cs.  alezredesnek  — 
komáromi    helyettes  parancsnoknak    —  fölakasztásával  feleltek. 

követét  Ukrainczowot,  a  ki  azért  jött  volt,  hogy 
biztosítson  ura  jóakaratáról,  és  tudassa  velem : 
mennyire  óhajtaná  a  czár  a  varsói  szerződés  végre- 
hajtását; továbbá,  hogy  elhatározta  magában,  köz- 
benjárását a  bécsi  udvarnál  a  magyar  ügyekre 
nézve  fölajánlani.  E  tekintetben  Urbichot  bizta  meg, 
ki  a  bécsi  udvarnál  teljhatalmazottja  volt.  A  czár 
követe  nem  soká  időzhetett  nálam:  mértéktelen  bor- 
ivás következtében  kapott  hideglelése  sírba  vitte. 
A  hirdetett    dán    segédhadtest    —    gyalogság 

—  végre  megérkezvén,  Heister  megszállá  Nyitra 
várát,  melyet  parancsnoka  báró  Révay  (Gáspár)  ál- 
gyúlövés  nélkül  föladott.1)  E  vár  fekvése  igen  kies. 
A  Nyitra    folyócskának  —  a    melytől    nevét    vette 

—  völgyét  mintegy  átszeli.  E  völgy  széles,  két 
oldalát  szőlőhegyek  szegélyezik ,  közben-közben 
szántóföldekkel;  a  völgy  feneke  csupa  rétség,  körül- 
belől  három  mértföldnyi  hosszúságban.  A  vár  tulaj - 
donkép  nem  áll    egyébből,    mint  a  püspöki  székes- 


x)  Nyitrát  nem  Heister,  hanem  Pálffy  vette  be,  és  pedig 
nem  álgyúlövés  nélkül,  hanem  a  kerített  alsóvárost  véres  roham- 
mal, a  fölvárat  pedig  180  bombának  bevetése  után,  megadás  által. 
Az  al parancsnok  Szabó  Mátyás  íoo  hajdúval  — -  a  kik  Révay  ellen 
fölzendültek  volt  —  labanczczá  lön,  Révay  a  többi  300-zal  Rákóczi- 
hoz bocsáttatott.  —  Pálffy  ezután,  nemcsak  a  Csallóközben  táborozó 
6000  dánnal,  hanem  a  sopornyai  táborra  hozott  4000-nyi  új  német 
és  horvát  haddal  is  erősbülvén  a  császáriak:  Bajmócz  várát  és 
Nagy-Tapolcsányt  is  elfoglalta;  sőt  később  —  míg  Heister  túl  a 
Dunán  futkos,  majd  Újvárt  vívja  vala  :  Litava,  Lednicze,  Óvár-Orosz- 
lánkő  és  Budetin  váracskákat  s  velők  Trencsényvármegyét  is,  valamint 
Szklabinával,  a  Révayak  fészkével  Turóczot  hatalmába  keríté,  — 
részint  erővel,  részint  Ocskay  mesterkedései  és  az  újabb  áruló  : 
Thuróczy  Gáspár  kurucz  gyalog-ezredes  által  segíttetve.  Ez  utóbbi 
szintén  megnyeretvén  Pálffy  által:  ezredét  Ocskayként  elárulta,  de 
1710-ben  ő  is  elvévé  jutalmát,  —  az  újváriak  agyonlőtték. 

Meg  kell  még  említeni  az  1708.  nyarán  Felső-Magyarország- 
ban folyt  harczokról,  hogy  a  bécsi  kormány  zsoldjára  Lubomirszky 
Tivadar  herczeg,  a  szepesi  hűbér-úr,  mindenféle  gyülevész  népet 
összeszedvén  Galícziában:  néhány  ezernyi  fegyveres  hadat  alakíta 
belőlÖk ;  ezek  aztán  beütnek  Sárosvármegyébe,  s  több  helységet 
porrá  tesznek.  De  Berthóthy  Ferencz  kassai  altábornok  rajok  robban, 
s  aug.  utolsó  napjaiban  Palocsavára  alatt  teljesen  széjjelveri  őket. 
Tizenegy    elnyert    zászlót  küldött    győzelme  jeléül  Rákóczinak. 

egyházból,  a  püspöki  palotából,  és  a  kanonokok 
lakásaiból,  melyek  tornyokkal,  két  erős  bástyával 
és  falazattal  vannak  körülvéve.  Az  egész  egy  a 
többi  magaslatoktól  külön  álló  hegyen  fekszik,  mely 
minden  oldalról  meredek,  kivévén  a  város  felől, 
hol  lejtős  fennsíkot  képez,  melyet  a  Nyitra  folyócska 
körülövez.  Midőn  Érsek-Újvárt  a  török  bírta:  Nyitra 
végvár  volt. 

Heister  ,    e    szerencsés     eredmény    által    neki- 
bátorodva,   Ersek-Új várat    szállá     meg.1)      Mihelyt 

*)  Előbb  azonban   még  más,  nevezetes  vállalata  hiúsult    meg, 
túl  a  Dunán.  Eszterházy  Antal  ugyanis  aug.  első  napjaiban  némelyek 
szerint    10,     mások";  szerint   14  ezer   emberrel   beütött  Austriába,     s 
roppant  zsákmányt  ejte;  e  beütést  aug.   16-kán  ismételé,    egyszerre 
háromfelől.  Egészen  Bécs  alá  hatolt,   magát  József  császárt  is  csaknem 
elfogá,  a  ki  futva  menekült  előle  Laxenburgból.  A  kuruczok  nagy 
darab  földet  följártak  és  fölraboltak  Bécs  körűi,  az  ellentálló  népet 
levágták,    1000  foglyot  és  egyéb  szertelen  zsákmányon  kivűl    11   ezer 
darab     lovat,     marhát  nyertek,     visszatértökben    pedig     Rusztot    és 
Nezsidert  megvevék,   s  Bezerédy  Soprony  alatt  közel   500  ellenséget 
részint  levágott,  részint  rabul  hozott.     Ezen  események  fölriaszták 
a  trencsényi  diadal  örömmámorába  merült    bécsieket,  s  annyira  föl- 
ingerlék Józsefet   a  dunántúliak  ellen,  hogy  azonnal  megparancsolá 
Heisternek :  menjen  által  rögtön,  megboszúlásokra.    Ez  azért  előbb 
a  már  régóta  kísértett  s  most,     a  trencsényi  vész  hirére  megingott 
Bezerédyt,  mint  Pálffy  Ocskayt,  megnyeré  titokban,    nagy  Ígéretek- 
kel,  s  a  ráczoknak  úgy  a  horvátoknak  és  végezredeknek  parancsot 
külde  :  támadjanak  egyszerre  az  országra,  —  s  azzal  aug.  20-ka  után 
maga  is  általment     3000  válogatott    lovassal.     Ezek    közül    1800-at 
Bezerédy  keze  alá    Kőszegre  küld  vala:    hogy  az  áruló  velők  leg- 
először    saját    ezredét    vagdaltassá    össze;    De    Bezerédy    árulása  a 
valósulás  előtti   éjen   fölfedeztetvén,  ő   társaival   együtt  elfogatott,    s 
a  Dunán  által  Egerbe  küldetett.     Az   1800  lovas  pedig  már  későn 
érkezvén,  visszatére  Győrre,  Heisterhez  ;  ez  most  többi  lovasait  is,  és  a 
komáromi  s  győri  várból  gyalogságot  véve  maga  mellé :  Simontornya 
várát  kezdé  ostromolni,  ott  várandó  be  egyszersmind  ama  mintegy 
5000  ráczot,  kik  a  Drávát  már  átlépték,    s  400  péterváradi,  eszéki 
és   szigeti    német   lovassal    erősbülve    közelegtek.     De    a   vitéz  Béri 
Balogh   Ádám    nem    engedé    őket    Heisterrel    egyesülni  :    sőt    Kö- 
lesdnél    3000    lovassal,    1000    gyaloggal  s  némi  zalai  fölkelt  néppel 
sept.   2-kán  megtámadván,    úgy  tönkre  véré,  hogy  az  az  egész  had- 
test megsemmisült ;  több  mint  3000  rácz,  s  pár  száz  német   holtteste 
borítá  a  csatatért  ;  a  németek  parancsnoka  Pnugh  alezredes,  a  ráczok 
egyik    főkapitányával    együtt    elfogatott,  3  ágyú,   24  zászló,   500-nál 
több    megrakott    táboriszekér    stb.    a    győző    kuruczok  zsákmányává 

Egerben  tudtomra  esett,  hogy  Újvárt  megszállották: 
azonnal  átkelek  a  Tiszán ,  s  egész  Szatmárig  mentem, 
azon  ürügy  alatt,  mintha  Károlyi  hadtestével  Erdélybe 
akarnék  nyomulni;1)  valódi  oka  azonban  hátrálásom- 
nak az  vala,  hogy  nem  reménylheték  annyi  hadat 
összegyüjthetni,  melyből  két  hadtestet  kiállíthassak, 
előrelátván,  miszerint  Érsek-Újvár  eleste  után  a 
Bercsényi  alatt  lévő  hadtest  föl  fog  oszlani,  követ- 


lőn.  Heister  e  csapásra  rögtön  félbenhagyá  Simontornya  megszál- 
lását, és  sietett  legalább  a  gróf  Draskovich  tábornok  vezérlete 
alatt  a  Murához  kijött  3000  horváttal  egyesülni.  Utj aközben  meg- 
rohanta Csesznek  sziklavárát :  de  rútul  visszaveretett.  Pápánál  pe- 
dig hirét  vévé,  hogy  már  a  horvát  tábor  sem  létezik.  Ennek  mu- 
raközi s  légrádi  sánczait  ugyanis  azalatt  maga  Eszterházy  Antal 
megtámadván,  rohammal  bevette,  benne  500-nál  több  horvátot, 
Jelacsich  Crábor  vice-bánnal  és  alezredessel  együtt  levágatott,  a 
többit  neki  hajtá  a  Murának,  Drávának  ;  a  kik  a  vizekbe  nem  vé- 
szének :  az  üldözők  kardjai  ölek  meg,  mert  Eszterházy  utánok- vág- 
tatván, a  Muraközön  által  üldözi  őket,  Kottori  várát  megvívja,  Lég- 
rádot  bekeríti,  sőt  egyes  csapatai  Horvátország  belsejébe  is  be- 
nyomulnak, s  onnét  számos  ménest,  gulyát  hajtanak  el.  —  Heister 
elvképen  a  Dunántúl  megveretvén  :  Pápától  maga  is  sietve  vonult 
vissza,  először  Győr,  majd  Komárom  ágyúi  alá.  —  Míg  ő  oda 
járt  :  Újvár  táján  Bottyán  sem  pihene  ;  e  tábornok  ugyanis  ma- 
roknyi 4 — 5  ezer  hadával  sept.  elején  általkelvén  a  Vágón  :  Mo- 
dort, Bazínt  elfoglalta  ;  sőt  saját  ezredét  Vajda  András  ezredessel 
a  Fehérhegyeken  is  által  küldvén,  ez  a  császáriak  egy  hadát  sept. 
közepén  a  Morva  síkján  Szakolcza  előtt  verte  meg,  400-at  levá- 
gata  belőlök.  Ugyan  Bottyán  a  németeknek  egy  Újvár  felé  csapó 
600  lovasból  álló  portyáját  nyomta  véresen  vissza. 

Heister  azonban  Komáromban  fölkészülve  Érsek-Újvár  os- 
tromára :  ezen  erősséget  sept.  20-kán  körűltáborlá,  s  egész  oct. 
I2-kéig  éjjelnappal  roppant  dühvel  törette,  vítta ;  40  mozsárból 
3000-nél  több  bombát  vettetett  belé,  s  16  nagy  réstörő  ágyúval 
rontatta  falait.  De  az  őrség,  különösen  a  jeles  Kiviére  hadmérnök 
gránátosaival,  és  Rothenstein  tüzérségi  főtiszt,  kitűnő  ügyességgel 
s  bátorsággal  adott  vissza  mindent  —  háromszorosan.  A  külön-álló 
malomerődöt  a  németek  tűzaknákkal  is  próbálák,  az  sem  sikerűit  ; 
azután  rést  lövetvén  falain  :  négy  ízben  rohanták  meg,  —  azonban 
a  bennt  lévő  vitéz  gránátosok  s  hajdúk  mindannyiszor  nagy  vesz- 
teségekkel visszaverték  őket,  sőt  kirontván,  petárdáikat  is  elnyerek. 
—  Heister  végre  átlátva,  hogy  minden  erőködései  mellett  semmire 
sem  mehet  az  újváriakkal:  gyalázattal  és  tetemes  kárral  elvonult 
a  vár  alól,  Nyitrára. 

*)  Károlyi,  hadainak  egy  részét  még  a  tavaszszal  beljebb 
küldé    Erdélybe,    Vajda-Hunyadot    zárlat  alá    vette,     s  bár  az  ost- 

kezöleg",  ha  az  ellenség  előrenyomul :  hátrálnom 
kellend;  czélszerübbnek  ítéltem  tehát  előre  eltávozni, 
hogy  az  említett  Károlyiféle  hadtestet  rendbe  szed- 
hessem. Mindig  hittem,  hogy  Heister,  tüzérség  és 
ostromkészületek  hiányában,  nem  ejtheti  hatalmába 
amaz  erősséget,  miután  Bercsényi  a  Garam  mellett 
táboroz ;  de  ő,  noha  egész  a  Nyitra  vizéig  előretolá 
hadait,  nem  igen  háborgatta  Heister  ostromló  sere- 
gét.1) Az  idő  azonban  már  késő  őszre  fordult,  s 
az  is  bizonyos,  hogy  a  nemrég  érkezett  dánok  igen 
elbetegesedtek,  s  azonkivűl  Eszterházy  Antal  tábornok 
vezénylete  alatt  lévő  alsó-magyarországi  hadaim 
folytonos  beütéseket  tőnek  Austriába,    Styriába. 

Ezek  szerint  ügyünk  állása  még  nem  vala  or- 
vosolhatlan :  ha  az  egész  nemzetet  bizonyos  kábultság 
nem  szállta  volna  meg.  Sem  főurak,  sem  nemesek, 
sem  tisztek,  sem  katonák  nem  gondoltak  többé  a 
háborúval;  mindenki  csak  azon  ügyekezett,  hogy 
vagyonát  és  családját  megmenthesse.  A  pozsony-, 
nyitra-  és  barsvármegyei  menekvők  élelmet  és  lakást 
követeltek  tőlem ,  a  confoederatio  által  biztosított 
kötelezettség   értelmében.  Hogy   ekkora    rendetlen- 


romlott  görgényi  várat  —  mely  valódi  hősi  védelem  után  elesett  — 
nem  mentheté  is  meg  :  de  a  Kalotaszeg  vidékét  be  Kolozsvárig, 
Tordáig,  úgy  Láposvidékét  meghódítá.  Majd  júliusban  maga  is  be- 
menvén :  Abrudbányát  s  a  havasokat,  úgy  a  vinczi  várat  elfoglalta, 
és  míg  ezredese  Nyúzó  Mihály  Mező-Madarasnál  kétszáz  németet 
vága  le  s  a  sarkadi  hajdúk  Arad  alatt  a  ráczok  leghiresebb  ez- 
redesét Rácz-Thökölyt  szerencsésen  rabul  ejtek :  addig  ő  aug. 
elején  Gyula-Fejérvárott  táborozott,  s  Szászvárost  föladás  utján, 
Szász-Sebest  rohammal  megvevé,  s  ez  utóbbit  prédára  bocsátá.  De 
katonái  itt  is,  portyázásaikban  is,  annyira  megtöltözének  zsákmány- 
nyal: hogy  ezt  hazaviendők,  lassanként  kiszivárogtak  mellőle,  a 
Tiszántúlra.  Ekkép  őszre  kelve  ő  is  kivonult,  összegyűjtésökre. 
Csak  Al-Vinczen,  Abrudbányán,  Sebesvárában,  Kővár,  Kalota* 
szeg  és  Láposvidékén  marada  benn  kurucz  sereg,  és  egyes  csapatok 
még  némely  székely  vidékeken,  az  erdőkben,  guerillamódra  har- 
czolva. 

*)  Egykorú  adatok  —  elenkezőleg  —  azt  bizonyítják,  hogy 
mind  Bercsényi,  mind  alvezérei,  kivált  Ebeczky,  derekasan  hábor- 
gatták az  ostromlók  táborát. 

ségen  segíthessek,  összehivám  a  kormánytanácsot 
és  a  vármegyék  követeit  Patak  városába.  Előrelát- 
tuk Bercsényivel  amaz  intézkedés  következményeit, 
annyi  haszontalan  fogyasztót  kellvén  annak  folytán 
táplálnunk,  a  hadsereg  rovására.  De  semmikép  sem 
utasíthattuk  vissza  követeléseiket. *)  : —  E  gyűlés 
tartama  alatt  történt,  hogy  Bezerédy  dandárnok  és 
alezredese  Szegedy  2)  fogva  hozattak  hozzám.  Eszter- 
házy  Antal  tábornok  fogata  el  őket,  és  árulásukat 
eléggé  bebizonyító  okleveleket  s  tanúkat  is  küldött 
velők.  Bebizonyulván  árulásuk,  haditörvényszék 
által  halálra  Ítéltettek,  s  mások  rettentő  példájára 
feiök  vétetett.  Miután  a  gyűlés  széjj eloszlott:  Mun- 
kácsra mentem,  s  itt  kezdem  el  az  1709-ki  esztendőt.  3) 


1)  A  sáros-pataki  gyűlés  egyébiránt  leginkább  az  adóügy 
rendezésével  és  újoncz-állítási  intézkedésekkel  foglalkozott,  elég 
erélyesen. 

2)  Szegedy  nem  alezredese,  hanem  csak  főstrázsamestere 
(őrnagya)  vala  Bezerédy  tfmrének,  s  e  dandárnokkal  együtt  Pa- 
takon nem  is  ő,  hanem  Bezerédy  sógora  és  bűntársa  Széplaki 
Bottka  Ádám  alezredes  fejeztetett  le.  E  Mező-Szegedi  Szegedy 
Ignácz  is  egyike  volt  egyébiránt  az  árulóknak  :  azonban  ő,  Újkér  y 
és  Pőstyényi  Jánossal  egyetemben  nem  halálra,  csak  kemény  vá  1- 
fogságra  Ítéltetett.  A  fejedelem  Bottkával  téveszti  őt  össze,  s 
tán  főleg  a  miatt,  hogy  később  Szegedy  is  —  valamint  Újkéry  — 
csakugyan  fejével  lakolt;  Bercsényi  ugyanis  Hajnácskő  várában 
hadi  törvény  szerént  fejőket  vétette  (1709),  mert  már  egyszer  ke- 
gyelmet nyervén,  megszöktek  volt  s  labanczokká  lőnek,  de  újra 
elfogattak. 

3)  Heister  Újvár  ostromának  meghiúsulta  után  a  bánya- 
városokra vetette  magát,  és  ezeket  Bercsényitől  —  a  kinek  nem 
volt  elegendő  gyalogsága,  s  ama  hegyes  vidékek  és  falak  védel- 
mére a  lovasság  nem  sokat  ér  vala  —  részint  harczczal,  részint 
pusztán  találva,  Zólyom  várával  együtt  elfoglalta.  Bercsényi  a 
bányák  gépeit  —  hogy  a  császáriak  hasznát  ne  vehessék  —  el- 
romboltatta, az  aknákat  teli  eresztette  vizzel,  s  Korponát,  Zólymot 
fölégettette.  Azután  elment  a  pataki  gyűlésre,  a  vezényletet  a 
Garam  és  Ipoly  vidékén  is,  a  Vág  mellett  működő  Bottyánra  bízva. 
—  Pálffy  ezenben  Bokros  Pál  gyalog  hadát  —  magát  elfogván  — 
Nagy-Tapolcsányon  fölveré :  Réthey  György  kuruczai  viszon, 
Csejte  és  Vág-Újely  között  a  trencsényr  és  újhelyi  németekből 
vagdostak   le.  —  Míg  Heister  a  bányavárosokat  foglalgatta:   Boty- 

Rákóczi)  Emlékiratai.  17 

tyán  újból  átment  a  Vágón,  át  a  Fehérhegyeken,  s  a  németektől 
birt  részekből  betakaríttatta  az  élést  Érsek-Újvárba,  melynek  az 
ostrom  alatt  szenvedett  csorbáit  újra  megépíttette.  Elfoglaíá  Nagy- 
Szombatot  is,  Pozsonyt  körűlzárolá,  sőt  táborát  ettől  északra  Ré- 
csére  tévén  át  :  Szakolcza  felé  Morvába  is  beportyáztatott,  s  a 
fő-labanczok :  herczeg  Eszterházy  Pál,  a  Pálffyak ,  Czo borok, 
Illyésházyak  stb.  nrodalmaiból  800  szekér  lisztet,  gabonát  hordata 
és  sok  száz  marhát  hajtata  bé  Újvárba.  Majd,  meghallván,  hogy 
a  bányavidékeket  kegyetlenül  dulató,  prédáló  Heister  nyert  zsák- 
mányát Cusani  tábornok  födözete  alatt  Pozsony  és  Soprony  föl- 
frissítésére ntnak  indította  :  lecsapott  Cusanira,  s  vele  Galántánál 
megütközvén  —  a  pattogó  gránátok  a  várost  is  fölgyújták  —  sze- 
rencsésen elnyeré  tőle  a  prédát,  s  azt  is  bevivé  Újvárba.  Miután 
Bottyán  Újvárt  ekkép  fölszerelte  :  téliszállásokra  a  bányavárosok 
alatt  a  Garam  és  Ipoly  mentében  helyezé  el  hadát,  olymódon,  hogy 
főhadiszállása  Szécsényben  lévén,  onnét  mind  a  bányavárosokon 
és  az  ezeknek  Heister  által  több  helyütt  elsánczolt  hegyszorosaiban 
tanyázó  németekre  vigyázhasson ,  és  őket  —  mint  többször  meg- 
téve —  rohamok  és  becsapások  által  fenyegethesse,  mind  pedig 
Újvárral  a  Garam  csatái  hidján  át  közlekedhessek.  E  hadállását 
Bottyán  meg  is  tartá  egész  1709  nyaráig  —  Heister  pedig  Mocso- 
nokon  sánczot  vettetvén:  onnét,  vágmelléki  erődjeiből,  továbbá 
Nyitráról  és  Komáromból  igyekezett  körűizárva  tartani  Érsek- 
Újvárt.  —  így  állának  rövideden  a  dolgok   1708  végén. 


1709. 

/\.mbár  rendkívül  kemérry  tél  volt,  nemcsak  nálunk, 
lianem  egész  Európában :  az  ellenség  mégis  hatalmába 
ejtette  a  bányavárosokat,  —  s  onnan  Árva-  és  Liptó- 
vármegyékre  terjeszkedvén,  Árvavárát,  a  melytől 
ama  vármeg)^e  nevét  veszi,  ostromolta,  s  a  tavasz 
elején  (április  ii-kén)  el  is  foglalá.  Könnyű  lett 
volna  az  ezen  felső  vidékbeli  hegyszorosokat  meg- 
védeni: de  sehogysem  lehetett  többé  gyalog  had- 
testeket összeszedni;  még  a  helyőrségekre  is  alig 
volt  elegendő  gyalogságunk.  A  lovasság  állapota 
is  hasonlóul  szánandó  vala.  Tisztek  s  katonák  egyaránt 
csak  a  hirek  után  kapkodának,  s  az  ellenség  leg- 
kisebb mozdulatára  megdöbbentek,  noha  annak 
ekkori  ereje  nem  volt  hasonlítható  azon  hadsereghez, 
melylyel  Herbeville  s  Rabutin  ellenünk  törtek  vala. 
Senkisem  gondolt  többé  ellentállásra,  csak  arra,  hogy 
mikép  mentheti  meg,  a  mije  legkedvesebb  !  —  E 
szomorú  helyzetben  csak  a  zavart  növelhettem  volna, 
ha  ily  kevéssé  megbízható  hadakkal  megkezdem 
a  hadjáratot.  Ezen  okból  maradtam  egész  húsvétig 
Munkácson.  Bercsényi  még  előttem  állott,  egy 
meglehetős  látszatú  hadsereggel :  mi  alatt  (júniusban) 
mégegyszer  senátus-ülést  tartottam  Patakon.1)  Juli- 

1)  Károlyi  mindjárt  az  év  elején  feljővén  6000  lovassal  a 
Tiszántúlról,  egyesíti  erejét  Bottyánéval,  s  a  bányákon  és  Nyitra- 
vármegyében  a  németeket  a  két  tábornok  meglehetősen  megza- 
varva :  két  ízben  —  febr.  elején  és  april  végén  —  tetemes  élést 
és  friss  hadat  szállítanak  Érsek-Újvárba,  melynek  vitéz  őrsége  az 
egész  nyár  folytán  szerencsés  kiszáguldozásokat  tesz,  föl  Pozsonyig 
és  a  morva  határokig.  Bottyán  május  elején  folytatja  Újvár  élel- 
mezését s  a  bányavárosok  szorongatását  :  míg  Károlyi  visszamegy 
a    Tiszántúlra ,    a    hol   távolléte    alatt  a  derék  katona  Bagossy  Pál 

usban  Szerencsre  menék,  hol  a  czár  levelét  vettem, 
a  melyben  jelenté  pultavai  győzödelmét,  melylyel 
a  svéd  királyt  tökéletesen  tönkre  tette. 

Heister  e  hadjárat  alatt  Alsó-Magyarországon 
működött,  hol  gróf  Eszterházy  Antallal  csatázván  : 
végre  emezt  átkelni  kényszeríté  a  Dunán,  csekély 
kísérettel.1)  Hogy    balszerencsénk  teljes    légyen,    a 


gyalogdandárnok  és  a  nagy-váradi  ostromzároló  hadtest  parancs- 
noka pestisben  meghalván  ,  Kirchpaum  erdélyi  cs.  tábornoknak 
sikerűi  Váradot  megsegíteni,  és  Sebesvárt  megvenni.  Károlyi  ettől 
fogva  folyvást  Kirchpaiimmal  csatázott ,  változó  szerencsével,  az 
erdélyi  széleken,  mígnem  a  császáriak  Zarándból  is  kiszorítják  a 
kuruczokat,  Hunyadban  Draguly  hadát  megverik,  s  Bagossy  Lász- 
lót a  Karika  szorosán  át  kinyomják.  Csak  Láposvidékén  maradt 
még,  Kővár,  Somlyó  és  Hadad  várak  kivételével,  Erdélyben  ősz 
felé  kurucz  had,  s  itt-ott  a  székely  és  Torda  vidéki  hegyekben  né- 
mi guerilla-csapatok.  1710.  elején  ifj.  gr.  Csáky  István  Hadadot  is 
német  kézre  játszá,  melyet  csakhamar  a  romladozott  Somlyó  vára 
követett. 

x)  A  kuruczok  Dunántúl  1709  elején  szerencsésen  harczo- 
lának. Eszterházy  a  Komárom  elején  lévő  sánczokat ,  továbbá  a 
fertővidéki  ballai  sánczot  rohammal,  s  későbben  Kapuvárát  töretés 
után  föladás  által  megveszi  és  lerontatja;  az  elfoglalt  Csíkvárt  is  — 
Balogh  Ferencz  ezredes  elhullta  árán  —  rohammal  visszavíjja.  Az 
újra  épülő  veszprémi  várat  meglepni  akaró  fej  érvári  s  budai  né- 
met had  is  véres  fejjel  veretik  vissza  Hellepront  János  ezredes 
által.  Béri  Balogh  Ádám  pedig  győzelmesen  üt  be  Austriába,  föl- 
nyargalja Bécs  alját,  megűzi  József  császárt  —  testőreiből  is  fog  el 
—  s  gazdag  zsákmánynyal  tér  meg.  De  júniusban,  Heister  Dunántúlra 
fordítván  minden  erejét:  miután  Körmendnél  a  Breuner  cs.  tábor- 
nok ellen  győzelmesen  harczoló  Balogh  Ádám  három  ezredét  szét- 
rebbend, általnyomúl  a  Rábán,  s  Eszterházyval  folyvást  csatázik. 
És  bár  Balogh  a  Rábavonalt  mégegyszer  áttöri,  és  Sopronyt  a 
kuruczok  még  folyvást  szorongatják:  Heister  Sümegvárát  július  30-kán, 
a  parancsnokot  megvesztegetvén,  elfoglalja.  Veszprémvárát  is  meg- 
rohanja, de  visszaveretik;  Eszterházy  Antallal  Palotánál  megüt- 
közik, megveri  őt,  s  a  Simonytornyából  hadaira  kiütő  őrséget,  Fo- 
dor László  dandárnokot  elfogván,  és  ekkép  eljuthat  a  Dunához, 
hogy  Bottyán  tábornoknak  —  ki  5000  emberrel  a  dunántúliak  se- 
gélyére általjönni  törekvék  —  átkelhetését  Földvárnál  meggátolja. 
Bottyán  erre,  hogy  Heistert  Túl  a  Dunáról  a  bányavárosok  fenye- 
getése által  elvonja  :  rögtön  Vácz  felé  fordul,  s  ott  a  császáriak 
sánczát  és  csajkás  hadait  fölveri.  Bercsényi  már  előbb  Csáky  Mi- 
hály s  Andrássy  Pállal  Liptóvármegyét  rohantatta  még  és  foglalta 
vissza,  Tollet  tábornokot  a  vavrisói  sánczba  szorítván,  keresztül  lőtt 
orczával;   azonban  a   bányavárosok  fenyegetésére    induló  Bottyánt    a 


pestis  a  török  végeken  a  tavaszszal  mutatkozni 
kezdvén:  a  nép  hite  szerint-  egy  csongrádi  leány 
által,  a  ki  egy  csomag  kendert  hozott  onnan,  Csong- 
rád városába  hurczoltatott,  és  így  eltérj edett.  Ter- 
jedése rohamos  vala,  és  a  járvány  Szerencshez 
már  hatalmasan  közeledett,  midőn  e  helyet  el- 
hagyám.1) 

Heister  teljesen  meghódítván  Alsó-Magyar- 
országot, újra  általjött  a  Dunán,  és  novemberben 
két  hadtestben  nyomult  előre :  az  egyikkel  az  Ipoly 
völgyébe,  mely  Nógrádvármegyét  hasítja  ketté,  s 
Verebélybe,  a  Nyitra  folyócska  mellé  hadaikat  vetett, 
hogy  az  érsek-újvári  helyőrség  kicsapásait  tartóz- 
tassák.2) A  másik  hadtesttel  Vadkertre  és  Szécsény- 

hatvani  árulás  —  melyet  szerencsésen  elfojtott  —  és  a  bácskasági 
ráczok  fölkelése  Tisza-Duna  közé  szólítja.  Míg  hadai  a  ráczokkal 
csatáznak  :  a  népszerű  és  mindvégig  fáradhatlan  tábornok  tarna- 
örsi  táborában  sept.  27-kén,  a  magyar  ügy  nagy  kárára  —  meg- 
hal. Eszterházy  Dániel  ezalatt  új  hadakkal  s  élelemmel  látja  el 
Újvárt,  Tersztyánszky  István  alezredes  pedig  Pannonhegye  táján  a 
győri  labanczokat  szerencsésen  levagdalja.  Más  részről  azonban 
Heister  Simontornya  és  Veszprém  várait  Győrből  hozatott  faltörő 
ágyúkkal,  erős  lövetés  és  vitézi  védelem  után  megveszi,  s  a  veszp- 
rémi főtiszteket  kegyetlenül  lenyakaztatja,  részint  főbe  löveti. 
Eszterházy  Antal  és  Balogh  Ádám  még  sokáig  küzdenek  leolvadt 
hadaikkal,  mígnem  télre  kelve,  2 — 3000-ed  magokkal  általjővén  :  Du- 
nántúl csak  holmi  apró,  erdőkön  lappangó  kurucz  csapatok  ma- 
radnak. 

*)  A  pestisnek  a  török  végeken  már  1707-ben  van  nyoma  ; 
1708-ban  Aradon  már  javában  dühöng;  1709  tavaszán  terjed  el  a 
kuruczok  földére ,  s  az  alföldi  városokat  —  különösen  Kecske- 
métet —  fölötte  igen  kipusztítja.  Majd  a  fölvidékre  is  elhatol, 
irtózatosan  dúl  még  1710  folytán  is  :  úgy  hogy  a  háború  egyik  fő 
megbuktatójának  e  járványt  kell  tartani.  Kassáról,  Eperjesről  stb. 
a  várőrség  úgyszólván  egészen  kihalt,  a  táborokbúi  —  hol  a  vész 
kiütött  —  szétfutott  a  katonaság  ;  nem  lehetett  többé  miatta  nagyobb 
hadat  együtt-tartani.  Valóságos  Isten  csapása  volt.  Csak  a  tábor- 
nokok közül  hárman  :  Berthóthy  Ferencz,  Buday  István,  és  Orosz 
Pál,  (1710)  továbbá  két  dandárnok  :  Bagossy  Pál  és  Szalay  Pál 
hullottak  el  benne.  —  1709  mart.  6-kán  Pekry  Lőrincz  is  meg- 
halt, de  nem  pestisben.  Július  végén  az  öreg'  gr.  Barkóczy  Fe- 
rencz is  követte  őt. 

2)  Verebélyen  már  1709  elején  is  volt  helyőrségük  a  néme- 
teknek, most  Heister  csak  megszaporította  azt  új  hadakkal,  és  Ga- 
ram-Zselíznél   sánczot  vettetett, 


be  nyomúla,  a  honnan  egy  őrséget  Rozsnyó  közelében 
(Veszverésen)  helyezett  el,  és  általa,  összeköttetésbe 
tette  magát  a  Szepességbe  hatolt  császári  hadakkal.1) 
E  helyek  mindegyikében  volt  úgy  lovassága,  mint 
gyalogsága.  A  mint  megszállá  e  pontokat :  azonnal 
czölöpzettel  véteté  körül,  —  és  ez  elégséges  volt 
arra,  hogy  azt  higyjék,  miszerint  e  sánczolatok 
bevehetlenek;  s  reám  nézve  valóban  azok  is  valának,. 
mert  nem  volt  gyalogságom,  melylyel  erődítvényeit 
megtámadhattam  volna.2)  Lőcsén  erős  helyőrségem 
volt;  e  város  régi,  tornyos  védfalakkal  vala  körül- 
véve; az  ellenség  nem  volt  oly  helyzetben,  hogy 
öreg-ágyúkat  vihessen  alája.  Andrássy  István 
tábornok  önként  ajánlkozott  megvédésére,  Czelder 
Orbán  dandárnokkal,  ki  ezen  környékbeli  születésű 
vala,  s  egyike  legügyesebb  tiszteimnek.  Leffelholz 
tábornok,  a  ki  Szepesvármegyét  megszállotta  volt: 
módot  talált  a  lőportárnok3)  megvesztegetésére,  úgy 
hogy  ez  egy  tornyot  épen  akkor  vettetett  föl, 
mikor  a  németek  rohamot  próbálva  közeledtek;  de 
rohamuk  kitűnő  vitézséggel  visszaveretett.  Azonban 
Leffelholz  e  kudarcz  után  sem  vonult  el  Lőcse  alóL 
Neje  magyar  asszony  vala,  hajdan  Absolonnak, 
Thököly  cancellárának  felesége.  Ennek  sikerült  csel- 
szövényei  által  megnyerni  Andrássy  tábornok  ked- 
vesét,  hogy    beszélje    rá   a    tábornokot:    egyeznék 


*)  Eszterházy  Dánielt  a  németek  Fülekről  majd  Szécsényből 
már  előbb  kinyomák :  így  veszett  el  a  főhadiszállás  és  vele  a 
többi  hadállomásók,  melyeket  Bottyán  1708  végétől  holtáig  meg- 
védett volt.  Heister  aztán  Losonczot  és  Gácsvárát  is  elfoglalá, 
Hajnácskővel  együtt.  A  Szepességen  pedig  Késmárkot,  az  őrségnek 
egy  vitézi  kicsapása  után,  tüzet  vetvén  belé,  megvevé,  és  Rákó- 
czinak ott  talált  danczkai  ügyvivőjét,  a  derék  Kray  Jakabot, 
hóhérbárddal  kivégeztette. 

2)  Ezért  rontatta  le  Bottyán  már  1709  tavaszán  Léva  erő- 
dítményeit :  mivel  nem  volt  gyalogsága  melyet  belehelyezzen ;  s 
ha  üresen  hagyja  vala  :  a  német  beleszál,  mint  az  üresen  hagyott 
Zólyommal,  Véglessel,  Kékkővel,  Somoskővel,  s  később  Hajnács- 
kővel tévé. 

3)  Du  Prés  tüzéralezredes,  ki  azután  németté  is  lőn. 

meg*  titokban  Leffelholzczal.  E  nő  hizelgései  által 
valóban  czélt  is  ért.  De  Andrássy  nyilvánosan  nem 
meré  végrehajtani  szándokát,  mivel  fél  vala  Orbán 
dandárnoktól  és  a  polgárságtól,  a  mely  hozzám 
nagyon  ragaszkodott.  Azonban  módot  talált  az 
ellenséget  titkosan  bejuttatni,  azon  föltétel  alatt 
mégis,  hogy  a  helyőrségből  azok,  kik  a  császár 
szolgálatába  állani  nem  akarnak:  szabadon  kivo- 
nulhassanak, és  hogy  a  császár  sértetlenül  hagyja 
a  váxos  kiváltságait.  Sohasem  tudtam  meg  igazán : 
mi  módon  történt  a  németek  bejutattása?1)  Annyi 
bizonyos,  hogy  a  helyőrség  és  polgárság  meg  volt 
lépetve,  midőn  a  városban  benn  látta  őket.  Fegy- 
verhez akartak  kapni :  azonban  a  fönntirt  föltételek 
kihirdettetvén,  mindenki  megadá  magát.2) 

Szerfölött  terhemre  valának  azok,  a  kik  a  né- 
metek elől  menekülvén,  szállást,  tartást  és  szekereket 
követeltek  tőlem.  Egyik  felől  a  németek  szorítottak, 
másik  felől  a  pestis.  Alig  volt  már  valami  táborozó 
hadam,  mivel  azon  tisztek  és  katonák,  a  kik,  miután 
biztos  szállásra  vitték  családjaikat,  visszajöttenek  : 
alig  valának  annyian,  hogy  az  ellenség  kikémlelése 
végett  portyára  küldhettem  őket.  Udvari  hadaimmal 
bolyongtam  tehát,  hol  egyik,  hol  másik  faluban  — 
a  mely  még  nem  volt  pestises  —  tanyázván :  hogy 
elrejtsem  valódi  állapotunkat  az  ellenség  elől. 

Említem  már,  hogy  a  czár  rendeletet  küldött 
a  bécsi  udvarnál  lévő  követének  :  ajánlja  fel  közben- 
járását Magyarország  pacificatiój ára;  azonban  szeren- 
csétlenségeink okozák,  miszerint  a  bécsi  udvar  a 
nélkül,  hogy  közbenjárást  formaszerűleg  elfogadta 
volna :  igen  kemény  föltételeket  adott  át  az  orosz  kö- 
vetnek, ki  azokkal  aztán  hozzám  jőve  Nagy-Mihályba. 


x)  A  városnak  keleti  kis  várfal-ajtaján  át,  melyet  a  nő  éjt- 
szaka  megnyitott,  jutottak  vala  be.  (1710.  február  közepén.)  Ezen 
ajtó  ma  is  megvan,  a  Probstner-kerttel  és  házzal  szemben. 

2)  Kivéve  a  mindvégig  kemény  és  tántoríthatlan  Czelder 
Orbán  brigadérost ,  kit  azután  a  németek,  a  capitulatió  ellenére 
fogságra  vetettek. 

Fényesen  fogadám:  de  az  előterjesztett  föltételek  nem 
szolgálhattak  alkudozásra  alapúi.1)  Nemsokára  az  ő 
visszautazta  után  néhány,  a  svéd  király  pártján  lévő 
lengyel  főúr  érkezett  hozzám,  s  oláh  és  tatár  segéd- 
hadakat és  néhány  század  dragonyost  ajánlottak; 
a  pultavai  ütközet  után  ugyanis  a  svéd  király  hadai 
Lengyelországban  is  pórul  járván:  ők  körülbelől 
szintolyan  helyzetben  voltak,  mint  én.  Mielőtt  azonban 
pénzt  költenék  e  vállalatra:  meg  akarván  győződni 
a  felajánlott  hadak  létezéséről,  biztosokat  küldék 
Lengyelországba ;  de  ezek  nem  találtak  reájok.  — 
Az  ősz  vége  felé  a  véletlen  mégis  mintegy  kétezer2) 
valósággal  létező  emberből  álló  segélyt  hozott,  a 
kiowi  palatínus  Potoczky  alatt.  Ezen  íőúr  Szaniszló 
király  által  fővezérül  neveztetvén  ki,  s  a  muszkák 
által  megveretvén:  a  magyar  határokra  kénytele- 
níttetett  húzódni;  folytonosan  üldöztetve,  engedel- 
met kért  tőlem  bejöhetni,  a  köztünk  levő  barátságra 
hivatkozván,  melyet  irántam  valóban  tanúsított  volt 
is,  midőn  a  háború  kezdetekor  némi  haddakkal  segíte. 
A  mi  az  ő  saját  személyét  illeti  —  válaszol  ám  neki  — 
mindenkor  örültem  és  örülni  fogok,  ha  irányában 
minden  tőlem  kitelhető  barátságot  tanúsíthatok:  de 
a  vezérlete  alatt  lévő  hadakat,  minthogy  a  czárnak 
szövetségese  vagyok,  be  nem  fogadhatom,  mindaddig, 
míg  azok  a  czár  ellenségeinek:  a  svéd  királynak  vagy 
Szaniszló  királynak  szolgálatában  állanak;  más  útjok 
tehát  a  menekülésre  nincs,  mint  ha  szolgálatomba 
lépvén:  nekem  hűséget  esküsznek;  ezáltal  bizonyosan 
kedvezőbb  helyzetbe  fognak  jutni,  mint  ha  hadi- 
foglyaivá   lennének  a  muszkának,  a  ki  különben  is 


*)  Fegyvernyugvási  alkudozások  a  két  hadakozó  fél  között 
már  1708  őszén  is  folytak,  egész  1709  tavaszáig  :  de  nem  vezettek 
semmi  eredményre.  Ez  alkudozásokban  báró  Tolvay  Gábor  itélő- 
mester  —  előbb  Rákóczi  rabja  —  volt  a  közvetítő,  majd  Eszter- 
házy  Antal  és  Cusani  tábornokok  bizattak  meg  :  de  ők  sem  egyez- 
hettek össze. 

2)  Több  vala  ,  legalább  4000,  A  hir  pedig  8  —  xo,QOO-re 
emelé,  mi  a  németeket  eleinte  kissé  megdöbbenté  s  tartózkodókká 
tette. 

oly  hathatósan  üldözi  őket,  hogy  a  fontolgatásra 
semmi  idejök  nem  marad.  Elfogadák  ajánlatomat. 
Munkács  felé  jövének  be,  hová  eléjök  mentem; 
hűségemre  esküdtek.  Ezek  után  tudatám  az  őket 
nyomon  üző,  orosz  brigadérossal,  hogy  e  hadak  nem 
többé  a  czár  elleneinek,  hanem  szövetségesének  lévén 
szolgálatában:  ha  üldözésök  végett  átlépne  a  határo- 
kon, megsértené  a  szerződést,  melyet  fejedelmével 
kötöttem.  —  Ezen  hadak  között  találtam  ama  dra- 
gonyos ezred  maradványaira,  melyet  a  svéd  király 
helybenhagyásával  Bonac  őrgróf  állíttatott  volt 
számomra  Lengyelországban,  Bielk  svéd  ezredes 
által;  alezredesük  a  franczia  Chariére  vala;  ezen  ezre- 
det azonban  körülbelől  két  esztendeje  Szaniszló  király 
a  maga  számára  visszatartóztatta.  Jelenleg  már  csak 
kétszáz  emberből  állott.  A  svéd  király  szolgálatában 
volt  Zilik-ezred,  mely  a  höchstádti  ütközetben  elfo- 
gott francziákból  alakíttatott,  szintén  velők  jőve, 
de  ez  is  csak  vagy  százötven  emberből  álla  már. 
Köztük  valának  még  Szaniszló  király  testőrei,  és  a 
palatínusnak  négy  század  dragonyosa,  mindenik 
században  körülbelől  negyven-negyven  ember. 
A  többiek  lengyelek  és  lithvániai  tatárok  voltak, 
a  kik  lipkáknak  neveztetnek. 


17  10. 

IVliután  e  hadak  kinyugodtak  vala  magokat,  mint- 
egy kétezer  gyalogot  szedtem  össze,  s  kitűzvén  a 
helyet  Károlyinak,  a  hol  velem  a  parancsnoksága 
alatt  lévő  hadtesttel  egyesüljön:  karácsony  ünnepei 
után  (1709.  dec.  27-ikén)  minden  podgyász  nélkül 
elhagyám  Homonnát.  Az  idegen  hadak  más  utón 
haladának.  Mindnyájan  megérkezvén  a  kitűzött  hely- 
re (Tibold-Darócz),  hogy  mozdulatainkat  az  ellen- 
ség" elől  elrejtsük,  a  Mátra  hegy  Ián  czolata  által 
födöztük  magunkat.  Szándékom  az  ellenség  vad- 
kerti elsánczolt  állomását  volt  megtámadni,  hol 
Sickingen  tábornok  vezényleti,  és  siker  esetében 
onnan  Szécsény  s  Rozsn3^ó  ellen  fordulni.  A  falvakba 
nem  szállottunk  be,  a  pestis  miatt.  Mitsem  törődve 
a  téllel,  a  fagyott  földön  kellé  hálnunk,  s  megeléged- 
tünk, ha  a  szél  ellen  födhettük  magunkat.  Ily  keser- 
ves menetekkel  értünk  el  végre,  az  1710-ik  évi  január 
hó  vége  felé  (2  2 -kén),  az  itt  sem  nem  magas,  se  nem 
meredek  Mátra-hegység  szorúlatában  fekvő  Rom- 
hány faluhoz.  A  Lókus  nevű  jó  mély  patak,  melynek 
ágya  —  két  széles  gázlót  kivéve  —  lábolhatlan,  in- 
nen egy  mértföldnyire,  a  mint  mondják,  egyetlen 
forrásból  ered.  Ez  a  halmok  mentében  foly,  s  egy 
ezekből  kiszögellő  fokba  ütődvén,  terjedelmes  és  igen 
süppedékes  mocsárrá  terül.  Épen  azzal  foglalkoz- 
tam, hogy  hadaimat  táborba  helyzendő,  e  patakon 
átszállítsam :  midőn  azon  kis  portya,  melyet  az  ellen- 
ség ide  egy  kis  órányira  eső  vadkerti  hadállásának 
kikémlelésére  kiküldöttem  volt,  f  visszatérvén,  jelenté, 
hogy  az  ellenség  lovassága  az  Ersek-Újvár  felé  vivő 
országúton  menőben  van.  Eleinte  azt    hivém,    hogy 

az  ellenség*  megtudta  Eszterházy  Antal  tábornok 
nyomulását,  —  kit  (a  dunántúli  hadakkal)  a  végből 
küldtem  vala  amaz  erősségbe,  hogy  a  helyőrségbeli 
tisztek  között  támadt  czivakodás-  és  viszálykodásnak 
végetvessen.1)  Közeledésemkor  parancsot  küldék 
utána,  hogy  lovasságom  azon  részével,  mely  a  mondott 
erősség  körül  fekvő  falvakban  volt  •  elhelyezve,  jöjjön 
vissza,  s  csatlakozzék  hozzám;  de  levelem  az  ellenség- 
áltál  fölfogatott. 

Kevés  idő  múlva  jelenték,  hogy  az  ellenség  mint- 
egy 1500-nyi  lovassággal  felénk  tart.-)  Úgyis  tábor- 
ba akarván  szállani,  már  csatarendben  voltunk,  há- 
tunkkal a  patakra-  támaszkodva,  jobbszárnyunkkal 
pedig  —  hová  gyalogságomat  helyezem  —  az  említett 
mocsárra.  Az  ellenség,  mihelyt  harczvonalamat  meg*- 
pillantá,  szintén  csatarendbe  állott,  hátával  a  mocsár- 
ra dűlvén,  s  ekképen  balszárnyán  fedezett  oldallal 
kezde  előnyomulni  :  miből  azt  következtetem,  hogy 
a  harczvonalam  végét  képező  gyalogságot  akarja 
megtámadni,  hogy  így  oldalba  vehessen.  Erre  én 
negyed-fordulatot  tétettem,  hogy  bekeríthessem  őt; 
minthogy  azonban  az  én  hadvonalom  az  ellenségénél 
sokkal  hosszabb  vala,  s  a  balszárnyunk  végén  álló 
lengyelek  azon  törekedtek,  hogy  a  némettel  össze- 
csaphassanak: e  fordulatuk  által  annyira  jobbra 
nyomták  hadvonalamat,  hogy  a  gyalogság  majdnem 
a  mocsárba  szoríttatott.  Ez  utóbbit  Bagossy  ezredes 
vezényelte,  a  ki  Olasz-  és  Francziaországban  is  szol- 


*)  Eszterliázy  Újvárba  érkezvén  :  hadaival  a  vitéz  Balogh 
Ádám  ezen  várból  épen  a  romhányi  ütközet  napján  rohamos  ki- 
törést tett,  Pozsonyon  túlhatolva  ;  bevette  a  császáriak  récsei  erő- 
dített hadállomását,  s  Modor,  Bazín  és  Szent-György  városait  ost- 
rommal, s  fölprédáltatá.  'Ugyanekkor  a  dunántúli  bujdosó  kuruczok 
is  összeverődvén,  szerencsés  becsapást  tettek  Austriába. 

2)  Ez  csak  előhada,  vagy  egyik  hadoszlopa  lehetett  Sickingen 
altábornagynak,  a  ki  tekintélyes  erővel  :  Savoyai  Eugen  herczeg 
hires  dragonyos-ezredével,  továbbá  saját,  a  Hohenzollern,  Uhlefeld, 
Althan,  Viard  és  Rauchoff  német  regimentjeivel,  Ocskay  egykori 
elárult  ezredével,  Kurdis  labanczaival  és  feles  rácz  hadakkal  vett 
részt  az  ütközetben. 

g"ált  volt,  de  nem  igen  tanulta  meg*  a  hadi  mester- 
séget.1) Nagyon  távolról  tüzeltetett  az  ellenségre,  s 
a  gyalogság  hátramaradott.  Míg  a  svédek  és  rendes 
lovasság*om  karddal  kezőkben  keresztülvágták  az 
előttük  álló  ellenséges  lovas-századokat:2)  azalatt  a 
lengyelek  az  ellenség  jobboldalát  törték  által,  s 
néhány  társzekeret  és  Sickingen  hintaját  kizsák- 
mányolták. Ezen  tábornok  azt  hivé,  hogy  Károlyi 
hadteste  ellen  indul,  metyről  azt  jelentették  neki, 
hogy  az  ő  (vadkerti)  hadállásától  két  állomásnyira 
eső  falukban  fekszik.  Meg  is  volt  rendkivül  lépetve, 
s  mint-  elfogott  levelekből  megtudám,  a  bécsi  hadi- 
tanács haditörvényszék  elé  akará  őt  állítani;  mért 
hagyá  el  posítióját,  holott  parancsa  az  vala,  hogy 
védelmi  állapotban  tartsa  magát.  E  pillanatban 
megny értnek  hittem  a  harczot;  azonban  a  svédek 
nem  látván  már  semmit  magok  előtt:  vagy  nem 
akartak,  vagy  nem  tudtak  az  ellenség  jobbszárnyára 
fordulni,  melytől  egy  magaslat  választá  el  őket; 
helyükön  maradtak  tehát.  Az  ellenség  oldalának 
két  lovas-százada  pedig  észrevevén  azon  nagy  hé- 
zagot, mely  a  gyalogság  hátramaradása  által  támadt: 
egy  negyed-fordulattal  karabélyosaim    oldalára   ro- 

x)  Bagossy  László  értetik,  az  1709  tavaszán  elhunyt  Pálnak 
öcscse,  a  ki  ugyanezen  év  elején  szökött  haza  Törökországon  át 
Olaszországból,  hol  mint  a  császár  gyalogezredese  szolgált. 

2)  Ezen  rendkivül  heves  rohamban  —  melylyel  a  magyarok  a 
németeket,  magát  Sickingen  altábornagyot  is,  az  említett  nyakigérő 
mocsárba  szorították  —  esett  el  Babócsay  Ferencz  ku- 
rucz  lovas  brigadéros,  kit  aztán  Bercsényi  nagy  hadi  pompával 
temettetett  el.  Ugyanekkor  kapott  vala  kemény  sebet  a  vitéz 
Paur  Ferencz  lovas  ezredes,  és  hull  vala  el  a  Galánthai 
Balogh  István  lovas  dandárnok  alezredese,  Andreánszky 
Zsigmond,  ki  a  császáriakat  a  mocsárban  is  üldözvén,  ott  ke- 
resztül lövetett.  A  németek  közül  azonban  e  roham  alkalmával 
szintén  sok  főtiszt  (Uhler  őrnagy,  gr.  Clary  és  b.  Stílben  lovas  és 
Logan  gyalog  kapitányok  stb.)  és  1000-nél  több  chevaux-legers 
vagdaltatott  össze,  mások  megrettenvén,  századonként  rakták  le 
a  fegyvert,  s  esdettek  kegyelemért.  Hasonló  szerencsével  folyt 
a  harcz  a  balszárnyon  is  :  csakhogy  ott  a  németek  hadvonalainak 
áttörése  után  lengyelek,  magyarok,  a  társzekerek  fosztogatásához 
láttak. 

hant;1)  és  ennek  következtében  nem  verhettük  meg* 
tökéletesen  az  ellenséget,  —  a  melyet  aztán 
mindenhol  magára  hagytunk.  Magára  hagytuk, 
mondom,  mert  a  patakon  átmenvén  a  hidon  és  a 
g'ázlókon:2)  megállánk,  s  az  ellenség  meg  lévén 
rémülve  és  zavarodva,  nem  mert  helyéből  mozdulni. 
Ha  csak  kissé  tapasztaltabb  tiszteim  lettek  volna: 
azon  a  helyen,  szemben  a  patakkal  szállottam  volna 
táborba;  de  ez  nem  oly  tiszteknek  való  föladat  volt 
mint  az  enyéim.  Hátrálót  verettem  tehát,  s  lassú 
menetekkel  két  mértföldnyire  vonultunk  a  hely- 
színéről.3) Midőn  az  ellenséget  megtámadtuk,  Ká- 
rolyi hadteste  még  nem  kelt  volt  át  a  patakon  ;  ő 
tehát  látván,  hogy  az  ellenségnek  jobbszárnya  és 
dereka  (centruma)  megdöntetett,  és  hogy  a  néme- 
tekkel lévő  rácz  hadak  Vadkert  felé  menekülnek: 
elvágta  visszavonulási  útjokat,  és  vezéröket  elfogá.  — 


*)  Nem  két  lovas  század  volt  az,  hanem  —  mint  a  bécsi 
hadi  levéltár  actáiból  kiderül  —  iooo  lovas,  Savogai  Jenő  dragonyos, 
Uhlefeld  vasas  ezredéből ,  élén  magával  a  vitéz  gr.  Croix  tábor- 
nokkal, kinek  bátorságteljes  viselete  nélkül  Sickingen  alkalmasint 
maga  is  csúfosan  odavész.  Saját  nyilatkozata  szerint  is  egyenesen 
Croix-nak  köszöné  a  rend  helyreállítását. 

2)  E  mozdulatra  a  fejedelem  által  említett  körülményen  ki- 
vűl  még  egy  sajátságos  véletlen  is  adott  okot.  Egyik  közeli  faluban, 
Bánkon,  egy  Migli  nevű,  Viard  ezredebeli  részeges  százados  szál- 
lásolt, csak  12  katonával.  Ez  meghallván  az  ágyúzást  és  fegyver- 
ropogást :  Romhány  felé  indul,  s  közeledtekor  egy  cserjésben  — 
szerencsétlenségre  épen  akkor,  midőn  a  kurucz  balszárny  diadalmas 
hadai  a  csatarendből  szétoszolva  a  zsákmányláshoz  fogtak  —  elkezd 
részeg  fővel  rettenetesen  doboltatni,  trombitáltatni.  A  kuruczok 
azt  gondolván,  hogy  a  németeknek  újabb  segítségök  érkezett  Vad- 
kertről: zavarba  jőnek,  s  átmennek  a  patakon,  ott  állanak  csata- 
rendbe, hogy  ennek  védelme  alatt  várják  be  a  történendőket. 
Ekkor  bújt  elő  Sickingen  a  nádasból,  s  verte  rendbe  össze-vissza- 
kuszált hadait.  —  Migli  ezen  stratagémájáért  —  mely  által  a  csá- 
csáriak  hadseregét  a  végső  veszedelemtől  ily  véletlenül  megmen- 
tette —  ezredességre   emeltetett. 

3)  Sickingen  is  ugyanezt  tévé ;  rendbe  vert  hadait  megszem- 
lélvén:  „hamarsággal  visszahúzódott  Vadkertre. u  A  svéd  és  len- 
gyel tisztek  egyébiránt  az  ellenség  üldözését  tanácsolták  Rákó- 
czinak, a  ki  azonban  pár  napi  pihenést  vélt  szükségesnek. 

Gyalogságom  sokat  szenvedhetett  volna,  ha  nem 
födözi  a  nádas  mocsár,  a  melyen  gyalog  át  lehetett 
volna  ugyan  menni,  de  lovon  nem.  Hadaim  ez  al- 
kalommal nem  oszlottak  szét ;  s  a  lengyeleket  néhány 
napi  pihenés  után  Érsek-Újvárra  küldém  néhány 
magyar  ezreddel,  hogy  az  újvári  lovasság  számát 
növeljék,  s  a  körül  lévő  vármegyék  helységeiben 
találtató  minden  gabonát  hordassanak  be  a  várba.1) 
Károlyi  még  ezideig  egy  hadjáratban  sem 
volt  folytonosan  alattam  ;  csak  most  ismerém  meg 
voltaképen  tehetségét,  s  ő  is  csak  most  nyert  iga- 
zán bizalmat  irántam.  Ekkor  már  a  .Thököly féle  tisz- 
tek, a  kiknek  rósz  tanácsait  szokta  vala  követni, 
részint  elhaltak,  részint  elveszének.  Bagossy  (Pál) 
a  ki  a  császár  szolgálatában  főtiszt  (ezredes)  volt, 
ezelőtt  körülbelől  egy  évvel  jött  vissza  a  hazába, 
Ivréa  piemonti  vár  védelme  után ;  de  a  pestis  el- 
ragadta őt,  itthoni  hadműködésének  kezdetén.  E 
tiszt  becsülte  a  gyalogságot,  és  értett  vezetéséhez, 
látott  rendszeres  ostromokat  és  ütközeteket,  —  s 
minthogy  Károlyinak  rokona  és  régi  barátja  volt: 
lassanként  felvilágosította  őt  a  hadviselésről.2)  Oly 

-1)  A  kuruczok  közül  ez  ütközetben  —  melyet  nemcsak  ők 
hirdettek  diadalnak,  de  a  másik  párt  felé  hajló  egykorú  történetíró 
Kolinovics  is  „Rákóczi  kitűnő  győzödelmének"  nevez  —  egy  bri- 
gadéros (Babócsay),  három  alezredes  (Becsbe  András,  Pásztói  Hor- 
váth István  és  Andreánszky  Zsigmond)  és  350  közkatona  esett  el : 
míg  a  németek  közű]  a  nagyszámú  sebeseken  kivűl  több  elhullott 
másfél  ezernél;  maga  Eugen  ezrede  hét  tisztet  s  mintegy 
száz  legényt  vesztett  holtakban,  sebesültekben,  A  vitéz  Croix  tbk. 
is  sebet  kapott,  több  törzs-  és  főtiszt  stb.  elfogatott.  A  kuruczok 
Jenő  herczeg  ezredének  egyik  zászlaját  elnyerek,  s  feles  chevaux- 
legerslovat  nyertek  zsákmányul.  Kassán  Bercsényi  ünnepélyes  „Te- 
Deum"-ot  tartatott  e  győzödelemért,  a  mely  az  Érsek-Újvárral  való 
összeköttetést  ismét  helyreállította.  Maga  a  Vadkertre  majd  Szé- 
csénybe  visszavonult  Sickingen,  Savoyai  Eugenhoz  szóló  jelentésé- 
ben csak  1000  emberre,  30  egynehány  fogolyra  és  egy  ágyúra 
teszi  a  kuruczok  veszteségét.  ' 

2)  Semmi  kétség,  hogy  a  fejedelem  itt  Bagossy  Pált  —  egykor 
szintén  császári  gyalogezredest  —  érti,  csakhogy  őt  már  1707  sep- 
temberben  itthonn  találjuk  ;  hazatérésének  idejét  Rákóczi  az  1709 
elején  hazaszökött  testvéröcscséével,  Bagossy  Lászlóéval,  zavarja  össze. 

elmének  mint  Károlyi,  nem  sok  oktatás  kellett ;  a 
természet  megadott  neki  minden  kelléket  arra,  hogy 
jó  tábornok  váljék  belőle  :  gyors  fölfogású,  szilárd, 
tevékeny,  fáradhatlan,  a  módok  és  segédeszközök 
kitalálásában  gazdag,  szorgalmas,  mindig  vidám  és 
nyájas  volt,  alattvalóit  jól  meg  tudta  válogatni,  és 
helyesen  alkalmazni ;  gyülölé  a  lakmározásokat  és 
a  pulyaságot.  Ezért  több  pénzt  halmozott  össze  a 
háború  folyama  alatt,  mint  a  többi  tábornokok  vala- 
mennyien, —  a  nélkül,  hogy  a  népet  vagy  a  vár- 
megyéket zsarolta  volna.1)  Azon  terve,  hogy  az 
érsek-újvári  éléstárokat  meg  kellene  tölteni,  igen 
tetszett  nekem,  s  foganatosítását  Eszterházy  Antal 
tábornokra  bíztam  ;  azonban  ennek  tanácsadói  nem 
találván  azt  kedvök  szerint  valónak :  azt  ajánlák 
neki,  hogy  a  németeknek  a  vártól  két  jó  állomás- 
nyira  fekvő  (tavarnoki)  éléstárát  foglalja  el.  A 
helyőrségből  gyalogságot  vitt  magával  ezen  erő- 
dített élelemtár  megostromlására :  de  visszamene- 
telére  nem  sokat  gondolt.  A  mi  a  támadást  és  az 
élelemtár  elfoglalását  illeti ,  az  sikerűit  neki ;  de 
a  nyert  zsákmánynak  csak  egy  részét  rakathatta 
föl7  mert  nem  gondoskodott  előre  elégséges  számú 
szekerekről.  Ezalatt  a  Csallóközben,  Nagy-Szombat 
és  Verebély  tájain  elhelyezett  németeknek  elég 
idejük  lévén  összegyülekezni :  Nyitrán  alól  fog- 
laltak állást,  úgy  hogy  Eszterházy  harcz  nélkül 
nem  juthatott  a  várba  vissza.  Szőlősnél  akadt  az 
ellenségre ,  s  csatarendbe  állván,  a  gyalogsággal 
akart  támadni.  Riviére  hadmérnök  azonban  sze- 
rencsére e  szándékának  ellentállott,  s  a  gyalogságot 
a  szekerekkel  gyorsan  előreküldötte  és  megmen- 
tette ,  míg  a  lovasság  a  némettel  harczot  áll  vala. 
Ezen    ütközet    alkalmával    a   lengyelek  igen  roszúl 


*)  Ajándékokat  azonban  szívesen  fogadott  el,  az  ellenséges 
területeken  tüzváltságot  vetett  ki,  nagy  rablásokat  tétetett,  s  a 
tömérdek  zsákmányt  nem  a  legjobb  fegyelemben  tartott  katonáitól 
a  tábori  kótyavetyéken  potom  áron  összevásároltatván,  nagy  nye- 
reséggel adta  el. 

viselték  magukat,  a  mi  által  aztán  hiúságok,  mely 
a  romhányi  ütközetben  tanúsított  vitézség  ök  óta 
mindinkább  növekedik  vala ,  nagyon  lelohadt. 
Egyébiránt  hadaim  e  szőllősi  harczon  sem  meg  nem 
zavarodtak,  sem  nagy  veszteséget  nem  szenvedtek. 
Visszarendelem  őket  Érsek-Újvárról,  honnan  elég 
panasz  érkezett  hozzám  Eszterházy  tábornok  ellen, 
kinek  folytonos  mulatozásai  és  dinom-dánomjai  a 
várba  édesgették  a  lovassági  tiszteket,  s  a  tábornok 
ezeket  is  az  éléstári  készletekből  élelmezteté  elany- 
nyira,  hogy  ismét  idejében  lesz  vala  az  erősség 
megtöltéséről  gondolkodni.  Elmondhatom  azonban, 
hogy  Károlyi  úgyszólván  időt  sem  engedett  arra, 
hogy  komolyan  gondolkozhassam  e  felől ;  mert  is- 
mervén a  vidéket1)  s  a  falvak  gazdasági  erejét: 
csakhamar  kivetette  és  beszedetni  javaslá  a  gabo- 
nában fizetendő  adót,  melyet  mindenki  a  jász-be- 
rényi  templomba  tartozott  szállítani,  azon  ürügy 
alatt,  mintha  az  a  hadsereg  élelmezésére  fogna  for- 
díttatni. Alig  hagy  ám  helyben  e  tervet  :  és  örö- 
mömre már  végre  is  hajtatott  az,  minden  zaj  és 
nehézség  nélkül. 

Ekkép  töltöttem  február  és  martius  hónapokat ; 
végre  tüzelő-fa  és  tábori  gunyhók  hiánya  miatt 
kényteleníttettünk  a  pestis  által  részben  vagy  egé- 
szen kipusztított  falvak  közelében  szállani  táborba, 
hogy  lebontván  az  elhagyott  házakat,  tüzelőt  nyer- 
hessünk. Martius  vége  felé  az  élelmiszerek  készen 
lévén  az  elszállításra,  Károlyit  elküldém,  hogy  ha- 
daival erőtetett  menettel  nyomuljon  előre,  s  he- 
lyezze őket  el  Pest  körül,  —  hol  három  vagy  négy 
napig  pihentetvén  a  hadakat,  két  erős  menettel 
elérheti  Érsek-Újvárt.  A  kitűzött  napon  megra- 
kattam gabonával,  az  egész  velem  lévő  hadakat, 
egész  udvarom  népét,  és  mindenkit,  a  ki  csak  lóra 
ülhetett.  Még  magam  is  megrakodtam,  s  azzal  vit- 


a)  A  Jászságot,  s  Heves  és  Pest  vármegyéket  érti,  hol  ekkor 
a  kurucz  hadak  legnagyobb  része  táborozik  vala. 

tük  Károlyi  után,  a  ki  mihelyt  megrakodott,  el- 
indult, —  és  daczára  a  Garam  és  Nyitra  áradásának, 
hajók  segedelmével,  s  az  ellenség  vigyázatának  ki- 
játszásával, az  egész  szállítmányt  szerencsésen  be- 
vitte Újvárba.  Eszterházy  onnan  azonnal  visszajött, 
Károlyi  pedig  április  végéig  ott  maradt,  a  hely- 
őrség rendezésével  foglalatoskodván. 

A  lengyelek ,  mióta  Ersek-Ujvárról  vissza- 
tértek, folytonosan  új  meg  új  boszúságot  okozának; 
szakadatlanul  téli-szállást,  jutalmakat,  sőt  kártala- 
nítást követeltek.  Zajos  és  hánykolódó  magokvi- 
selete a  lázadás  szinét  kezdi  vala  magára  ölteni. 
Hogy  kielégítsem  őket :  Kecskemét,  Kőrös  és 
Czegléd  terjedelmes  városokba  küldöttem  el,  lei- 
kökre  kötvén,  hogy  a  ráczokra  jól  vigyázzanak. 
Azonban,  mivel  nem  teljesítek  figyelmeztetésemet: 
a  Szegedből  kitört  négy-  vagy  ötszáz  rácz  által 
meglepettek,  s  furcsa  rendetlenségben  érkezének 
táboromba,  panaszolkodván,  hogy  a  történendőkről 
nem  tudósíttattak.  Elükön  egy  Gruzsinszky  nevű 
vitéz  és  igen  értelmes  tiszt  állott,  kit  tábornokká 
tettem  volt ;  ő  viseletüket  igen  kárhoztatta.  Ezért 
aztán,  egy  Soltik  nevű  másik  tiszt  unszolásaira  le 
akarák  őt  tenni.  Hogy  lecsillapítsam  őket,  irtam 
a  kiówi  palatínusnak,  a  ki  ekkor  Kassán  tartóz- 
kodott :  egyenlítse  ki  őket  egymással,  tekintélye 
által.  El  is  jőve  e  főúr  Egerbe,  a  hol  találkozám 
vele.  Táborom  közelében  kívánt  elszállásoltatni, 
hogy  a  lengyelek  kezénél  legyenek,  s  így  köny- 
nyebben  rendbe  szedhesse  őket.  Ezt  megadván 
neki,  körüle  helyezem  el  azokat  is  kényelmes  szál- 
lásokban, míg  én  folyvást  gunyhókban  (barraques) 
táborozó  hadaimmal  fedeztem  őket.  A  palatínus- 
sal jött  rendes  katonaságot  azonban  magam  mellett 
tartam.  Egyszer  kora  reggel  vadászatra  indulván, 
ezek  közül  az  egyik  dragonyos-század  dobosa  hin- 
tómhoz közeiedék  s  beszélni  kívánt  velem ;  enge- 
délyt adván  neki  erre,  fölfedezé,  hogy  az  éjjel  a 
palatínus  dragonyosaiból  két  század  elhagyá  a  tá- 

Rákóczi,  Emlékiratai.  18 

bort,  s  keresztülmenvén  az  előőrsökön,  azt  mondák, 
hogy  portyára  vannak  kiküldve ;  továbbá,  hogy 
Szaniszló  kiráty  testőrei  és  a  svéd  király  ezrede 
egész  éjjel  fölnyergelve  tartották  lovaikat,  azon 
szándékkal,  hogy  a  palatínushoz  csatlakozzanak  : 
egyesülten  megkísérténdők  az  országon  át  Moldo- 
vába  és  onnan  Benderbe,  a  svéd  királyhoz  juthatni. 
E  terv  énnekem  hihetetlennek  tetszett ,  de  a  két 
század  eltávozása  bebizonyulván,  a  palatinus  szál- 
lása felé  küldék,  megtudandó:  miben  áll  a  dolog? 
Harmadnap  estvére  levelet  kaptam  azon  biztostól, 
kit  a  palatinushoz  küldék  ;  a  ki  is  jelenté,  hogy  ő 
maga  is  mintegy  két  napi  járásnyira  hurczoltatván, 
csak  most  tudósíthat,  hogy  a  palatinus  összes  ha- 
daival a  legnagyobb  gyorsasággal  siet  Maramaros 
felé.  Mivel  ez  a  dolog  neheztelését  vonhatta  volna 
reám  a  czárnak,  kit,  a  kiówi  palatinus  Írásban  adott 
becsületszavára  támaszkodva,  biztosítottam,  hogy 
ez  utóbbi  és  hadai  semmit  sem  fognak  többé  az 
ő  érdekei  ellen  tenni  :  a  Moldovával  határos  vár- 
megyékbe azonnal  futárokat  indítottam,  oly  paran- 
csolattal, hogy  a  palatínust  és  hadait  által  ne 
ereszszék.  Minthogy  azonban  a  lengyelek  már 
három  napi  menettel  megelőzték  vala  ezeket:  oly 
sebességgel  haladának,  hogy  a  határokon  ellent- 
állás nélkül  átmehettek.  A  palatinus  ezen  tette 
elővigyázóvá  tett  a  (lengyel-svéd)  rendes  kato- 
naság irányában.  Meghagyám  Eszterházy  tábor- 
noknak :  juttassa  eszökbe,  mily  jót  tettem  velők, 
midőn  megszabadítám  őket  a  muszkáktól,  s  hogy 
miket  ígértek,  és  mégis  mit  tett  a  palatinus;  végre, 
mit  kell  várnom  tőlök,  hogy  megmutathassam  a 
czárnak,  miszerint  ellenségeivel  sem  össze  nem 
játszom,  sem  egyet  nem  értek.  Különben ,  nem 
akarom  őket  arra  kényszeríteni,  hogy  valóban 
szolgálatomban  álljanak ;  sőt  igérem,  hogy  azok- 
nak,- kik  nem  akarnak  többé  maradni,  útleveleket 
adandók  Sziléziába ;  lovaikat  és  fegyvereiket 
azonban,  mint  a   melyek    nem    övéik,  itt    hagyják. 

Szaniszló  király  testőrei  és  némely  menekült  fran- 
czia  tisztek  ez  utóbbi  módot  választák :  de  a  ka- 
tonák s  a  java  tisztek  örömmel  maradának  szol- 
gálatomban. 

Míg  e  fáradalmas  téli  hadjáratot  viselem  :  Ber- 
csényi tábornok  nejével,  a  pestistől  minden  képze- 
letet fölűlmulólag  félvén ,  Zemplénvármegyében 
tartózkodott.  Nagy  kísérettel  járni  igen  tartván, 
egyik  várból  és  egyik  földesúri  lakból  a  másikba 
költözött.  Rendkívüli  elővigyázattal  élt  a  ragály 
ellen,  —  s  mégis,  úgy  látszott,  mintha  a  járvány  őt 
mindenüvé  nyomon  követné :  mert  a  környezete- 
béliek  többnyire  beleestek ,  míg  ellenben  tábo- 
romban nem  akadt  pestises  beteg.  t —  A  külügyi 
levelezéseket  Bercsényire  biztam.  O  nemsokára  a 
romhányi  harcz  után  figyelmeztetett,  hogy  küldjem 
el  Francziaországba  Le  Maire  hadmérnökkari  dan- 
dárnokot,  azon  előtérj  észt  vény  ékkel,  melyeket  né- 
kem a  czár  a  pultavai  ütközet  után  tétetett,  hogy 
t.  i.  ha  a  franczia  király  hozzája  követet  küldene : 
ő  kész  lenne  a  királylyal  szövetséget  kötni,  és 
egész  győzödelmes  hadseregével  segélyemre  jővén, 
a  császárt  arra  kényszeríteni,  hogy  kösse  meg  a 
békét  Francziaországgal ,  —  föltéve ,  hogy  a  leg- 
keresztyénebb  király  megígéri  neki ,  miszerint  a 
császárral  és  szövetségeseivel  (Anglia ,  Hollandia) 
nem  kötend  az  ő  (t.  i.  a  czár)  kirekesztésével  bé- 
kességet. —  Varsói  szerződésünkben  meg  volt  álla- 
pítva, hogy  útleveleim  érvényesek  legyenek  a  musz- 
káknál, valamint  a  czáréi  is  Magyarországon.  Azt 
hivém  tehát,  hogy  Le  Maire  minden  akadály  nélkül 
utazhatik ;  de  Jahnus  (orosz)  tábornok ,  a  ki  ké- 
sőbb a  czártól  a  császár  szolgálatába  állott  vala 
át,  megvizsgálván  sürgönyeit ,  visszaadá  ugyan 
azokat  neki,  és  őt  magát  is  elbocsátá :  azonban 
titkon  az  egészet  megjelenté  a  bécsi  udvarnak. 
Nemsokára  ezután  számtalan  koholt  másolata  terjedt 
vala  el  Lengyelországban  leveleimnek,  melyekről 
azt  állíták,  hogy   fölfogattak.  Teljesek  valának  pe- 

18* 

dig  e  másolatok  ezernyi  ezer  hamisságokkal:  hogy 
elhitethessék  a  czárral,  miszerint  én  és  a  franczia 
király  egyesülten  arra  biztatjuk  a  török  szultánt, 
hogy  a  czárt  a  svéd  király  'érdekében  támadja 
meg.  Kevéssel  Le  Maire  elutazta  után  Des-Alleurs 
őrgróf,  kinek  előhaladott  kora  nem  engedi  vala, 
hogy  a  hadjárat  fáradalmait  elviselhesse,  és  a  ki 
így  veszteg  marada  Munkácson  :  urától  a  királytól 
visszahivó-levelet  kapott  és  egyszersmind  rende- 
letet: menjen  rögtön  konstantinápolyi  követségre. 
Minthogy  Munkácstól  igen  távol  valék,  megbizám 
őt :  adja  át  visszahivó-levelét  Bercsényi  tábor- 
noknak; Máramarosvármegye  tiszteinek  pedig  ren- 
deletet küldöttem,  hogy  a  legnagyobb  biztosságban 
költöztessék  őt  által  Moldovába. 

Téli  hadjáratomnak  Érsek-Újvár  élelemmel 
ellátásán  kivül  nem  nagy  eredménye  volt.  Még 
egy  diversiót  akartam  megkísérteni  Alsó-Magyar- 
országon (túl  a  Dunán),  hogy  az  ottani  népet  újra 
fölbátorítsam.  Ugyanis  Balogh  dandárnok,1)  a  ki 
bátor  és  igen  jó  vezérlő  tiszt  vala,  és  több  más 
azon  földrül  valók,  kik  Eszterházy  (Antal)  tábor- 
nokkal a  Dunán  átjöttek  volt,  nagy  reményekkel 
kecsegtettek.  Azonban  nem  voltak  hajóim,  s  nem 
volt  biztosított  átkelési  pontom  a  Duna  mellett, 
s  udvari  két  gyalog  ezredemnél  több  gyalogságot 
nem  birtam  táborra  vinni.  A  pestis  igen  megfo- 
gyasztotta a  kassai  helyőrséget,  s  a  jámbor  öreg 
Radicsot  is,  a  ki  Rabutin  ellen  megvédte  a  várost, 
elvivé.2)  Ki  kellé  tehát  egészítenem  a  kassai  hely- 
őrséget, valamint  az  eperjesit  is.  Közöltem  ter- 
vemet Károlyival,  s  elhatározám,  hogy  végre- 
hajtom, miután  a  lovakat  előbb  a  fűre  veretem. 
Nyugidőt  engedtem    tehát  a  füveilés    végett  e  ha- 


*)  Béri  Balogh  Ádámot,  e  serény,  hív,  és  fáradhatlan  du- 
nántúli vezért  érti. 

2)  Téves  adat;  az  öreg  Radics  András  még  171 1.  elején  is 
élt,  és  pedig  Kassán,  noha  folyvást  betegen  fekve. 

dáknak,  s  Jász-Berényhez  közel,  a  Tisza  partján 
egy  félreeső  helyet1)  szemeltem  ki  táborhelyül. 
Táborom  mögött  hidat  verettem  tutajokból,  a 
végre,  hogy  könnyebben  visszavonulhassunk  azon 
esetre,  ha  az  ellenség,  megtudván  hadaim  csekély 
számát  :  a  szécsényi  és  vadkerti  lovassággal,  a 
melylyel  még  a  rozsnyait  is  egyesítheté,  némi  tá- 
madási kísérletet  akarna  tenni.  A  németek  amaz 
első  két  hadállása  csak  két  jó  menetnyire  —  és 
ez  is  síkság  —  esett  tőlem.  Hogy  efféle  történhető 
kudarcz  alól  kivonjam  magamat:  sürgős  teendők 
ürügye  alatt  Munkácsra  mentem  Károlyival,  két 
század  udvari  lovas-karabélyosom  és  udvarom  egy 
része  által  kisértetve.  Siettettem  a  (munkácsi) 
várhegy  körül  terülő  város  erődítését;  a  minthogy 
az  csakhamar  védhető  állapotba  is  tétetett.2) 

Az  erdélyi  kormány-tanácsosokat  és  nemes- 
séget Máramarosba  Husztra  gyülekeztettem  össze, 
hová  magam  is  elmének,  és  ott  velők  az  erdélyiek 
fölbátorítását  illető,  mindazáltal  meglehetős  siker- 
telen és  határozatlan  intézkedéseket  állapítottam 
meg.  Június  elején  pedig  átkeltem  a  Tiszán,  hogy 
Károlyihoz  Apátiba3)  menjek.  Ennek  hadteste  az 
erdélyi  határokon  volt  összpontosítva.  Hogy  szán- 
dokomat  el  ne  áruljam  az  ellenségnek:  a  Mára- 
maros  és  a  Tisza  közti  síkságon  vonultam  ke- 
resztül, a  Tiszán  vert  hidon  által  (puszta-szegi)  tá- 
boromba jutandó.  Eszterházy  tábornok,  kire  távol- 
létem alatt  a  vezényletet  bíztam  volt,  nem  tudván 
tervemről  semmit:  engedélyt  kért,  hogy  Egerbe 
mehessen,  mit    örömest    megadtam    neki,  sőt    meg- 


x)  A  szegi  pusztát,  másként  Puszta-Szeget,   Szolnok  fölött. 

'2)  Azon  hétszögű  alsó  bástyázatot  érti,  melynek  tervét  De- 
moiseau  a  zsibói  harcz  után  készítette  volt,  mint  az  1705  év  vé- 
gén a  fejedelem  megemlíti.  E  bástyázatnak,  mely  Munkács  erős- 
ségét megkettőzteté,  ma  már  nyoma  sincs  ;  a  szatmári  béke  után  a 
németek  lerontatták.  —  A  lovasság  főleg  ezen  alsó  várban  tanyá- 
zott. 

3)  Ócsva-Apáti,  Károlyi  kastélya,   Szatmárban. 

bízásokkal  is  ellátam  őt  oda,  —  félvén,  nehogy  át 
kívánjon  menni  a  Dunán:  mivel  ezen  expedítiót 
eszélyes  és  elszánt  emberekre  kell  vala  bíznom. 
Károlyinak  sikerült  iparkodása  és  a  nép  lelkes 
közreműködése  folytán  hajókat  szerezni.  Ezeket 
szekerekre  raktuk,  s  a  homok-sivatagokon,  a  leg- 
égetőbb nyári  hőségben,  négy-öt  jó  menettel  át- 
haladtunk. A  Duna  partját  Szent-Márton-Kátánál1} 
értük  el.  Két  napba  telt,  míg  báró  Palocsay  bri- 
gadéros^2)  a  kit  ekkor  tábornokká  neveztem  ki, 
továbbá  Balogh  dandárnokot  és  Borbély  ezredest3) 
—  azonban  meglehetős  csekély  haddal  —  át  birtuk 
szállítani.  Mert  azonfölűl,  hogy  hadaimra  az  in- 
nenső félen  is  szükségem  vala :  még  a  budai  ta- 
raczkos  sajkák  is  leereszkedének,  s  czirkálni  kez- 
dettek, úgy  hogy  a  mi  kis  hajóink  nem  járhattak 
többé  által.4) 

Palocsay  expedítiójának  nem  nagy  sikere 
lőn.  Az  elbátortalanodott  nép  ugyanis  látván,  hogy 

x)  Tollhiba  Szál  k  -Szent-Márton  helyett ;  BaloghÁdá- 
mék  átköltözése  ugyanis  Szalk  puszta  és  Rácz- Almás  között  történt. 

2)  Báró  Palocsay  György,  Károlyi  rokona,  és  később  Bottyán 
özvegyének,  gr.  Forgách  Juliánának  férje  :  azelőtt  a  császár  szol- 
gálatában mint  huszár  főtiszt  hadakozott  a  francziák  ellen.  1704-ben 
már  idehaza  Rákóczi  hűségében  találjuk,  a  ki  alatt  mint  lovas- 
ezredes és  dandárnok  szolgált,  Károlyi  hadtestében.  Vitéz,  de  ka- 
landokon kapdosó  katona. 

3)  Béri  Balogh  Ádám  brigadérost,  a  kuruczvilág  egyik  leg- 
elszántabb és  legjellemesebb  hősét,  ki  ezen  expedítiónak  is  lelke 
volt,  az  öreg  Borbély  Gáspárt,  és  még  néhány  másik  ezredest:  név 
szerint  Sándor  Ferenczet  —  azelőtt  Balogh  Ádám  alezredesét, 
Pethő  Györgyöt  és  Tersztyánszky  Istvánt,  —  kiket  a  fejedelem  itt 
elfelejte  megemlíteni.  —  Az  átköltözés  július  közepén  történt,  mint- 
egy másfélezer  lovassal,  kik  oda  túl  eleinte  vagy  3000-re  szapo- 
rodhatának,  —  de  megint  leolvadtak  a  sikertelen  és  súlyos  küz- 
delmek után,  a  melyekben  Borbély  Gáspár  elesett,  Pethő  labancz- 
czá  lőn.  —  Körűlbelől  ezen  hadak  átköltözése  idejében  capitulált 
hosszas  körűizárás  és  végűi  ostrom  után  Szepes  vára,  — 
mire  a  császáriak  Sárosba  nyomulván,  Héthárs  táját,  majd  Palocsa 
és  végűi   Zboró  várakat  hatalmukba  ejtek. 

4)  Ezen  ágyús,  és  rácz  lövészekkel  megrakott  sajkák  aka- 
dályozák  meg  főleg,  1709  nyarán  is,  a  kurucz  segélyhadak  átke- 
lését Duna-Földvárnál,  Bottyán  alatt. 

nem  valami  jelentékeny  hadtest  jőve  által:  nem 
mert  a  németek  ellen  újra  fegyvert  fogni.1)  Kö- 
rülbelül három  hónap  múlva  Palocsay  megbete- 
gedett, s  a  hadi  fáradalmakat  nem  birván  tovább, 
parasztnak  öltözködve,  szekéren  a  Dunáig  viteté 
magát,  melyen  aztán  ismerős  parasztok  általszállí- 
tották. Balogh  dandárnok  pedig  elfogatott,  s  da- 
czára a  foglyok  kölcsönös  kicserélése  iránt  kötött 
szerződésnek,  melyet  a  császáriak  már  egy  évj  óta 
nem  tartottak  meg,  lefejeztetett.2) 

Különféle  terveket  csináltam,  hogy  a  háborút 
tovább  húzhassam,  és  a  síkságon  Károlyi  lovas- 
ságával magamat  fönntarthassam.  E  végre  meg- 
erősíttetem Szolnokot,  hogy  a  Tiszán  biztosított 
hidam  és  átjárásom  legyen.  E  vár,  és  Eger,  erről 
az  oldalról  sakkban  tarthatják  vala  az  ellenséget, 
míg  válaszom  a  franczia  királytól  meg  fcgott  ér- 
kezni azon  előterjesztésekre  ,  a  melyekkel  feb- 
ruár végén  Le  Maire  elutazott  volt.  Csekély  hada- 
immal tehát  semmibe  sem  bocsátkoztam,  nem 
akarván  azokat  kedvező  fordulatot  nem  eredmé- 
nyezhető apró  csatározásoknak  kitenni.  Károlyit 
Vácz  körül  hagyám,  hogy  a  közlekedést  fönntartsa 
Érsek-Újvárral,  melyet  a  németek  ostromolni  készü- 
lének, s  september  elejével  már  alája  is  szálltak.3) 

*)  Nem.  is  volt  mit,  mert  Heister  a  megelőzött  őszszel,  a 
túl  a  dunai  föld  visszahódításakor,  a  lakosságtól  minden  fegy- 
vert beszedetett   vala,  halálos  büntetés  alatt. 

2)  Balogh  Ádámot  —  a  ki  eleintén  egész  Kőszegig  fölhatolt, 
a  rábaközi  sánczokat  megvivá,  Eszterházy  Ferencz  cs.  tábornokot 
Győr  alatt  elfogta,  s  általában  rendkivűl  vitézül  harczola  marok- 
nyi hadával  —  végre,  zalai  szerencsétlen  harczai  után,  a  Szegszárd 
alatt  oct.  29-kén  vivott  heves  csatában  fogták  el,  lova  összedűlvén. 
Ezután  maradék-seregei  szétszóródtak,  s  a  Bakonyból  capitulálának, 
zászlóaljanként,  századonként.  Ot  magát  pedig  Pálffy  Budára  vi- 
tetvén: 'mivelhogy  Rákóczitól  elállani  semmikép  sem  akara,  és 
úgy  látszik,  magánboszúból  is,  1711.  febr.  8-kán,  daczára  a  foglyok 
kölcsönös  kicserélésére  nézve  a  közbenjáró  hatalmak  garantiája 
mellett  kötött  cartellának,  s  daczára  Rákóczi  minden  tiltakozásá- 
nak —  lefejeztette. 

3)  Nem  september  :  de  már  július  elején  kezdek  ostromolni 
e  várat,  s  ostromolták  folyvást,   september  23-káig. 

Károlyitól  lett  elválásom  után  csak  udvari 
hadaim  maradának  körülem;  ezekkel  a  Sajó  mellé 
vonultam,  és  Ongánál  szállítám  őket  táborba,  hol 
a  Hernádnak  Bársonyos  nevű  igen  mocsáros  ága 
szakad  e  folyóba.  Minthogy  palotásaimmal  és 
gránátosaimmal  kirándulást  szándékoztam  tenni 
a  hegyekbe,  Viard  tábornok  ellen  :  a  táboromhoz 
két  mértföldnyire  eső  Szerencsre  mentem  át.  Esz- 
terházy  (Antal)  neheztelvén,  hogy  a  Dunán  Palo- 
csayt  küldöttem  által,  mégpedig  az  ő  megkér- 
dezése nélkül:  panaszkodott,  hogy  ő  benne  nem 
bízom,  s  hogy  őt  semmire  sem  akarom  használni. 
Azt  gondolám  tehát,  hogy  a  becsület  ösztönözni 
fogja  őt ,  ha  az  említett  hadosztály  vezényletét 
reá  bízom.  Viard  gyalogság  nélkül,  Rozsnyótól 
egy  mértföldnyire  állott,  Vesz  verésen;  ezen  egészen 
nyilt  falu  a  Rozsnyó  városa  előtt  terülő  térséget — 
vagyis  inkább  hegykatlant  —  környező  hegyek 
és  erdők  lábánál  fekszik.  Krasznahorka  vára,  mi 
tót  nyelven  annyit  jelent,  mint  szép  hegy,  a  város 
és  e  falu  között  emelkedik.1)  E  várat  uram  :  And- 
rássy  György  védelmezte.  Úgy  látszott,  hogy  Esz- 
terházy  örömmel  fogadá  el  a  megbízatást  ;  mind- 
azáltal a  helyett,  hogy  Viard  lovasságát  megle- 
pendő, a  falut  körülvevő  hegyek  és  erdők  közt 
vezető  utakon  alattomban  nyomult  volna :  zajt 
ütött,  hogy  a  madár  fészkéből  kirepüljön  ;  ő  t.  i. 
a  síkon  küldött  által  lovasságot,  hogy  kémlelje 
ki  Viard  állását,  —  ki  is  szándékát  észrevévén  :  a 
krasznahorkai  vár  alá2)  vonta  hadait.  Eszterházy 
visszatért,  és  arról  panaszkodék,  hogy  közeledtét 
az  ellenségnek  elárulták. 

Ezalatt  Heister  Érsek-Újvár  alatt  táborozott, 
és  mert  e  vár  tulajdonkép  sohasem    volt  jól    beke- 


*)    Megfordítva  :    Rozsnyó  városa    fekszik    Krasznahorka  és 
Veszverés  között. 

2)  Egykorú  adat  szerint :  Veszverés  melletti  sánczaiba,  a  mi 
valószinűbb,  mintsem  az  ellenséges  vár  alá. 

rítve :  Szerencsre  a  helyőrség  által  küldetve 
három  tiszt  jőve  hozzám,  magokkal  hozván  fogva 
a  parancsnokot,1)  a  kire  gyanújok  volt,  hogy 
áruló,  és  hogy  az  ellenséggel  levelez.  Károlyi 
Nagy-Szeghy  dandárnokot  tévé  be  parancsnokul, 
a  ki  capitulálván,  september  24-ikén  föladá  a 
várat.  Az  ellenség  megnyitotta  volt  a  víárkokat: 
de  azért  oly  tüzérség  ellen,  a  milyen  Heisternek 
volt,  még  sokáig  lehetett  volna  az  erősséget  tar- 
tani. 2) 

Míg  Szerencsen  tartózkodám,  a  franczia 
király  hozzám  küldé  megbízó  levelekkel  Köké- 
ny esdit,  más  néven  Vetést,3)  a  ki  udvaránál  mint 
rendes  követem  tartózkodott.  Vetésy  a  Le  Maire 
által  elküldött  előterjesztéseimre  azt  hozá  válaszúi, 
hogy  a  legkeresztyénebb  király  elhatározá  hala- 
déktalanul követet  küldeni  a  czárhoz,  és  e  feje- 
delem előterjesztései  nyomán  vele  szerződésre  lépni. 
Kökényesdit  azonnal  a  czárhoz  küldém.  A  fran- 
czia király  e  nyilatkozatába  nagy  reményeket 
helyezte. 

Azalatt,  míg  Károlyi  Vácz  körül  áll  vala, 
Érsek-Újvárral     a     közlekedést     fönntartandó  :     az 


*)  Ordódy  György  brigadérost,  kit  a  vakmerő  Beleznay  Já- 
nos —  a  későbbi  hires  poroszverő  tábornok  —  fogott  el  és  ho- 
zott ki,  az  ostromló  ellenség  táborán  keresztül.  Különben  Beleznay 
ugyanezen  nyaktörő  úton  jutott  be  is  a  várba,  60  elszánt  huszárral. 

2)  A  várat,  noha  már  tetemes  rés  volt  rajta  lőve,  s  két  bás- 
tyája lőképtelenné  téve,  igenis,  még  lehetett  volna  egy-két  hétig 
oltalmazni  :  ha  eleség  lett  volna,  de  ez  fogyott  el,  s  megsegítésre 
nem  volt  többé  semmi  kilátás,  miután  a  fejedelem  azon  tábora,  a 
melylyel  Újvárt  föl  akarja  vala  szabadítani,  kiütvén  közte  a  pestis, 
szétfutott.  Az  újvári  őrség,  úgy  a  derék  Nagy-Szeghy  Gábor  hű- 
sége, kitartása,  és  vitézsége  csak  dicséretet  érdemelhet.  A  capitu- 
latio  is,  a  melyet  utoljára  kötöttek  :  tisztességes,  és  vitézi  hirne- 
vökhöz  méltó. 

3)  Kökényesdi  Vetésy  László,  a  Károlyiakkal  egy  törzsbűi 
eredő  családból ;  előbb  tiszt  Bagossy  Pál  gyalog-ezredében,  azután 
átszökvén  a  francziákhoz,  huszárezredésévé  lett  a  bajor  választó- 
fejedelemnek, majd  Rákóczi  állandó  követévé  a  versaillesi  udvar- 
nál. Képzett  diplomata.  XIV.  Lajos  bárói  rangra  emelé. 

Erdélyben  levő  ellenséges  lovasság  megtudván 
hadaimnak  távollétét,  egész  Szatmárig  kiszáguldott, 
s  innen  Nagy- Várad  felé  csapott.  Erre,  hogy  a 
népet  megnyugtassam,  kénytelen  valék  Károlyit 
visszahívni. 

Minthogy  előttem  többé  semmi  had  sem 
állott :  Patakra^  vonultam,  gondolván,  hogy  az 
ellenség  Érsek-Újvár  bevétele  után  előnyomúland. 
Szolnok  és  Eger  azonban  jól  el  voltak  látva,  s  a  kö- 
zelgő tél  e  helyeket  az  ostromoltatás  ellen  bizto- 
sítá.  Mihelyt  Érsek-Újvár  elestének  s  az  ellenség 
előnyomúltának  hire  elterjede  :  hadaim  majd  mind 
elszéledtek,  biztos  helyekre  szállítandók  család- 
jaikat. Napról  napra  mélyebben  szorultunk  azon 
szögeletbe,  melyet  a  Tisza  és  a  Beszkéd-hegyek 
képeznek,  s  a  melynek  alapja  Munkács. 

Bercsényit  még  Szerencsről  elküldém,  hogy 
tegye  meg  előkészületeit  lengyelországi  útjára,  a 
hová  őt  azon  ürügy  alatt  akarám  küldeni,  hogy 
a  czár  teljhatalmazottjával,  Dolgorucky  herczeggel 
értekezzék.  Küldetésének  valódi  oka  azonban  az 
vala,  hogy  oly  hadjáratról  gondolkodtam,  a 
melyben  Bercsényi,  —  tétovázó  szelleme,  gyakori 
betegeskedése,  és  más  egyébb  alkalmatlanságai 
miatt,  —  nagyon  terhemre  lett  volna ;  különben 
is  ő  már  nem  ^igen  volt  képes  nagy  fáradalmak 
elviselésére.  Átmentem  tehát  Patakról  csekély 
kísérettel  ungvári  várába,  értekezendő  vele.  He- 
lyettem azalatt  Eszterházyt  hagyám  (Patakon)  ud- 
vari lovasságaimmal,  erősen  meghagyván  neki : 
jól  vigyázzon,  nehogy  meglepessék,  Mert  előre- 
láttam, hogy  a  németek  használni  akarandják  túl- 
nyomóságukat,  minthogy  senkisem  mer  vala  már 
velők  szembeszállni. 

Soha  életemben  oly  nagy  szánakozásra  nem 
gerjedtem,  mint  ezen  utamban,  Pataktól  Ungvárig, 
a  mely  csak  másfél  napi  járó  föld.  Novemberben 
voltunk  immár,  s  a  földet  hó  borítá.  Hosszú  sze- 
kérsorokkal találkozám,    melyeken  az   alsó-magyar- 

országi  (túl  a  dunai)  és  vágvidéki  nemesek  s 
tisztek  nejei  menekülnek  vala  az  ellenség  elől; 
könnytelt  szemekkel  emlegették  előttem  férjeik 
hűségét  s  hozzám  való  ragaszkodását,  —  s  szál- 
lásért és  élelemért  könyörgenek ;  hidegtől  dermedt 
csecsemőik  sirása  hallatszott  mindenfelől,  a  félig- 
fagyott keverékben,  sárban  összetört  és  megsüllyedt 
szekerekről.  Állapotuk  igen  meghatá  szivemet  : 
megtettem  mindent,  mit  érettök  tehettem  ;  de 
mindez  nem  volt  elégséges,  jelen  sorsuk  enyhí- 
tésére sem,  —  annál  kevésbbé  jövőjük  biztosítására. 

Nem  soká  időztem  Ungvártt,  átmenék  Mun- 
kácsra, a  hová  rendelem  —  szerencsére  —  udvarom 
többi  részét,  s  hintáimat,  málhámat  is  Patakról. 
Szerencsére,  mondom,  mert  néhány  nap  múlva 
Patakról  való  elindulásuk  után  Eszterházyt 
Viard  meglepte,  és  fölverte.  Charriére-nek  a  ki- 
ówi  palatínus  által  hozott  rendes  hadakból  és 
német  szökevényekből  álló  ezrede,  mely  ekkor 
még  800  főnyi  erős  volt,  szép  rendben  húzódott  a 
németek  előtt  :  míg  Eszterházy  azalatt,  a  mint 
tudott,  úgy  futott  által  a  Bodrognak  a  vár  alatt 
lévő  hidján,  melyet  maga  után  fölszedete.  Az 
ellenségnek  a  Szepességen  lévő  hada  ugyanekkor 
szintén  előnyomult,  s  Szebennél  foglalt  állást  ;  ez 
egy  fallal  kerített  városka,  egy  mértföldnyire 
Eperjestől.1) 

Megállapított  tervem  szerint  át  kellett  volna 
mennem  a  Tiszán,  s  az  egész  lovasságot  egy  had- 
testbe öszpontosítva,  véle  Szolnokra  nyomulnom, 
s  ott  újra    általkelnem    a    Tiszán,    hogy    az    ellen- 


*)  Ez  utóbbi  várost  Virmond  hosszasan  és  dühösen  ostromolta: 
de  Bagossy  László'  vitézül  ellentállott.  A  már  régóta  körűltáborlott 
Krasznahorka  és  Szarvaskő  hegyi  erődöknek,  úgy  a  gyenge  erős- 
ségű Bártfának  és  hertneki  kastélynak  azonban  novemberben  végre 
kaput  kellé  tárniok.  Ugyan  e  hóban  Tokaj  is  császári  kézre  került : 
de  Murány  sziklavára  alól  az  ostromló  németek  véresen  vissza- 
verettek. A  krasznahorkai  hajdúk  fegyveresen,  zászlósán  s  ágyúkkal 
vonulhattak  el  Kassára,  a  szerződés  szerint. 

séget  minden  eleségtől  elszorítsam  ;  ugyanis  a  né- 
metek csak  a  falvakban  található  naponkénti 
élelemre  számolva  haladhattak  előre:  míg  ellenben 
mi  az  említett  várak  éléstáraiból  élhettünk  volna. 
De  a  fölötte  nagy  hó  miatt,  mely  már  ekkor,  a 
tél  kezdetén,  két  lábnyi  magasan  borítá  a  földet: 
semmikép  sem  hajthattam  végre  ezen  szándékomat. 
Minthogy  az  ily  hó  renkivüli  volt :  azzal  ke- 
csegtettem magamat,  hogy  olvadás  fog  bekövet- 
kezni, —  s  azért  továbbra  is  ragaszkodtam  ter- 
vemhez. Azonban  időt  kellé  nyernem,  s  leráznom 
nyakamról  feleséges  tábornokaimat,  kik  csak  ma- 
gokról és  családjaikról  gondoskodtak.  November 
16-kán  gróf  Forgáchot,  a  ki  eddig  Munkács  vá- 
rában volt  letartóztatva,  szabadon  bocsáttatám,  s 
megengedem  neki,  hogy  Lengyelországba  vonul- 
hasson, —  gróf  Eszterházy  Antalnak  szintén. 
Ekképen  csak  Károlyi  marada  körülöttem,  ki  se- 
gélyemre volt.  Bercsényi  26-án  ment  át  a  határo- 
kon, és  Jaraszlónak  vette  útját,  Dolgorucky  her- 
czeggel  értekezendő.  E  minister  értesíttetvén  Ve- 
tésy  megbízatásáról :  Bercsényit  azzal  kecsegteté, 
hogy  ura  a  czár  segítséget  adand,  —  úgy  hogy 
Bercsényi  tábornok  reményekkel  eltelve,  azt  hivé, 
hogy  már  ő  maga  erős  muszka  hadtest  élén  fog 
visszajöhetni;  e  felől  írt  is  leveleket,  — -  s  ezeknek 
következtében  méginkább  óhajték  időt  nyerni. 

Megtudám,  hogy  Pálffy,  leánya  kedvéért  — 
ki  József  császárnak  kegyencze  vala,  —  elnyervén 
a  császári  hadsereg  főparancsnokságát,  Budánál 
átkelt  a  Dunán,  és  a  Sajó  mellé,  Ónodra  érkezett; 
azt  ajánlám  tehát  Károlyinak,  ki  e  tábornokot 
közelebbről  ismeré,  figyelmeztesse  őt,  hogy  dicső- 
ségére válnék,  ha  a  magyar  háborút  örvende- 
tesebb  és  gyorsabban  czélhoz  vezető  eszközökkel 
fejezné  be,  mint  az  fegyver  által  volna  remélhető; 
s  hogy  ha  sikerülne  fegyverszünetet  kötnünk  — 
mire  a  tél  szigora  által  különben  is  kényszerítve 
vagyunk,    —  remélhető,    hogy  a    békealkudozások 

szerencsésebben  végződhetnének,  mint  ennekelőtte. 
Károlyi  megirá  levelét,  s  nekem  megmutatván, 
titkon  elküldé  Pálffynak.1)  Míg  a  felelet  megér- 
kezendett,  igen  csekély  kísérettel  kirándulást 
tettem  Szkólyára ,  a  lengyelországi  főtábornok- 
néhoz ,  ki  tulajdon  fogatán  Drohobiczára  vitt, 
hol  Dolgorucky  herczeggel  valék  találkozandó. 
Erdekemben  állott,  hogy  saját  magam  győződjem 
meg  arról :  váljon  mennyire  támaszkodhatunk  azon 
reményekre,  a  melyekkel  Bercsényi  kecsegtetett? 
E  minister  (Dolgorucky)  őszintén  meg  is  vállá 
nekem,  hogy  ura  ugyan  —  a  mint  ő  hiszi  — 
szives  hajlandósággal  viseltetik  irántam,  és  kész 
a  franczia  királylyal  szerződésre  lépni :  azonban 
hire  terjedez ,  hogy  Des-Alleurs  marquis,  mióta 
a  Portára  érkezett,  folytonosan  sürgeti  a  szultánt, 
hogy  a  svéd  király  érdekében  üzenjen  hadat  a 
czárnak ;  a  minthogy  a  török  valósággal  hadi 
készületeket  is  tesz,  hogy  a  háborút  a  tavaszszal 
megkezdje ;  ha  pedig  ez  bekövetkezend  :  úgy  ő 
biztosíthat,  hogy  a  czár  semmit  sem  fog  a  császár 
ellen  tenni.  Minthogy  azonban  e  fejedelem  je- 
lenleg útban  van  Lengyelország  felé  :  személyesen 
bővebb  felvilágosítást  nyerhetendek  tőle. 

Drohobiczai  utam  kevés  napba  került.  Szkólyá- 
ba  visszatértemkor  Károlyi  jőve  hozzám,  Pálffy  vála- 
szával. Pálffy  beleegyezett  a  fegyverszünetbe,  de 
csak  rövid  időre,  mindazáltal  meghosszabításával 
biztatott,  oly  föltétel  alatt:  hogyha  velem  személye- 
sen találkozhatnék,  —  mivel  azzal  hizeleg  magának, 
hogy  énvelem  egy  óra  alatt  többet  végez,  mint  na- 
pokig tartó  conferentiákon  végezhetne  ;  ugyanis 
a  császár,  a  ki  irántam  és  a  nemzet  iránt  igen  jó 
indulattal  viseltetik,  a  békére  nézve  őt  teljhata- 
lommal ruházta  föl.  E  válasz  eléggé  megfelelt   szá- 

a)  E  levél  Kis-Várdán,  1710.  dec.  9-kén  kelt;  de  a  nego- 
tiatio  megindítója  tulajdonképen  Pálffy  vala:  mert  ő  már  Pestről 
17 10.  nov.  17-kéről  irt  volt  Károlyinak,  a  mire  ez  utóbbinak  em- 
lített levele  válasz  gyanánt  szolgált. 


—   286   — 

mításaimnak :  miután  czélom  csak  az  vala,  hogy 
a  telet  nyugton  tölthessem,  s  a  tavaszszal  hozzá- 
foghassak tervem  valósításához.  .  Még  azon  este 
elindultam  tehát  Szkólyából,  noha  az  éj  nagyon 
sötét  volt,  s  a  hideg  szél  szemünkbe  hordta  a 
havat.  Ily  időben  e  hegyek  között  utazni  veszedelmes 
vala :  de  nem  akarám,  hogy  .  Pálffy  visszatértem 
előtt  megtudja  lengyelországi  utamat.  Harmad- 
napra meg  is  érkeztem  Munkácsra,  honnan 
azonnal  Írattam  Károlyival  Pálffynak,  hogy  örven- 
deni fogok,  ha  vele  Vaján  találkozhatom.  E  kas- 
tély udvari  főkapitányomé  (Vay  Ádámé)  volt,  a 
ki  nevét  is  innen  vette.  Egyszersmind  a  találkozás 
napját  és  föltételeit  is  kitűztem,  hogy  t.  i.  kísére- 
tünk száma  egyenlő  legyen,  s  hogy  valamint  az 
én  hadcsapatom,  úgy  az  övé  is  egyenlő  távolságra 
állapodjék  meg  a  nevezett  helytől.  Néhány  napig 
Munkácson  pihenek,  honnan  december  5-ikén  elin- 
dulván, harmadnapra  azon  kellemetlen  újságot  hal- 
lottam, hogy  lovassági  német  hadtest  szállván  Eger 
alá,  föladásra  szólítá  a  várat,  s  hogy  az  alparancs- 
nok  (Réthey  Ferencz)  és  a  várban  levő  azon  vi- 
dékbeli  tisztek  az  odaszorúlt  kanonokok  által  meg- 
vesztegettetvén,  kényszeríték  báró  Prínyi  dandár- 
nokot,  hogy  capituláljon.  Ez,  a  capitulatio  után 
100  emberrel  hozzám  jőve.1) 


*)  Eger  alá  nemcsak  lovassági,  hanem  rendes  ostromkészle- 
tekkel bíró  lovas-,  gyalog-,  és  tüzérhadtest  szállott,  s  kemény  ví- 
vást kezdvén,  Budáról  hozott  nagy  réstörő  ágyúkkal,  tüzes  go- 
lyókkal, 60  egész  200  fontos  bombákkal,  éjjelnappal  lövette,  tö- 
rette a  várat.  Maga  Pálffy  is  Eger  alá  mene,  s  aknákat  is  kezdett 
ásatni,  s  a  víárkokat  megnyittatá.  Ezekre  a  vitéz  őrség  győzedel- 
mesen csapott  ki,  valamint  többször  is  tőn  sikeres  kitöréseket, 
több  hétig  nagy -bátran  állva  ellent.  Hogy  a  derék  parancsnok 
báró  Perényi  Miklós  gyalog -brigadéros  végre  aztán,  Réthey  és  a 
többi  tisztek  zajongó  követeléseire,  ily  körülmények  közt,  decem- 
ber elején,  tisztességes  szerződés  mellett  megadá  a  várat  :  nem  le- 
het csodálni,  —  mert  a  segély,  melylyel  bíztatták,  mind  késett,  az 
őrséget  pedig  a  várba  szorult  s  a  pápa  átkától  rettegő  papok  egyre 
bujtogatták.  A  rendes  ostrom  és  vitézi  védelem  tényét  mindazáltal 
nem   lehet   megtagadni.    —    Ugyan    decemberben    adatott  föl  a  fel- 

Xl-ik  Kelemen  pápa  kibékülvén  József  csá- 
szárral, intő-levelet  adott  ki  az  összes  magyaror- 
szági papsághoz  :  ismerjék  el  törvényes  magyar  ki- 
rályul József  császárt,  s  hagyják  oda  a  Confoedera- 
tiót  különben  egyházi  átok  alá  vettetnek.  Hasonló 
bullát  intézett  a  (lengyel)  bíbornokprímáshoz  is, 
Ágost  király  ügye  mellett.  Azonban  a  lengyelor- , 
szági  clerus  jobban  tudta  :  mire  kell  az  efféle  bul- 
lákat becsülni,  mint  a  magyarországi.  A  katholicus 
tisztek  és  nemesek  pedig,  habár  nem  igen  vcltak 
is  vallásosak  mindannyian  a  papság  péMáját  kez- 
dik vala  követni.  E  cselszövényeknek  köszönhetem, 
hogy  elvesztettem  ama  két  erősséget,  melyekre  oly 
nagy  mértékben  számítottan, .  Cusani  őrgróf  körűi - 
belől  két  lovas-ezreddel  szállt  Szolnok  alá.  A  pa- 
rancsnok oly  büszkén  felelt  az  első  felszólításra, 
hogy  a  tábornok  nem  lévén  ollyas  készülettel,  ho^y 
rendes  ostromhoz  foghasson,  már  visszakészüle:  mi- 
dőn a  föladási  jelt  megütötték  a  várban.1)  E  két 
erősség  elvesztése  oly  régen  ápolt  tervemnek  vé- 
get vetett. 

földön,  szintén  derekas  védelem  után,  Jászó  és  Sztropkóvára,  úgy 
Epevjes  városa  is,  a  melyben  Bagossy  László,  az  ismételt  kiroha- 
nások és  visszavert  ostromok  után,  végre  kényszerűit  capitulálni : 
mert  a  Kassa  felől  az  ostrom  fölmentésére  törekvő  kuruczokat  Vir- 
mondnak  sikerűit  távol  tartania.  De  Bagossy  oly  fényes  capitulati^t 
kötött  :  hogy  az  őrséggel  hadi  zene  hangjai  mellett,  kibontott 
zászlókkal,  fegyveresen,  szabadon  vonúlhata  Kassára ,  sőt  még 
ágyúkat  is  vihete  el.  Bagossy  különben  maroknyi  őrségével  oly 
keményen  álla  ellent  :  hogy  még  ezen  capitulatióra  is  csak  a  vá- 
rosi 1200  fegyveres  polgár  kényszerítése  birta  őt,  minthogy  ezek 
az  ostromban  már  is  sokat  szenvedvén  házaik  elhamvasztása  által, 
—  a  város  egész  elpusztulásától  tartottak,  s  azért  a  további  ellent- 
állást megtagadták.  Virmond  városi  szabadalmaik  megtartását  s 
vagyonuk  bántatlanul  hagyását  szerződésileg  biztosította.  Ugyan 
Eperjes  föladása  táján  három  vakmerő  kurucz  lovas-ezredes  :  Be- 
leznay  János,  Kókay  Márton  és  Vajda  András  —  ez  Boítyán  tábor- 
nok ezredével  —  egész  Trencsényvármegyébe  fölhatoltak,  keresztül 
a  császáriak  hadvonalain,  s  Puchó  városát  megvették,  fölrablották, 
és  Zsolnánál  németeket  vagdaltak  le.  Daczára  üldözőiknek,  szeren- 
csésen visszatérhetnek.  Ez  volt  a  kuruczok  utolsó  lovas  bravourja. 
J)  A  szolnoki  várat  Csajághy  János  gyalog-dandárnok 
védte ;    az    ostromló    Cusaninak    lovas-ezredein    kivűl   gyalogság  is 

állott  rendelkezésére.  A  feladás  a  miatt  következett  be,  hogy  a 
vár  előtti  terjedelmes  huszárvárban  fekvő  három  ezer  szabad-szájú, 
demoralizált  tiszántúli  lovas,  a  mint  Cusanit  megpillantá :  nagy- 
lármával  összezajdúlván,  lóra  kapott,  és  a  Tisza  hidján  általtakaro- 
dék.  Hiába  igyekeztek  őket  tiszteik  visszatartóztatni :  a  kemény- 
nyakú szabolcsvármegyei  huszárezredes  Nyúzó  Mihály  még 
karddal  is  közzéjök  vágott,  —  mind  hasztalan,  a  fékét  vesztett  had 
tova  robogott.  Az  ellenség  ekkép  a  huszárvárat  elfoglalta,  a  belső 
várban  levő  parányi  őrség :  alig  300  hajdú  pedig,  a  lovasságtól 
így  cserben  hagyatva,  szivét  veszté,  s  parancsnokát  capitulálásra 
nógatta.  —  Szolnok  feladása  Eger  bukását  megelőzve,  még  novem- 
berben történt,  s  a  német  aztán  átment  a  Tiszán,  hogy  az  Er- 
délyből kijöttél  egyesüljön. 


17  11. 

IVlielőtt  még  Szkólyába  mentem  volna  :  rende- 
letet adtam,  hogy  egész  megmaradott  lovasságom 
általános  hadiszemlére  összpontosíttassék  Kis-Várdá- 
nál.  A  béke-reményeknek  és  a  fegyverszünet  nyugal- 
mának köszönhettük,  hogy  e  helyre  tizenkétezer 
ember  gyűlt  össze.  Elmentem  e  hadtestet  megszem- 
lélni, s  kijelentéin  előttök,  hogy  engemet  a  haza 
szeretete  s  békességének  őszinte  óhajtása  Vajára 
vezetnek,  hogy  ott  Pálffy  tábornokkal  értekezzem, 
a  ki  József  császár  részéről  a  nemzet  minden 
szabadságainak  helyreállítását  ígéri ;  elmondám, 
hogy  átlátom  mindazon  veszélyeket,  a  melyek  e. 
lépésem  folytán  eredhetnek  ;  hogy  ez  világos  bi- 
zonyítéka annak,  miszerint  én  minden  tőlem  kitel- 
hetőt  megteszek  a  nemzet  nyugodalmának  vissza- 
szerzésére ;  —  de  ha  czélt  nem  érhetnék :  itt  az 
idő,  hogy  dicső  halállal  haljunk  meg  inkább,  mint- 
sem a  német  járom  alá  vessük  magunkat.  Ugyan- 
ekkor elrendelem,  hogy  Vajáról  leendő  vissza- 
tértemkor az  egész  hadakbeli  főtisztek  Apátira, 
Károlyi  tábornok  kastélyába  gyűljenek,  hová  a 
szemle  után  is  mentem,  és  a  honnan  Vajára  indúlék. 
Este  felé  érkezem  e  helyre.  Pálffy  tábornok 
és  én  ugyanazon  házban  voltunk  szállásolandók. 
Ő  énnálam  korábban  érkezett,  és  künn  fogadott, 
midőn  lovamról  leszálltam.  Azonnal  a  számomra 
kijelölt  lakosztályba  vonúlék,  a  hová  Pálffy  vezet 
vala  be,  s  három  tábornokkal  nálam  vacsorála. 
Társalgásunk  a  legnagyobb  fesztelenséggel,  és 
minden  kényszeredettség  nélkül  folyt  ;  végre, 
egyedül  maradván  Pálffy val,  miután  a  császárnak 
irántam     való    szives    hajlamáról    biztosíta,     sürge- 

Rdkóczi,  Emlékiratai.  19 

tőleg  kért:  irnék  ezen  fejedelemnek  egy  felsőbb- 
ségét  elismerő  levelet,  mit  ha  megteszek,  bizto- 
síthat, hogy  a  császár  megadandja  úgy  a  nem- 
zetnek, valamint  az  erdélyieknek  mindazon  sza- 
badságait, melyek  a  törvényeken  alapúinak,  s 
egyszersmind  általános  amnestiát  mindazoknak,  kik 
még  fegyverben  vágynak  ;  a  mi  pedig  saját  sze- 
mélyemet illeti  :  nincsen  oly  becsület,  méltóság, 
kedvezés,  vagyon,  a  mit  —  kivévén  az  erdélyi 
fejedelemséget  —  ne  reménylhetnék.  Vegyem  az- 
ért - —  esedezék  —  komolyan  tekintetbe  ügyeim 
állapotát ;  mert  ha  elhanyagolom  e  háborúnak 
oly  szerződéssel  való  befejezését,  mely  a  nemzet 
törvényeit  és  szabadságait  biztosítja :  minthogy 
fegyverrel  való  legyőzetésünk  kétségtelen,  —  a 
czászár  tanácsa  könnyen  ürügyül  fogja  e  kö- 
rülményt használhatni  összes  törvényeink  eltör- 
lésére, mint  Csehországban  történt,  a  prágai  üt- 
közet után.  Mindezen  látszólagos  Ígéretekre  nem 
feleltem  egyebet,  mint,  hogy  nem  vonakodom  il- 
lendő levelet  írni  a  császárhoz,  és  hogy  három  nap 
alatt  el  is  küldendem  azt,  —  noha  tudom,  hogy 
semmi  választ  sem  kapok  reá ;  továbbá,  hogy  a 
megindítandó  egyezkedéskor  csak  egyedül  olya- 
nokat követelendek,  mik  a  nemzetet  illetik  :  mind- 
azáltal addig,  míg  a  senatussal  és  a  szövetséges 
Rendekkel  előlegesen  nem  tanácskozom,  semmi  elő- 
terjesztést sem  tehetek.  Ezek  összehívására  pedig 
idő  kell ;  azonban  biztosítom,  hogy  a  mondottakat 
mind  a  Rendek  elé  terjesztendem.  és  hogy,  mint 
Vezérlő-Fej  edelmök,  elfogadandom  és  megerősí- 
tendem  mindazt,  mit  ők  érdekeikkel  megegye- 
zőnek találandnak.  De  a  mi  az  én  személyemet 
illeti :  én  mindazon  ígéretekből  semmi  részt  sem 
akarok  venni,  mert  jól  tudom,  hogy  a  császár  mi- 
nisterei nem  engedendik,  hogy  a  nemzet  e  szer- 
ződés gyümölcseit  élvezhesse,  és  mert  eljöhet  az 
idő,  mikor  hazaárulónak  tarthatnának,  hogy  en- 
javamat  a  nemzeténél  többre  becsülém. 

Késő  éjtszakáig,  beszélgettünk  Pálffyval,  az 
elmúlt  hadi  eseményekről.  Ekkor  haliam  tőle  azon 
részleteket,  a  melyekről  a  Leopoidvárnál  és  Tren- 
csénynél  történtek  leírásakor  emlékeztem.  Másnap 
kora  reggel  egyszerre  távoztunk  mindaketten. 
Azon  hadtest  tisztei,  mely  fölött  hadiszemlét  tar- 
tottam volt  Kis-Várdánál,  Apátin  várakoztak 
reám.  Számot  adtam  nekik  mindazokról,  a  miket 
Pálffy  mondott  s  a  mit  én  feleltem  neki.  Foly- 
tatólag figyelmökbe  ajánlám,  hogy  véleményem 
szerint  e  tábornok  úgy  beszélt  ugyan,  a  mint  ben- 
sőképen meg  van  győződve  :  de  a  bécsi  udvar 
egészen  máskép  gondolkodik ;  hogy  azon  levél, 
melyet  a  császárhoz  vagyok  irandó,  tökéletesen 
eredménytelen  fog  lenni ;  azonban  nem  akarom, 
hogy  egykor  a  nemzet,  vagy  bármely  magános 
személy  is,  szememre  vethesse,  hogy  elszalasz- 
tottam az  alkalmat  hazám  békéjének  helyreállítá- 
sára. Figyelmeztettem  őket  továbbá  arra  is.  hogy 
azon  esetre,  ha  a  jelen  alkudozások  sikertelenek 
lennének,  —  minthogy  az  ország  határain  állunk, 
s  visszavonulnunk  nincs  hova:  szükséges  lesz,  hogy 
családjaik  és  hozzátartozóik  megmentéséről  közös 
erőmegfeszítés  által  gondoskodjanak.  —  Annyi  bi- 
zonyos, hogy  azon  határozatom,  miszerint  Pálffyval 
értekezésbe  bocsátkozom :  a  nemzetnek  irántam 
táplált  bizalmát  megerősítette.  Mihelyt  visszaér- 
keztem Munkácsra  :  a  császárhoz  irt  levelemet 
azonnal  elküldém  Pálífyhoz,  egy  ezredes  által. 

Még  csak  a  tél  kezdetén  valánk,  s  mégis 
folyvást  növekedett  a  hó.  A  fegyverszünet  még 
tart  vala :  azonban  személyem  miatt  kezdtem  za- 
varba jönni ;  Munkácson  ugyanis  tovább  maradni 
nem  akartam,  nehogy  a  vár  készleteit  fogyaszszam; 
s  nem  akartam  a  menekültekkel  rakva  lévő  fa- 
lukon is  bolyongani :  mert  ezáltal  a  szegény  buj- 
dosókat kellett  volna  helyeikből  kizavarnom. 
Ehhezképest  az  171 1.  év  január  vége  felé,  a  Mun- 
kácsvárától   három    mértföldnyire     fekvő   Salánkra 

hivám  öszsze  mindazon  senatorokat,  a  kiket  csak 
lehetett,  s  valamennyi  erdélyi  kormánytanácsosomat.. 
Magam  is  odamentem,  velők  tanácskozandó.  Elő- 
számlálám  előttök  az  okokat,  a  melyek  arra  bir- 
tanak,  hogy  Pálffyval  való  összejövetelemet,  mind- 
azon nehézségek  daczára,  melyek  a  lépést  ellenzik 
vala,  elhatározzam  ;  s  hogy  a  főok  azon  vágy  volt, 
miszerint  legkevésbbé  se  vádolhassam  magamat,, 
hogy  Pálffy  iránt  igazságtalanul  jártam  légyen  el, 
és  hogy  megmutathassam  a  nemzetnek,  hogy 
semmi  sincs  a  világon,  a  mit  érette  megtenni  vona- 
kodnám. Azért  hívtam  tehát  össze  a  senatust, 
hogy  azon  esetre,  ha  a  császár  levelem  által  in- 
díttatva ,  valósággal  alkudozásra  akarna  velünk 
lépni :  az  ekkoron  teendők  felől  véleményét  ki- 
kérjem ;  midőn  azonban  ezen  előterjesztéseket 
teszem :  nem  tévesztem  el  szemem  elől  eskümet,, 
melyet  mint  a  szövetséges  Rendek  Vezérlő  -  Fe- 
jedelme tettem,  mert  hisz  épen  ezen  esküm  kö- 
telez arra,  hogy  a  senatussal,  melynek  egy  része 
immár  Lengyelországba  vonult,  egyetértőleg  al- 
kudozzam a  béke  fölött.  És,  minthogy  majdnem  a 
végső  veszedelemre  jutottunk,  fontolóra  kell 
vennünk :  váljon  engedhetünk-e  el  valamit  azon 
békeföltételekből,  a  melyeket  az  Ersek-Újvártt 
(1706)  egybegyűlt  teljesszámú  senatus  megálla- 
pított ?  Mert  összeszövetkezve  és  lekötve  lévén 
mindnyájan  arra,  hogy  addig  a  fegyvert  le  nem 
teszszük ,  míg  szabadságainkat  vissza  nem  sze- 
reztük :  szükséges  megvizsgálnunk,  hogy  elvégre 
mely  pontokra  nézve  lehetnénk  engedékenyebbek, 
a  nélkül,  hogy  eskünket  megszegnők  ?  —  Félelem 
nem  lehetett  hatással  reájok,  mivel  azonkívül, 
hogy  hadak  sem  valának  velem,  átláthatták,  hogy 
őszintén  cselekszem.  Mégsem  találkozott  közöttük 
csak  egy  is,  a  ki  ne  arra  szavazott  volna,  hogy 
lelkiismeretesen  cselekedvén,  a  Nagy-Szombatban 
előterjesztett  békepontok  egyikétől  sem  állhatunk 
el,  továbbá,  hogy  ha  alkudozunk  :  össze   kell  hívni 

az  egész  senatust,  és  a  szövetkezett  Rendeket,  hogy 
hadd  nyilváníthassák   véleményüket. 

Másodszor  eléjök  terjesztem :  minő  segélyt 
reményihetünk  a  czártól ;  és  minthogy  e  feje- 
delem jelenleg  Lengyelországba  váratik,  szeretném 
tudni :  mi  üdvösebb  véleményük  szerint  a  haza  ér- 
dekére nézve,  az-e,  ha  a  fegyvernyugvás  megszűn- 
tekor Munkácsvárába  zárkózom,  vagy  az,  ha  Len- 
gyelországba megyek,  a  czárral  értekezendő  ? 
Mindnyájan  úgy  vélekedtek,  hogy  hasonlíthatlanúl 
jobb  lesz  Lengyelországba  mennem,  mint  az  em- 
lített erősségbe  zárkóznom.  A  két  ügyet  ekképen 
megvitatván,  összegyülekeztetém  erdélyi  tanácso- 
saimat. Kijelentem  nekik,  miszerint  Pálffy  bizto- 
sított, hogy  a  császár  hajlandó  Erdély  minden  kí- 
vánságának eleget  tenni,  megválasztatáson!  elis- 
merésén kivül ;  s  kijelentem,  hogy  én  nem  akarok 
szerencsétlenségeiknek  oka  lenni,  sem  ügyeik  ki- 
egyenlítésében akadályul  szolgálni :  sőt  el  vagyok 
tökélve  arra  is,  hogy,  ha  czélszerűnek  tartandják, 
visszaadom  választási  oklevelemet  ,  s  föloldom 
őket  hüség-esküjök  alól ;  —  viszont  azonban  ők  is 
oldjanak  föl  engemet  azon  esküm  alól,  melyet  be- 
iktatásomkor tettem  vala,  hogy  t.  i.  a  Rendek  be- 
léeg)rezése  nélkül  a  fejedelemségről  le  nem  mondok 
soha.  Megköszönék  nagylelkűségemet,  s  hozzájuk 
tanúsított  valódi  atyai  ragaszkodásomat ;  azonban 
kinyilatkoztaták,  hogy  megválasztatásom  a  Rendek 
által  történvén,  ők,  mint  tanácsosok,  sem  följogo- 
sítottaknak, sem  hajlandóknak  nem  érzik  magokat 
arra,  hogy  engemet  a  Rendek  előtt  letett,  említett 
esküm  alól  fölmentsenek.  A  mi  őket  illeti :  távol 
legyen  tőlök  minden  efféle  gondolat,  sőt  esedezve 
könyörögnek,  hagyjak  fel  örökre  minden  lemon- 
dási szándékommal  ;  ők  készek  engem  törhetetlen 
hűséggel  és  ragaszkodással  idegen  földekre,  ten- 
gerekre is  követni,  csak  arról  biztosítsam  őket, 
hogy  az  idegen  országokon,  —  hol  semmi  segély- 
forrást nem  remélhetnek,   végső  ínségre    jutni  nem 

engedem.    A  mi  lengyelországi  utamat  illeti :    úgy 
nyilatkozának,  mint  a  magyarországi  senatorok. 

Erre  mindnyájoktúl  elbúcsúzván,  rögtön,  még  a 
fegyverszünet  lejárta  előtt,  elindulék  Lengyelor- 
szágba, az  1711-ik  év  február  hava  2-án.1)  A  ha- 
tárokról irtam  Károlyinak,  a  ki  ekkor  onnan  távol 
volt.  A  parancsnokságot  reá  ruháztam  a  hadak 
fölött  :2)  de  a  munkácsi  várparancsnoknak  nem 
hagyám  meg,  hogy  neki  engedelmeskedjék.  E  vár 
parancsnoka  udvari  főkapitányom  (Vay  Ádám) 
vala,  ki  el  is  szánta  magát  védelmezésére;  azonban 
ő  hajdan  velem  együtt  lévén  fogva,  csak  igen 
súlyos  föltételek  alatt  nyerte  vissza  szabadságát, 
és  én  sokkal  több  tekintettel  voltam  iránta, 
mintsem  hogy  ki  akartam  volna  őt  azon  veszélynek 
tenni,  hogy  a  németek  kezébe  essék  ;  reá  birtam 
tehát,  hogy  engedje  át  a  parancsnokságot  Sennyey 
bárónak,  ki  a  senatus  korlátnoka  vala,  s  a  kiről 
már  többször  tettem  említést.  Az  alsó-várban,  a. 
palotások  ezredese  Szent-Iványi  parancsnokolt.  Az 
erősség  őrséggel,  ágyúkkal  és  élelemmel  jól  meg 
volt  rakva.  Pénzverdét  is  állítottam  benne,  s  mindent, 
a  mi  csak  pénzzé  verhető  vala,  ott  hagytam.  Ká- 
rolyi Lengyelországba  akará  küldeni  nejét,  min- 
den becsesb  ingóságaival,  még  akkor,  midőn  először 
mentem  Szkólyába :  de  azt  tanácsiám  neki,  hogy 
hagyja  visszatértemig  Munkácson,  mert  azon  esetre, 
ha  a  czár  nem  lenne  hajlandó  segítséget  adni,  a 
háborúnak  végére  kell  számítanunk. 

Ily  őszinteséggel  viseltettem  e  tábornok  iránt, 
kinek  cselekedetei  ekkor  még  egyeneseknek  és 
hűségeseknek    látszottak    előttem.     Eperjes    városa 


*)  A  salánki  tanácsülés  febr.  12-kén  tartatott,  s  Rákóczi 
i8-kán  indult  el.  Téved  tehát  a  dátumban,  vagy  sajtóhiba. 

2)  E  pátenseknek  —  melyek  Alsó- Vereczkén  171 1.  febr. 
20-kán  keltek  —  nyolcz  eredeti  példánya  most  is  megvan  a  gr. 
KLárolyi-levéltárban.  A  szerencsétlen  fejedelem  másnap,  febr.  21 -kén 
hagyta  oda  hazáját  örökre. 

már  föladta  volt  magát;  Kassa  azonban  Eszterházy 
Dániel  tábornok  parancsnoksága  alatt  még  ellent- 
állott.1) Az  ellenség  a  Dargó-hegység  aljában  ál- 
lítván föl  hadvonalait :  háta  mögé  ejté  e  várost,  a 
nélkül  azonban,  hogy  a  nagy  távolság  miatt  árt- 
hatott volna  neki.  —  Nem  akarván  Szkólyában  várni 
be  a  fegyverszünet  végét,  Strybe  mentem :  hová 
Károlyi  kevés  idő  múlva  meghozá  a  békeföltéte- 
leket, melyeket  Pálffy,  ki  azóta  új  és  teljes  meg- 
hatalmazást kapott  a  császártól,  hozzám  küldött 
volt.  Károlyi  megérkeztekor  Bercsényi,  Forgách, 
és  Eszterházy  is  jelen  voltak.  Az  előterjesztések 
némely  pontjaira  nézve  fölvilágosításokat  kívántunk 
Pálífytól ;  én  pedig  elhatározám,  hogy  a  szövetke- 
zett Rendeknek  határidőt  tüzendek  ki,  a  melyre 
Máramarosban,  Husztra  gyülekezzenek  össze.  Meg- 
ígérem, hogy  személyesen  meg  fogok  közöttük  je- 
lenni, s  végrehajtandom  mindazt,  a  mit  közmegegye- 
zéssel határozni  fognak.  Az  említett  tábornokok, 
Károlyinak  titkos  ellenei,  tanácsolák,  hogy  fogas- 
sam el  őt ;  de  azonkívül,  hogy  erre  semmi  józan 
okot  sem  találtam,  a  háború  folytathatására  nézve 
sem  láttam  a  lépésből  semmi  hasznot. 


*)  Eperjes,  mint  már  említők,  17 10.  decemberben  adatott 
föl;  171 1  január  és  februárban  pedig  capitulatió  által  a  távol  Gö- 
mörben  magára  maradott  s  hónapok  óta  körűizárolt  Mura  n  y, 
továbbá  Szent-Jób  (Biharban)  és  a  jelentéktelen  Torna,  Vinna  és 
Kállóvára,  úgy  a  pálóczi  és  gyöngyösi  (Zemplén  v.  m.)  várkastélyok 
jutnak,  kisebb-nagyobb  ellentállás  után,  német  kézre.  Csicsva  vá- 
rát labanczczá  lett  ura  :  ifj.  gr.  Barkóczy  Ferencz  adja  De  Lang- 
let  tábornok  kezére.  A  sarkadi  vitéz  hajdúk  is  feladják  végre,  az 
Aradról  tüzérséggel  alája  szállott  gr.  Löwenburgnak,  mocsárkör- 
nyezte sánczukat ;  a  sólyomkőiek  pedig  sziklavárukat  pusztán  hagyva, 
Munkácsra  vonulnak  :  sőt  a  híres  e  c  s  e  d  i  erősséget  is  kiüríti  s 
odahagyja  a  kurucz  őrség,  ostrom  nélkül,  a  békealkudozások  fo- 
lyamában, a  két  fél  megegyezése  folytán  ,  a  béke  őszinte  kíváná- 
sának jeléül.  Erre  akará  rábírni  Pálffy  a  kassai  őrséget  is :  de  gr. 
Eszterházy  Dániel  az  ostromló  hadseregre  való  kemény  ágyúztatás 
és  kirohanásokkal  felelt,  mint  Ungvártt  Virmond  ellen  Ebeczky 
István.  Egyik  ily  kirontás  alkalmával,  171 1.  elején,  egy  jenéi  rácz 
ezredest  is  foglyul    vittek  be  Kassára,    több  német    tiszttel  együtt. 

Mielőtt  még  az  általam  Husztra  hirdetett 
gyűlés  határideje  elérkezett  volna:  Károlyi  önhatal- 
múlag Károlyba  tette  azt  által,1)  honnan  az  egész 
gyűlés  nevében  követeket  küldenek  hozzám,  azon 
kéréssel,  hogy  menjek  közéjük,  aláirandó  a  béke- 
szerződést, —  melynek  eredetijét  elküldék,  —  mivel 
a  szövetkezett  Rendek^  érdekére  nézve  hasznosnak 
Ítélték  azt  elfogadni.  Ok  ugyanis  a  szövetkezett 
Rendek  minőségét  ruházták  magokra :  ámbár  az 
egy  Károlyin  kivűl  egyetlenegy  senator  sem  volt 
köztük,  sem  pedig  oly  vármegyei  követ,  ki  a  szer- 
ződés aláirására  föl  lett  volna  hatalmazva.  József 
császár  akkor  már  meg  volt  halva,  midőn  neki  hű- 
séget esküdtek  ;  azonban  ezen  eseményt  annál 
könnyebben  el  lehetett  titkolni,  minthogy  az  austriai 
határok  az  innenső  félen  nagyban  elterjedt  pestis 
miatt  szorosan  el  valának  zárva.  A  Károlyival 
meghódolt  hadak  száma  bizonyosan  jóval  fölülha- 
ladta a  németekét  ;2)  azonban  megjegyzendő,  hogy 
ez  utolsó  körülmények  között  sohasem  lettem 
volna  képes  akkora  számot  összegyűjteni  —  hada- 
kozásra. 


*)  A  fejedelem  e  helynévre  már  nem  jól  emlékezett  :  Károlyi 
a  gyűlést  ugyanis  nem  Nagy-Károlyba,  hol  Pálffy  szállásolt,  ha- 
nem az  ettől  különben  nem  távol  eső  Szatmárra  tette  által.  Innét 
a  „szatmári    b  ék  eíá   elnevezés. 

2)  Nagy  kérdés  :  váljon  csakugyan  fölűlhaladta-e  ?  Vagy  a 
fejedelem  csupán  a  Pálffy  táborában  levők  létszámát  érti  itten?  — 
Tegyünk  egy  kis  összehasonlítást.  Azon  kurucz  hadtest,  mely  17 II. 
május  l-jén,  Károlyi  alatt,  a  nagy-majtényi  mezőn  —  közel  Szat- 
márhoz  —  átadá  zászlait  és  letevé  a  hűségesküt,  nem  ment  egészen 
12.000 -re  ;  ez  csupa  lovasság  vala  :  a  gyalogság  az  erősségekben 
lévén.  E  12.000  emberen  kivűl  volt  még  Rákóczinak  Kassán 
5 — 6000  fegyveres  embere  ;  Munkácson  4500 ;  Lengyelországba  ki- 
bujdosott vele  (leginkább  Charriére,  Máriássy  Ádám,  Pongrácz  Já- 
nos, és  Draguly  ezredebeliek,  s  a  nemes  testőrség  nagyobb  része) 
összesen  körülbelül  3000  ;  Moldovában  gr.  Mikes  Mihálylyal  volt 
mintegy  2000  ;  Ungvár,  Huszt,  és  Kővár  \ árakban  lehetett  össze- 
véve vagy  1200 — 1500;  egy  pár  ezer  még  az  országban  is  bolyon- 
gott szanaszét,  apró  csapatokban,  erdőkön,  berkeken  :  tehát  a 
szatmári    béke    idején    az    összes  kurucz  hadi  erő  vagy   30.000  em- 

Bizonyára  csodálkoznak,  kik  Emlékirataimat 
olvassák,  hogy  hányszor  oszlottak  széjjel  hadaim 
családjaik  megmentésére.  Ebből  azt  lehetne  követ- 
keztetni, mintha  a  katonák  mind  feleségesek  lettek 
volna :  de  ez  nem  úgy  volt.  Való  ugyan,  hogy 
Magyarországon  korán  szokás  házasodni,  s  a  tisztek 
nagy  része  csakugyan  feleséges  is  vala.  Ezen  ese- 
tekben azért  gyakran  ők  magok  oszlatták  föl  szá- 
zadaikat, hogy  rokonaiknak  kíséretül  szolgáljanak, 
és  őket  a  menekülésben  segítsék.  Az  ellenségnek 
Ersek-Ujvár  megvétele  után  tett  utolsó  mozdulata 
óta  a  menekültek  mind  a  lengyel  határokra  szo- 
rultak. A  falvak  tele  valának  idegen  családokkal, 
melyek  folytonosan  úgyszólván  röpülőfélben  lévén, 
saját  védelmökre  annyi  katonaságot  tartanak  vala 
vissza,  a  mennyit  lehetett.  Ez  orvosolhatatlan  baj 
volt,  s  az  ellenség  oly  gyors  előhaladásának  va- 
lódi oka.  Midőn  Károlyi  békealkudozásba  eresz- 
kedett :  ezek  mind  megjelenének  a  gyűlésen,  de 
azt  hiszem,  hogy  harmada  sem  azért  jött,  hogy 
harczoljon.  Ezen  Károlyi-féle  gyűlés  küldötteit  egy 
mennydörgős  manifestummal  küldöttem  vissza  e 
tábornok  ellen,  a  ki  visszaélvén  hatalmával,  ke- 
véssel ezután   föladatta    Kassát.3)    Leginkább     sze- 

berre  ment ;  holott  Rákóczi  ügyének  virágában,  a  fölkelő  nemes- 
ségen kivűl,  80,000,  fizetett  harczosból,  és  több  mint  600  ágyúból 
áll  vala,  a  várakbeli  lövegeket  is  beleértve.  A  császáriak  összes 
hadereje  Magyarországban  és  Erdélyben  1711-ben,  a  várőrségekkel 
együtt,  jóval  meghaladta  a  40,000-et,  —  tehát  a  kuruczok  akkori 
erejét  legalább  10 — 12,000  emberrel  fölülmúlta.  így  áll  az  össze- 
szetes  arány. 

*)  Kassa  april  27-kén,  midőn  már  a  béke  bizonyos  volt, 
adatott  föl,  miután  Károlyi  és  Pálffy  küldöttei  :  b.  Ebergényi 
László  cs.  tábornok,  s  Szathmári  Király  Miklós  és  Domahidy  László 
kurucz  ezredesek  —  emez  egyszersmind  Károlyinak  udvari  kapi- 
tánya —  elvégre  reá  beszélhették  Eszterházy  Dánielt,  hogy  az 
erősségnek  a  béke  ünnepélyes  kihirdetése  előtt  csak  három  nappal 
történő  föladását  is  nagy  előzékenység  jeléül  tekintendi  a  békülő 
bécsi  kormány.  Azonban  a  többi  várak,  kiváltképen  Ungvár  pa- 
rancsnokával még  a  szatmári  békenap  után  is  sok  baj  volt ;  e 
várak  csak  későbben,  sok  alkudozás  után  tártak  kaput.  A  mun- 
kácsi  főparancsnok    b.    Sennyey  István  pedig,  hivatkozva  Rákóczi- 

mére  lobbantottam  Károlyinak  azon  vakmerőségét, 
hogy  az  általam  Husztra  összehívott  gyűlést  Ká- 
rolyba  (Szatmárra)  merte  áthelyezni ;  ez  az  oka, 
hogy  én  azon  meg  nem  jelentem,  Károly  (Szatmár) 
csak  két  mértföldnyire  lévén  az  ellenséges  had- 
seregtől. E  manifestumom  élénken  volt  irva,  s  arra 
irányozva,  hogy  Károlyi  ellen  lázadást  támaszszon, 
—  dte  Istennek  másként  tetszett  elrendelni.1) 

így  végződött  a  magyar  háború,  e  békekö- 
téssel, a  melynek  eredetijét  kezeimbe  tevék  le. 
Sohasem  tulaj donítám  ezen  eseményt  a  nemzet 
könnyelműségének,  hütelenségének  ,  avagy  végre 
személyemtől  való  elfordulásának  :  mert  hiszen, 
hogy  hozzám  ragaszkodott,  annak  folyvást  a  leg- 
megindítóbb jeleit  adta.  A  főbb  tábornokok,  a  se~ 
natorok,  s  minden  jelentékenyebb  ember  Lengyel- 
országba követett.  Erdélyi  tanácsosaim,  hasonlót 
teendők,  mindnyájan  a  határokon  valának,  s  csak 
a  fenntartásukra  szükségeseket  kérték.  Azonban 
teljes  szeretettel  és  őszinteséggel  kijelentvén  nekik, 
hogy  olyast,  a  miről  magam  sem  vagyok  biztosítva, 
ő  nekik  sem  ígérhetek  :  oly  fájdalmasan  váltanak 
el  tőlem,  hogy  soha  el  nem  feledhetem. 

Több  okbúl  tartózkodtam  előadni  jelen  Em- 
lékirataimban azon  negotiatiókat,  melyeket  a  há- 
ború   folyama    alatt    a    külfölddel    folytattam.    Az 


tói  kapott  külön  utasítására  :  a  föladásról  épen  hallani  sem  akart, 
s  a  vár  alá  szálló  német  hadat  ágyúkkal  fogadá.  Ekkép  állott  e  vár, 
egyedül,  még  két  hónapig,  Löffelholz,  majd  maga  Pálffy  által 
keményen  körűizároltatva,  majd  bombáztatva  ;  mígnem  végre  a 
Péter  czártól  nyerendő  segítségnek  a  közben  .  kiütött  török  háború 
miatt  utolsó  reménye  is  meghiúsulván,  ezen  okból,  és  korántsem 
végszükségből,  Munkácsvára  is  capitulált,  s  17 II.  június  24-kén  b» 
Sennyey  István  és  b.  Palocsay  György  tábornokok,  Szent-Iványi 
János  brigadéros  és  ezredes,  Bagossy  László  ezredes,  b.  Zay  Endre 
ezredes,  Bay  László  ezredes  és  belvárparancsnok,  Pálóczi  Horváth 
György  hadi  főpénztárnok,  Turcsányi  János  alezredes,  stb.  átadák 
Rákóczi    utolsó    várát    és    utolsó    zászlait. 

*)  Lásd  e  gyönyörű  magyarsággal  s  valódi  honfiúi  és  szó- 
noki ihlettséggel  irt  manifestumot  egész  terjedelmében  Szalay 
„M  agyar    Történelmi    Emlékek"  V.  k,   367   lapján. 

európai  s  a  magyar  ügyek  állása  akadályozá  meg 
sikerültöket.  A  leghatályosabb,  legkönnyebben  va- 
lósítható, és  mind  két  fél  érdekeinek  leginkább 
megfelelő  segélyt  a  francziák  adhatták  volna,  az 
adriai  tenger  felől.  Azon  esztendőben  (1708), 
midőn  a  legkeresztyénebb  király  hadserege  Ven- 
dome  herczeg  vezérlete  alatt  e  tengerpartok  köze- 
lében (Olaszországban)  táborozik  vala  :  egy  Voj- 
novics  nevű  horvátországi  születésű  embert  kül- 
döttem e  tartományba,  hogy  rokonai  s  barátai  se- 
gítségével ejtsen  hatalmába  némely  kisebb  helyet, 
hogy  ezáltal  a  kiszállás  könnyíttessék.  Vojnovics 
végre  is  hajtá  a  rábizottakat,  s  elment  Vendome 
herczeg  táborába  :  azonban  ott  azt  a  választ  kapta, 
hogy  a  velenczéseknek  megígérték,  hogy  kikötő- 
jükbe nem  fognak  hadi  hajókkal  bemenni.  —  A 
háború  vége  íelé  viszont  semmi  sem  lett  volna 
könnyebb,  mint  a  czár  győzelmes  hadseregének 
segélyével  egészen  Bécs  kapui  alá  verni  a  néme- 
teket. Ostromolni  lehetett  volna  e  székvárost,  s  a 
császárt  oly  békére  kényszeríteni,  a  milyent  a  fran- 
czia  király  és  a  czár  akarnak  vala.  Láttuk  föntebb, 
hogy  a  franczia  király  előterjesztéseimbe  végre 
beleegyezett,  —  de  az  Ígéretek  végrehajtásával 
késtek.  Bezenval  bárónak,  a  legkeresztyénebb 
király  lengyelországi  követének,  kellett  volna,  mint 
a  czárral  való  alkudozásokkal  megbízottnak ,  a 
szerződés  foganatosításában  eljárnia  :  azonban  e 
határozat  tudtomon  kivül  megváltoztattatott;  mert 
Des-Alleurs  őrgróf  ki  a  portánál  lett  követ,  elhi- 
tette udvarával ,  hogy  a  törökök  háborút  kezde- 
nek a  czár  ellen,  a  svéd  király  érdekében.  Ehhezké- 
pest  Bezenval  báró  csak  Baluze  nevű  alkövetét 
küldé  a  czárhoz  ;  Baluze  elérkezett  Javaróba,  a 
hol  e  fejedelem  akkor  tartózkodik  vala.  En  egy 
kis  órányira  voltam  e  várostól.  Ezen  ember  azonban, 
a  helyett,  hogy  szövetséget  ajánlott  volna  a  czárnak: 
a  legkeresztyénebb  királynak  csak  közbenjárását 
ajánlotta  a  törökökkel  kötendő  békében.  Ezen  elő- 

térj  észt  vény,  mely  nagyon  különbözött  attól,  a 
melyet  én  Vetésy  által  tétettem  volt :  különös 
fogalmat  nyújtott  felőlem  a  czárnak.  E  fejedelem 
magához  kéretett,  és  tanácsában  fogadott  el.  Élőm- 
be adák,  hogy  Baluze  kihallgattatása  alkalmával 
semmit  sem  terjesztett  elő  abból,  a  mit  én  aján- 
lottam volt.  Igen  meg  valék  lépetve.  Másnap 
magam  elé  hivatám  e  félkövetet ,  ki  végre  meg- 
vallá  nekem,  hogy  báró  Bezenvaltól  ellenparancsot 
kapott,  és  hogy  nem  volt  egyébbel  megbízva,  mint 
a  mit  előterjesztett.  A  czár  átlátta,  hogy  áll  a 
dolog.  Beleegyezett  azon  ajánlatomba,  hogy  bizal- 
mas emberemet  indítsam  el  Konstanczinápolyba,  a 
ki  nagy  összeg  pénzek  osztogatásával  igyekezzék 
a  háború  kitörését  megakadályozni ;  a  költségek 
födözésére  a  czár  adott  váltó-leveleket.  Minthogy 
pedig  a  moldovai  vajda  —  a  kinek  tartományán 
kellé  követemnek  általmenni  —  már  a  czár  védelme 
alá  vetette  volt  magát  :  a  czár  nem  adhatott  kül- 
döttemnek útlevelet,  a  nélkül,  hogy  e  fejedelem 
gyanúját  föl  ne  keltse  ;  az  útlevelet  tehát  én  adtam 
neki.  És  mivelhogy  ismerős  volt,1)  szívesen  is  fo- 
gadtatott Moldvában,  —  de  orosz  passust  kíván- 
tak tőle  ;  ilyent  pedig  nem  mutathatván  föl :  a  vajda 
elküldött  Scheremetof  tábornokhoz,  ki  a  czárnak  a 
Neszter  vize  mellett  táborozó  hadait  vezénylé, 
megtudakolandó:  mitévő  legyen?  Követem  látván 
a  vajda  zavarát,  azt  hivé,  czélszerü  lesz  neki  bizodal- 
masan  meg  vallania,  hogy  küldetése  titkába  a  czár 
is  bé  vagyon  avatva.  A  moldovainak  sem  kellett 
ennél  több,  hogy  őt  letartóztassa:  attól  félvén,  hogy 
követünk  az  ő  kizárásával  találna  a  Portával  béke- 
alkudozásokba ereszkedni.  Nemsokára  ezután  maga 
a  czár  is  odaérkezett,  és  meghazudtolván  a  követ 
nyilatkozatát,  visszaküldé  őt  hozzám,  azon  ment- 
séggel :  kénytelen  vala  ekkép    cselekedni,    hogy    a 


2)    E    követ    Pápay    János     vala,     azelőtt    Rákóczinak 
több  ízben    portai  ügyvivője. 

moldvai  vajda  gyanúját  elaltassa.  Ezen  esemény 
szétdúlá  minden  reményemet.  Különben  is,  a  Prúth 
melletti  ütközet  s  az  orosz  hadsereg  teljes  romlása 
annyira  megzavará  a  czár  terveit,  hogy  a  franczia 
szövetségre  nem  is  gondola  többé.  Nem  fogom  ez 
Emlékirataimban  kutatni :  mi  birhatta  arra  a  dicső- 
emlékezetű XlV-ik  Lajost,  ezen  annyira  tisztán 
látó  királyt,  hogy  épen  a  gertruidenbergi  negoci- 
atiók  idejében  annyira  elhanyagolja  a  czár  aján- 
latait ;  —  de  valamint  ebben,  úgy  életem  egyéb 
viszontagságaiban  is  meggyőződtem  ama  nagy 
igazság  felől,  a  mely  bár  az  egész  világ  száján 
forog,  de  voltaképen  kevesen  hiszik,  hogy  t.  i. 
homo  proponit,  Deus  disponit.  Dicsértessék 
az  ő  szent    neve   mindörökké ! 

(Rákóczi  Fejedelem  Emlékiratainak 
VÉG  E). 

II.     Hakóczi    FeRENCZ    Í^EJEDELEM 

VÉGRENDELETE. 

I. 

„A  teljes  Szent-Háromságnak  :  Atyának,  Fiú- 
nak és  Szent-Léleknek  nevében. 

Én  Ferencz,  a  Te  kegyelmességedből  óh  Is- 
tenem !  Erdélyországának  Keresztyén  Fejedelme, 
Rákóczi-Fejedelem,  s  a  Római  Szent-Birodalom 
Fejedelme,  Magyarország  Részeinek  Ura,  Széke- 
lyek Grófja,  Munkácsi  és  Makoviczai  Herczeg,  Sá- 
rosvármegye Örökös  Főispánja,  Sáros-Pataknak, 
Tokajnak,  Regécznek,  Szerencsnek,  Ledniczének, 
(Somlyónak;  Ecsednek)  és  Ónodnak  Örökös-Ura,  stb. 

Ezek  azon  minőségek  és  czímek,  óh  Uram  ! 
a  melyeket  Te  énnekem ,  részint  egy  szabad 
nemzet  választása,  részint  születésem  által  adál, 
hogy  azokat  a  Te  dicsőségedre  használjam,  és 
hogy  azok  segítsenek  eljuthatnom  a  Te  Örök  Or- 
szágodbaj a  melyre  engem  méltóztattál.  Távol 
légyen  tőlem,  hogy  e  hiú  minőségekkel  és  czí- 
mekkel  dicsekedjem  ;  megvallom  az  én  szívemnek 
alázatosságában,  hogy  én  csak  a  haragnak  gyer- 
meke, s  természetemnél  fogva  por  és  hamu  vagyok 
Teelőtted,  annyivalinkább ,  minthogy  visszaéltem 
föntemlített  kegyelmességiddel,  és  ann}d  más  testi 
és  lelki  javaiddal,  a  melyeket  bővségesen  árasztál 
reám.  Mert  ezeket  Te-ellened  fordítván  —  magam 
ellen  fordítottam,  elannyira,  hogy  szemeid  előtt  a 
háládatlanság  utálatos  szörnyetegéül  kell  vala  lát- 
szanom, és  nem  is  reményihetem  vala,  hogy  Hozzád 
eljuthassak,  ha  a  Te  véghetetlen  könyörületességed 
által  meg  nem  térítettél  volna  Temagadhoz,    őszin- 

Rákóczi,    Emlékiratai.  20 

te  vágyat  adván  szivembe  :  életemnek  hátra  lévő 
részét  lelkem  üdvösségének  munkálkodására  for- 
dítanom. Ezért,  Uram  !  köszönöm  Tenéked,  hogy 
elvevéd  tőlem  a  Fejedelemséget,  s  mindazt,  mit  a 
világ  javaknak  nevez,  —  és  hogy  meglátogattál 
engemet  mindennemű  szomorúságokkal,  ellenkezé- 
sekkel, üldöztetésekkel,  gyaláztatásokkal,  rágalmaz- 
tatásokkal,  melyeket  a  világ  nagyjaitól  szenved- 
tem. Mindenekfölött  pedig  hálákat  adok  Neked, 
hogy  oly  erős  ragaszkodást  öntöttéi  belém  álla- 
potom kötelességeihez  ,  miszerint  elhagyván  a 
csendes  és  nyugodalmas  élet  édességeit,  lelkem- 
mel és  természetes  büszkeségemmel  ennyire  ellen- 
kező országba  eljöjjek;  mert  itt  adál  nekem  al- 
kalmat arra,  hogy  e  büszkeséget  megtörjem,  hogy 
lemondjak  az  emberi  elme  hiú  számításairól,  a 
véges  ész  tanácsiról,  és  a  földi  hatalmakban  való 
bizodalomról,  és  ne  vessem  másban  reményemet, 
mint  Gondviselésed  könyörületes  vezérlésében  ;  egy 
szóval  :    hogy  csak  azt  akarjam,    a  mit  Te  akarsz  ! 

Egy  más  munkámban,  Uram,  elmondám  már 
a  Te  irgalmasságodnak  cselekedetit  irántam.,  a 
nélkül,  hogy  eltitkoltam  volna  irántad  való  hálá- 
datlanságimat.  Itt  csak  azért  említem  azokat,  hogy 
azon  szándéknak,  a  melyhez  hozzáfogni  akarok, 
t.  i.  végrendeletem  megírásának  megfelelő  lelki 
állapotba  iparkodjam  helyezni  magamat,  —  a  midőn 
még  sem  az  évek  rám  nem  súlyosodtak,  sem  pedig* 
úgy  testi,  mint  lelki  erőmben  elgyöngülve  nem 
vagyok.  Mindazáltal  a  Te  könyörülő  kegyelmessé- 
ged folytán  jól  ismerem  állapotom  romlandóságát, 
a  ragadós  nyavalyák  veszedelmeit,1)  és  végre  kö- 
telességeimet, a  melyeknek  elmulasztásától  legin- 
kább rettegek. 

Megmutattad  nekem,  óh  én  Istenem,  számos 
érzékeny  példák  által  mindazon  elővigyázatok   hiá- 

*)  A  Rodostó  vidékén,  mint  egyátaljában  az  egész  keleten 
igen  gyakori  pestist  érti,  mely  mellőle  ugyanott  több  hívei  között 
gróf  Eszterházy  Antalt  is  elragadta. 

bavalóságát,  melyekkel  a  legönkényesebb  és  leg- 
hatalmasabb Fejedelmek,  a  legbölcsebb  és  legoko- 
sabb emberek  élnek  vala,  végső-akaratjok  végre- 
hajtatásának biztosítására.  Minden  nemzetek  törvé- 
nyei megállapítottak  a  végrendeletek  hitelességére 
és  érvényességére  megkívántató  bizonyos  rendtar- 
tásokat. En  azonban  oly  országban  és  .oly  hely- 
zetben vagyok,  hogy  ezeknek  egyikét  sem  hasz- 
nálhatom. Reményihetem  ugyan,  hogy  azon  ren- 
delkezések, melyeket  deák  nyelven  tettem,  azokról 
a  javakról,  a  melyeket  ez  országban  birok,  hűsé- 
gesen végre  fognak  hajtatni,  azok  által,  a  kiket 
ezzel  megbíztam  :  mert  ők  engem  szeretni  látszanak, 
és  hozzám  mindig*  hívek  voltának.  E  helyütt  azon- 
ban azokról  akarok  rendelkezni,  a  mikkel  Franczia- 
országban  a  dicső-emlékezetű  XIV.  Lajos  szerző- 
dései, kiváltságai  és  kegylevelei  (brevet)  szerint 
bírnom  kellene,  s  a  mikre  nézve  ha  tőlem  az  igaz- 
ság megtagadtatik  :  mindazok  a  kiket  benned,  óh 
Uram  !  úgy  szeretek,  mint  saját  gyermekimet,  el 
lesznek  hagyatva  a  hitetlenek  között ;  azon  g}^er.- 
mekek  pedig,  a  kiket  nekem  Te  a  természet  rendi 
szerint  adál,  oly  tengődő  életet  élendnek,  a  melyet 
semmimódon  sem  leszek  képes  enyhíthetni.  Szívem- 
nek ömledezésével  szólok  hozzád,  óh  én  Istenem, 
miután  már  annyi  évekig  szólottam  az  emberekhez, 
a  kik  meg  nem  hallgattak  engemet ;  de  hinni  aka- 
rom, miszerint  egyedül  politikai  okok  tartóztatták 
vissza  őket,  hogy  nem  támagották  kérelmeimet  a  ba- 
rátságnak mindazon  gerjedelmei  szerint,  melyeket 
irányomban  mindenha  tanúsítanak.  Nem  panaszko- 
dom reájok,  Uram  !  és  ne  vedd  olybá,  mintha  go- 
noszat akarnék  azoknak  is,  kik  óhajtják  vala,  hogy 
a  keresztyén  Fejedelmek  birodalmaiba  való  belépés 
el  légyen  énelőttem  zárva,  —  mivel  a  Te  Ítéleteid 
voltak  azok  fölöttem,  s  az  emberek  csak  végre- 
hajtók valának.  Es  látod  is  én  Istenem,  hogy  én 
mindnyájokat  szeretem,  a  Te  szerelmedben.  Kérlek, 
bocsáss  meg  azoknak,  a  kik  engem    leginkább    ül- 

20* 

döztek  és  rág*almaztak  !  Mert  bizonyára  azt  hitték, 
hogy  igazságosan  cselekesznek  ;  és  ha  az  ő  tudat- 
lanságuk nem  menthető  Előtted  :  bocsáss  meg 
nékik,  könyörgök,  mert  bátran  mondhatom,  hogy 
nem  tudták,  mit  cselekedtenek  ! 

Ezeket  írván,  szemeim  előtt  lebeg  e  világból 
kiköltözésem,  a  melyből  semmitsem  viendek  magam- 
mal távoztomkor,  valamint  születésemmel  nem 
hoztam  vala  semmit.  Minek  is  fárasztanám  maga- 
mat ezen  intézkedések  tételével,  a  melyeknek  ér- 
vényességére semmi  törvényes  móddal  nem  élhe- 
tek :  hacsak  a  gyermekeim  iránt  és  azok  iránt,  a 
kiknek  gondját  reám  bíztad,  bölcsen  rendelt  szere- 
tetem nem  késztetne  megtennem  mindazt,  a  mit 
tennem  kell  és  tehetek:  reád  bízván,  Uram,  gondját 
annyi  árváknak,  a  kiket  csak  fájdalommal  hagynék 
el  ily  állapotukban,  hogyha  azon  erős  hittel  és 
bizodalommal  melyet  lelkembe  Te  adál,  nem  remény- 
lenem,  hogy  gondjukat  viselended,  és  hogy  én 
Hozzád  menendek,  a  ki  mindnyájunknak  közös 
Atyja  vagy.  —  Rendelkezni  fogok  tehát  mindarról, 
mit  Francziaországban  igazságosan  követelhetni 
hiszek,  úgy,  mint  tényleges  és  valóságos  vagyonról. 

Néhai  XIV.  Lajos  király  megvette  volt  nekem 
Máriától,  Lengyelország  királynéjától  a  jaraszlói1) 
urodalom  felét :  de  azon  ország  viszontagságai  nem 
engedték,  hogy  a  szerződés  nevem  alatt  köttessék 
meg ;  így  azért  ott  minden  Siniawska  Erzsébet- 
nek, Lengyelország  főtábornoka  nejének  nevében 
történt,  Bonac  őrgróf,  akkor  a  legkeresztyénebb 
királynak  a  svéd  királynál  (XII.  Károly)  lévő  kö- 
vete, szerződött  volt  Bilinsky  gróffal,  a  korona  fő- 
marechal -jávai,  mint  a  ki  a  királyné  megbízottja 
vala.  Hogy  pedig  a  főtábornokné  csupán  nevét 
kölcsönözte    oda :  a    danczkai2)    Gródban    hitelesen 


1)  Jaraszló  =   Jaroslaw,    Gácsországban.     Mária    királyné   a 
hires  Szobieski  János  lengyel  királynak  vala  özvegye. 

2)  Danczka  =  Danzig. 

fői  vagyon  jegyezve.  En  e  jószágot  az  említett 
úrnő  neve  alatt  bírtam,  egészen  a  háború  végével 
Lengyelországba  lett  visszavonulásomig  (171 0  — 
Minekutána  már  jó  ideig  nem  kaptam  vala  Fran- 
cziaországtól  semmi  segédpénzt:  kényszerülve  valék 
még  ezüstmíveimet  is  a  háborúra  fordítani ;  és  mi- 
velhogy semmi  segélyforrásból  sem  meríthettem, 
el  kellett  zálogosítanom  jaraszlai  jószágomat  is, 
(17 12)  a  föntnevezett  főtábornoknénak.  O  nekem 
egy,  maga  és  férje  által  aláirt  nyilatkozatot  adott  : 
hogy  ezen  jószág  tulajdonjoga  az  enyém,  és  hogy 
a  legkeresztyénebb  király  az  én  számomra  vette 
volt  azt  a  királynétól.  E  birtokhoz  való  jogomat 
fiamnak  Rákóczi  György  makoviczai  herczegnek 
stb.  stb.  hagyom,  és  a  legkeresztyénebb  királyt 
nagy-  alázatosan  kérem,  hogy,  ha  fiam  ezen  jószág 
kiváltásban  jogi  cselfogások  által  akadályoztatnék: 
lengyelországi  követe  útján  segítené  meg  őt. 

Miután  már  csaknem  két  évig  viseltem  Ma- 
gyarországon a  háborút :  néhai  XIV.  Lajos  király 
Des-Alleurs  őrgrófot  küldé  hozzám,  s  általa  a 
háború  folytatására  havonként  ötvenezer  livre  se- 
gédpénzt ígér  vala  nekem.  Bonac  marquisnak  Len- 
gyelországból lett  visszahivatása  alkalmával,  e  kö- 
vethez egy  biztost1)  küldöttem,  a  számadások  tisz- 
tába hozatala  végett.  Kitűnt,  hogy  a  király  nekem 
hatszázezer  livre-vel  tartozik.  Parisba  érkeztemkor  a 
király  ezen  összeget  a  párisi  városházára  utal- 
ványozá.  Követem  Brenner  Domokos  abbé2)  rá- 
beszélt, hogy  mivel  az  ilyes  szerződéseket  mások  neve 
alatt  szokás  kötni,  és  mivel  a  kamatok  fizetése  is  ábc- 
rend  szerint  történik :  könnyebb  s  előnyösebb  leend 
reám  nézve,  ha  a  szerződést  Domokos  névre, 
mint  a    magam    Ferencz    nevére    iratom.    Belé- 


*)  Kray  Jakabot. 

2)  Brenner  Domokos  szepesi  prépost,  Rákóczinak  előbb 
római  követe,  ügynöke  az  utrechti  bákecongressuson,  majd  állandó 
residense  a  franczia  udvarnál,  Vetésy  visszahivatása  óta. 

egyeztem,  noha  már  nyolczvankétezer  livre-t  „Sá- 
rosi  gróf"  név  alatt  jegyeztettem  volt  be,  —  mert 
Francziaországban  e  czímet  használtam. 

Midőn  az  1 71 7-ik  évben  Törökországba  jövék  : 
e  kötvényeket  Toulouse  gróf  úr1)  kincstartójára 
bíztam,  ki  nekem  uti  költségeimre  két  évi  kamatot 
előlegezett.  Ezen,  az  abbé  (Brenner)  nevére  szóló  köt- 
vények azért  az  említett  kincstárnok  kezeibe  tétettek 
le.  Önként  megvallom,  nem  valék  ez  alkalommal 
elég  elővigyázó  ;  mert  még  csak  arrúl  sem  gondos- 
kodtam volt,  hogy  a  két  esztendő  leteltével  a  köt- 
vények kinek  adassanak  ki  ?  Brenner  hatalmába 
keríté  azokat,  mielőtt  még  rendeleteim  megérkez- 
tek volna,  s  nem  akarván  bankáromnak  Helissan 
Keresztelő-Jánosnak  kiadni  :  megkértem  a  Re- 
gens-t,2)  zárassa  őt  a  Bastille-ba,  —  a  hol  aztán 
e  boldogtalan  kétségbeesésében  elvágta  a  torkát.3) 

Brenner,  hogy  parancsaimat  kijátszhassa,  és 
arra  való  kilátással,  hogy  tőkepénzeimmel  rendel- 
kezhessék :  abban  az  időben,  midőn  a  bankjegyek 
oly  nagy  forgalomban  valának  Francziaországban, 
számos  tervet  ajánlott  nekem.  Valamennyit  vissza- 
vetettem ;  de  ez  a  szerencsétlen  a  király  azon  ren- 
deleteit használá  ürügyül,  melyek  egyátaljában 
mindenkinek  meghagyják,  hogy  a  szerződéseket 
be  kell  váltani  részvényekért.  Beváltotta  tehát,  $ 
halála  után  mind  e  papírok  megtaláltattak.  A 
Régens  biztosai,  a  kik  ezek  megvizsgálására  a 
Bastille-ba  küldettek,  általadák  azokat  néhai  d'Eau 
marquis-nak,  kit  átvételükre  fölhatalmaztam.  Ezen 
idő  óta  egész  Fleury  bíbornok  ministerségéig   min- 


*)  XIV-ik  Lajosnak  törvénytelen  ágyból  született,  de  tör: 
vényhozásilag  is  adoptált  fia,  Rákóczinak  Francziaországban  egyik 
legbizalmasabb  barátja. 

2)  Orleans  Fülöp  herczeg,  a  ki  XIV.  Lajos  halála  után, 
XV.   Lajos  nagykorúságáig  uralkodik  vala. 

3)  Ekkép  múlt  ki  a  nagyműveltségű,  de  búskomorságra 
hajló  férfiú,  ki  lázas  rohamaiban  már  azelőtt  is  több  ízben  tőn 
öngyilkossági  kísérletet. 

dennemü  megkeresések  megtétettek  a  végett,  hogy 
e  részvények,  a  néhai  XIV.  Lajos  király  kivált- 
ságlevele által  megállapított  pénzösszegben  vissza- 
helyeztessenek a  városházára,  —  azonban  semmi 
biztosat  nem  nyerhetve,  sőt  annyi  tagadó  válasz 
által  visszautasíttatva,  —  hogy  mégis  legyenek 
ezen  országban  némi  rendelkezés  alatti  tőkepénzeim, 
megkértem  Toulouse  gróf  urat :  adassa  el  e  papí- 
rokat a  hogy  tudja,  mit  ő  meg  is  tett.  Azt  hihetné 
az  ember ,  roszúl  intézkedtem  ,  mert  hogyha  a 
részvényeket  megtartom:  idővel  a  királynál  sikerre 
juthatok  vala  ;  —  de  hiszen  a  Sárosi  gróf  névre 
szóló  kötvények,  melyek  nem  adattak  el  részvé- 
nyekért, csak  épen  úgy  visszautasíttattak ;  ezek 
azért,  hogy  nem  adattak  el  akkor,  mikor  a  király 
az  eladást  parancsolta,  amazok  pedig  azért,  hogy 
részvényekért  be  váltattak.  Ekképen,  hogy  mind  el 
ne  veszítsem,  kénytelen  valék  elfog'adni  az  egész 
nyolczvankétezer  livre  lefizetése  fejében  hatezer 
livre-nyi  életjáradékot  (pension  viagére),  melyet 
fiam  Rákóczi  György  makoviczai  herczeg  szemé- 
lyére ruháztam    által. 

A  néhai  királynak  (XIV.  Lajos)  egy  kegy- 
levele évenként  százezer  livre-t  biztosított  számom- 
ra, subsidium  (segédpénz)  czím  alatt.  Ez  okért  a 
nyugdíjak  reductiója  alkalmával  sem  az  Orleansi 
herczeg,  sem  a  herczeg*  (Bourbon)  nem  csorbították 
azt  meg,  azt  mondván,  hogy  subsidiumok  csak  kül- 
földi fejedelmeknek  adatnak,  és  ha  egyszer  elren- 
deltettek :  nincsenek  többé  a  király  rendelkezése 
alatt,  mindaddig,  míg  azon  czélok,  melyekre  ren- 
deltettek, léteznek'.  E  tekintet,  mely  a  nyilvános 
szerződések  természetén  alapszik,  Fleury  bíbornok 
úr  ministersége  alatt  megszűnt.  Segédpénzeim  hát- 
ralékait egy  roszúl  szabott  köntössel1)  fizették  ki, 
s  a  kincstár  által  nekem  évenként  fizetett  százezer 
livre-ből  negyvenezeret  levontak. 

2)  „Une  cotte  mai  taillée"  ;  nyilván  czélzást  rejt  magában, 
tán  valami  rend  jelvényére. 

Ama  másik  kegylevél  pedig,  a  mely  nekem 
évenként  negyvenezer  livre-t  biztosított  azon  ma- 
gyar főurak,  nemesek  és  tisztek  számára,  a  kik 
hozzám  hívek  maradának:1)  új  rendeletek  által, 
melyek  most  is  kezeim  között  vannak,  egészen  el- 
töröltetett. 

Ezen  eljárás,  melyet  O  legkeresztyénebb  Föl- 
sége  színe  elé  terjesztek,  megfosztott  attól,  hogy 
bármi  tényleges  vagyon  felől  rendelkezhessem ; 
minthogy  azonban  reménylem,  hogy  O  Fölsége,  te- 
kintettel a  néhai  dicsőemlékezetü  király  adományo- 
zásaira, igazságot  fog  nekem  szolgáltatni :  intéz- 
kedendem  annak  egy  részéről ;  mindazt  pedig,  a 
mit  Ő  Felsége  ezen  följül  megadatni  kegyes  lészen: 
fiamnak  Rákóczi  György  makoviczai  herczegnek 
hagyományozom. 

Azt  mondám :  „a  király  adományozá- 
saira", noha  eléggé  ismeretes,  hogy  ezen  ado- 
mányozások nem  egyedül  azon  jóakaraton  és  sze- 
reteten alapultak,  a  melyet  ama  nagy  király  irá- 
nyomban kiválóan  tanúsított,  —  hanem,  hogy  azok 
az  általam  Magyarországon  viselt  háború  idejében 
szerződésileg  megállapított  kötelezettségekből  kelet- 
kezett adósságok  természetével  bírtanak  ;  és  ő  (a 
király)  is  elismerte,  hogy  e.  háború  ő  neki  nagy 
előnyére  vált.  Te,  óh  én  Istenem,  sokkal  jobban 
ismered,  mint  az  emberek,  azon  igaz  okokat? 
melyek  engem  annak  indítására  késztetének ;  in- 
dokok, melyeket  egy  más  munkámban2)  följegyez- 
tem. Elég  itt  annyit  mondanom,  hogy  arra  az  em- 
lített szerződésnek  semmi  befolyása  nem  volt;  el- 
lenben az  bizonyos,  hogy  a  józan  okossággal  el- 
lenkező lett  volna  a  háborút  az  ezen    Uralkodónak 


1)  Ez  összegből  Bercsényinek,  Forgáchnak,  Csákynak  nyolcz 
—  nyolczezer,  Vay  Ádámnak  ötezer,  Gerhárd  Györgynek  kétezer, 
Pápay  Jánosnak  és  Krucsay  Istvánnak  1500  —  1500  livre  járt,  és 
így  tovább.  Eszterházy  Antalt,  különös  engedelem  folytán,  testvé- 
re látta  el  hazulról. 

2)  Vallomásait  érti. 

levelei  és  követei    által    tett    Ígéretein    alapuló    er- 
kölcsi  biztosság  nélkül  folytatni.  — 

Intézkedem  tehát,  az  uralkodó  király  (XV, 
Lajos)  jóságába  s  igazságosságába  vetett  teljes  bi- 
zodalommal, és  hagyományozok  : 

A  jezsuita  atyáknak  az  archipelagusi  szigete- 
ken vagy  a  szárazföldön  lévő  missióira,  melyeket 
„Missions  volantes"-  (vándorló  missiók-nak)  ne- 
veznek       ...... 

A  groisbois-i  Camaldul-atyák- 
nak1)  ...... 

Szeretett  udvarmesteremnek 
Szarvaskendi  Zsibrik  Miklós 
úrnak  ...... 

Szeretett  főkamarásomnak  Z  á- 
gonyi    Mikes    Kelemen    úrnak 

Szeretett  főáldozáromnak  (pre- 
mier Aumőnier)  Radalovics 
abbé-nak    ...... 

Káplánomnak  D  a  m  o  f  í  1  i  abbé- 
nak ...... 

Annak  útiköltségére,  ki  arany- 
gyapjas-rendi  nyaklánczomat  (a  rend* 
jelvényét)  Spanyolországba  vissza 
fogja  vinni  ..... 

Nemes  testőrségem  főkapitá- 
nyának M  o  1  i  t  a  r  d  Lajos  úrnak 

Testőrségem  kegylevéllel  bíró 
minden  nemes  tagjának,  egyenként 

Kajdacsy  Ferencz  kereszt- 
fiamnak     ...... 

Bechon  Lajos  udvari  osz- 
tálytitkáromnak .... 


iooo   livre-t. 


5000 


10.000 


10.000 


;ooo 


2000 


6000 


3000 


2000 


3000 


3000 


*)  Groisbois  Francziaországban  ;  e  magános  kolostor  mellett 
fekvő  mezei-házában  töltött  a  bujdosó  fejedelem  barátjával  Tessée 
marechallal,  az  akkori  magas  körök  leszereplett  férfiai  szokásához 
képest,  remeteségbe  vonulva  sok  szomorú  időt,  szent  áhítatba  me- 
rűlten,    pártfogója  XIV.  Lajos  elhunyta  után. 

Charriéres  ellenőrömnek, *) 
leánya  kiházasítására  —  a  ki  ne- 
kem keresztleányom,  —  úgy,  hogy 
a  hagyomány  ennek  halála  eseté- 
ben atyjára  szálljon  .... 

Komornyikjaim  mindegyiké- 
nek     ....         .         . 

Apródjaim    mindegyikének 

Kovács  Gergely  pohárno- 
komnak      .         .         .         .  . 

Ajtónállómnak  Lázár  nak     . 

Csarnokőrömnek  (Huissier  de 
TAntichambre)    Paraj  dy  nak 

Fegyvertöltőmnek2)  K  ő  s  z  e- 
ghynek     ...... 

Konyhamestereimnek,  egyen- 
ként   ....... 

Szolgáim  tisztjének  (Officier 
d'Office) 

Libériás  inasaimnak  egy  évi  bérüket,  libériá- 
juk árát,  és  egy  évi  tartáspénzt. 

A  többi  inasoknak,  legényeknek,  szobatiszto- 
gatóknak, és  bárminemű  alkalmazásban  lévő  szol- 
gáimnak egy  évi  bér  fizetendő,  udvarmesterem  és 
főkamarásom  bizonyítványai  szerint,  a  fizetések 
állagába  (état)  betudva.  Testőrségem  főkapitánya 
az  istálló-osztályt  illetőleg  kimutatandja  :  váljon  az 
első-lovászmesteri  (ecuyer)  állás  üresedésben  van-é? 

(így). 

Ha  O  legkeresztyénebb  Fölsége  a  magyar- 
országi főurak  és  tisztek  nyugdíjaira  rendelt  össze- 
geknek egy  részét  kegyes  leend  utalványoztatni : 
fizettessék 


2000  livre-t. 

iooo  „ 

500 

1 000  „ 

1 000  „ 

500 

IOOO  „ 

1000  „ 
1 000 


r)  Ez  egykor,   Magyarországban   ezredese  volt. 

2)  „Porte-arquebuse"  ==  Büchsenspanner ,  azaz  a  fejedel- 
meknek harczaik  vagy  vadászataik  alkalmával  fegyvereiket  töltö- 
gető egyén. 


15.000 

Livi 

8ooo 

r> 

8000 

V 

8000 

» 

3000 

V 

Gróf  Csáky  Mihály  altábornagynak1)  (Lieu- 
tenant-Général)  ... 

Báró  Zaynak  (Zsigmond) 

Krucsay  István  úrnak, 
hajdan  a  Szövetkezett  Rendek  tit- 
kárának     . 

Máriássy  Ádám  ezredesnek 

Pápay  Gáspár  alezredesnek 

A  mit  a  király  e  megnevezett  összegeken 
íölül  még  megadatni  kegyes  leend :  azt  fiamnak 
Rákóczi  György  makoviczai  herczegnek 
hagyom,  oly  kötelezettséggel,  hogy  tartozni  fog 
belőle  kifizetni  netaláni  törvényes  adósságaimat,  — 
ámbár  nem  hiszem,  hogy  bárkinek  is  adósa  volnék. 
Több  hitelező  támaszthatna  ugyan  igényt  a  ma- 
gyarországi háború  idejéből,  több  tisztek  követel- 
hetnék netalántán  hátramaradt  zsoldjaikat  :  de  lel- 
kiismeretem szerint  én  csak  azon  tiszteket  tarto- 
zom kielégíteni,  kik  a  néhai  király  által  részemre 
fizetni  kötelezett  segédpénzekre  voltak  utalva. 
Azon  portékáknak  továbbá,  melyek  a  hadi  szük- 
ségletekre szállíttattak  :  az  ország  pénztárából 
kellett  volna  kifizettetniük,  ennek  tőkéi  azonban 
többé  nem  léteznek.  Az  elfogatásom  előtti  adóssá- 
gokra nézve  pedig,  minthogy  a  császár  javaimat 
akkor  mindjárt  elfoglalta,  s  engem  annakutána  a 
hatalmasabb  erő  állagaim  (états)  elhagyására  kény- 
szerített  :  ezen  adósságokat  azok  tartoznak  fizet- 
ni, kik  javaimat  bírják. 

Mindazon  családok,  a  melyekből  leszármazom, 
ki  lévén  halva  r2)  nincsen  egy  közei-rokonom  sem 
Magyarországon,  annálkevésbbé  Francziaországon, 
kiktől  némi  támogatást  remélhetnék  a  legkeresz- 
tyénebb  királynál,  a  ki   (XV.  Lajos)  alig    emlékez- 


*)  Bercsényi,  Forgách,  Eszterházy,  Vay  már  e  végrendelet 
kelte   előtt    elhaltak. 

a)  A  Rákócziak,  Báthoryak,  Zrínyiek,  Frangepánok,  Lo- 
rántffyak,  Gerendyek. 

hetik  vissza,  hogy  engem  valaha,  gyönge  gyer- 
mekkorában látott.  Reménylem  azonban,  hogy  a 
véréből  való  királyi  herczegek  és  herczegnők,  a 
kik  engem  barátságukkal  megtiszteltek,  s  becsü- 
lésökkel  megkülönböztettek  vala  :  nem  fogják  rósz 
néven  venni,  ha  mindazon  érzelmekről,  melyeket 
irányomban  kiválóan,  érdemeim  fölött  kitüntettek, 
teljes  hálával,  sőt  mondhatnám,  tiszteletteljes  gyön- 
gédséggel megemlékezvén,  —  utolsó  lehelletemig 
nem  szűnik  meg  szivemben  a  bizodalom,  melyet 
yelök  született  nagylelkűségük  iránt  táplálok,  hogy 
O  legkeresztyénebb  Fölségénél  mindent  el  fognak 
kegyesen  követni  fiamnak  és  mindazoknak  javára, 
kiket  jelen  intézkedésem  illet.  Merem  állítani,  hogy 
a  mostani  uralkodó,  a  ki  méltó  utóda  a  nagy  (XIV.) 
Lajosnak,  nem  fordíthatná  jobbra  ezen  királytól  át- 
öröklött érzelmeit,  mint  ha  e  jelen  soraim  által  hozzá 
intézett  utolsó  és  legalázatosabb  kérésimet  meghall- 
gatná. Igaz  ugyan,  hogy  midőn  e  kérésim  füleihez 
jutandanak,  én  már  csak  por  és  hamu  leszek;  de  hisz 
épen  az  által  adandja  legnagyobb  jelét  szeretetének, 
kegyességének,  és  kegyelmességének,  ha  egy  el- 
hunyt szavát  hallgatja  meg,  —  miután  így  cseleked- 
vén: szándokai  annál  mentebbek  lesznek  mindazoktól, 
a  miket  a  fejedelmeknek  világi  tekintetek  és  az 
állam  érdekei  sugallanak.  Ezért  emlékezetbe  sem 
hozom  azon  indokokat,  melyek  emlékemet  érdekessé 
tehetnék.  Nem  leszek  többé  azon  Fejedelem,  a  ki 
bölcsőjétől  fogva  a  szerencse  legkegyetlenebb  for- 
gandóságinak játékszere  volt,  ki  vala  téve  a  leg- 
gyülöletesebb  üldöztetéseknek  s  a  legiszonyúbb 
rágalmaknak,  kizáratott  a  keresztyén  fejedelmek 
birodalmaiból,  és  annyi  év  óta  a  törökök  kenyerére 
szorult.  De  két  fiamnak ,  kiket  hátrahagyok ,  és 
azoknak,  a  kiknek  javáért  a  király  kegyelmességét, 
sőt  mondhatnám  igazságosságát  esdem  :  állapotuk 
(halálommal)  csak  roszabbra  fog  változhatni.  Ha 
valami  indokokat  akartam  volna  fölhozni  a  végre, 
hogy  Ő  Fölségét  utolsó  szózatom  iránt  megindítsam: 

fölemlítettem  volna  azon  szíves  érzelmeket,  melyek- 
kel irányomban  nagy-atyja  (XIV.  Lajos)  viseltetett, 
s  erre  nézve  tanúkul  hivhattam  volna  föl  az  összes 
vérségebeli  királyi  herczegeket  és  herczegnőket, 
egész  udvarát,  sőt  mondhatnám,  majdnem  minden 
alattvalóit.  Sohasem  hitettem  el  magammal,  hogy 
(a  boldogult  király)  e  jóindulatát  a  koronája  érde- 
keivel összeköttetésben  állott  vállalatok  által  érde- 
meltem volna  ki :  mindazonáltal  becsűlésének  oly 
érezhető  jeleit  adta  irányomban,  hogy  elhihettem, 
miszerint  inkább  a  bennem  személye  iránt  táplált 
s  általa  fölismert  ragaszkodást  akarja  viszonozni,  — 
ama  ragaszkodást,  melyben  szivemnek  bizonyára 
több  része  volt,  mint  kötelességemnek,  vagy  akár 
helyzetemnek.  Valójában,  világi  szerencsém  e  nagy 
uralkodó  életével  együtt  le  is  alkonyodott ;  de  ugyan- 
azon időben  —  szeiencsémre  —  megismerem,  hogy 
csupán  a  Teremtő  az,  a  ki  tőlem  ily  természetű 
ragaszkodást  érdemel.  Azóta  az  Ő  irgalmas  kegyel- 
messége megerősített  e  gondolatban,  s  elvezérelt 
engem  a  magányba;  és  minekutána  megkedveltette 
volna  vélem  a  világtól  való  elszakadásnak  édes- 
ségét :  e  helyre  kalaúzola  engemet,  hogy  alkalma- 
tosságot nyújtson  annak  gyakorlására,  a  mire  a 
bujdosásban  megtanított.  Ekkép,  megválva  mind- 
attól, mit  a  világ  gyönyörnek  nevez,  és  lemondva 
javainak  hiú  kívánásáról,  midőn  magamat  az  élet 
elhagyására  előkészíteném  :  nem  érzek  egyebet, 
mint  a  szeretet  érzelmeit  azok  iránt,  a  kiket  szána- 
kozásra  méltó  helyzetben  hagyandók  itt,  —  hacsak  O 
legkeresztyénebb  Fölsége  tekintettel  nem  lesz  utolsó 
kérésemre,  melyet  az  ő  érdekökben  megújítok,  kény- 
szerítvén őt  a  Jézus-Krisztus  kiontott  véréért,  az 
O  szent  irgalmára:  vegye  szívére  állapotjokat ;  s 
légyen  meggyőződve ,  hogy  ha  az  Úr-Isten  meg- 
adandja  nékem  az  örök  boldogságot,  a  mit  hitem 
szerint  erős  bizodalommal  reménylek  :  nem  szünen- 
dek  meg  boldog  uralkodásáért  könyörögni. 

Azt  hiszem,  vétenék  azon  barátság  és  bizalom 

ellen,  melylyel  a  herczeg'  úr  (Bourbon  hg\),  Cha- 
rolois  gróf  úr,  Du  Maine  herczeg  úr1)  és  Toulouse 
gróf  úr  iránt  mindig  viseltettem  :  ha  e  királyi  her- 
czegekhez  különösen  nem  fordulnék,  fölkérvén  őket 
jelen  végrendeletem  végrehajtására.  A  helyzet,  a 
melyben  ez  idő  szerint  vagyok,  mentsen  ki,  ha  ez- 
által átlépni  láttatnám  az  illedelem  és  tisztelet  ama 
korlátait,  melyek  között  engemet  állapotom  meg- 
alázottságának  netalántán  tartania  kellene.  De,  a 
helyett,  hogy  magamat  visszatartóztatnám :  érezem, 
hogy  az  ő  nagylelkű  barátságuk  emléke  még  arra 
is  felbátorítja  szívemet,  hogy  különösen  ajánljam 
kegyeikbe  Molitard  urat,  franczia  nemest,  a  kit  én 
neveltem,  továbbá  franczia  komornyikjaimat,  és  e 
nemzetbeli  szolgáim  közül  mindazokat,  kik  szol- 
gálatukra képesek  lennének,  - —  miután  én  nem 
vagyok  oly  helyzetben,  hogy  kenyeröket  hátralévő 
napjaikra  biztosíthatnám,  és  elégségesen  megjutal- 
mazhatnám hűségüket. 

Teljesítvén  ekkép  idő  szerint  való  kötelessé- 
gemet, megtévén  a  mit  tehettem  e  végrendeleti 
intézkedés  által,  megírván  és  aláírván  azt  saját 
kezemmel,  s  megerősítvén  minden  külső  kellékkel 
és  teljes  érvényességgel  :  a  Te  kezeidbe  ajánlom 
lelkemet  óh  Isten,  éri  Teremtőm!  Vedd  vissza  tőlem, 
és  fogadd  bé  örök  hajlékidba,  — ■  a  mikor  Tenéked 
tetszeni  fog.  Az  apostoli  és  római  katholica  anya- 
szentegyház szent  hitében  —  a  melyben  a  Te  vég- 
hetetlen irgalmasságodból  születtem  —  akarok  meg- 
halni. Hiszem  mindazt,  a  mit  ez  tanít,  és  gyűlölöm 
mindazt,  mit  kárhoztat ;  s  könyörgök  Tenéked,  ru- 
házz föl  engem  azon  kegyelemmel,  hogy  az  egy- 
ház szentségeit  méltóan,  és  érzékeim  teljes  tudatá- 
ban vehessem  magamhoz  ,  és  adj  nekem  állhatatos- 
ság adományát  haldoklásomban,  hogy  a  Te  kegyel- 


*)   Ez  is  XIV.   Lajos  törvényesített  fia  volt. 

mességedben    múlhassak  ki,  s  utolsó  lehelletemmel 
is  a  Te    szerelmednek  jelét  tanúsítsam  ! 

Kelt  Rodostóban,    1732.  octóber  hó  27-kén. 

Aláírva  : 

Ferencz,  Fejedelem,  stb." 

(Meghalt  Rodostón,  1735.  april  8-kán,  nagy-pénteken.) 


II. 

II  Rákóczi    Ferencz   Fejedelem  búcsúzó-levele  a  Fényes 
Porta  Fövezérjéhez  Ali  Pasához. 

„Ezen  dicsőséges  Birodalom  első  méltóságá- 
ban tündöklő,  nagy  bölcsességgel  felékesíttetett 
Fővezér,  kedves  szívbéli  Barátom,  kit  Is^n  minden 
kívánható  jókkal  megáldjon  ! 

Kétségkívül  csudálkozni  fog  a  Vezér,  az  én 
kedves  Barátom,  a  midőn  halálom  hírével  ezen  le- 
velemet fogja  venni.  De  mivel  az  emberi  termé- 
szetnek halandósága  a  halált  elkerülhetetlennek 
lenni  mutatja :  az  Istenhez  való  szeretet  hívott, 
hogy  hozzá  készüljek,  és  a  Győzhetetlen  Császár- 
hoz való  háláadóságom  ösztönözött,  hogy  búcsú- 
vétlen  e  világból  ki  ne  menjek.  Melyre  nézve, 
még  egészséges  voltomban  mindenekről  rendelést 
tévén,  az  udvarom  főtisztjeinek  megparancsoltam, 
hogy  halálom  történvén,  a  midőn  arról  a  Vezért 
tudósítani  fogják,  kedves  Barátomnak  ezen  levele- 
met megküldjék.  Hassanak  azért  szívére  igaz  ba- 
rátjának utolsó  szavai,  és  mutassa  bé  a  Császár- 
nak, kegyelmes  uramnak,  igaz  háláadósággal  teljes 
szívemnek  utolsó  beszédét. 

Mindenkor  az  Isten  megfoghatatlan  bölcsessé- 
ge rendelésének  tulajdonítottam  ezen  Fényes  Biro- 
dalomban való  jövetelemet,  —  de  kiváltképen  azon 
indulatomat,  a  melytől  viseltetvén,  oly  időben  jöttem, 
a  midőn  a  hadakozás  szerencsétlen  sorsa  által  leg- 

nagyobb  változások  közt  forgottak  a  Birodalom 
dolgai.  Meggyőzte  vala  elmémet  az  Istenben  vetett 
bizodalom  és  a  fényes  Portában  helyheztetett  re- 
ménségem,  hogy  engemet  el  nem  hagy ;  és  íme 
életemnek  utolsó  órájában  is  mondhatom,  hogy 
meg  nem  csalattam:  mert  személyemet  minden  be- 
csületben tartván,  a  velem  lévő  kevésszámú  híveim- 
mel táplált,  és  az  ellenségim  gonosz  szándékitól 
megoltalmazott.  Én  is  mindezeket  szemem  előtt 
viselvén  életemben,  orczám  pirulása  nélkül  múlok 
ki  ezen  halandó  világból;  mert  nem  vádol  lelkemiis- 
mérete,  hogy  e  Birodalomban  valakit,  akár  csak 
a  legkissebben  is,  megbántottam  volna,  és  hogy  a 
fényes  Porta  valóságos  jovát  minden  tőllem  lehető 
módok  szerént  nem  kerestem  volna.  Vígasztala- 
somra  volt  életemben  sokszor,  hogy  ezen  egyenes 
szcfndékorííat  a  fényes  Porta  ministeri  megüsmér- 
vén  :  hozzám  jó  és  baráti  szívvel  voltának.  És  így 
csendes  nyugodalomban  élvén,  életemnek  ezen 
utolsó  órájához  készültem,  a  melytől  egyedül  vár- 
hattam minden  nyomorúságimtói  való  felszabadúlá- 
somot.  Mivel  pedig  törvényem  azt  parancsolja, 
hogy  az  Istent  mindenek  felett,  és  felebarátimot 
ő  érette  mint  önnönmagamat  szeressem  :  mondha- 
tom, hogy  mindazokot,  a  kiket  Isten  ezen  a  vilá- 
gon gondviselésem  alá  bízott,  ámbár  szolgálatomra 
rendeltettek,  fiaim  gyanánt  tartván  szerettem,  és 
ezen  indulattól  viseltetvén,  írásban  tett  rendelésim 
szerént,  a  mim  rendelkezésem  alatt  volt,  közikben 
osztottam.  De  nem  szégyenlem  megvallani  oly 
megszűkült  állapotomot,  hogy  a  Hatalmas  Császár 
mellém  rendelt  és  engemet  jó  szívvel,  szorgalmatos 
hívséggel  szolgáló  tiszteinek  illendő  megjutalmaz- 
tatásokra  semmitsem  hagyhattam.  Melyre  nézve, 
ha  a  Győzhetetlen  Császár  előtt  valamely  érdemet 
tulajdoníthattam  volna  magamnak  :  azon  kértem 
volna,  hogy  mindazokhoz,  a  kik  az  ő  császári  pa- 
rancsolatja által  szolgálatomra  mellém  rendeltettek 
vala,  énérettem  mutassa  kegyelmességét.    De  mint- 

hogy  magam  is  annyi  esztendőktől  fogvást  inkább 
terhére  voltam  a  Fényes  Portának,  mintsem  hasz- 
nára :  egyedül  csak  a  Hatalmas  Császár  kegyel- 
mességében ajánlom  egyenként  őket,  de  kiváltké- 
pen Ibrahim  Effendit,  hív  tolmácsomot.  —  A  min- 
denható Isten  jutalmazza  meg  legdrágább  áldási- 
val velem  tett  jótéteményit !  Es  azon  Isten  nevében 
kérem  ,  engedje  meg  azt  is  ,  hogy  kevésszámú 
híveim,  mintegy  pásztor  nélkül  hagyatott  juhok, 
—  írásban  tett  rendelésimet  véghezvívén,  és  holt- 
testemet néhai  édes-anyám  hamvai  mellé  minden 
világi  pompa  nélkül  nyúgosztatván,  x)  —  minden 
háborgatás  nélkül  bátorságosan  követhessék  más 
országokra  útjokot,  .vagy  a  kinek  tetszeni  fog,  e 
Birodalomban  bátran  megmaradhassanak.  Mind- 
ezekután  pedig  az  Istentől  minden  testi  és  lelki 
áldást  kívánván  a  Fővezérnek  és  az  egész  Biro- 
dalomnak, végzi  szavait  holtig  hűséges  barátja,  a 
már  porrá  és  hamuvá  leendő 

Eákóczi  Ferencz.2)" 


III. 

II  Rákóczi  Ferencz  Fejedelem  'búcsúzó-levele  Franczia- 
ország  konstanczinápolyi  követéhez. 

„Ne  lepje  meg  Önt,  Uram,  hogy  tulajdon 
levelem  tudatja  Excellentiáddal  halálomat;  mivel 
még  teljes  egészségben  írván  meg  azt,  megparan- 
csolám,  hogy  udvarom  főbbjei  küldjék  által  Önnek, 
részükről  teendő  jelentés  kíséretében.  Minden  vagyo- 
nomról  két  különböző  végrendelet  által  intézkedtem ; 
az,  a  mely  itteni  javaimat  illeti,  latinul  van  írva,  a 


x)  Ez  meg  is  történt.  Mikes  Kelemen  Rodostóbúi  egyné- 
hányad magával  július  4-kén  a  fejedelem  holttestével  megindulván, 
6-kán  Konstanczinápolyba  érkezett,  és  a  testet  az  ottani  galatai, 
akkor  jezsuiták  templomában    Zrínyi  Ilona  sírjába  letétette. 

2)  Szórúl  szóra  a  Mikes  Kelemennél  olvasható  eredeti 
szöveg  szerint. 

Rákóczi,   Emlékiratai.  21 

másik  pedig,  a  mely  azokról  a  javakról  szól,  melye- 
ket Francziaországban  hiszem  hogy  birok,  francziá- 
úl.  Azoknak,  kik  jelenleg*  udvarom  fő  tisztségeivel 
fölruházvák ,  irányomban  mindenkoron  tanúsított 
hűsége  biztosít  arról,  hogy  pontosan  elköveten- 
dik  számukra  kiadott  rendeleteimet.  De  ,  hogy 
minden  gyanúsítástól  és  rágalomtól  menten  marad- 
hassanak, kérem  Önt,  mihelyt  jelen  levelemet  veendi, 
küldje  ide  a  hely  szinére  cancellárját,  Nagy  Dávid- 
dal, s  még  egy  más,  hasonló  becsületességű  keres- 
kedővel ;  és  pedig  cancellárját  azért,  hogy  a  leltárak 
hitelesítését  bizonyítsa ,  az  említett  kereskedőket 
pedig  azért,  hog)^  ingóságaimat  megbecsüljék.  — 
Miután  az  Isten  minden  szolgám  iránt  valódi  atyai 
szeretetet  lehelt  belém  :  egyedül  az  ő  sorsuk  az,  a 
mi  nyugtalanítana,  ha  kevesebb  bizodalommal  bírnék 
az  Ö  Szent  Fölsége  Gondviselésében ;  ennélfogva 
azonban  remélem,  hogy  a  Porta  ministereinek  jó- 
akaratát e  Gondviselés  feléjök  fordítandja,  hogy 
mindnyájan  követhessék  azon  utakat,  a  melyeket 
különleges  szándékaikra  alkalmasoknak  ítélendnek. 
Mert  udvarom  annyi  különböző  nemzetből  álló  lé- 
vén :  valóságos  pásztor  nélkül  hagyatott  nyáj  leend. 
Ha  mindazonáltal  e  tekintetben  csalódni  találnék  : 
igen  kérem  Excellentiádat,  szíveskedjék  közbelépni 
a  király  tekintélyével  —  a  kinek  pártfogása  alá 
helyezem  mindnyájokat ,  —  teljes  biztosság'ot  és 
abbeli  szabadságot  szerzendő  nekik,  hogy  követ- 
hessék intézkedéseimet,  melyek  az  Ön  cancellárjával 
közöltetni  fognak.  —  Kérem  továbbá  Bourbon 
herczeg,  Charolois  gróf,  Du  Maine  herczeg  és 
Toulouse  gróf  urakat :  hajtassák  végre  francziáúl 
irott  végrendeletemet ;  mert  e  fejedelmek  minden- 
koron annyi  barátsággal  viseltettek  hozzám,  mi- 
szerint azt  hiszem,  hogy  azon  bizalom  ellen,  mely 
nagylelkűségük  iránt  él  bennem,  vétenék,  ha  más- 
kép cselekedtem  volna.  —  Igaz  ugyan,  hogy  hely- 
zetem, —  melyet  Öny  Uram,  ismer  —  nem  engedé, 
hogy  végrendeleteimnek  egyéb  külső  kellékeket  is 

megadjak,  mint  hogy  azokat  teljes  lelki  és  testi 
egészségben,  saját  kezemmel  írjam  meg  :  de  sem 
Magyarországon,  'sem  másutt  nem  lévén  közeli  ro- 
konaim, hogy  azoknak  ellentmondanának, —  szegény 
gyermekeim  Isten  előtt  boldogtalanul  fognának 
cselekedni,  ha  azokat  összezavarni  vagy  vitásokká 
tenni  akarnák.  —  Végezetre  ,  tőlem  telhetőleg 
mindeneket  a  legjobban  elrendelvén,  úgy,  hogy  e 
tekintetben  semmit  sem  vethetek  magamnak  sze- 
memre :  retteg'és  nélkül  nézek  az  Isteni  irgalmas- 
ság utolsó  percze  elé.  —  Legyen  Ön  arról  bizo- 
nyos Uram,  hogy  csak  ezen  utolsó  perez  vetend 
véget  azon  becsülésnek  és  tiszteletnek,  a  melylyel 
Excellentiád  iránt  viseltetem,  stb." 


IV. 

.A  bujdosóknak  1735.  június  26-án,  a  végrendelet  végre- 

hajtásával    megbízott    négy    hir.    lierezegliez,  függö-pecsét 

alatt    irott.  levele. 

„Fönséges  Urak  ! 
Bízunk  Fönségtek  jóságában,  hogy  nem  ve- 
endik  rósz  néven,  ha  szabadságot  veszünk  magunk- 
nak üdvözült  Fönséges  Urunk  az  Erdélyországi 
Fejedelem  végrendeletét  minden  illendő  tisztelettel 
ezennel  megküldeni.  A  midőn  ezt  teszszük  :  csak 
az  O  szándékaihoz  és  érzelmeihez  alkalmaztatjuk 
magunkat,  a  melyeket  O,  Fönségtekhez  való  bizal- 
mának ezen  utolsó  letéteményében  is  tanúsított ; 
kérvén  Fönségteket :  kegyeskednének  végrendele- 
tének végrehajtása  iránt  érdeklődni,  és  ezáltal  meg- 
adni irányában  azon  barátságnak  és  becsülésnek 
utolsó  jelét,  melylyel  Ő  Fönséget  életében  Fön- 
ségtek megtisztelték.  Ez  az  egyedüli  hiteles  okirat, 
Kegyelmes  Urak,  a  melyet  néhai  Fönséges  Urunk 
halála  után  találtunk  ;  nem  lévén  ideje  betegsége 
alatt,  végrendeleti  intézkedését  átdolgozni,  —  mert 


—  324   — 

épen  midőn  ezt  tenni  készül  vala :  lepte  meg*  Őt 
az  ép  oly  váratlan,  mint  reánk  nézve  szomorú- 
halál. Méltán  hiszszük  azonban  ezen  szerencsétlen- 
ségünkben, hogy  vígasztalásunkat  és  reményünket 
egyedül  Fönségtek  nagylelkűségébe  vethetjük,  re* 
mélvén,  hogy  szivökre  véve  az  elhunyt  Fejedelem 
bizalmának  ez  utolsó  és  oly  megható  jelét,  —  s 
megindulva  a  mi  árva,  és  idegen  földön  fejétől 
megfosztott  családunk  siralmas  állapotán  :  élni 
fognak  kegyesen  Fönségtek  tekintély ök  teljes  mér- 
tékével,^ jó  szolgálataikat  közülakarattal  egyesi- 
tendik  Ö  legkeresztyénebb  Fölsége  körül,  reá  bi- 
randók  Őt,  hogy  kedvezőleg  hallgassa  meg  azon 
legalázatosb  kérést,  melyet  hozzá  egy  oly  Fejede- 
lem intéz  végrendeletében,  a  ki  az  ő  koronája  ér- 
dekeihez mindig  ragaszkodott,  s  a  kit  dicső-emlé- 
kezetü  nagy-atyja,  a  boldogult  király,  szives  haj- 
landóságával tisztelt  vala  meg.  Ezáltal  tüntethetik 
ki  Fönségtek  leginkább  ama  nagylelkűséget  és 
nemesszívűséget,  mely  anyára  természetében  gyö- 
kerezik azon  jeles  vérnek,  a  melyből  Fönségtek 
származik.  —  A  mi  pedig  minket  illet:  nem  remél- 
hetvén, hogy  Fönségtek  iránt  való  igaz  és  tiszte- 
letteljes hálánkat  óhajtásunk  szerint  eléggé  kitün- 
tethessük ,  esedezni  fogunk  az  Úrnak :  fizessen 
meg  helyettünk,  legdrágább  áldásait  árasztván 
Fönségtekre.  Ezen,  legmélyebb  tisztelettel  és  határ- 
talan hódolattal  párosult  érzelmekkel  van  szeren- 
csénk maradni,  stb." 


A  bujdosók  levele,  Toulouse  gróf  ö  Jcir.  Fönségéhez. 

„Fönséges  Űr  ! 

Minekutána  a  boldogult  Erdélyi  Fejedelem  Ő 
Fönsége  végrendeletéhez  csatolt  levelünk  által  ele- 
get tettünk  volna  úgy  az  általános,  mint  az  illedelmi 


kötelességeknek :  úgy  hiszszük,  hogy  Fönséged  iráni 
még  különös  kötelességünk  teljesítését  sem  szabad 
elmulasztanunk.  Régóta  ismervén  ugyanis  Fönséged 
jóságát  és  kiváló  nagylelkűségét,  valamint  azon 
becsülést,  melylyel  Fönséged  Istenben  boldogult 
Fejedelmünket  megtisztelte,  s  azon  szívbéli  bizo- 
dalmasságot, melyet  iránta  barátsága  által  tanúsí- 
tott :  nem  cselekedhetünk  méltóbban  az  0  érzelmei- 
hez, mint  ha  kijelentjük  Fönségednek,  hogy  mi 
legfőbb  reményünket  Fönségedbe  helyezzük,  — 
nem  kételkedvén,  hogy  Fönséged  az  üdvözült  Fön- 
séges Fejedelem  iránt  táplált  barátságának  utolsó 
jeleit,  annak  fejedelmi  gyermekeihez  és  udvara  né- 
péhez —  kiket  a  Boldogult  oly  szívrehatólag  ajánl 
vala  Fönségednek  —  kegyelmesen  kimutatandja,  az 
által,  hogy  végrendeletének  végrehajtását  hatható- 
san eszközölni  fogja  O  legkeresztyénebb  Fölségé- 
nél,  mindazon  módokkal  élvén,  melyeket  Fönséged 
magas  bölcsessége  illőknek  találand.  —  Mi  azonban, 
Fönséges  Úr,  egyesülten  óhajtjuk,  hogy  az  Isten 
Fönségedet  s  fölséges  családját  sokáig  éltesse  és 
virágoztassa. 

Mély    tisztelettel  s   teljes  hódolattal    van  sze- 
rencsénk maradni,  stb." 


BUJDOSÓ   MAGYAROK 

SÍRFELIRATAI 


TÖRÖKORSZÁGBAN. 


BUJDOSÓ    MAGYAROK    SÍRFELIRATAI 
TÖRÖKORSZÁGBAN. 


Thököly  Imre  Fejedelem  sírirata,  a  nieo- 

médiai    (izmitlii)    örmény    temetőben, 

Ázsiában. 

(Czímer.) 

HIC    EEQUIESCIT    AB    HEEOICIS    LABORIBUS 

CELSISSIMUS   DOMINUS    EMERICUS    THÖKÖLY 

DE    KÉSMÁRK, 

HUNGÁRIÁÉ  ET  TRANSSYLVANIÁÉ  PRINCEPS, 

VIR  A  REBUS  PRO  ASSERENDA  PATRIAE 

LIBERTATE  FORTITER  GESTIS 

TOTA  EURÓPA  CELEBRIS. 

POST  VARIOS  FORTUNÁÉ  CASUS 

TANDEM  EXTORRIS 

INTER  IPSAM  RENASCENTIS 

HUNGÁRIÁÉ  LIBERTATIS  SPEM 

EXILII  SIMUL  ET  VITAE  FINEM  FECIT 

IN  ASIA 

AD  NICOMEDENSEM  BITHYNIAE  SINUM 

IN  SUO  FLORUM  CAMPO. 

OBIIT  ANNO  SALUTIS  1705. 

AETATIS  47.  D1E  13.  SEPTEMBRIS. 

II. 

Zrínyi  Ilona   Fejedelemasszony,  sírirata,  a 

konstanczinápolyi    galatai   r.   katb.   temp- 
lomban. 

HIC  REQUIESCIT  AB  HEROICIS  LABORIBUS 

VIRILIS  ANIMI  MULIER,  SEXUS  SUI  AC  SAECULI 

GLÓRIA, 

CELSISSIMA  DOMINA  HELÉNA  ZERÍNIA, 

ZERÍNIAE  ATQUE  FRANGEPÁNIAE  GENTIS  DECUS 

ULTIMUM, 

TÖKÖLYI  PRINCIPIS  UXOR,  OLIM  RÍKÓCZYI, 

UTROQUE  D1GNA  CONJUGE, 

MAGNIS  APUD  CHROATAS,  TRANSSYLV.,  HUNG., 

SICULOS,  INCLYTA  TITULIS, 

FACTIS   INGENTIBUS  TOTÓ  IN  ŐRBE  CLARIOR. 

YARIOS  AEQUA  MENTE  FORTUNÁÉ  CASUS  EXPERTA, 

PAR  PROSPERIS,  MAJOR  ADVERSIS 

CUMULATIS  CHRISTIANA  PIETATE  BELLICIS 

LABORIBUS 

FORTÉM  DOMINÓ  REDDIDIT  ANIMAM 

MORTEM  ELUCTATA  IN  SUO  FLORUM  CAMPO 

AD   NICOMEDENSEM  BITHYNIAE  SINUM 

ANNO  SALUTIS  MDCCIIL  AETATIS  LX.  DIE  XVIII. 

FEBRUÁRIT 

III. 

II.  Rákóczi  Ferencz  Fejedelem  sírirata,  a 
konstancziiiápolyi    galatai    r.  kalli.   temp- 
lomban. 

(Czimer.) 

HIC  REQUIESCIT  FRANCISCUS 

II.  KÁKÓCZY,  DEI  GRATIA  ELECTÜS 

TRANSSYLVANIÁÉ  PRINCEPS, 

PARTIUM  REGNI  HUNGÁRIÁÉ 

DOMINUS  ET  SICULORUM  COMES, 

AETATIS  SUAE  XII.  A  MATRE 

AVULSUS,  MIRO  DIVINAE  PROVIDENTIAE 

ORDINE,  PER  CARCERES,  PER  EXILIA, 

ET  PER  VARIA  VITAE  DISCRIMINA  ADUCTUS, 

HIC   REQUIESCENTI  MATRI 

PER  MORTEM  REDDITUS.  QUIETEM 

QÜAM  VIVUS  IGNORAVIT,  IN  DOMINÓ 

REPERIT.  ANNO  SALUTIS  MDCCXXXV. 

OCTAVA  ÁPRILIS,  AETATIS  SUAE  LIX. 


IV. 

©róf  Bercsényi  Miklós  Fejedelmi-Hely- 
tartó   és    Főtáfoornok;    sírirata,  a   rodostói 

görög  templomban. 

JD.  T.  (Czímer.)  0.  M. 

STA  VIATOE 

ET  MIEAEE  SUB  HOC  PAEDALI  LAPIDE 

MAGNI  COEDIS  HEEOEM  IN  SAGO, 

ALTISSIMI  CONSILII  SENATOEEM  IN  TÓGA, 

ZELANTE  PATEIAE  CIVEM  IN  EEGNO, 

IN  ECCLESIA  DEI  EELIGIOS.  EOM.  CATHOLICUM, 

IN  EXILIO  FIDISS.  Sül  PEINC.  ACHATEM  : 

ILLUSTEISSIMUM  ET  EXCELLENTISSIMUM  COMITEM 

NICOLAUM  BERCSÉNI, 

QÜI  OLIM  IN  HUNGAEIA 

SEEENISSIMI  PEINCIPIS  TEANSSYLYANIAE 

FRANCISCI  II.  RÁKÓCZI 

CONFOEDEEAT.   EEGNI  HUNG.  STATUUM  DUCIS 

LOCÜMTENENS,  EXEEC1TUUM  SÜPEEMO  -  GENEE ALIS, 

PEIMUS  SENATOE,   ET  COMITAT.  DE  UNGH  SUPE.  COMES, 

TOT  TITUL1S  CLAE,  TOT  MEEITIS  GLOEIOS. 

NUNC  ALIENO  SOLO  PÜGILLO  TEEEAE  TECT.  ET 

MOET.  EXÜLAT. 

HINC  DISCE  VIATOE 

VICISSITUD1N1S  HUMANA E  CONDITIO  ESSE, 

NIL  FIXUM  NIL  PEEENNE  IN  EXILIO  SUO  HABEEE. 

MOETUS  EST  MUNDO.  OMNIB.  MUNIT.  ECCLESIAE  SACE. 

EODOSTI  DIE  VI.  NOV.    ANNO   MDCCXXV.  AET.  SÜAE  LXI. 

SED  QUOD  VIVÁT  COELO 

EIUS  EXEMPLAEIS  PIETAS  IN  VITA, 

GENEEOSA  AEQÜANIMITAS  IN  EXILIO, 

LONGA  PATIENTIA  IN  MOEBO, 

BEEVIS  SED  FOETIS  CUM  PIETATE    LUCTA  IN  MÖETE 

LUCÜLENT  TESTIMON1UM  EELINQV.  POSTEEIS. 

ABI  VIATOE 

NON   IMMEMOE  PIE  DEFÜNCTI  AC  MEDITAEE 

HIS  AEMIS  NONNISI  EXPÜGNAEI  COELUM. 

V. 

Gróf  Eszterbáxy  Antal  Tábornagy  sírirata, 
a  rodostói  görög  templomban. 

(Czímer.) 

HIC    IACET 

COMES  ANTONIVS  ESZTERHÁZI  DE  GALANTHA  ETC. 

PRINCIPVM 

PAVLI  ESZTERHÁZI  HVNGARIAE  PROREGIS  ET 

EMERICI  TÖKÖLI 

NON  DEGENER  NEPOS.  QVI  PRIMVM  DVCE  IMPERII 

AQV1LA 

OTHOMANICAM  LYNAM  IMPETENS,  CASV  FATALI 

CAPTYS  IN 

TVRRIM  BYZANTINAM   CARCERE  CELEBREM  DVCTVS 

FVIT,    INDE 
VBI  OBSCVRABATVR  VT  SPLENDIDIOR  ASSVRGERET 

ELVCTATVS 
FRANCISCO  II.  RAKOTZI  TRANSSYLVANIÁÉ  PRINCIPE 
ADVERSVS  LEOPOLD.  I.  IMP.  ADHAESIT  PRO  LIBER- 
TATE HVNG. 
VINDICANDA  INVICTO  ANIMO,  SORTÉ  TAMEN  HIC 
QVOQVE 
SIBI  MINVS  AEQVA  DIMICAVIT,  QVEM  VIS  POTESTATIS 

EXTOR- 

REM  PATRIAE  EXVLEM  THRACIAE  ACCOLAM  FECIT 

FVGIEN- 

TEM  FORTVNAM  SECVTVS  IN  PROPONTIDIS 

LITTORE  STI- 

TIT  GRADVM,  VBI  ALTERNANTIBVS  FVGITIVI 

MVNDI  BO- 

NIS  AC  MALIS  ERVDITVS  VERACITER  AGNOVIT  MILI- 

TIAM  ES- 
SE VITÁM  HOMIN1S  SVPER  TERRAM.  EXPLETO  BELLI 

DVCIS 
MVNERE  AD  PROMERITA  DVRAE  MILITIAE  PRAEMIA 

RECIPIEN- 

DA  :  AD  DOMINÓ  EXERCITVVM  ET  PRINCIPE  REGVM 

TERRAE 

EVOCATVS,  OBIIT  RODOSTI,    ANNO  AETAT.  XLVL  SALVT. 

MDCCXXIL  X.  AVGVSTL 

HOC^PERENNE  FILIALIS  OBSERVANTIAE 

MONVMENTVM   POSVIT 

COMES  VALENTINVS   ESZTERHÁZI. 

VI. 

Szarvaskendi   Zsibrik    Miklósnak  Rákóczi 

Fejedelem  Udvarmesterének    sírirata,    a 

rodostói  görög  templomban. 

(CzCmer.) 
HIC  IN  TERRA  EXTRANEA  POST 

YARIOS  FORTUNÁÉ  CASUS 

REQÜIESCIT   DOMINUS  NICOLAUS 

SIBRIK  DE  SZARVASKEND,  NOBILIS 

HUNGARUS,   SERENISSIMI  FRANCISCI 

II.  RÁKÓCZI  TRANSSYLVANIÁÉ  PRINCIPIS 

AULAE  PRAEFECTUS,    IN  ADVERSIS  SICÜT  IN 

PROSPERIS  CONSTANTER  INCONSTANTEM 

EIÜS   SORTEM  SECÜTUS. 

EXUL  CUM  EXULE  DNO  SUO,  VI-to  AB 

1LLIUS  OBITÜ  MENSE,  POST  GRAVEM 

V.  ANNORÜM  INFIRMITATEM 

LXII.  CIRCITER  ANNOS.  NATUS  SUC- 

CUBUIT  RODOSTI  AD  PROPONTI- 

DEM.  DIE  VII.  8-BRIS  MDCCXXXV. 

VII. 

Xaiigentkaii   ©r.  ILaisg    Ambrusnak, 
Rákóczi  Fejedelem  Udvari  Orvosának  sír- 
felirata, a  konstanczinápolyi  magyar  teme- 
tőben. 

(Czímer.) 

HIC  JACET 

EXCELLENTISSIMÜS  AC  ERUDITISSIMÜS    VIE 

PHYSICES  ET  MEDICINÁÉ  BOCTOft 

JACOBÜS  AMBROSIUS    LAXC4  DE   LÁ'NGENTHAL, 

NORIMBERGAE  IN  GERMANIA  NATUS, 

IBIDEMQUE  LAUREA  DOCTORALI  ORNATUS  ; 

SERENISSIMI  FRANCISCI  II-di  RÁKÓCZY 

SACRI   ROM.  IMPER1I  ET  TRANSSYLVANIÁÉ  PRINCIPIS 

MEDICUS  ET  CONSILIARLUS  AÜLICUS, 

YIR  PEAESTANTISSIMUS,  ARTIS  CHIMIAE  ET 

SECRETORÜM  NATURAE  SCRÜTATOR 

ACCÜRATISSIMÜS, 

RELIG.   EVANG.  ZELANTISSIMUS, 

ERGA  QUOSVIS  HUMAN1SSIMÜS, 

PRINCIPI  SÜO  ET  OMNIBUS  GRATISSIMUS. 

PLURIMAS  TRANSIENS  REGIONES,  MÜLTIS 

LABORIBUS  FESSÜS, 

DUM  PÁTRIÁM  AD  QUIETEM  TENDIT, 

HIC  REQUIEVIT.    ■ 

OMNIUM  MORBORÜM  GNARÜS, 

IGNOTO  SIBIMET  MORBO  DECESSIT 

CONSTANTINOPOLI,  ANNO  1725. 
DIE  14.  JANÜARII,  AETAT1S  SÜAE  61. 

